
QutB^  in  nostra  editione^  uncinis  [hunc  in  morem] 
inclusa  leguntur^  ea  vel  plane  adulterina  aut  insi- 
ticia  sunt  —  vel^  propter  scripturcB  varietatem^  pra 
incertis  hahenda — vel^  licet  reipsafortasse  germana^ 
criticorum  tamen  dissensione  in  duhium,  vocata. 


M.  TULLII  CICERONIS, 

DE 

DIVINATIONE, 

LIBER   PRIMUS. 


I.  Vetus  opinio  est,  jam  usque  ab  heroicis  ducta 
temporibus,  eaque  et  populi  Romani  et  omnium 
gentium  firmata  consensu,  versari  quamdam  inter 
homines  divinationem,  quam  GrEeci  MavT/x>5v  appel- 
lant,  id  est,  praesensionem  et  scientiam  rerum  futu- 
rarum.  Magnifica  quidem  res  et  salutaris,  si  modo  est 
ulla ;  quaque  proxime  ad  Deorum  vim  natura  mor- 
talis  possit  accedere.  Itaque,  ut  alia  nos  melius  multa 
quam  Graeci,  sic  huic  praestantissimae  rei  nomen  nos- 
tri  a  divis,  Graeci  (ut  Plato  interpretatur)  a  furore 
duxerunt.  Gentem  quidem  nullam  video  neque  tam 
humanam  atque  doctam,  neque  tam  immanem  tam- 
que  barbaram,  quae  non  significari  futura,  et  a  qui- 
busdam  inteUigi  prasdicique  posse,  censeat.  Principio 
Assyrii  (ut  ab  ultimis  auctoritatem  repetam),  propter 
planitiem  magnitudinemque  regionum  quas  incole- 
bant,  cum  ccelum  ex  omni  parte  patens  atque  aper- 
tum  intuerentur,  trajectiones  motusque  stellarum 
observaverunt :  quibus  notatis,  quid  cuique  signifi- 
caretur,  memoriae  prodiderunt.  Qua  in  natione  Chal* 

dasi  (non  ex  artis,  sed  ex  gentis,  vocabulo  nominati), 
diuturna  observatione  siderum,  scientiam  putantur 
efFecisse,  ut  praedici  posset,  quid  cuique  eventurum, 
et  quo  quisque  fato  natus  esset.  Eamdem  artem 
etiam  iEgyptii  longinquitate  temporum  innumerabi- 
libus  paene  saeculis  consecuti  putantur.  Cilicum  au- 
tem  et  Pisidarum  gens,  et  his  finitima  Pamphylia, 
(quibus  nationibus  praefuimus  ipsi)  volatibus  avium 
cantibusque,  ut  certissimis  signis,  declarari .  res  fu- 
turas  putant.  Quam  vero  Gragcia  coloniam  misit  in 
^oliam,  loniam,  Asiam,  Siciliam,  Italiam,  sine 
Pythio,  aut  Dodonaeo,  aut  Hammonis  oraculo  ?  aut 
quod  bellum  susceptum  ab  ea  sine  consilio  Deorum 
est? 

II.  Nec  unum  genus  est  divinationis  publice  pri- 
vatimque  celebratum.  Nam,  ut  omittam  caeteros 
populos,  noster  quam  multa  genera  complexus  est ! 
Principio,  hujus  urbis  parens,  Romulus,  non  solum 
auspicato  urbem  condidisse,  sed  ipse  etiam  optimus 
augur  fuisse,  traditur.  Deinde  auguribus  et  reliqui 
xeges  usi :  et,  exactis  regibus,  nihil  publice  sine  au- 
spiciis  nec  domi  nec  militiae  gerebatur.  Cumque 
magna  vis  videretur  esse  et  in  impetrandis  consulen- 
disque  rebus,  et  in  monstris  interpretandis  ac  pro- 
curandis,  in  haruspicum  disciplina ;  omnem  hanc  ex 
Etruria  scientiam  adhibebant,  ne  genus  esset  ullum 
divinationis,  quod  neglectum  ab  iis  videretur.  Et, 
cum  duobus  modis  animi,  sine  ratione  et  scientia, 
motu  ipsi  suo  soluto  et  libero  incitarentur ;  uno  fu- 
rente,  altero  somniante ;  furoris  divinationem  Sibyl- 
linis  maxime  versibus  contineri  arbitrati,  eorum  de- 
cem  interpretes  delectos  e  civitate  esse  voluerunt.  Ex 
quo  genere  saepe  hariolorum  etiam  et  vatum  furi- 
bundas  praedictiones  (ut,  Octaviano  bello,  Cornelii 
Culleoh)  audiendas  putaverunt.  Nec  vero  somnia 
graviora,  si  quae  ad  rempublicam  pertinere  visa  sunt, 
a  summo  consilio  neglecta  sunt.  Quinetiam,  me- 
moria  nostra,  templum  Junonis  Sospitae  L.  Julius 

(qui  cum  P.  Rutilio  consul  fuit),  de  senatus  senten- 
tia,  refecit,  ex  Cseciliae,  Balearici  filiae,  somnio. 

III.  Atque  haec,  ut  ego  arbitror,  veteres,  rerum 
magis  eventis  moniti,  quam  ratione  docti,  probave- 
runt.  Philosophorum  vero  exquisita  quaedam  argu- 
menta,  cur  esset  vera  divinatio,  coUecta  sunt,  E 
quibus,  (ut  de  antiquissimis  loquar)  Colophonius 
Xenophanes,  unus,  qui  Deos  esse  diceret,  divina- 
tionem  funditus  sustulit.  Rehqui  vero  omnes,  (prsB- 
ter  Epicurum,  balbutientem  de  natura  Deorum)  di- 
vinationem  probaverunt ;  sed  non  uno  modo.  Nam, 
cum  Socrates,  omnesque  Socratici,  Zenoque,  et  hi 
qui  ab  eo  essent  profecti,  manerent  in  antiquorum 
philosophorum  sententia,  vetere  Academia  et  Pe- 
ripateticis  consentientibus ;  cumque  huic  rei  mag- 
ham  auctoritatem  Pythagoras  jam  ante  tribuisset, 
qui  etiam  ipse  augur  vellet  esse ;  plurimisque  locis 
gravis  auctor  Democritus  praesensionem  rerum  futu- 
rarum  comprobaret;  Dicaearchus  Peripateticus  cae- 
tera  divinationis  genera  sustuHt ;  somniorum  et  fu- 
roris  reliquit :  Cratippusque,  familiaris  noster,  (quem 
ego  parem  summis  Peripateticis  judico)  iisdem  [re- 
bus]  fidem  tribuit;  rehqua  divinationis  genera  re- 
jecit. 

Sed,  cum  Stoici  omnia  fere  iUa  defenderent,  quod 
et  Zeno  in  suis  commentariis  quasi  semina  quaedam 
sparsisset,  et  ea  Cleanthes  paulo  uberiora  fecisset; 
accessit,  acerrimo  vir  ingenio,  Chrysippus,  qui  to- 
tam  de  divinatione  duobus  Hbris  expHcavit  senten- 
tiam,  uno  praeterea  de  oracuHs,  uno  de  somnus: 
quem  subsequens,  unum  Hbrum  Babylonius  Dio- 
genes  edidit,  ejus  auditor ;  duo  Antipater ;  quinque 
hoster  Posidonius.  Sed  a  Stoicis,  vel  princeps  ejus 
discipHnae,  Posidonii  doctor,  discipulus  Antipatri, 
degeneravit  Panaetius  :  nec  tamen  ausus  est  negare, 
vim  esse  divinandi ;  sed  dubitare  se  dixit.  Quod  iUi 
in  aHqua  re,  invitissimis  Stoicis,  Stoico  facere  Hcuit, 
fd  nos  ut  in  reliquis  rebus  fadamus,  a  Stoicis  non 

concedetur  ?  praBsertim  cum  id,  de  quo  Pansetio  non 
liquet,  reliquis  ejusdem  disciplinae  solis  luce  videatur 
clarius.  Sed  hasc  quidem  laus  Academiae  praestan- 
tissimi  philosophi  judicio  et  testimonio  comprobata 
est. 

IV.  Etenim  nobismet  ipsis  quaerentibus,^  quid  sit 
de  divinatione  judicandum  (quod  a  Carneade  multa 
acute  et  copiose  contra  Stoicos  disputata  sint),  veren- 
tibusque,  ne  temere  vel  falsae  rei,  vel  non  satis 
cognitae,  assentiamur;  faciendum  videtur,  ut  dili- 
genter  etiam  atque  etiam  argumenta  cum  argumentis 
comparemus,  ut  fecimus  in  his  tribus  libris,  quos 
"  de  Natura  Deorum"  scripsimus.  Nam,  cum  om- 
nibus  in  rebus  temeritas  in  assentiendo,  errorque, 
turpis  est,  tum  in  eo  loco  maxime,  in  quo  judican- 
dum  est,  quantum  auspiciis  rebusque  divinis,  reli- 
gionique,  tribuamus.  Est  enim  periculum,  ne  aut, 
neglectis  iis,  impia  fraude,  aut,  susceptis,  anili  su- 
perstitione,  obligemur. 

V.  Quibus  de  rebus  et  alias  saepe,  et  paulo  ac- 
curatius  nuper,  cum  essem  cum  Q.  fratre  in  Tuscu- 
lano,  disputatum  est  Nam,  cum  ambulandi  causa 
in  Lyceum  venissemus,  (id  enim  superiori  gymnasio 
nomen  est)  Perlegi,  inquit  ille,  tuum  paulo  ante 
tertium  "  de  Natura  Deorum ;"  in  quo  disputatio 
Cottae,  quamquam  labefactavit  sententiam  meam, 
non  funditus  tamen  sustulit.  Optime  vero,  inquam. 
Etenim  ipse  Cotta  sic  disputat,  ut  Stoicorum  magis 
argumenta  confutet,  quam  hominum  deleat  religio- 
nem.  Tum  Quintus,  Dicitur  quidem  istuc,  inquit,  a 
Cotta,  et  vero  saepius ;  credo,  ne  communia  jura 
migrare  videatur :  sed,  studio  contra  Stoicos  disse- 
rendi,  Deos  mihi  videtur  funditus  tollere.  Ejus  ora- 
tioni,  non  sane  desidero,  quod  respondeam :  satis 
enim  defensa  religio  est  in  secundo  libro  a  Lucilio ; 
cujus  disputatio  tibi  ipsi  (ut  in  extremo  tertio  scribis) 
ad  veritatem  est  visa  propensior.  Sed,  quod  praeter. 
missum  est  in  illis  libris,  credo,  quia  conmioaius  ar- 

bitratus  es,  separatini  id  qiuTri,  deque  eo  disseri,  (id 
est,  de  divinatione,  qua?  est  earuin  rerum,  quie  for- 
tuitcT  putantur,  praxiictio  atque  pra^sensio)  id,  si 
placet,  videanius,  quani  habeat  vini,  et  qiiale  sit. 
Ego  enim  sic  existimo :  si  sint  ea  genera  divinandi 
vera,  dc  quibus  accepimus,  quieque  colinuis,  esse 
Deos ;  vicissimque,  si  Dii  sint,  esse,  qui  divincnt. 

VI.  Arcem  tu  quidem  Stoicorum,  inquam,  Quin- 
te,  defendis,  si  quidem  ista  sic  reciprocantur ;  ut  et, 
si  divinatio  sit,  Dii  sint,  et,  si  Dii  sint,  sit  divinatio. 
Quorum  lieutrum  tam  tacile,  quam  tu  arbitraris, 
conceditur.  Nam  et  natura  signilicari  futura  sine 
Deo  possunt ;  et,  ut  sint  Dii,  potest  tieri,  ut  nulla 
ab  iis  divinatio  generi  humano  tributa  sit.  Atque 
flle,  JMihi  vero,  inquit,  satis  est  argumenti,  et  esse 
Deos,  et  eos  consulere  rebus  humanis,  quod  esse 
clara  et  perspicua  divinationis  genera  judico.  De  qui- 
bus  quid  ipse  sentiam,  si  phicet,  exponam,  ita  ta- 
nien,  si  vacas  animo,  neque  habes  aliquid,  quod  huic 
sermoni  pricvertendum  putes. 

Ego  vero,  inquam,  philosophia?,  Quinte,  semper 
vaco.  Hoc  autem  tempore,  cum  sit  nihil  aliud  quod 
libenter  agere  posshn,  multo  magis  aveo  audire,  de 
divinatione  quid  sentias. 

Nihil,  inquit,  equidem  no^-i,  nec,  quotl  pra^ter 
cateros  ipse  sentiam ;  nam,  cum  antiquissimam  sen- 
tentiam,  tum  onmium  populorum  et  gentium  con- 
sensu  comprobatam,  sequor.  Duo  sunt  enim  did- 
nandi  genera;  quorum  alterum  artis  est,  iUtemni 
naturtE.  Quae  est  autem  gens,  aut  qua»  civitas,  qucB 
non  aut  extis  pecudum,  aut  monstra  aut  fulgura 
interpretantium,  aut  augunmi,  aut  astrologorum,  aut 
sortium  (ea  enim  fere  artis  sunt),  aut  somniorum, 
aut  vaticinationum,  (hajc  enim  duo  naturalia  putan- 
tur  )  praxlictione  moveatur  ?  Quarum  quidem  rerum 
eventa  magis,  arbitror,  quam  causas,  quieri  oportere. 
Est  enim  vis  et  natura  quajdam,  quje,  cum  cbserva- 

tis  longo  tempore  significationibus,  tum  aliquo  in- 
stinctu  inflatuque  divino,  futura  praenuntiat. 

VII.  Quare  omittat  urgere  Carneades  (quod  fa- 
ciebat  etiamPanaetius),requirens,  Jupiterne  cornicem 
a  laeva,  corvum  a  dextra,  canere  jussisset.  Observata 
sunt  haec  tempore  immenso,  et  in  significatione  even- 
tus  animadversa  et  notata.  Nihil  est  autem,  quod 
longinquitas  temporum,  excipiente  memoria,  pro- 
dendisque  monimentis,  efficere  atque  assequi  non 
possit.  Mirari  licet,  quae  sint  animadversa  a  medicis 
herbarum  genera,  quae  radicum,  ad  morsus  bestia- 
rum,  ad  oculorum  morbos,  ad  vulnera :  quorum  vim 
atque  naturam  ratio  nunquam  explicavit ;  utiKtate, 
et  ars  est  et  inventor  probatus.  Age,  ea,  quae,  quam- 
quam  ex  alio  genere  sunt,  tamen  divinationi  sunt  si- 
mihora,  videamus. 

"  Atque  etiam  ventos  praemonstrat  saepe  futuros 
Inflatum  mare,  cum  subito  penitusque  tumescit, 
Saxaque  cana,  salis  niveo  spumata  Hquore, 
Tristificas  certant  Neptuno  reddere  voces : 
Aut  densus  stridor  cum,  celso  e  vertice  montis 
Ortus,  adaugescit  scopulorum  saepe  [repulsu."] 

VIII.  Atque  his  rerum  praesensionibus  '^  Pro- 
gnostica"  tua  referta  sunt.  Quis  igitur  eUcere  causas 
praesensionum  potest  ?  etsi  video  Boethum  Stoicum 
esse  conatum ;  qui  hactenus  aliquid  egit,  ut  earum 
rationem  rerum  explicaret,  quae  in  mari  coelove  fie- 
rent.  Illa  vero  cur  eveniant,  quis  probabiliter  dix- 
erit  ? 

"  Cana  fulix  itidem,  fugiens  e  gurgite  ponti, 
Nuntiat  horribiles  clamans  instare  procellas, 
Haud  modicos  tremulo  fundens  e  gutture  cantus. 
Saepe  etiam  pertriste  canit  de  pectore  carmen, 
Et  matutinis  acredula  vocibus  instat; 
Vocibus  instat,  et  assiduas  jacit  ore  querelas, 

Cum  primum  gelidos  rores  Aurora  remittit. 
Fuscaque  nonnunquam  cursans  per  litora  cornix 
Dcmersit  caput,  et  fluctum  cervice  recepit." 

IX.  Videmus  haec  signa  nunquam  fere  ementien- 
tia  :  nec  tamen,  cur  ita  fiat,  videmus.         ' 

"  Vos  quoque  signa  videtis,  aquai  dulcis  alumnae, 
Cum  clamore  paratis  inanes  fundere  voces, 
Absurdoque  sono  fontes  et  stagna  cietis." 

Quis  est,  qui  ranunculos  hoc  videre  suspicari  possit  ? 
Sed  inest  [in  rivis]  et  ranunculis  natura  quaedam 
significans  aliquid,  per  se  ipsa  satis  certa,  cognitioni 
autem  hominum  obscurior. 

"  MoUipedesque  boves,  spectantes  lumina  coeli, 
■    Naribus  humiferum  duxere  ex  aere  succum." 

Non  quaero,  cur ;  quoniam,  quid  eveniat,  intelligo. 

''  Jam  vero  semper  viridis,  semperque  gravata, 
Lentiscus,  triplici  solita  grandescere  fetu, 
Ter  fmges  fundens,  tria  tempora  monstrat  aran- 
di." 

Nec  hoc  quidem  quasro,  cur  haec  arbor  una  ter  flo- 
teat,  aut  cur  arandi  maturitatem  ad  signum  fioris 
accommodet.  Hoc  sum  contentus,  quod,  etiam  si, 
quomodo  quidque  fiat,  ignorem,  quid  fiat,  inteUigo. 
Pro  omni  igitur  divinatione  idem,  quod  pro  iis  rebus 
quas  commemoravi,  respondebo. 

X.  Quid  scammoneae  radix  ad  purgandum,  qnid 
aristolochia  ad  morsus  serpentum  possit,  (quae  nomen 
ex  inventore  reperit,  rem  ipsam  inventor  ex  som- 
nio)  video ;  quod  satis  est :  cur  possit,  nescio.  Sic 
ventorum  et  imbrium  signa,  quae  dixi,  rationem 
quam  habeant,  non  satis  perspicio :  vim  et  even- 
tum  agnosco,  scio,  approbo.  Similiter,  quid  fissum 
in  extis,  quid  fibra  valeat,  accipio :  quae  causa  sit, 
nescio.  Atque  horum  quidem  plena  vita  est;  extis 

enim  omnes  fere  utuntur.  Quid?  de  fulgurum 
vi  dubitare  num  possumus  ?  Nonne,  cum  multa 
alia  mirabilia,  tum  illud  in  primis  ?  cum  Summa- 
nus,  in  fastigio  Jovis  Optimi  Maximi  (qui  tum 
erat  fictilis),  e  coelo  ictus  esset,  nec  usquaih  ejus 
simulacri  caput  inveniretur,  haruspices  in  Tiberim 
id  depulsum  esse  dixerunt ;  idque  inventum  est  eo 
loco,  qui  esset  ab  haruspicibus  demonstratus. 

XI.  Sed  quo  potius  utar  aut  auctore  aut  teste, 
quam  te  ?  cujus  edidici  etiam  versus,  et  libenter  qui- 
dem,  quos,  in  secundo  "  Consulatus,"  Urania  musa 
pronuntiat : 

''  Principio  aetherio  flammatus  Jupiter  igni 
Vertitur,  et  totum  collustrat  lumine  mundum  ; 
Menteque  divina  coelum  terrasque  petessit ; 
Quae  penitus  sensus  hominum  vitasque  reten- 

tat, 
^theris  aeterni  septa  atque  inclusa  cavernis. 
Et,  si  stellarum  motus,  cursusque  vagantes, 
Nosse  veHs,  quae  sint  signorum  in  sede  locatae, 
Quae  verbo  et  falsis  Graiorum  vocibus  errant, 
Re  vera  certo  lapsu  spatioque  feruntur  ; 
Omnia  jam  cernes  divina  mente  notata. 
Nam  primum  astrorum  volucres,  te  consule, 

motus, 
Concursusque  graves  stellarum  ardore  micantes, 
Tu  quoque,  cum  tumulos  Albano  in  monte  ni- 

vales 
Lustrasti,  et  lasto  mactasti  lacte  Latinas, 
Vidisti,  et  claro  tremulos  ardore  cometas, 
Multaque  misceri  nocturna  strage  putasti : 
Quod  ferme  dirum  in  tempus  cecidere  Latinae, 
Cum  claram  speciem  concreto  lumine  luna 
Abdidit,  et  subito  stellanti  nocte  peremta  est. 
Quid  vero  Phoebi  fax,  tristis  nuntia  belli, 
Quae  magnum  ad  columen  flammato  ardore  vo- 

labat, 

Praecipites  cceli  partes,  obitusque  petessit : 
Aut  cum,  terribili  percussus  fulmine,  civis 
Luce  serenanti  vitalia  lumina  liquit : 
Aut  cum  se  gravido  tremefecit  corpore  tellus. 
Jam  vero  varias  nocturno  tempore  visae 
Terribiles  formae,  bellum  motusque  monebant : 
Multaque  per  terras  vates  oracla  furenti 
Pectore  fundebant,  tristes  minitantia  casus  : 
Atque  ea,  quae  lapsu  tandem  cecidere  vetusto, 
Hffic  fore,  perpetuis  signis  clarisque  frequen- 

tans, 
Ipse  Deum  genitor  coelo  terrisque  canebat. 
XII.     Nunc  ea,  Torquato  quae  quondam  et  con- 

sule  Cotta, 
Lydius  ediderat  Tyrrhenae  gentis  haruspex, 
Omnia  fixa  tuus  glomerans  determinat  annus. 
Nam  Pater  altitonans,  stellanti  nixus  Olympo, 
Ipse  suos  quondam  tumulos  ac  templa  petivit, 
Et  Capitolinis  injecit  sedibus  ignes. 
Tum  species  ex  aere  vetus,  generataque  Nattae, 
Concidit,  elapsseque  vetusto  numine  leges  : 
Et  Diviim  simulacra  peremit  fulminis  ardor. 
Hic  silvestris  erat,  Romani  nominis  altrix, 
Martia,  quae  parvos  Mavortis  semine  natos 
Uberibus  gravidis  vitali  rore  rigabat : 
Quae  tum,  cum  pueris,  flammato  fulminis  ictu, 
Concidit,  atque  avulsa  pedum  vestigia  liquit. 
Tum  quis  non,  artis  scripta  ac  monunenta  volu- 

tans, 
Voces  tristificas  chartis  promebat  Etruscis  ? 
Onines  civili  et  generosa  stirpe  profectam 
Vitare  ingentem  cladem,  pestemque  monebant : 
Vel  legum  exitium  constanti  voce  ferebant ; 
Templa  Deumque  adeo  flammis,  urbesque  ju- 

bebant 
Eripere,  et  stragem  horribilem,  caedemque  ve- 

reri : 
Atque  haec  fixa  gravi  fato  ac  fundata  teneri ; 

Ni,  post,  [excelsum]  ad  columen  formata  de- 

core 
Sancta  Jovis  species  claros  spectaret  in  ortus : 
Tum  fore,  ut  occultos  populus  sanctusque  sena- 

tus  ^ 

Cernere  conatus  posset,  si,  solis  ad  ortum 
Conversa,  inde  patrum  sedes  populique  videret. 
Haec,  tardata  diu,  species,  multumque  morata, 
Consule  te,  tandem  celsa  est  in  sede  locata : 
Atque,  una  fixi  ac  signati  temporis  hora, 
Jupiter  excelsa  clarabat  sceptra  columna  ; 
Et  clades  patrias,  flamma  ferroque  parata, 
Vocibus  Allobrogum  patribus  populoque  pate- 

bat. 
XIII.  Rite  igitur  veteres,  quorum  monimenta  tenetis, 
Qui  populos  urbesque  modo  ac  virtute  regebant, 
Rite  etiam  vestri,  quorum  pietasque  fidesque 
Praestitit,  et  longe  vicit  sapientia  cunctos, 
Praecipue  coluere  vigenti  numine  Divos. 
Haec  adeo  penitus  cura  videre  sagaci, 
Otia  qui  studiis  laeti  tenuere  decoris, 
Inque  Academia  umbrifera,  nitidoque  Lyceo, 
Fuderunt  claras  fecundi  pectoris  artes. 
E  quibus  ereptum  primo  jam  a  flore  juventae, 
Te  patria  in  media  virtutum  mole  locavit. 
Tu  tamen  anxiferas  curas  requiete  relaxas, 
Quod  patriae  vocis  studiis  nobisque  sacrasti." 

Tu  igitur  animum  poteris  inducere,  contra  ea  quae  a 
me  disputantur  de  divinatione,  dicere,  qui  et  gesseris 
ea  quae  gessisti,  et  ea,  quae  pronuntiavi,  accuratissi- 
me  scripseris  ?  Quid  quaeris,  Carneades,  cur  haec  ita 
fiant,  aut  qua  arte  perfici  possint  ?  Nescire  me  fa- 
teor;  evenire  autem,  te  ipsum  dico  videre.  Casu, 
inquis.  Itane  vero  ?  Quidquam  potest  casu  esse  fac- 
tum,  quod  omnes  habet  in  se  numeros  veritatis? 
Quatuor  tali  jacti  casu  Venereum  efliciunt.  Num 
etiam  centum  Venereos,  si  CCCC  talos  jeceris,  casu 

futuros  putas  ?  Adspersa  temere  pigmenta  in  tabula 
oris  lineamenta  effingere  possunt ;  num  etiam  Vene- 
ris  Coae  pulchritudinem  effingi  posse  adspersione  for- 
tuita  putas  ?  Sus  rostro  si  humi  A  literam  impresse- 
rit,  num  propterea  suspicari  poteris,  Andromacham 
Ennii  ab  ea  posse  describi  ?  Fingebat  Carneades,  in 
Chiorum  lapicidinis  saxo  diffisso  caput  exstitisse  Pa- 
nisci.  Credo,  aliquam  non  dissimilem  figuram,  sed 
certe  non  talem,  ut  eam  factam  a  Scopa  diceres.  Sic 
enim  se  profecto  res  habet,  ut  nunquam  perfecte  ve- 
ritatem  casus  imitetur. 

XIV.  At  nonnunquam  ea,  quae  praedicta  sunt, 
minus  eveniunt.  Quae  tandem  id  ars  non  habet  ?  ea- 
rum  dico  artium,  quae  conjectura  continentur,  et  sunt 
opinabiles.  An  medicina  ars  non  putanda  est  ?  quam 
tamen  multa  fallunt.  Quid  ?  gubernatores  nonne 
falluntur  ?  an  Achivorum  exercitus,  et  tot  navium 
rectores,  non  ita  profecti  sunt  ab  Ilio, 

"  Ut,  profectione  laeti,  piscium  lasciviam 
Intuerentur,"  (ut  ait  Pacuvius)  "  nec  tuendi  sa- 

tietas  capere  posset  ? 
Interea,    prope   jam   occidente  sole,   inhorrescit 

mare; 
Tenebras  conduplicantur ;  noctisque  et  nimbum 

occaBcat  nigror." 

Num  igitur  tot  clarissimorum  ducum  regumque 
naufragium  sustulit  artem  gubernandi  ?  aut  num 
imperatorum  scientia  nihil  est,  quia  summus  impe- 
rator  nuper  fugit,  amisso  exercitu  ?  aut  num  prop- 
terea  nulla  est  reipublicae  gerendae  ratio  atque  pru- 
dentia,  quia  multa  Cn.  Pompeium,  quaedam  M.  Ca- 
tonem,  nonnulla  etiam  te  ipsum,  fefellerunt  ?  Similis 
est  haruspicum  responsio,  omnisque  opinabilis  divi- 
natio :  conjectura  enim  nititur,  ultra  quam  progredi 
non  potest.  Ea  fallit  fortasse  nonnunquam :  sed  ta- 
men  ad  veritatem  saepissime  dirigit :  est  enim  ab 
onmi  aeternitate  repetita ;  in  qua  cum  paene  innume- 

rabiliter  res  eodem  modo  evenirent  iisdem  signis 
antegressis,  ars  est  effecta,  eadem  saepe  animadver- 
tendo  ac  notando. 

XV.  Auspicia  vero  vestra  quam  constant !  quae 
quidem  nunc  a  Romanis  auguribus  ignorantur  (bona 
hoc  tua  venia  dixerim) :  a  Cilicibus,  Pamphyliis, 
Pisidis,  Lyciis,  tenentur.  Nam  quid  ego  hospitem 
nostrum,  clarissimum  atque  optimum  virum,  Deio- 
tarum  regem,  commemorem  ?  qui  nihil  unquam  ni- 
si  auspicato  gerit;  qui  cum  ex  itinere  quodam  pro- 
posito  et  constituto  revertisset,  aquilae  admonitus  vo- 
latu ;  conclave  illud,  ubi  erat  mansurus,  si  ire  per- 
rexisset,  proxima  nocte  corruit.  Itaque,  ut  ex  ipso 
audiebam,  persaepe  revertit  ex  itinere,  cum  jam  pro- 
gressus  esset  multorum  dierum  viam.  Cujus  quidem 
hoc  praeclarissimum  est,  quod,  posteaquam  a  Caesare 
tetrarchia,  regno,  pecuniaque  multatus  est,  negat  se 
tamen  eorum  auspiciorum,  quae  sibi  ad  Pompeium 
proficiscenti  secunda  evenerint,  poenitere:  senatus 
enim  auctoritatem,  et  populi  Romani  libertatem,  at- 
que  imperii  dignitatem,  suis  armis  esse  defensam ; 
sibique  eas  aves,  quibus  auctoribus  officium  et  fidem 
secutus  esset,  bene  consuluisse:  antiquiorem  enim 
sibi  fuisse  possessionibus  suis  gloriam.  Ille  mihi  vi- 
detur  igitur  vere  augurari.  Nam  nostri  quidem  ma- 
gistratus  auspiciis  utuntur  coactis  :  necesse  enim  est, 
off^a  objecta,  cadere  frustum  ex  piiUi  ore,  cum  pas- 
citur.  Quod  autem  scriptum  habetis,  [hinc]  tripudium 
fieri,  si  ex  ea  quid  in  solum  ceciderit ;  hoc  quoqiie, 
quod  dixi,  coactum,  tripudium  solistimum  dicitis. 
Itaque  multa  auguria,  multa  auspicia,  (quod  Cato 
iUe  sapiens  queritur)  negligentia  collegii,  amissa 
plane  et  deserta  sunt. 

XVI.  Nihil  fere  quondam  majoris  rei,  nisi  auspi- 
cato,  ne  privatim  quidem,  gerebatur;  quod  etiam 
nunc  nuptiarum  auspices  declarant,  qui,  re  omissa, 
nomen  tantum  tenent.  Nam,  ut  nunc  extis  (quam- 
quam  id  ipsum  aliquanto  minus  quam  olim),  sic  tum 

avibus  magnsB  res  impetriri  solebant.  Itaque,  sinistra 
dum  non  exquirimus,  in  dira  et  in  vitiosa  incurri- 
mus ;  ut  P.  Claudius  Appii  Caeci  filius,  ejusque  col- 
lega,  L.  Junius,  classes  maximas  perdiderunt,  cum 
vitio  navigassent.  Quod  eodem  modo  evenit  Aga- 
memnoni ;  qui,  cum  Achivi  ccepissent 

"  Inter  se  strepere,  aperteque  artem  obterere  exti- 

spicum ; 
Solvere  imperat  secundo  rumore,  adversaque  avi." 

Sed  quid  vetera  ?  M.  Crasso  quid  acciderit,  vide- 
mus,  dirarum  obnuntiatione  neglecta.  In  quo  Ap- 
pius,  collega  tuus,  bonus  augur,  (ut  ex  te  audire  so- 
leo)  non  satis  scienter  virum  bonum  et  civem  egre- 
gium  censor  C.  Ateium  notavit,  quod  ementitum 
auspicia  subscripserit.  Esto  :  fuerit  hoc  censoris,  si 
judicabat  ementitum.  At  illud  minime  auguris,  quod 
adscnpsit,  ob  eam  causam  populum  Romanum  cala- 
mitatem  maximam  cepisse.  Si  enim  ea  causa  cala- 
mitatis  fuit,  non  in  eo  est  culpa  qui  obnuntiavit,  sed 
in  eo  qui  non  paruit.  Veram  enim  fuisse  obnuntia- 
tionem  (ut  ait  idem  augur  et  censoi)  exitus  approba- 
vit ;  quae  si  falsa  fuisset,  nullam  afFerre  potuisset 
causam  calamitatis.  Etenim  dirae,  sicut  caetera  au- 
spicia,  ut  omina,  ut  signa,  non  causas  afFeiunt,  cur 
quid  eveniat,  sed  nuntiant  ventura,  nisi  provideris. 
Non  igitur  obnuntiatio  Ateii  causam  finxit  calami- 
tatis ;  sed  signo  objecto  monuit  Crassum,  quid  even- 
turum  esset,  nisi  cavisset.  Ita  aut  iUa  obnuntiatio  ni- 
hil  valuit ;  aut  si,  ut  Appius  judicat,  valuit,  id  va- 
luit,  ut  peccatum  haereret,  non  in  eo  qui  monuerit, 
sed  in  eo  qui  non  obtemperarit. 

XVII.  Quid?  lituus  iste  vester,  quod  clarissi- 
mum  est  insigne  auguratiis,  unde  vobis  est  traditus  ? 
Nempe  eo  Romulus  regiones  direxit  tum,  cum  Ur- 
bem  condidit :  qui  quidem  Romuli  lituus,  [id  est, 
incurvum,  et  leviter  a  summo  inflexum  bacillum, 
quod  ab  ejus  litui,  quo  canitur,  similitudine  nomen 

invenit]  cum  situs  esset  in  curia  Saliorum,  quae  est 
in  Palatio,  eaque  deflagravisset,  inventus  est  integer. 
Quid  ?  multis  annis  post  Romulum,  Prisco  regnan- 
te  Tarquinio,  quis  veterum  scriptorum  non  loquitur, 
quae  sit  ab  Attio  Navio  per  lituum  regionum^facta 
descriptio  ?  qui  cum,  propter  paupertatem,  sues  puer 
pasceret,  una  ex  his  amissa,  vovisse  dicitur,  si  recu- 
perasset,  uvam  se  Deo  daturum,  quae  maxima  esset 
in  \dnea.  Itaque,  sue  inventa,  ad  Meridiem  spectans, 
in  vinea  media  dicitur  constitisse  :  cumque  in  qua- 
tuor  partes  vineam  divisisset,  tresque  partes  aves  ab*. 
dixissent,  quarta  parte,  quae  erat  reliqua  in  regione 
distributa,  mirabili  magnitudine  uvam,  ut  scriptum 
videmus,  invenit.  Qua  re  celebrata,  cum  vicini  om« 
nes  ad  unum  de  rebus  suis  referrent,  erat  in  magno 
nomine  et  glpria.  Ex  quo  factum  est,  ut  eum  ad  se 
rex  Priscus  arcesseret.  Cujus  cum  tentaret  scientiam 
auguratus,  dixit  ei,  cogitare  se  quiddam ;  id  posset- 
ne  fieri,  consuluit.  Ille,  augurio  acto,  posse,  respon- 
dit.  Tarquinius  autem  dixit,  se  cogitasse,  cotem  no- 
vacula  posse  prascidi.  Tum  Attium  jussisse  experiri. 
Ita  cotem,  in  comitium  allatam,  inspectante  et  rege 
et  populo,  novacula  esse  discissam.  Ex  eo  evenit,  ut 
et  Tarquinius  augure  Attio  Navip  uteretur,  et  po- 
pulus  de  suis  rebus  ad  eum  referret.  Cotem  autem 
illam  et  novaculam  defossam  in  comitio,  supraque 
impositum  puteal,  accepimus.  Negemus  onmia :  com- 
buramus  annales  ;  ficta  haec  esse  dicamus :  quidvis 
denique  potius,  quam  Deos  res  humanas  curare, 
fateamur. 

Quid  ?  quod  apud  te  scriptum  est  de  Ti.  Graccho, 
nonne  et  augurum  et  haruspicum  comprobat  discipli- 
nam  ?  qui,  cum  tabernaculum  vitio  cepisset  impru- 
dens,  quod  inauspicato  pomoerium  transgressus  esset, 
comitia  consulibus  rogandis  habuit.  Nota  res  est,  et 
a  te  ipso  mandata  monimentis.  Sed  et  ipse  augur  Ti. 
Gracchus  auspiciorum  auctoritatem  confessione  errati 
sui  comprobavit;  et  haruspicum  disciplinae  magna 

accessit  auctoritas,  qui,  recentibus  comitiis,  in  sena- 
tum  introducti,  negaverunt  justum  comitiorum  roga- 
torem  fuisse. 

XVI II.  lis  igitur  assentior,  qui  duo  genera  divi- 
nationum  esse  dixerunt ;  unum,  quod  particeps  esset 
artis ;  alterum,  quod  arte  careret.  Est  enim  ars  in  iis 
qui  novas  res  conjectura  persequuntur,  veteres  ob- 
servatione  didicerunt.  Carent  autem  arte  ii,  qui,  non 
ratione  aut  conjectura  observatis  ac  notatis  signis, 
sed  concitatione  quadam  animi,  aut  soluto  liberoque 
motu,  futura  praesentiunt  (quod  et  somniantibus 
saepe  contingit,  et  nonnunquam  vaticinantibus  per 
furorem),  ut  Bacis  BcEOtius,  ut  Epimenides  Cres,  ut 
SibyUa  Erythreea.  Cujus  generis  oracula  etiam  ha- 
benda  sunt,  non  ea  quae  aequatis  sortibus  ducuntur, 
sed  illa  quae  instinctu  divino  afflatuque  funduntur : 
etsi  ipsa  sors  contemnenda  non  est,  si  et  auctoritatem 
habet  vetustatis,  ut  eae  sunt  sortes,  quas  e  terra  edi- 
tas  accepimus ;  quae  tamen  ductae  ut  in  rem  apte 
cadant,  fieri  credo  posse  divinitus.  Quorum  omnium 
interpretes  (ut  grammatici,  poetarum)  proxime  ad 
eorum,  quos  interpretantur,  divinationem  videntur 
accedere. 

Quae  est  igitur  ista  calliditas,  res  vetustate  robus- 
tas  calumniando  velle  pervertere  ?  Non  reperio  cau- 
sam.  Latet  fortasse  obscuritate  involuta  naturas.  Non 
enim  me  Deus  ista  scire,  sed  his  tantummodo  uti, 
voluit.  Utar  igitur;  nec  adducar,  ut  rear,  aut  in 
extis  totam  Etruriam  delirare,  aut  eamdem  gentem 
in  fulguribus  errare,  aut  fallaciter  portenta  interpre- 
tari,  cum  terrae  saepe  fremitus,  saepe  mugitus,  saepe 
motus,  multa  nostrae  reipubUcae,  multa  caeteris  civi- 
tatibus,  gravia  et  vera  praedixerint.  Quid  ?  qui  irri- 
detur,  partus  hic  mulae,  nonne,  quia  fetus  exstitit  in 
sterilitate  naturae,  praedictus  est  ab  haruspicibus  in- 
credibilis  partus  malorum  ?  Quid  ?  Ti.  Gracchus, 
P.  F.  qui  bis  consul  et  censor  fuit,  idemque  et  sum- 
mus  augur,  et  vir  sapiens,  civisque  praestans  ;  nonne 

(ut  C.  Gracchus,  filius  ejus,  scriptum  reliquit)  duo- 
bus  anguibus  domi  comprehensis,  haruspices  convoca- 
vit?  qui  cum  respondissent,  si  marem  emisisset, 
uxori  brevi  tempore  esse  moriendum ;  si  feminam, 
ipsi ;  aaquius  esse  censuit,  se  maturam  oppetere  mor- 
tem,  quam  P.  Africani  filiam  adolescentem.  Femi- 
nara  emisit :  ipse  paucis  post  diebus  est  mortuus. 

XIX.  Irrideamus  haruspices :  vanos,  futiles,  esse 
dicamus  :  quorumque  disciplinam  et  sapientissimus 
vir,  et  eventus  ac  res  comprobavit,  contemnamus. 
Contemnamus  etiam  Babylonios,  et  eos,  qui,  e  Cau- 
caso  coeli  signa  servantes,  numeris  et  motibus  stella- 
rum  cursus  persequuntur :  condemnemus,  inquam, 
hos  aut  stultitias,  aut  vanitatis,  aut  imprudentiae,  qui 
CCCCLXX  millia  annorum  (ut  ipsi  dicunt)  moni- 
inentis  comprehensa  continent ;  et  mentiri  judice- 
mus,  nec  sasculorum  reliquorum  judicium,  quod  de 
ipsis  futurum  sit,  pertimescere. 

Age,  Barbari  vani  atque  fallaces :  num  etiam 
Graiorum  historia  mentita  est  ?  Quse  Crceso  Pythius 
ApoUo,  (ut  de  naturali  divinatione  dicam)  quae  Athe- 
niensibus,  quae  Lacedsmoniis,  quae  Tegeatis,  quae 
Argivis,  quae  Corinthiis  responderit,  quis  ignorat? 
CoUegit  innumerabilia  oracula  Chrysippus,  nec  ullum 
sine  locuplete  auctore  atque  teste;  quae,  quia  nota 
tibi  sunt,  relinquo.  Defendo  unum  hoc.  Nunquam 
illud  oraculum  Delphis  tam  celebre  et  tam  clarum 
fuisset,  neque  tantis  donis  refertum  omnium  populo- 
rum  atque  regum,  nisi  omnis  aetas  oraculorum  Olo- 
rum  veritatem  esset  experta.  Jamdiu  idem  non  facit. 
Ut  igitur  nunc  minore  gloria  est,  quia  minus  oracu- 
lorum  veritas  excellit;  sic  tum,  nisi  summa  veritate, 
in  tanta  gloria  non  fuisset.  Potest  autem  vis  illa 
terraa,  quae  mentem  Pythiae  divino  afflatu  concitabat, 
evanuisse  vetustate,  ut  quosdam  exaruisse  amnes, 
aut  in  alium  cursum  contortos  et  deflexos,  videmus. 
Sed,  ut  vis,  acciderit  (magna  enim  quaestio  est) : 
modo  maneat  id,  quod  negari  non  potest,  nisi  onmem 

historiam  perverterimus,  multis  saeculis  verax  fuisse 
id  oraculum. 

XX.  Sed  omittamus  oracula :  veniamus  ad  som- 
nia :  de  quibus  disputans  Chrysippus,  multis  et  mi- 
nutis  somniis  colligendis,  facit  idem,  quod  Antipater, 
ea  conquirens,  quae,  Antiphontis  interpretatione  ex- 
plicata,  declarant  illa  quidem  acumen  interpretis ; 
sed  exempUs  grandioribus  decuit  uti.  Dionysii  mater, 
ejus,  qui  Syracusiorum  tyrannus  fuit,  (ut  scriptum 
apud  Philistum  est,  et  doctum  hominem,  et  diHgen- 
tem,  et  aequalem  temporum  illorum)  cum  praegnans 
hunc  ipsum  Dionysium  alvo  contineret,  somniavit 
se  peperisse  Satyriscum.  Huic  interpretes  portento- 
rum  (qui  Galeotae  tum  in  Sicilia  nominabantur)  re- 
sponderunt,  (ut  ait  Philistus)  eum,  quem  illa  pepe- 
risset,  clarissimum  Grasciae  diuturna  cum  fortuna 
fore.  Num  te  ad  fabulas  revoco  vel  nostrorum  vel 
Graecorum  poetarum  ?  narrat  enim  et  apud  Ennium 
Vestalis  illa : 

"  Excita  cum  tremulis  anus  attulit  artubu'  lumen, 
TaHa  commemorat  lacrymans,  exterrita  somno : 
Eurydica  prognata,  pater  quam  noster  amavit, 
Vires,  vitaque  corpu'  meum  nunc  deserit  omne. 
Nam  me  visus  homo  pulcher  per  amoena  salicta 
Et  ripas  raptare,  locosque  novos.  Ita  sola 
Post-illa,  germana  soror,  errare  videbar, 
Tardaque  vestigare,  et  quaerere  te,  neque  posse 
Corde  capessere.  Semita  nulla  pedem  stabilibat. 
Exin  compellare  pater  me  voce  videtur 
His  verbis ;  O  1  gnata,  tibi  sunt  ante  gerendas 
^rumnae :  post  ex  fiuvio  fortuna  resistet. 
Haec  pater  effatus,  germana,  repente  recessit, 
Nec  sese  dedit  in  conspectum  corde  cupitus; 
Quamquam  multa  manus  ad  coeH  ccerula  templa 
Tendebam  lacrymans,  et  blanda  voce  vocabam. 
Vix,  aegro  tum  corde  meo,  me  somnu'  reliquit." 

XXL  Hsec,  etiam  si  ficta  sunt  a  poeta,  non  ab- 

c  3 

sunt  tamen  a  consuetudine  somniorum.  Sit  sane 
etiam  illud  commenticium,  quo  Priamus  est  contur- 
batus. 

"  Quia  mater  gravida  parere  se  ardentem  fabem 

Visa  est  in  somnis  Hecuba :  quo  facto  pater 

Rex  ipse  Priamus,  somnio  mentis  metu 

Perculsus,  curis  sumtus  suspirantibus, 

Exsacrificabat  hostiis  balantibus. 

Tum  conjectorem  postuiat,  pacem  petens, 

Ut  se  edoceret,  obsecrans  Apollinem, 

Quo  sese  vertant  tantae  sortes  somnium» 

Ibi  ex  oraclo  voce  divina  edidit 

Apollo ;  puerum,  primus  Priamo  qui  foret 

Post  illa  natus,  temperaret  tollere ; 

Eum  esse  exitium  TrojsD,  pestem  Pergamo." 

Sint  hsBC,  ut  dixi,  somnia  fabularum :  hisque  ad- 
jungatur  etiam  Mnead  somnium,  quod  in  Numerii 
Fabii  Pictoris  Graecis  annahbus  ejusmodi  est,  ut  om- 
nia,  quag  ab  ^Enea  gesta  sunt,  quaeque  illi  accide- 
runt,  ea  fuerint,  qu£e  ei  secundum  quietem  visa  sunt. 
XXII.  Sed  propiora  videamus.  Cujusnam  modi 
est  Superbi  Tarquinii  somnium,  de  quo  in  Bruto 
Accii  loquitur  ipse  ? 

''  Cum  jam  quieti  corpus  nocturno  impetu 

Dedi,  sopore  placans  artus  languidos ; 

Visum  est  in  somnis  pastorem  ad  me  appellere 

Pecus  lanigerum  eximia  pulchritudine ; 

Duos  consanguineos  arietes  inde  eligi, 

Praeclarioremque  alterum  immolare  me : 

Deinde  ejus  germanum  cornibus  connitier 

In  me  arietare,  eoque  ictu  me  ad  casum  dari: 

Exin  prostratum  terra,  graviter  saucium, 

Resupinum,  in  coelo  contueri  maximum 

Ac  mirificum  facinus;  dextrorsum  orbem  flam- 

meum 
Radiatum  solis  liquier  cursu  novo," 


DE  DIVINATIONE,  Lib.  I.  Cap.  23.     19 


Ejus  igitur  somnii  a  conjectoribus  quae  sit  interpreta- 
tio  facta,  videamus. 

"  Rex,  quae  in  vita  usurpant  homines,  cogitant, 

curant,  vident, 
Quasque  agunt  vigilantes,  agitantque,  ea  si  cui  in 

somno  accidunt, 
Minus  mirum  est.  Sed,  in  re  tanta,  haud  temere 

improviso  ofFerunt: 
Proin  vide,  ne,  quem  tu  esse  hebetem  deputes 

aeque  ac  pecus, 
Is  sapientia  munitum  pectus  egregium  gerat, 
Teque  regno  expellat    Nam  id,  quod  de   sole 

ostentum  est  tibi, 
Populo  commutationem  rerum  portendit  fore 
Perpropinquam.    Hasc  bene  verruncent  populo. 

Nam  quod  ad  dexteram 
Coepit  cursum  ab  lasva  signum  praepotens;  pul- 

cherrime 
Auguratum  est,  rem  Romanam  publicam  sum- 

mam  fore." 

XXIII.  Age,  nunc  ad  externa  redeamus.  Matrem 
Phalaridis  scribit  Ponticus  Heraclides,  doctus  vir,  au- 
ditor  et  discipulus  Platonis,  visam  esse  videre  in  som- 
nis  simulacra  Deorum,  quae  ipse  Phalaris  domi  con- 
secravisset :  ex  his  Mercurium  e  patera,  quam  dextra 
manu  teneret,  sanguinem  visum  esse  fundere;  qui 
cum  terram  attigisset,  refervescere  videretur  sic,  ut 
tota  domus  sanguine  redundaret.  Quod  matris  som- 
nium  immanis  filii  crudelitas  comprobavit.  Quid  ego, 
quae  magi  Cyro  illi  principi  interpretati  sunt,  ex  Di- 
nonis  Persicis  [libris]  proferam  ?  Nam,  cum  dormi- 
enti  ei  sol  ad  pedes  visus  esset,  ter  eum,  scribit,  frus- 
tra  appetivisse  manibus,  cum  se  convolvens  sol  ela- 
beretur,  et  abiret :  ei  Magos  dixisse  (quod  genus  sa- 
pientum  et  doctorum  habebatur  in  Persis),  ex  triplici 
appetitione  solis,  XXX  annos  Cyrum  regnaturum 

esse,  portendi :  quod  ita  contigit :  nam  ad  septuage- 
simum  pervenit,  cum  XL  natus  annos  regnare 
coepisset. 

Est  profecto  quiddam  etiam  in  barbaris  gentibus 
praesentiens  atque  divinans ;  siquidem  ad  mortem 
proficiscens  Calanus  Indus,  cum  adscenderet  in  ro- 
gum  ardentem,  "  O  prceclarum  discessum,"  inquit, 
"  e  vita  !  cum,  ut  Herculi  contigit,  mortali  corpore 
cremato,  in  lucem  animus  excesserit."  Cumque  Alex- 
ander  eum  rogaret,  si  quid  vellet,  ut  diceret :  "  Op- 
time,"  inquit:  "•  propediem  te  videbo."  Quod  ita 
contigit :  nam  Babylone,  paucis  post  diebus,  Alexan- 
der  est  mortuus.  Discedo  parumper  a  somniis ;  ad 
quae  mox  revertar.  Qua  nocte  templum  Ephesiae 
Dianffi  deflagravit,  eadem  constat  ex  Olympiade  na- 
tum  esse  Alexandrum  ;  atque,  ubi  lucere  coepisset, 
clamitasse  magos,  pestem  ac  perniciem  Asiae  proxi- 
ma  nocte  natam.  Haec  de  Indis  et  Magis.  Redea- 
mus  ad  somnia. 

XXIV.  Hannibalem  Coelius  scribit,  cum  colum- 
nam  auream,  quae  esset  in  fano  Junonis  Laciniae, 
auferre  vellet,  dubitaretque,  utrum  ea  solida  esset, 
an  extrinsecus  inaurata,  perterebravisse :  cumque 
solidam  invenisset,  statuissetque  tollere,  ei  secundum 
quietem  visam  esse  Junonem  praedicere,  ne  id  face- 
ret,  minarique,  si  id  fecisset,  se  curaturam,  ut  eum 
quoque  oculum,  quo  bene  videret,  amitteret :  idque 
ab  homine  acuto  non  esse  neglectum  :  itaque  ex  eo 
auro,  quod  exterebratum  esset,  buculam  curasse  fa- 
ciendam,  et  eam  in  summa  columna  coUocavisse. 

Hoc  idem  in  Sileni,  quem  Coelius  sequitur,  Graeca 
historia  est  (is  autem  diligentissime  res  Hannibalis 
persecutus  est) :  Hannibalem,  cum  cepisset  Sagun- 
tum,  visum  esse  in  somnis  a  Jove  in  Deorum  conci- 
lium  vocari;  quo  cum  venisset,  Jovem  imperasse, 
ut  Italiae  bellum  inferret,  ducemque  ei  unum  e  con- 
cilio  datum ;  quo  iUum  utentem,^  cum  exercitu  pro- 

gredi  ccepisse:  tum  ei  ducem  illum  prsecepisse,  ne 
respiceret ;  iUum  autem  id  diutius  facere  non  potu- 
isse,  elatumque  cupiditate  respexisse :  tum  visam 
belluam  vastam  et  immanem,  circumplicatam  ser- 
pentibus,  quacumque  incederet,  omnia  arbusta,  vir- 
gulta,  tecta  pervertere  :  et  eum  admiratum  quassisse 
de  Deo,  quodnam  illud  esset  tale  monstrum ;  et 
Deum  respondisse,  vastitatem  esse  Italiae,  prsecepis- 
seque,  ut  pergeret  protinus ;  quid  retro  atque  a  tergo 
fieret,  ne  laboraret. 

Apud  Agathoclem  scriptum  in  historia  est,  Ha- 
milcarem  Carthaginiensem,  cum  oppugnaret  Syra- 
cusas,  visum  esse  audire  vocem,  se  postridie  coenatu- 
rum  Syracusis :  cum  autem  is  dies  illuxisset,  mag- 
nam  seditionem  in  castris  ejus  inter  Poenos  et  Sicu- 
los  milites  esse  factam ;  quod  cum  sensissent  Syra- 
cusani,  improviso  eos  in  castra  irrupisse,  Hamilca- 
remque  ab  iis  vivum  esse  sublatum.  Itares  somnium 
comprobavit.  Plena  exemplorum  est  historia,  tum 
referta  vita  communis. 

At  vero  P.  Decius  ille,  Q.  F.  qui  primus  e  Deciis 
consul  fuit,  cum  esset  tribunus  miUtum,  M.  Valerio, 
A.  Cornelio  consulibus,  a  Samnitibusque  premeretur 
noster  exercitus ;  cum  pericula  prceliorum  iniret  au- 
dacius,  monereturque,  ut  cautior  esset,  dixit,  (quod 
exstat  in  annalibus)  sibi  in  somnis  visum  esse,  cum 
in  mediis  hostibus  versaretur,  occidere  cum  maxima 
gloria.  Et  tum  quidem  incolumis  exercitum  obsi- 
dione  liberavit.  Post  triennium  autem,  cum  consul 
esset,  devovit  se,  et  in  aciem  Latinorum  irrupit  ar- 
matus :  quo  ejus  facto  superati  sunt  et  deleti  Latini. 
Cujus  mors  ita  gloriosa  fuit,  ut  eamdem  concupisce- 
ret  filius.  Sed  veniamus  nunc,  si  placet,  ad  somnia 
philosophorum. 

XXV.  Est  apud  Platonem  Socrates,  cum  esset  in 
custodia  publica,  dicens  Critoni,  suo  familiari,  sibi 
post  tertium  diem  esse  moriendum:  vidisse  se  in 
fiomnis  pulchritudine  eximia  feminam,  quae,  se  no« 

mine  appeUans,  diceret  Homericum  quemdam  ejus» 
modi  versum ; 

"  Tertia  te  Phthiae  tempestas  laeta  locabit" 

Quod  ut  est  dictum,  sic  scribitur  contigisse.  Xeno- 
phon  Socraticus,  (qui  vir,  et  quantus  !)  in  ea  militia, 
qua  cum  Cyro  minore  perfunctus  est,  sua  scribit  som- 
nia,  quorum  eventus  mirabiles  exstiterunt.  Mentiri 
Xenophontem,  an  deUrare,  dicemus?  Quid?  singu- 
lari  vir  ingenio,  Aristoteles,  et  paene  divino,  ipsene 
errat,  an  aUos  vult  errare  ?  cum  scribit,  Eudemum 
Cyprium,  famiUarem  suum,  iter  in  Macedoniam  fa- 
cientem,  Pheras  venisse ;  quae  erat  urbs  in  ThessaUa. 
tum  admodum  nobiUs,  ab  Alexandro  autem  tyranno 
crudeU  dominatu  tenebatur.  In  eo  igitur  oppido  ita 
graviter  segrum  Eudemum  fuisse,  ut  omnes  medici 
diffiderent :  ei  visum  in  quiete  egregia  facie  juvenem 
dicere,  fore,  ut  perbrevi  convalesceret,  paucisque  die- 
bus  interiturum  Alexandrum  tyrannum,  ipsum  autem 
Eudemum  quinquennio  post  domum  esse  rediturum. 
Atque  ita  quidem  prima  statim  scribit  Aristoteles 
consecuta ;  ct  convaluisse  Eudemum ;  et  ab  uxoris 
fratribus  interfectum  tyrannum  :  quinto  autem  anna 
exeunte,  cum  esset  spes  ex  Ulo  somnio,  in  Cyprum 
iUum  ex  SicUia  esse  rediturum,  proeUantem  eum  ad 
Syracusas  occidisse :  ex  quo  ita  iUud  somnium  esse 
interpretatum,  ut,  cum  animus  Eudemi  e  corpore 
excesserit,  tum  domum  revertisse  videatur. 

Adjungamus  phUosophis  doctissimum  hominem, 
poetam  quidem  divinum,  Sophoclem  ;  qui,  cum  ex 
sdde  HercuUs  patera  aurea  gravis  surrepta  esset,  in 
somnis  vidit  ipsum  Deum  dicentem,  qui  id  fecisset. 
Quod  semel  ille  iterumque  neglexit.  Ubi  idem  sae- 
pius,  adscendit  in  Areopagum :  detuUt  rem.  Areopa- 
gitae  comprehendi  jubent  eum,  qui  a  Sophocle  erat 
nominatus.  Is,  quaestione  adhibita,  confessus  est, 
pateramque  retulit.  Quo  facto,  fanum  iUud  Indicis 
HercuUs  nominatum  est. 

XXVI.  Sed  quid  ego  Graecorum?  Nescio  quo 
modo  me  magis  nostra  delectant.  Omnes  hoc  histo- 
rici,  Fabii,  Gellii,  sed  proxime  Co^lius.  Cum  bello 
Latino  ludi  votivi  maximi  primum  fierent,  civitas  ad 
arma  repente  est  excitata.  Itaque,  ludis  intermissis, 
instaurativi  constituti  sunt:  qui  antequam  fierent, 
cumque  jam  populus  consedisset,  servus  per  circum, 
cum  virgis  caederetur,  furcam  ferens,  ductus  est.  Exin 
cuidam  rustico  Romano  dormienti  visus  est  venire, 
qui  diceret,  praesultorem  sibi  non  placuisse  ludis; 
idque  ab  eodem  jussum  esse  eum  senatui  nuntiare : 
illum  non  esse  ausum.  Iterum  esse  idem  visum,  et 
monitum,  ne  vim  suam  experiri  vellet :  ne  tum  qui- 
dem  esse  ausum.  Exin  filium  ejus  esse  mortuum : 
eamdem  in  somnis  admonitionem  fuisse  tertiam : 
tum  illum  etiam,  debilem  factum,  rem  ad  amicos 
detulisse,  quorum  de  sententia  lecticula  in  curiam 
esse  delatum;  cumque  senatui  somnium  enarravis- 
set,  pedibus  suis  domum  revertisse.  Itaque,  somnio 
comprobato  a  senatu,  ludos  illos  iterum  instauratos, 
memorias  proditum  est.  C.  vero  Gracchus  multis 
dixit,  (ut  scriptum  apud  eumdem  Ccelium  est)  sibi  in 
somnis,  quaesturam  petenti,  Ti.  fratrem  visum  esse 
dicere,  quam  vellet  cunctaretur,  tamen  eodem  sibi 
leto,  quo  ipse  interisset,  esse  pereundum.  Hoc,  ante- 
quam  tribunus  plebi  C.  Gracchus  factus  esset,  et  se 
audisse  scribit  Coelius,  et  dixisse  multis.  Quo  som- 
nio  quid  inveniri  potest  certius  ? 

XXVII.  Quid  ?  iUa  duo  somnia,  quae  creberrime 
commemorantur  a  Stoicis,  quis  tandem  potest  con- 
temnere?  unum  de  Simonide,  qui,  cum  ignotum 
quemdam  projectum  mortuum  vidisset,  eumque  hu- 
mavisset,  haberetque  in  animo  navem  conscendere, 
moneri  visus  est,  ne  id  faceret,  ab  eo,  quem  sepul- 
tura  aflTecerat :  si  navigasset,  eum  naufragio  esse  per- 
iturum :  itaque  Simonidem  redisse :  perisse  caete- 
ros,  qui  tum  navigassent. 

Altenmi  ita  traditum,  clarum  admodum  somnium. 

Cum  duo  quidam  Arcades  famiKares  iter  una  face- 
rent,  et  Megaram  venissent,  alterum  ad  cauponem 
divertisse ;    ad   hospitem,  alterum.    Qui  ut  coenati 
quiescerent,  concubia  nocte  visum  esse  in  somnis  ei, 
qui  erat  in  hospitio,  illum  alterum  orare,  ut  subve- 
niret,  quod  sibi  a  caupone  interitus  pararetur ;  eum 
primo  perterritum  somnio  surrexisse  :  dein,  cum  se 
collegisset,  idque  visum  pro  nihilo  habendum  esse 
duxisset,  recubuisse :  tum  ei  dormienti  eumdem  illum 
visum  esse  rogare,  ut,  quoniam  sibi  vivo  non  subve- 
nisset,  mortem  suam  ne  inultam  esse  pateretur ;  se 
interfiectum  in  plaustrum  a  caupone  esse  conjectum, 
et  supra  stercus  injectum :  petere,  ut  mane  ad  por- 
tam  adesset,  priusquam  plaustrum  ex  oppido  exiret. 
Hoc  vero  somnio  eum  commotum,  mane  bubulco 
prassto  ad  portam  fuisse :  quaesisse  ex  eo,  quid  esset 
in  plaustro:  illum  perterritum  fugisse;  mortuura 
erutum  esse :  cauponem,  re  patefacta,  poenas  dedisse. 
XXVIII.  Quid  hoc  somnio  dici  divinius  potest  ? 
sed  quid  aut  plura  aut  vetera  quaerimus  ?  Sa^pe  tibi 
meum  narravi ;  saepe  ex  te  audivi  tuum  somnium : 
Me,  cum  Asiae  proconsul  praeessem,  vidisse  in  quiete, 
cum  tu  equo  advectus  ad  quamdam  magni  fluminis 
ripam,  provectus  subito,  atque  delapsus  in  flumen, 
nusquam  apparuisses,  me  contremuisse,  timore  per- 
territum  :  tum  te  repente  laetum  exstitisse,  eodemque 
equo  adversam  adscendisse  ripam,  nosque  inter  nos 
esse  complexos.    Facilis  conjectura  hujus  somnii : 
mihique  a  peritis  in  Asia  praedictum  est,  fore  eos 
eventus  rerum,  qui  acciderunt.  Venio  nunc  ad  tuum. 
Audivi  equidem  ex  te  ipso,  sed  mihi  saepius  noster 
Sallustius  narravit .  cum,  in  illa  fuga,  nobis  gloriosa, 
patriae  calamitosa,  in  villa  quadam  campi  Atinatis 
maneres,  magnamque  partem  noctis  vigilasses,   ad 
lucem   denique   arcte    [te]    et    graviter   dormitare 
coepisse.    Itaque,  quamquam  iter  instaret,   [se]  ta- 
men  silentium  fieri  jussisse,  neque  esse  passum  te 
pxcitari :  cum  autem  experrectus  esses  hora  secunda 

fere,  te  sibi  somnium  narravisse:  visum  tibi  esse, 
cum  in  locis  solis  moestus  errares,  C.  Marium  cum 
fascibus  laureatis  quajrere  ex  te,  quid  tristis  esses : 
cumque  tu  te  tua  patria  vi  pulsum  esse  dixisses,  pre- 
hendisse  eum  dextram  tuam,  et  borio  animo  te  jussisse 
esse,  lictorique  proximo  tradidisse,  ut  te  in  monimen- 
tum  suum  deduceret ;  et  dixisse,  in  eo  tibi  salutem 
fore.  Tum  et  se  exclamasse,  Sallustius  narrat,  red- 
itum  tibi  celerem  et  gloriosum  paratum,  et  teipsum 
visum  somnio  delectari.  Nam  illud  mihi  ipsi  celeri- 
ter  nuntiatum  est,  (ut  audivisses,  in  monimento  Ma- 
rii,  de  tuo  reditu  magnificentissimum  illud  senatus- 
consultum  esse  factum,  referente  optimo  et  clarissimo 
viro  consule,  idque,  frequentissimo  theatro,  incredi- 
bili  clamore  et  plausu  comprobatum)  dixisse  te,  nihil 
illo  Atinati  somnio  fieri  posse  divinius. 

XXIX.  At  multa  falsa.  Immo  obscura  fortasse 
nobis.  Sed  sint  falsa  quaedam ;  contra  vera  quid  di- 
cimus  ?  quae  quidem  multo  plura  evenirent,  si  ad 
quietem  integri  iremus.  Nunc,  onusti  cibo  et  vino, 
perturbata  et  confusa  cernimus.  Vide,  quid  Socrates 
in  Platonis  Politia  loquatur.  Dicit  enim,  "  Cum 
dormientibus  ea  pars  animi,  quae  mentis  et  rationis 
sit  particeps,  sopita  langueat;  illa  autem,  in  qua 
feritas  quaedam  sit,  atque  agrestis  immanitas,  cum 
sit  immoderato  obstupefacta  potu  atque  pastu ;  exsul- 
tare  eam  in  somno  immoderateque  jactari.  Itaque 
huic  omnia  visa  objiciuntur,  a  mente  ac  ratione  va- 
cua:  ut  aut  cum  matre  corpus  miscere  [videamur,] 
aut  cum  quovis  alio  vel  homine  vel  Deo,  ssepe  bel- 
lua ;  atque  etiam  trucidare  aUquem,  et  impie  cruen- 
tari,  multaque  facere  impure  atque  tetre,  cum  te- 
meritate  et  impudentia.  At,  qui  salubri  et  moderato 
cultu  atque  victu  quieti  se  tradiderit,  ea  parte  animi, 
quae  mentis  et  consilii  est,  agitata  et  erecta,  satura- 
taque  bonarum  cogitationum  epulis;  eaque  parte 
animi,  quae  voluptate  alitur,  nec  inopia  enecta,  nec 
satietate  affluenti,  (quorum  utrumque  praestringere 

aciem  mentis  solet,  sive  deest  naturae  quidpiam,  sive 
abundat  atque  affluit)  iUa  etiam  tertia  parte  animi, 
in  qua  irarum  exsistit  ardor,  sedata  atque  restincta ; 
tum  eveniet,  duabus  animi  temerariis  partibus  com- 
pressis,  ut  illa  tertia  pars  rationis  et  mentis  eluceat, 
et  se  vegetam  ad  somniahdum,  acremque  praebeat : 
tum  ei  visa  quietis  occurrent  tranquilla  atque  vera- 
cia."  Hjec  verba  ipsa  Platonis  expressi. 

XXX.  Epicurum  igitur  audiemus  potius  ?  nam- 
que  Carneades,  concertationis  studio,  modo  ait  hoc, 
modo  illud.  At  ille  quid  sentit  ?  sentit  autem  niliil 
unquam  elegans,  nihil  decorum.  Hunc  ergo  ante- 
pones  Platoni  et  Socrati  ?  qui,  ut  rationem  non  red- 
derent,  auctoritate  tamen  hos  minutos  philosophos 
vincerent.  Jubet  igitur  Plato,  sic  ad  somnum  profi- 
cisci  corporibus  affectis,  ut  nihil  sit,  quod  errorem 
animis  perturbationemque  afferat.  Ex  quo  etiam 
Pythagoricis  interdictum  putatur,  ne  faba  vesceren- 
tur,  quod  habet  inflationem  magnam  is  cibus,  tran- 
quilhtati  mentis,  quasrentis  vera,  contrariam. 

Cum  ergo  est  somno  sevocatus  animus  a  societate 
et  a  contagione  corporis,  tum  meminit  praeteritorum, 
praBsentia  cernit,  futura  praevidet.  Jacet  enim  corpus 
dormientis,  ut  mortui :  viget  autem  et  vivit  animus : 
quod  multo  magis  faciet  post  mortem,  cum  omnino 
corpore  excesserit:  itaque,  appropinquante  morte, 
multo  est  divinior.  Nam  et  idipsum  vident,  qui  sunt 
morbo  gravi  et  mortifero  affecti,  instare  mortem : 
itaque  his  occurrunt  plerumque  imagines  mortuo- 
rum:  tumque  vel  maxime  laudi  student:  eosque 
qui  secus,  quam  decuit,  vixerunt,  peccatorum  suo- 
rum  tum  maxime  poenitet, 

Divinare  autem  morientes,  etiam  iUo  exemplo 
confirmat  Posidonius,  quo  affert,  Rhodium  quem- 
dam  morientem  sex  aequales  nominasse,  et  dixisse, 
qui  primus  eorum,  qui  secundus,  qui  [deinde]  dein- 
ceps  m.oriturus  esset.  Sed  tribus  modis  censet  Deo- 
rum  appulsu  homines  somniare :  uno,  quod  praevi- 

deat  animus  ipse  per  sese,  quippe  qui  Deorum 
cognatione  teneatur ;  altero,  quod  plenus  aer  sit  im- 
mortalium  animorum,  in  quibus  tamquam  insignitge 
notaa  veritatis  appareant ;  tertio,  quod  ipsi  Dii  cum 
dormientibus  colloquantur :  idque,  ut  modo  dixi, 
facilius  evenit,  appropinquante  morte,  ut  animi  fu- 
tura  augurentur.  Ex  quo  et  illud  est  Calani,  de  quo 
ante  dixi,  et  Homerici  Hectoris,  qui  moriens  pro- 
pinquam  Achilli  mortem  denuntiat. 

XXXI.  Neque  enim  illud  verbum  temere  con- 
suetudo  approbavisset,  si  ea  res  nulla  esset  omnino  : 

"  Praesagibat  animus,  frustra  me  ire,  cum  exirem 
domo." 
Sagire  enim,  sentire  acute  est :  ex  quo  sagae  anus, 
quia  multa  scire  volunt ;  et  sagaces  dicti  canes.  Is 
igitur,  qui  ante  sagit,  quam  oblata  res  est,  dicitur 
praesagire,  id  est,  futura  ante  sentire. 

Inest  igitur  in  animis  praesagitio  extrinsecus  in- 
jecta,  atque  inclusa  divinitus.  Ea  si  exarsit  acrius, 
furor  appellatur,  cum  a  corpore  animus  abstractus 
divino  instinctu  concitatur. 

"  Sed  quid  oculis  rabere  visa  est  derepente  arden- 

tibus  ? 
Ubi  illa,  paulo  ante  sapiens,  virginali  modestia  ? 
Mater  optuma,  tum  multo  mulier  melior  mu- 

lierum ! 
Missa  sum  superstitiosis  hariolationibus : 
Neque  me  Apollo  fatis  fandis  dementem  invitam 

ciet. 
Virgines  vero  aequales,  patris  mei,  meum  factum 

pudet, 
Optimi  viri :  mea  mater,  tui  me  miseret,  mei  pi* 

get. 
Optimam  progeniem  Priamo  reperisti  extra  me : 

hoc  dolet, 
.  Me  obesse,  illos  prodesse,  me  obstare,  iUos  ob- 

sequi." 

O  poema  tenerum  et  moratum  atque  molle  !  sed  hoc 
minus  ad  rem.  Ulud,  quod  volumus,  expressum  est, 
ut  vaticinari  furor  vera  soleat 

''  Adest,  adest  fax  obvoluta  sanguine  atque  in- 

cendio : 
Multos  annos  latuit.  Cives,  ferte  opem,  et  restin- 

guite." 

Deus  inclusus  corpore  humano  jam,  non  Cassandra, 
loquitur : 

"  Jamque  mari  magno  classis  cita 
Texitur :  exitium  examen  rapit : 
Advenit,  et  fera  velivolantibus 
Navibu'  complevit  manu'  litora." 

XXXII.  Tragoedias  loqui  videor,  et  fabulas  ?  At 
ex  te  ipso  non  commenticiam  rem,  sed  factam,  ejus- 
dem  generis  audivi:  C.  Coponium  ad  te  venisse 
Dyrrhachio,  cum  prsetorio  imperio  classi  Rhodiae 
praeesset,  cumprimis  hominem  prudentera  atque  doc- 
tum :  eumquc  dixisse,  remigem  quemdam  e  quin- 
queremi  Rhodiorum  vaticinatum,  *•'  Madcfactum  iri 
minus  XXX  diebus  Graeciam  sanguine:  rapinas 
Dyrrhachii,  et  conscensionem  in  naves  cum  fuga ; 
fugientibusque  miserabilem  respectum  incendiorum 
fore :  sed  Rhodiorum  classi  propinquum  reditum  ac 
domum  itionera  dari."  Tum  neque  te  ipsum  non 
esse  commotum .  Marcumque  Varronem,  et  M.  Ca- 
tonem,  qui  tum  ibi  erant,  doctos  homines,  vehe- 
menter  esse  perterritos :  paucis  sane  post  diebus,  ex 
Pharsahca  fuga  venisse  Labienum ;  qui  cum  inter- 
itum  exercitus  nuntiavisset,  reliqua  vaticinationis 
brevi  esse  confecta.  Nam  et  ex  horreis  direptum  ef- 
fusumque  frumentura  vias  omnes  angiportusque  con- 
straverat;  et  naves  subito  perterriti  metu  conscen- 
distis ;  et  noctu,  ad  oppidum  respicientes,  flagrantes 
onerarias,  quas  incenderant  milites,  quia  sequi  no- 

luerant,  videbatis  :  postremo  a  Rhodia  classe  deserti, 
verum  vatem  fuisse  sensistis. 

Exposui,  quam  brevissime  potui,  somnii  et  furoris 
oracula,  quse  carere  arte  dixeram.  Quorum  ambo- 
rum  generum  una  ratio  est,  qua  Cratippus  noster 
uti  solet :  animos  hominum  quadam  ex  parte  ex- 
trinsecus  esse  tractos  et  haustos.  Ex  quo  intelligitur, 
esse  extra  divinum  animum,  humanus  unde  duca- 
tur ;  humani  autem  animi  eam  partem,  quae  sensum, 
quae  motum,  quag  appetitum  habeat,  non  esse  ab 
actione  corporis  sejugatam :  quae  autem  pars  animi 
rationis  atque  intelligentiae  sit  particeps,  eam  tum 
maxime  vigere,  cum  pkirimum  absit  a  corpore. 

Itaque,  expositis  exemplis  verarum  vaticinationum 
et  somniorum,  Cratippus  solet  rationem  concludere 
hoc  modo.  "  Si  sine  ocuUs  non  potest  exstare  officium 
et  munus  oculorum ;  possunt  autem  aliquando  oculi 
non  fungi  suo  munere;  qui  vel  semel  ita  est  usus 
oculis,  ut  vera  cerneret ;  is  habet  sensum  oculorum 
vera  cernentium.  Item  igitur,  si,  sine  divinatione, 
non  potest  et  officium  et  munus  divinationis  exstare ; 
potest  autem  quis,  cum  divinationem  habeat,  errare 
aliquando,  nec  vera  cernere ;  satis  est,  ad  confirman- 
dam  divinationem,  semel  aliquid  esse  ita  divinatum, 
ut  nihil  fortuito  cecidisse  videatur.  Sunt  autem  ejus 
generis  innumerabilia :  esse  igitur  divinationem,  con- 
fitendum  est." 

XXXIII.  Quae  vero  aut  conjectura  explicantur, 
aut  eventis  animadversa  et  notata  sunt,  ea  genera 
divinandi  (ut  supra  dixi)  non  naturalia,  sed  artifi- 
ciosa,  dicuntur :  in  quo  haruspices,  augures,  con- 
jectoresque,  numerantur.  Haec  improbantur  a  Peri- 
pateticis ;  a  Stoicis  defenduntur.  Quorum  alia  sunt 
posita  in  monimentis,  et  disciplina  (quod  Etruscorum 
declarant  et  haruspicini  et  fulgurales  et  [tonitruales] 
libri,  nostri  etiam  augurales)  :  alia  autem  subito  ex 
tempore  conjectura  explicantur ;  ut  apud  Homerum 
Caldias^  qui,  ex  passerum  numero,  belli  Trojani 

annos  auguratus  est ;  et  ut  in  Sullae  scriptum  historia 
videmus,  quod,  te  inspectante,  factum  est,  ut,  cum 
ille  in  agro  Nolano  immolaret  ante  praetorium,  ab 
infima  ara  subito  anguis  emergeret,  cum  quiclem  C. 
Postumius  haruspex  oraret  iUum,  ut  i^  expeditionem 
exercitum  educeret ;  id  cuni  Sulla  fecisset,  tum  ante 
oppidum  Nolam  florentissmia  Samnitium  castra  ce- 
pit. 

#Facta  conjectura  etiam  in  Dionysio  est  paulo  ante, 
quam  regnare  coepit :  qui  cum,  per  agrum  Leonti- 
num  iter  faciens,  equum  ipse  demisisset  in  flumen, 
submersus  equus  voraginibus,  non  exstitit:  quem 
cum  maxima  contentione  non  potuisset  extrahere, 
discessit,  ut  ait  Philistus,  aegre  ferens.  Cum  autem 
aliquantulum  progressus  esset,  subito  exaudivit  hin- 
nitum,  respexitque,  et  equum  alacrem  lastus  adspexit, 
cujus  in  juba  examen  apum  consederat.  Quod  osten- 
tum  habuit  hanc  vim,  ut  Dionysius  paucis  post  die- 
bus  regii^e  coeperit.  t 

XXXTv.  Quid  ?  LacedaBmoniis,  paulo  ante  Leuc- 
tricam  calamitatem,  quae  significatio  facta  est,  cum 
in  Herculis  fano  arma  sonuerunt,  HercuHsque  simu- 
lacrum  multo  sudore  manavit  ?  At  eodem  tempore 
Thebis,  ut  ait  Callisthenes,  in  templo  Herculis, 
valvae,  clausa?  repaguHs,  subito  se  ipsas  aperuerunt ; 
armaque,  quae  fixa  in  parietibus  fuerant,  ea  sunt 
humi  inventa.  Cumque  eodem  tempore  apud  Leba- 
diam  Trophonio  res  divina  fieret,  gallos  gallinaceos 
in  eo  loco  sic  assidue  canere  coepisse,  ut  nihil  inter- 
mitterent :  tum  augures  dixisse  Boeotios,  Thebano- 
rum  esse  victoriam,  propterea  quod  avis  illa  victa 
silere  soleret,  canere,  si  vicisset  Eademque  tempes- 
tate,  multis  signis,  Lacedaemoniis  Leuctricae  pugnae 
calamitas  denuntiabatur.  Namque  et  Lysandri  (qui 
Lacedaemoniorum  clarissimus  fuerat)  statuae,  quae 
Delphis  stabat,  in  capite  corona  subito  exstitit  ex 
asperis  herbis  et  agrestibus :  stellaeque  aureae,  quae 
Delphis  erant  a  Lacedsemoniis  positae  post  navalem 

illam  victoriam  Lysandri,  qua  Athenienses  concide- 
runt,  (qua  in  pugna  quia  Castor  et  Poilux  cum 
Lacedcemoniorum  classe  visi  esse  dicebantur,  eorum 
insignia  Deorum,  stellas  aureae,  quas  dixi,  Deiphis 
positae)  paulo  ante  Ijeuetricam  pugnam  deciderunt, 
neque  repertae  sunt.  Maximum  vero  ilkid  portentum 
iisdem  Spartiatis  fuit,  quod,  cum  oraculum  ab  Jove 
Dodonaso  petivissent,  de  victoria  sciscitantes,  legati- 
que  illud,  in  quo  inerant  sortes,  collocavissent ;  0 
mia,  quam  rex  Molossorum  in  deliciis  habebat,  et 
sortes  ipsas,  et  castera  quae  erant  ad  sortem  parata, 
disturbavit,  et  aliud  alio  dissipavit.  Tum  ea,  quae 
prasposita  erat  oraculo,  sacerdos  dixisse  dicitur,  de 
salute  Lacedaemoniis  esse,  m  a  de  victoria,  cogitan- 
dum. 

XXXV.  Quid  ?  bello  Punico  secundo,  nonne  C. 
Flaminius,  consul  iterumyfneglexit  signa  rerum  fu- 
turarum  magna  cum  clade  reipublicae  ?  qui,  exerci- 
tu  lustrato,  cum  Arretium  versus  castra  me^set,  et 
contraHannibalem  legiones  duceret ;  etipse,  et  equus 
ejus,  ante  signum  Jovis  Statoris,  sine  causa  repente 
concidit ;  nec  eam  rem  habuit  religioni ;  objecto 
signo,  ut  peritis  videbatur,  ne  committeret  proelium, 
Idem  cum  tripudio  auspicaretur,  pullarius  diem  proe- 
lii  committendi  differebat.  Tum  Flaminius  ex  eo 
quassivit,  si  ne  postera  quidem  puUi  pascerentur,  quid 
faciendum  censeret.  Cum  ille  quiescendum  respon» 
disset ;  Flaminius,  "  Praeclara  vero  auspicia,  si  esu- 
rientibus  pullis  res  geri  poterit,  saturis  nihil  gere- 
tur  !"  Itaque  signa  convelii,  et  se  sequi,  jussit.  Quo 
tempore,  cum  signifer  primi  hastati  signum  non  pos- 
set  movere  ioco,  nec  quidquam  proficeretur,  plures 
cum  accederent ;  Fiaminius,  re  nuntiata,  suo  more 
neglexit.  Itaque  tribus  lioris  concisus  exercitus,  at- 
que  ipse  interfectus  est.  Magnum  illud  etiam,  quod 
addidit  Coelius,  eo  tempore  ipso,  cum  hoc  caiamito- 
sum  fieret  proelium,  tantos  terrae  motus  in  Liguribus, 
Galiia»  compluribusque  insulis,  totaque  in  Itali^,  fac-  ' 

tos  esse,  ut  multa  oppida  comierint,  multis  locis  la- 
bes  factas  sint,  terraeque  desederint,  fluminaque  in 
contrarias  partes  fluxerint,  atque  in  amnes  mare 
influxerit. 

XXXVI.  Fiunt  certe  divinationum  conjecturse  a 
peritis.  Midae  illi  Phrygio,  cum  puer  esset,  dormien- 
ti  formicae  in  os  tritici  grana  congesserunt.  Divitis- 
simum  fore,  praedictum  est :  quod  evenit.  At  Plato- 
ni  cum,  in  cunis  parvulo  dormienti,  apes  in  labellis 
consedissent,  responsum  est,  singulari  illum  suavitate 
orationis  fore :  ita  futura  eloquentia  provisa  in  in- 
fante  est.  Quid  ?  amores  ac  deliciae  tuae,  Roscius, 
num  aut  ipse,  autpro  eo  Lanuvium  totum,  mentie- 
batur?  qui  cum  esset  in  cunabulis,  educareturque 
in  Solonio,  (qui  est  campus  agri  Lanuvini)  noctu, 
lumine  apposito,  experrecta  nutrix  animadvertit 
puerum  dormientem  circumplicatum  serpentis  am- 
plexu  :  quo  adspectu  exterrita,  clamorem  sustulit. 
Pater  autem  Roscii  ad  haruspices  retulit ;  qui  re- 
sponderunt,  nihil  illo  puero  clarius,  nihil  nobilius, 
fore.  Atque  hanc  speciem  Praxiteles  caelavit  argento, 
et  noster  expressit  Archias  versibus.  Quid  igitur  ex- 
spectamus  ?  an  dum  in  foro  nobiscum  Dii  immor- 
tales,  dum  in  viis,  verscntur,  dum  domi?  qui  qui- 
dem  ipsi  se  nobis  non  offerunt,  vim  autem  suam 
longe  lateque  diffundunt :  quam  cum  terrae  caver- 
nis  includunt,  tum  hominum  naturis  implicant. 
Nam  terrae  vis  Pythiam  Delphis  incitabat,  naturae 
Sibyllam.  Quid  enim?  non  videmus,  quam  sint 
varia  terrarum  genera ;  ex  quibus  et  mortifera  quae- 
dam  pars  est,  ut  et  Ampsancti  in  Hirpinis,  et  in  Asia 
Plutonia,  quje  vidimus  :  et  sunt  partes  agrorum  aliae 
pestilentes,  alise  salubres,  aliae,  quae  acuta  ingenia 
gignant,  aliae,  quae  retusa :  quae  omnia  fiunt  et  ex 
coeli  varietate,  et  ex  disparili  adspiratione  terrarum. 

Fit  etiam  saepe  specie  quadam,  saspe  vocum  gravi- 
tate  et  cantibus,  ut  pellantur  animi  vehementius; 
saepe  etiam  cura  et  timore ;  qualis  est  illa, 

*'  Flexanima  tamquam  lymphata,  ut  Bacchi  sa- 

cris 
Commota,   in  tumulis  Teucnjm    commemorans 

suum." 

XXXVII.  Atque  etiam  illa  concitatio  declarat 
vim  in  animis  esse  divinam.  Negat  enim,  sine  fu- 
rore,  Democritus,  quemquam  poetam  magnum  esse 
posse :  quod  idem  dicit  Plato.  Quem,  si  placet,  ap- 
pellet  furorem,  dummodo  is  furor  ita  laudetur,  ut  in 
Phadro  Platonis  laudatus  esto  Quid  ?  vestra  oratio 
in  causis  ;  quid  ?  ipsa  actio,  potest  esse  vehemens  et 
gravis  et  copiosa,  nisi  est  animus  ipse  commotior  ? 
Equidem  etiam  in  te  ssepe  vidi,  et  (ut  ad  leviora  ve- 
riiamus)  in  yEsopo  fajiniliari  tuo,  tantum  ardorem 
vultuum  atque  motuum,  ut  eum  vis  quaedam  abs- 
traxisse  a  sensu  mentis  videretur. 

Objiciuntur  etiam  saepe  forraa^,  quse  reapse  nullae 
sunt;  speciem  autem  ofFerunt.  Quod  contigisse 
Brenno  dicitur,  ejusque  Gallicis  copiis,  cum  fano 
Apollinis  Delphici  nefarium  bellum  intulisset.  Tum 
enim  ferunt,  ex  oraculo  effatam  esse  Pythiam, 

''  Ego  providebo  rem  istam,  et  albae  virgines." 

Ex  quo  factum,  ut  et  viderentur  virgines  ferre  arma 
contra,  et  nive  Gallorum  obrueretur  exercitus. 

XXXVIII.  Aristoteles  quidem  eos  etiam,  qui 
valetudinis  vitio  furerent,  et  melancholici  dicerentur, 
censebat  habere  aliquid  in  animis  praesagiens  atque 
divinum.  Ego  autem  haud  scio,  an  nec  c^rdiaeis  hoc 
tribuendum  sit,  nec  phreneticis.  Animi  enim  integri, 
non  vitiosi  corporis,  est  divinatio.  Quam  quidem  esse 
re  vera,  hac  Stoicorum  ratione  concluditur.  Si  sunt 
Dii,  neque  ante  declarant  homjnibus,  quas  futura 
sunt ;  aut  non  diHgunt  homines ;  aut,  quid  eventu- 
rum  sit,  ignorant;  aut  ^xistimant,  nihil  ijiteresse 
hominum,  scire,  quid  futurum  sit ;  aut  non  censent, 
esse  suae  majestatis,  praesigniiicare  hominibus,  quae 


34    DE  DIVINATIONE,  Lib.  I.  Cap.  39. 

sunt  futura ;  aut  ea  ne  ipsi  quidem  Dii  significare 
possunt.  At  neque  non  diligunt  nos  ;  sunt  enim  be- 
nefici,  generique  hominum  amici;  neque  ignorant 
ea,  quae  ab  ipsis  constituta  et  designata  sunt^  neque 
nostra  nihil  interest,  scire  ea,  quag  eventura  sunt 
(erimus  enim  cautiores,  si  sciemus) ;  neque  hoc  alie- 
num  ducunt  majestate  sua  (nihil  est  enim  beneficen- 
tia  praestantius)  ;  neque  non  possunt  futura  praenos- 
cere :  non  igitur  sunt  Dii,  nec  significant  futura. 
Sunt  autem  Dii :  significant  ergo.  Et  non,  si  signi- 
ficant,  nuUas  vias  dant  nobis  ad  significationis  scien- 
tiam  :  frustra  enim  significarent :  nec,  si  dant  vias, 
non  est  divinatio :  est  igitur  divinatio. 

XXXIX.  Hac  ratione  et  Chrysippus  et  Diogenes 
et  Antipater  utitur.  Quid  est  igitur,  cur  dubitandum 
sit,  quin  sint  ea,  quae  disputavi,  verissima.  Si  ratio 
mecum  facit,  si  eventa,  si  populi,  si  nationes,  si 
Graeci,  si  barbari,  si  majores  etiam  nostri ;  si  deni- 
que  hoc  semper  ita  putatum  est ;  si  summi  philoso-. 
phi,  si  poetae,  si  sapientissimi  viri,  qui  respublicas 
constituerunt,  qui  urbes  condiderunt  ?  an,  dum  bes-. 
tiae  loquantur,  exspectamus,  hominum  consentiente 
auctoritate  contenti  non  sumus  ? 

Nec  vero  quidquam  aliud  affertur,  cur  ea,  quae  dico, 
divinandi  genera,  nulla  sint ;  nisi,  quod  difiicile  dictu 
videtur,  quae  cujusque  divinationis  ratio,  quae  causa 
sit.  Quid  enim  habet  haruspex,  cur  pulmo  incisus, 
etiam  in  bonis  extis,  dirimat  tempus,  et  proferat 
diem  ?  quid  augur,  cur  a  dextra  corvus,  a  sinistra 
cornix,  faciat  ratum  ?  quid  astrologus,  cur  stella 
Jovis  aut  Veneris,  conjuncta  cum  Luna  ad  ortus 
puerorum,  salutaris  sit ;  Saturni  JMartisve  contraria  ? 
cur  autem  Deus  dormientes  nos  moneat,  vigilantes 
negligat  ?  Quid  deinde  causae  est,  cur  Cassandra  fu- 
rens  futura  prospiciat,  Priamus  sapiens  hoc  idem 
facere  non  queat  ? 

Cur  fiat  quidque,  quaeris?  Recte  omnino:  sed 
npn  nunc  id  agitur.    Fiat,  necne  fiat,  id  quaeiitur : 

ut  si  magnetem  lapidem  esse  dicam,  qui  ferrum  ad 
se  alliciat  et  trahat;  rationem,  cur  id  fiat,  afFerre 
nequeam  ;  fieri  omnino  neges  ?  Quod  idem  facis  in 
divinatione ;  quam  et  cernimus  ipsi,  et  audimus,  et 
legimus,  et  a  patribus  accepimus  :  neque,  ante  phi- 
losophiam  patefactam  (quae  nuper  inventa  est),  hac 
de  re  communis  vita  dubitavit ;  et,  postea  quam 
philosophia  processit,  nemo  aliter  philosophus  sensit, 
in  quo  modo  esset  auctoritas.  Dixi  de  Pythagora,  de 
Democrito,  de  Socrate :  excepi  de  antiquis,  praeter 
Xenophanem,  neminem :  adjunxi  veterem  Acade- 
miam,  Peripateticos,  Stoicos.  Unus  dissentit  Epicu- 
rus.  Quid  vero  hoc  turpius,  quam  quod  idem  nullam 
eenset  gratuitam  esse  virtutem  ? 

XL.  Quis  est  autem,  quem  non  moveat  clarissimis 
monimentis  testata  consignataque  antiquitas  ?  Cal- 
chantem  augurem,  scribit  Homerus,  longe  optimum, 
eumque  ducem  classis,  fuisse  [;  at  illum]  auspiciorum, 
credo,  scientia,  non  locorum.  Amphilochus  et  Mopsus 
Argivorum  reges  fuerunt,  sed  iidem  augures :  iique 
urbes  in  ora  maritima  Ciliciae  Graecas  condiderunt. 
Atque  etiam,  ante  hos,  Amphiaraus  et  Tiresias  non 
humiles  et  obscuri,  neque  eorum  similes,  ut  apud 
Ennium  est, 

"  Qui,  sui  quaestus  causa,  fictas  suscitant  senten- 
tias ;" 

sed  clari  et  praestantes  viri,  qui,  avibus  et  signis  ad- 
moniti,  futura  dicebant.  Quorum  de  altero  etiam 
apud  inferos  Homerus  ait,  solum  sapere,  caeteros 
umbrarum  vagari  modo.  Amphiaraum  autem  sic 
honoravit  fama  Graeciae,  Deus  ut  haberetur,  atque 
ut  ab  ejus  solo,  in  quo  est  humatus,  oracula  peteren- 
tur.  Quid  ?  Asiae  rex  Priamus  nonne  et  Helenum 
filium  et  Cassandram  filiam  divinantes  habebat,  al- 
terum  auguriis,  alteram  mentis  incitatione  et  permo- 
tione  divina  ?  quo  in  genere  Marcios  quosdam  fra- 

tres,  nobili  loco  natos,  apud  majores  nostros  fuisse, 
scriptum  videmus.  Quid?  Polyidum  Corinthium, 
nonne  Homerus,  et  aliis  multa,  et  filio  ad  Trojam 
proficiscenti  mortem,  praedixisse  commemorat  ?  Om- 
nino  apud  veteres,  qui  rerum  potiebantur,  iidem  au- 
guria  tenebant.  Ut  enim  sapere,  sic  divinare,  regale 
ducebaint,  ut  testis  est  nostra  civitas  ;  in  qua  et  reges 
augures,  et  postea  privati  eodem  sacerdotio  praediti, 
rempublicam  religionum  auctoritate  rexerunt. 

XIjI.  Eaque  divinationum  ratio  ne  in  barbaris 
quidem  gentibus  neglecta  est :  siquidem  et  in  Gal- 
lia  Druidae  sunt,  e  quibus  ipse  Divitiacum  ^Eduum, 
hospitem  tuum  laudatoremque,  cognovi ;  qui  et  na- 
turae  rationem  (quam  physiologiam  Graeci  appellant) 
notam  esse  sibi  profitebatur ;  et,  partim  auguriis,  par- 
tim  conjectura,  quae  essent  futura,  dicebat.  Et  in 
Persis  augurantur  et  divinant  Magi,  qui  congregan- 
tur  in  fano  commentandi  causa,  atque  inter  se  coUo- 
quendi ;  quod  etiam  idem  vos  quondam  facere  Nonis 
solebatis.  Nec  quisquam  rex  Persarum  potest  esse, 
qui  non  ante  Magorum  disciplinam  scientiamque 
perceperit. 

Licet  autem  videre  et  genera  quaedam,  et  nationes 
huic  scientiae  deditas.  Telmessus  in  Caria  est :  qua 
in  urbe  excellit  haruspicum  discipHna.  Itemque  Elis 
in  Peloponneso  famihas  duas  certas  habet,  lamida- 
rum  unam,  alteram  Clutidarum,  haruspicinae  nobili- 
tate  praestantes.  In  Syria  Chaldasi  cognitione  astro- 
rum,  soUertiaque  ingeniorum,  antecellunt.  Etruria 
autem  de  coelo  tacta  scientissime  animadvertit ;  ea- 
demque  interpretatur,  quid  quibusque  ostendatur 
monstris  atque  portentis.  Quocirca  bene  apud  ma- 
jores  nostros  senatus,  tum,  cum  florebat  imperium, 
decrevit,  ut,  de  principum  fihis,  sex  singuhs  Etruriae 
popuHs  in  disciplinam  traderentur,  ne  ars  tanta,  prop- 
ter  tenuitatem  hominum,  a  rehgionis  auctoritate  ab- 
duceretur  ad  mercedem  atque  quaestum.    Phryges 

autem,  et  Pisidfe,  et  Cilices,  et  ArabuiTi  natio, 
avium  significationibus  plurimum  obtemperant: 
quod  idem  factitatum  in  Umbria  accepimus. 

XLII.  Ac  mihi  quidem  videntur  e  locis  quoque 
ipsis,  qui  a  quibusque  incolebantur,  divinationum 
opportunitates  esse  ductaa.  Etenim  J^gyptii  et  Baby- 
lonii,  in  camporum  patentium  asquoribus  habitantes, 
cum  ex  terra  nihil  emineret  quod  contemplationi 
coeli  officere  posset,  omnem  curam  in  siderum  cogni- 
tione  posuerunt.  Etrusci  autem,  quod,  religione  im- 
buti,  studiosius  et  crebrius  hostias  immolabant,  ex- 
torum  cognitioni  se  maxime  dediderunt :  quodque, 
propter  aeris  crassitudinem,  de  ccelo  apud  eos  multa 
fiebant,  et  quod  ob  eamdem  causam  multa  inusitata 
partim  e  coelo,  alia  ex  terra  oriebantur,  qusedam 
etiam  ex  hominum  pecudumve  conceptu  et  satu ; 
ostentorum  exercitatissimi  interpretes  exstiterunt, 
Quorum  quidem  vim  (ut  tu  soles  dicere)  verba  ipsa 
prudenter  a  majoribus  posita  declarant :  quia  enim 
ostendunt,  portendunt,  monstrant,  prgedicunt;  os- 
tenta,  portenta,  monstra,  prodigia  dicuntur. 

Arabes  autem,  et  Phryges  et  Cilices,  quod  pastu 
pecudum  maxime  utuntur,  campos  et  montes  hieme 
et  fEState  peragrantes,  propterea  facilius  cantus  avium 
et  volatus  notaverunt :  eademque  et  Pisidi^e  causa 
fuit,  et  huic  nostra^  Umbriae.  Tum  Caria  tota,  prae- 
cipueque  Telmesses,  quos  ante  dixi,  quod  agros 
uberrimos  maximeque  fertiles  incokmt,  in  quibus 
multa  propter  fecunditatem  fingi  gignique  possunt, 
in  ostentis  animadvertendis  diligentes  fuerunt. 

XLIII.  Quis  vero  non  videt,  in  optima  quaque 
republica  plurimum  auspicia  et  reliqua  divinandi 
genera  valuisse  ?  Quis  rex  unquam  fuit,  quis  popu- 
lus,  qui  non  uteretur  praedictione  divina?  neque 
solum  in  pace,  sed  in  bello  multo  etiam  magis,  quo 
majus  erat  certamen  et  discrimen  salutis.  Omitto 
nostros,  qui  nihil  in  bello  sine  extis  agunt,  nihil  sine 
auspiciis  domi  habent.    Auspicia  externa  videanms. 

Nam  et  Athenienses  omnibus  semper  publicis  con- 
siliis  divinos  quosdam  sacerdotes  (quos  Mavrsig  vo- 
cant)  adhibuerunt ;  et  Lacedaemonii  regibus  suis 
augurem  assessorem  dederunt ;  itemque  senibus  (sic 
enim  consilium  publicum  appellant)  augurem  inter- 
esse  voluerunt :  iidemque,  de  rebus  majoribus,  sem- 
per  aut  Delphis  oraculum,  aut  ab  Hammone,  aut  a 
Dodona,  petebant.  Lycurgus  quidem,  qui  Lacedae- 
moniorum  rempublicam  temperavit,  leges  suas  auc- 
toritate  Apollinis  Delphici  confirmavit:  quas  cum 
vellet  Lysander  commutare,  eadem  est  prohibitus 
religione.  Atque  etiam,  qui  pr^eerant  Lacedsemoniis, 
non  contenti  vigilantibus  curis,  in  Pasiphaae  fano, 
quod  est  in  agro  propter  urbem,  somniandi  causa 
excubabant,  quia  vera  quietis  oracula  ducebant. 

Ad  nostra  jam  redeo.  Quoties  senatus  decemviros 
ad  libros  ire  jussit !  [quantis  in  rebus,  quamque 
saspe,  responsis  haruspicum  paruit !  ]  Nam  et  cum 
duo  visi  soles  essent,  et  cum  tres  lunae,  et  cum  faces, 
et  cum  sol  nocte  visus  esset,  et  cum  e  coelo  fremitus 
auditus,  et  cum  ccelum  discessisse  visum  est,  atque 
in  eo  animadversi  globi.  Delata  etiam  ad  senatum 
labes  agri  Privernatis,  cum  ad  inlinitam  altitudinem 
terra  desedisset,  Apuliaque  maximis  terras  motibus 
conquassata  esset:  quibus  portentis  magna  populo 
Romano  bella,  perniciosaeque  seditiones,  denuntia- 
bantur  :  inque  his  omnibus,  responsa  haruspicum 
cum  Sibyllae  versibus  congruebant. 

Quid,  cum  Cumis  ApoUo  sudavit,  Capuae  Victo- 
ria  ?  quid  ortus  androgyni  ?  nonne  fatale  quoddam 
monstrum  fuit?  Quid,  quod  fluvius  atratus  sanguine 
fluxit?  Quid,  cum  saepe  lapidum,  sanguinis  nonnun- 
quam,  terrae  interdum,  quondam  etiam  lactis,  imber 
defluxit  ?  Quid,  cum  in  Capitolio  ictus  Centaurus  e 
coelo  est  ?  in  Aventino  portae  et  homines  ?  TuscuH 
aedes  Castoris  et  PoUucis,  Romfeque  Pietatis?  nonne 
et  haruspices  ea  responderunt,  quae  evenerunt,  et  iir 
Sibyllae  libris  eaBdem  repertae  praedictiones  sunt  ? 

XLIV.  [  *  ]  Caeciliae,  Q.  filise,  Bomnio,  modo, 
Marsico  bello,  templum  est  a  senatu  Junoni  Sospitas 
restitutum.  Quod  quidem  somnium  Sisenna  cum 
disputavisset  mirifice  ad  verbum  cum  re  convenisse, 
tum  insolenter  (credo,  ab  Epicureo  aliquo  inductus) 
disputat,  somniis  credi  non  oportere.  Idem  contra 
ostenta  nihil  disputat ;  exponitque,  initio  belli  Mar- 
sici,  et  Deorum  simulacra  sudavisse,  et  sanguinem 
lluxisse,  et  discessisse  coelum ;  et  ex  occulto  auditas 
esse  voces,  quae  pericula  belli  nuntiarent ;  et  Lanuvii 
clypeos,  quod  haruspicibus  tristissimum  visum  esset, 
a  muribus  esse  derosos.  Quid?  quod  in  annalibus 
habemus,  Veienti  bello,  cum  lacus  Albanus  praeter 
modum  crevisset,  Veientem  quemdam  ad  nos  homi- 
nem  nobUem  perfugisse,  eumque  dixisse,  ex  fatis, 
quae  Veientes  scripta  haberent,  Veios  capi  non  posse, 
dum  lacus  is  redundaret :  et,  si  lacus,  emissus,  lapsu 
et  cursu  suo  ad  mare  profluxisset,  perniciosum  po- 
pulo  Romano  ;  sin  autem  ita  esset  eductus,  ut  ad 
mare  pervenire  non  posset,  tum  salutare  nostris  fore: 
ex  quo  illa  admirabilis  a  majoribus  Albanas  aquae 
facta  deductio  est.  Cum  autem  Veientes,  beUo  fessi, 
legatos  ad  senatum  misissent,  tum  ex  his  quidam 
dixisse  dicitur,  non  omnia  illum  transfugam  ausum 
esse  senatui  dicere;  in  iisdem  enim  fatis  scriptum 
Veientes  habere,  "  Fore,  ut  brevi  a  Gallis  Roma 
caperetur:"  quod  quidem  sexennio  post  Veios  captos 
factum  esse  videmus. 

XLV.  SsBpe  etiam  et  in  proeliis  Fauni  auditi ;  et 
in  rebus  turbidis  veridicae  voces  ex  occulto  missae 
esse  dicuntur  j  cujus  generis  duo  sunt  ex  multis  ex- 
empla,  sed  maxima.  Nam,  non  multo  ante  Urbem 
captam,  exaudita  vox  est  a  luco  Vestae,  qui  a  Palatii 
radice  in  novam  viam  devexus  est,  "  Ut  muri  et 
portae  reficerentur ;  futurum  esse,  nisi  provisum  es- 
set,  ut  Roma  caperetur."  Quod,  neglectum,  cum 
caveri  poterat,  post  acceptam  illam  maximam  da- 
dem  explicatum  est.  Ara  enim  Aio  Loquenti,  quam 

septam  videmus,  exadversus  eum  locum  consecrata 
est.  Atrjue  etiam  scriptum  a  multis  est,  cum  terrae 
motus  factus  esset,  "  Ut  sue  plena  procuratio  j^eret," 
vocem  ab  a^de  Junonis  ex  aree  exstitisse :  quocirca 
Junonem  illam  appellatam  Monetam.  Haec  igitur, 
et  a  Diis  significata,  et  a  nostris  majoribus  judicata, 
contemnimus  ? 

Neque  solum  Deorum  voces  Pythagorei  observa- 
verunt,  sed  etiam  hominum,  quaB  vocant  omina. 
Quae  majores  nostri  quia  valere  censebant,  idcirco 
omnibus  rebus  agendis,  "  Quod  bonum,  faustum, 
felix,  fortunatumque  esset,*^  prasfabantur :  lebusque 
divinis,  quae  pubUce  fierent,  ut  ^'  faverent  linguis," 
imperabatur ;  inque  feriis  imperandis,  "  ut  litibus 
et  jurgiis  se  abstinerent:"  itemque  in  lustranda  co- 
lonia,  ab  eo  qui  eam  deduceret ;  et  cum  imperator 
exercitum,  censor  populum  lustraret,  bonis  nomini- 
bus,  qui  hostias  ducerent,  eligebantur:  quod  idem 
in  delectu  consules  observant,  ut  primus  miles  iiat 
bono  nomine.  Quoe  quidem  a  te  scis,  et  consule  et 
imperatore,  summa  religione  esse  servata.  Praeroga- 
tivam  etiam  majores  omen  justorum  comitiorum  esse 
voluerunt. 

XLVI.  Atque  ego  exempla  ominum  nota  profe- 
ram.  L,  Paulus,  consul  iterum,  cum  ei,  bellum  ut 
cum  rege  Perse  gereret,  obtigisset;  ut  ea  ipsa  die 
domum  ad  vesperam  rediit,  iiliolam  suam  Tertiam, 
qu£e  tum  erat  admodum  parva,  osculans,  animad- 
vertit  tristiculam.  "  Quid  est,"  inquit,  "  mea  Ter- 
tia  ?  quid  tristis  es  ?"  "  Mi  pater,"  inquit,  ''  Persa 
periit."  Tum  ille  arctius  puellam  complexus,  *•'  Ac- 
cipio,"  inquit,  "  mea  fiha,  omen."  Erat  autem  mor- 
tuus  catellus  eo  nomine. 

L.  Flaccum,  flamir.em  Martialem,  ego  audivi, 
cum  diceret,  CacciHam  Metelli,  cum  vellet  sororis 
suae  filiam  in  matrimonium  collocare,  exitse  in  quod- 
dam  sacellum  ominis  capiendi  causa :  quod  lieri 
more  veterum  solebat.   Cum  virgo  staret,  et  Ceecilia 

in  sella  sederet,  neque  diu  uUa  vox  exstitisset,  puel- 
lam  defatigatam  petiisse  a  matertera,  ut  sibi  conce- 
deret  paulisper,  ut  in  ejus  sella  requiesceret :  illam 
autem  dixisse,  "  Vero,  mea  puella,  tibi  concedo  meas 
sedes."  Quod  omen  res  consecuta  est:  ipsa  enim 
brevi  mortua  est:  virgo  autem  nupsit,  cui  Cascilia 
nupta  fuerat.  Haec  posse  contemni,  vel  etiam  rideri, 
praeclare  intelligo :  sed  idipsum  est  Deos  non  putare, 
quae  ab  iis  significantur,  contemnere. 

XLVII.  Quid  de  auguribus  loquar?  Tuae  parte^ 
Sunt :  tuum,  inquam,  auspiciorum  patrocinium  de- 
bet  esse.  Tibi  P.  Claudius  augur  consuli  nuntiavit, 
addubitato  Salutis  augurio,  bellum  domesticum  triste 
ac  turbulentum  fore :  quod,  paucis  post  mensibus 
exortum,  paucioribus  a  te  est  diebus  oppressum. 
Cui  quidem  auguri  vehementer  assentior:  solus  enim 
multorum  annorum  memoria,  non  decantandi  augu- 
rii,  sed  divinandi,  tenuit  disciplinam :  quem  irride- 
bant  collegae  tui,  eumque  tum  Pisidam,  tum  Sora- 
num  augurem  esse  dicebant.  Quibus  nulla  videbatur 
in  auguriis  aut  auspiciis  pra^sensio  aut  scientia  veri- 
tatis  futurae,  sapienter,  aiebant,  ad  opinionem  impe- 
ritorum  esse  fictas  religiones.  Quod  longe  secus  est ; 
neque  enim  in  pastoribus  iEis,  quibus  Romulus  prae- 
fuit,  nec  in  ipso  Romulo,  hasc  caHiditas  esse  potuit, 
ut,  ad  errorem  multitudinis,  religionis  simulacra  fin- 
gerent :  sed  difficultas  laborque  discendi  disertam 
negligentiam  reddidit :  malunt  enim  disserere,  nihil 
esse  in  auspiciis,  quam,  quid  sit,  ediscere.  Quid  est 
tQo  auspicio  divinius,  quod  apud  te  in  Mario  est  ?  ut 
utar  potissimum  te  auctore. 

"  Hic  Jovis  altisoni  subito  pinnata  satelles, 
Arboris  e  trunco,  serpentis  saucia  morsu, 
Subigit  ipsa  feris  transfigens  unguibus  anguem 
Semianimum,  et  varia  graviter  cervice  micantem. 
Quem  se  intorquentem  lanians,  rostroque  cruen- 
tans, 

E  3 

Jam  satiata  animos,  jam  duros  ulta  doiores, 
Abjicit  efflantem,  et  laceratum  affligit  in  unda ; 
Seque  obitu  a  solis  nitidos  convertit  ad  crtus. 
Hanc  ubi,  prcicpetibus  pinnis  lapsuque  volantem, 
Conspexit  Marius,  divini  numinis  augur, 
Faustaque  signa  suas  laudis  reditusque  notavit ; 
Partibus  intonuit  coeli  Pater  ipse  sinistris. 
Sic  aquilag  clarum  firmavit  Jupiter  omen." 

XLVIII.  Atque  iUe  Romuli  auguratus  pastoralis, 
non  urbanus,  fuit;  nec  fictus  ad  opiniones  imperi- 
torum,  sed  a  certis  acceptus,  et  posteris  traditus. 
Itaque  Romulus  augur,  ut  apud  Ennium  est,  cum 
fratre  item  aagure, 

"  Curantes  magna  cum  cura,  concupientes 
Regni,  dant  operam  simul  auspicio,  augurioque. 
Hinc  Remus  auspicio  se  devovet,  atque  secundam 
Solus  avem  servat.  At  Romulu'  pulcher  in  alto 
Quasrit  Aventino,  servans  genus  altivolantum. 
Certabant,  urbem  Romam  Remoramne  vocarent. 
Omnibu'  cura  viris,  uter  esset  induperator. 
Exspectant,  veluti,  consul  cum  mittere  signum 
Volt :  omnes  avidi  spectant  ad  carceris  oras, 
Quam  mox  emittat  pictis  ex  faucibu'  currus : 
Sic  exspectabat  populus,  atque  ore  timebat 
Rebus,  utri  magni  victoria  sit  data  regni. 
Interea  sol  albu^  recessit  in  infera  noctis. 
Exin  candida  se  radiis  dedit  icta  foras  lux : 
Et  simul  ex  alto  longe  pulcherrima  praepes 
Lasva  volavit  avis :  simul  aureus  exoritur  sol. 
Cedunt  de  coelo  ter  quatuor  corpora  sancta 
Avium,  pr<Tpetibus  sese  pulchrisque  locis  dant. 
Conspicit  inde  sibi  data  Romulus  esse  piiora, 
Auspicio  regni  stabilita  scamna,  solumque." 

XLIX.  Sed,  unde  huc  digressa  est,  eodem  redeat 
oratio.  Si  nihil  queam  disputare,  quamobrem  quid- 
que  fiat ;  et  tantummodo,  fieri  ea,  quee  commemo- 

ravi,  doceam ;  parumne  Epicuro  Carneadive  respon- 
deam  ?  Quid,  si  etiam  ratio  exstat  artificiosae  prae- 
sensionis,  facilis;  divinae  autem,  paulo  obscurior? 
Quae  enim  extis,  quae  fulguribus,  quae  portentis,  quas 
astris,  prassentiuntur,  haec  notata  sunt  observatione 
diuturna.  AfFert  autem  vetustas,  omnibus  in  rebus, 
longinqua  observatione  incredibilem  scientiam  ;  quae 
potest  esse  etiam  sine  motu  atque  impulsu  Deorum, 
cum,  quid  ex  quoque  eveniat,  et  quid  quamque  rem 
significet,  crebra  animadversione  perspectum  est. 

Altera  divinatio  est  naturalis  (ut  ante  dixi),  quae 
physica  disputandi  subtilitate,  referenda  est  ad  na- 
turam  Deorum ;  a  qua  (ut  doctissimis  sapientissimis- 
que  placuit)  haustos  animos  et  libatos  habemus : 
cumque  omnia  completa  et  referta  sint  asterno  sensu 
et  mente  divina,  necesse  est,  cognatione  divinorum 
animorum  animos  humanos  commoveri.  Sed  vigilan- 
tes  animi  vitae  necessitatibus  serviunt,  disjunguntque 
se  a  societate  divina,  vinclis  corporis  impediti.  Ra- 
rum  est  quoddam  genus  eorum,  qui  se  a  corpore  avo- 
cent,  et  ad  divinarum  rerum  cognitionem  cura  omni 
studioque  rapiantur.  Horum  sunt  auguria  non  divi- 
ni  impetus,  sed  rationis  humanae :  nam  et  natura  fu- 
tura  prassentiunt,  ut  aquarum  fluxiones,  et  deflagra- 
tionera  futuram  aliquando  coeli  atque  terrarum.  Alii 
autem,  in  republica  exercitati,  (ut  de  Atheniensi 
Solone  accepimus)  orientem  tyrannidem  multo  ante 
prospiciunt :  quos  prudentes  possumus  dicere,  id  est, 
providentes  ;  divinos  nullo  modo  possumus,  non  plus, 
quam  Milesium  Thalem,  qui,  ut  objurgatores  suos 
convinceret,  ostenderetque,  etiam  philosophum,  si  ei 
commodum  esset,  pecuniam  facere  posse,  omnem 
oleam,  antequam  florere  coepisset,  in  agro  Milesio 
coemisse  dicitur.  Animadverterat  fortasse  quadam 
scientia,  olearum  ubertatem  fore.  Et  quidem  idem 
primus  defectionem  solis,  quae  Astyage  regnante  fac- 
ta  est,  praedixisse  fertur. 

L.    Multa  medici,  multa  gubernatores,  agricola^ 

etiam  multa,  praesentiunt :  eed  nuUam  eorum  divi- 
nationem  voco,  ne  illam  quidem,  qua  ab  Anaximan- 
dro  physico  moniti  Lacedaemonii  sunt,  ut  urbem  et 
tecta  linquerent,  armatique  in  agro  excubarent,  quod 
terrae  motus  instaret,  tum,  cum  et  urbs  tota  corruit, 
et  ex  monte  Taygeto  extrema  montis  quasi  puppis 
avulsa  est.  Ne  Pherecydes  quidem  ille,  Pythagorae 
magister,  potius  divinus  habebitur,  quam  physicus ; 
qui  cum  vidisset  haustam  aquam  de  jugi  puteo,  ter- 
rae  motus  dixit  instare. 

Nec  vero  unquam  animus  hominis  naturaliter  di- 
vinat,  nisi  cuni  ita  solutus  est  et  vacuus,  ut  ei  plane 
nihil  sit  cum  corpore:  quod  aut  vatibus  contingit, 
aut  dormientibus.  Itaque  ea  duo  genera  a  Dicaearcho 
probantur,  et  (ut  dixi)  a  Cratippo  nostro ;  si  prop- 
terea  quod  ea  proiiciscuntur  a  natura,  sint  summa 
sane,  modo  ne  sola.  Sin  autem  nihil  esse  in  observa- 
tione  putant,  multa  tollunt,  quibus  vitae  ratio  conti- 
netur.  Sed,  quoniam  dant  aliquid,  idque  non  par- 
vum,  vaticinationes  cum  somniis;  nihil  est,  quod 
cum  his  magnopere  pugnemus,  praesertim  cum  sint, 
qui  omnino  nuUam  divinationem  probent. 

Ergo  et  ij,  quorum  animi,  spretis  corporibus,  evo- 
lant  atque  excurrunt  foras,  ardore  aUquo  inflammati 
atque  incitati,  cernunt  iUa  profecto,  quae  vaticinantes 
praenuntiant :  multisque  rebus  inflammantur  tales 
animi,  qui  corporibus  non  inhaerent ;  ut  ii,  qui  sono 
quodam  vocum  et  Phrygiis  cantibus  incitantur.  Mul- 
tos  nemora  silvaeque,  multos  amnes  aut  maria,  com- 
movent ;  quorum  furibunda  mens  videt  ante  multo, 
quae  futura  sunt.  Quo  de  genere  Ula  sunt : 

"  Eheu  !  videte ;  judicavit  inclytum  judicium 
Inter  Deas  tres  aliquis :  quo  judicio  Lacedaemo- 

nia 
MuUer,  Furiarum  una,  adveniet." 

Eodem  enim  modo  muUa  a  vaticinantibus  saepe  prae- 
dicta  sunt,  neque  solum  verbis,  sed  etiam 

"  Versibu*,  quos  olim  Fauni  vatesque  canebant." 

gimiliter  Marcius  et  Publicius  vates  cecinisse  dicun- 
tur  :  quo  e  genere,  Apollinis  operta  prolata  sunt. 
Creclo  etiam  anhelitus  quosclam  fuisse  terrarum,  qui- 
bus  infiatte  mentes  oracula  funderent. 

LI.  Atque  haec  quidem  vatum  ratio  est ;  nec  dis- 
eimilis  sane  somniorum.  Nam,  qua?  vigilantibus  ac- 
cidunt  vatibus,  eadem  nobis  dormientibus.  Viget 
enim  animus  in  somnis,  liberque  sensibus,  ac  omni 
impeditione  curarum,  jacente  et  mortuo  pasne  cor- 
pore.  Qui,  quia  vixit  ab  omni  aBternitate,  versatus- 
que  est  cum  innumerabilibus  animis,  omnia,  quae  in 
natura  rerum  sunt,  videt,  si  modo  temperatis  escis 
modicisque  potionibus  ita  est  affectus,  ut,  sopito  cor- 
pore,  ipse  vigilet.  Hecg  somniantis  est  divinatio. 

Hic  magna  qusedam  exoritur,  neque  ea  naturalis, 
sed  artiticiosa,  somniorum  Antiphontis  interpretatio ; 
eodemque  modo  et  oraculorum  et  vaticinationum. 
Sunt  enim  explanatores,  ut  grammatici  poetarum. 
Nam,  ut  aurum  et  argentum,  aes,  ferrum,  frustra  natu- 
ra  divina  genuisset,  nisi  eadem  docuisset,  quemadmo- 
dum  ad  eorum  venas  perveniretur ;  nec  fruges  terrae, 
baccasve  arborum,  cum  utilitate  ulla  generi  humano 
dedisset,  nisi  earum  cultus  et  conditiones  tradidisset ; 
niateriave  quid  juvaret,  nisi  confectionis  ejus  fabri- 
cam  haberemus ;  sic,  cum  omni  utilitate  quam  Dii 
hominibus  dederunt,  ars  ahqua  conjuncta  est,  per 
quam  iUa  utilitas  percipi  possit.  Item  igitur  somniis, 
vaticinationibus,  oraculis,  (quod  erant  multa  obscu- 
ra,  multa  ambigua)  explanationes  adhibitas  sunt  in- 
terpretum. 

Quo  modo  autem  aut  vates  aut  somniantes  ea  vi- 
deant,  quae  nusquam  etiam  tunc  sint,  magna  quaestio 
est.  Sed,  explorata  si  sint  ea  quae  ante  quaeri  debeant, 
sint  haec,  quas  quaerimus,  faciliora.  Continet  enim 
totam  hanc  quaestionem  ea  ratio,  qus  est  de  natura 
Deorum,  quae  a  te  secundo  libro  est  explicata  dilu- 

cide.  Quam  si  obtinemus,  stabit  illud  quidem,  quod 
locum  hunc  continet,  de  quo  agimus,  Esse  Deos,  et 
eorum  providentia  mundum  administraii,  eosdemque 
consulere  rebus  humanis,  nec  solum  universis,  ve- 
rum  etiam  singulis.  Hasc  si  tenemus,  quae  mihi  qui- 
dem  non  videntur  posse  conveUi ;  profecto  hominibus 
a  Diis  futura  significari,  necesse  est.  Sed  distinguen- 
dum  videtur,  quonam  modo. 

LII.  Nam  non  placet  Stoicis,  singulis  jecorum 
fissis,  aut  avium  cantibus,  interesse  Deum :  nequs 
enim  decorum  est,  nec  Diis  dignum,  nec  fieri  ullo 
pacto  potest :  sed  ita  a  principio  inchoatum  esse  mun- 
dum,  ut  certis  rebus  certa  signa  praecurrerent,  alia  in 
extis,  alia  in  avibus,  alia  in  fulguribus,  alia  in  osten- 
tis,  alia  in  stellis,  alia  in  somniantium  visis,  alia  in 
furentium  vocibus.  Ea  quibus  bene  percepta  sunt,  ii 
non  saepe  falluntur.  Male  conjecta,  maleque  inter- 
pretata,  falsa  sunt,  non  rerum  vitio,  sed  interpretum 
inscientia.  Hoc  autem  posito  atque  concesso,  esse 
quamdam  vim  divinam,  hominum  vitam  continen- 
tem ;  non  difficile  est,  quae  fieri  certe  videmus,  ea 
qua  ratione  liant,  suspicari.  Nam  et  ad  hostiam  de- 
ligendam  potest  dux  esse  vis  quaedam  sentiens,  quae 
est  toto  confusa  mundo  :  et  tum,  ipsam  cum  immo- 
lare  velis,  extorum  fieri  mutatio  potest,  ut  aut  absit 
aliquid,  aut  supersit ;  parvis  enim  momentis  multa 
natura  aut  affingit,  aut  mutat,  aut  detrahit. 

Quod  ne  dubitare  possimus,  maximo  est  argumen- 
to,  quod  paulo  ante  interitum  Caesaris  contigit ;  qui 
cum  immolaret  illo  die,  quo  primum  in  seUa  aurea 
sedit,  et  cum  purpurea  veste  processit,  in  extis  bovis 
opimi  cor  non  fuit.  (Num  igitur  censes  uUum  ani- 
mal,  quod  sanguinem  habeat,  sine  corde  esse  posse  ?) 
Qua  iUe  rei  novitate  percussus,  cum  Spurinna  diceret, 
timendum  esse,  ne  et  consiUum  et  vita  deficeret ;  ea- 
rum  enim  rerum  utrumque  a  corde  proficisci :  poste- 
ro  die  caput  in  jecore  non  fuit.  Quae  quidem  ilU  por- 
tendebantur  a  Diis  immortalibus,  ut  videret  inter- 

itum,  non  ut  caveret.  Cum  igitur  eae  partes  in  extis 
non  reperiuntur,  sine  quibus  victima  Ula  vivere  ne- 
quisset ;  intelligendum  est,  in  ipso  immolationis 
tempore  eas  partes,  quae  absint,  interisse. 

LIII.  Eademque  efficit  in  avibus  divina  mens; 
ut  tum  huc,  tum  illuc,  volent  alites ;  tum  in  hac, 
tum  in  illa,  parte  se  occultent ;  tum  a  dextra,  tum  a 
sinistra,  parte  canant  oscines.  Nam,  si  animal  omne, 
ut  vult,  ita  utitur  motu  sui  corporis,  prono,  obliquo, 
supino,  membraque  quocumque  vult  flectit,  contor- 
quet,  porrigit,  contrahit;  eaque  ante  efficit  paene, 
quam  cogitat ;  quanto  id  Deo  est  facilius,  cujus  nu- 
mini  parent  omnia !  Idemque  mittit  et  signa  nobis 
ejus  generis,  qualia  permulta  historia  tradidit ;  quale 
scriptum  illud  videmus :  si  luna,  paulo  ante  solis 
ortum,  defecisset  in  signo  Leonis,  fore,  ut  armis  Da- 
rius  et  Persae  ab  Alexandro  et  Macedonibus  proelio 
vincerentur,  Dariusque  moreretur :  et,  si  pueUa  nata 
biceps  esset,  seditionem  in  populo  fore,  corruptelam 
et  adulterium  domi :  et,  si  mulier  leonem  peperisse 
visa  esset,  fore,  ut  ab  exteris  gentibus  vinceretur  ea 
respublica,  in  qua  id  contigisset.  Ejusdem  generis 
etiam  iUud  est,  quod  scribit  Herodotus :  Croesi  fi- 
lium,  cum  esset  infans,  lccutum ;  quo  ostento  reg- 
num  patris  et  domum  funditus  concidisse.  Caput 
arsisse  Servio  TuUio  dormienti,  quae  historia  non 
prodidit  ?  Ut  igitur,  qui  se  tradet  quieti,  pra?parato 
animo  cum  bonis  cogitationibus,  tum  rebus  ad  tran- 
quUlitatem  accommodatis,  certa  et  vera  cernit  in 
somnis ;  sic  castus  animus  purusque  vigilantis,  et  ad 
astrorum,  et  ad  avium,  reliquorumque  signorum,  et 
ad  extorum,  veritatem  est  paratior. 

LIV.  Hoc  nimirum  est  Ulud,  qucd  de  Socrate 
accepimus,  quodque  ab  ipso  in  libris  Socraticorum 
saepe  dicitur,  esse  divinum  quiddam,  quod  Dcemo- 
nion  appeUat,  cui  semper  ipse  paruerit,  nunquam 
impeUenti,  saepe  revocanti.  Et  Socrates  quidem  (quo 
quem  auctorem  meUorem  quaerimus  ?)  Xenophonti 

consulenti,  sequeretume  Cyrum,  posteaquam  expo- 
suit,  quae  sibi  videbantur,  "  Et  nostrum  quidem," 
inquit,  "  humanum  est  consilium ;  sed  de  rebus  et 
obscuris  et  incertis  ad  Apollinem  censeo  referen- 
dum ;"  ad  quem  etiam  Athenienses  publice  de  majo- 
ribus  rebus  semper  retulerunt.  Scriptum  est  item,  cum 
Critonis,  sui  familiaris,  oculum  alligatura  vidicset, 
quaesivisse,  quid  esset ;  cum  autem  ille  respondisset, 
in  agro  ambulanti  ramulum  adductum,  ut  remissus 
esset,  in  ocuhim  recidisse ;  tum  Socrates,  "  Non 
enim  paruisti  mihi  revocanti,  cum  uterer,  qua  soleo, 
praesagitione  divina."  Idem  etiam  Socrates,  cum 
apud  DeHiim  male  pugnatum  esset,  Lachete  prae- 
tore,  fugeretque  cum  ipso  Lachete ;  ut  ventum  est 
in  trivium,  eadem,  qua  casteri,  fugere  noluit.  Quibus 
quaerentibus,  cur  non  eadem  via  pergeret,  deterreri 
se  a  Deo  dixit.  Tum  quidem  ii,  qui  alia  via  fugerant, 
in  hostium  equitatum  inciderunt.  Permulta  coUecta 
sunt  ab  Antipatro,  quae  mirabiliter  a  Socrate  divinata 
sunt :  quae  praetermittam :  tibi  enim  nota  sunt : 
mihi  ad  commemorandum  non  necessaria.  IHud  ta- 
men  ejus  philosophi  magnificum  ac  paene  divinum, 
quod,  cum  impiis  sententiis  damnatus  esset,  aequissi- 
mo  animo  se  dixit  mori :  neque  enim  domo  egredien- 
ti,  neque  illud  suggestum,  in  quo  causam  dixerat, 
adscendenti,  signum  sibi  ullum  (quod  consuesset)  a 
Deo,  quasi  mali  alicujus  impendentis,  datum. 

LV.  Equidem  sic  arbitror,  etiam  si  multa  fallant 
eos  qui  aut  arte  aut  conjectura  divinare  videantur, 
esse  tamen  divinationem  :  homines  autem,  ut  in  cae- 
teris  artibus,  sic  in  hac  posse  falli.  Potest  accidere, 
ut  aliquod  signum,  dubie  datum,  pro  certo  sit  ac- 
ceptum.  Potest  aliquod  latuisse,  aut  ipsum,  aut  quod 
esset  illi  contrarium.  Milii  autem,  ad  hoc,  de  quo 
disputo,  probandum,  satis  est,  non  modo  plura,  sed 
etiam  pauciora,  divine  praesensa  et  praedicta  reperiri. 

Quin  etiam  hoc  non  dubitans  dixerim  :  si  unum 
aliquid  ita  sit  praedictum  praesensumque,  ut,  cum 

evenerit,  ita  cadat,  ut  praedictum  sit,  ncque  in  eo 
quidquam  casu  et  fortuito  factum  esse  appareat, 
esse  certe  divinationem,  idque  esse  omnibus  confiten- 
dum. 

Quocirca  primum  mihi  videtur  (ut  Posidonius 
facit)  a  Deo,  de  quo  satis  dictum  est,  deinde  a  fato, 
deinde  a  natura,  vis  omnis  divinandi,  ratioque,  repe- 
tenda.  Fieri  igitur  omnia  fato,  ratio  cogit  fateri.  Fa- 
tum  autem  id  appello,  quod  Gra^ci  EijuapjU£vr,v^  id 
est,  ordinem  seriemque  causarum,  cum  causa  causae 
nexa  rem  ex  se  gignat :  ea  est  ex  omni  jeternitate 
fluens  veritas  sempiterna.  Quod  cum  ita  sit,  nihil  est 
factum,  quod  non  futurum  fuerit ;  eodemque  modo 
nihil  est  futurum,  cujus  non  causas  idipsum  efiicien- 
tes  natura  contineat.  Ex  quo  intelligitur,  (ut  fatum 
sit,  non  id  quod  superstitiose,  sed  id  quod  physice  di- 
citur,  causa  aeterna  rerum)  cur  et  ea,  quas  praster- 
iemnt,  facta  sint,  et,  quag  instant,  fiant,  et,  qua?  se- 
quuntur,  futura  sint.  Ita  fit,  ut  et  observatione  notari 
possit,  quae  res  quamque  causam  plcrumque  conse- 
quatur,  etiam  si  non  semper :  nam  id  quidem  aflir-. 
mare  diflicile  est.  Easdemque  causas  verisimile  est 
rerum  futurarum  cerni  ab  iis  qui  aut  per  furorem  eas, 
aut  in  quiete,  videant. 

LVI.  Praeterea,  cum  fato  omnia  fiant  (id,  quod 
alio  loco  ostendetur),  si  quis  mortalis  possit  esse,  qui 
coUigationem  causarum  omnium  perspiciat  animo, 
nihU,  eum  profecto  fallat.  Qui  enim  teneat  causas  re- 
rum  futurarum,  idem  necesse  est  omnia  teneat,  qua» 
futura  sint.  Quod  cum  nemo  facere,  nisi  Deus,  pos- 
sit,  relinquendum  est  homini,  ut  signis  quibusdam, 
consequentia  declarantibus,  futura  pr^esentiat.  Non 
enim  illa,  quae  futura  sunt,  subito  exsistunt;  sed 
est,  quasi  rudentis  exphcatio,  sic  traductio  temporis, 
nihil  novi  eflicientis,  et  primum  quidque  replicantis. 
Quod  et  ii  vident,  quibus  naturalis  divinatio  data 
est,  et  ii  quibus  cursus  rerum  observando  notatus  est, 
Qui  etsi  causas  ipsas  non  cernunt,  signa  tamen  cau- 

sarum  et  notas  cernunt :  ad  quas  adhibita  memoriSk 
et  diligentia,  ex  monimentis  superiorum  efficitur  ea 
divinatio,  quas  artificiosa  dicitur,  extorum,  fulgurum, 
ostentorum,  signorumque  coelestium. 

Non  est  igitur,  ut  mirandum  sit,  ea  praesentiri  a 
divinantibus,  quae  nusquam  sint.  Sunt  enim  omnia, 
sed  tempore  absunt.  Atque,  ut  in  seminibus  vis  in- 
est  earum  rerum  quae  ex  iis  progignuntur ;  sic  in 
causis  conditae  sunt  res  futurae,  quas  esse  futuras  aut 
concitata  mens,  aut  soluta  somno,  cernit;  aut  ratio 
aut  conjectura  prassentit.  Atque  ut  ii,  qui  solis  et 
lunae  reliquorumque  siderum  ortus,  obitus,  motus- 
que  cognorunt,  quo  qiiidque  tempore  eorum  futurum 
sit,  multo  ante  praedicunt ;  sic,  qui  cursum  rerum, 
eventorumque  consequentiam,  diuturnitate  pertrac- 
tata  notaverunt,  aut  semper,  aut,  si  id  difficile  est, 
plerumque ;  quod  si  ne  id  quidem  conceditur,  non- 
nunquam  csrte,  quid  futurum  sit,  intelligunt.  At- 
que  haec  quidem,  et  quaedam  hujusmodi  argumenta, 
cur  sit  diviiiatio,  ducuntur  a  fato. 

LVII.  A  natura  autem  alia  quaedam  ratio  est, 
quae  docet,  quanta  sit  animi  vis  sejuncta  a  corporis 
sensibus  ;  quod  maxime  contingit  aut  dormientibus, 
aut  mente  permotis.  Ut  enim  Deorum  animi  sine 
oculis,  sine  auribus,  sine  lingua,  sentiunt  inter  se, 
quid  quisque  sentiat ;  ex  quo  fit,  ut  homines,  etiam 
cum  taciti  optent  quid,  aut  voveant,  non  dubitent, 
quin  Dii  illud  exaudiant ;  sic  animi  hominum,  cum 
aut  somno  soluti  vacant  corpore,  aut,  mente  permoti, 
per  se  ipsi  liberi  incitati  moventur,  cernunt  ea,  quae 
permixti  cum  corpore  animi  videre  non  possunt. 

Atque  hanc  quidem  rationem  naturae  difficile  est 
fortasse  traducere  ad  id  genus  divinationis,  quod  ex 
arte  profectum  dicimus  ;  sed  tamen  id  quoque  rima- 
tur,  quantum  potest,  Posidonius,  cum  esse  censet  in 
natura  signa  quaedam  rerum  futurarum.  Etenim 
Ceos  accepimus  ortum  Caniculae  diligenter  quotannis 
solere  servare,  conjecturamque  capere,  ut  scribit  Pon- 

ticus  Heraclides,  salubrisne  an  pestilens  annus  futu- 
rus  sit.  Nam,  si  obscurior  et  quasi  caliginosa  stella 
exstiterit,  pingue  et  concretum  esse  coelum,  ut  ejus 
adspiratio  gravis  et  pestilens  futura  sit :  sin  illustris 
et  perlucida  stella  apparuerit,  significari,  coelum  esse 
tenue  purumque,  et  propterea  salubre.  Democritus 
autem  censet,  sapienter  instituisse  veteres,  ut  hostia- 
rum  immolatarum  inspicerentur  exta,  quorum  ex 
habitu  atque  ex  colore  tum  salubritatis,  tum  pesti- 
lentiae,  signa  percipi ;  nonnunquam  etiam,  quae  sit 
vel  sterilitas  agrorum  vel  fertilitas  futura.  Quae  si  a 
natura  profecta  observatio  atque  usus  agnovit,  multa 
afferre  potuit  dies,  quae  animadvertendo  notarentur ; 
ut  ille  Pacuvianus,  qui  in  Chryse  physicus  inducitur, 
ttiinime  naturam  rerum  cognosse  videatur. 

''  Nam  istis,  qui  linguam  avium  intelligunt, 
Plusque  ex  alieno  jecore  sapiunt,  quam  ex  suo, 
Magis  audiendum,  quam  auscultandum,  censeo." 

Cur  ?  quaeso ;  cum  ipse,  paucis  interpositis  rersibus, 
dicas  satis  luculente : 

"  Quidquid  est  hoc,  omnia  animat,  format,  alit, 

auget,  creat, 
Sepeht,  recipitque  in  sese  omnia ;   omniumque 

idem  est  pater : 
Indidemque  eadem,  quae  oriuntur  de  integro,  at- 

que  eodem  occidunt." 

Quid  est  igitur,  cur,  cum  domus  sit  omnium  una, 
eaque  communis,  cumque  animi  hominum  semper 
fuerint,  futurique  sint,  cur  ii,  quid  ex  quoque  eve- 
niat,  et  quid  quamque  rem  significet,  perspicere  non 
possint  ? 

LVIII.  Haec  habui,  inquit,  de  divinationc  quse 
dicerem.  Nunc  illa  testabor,  non  me  sortilegos,  ne- 
que  eos  qui  quaestas  eausa  hariolentur,  ne  psycho- 
mantia  quidem,  quibus  Appiua  fwxiicus  tuua  uti  so- 
lebat,  agnoscere. 

"  Non  habeo  denique  nauci  Marsum  augurem, 
Non  vicanos  haruspices,  non  de  circo  astrologos, 
Non  Isiacos  conjectores,  non  interpretes  somnium. 
Non  enim  sunt  ii  aut  scientia  aut  arte  divini, 
Sed  superstitiosi  vates,  impudentesque  harioli, 
Aut  inertes,  aut  insani,  aut  quibus  egestas  impe- 

rat. 
Qui  sibi  semitam  non  sapiunt,  alteri  monstrant 

viam : 
Quibus  divitias  pollicentur,  ab  iis  drachmam  ipsi 

petunt. 
De  his  divitiis  sibi  deducant  drachmam,  reddant 

caetera." 

Atque  haec  quidem  Ennius,  qui,  paucis  ante  versi- 
bus,  esse  Deos  censet ;  sed  eos  non  curare  opinatur, 
quid  agat  humanum  genus.  Ego  autem,  qui  et  cu- 
rare  arbitror,  et  monere  etiam,  ac  multa  prasdicere, 
levitate,  vanitate,  malitia  exclusa,  divinationem  pro- 
bo.  Quae  cum  dixisset  Quintus,  PriEclareiu  quidem 
inquam,  paratus  *  *  * 

JDesunt  ^auca  g^u(£dam. 


M.  TULLII  CICERONIS, 

DE 

D  I  V  I  N  A  T  I  O  N  E, 

LIBER  SECUNDUS. 


I.  Qu^RENTi  milii,  multumque  et  diu  cogitanti, 
quanam  re  possem  prodesse  quam  plurimis,  ne  quan- 
do  intermitterem  consulere  reipublicae,  nuUa  major 
occurrebat,  quam  si  optimarum  artium  vias  traderem 
meis  civibus;  quod  compluribus  jam  libris  me  ar- 
bitror  consecutum.  Nam  et  cohortati  sumus,  ut 
maxime  potuimus,  ad  philosophias  studium,  eo  libro 
qui  est  inscriptus  Hortensius ;  et,  quod  genus  phi- 
losophandi  minime  arrogans,  maximeque  et  constans 
et  elegans  arbitraremur,  quatuor  Academicis  libris 
ostendimus,  Cumque  fundamentum  esset  philoso- 
phiae  positum  in  tinibus  bonorum  et  malorum,  per- 
purgatus  est  is  locus  a  nobis  quinque  libris,  ut,  quid 
a  quoque,  et  quid  contra  quemque  philosophum,  di- 
ceretur,  intelligi  posset.  Totidem  subsecuti  libri  Tus- 
culanarum  disputationum  res  ad  beate  vivendum 
maxime  necessarias  aperuerunt.  Primus  enim  est  de 
contemnenda  morte ;  secundus  de  tolerando  dolore ; 
de  ajgritudine  lenienda  tertius;  quartus  de  reliquis 
^animi  perturbationibus :  quintus  eum  locum  com- 
plexus  est,  qui  totam  philosophiam  maxime  illus- 

trat;  docet  enim,  ad  beate  vivendum,  virtiitem  se 
ipsa  esse  contentam.  Quibus  rebus  editis,^  tres  libri 
perfecti  sunt  de  natura  Deorum ;  in  quibus  omnis 
ejus  loci  quajstio  continetur.  Quae  ut  plcne  esset  cu- 
mulateque  perfecta,  de  Divinatione  ingressi  sumus 
his  libris  scribere :  quibus  (ut  est  in  animo)  de  Fato 
si  adjunxerimus,  erit  abunde  satisfactum  toti  huic 
quaestioni.  Atque  his  libris  annumerandi  sunt  sex  de 
Republica,  quos  tunc  scripsimus,  cum  gubernacula 
reipublicas  tenebamus.  Magnus  locus,  philosophias- 
que  proprius,  a  Platone,  Aristotele,  Theophrasto, 
totaque  Peripateticorum  familia,  tractatus  uberrime. 
Nam  quid  ego  de  "  Consolatione"  dicam  ?  quae  mihi 
quidem  ipsi  sane  aliquantum  medetur :  ceeteris  item 
multum  illam  profuturam  puto.  Interjectus  est  etiam 
nuper  liber  is,  quem  ad  nostrum  Atticum  "  de  Se- 
nectute"  misimus.  In  primisque,  quoniam  philoso- 
phia  vir  bonus  efficitur  et  fortis,  Cato  noster  in  ho- 
rum  librorum  numero  ponendus  est.  Cumque  Aristo- 
teles,  itemque  Theophrastus,  excellentes  viri  cum 
subtUitate,  tum  copia,  cum  philosophia  dicendi  etiam 
prascepta  conjunxerint ;  nostri  quoque  oratorii  libri 
in  eumdem  numerum  referendi  videntur :  ita  tres 
erunt  "  de  Oratore ;"  quartus,  ■'  Brutus ;"  quintus, 
"  Orator." 

II.  Adhuc  hsec  erant.  Ad  reliqiia  alacri  tendeba- 
mus  animo,  sic  parati,  ut,  nisi  quae  causa  gravior 
obstitisset,  nullum  philosophiae  locum  esse  patere- 
mur,  qui  non  Latinis  literis  illustratus  pateret.  Quod 
enim  munus  reipublicae  afFerre  majus  meliusve  pos- 
sumus,  quam  si  docemus  atque  erudimus  juventu- 
tem  ?  his  praeserdm  moribus  atque  temporibus,  qui- 
bus  ita  prolapsa  est,  ut  omnium  opibus  refrenanda 
ac  coercenda  sit.  Nec  vero  id  effici  posse  confido, 
quod  ne  postulandum  quidem  est,  ut  omnes  adoles- 
centes  se  ad  hasc  studia  convertant.  Pauci  utinam  [ 
quorum  tamen  in  republica  late  patere  poterit  in- 
dustria.  Equidem  ex  his  etiavn  fructum  capio  laboris 

mei,  qui,  jam  getate  provecti,  in  nostris  libris  ac- 
quiescunt:  quorum  studio  legendi  meum  scribendi 
studium  vehementius  indies  incitatur ;  quos  quidem 
plures,  quam  rebar,  esse  cognovi.  Magniiicum  illud 
etiam,  Romanisque  hominibus  gloriosum,  ut  Grsecis 
de  philosophia  Uteris  non  egeant.  Quod  assequar 
profecto,  si  instituta  perfecero. 

Ac  mihi  quidem  explicandae  philosophiae  causam 
attulit  gravis  casus  civitatis,  cum,  in  armis  civiUbus, 
nec  tueri  meo  more  rempublicam,  nec  nihil  agere, 
poteram ;  nec,  quid  potius  (quod  quidem  me  dignum 
esset)  agerem,  reperiebam.  Dabunt  igitur  mihi  ve- 
niam  mei  cives,  vel  gratiam  potius  habebunt,  quod, 
cum  esset  in  unius  potestate  respublica,  neque  ego 
me  abdidi,  neque  deserui,  neque  afflixi,  neque  ita 
gessi,  quasi  homini  aut  temporibus  iratus  ;  neque  ita 
porro  aut  adulatus  aut  admiratus  fortunam  sum  al- 
terius,  ut  me  meae  poeniteret.  Id  enim  ipsum  a  Pla- 
tone  philosophiaque  didiceram,  naturales  esse  quas- 
dam  conversiones  rerum  publicarum,  ut  ea^  tum  a 
principibus  tenerentur,  tum  a  populis,  aliquando  a 
singuhs.  Quod  cum  accidisset  nostrae  reipublicae, 
tum,  pristinis  orbati  muneribus,  hasc  studia  renovare 
coepimus,  ut  et  animus  molestiis  hac  potissimum  re 
levaretur,  et  prodessemus  civibus  nostris  qua  re  cum- 
que  possemus.  In  libris  enim  sententiam  dicebamus, 
concionabamur,  philosophiam  nobis  pro  reipublicae 
procuratione  substitutam  putabamus.  Nunc,  quo- 
niam  de  republica  consuli  coepti  sumus,  tribuenda 
est  opera  reipublicae,  vel  omnis  potius  in  ea  cogitatio 
et  cura  ponenda :  tantum  huic  studio  relinquendum, 
quantum  vacabit  a  publico  officio  et  munere.  Sed 
haec  alias  pluribus:  nunc  ad  institutam  disputatio- 
nem  revertamur. 

III.  Nam,  cum  de  divinatione  Quintus  frater  ea 
disseruisset,  quae  superiore  libro  scripta  sunt,  satis- 
que  ambulatum  videretur,  tum  in  bibliotheca,  quae 
in  Lyceo  est,  assedimus.  Atque  ego,  Accurate  tu 

quidem,  inquam,  Quinte,  et  StoTce,  StoTcorum  sen- 
tentiam  defendisti ;  quodque  me  maxime  Ndelectat,, 
plurimis  nostris  exemplis  usus  es,  et  iis  quidem  cla- 
ris  et  illustribus.  Dicendum  est  mihi  igitur,  ad  ea 
quffi  sunt  a  te  dicta,  sed  ita,  nihil  ut  affirmem,  quae- 
ram  omnia,  dubitans  plerumque,  et  mihi  ipse  diffi- 
dens.  Si  enim  aliquid  certi  haberem,  quod  dicerem, 
ego  ipse  divinarem,  qui  esse  divinationem  nego.  Et- 
enim  me  movet  illud,  quod  in  primis  Carneades 
quaerere  solebat,  quarumnam  rerum  divinatio  esset ; 
earumne,  quae  sensibus  perciperentur  ?  At  eas  qui- 
dem  cernimus,  audimus,  gustamus,  olfacimus,  tan- 
gimus.  Numquid  ergo  in  iis  rebus  est,  quod  pro\d- 
sione  aut  permotione  mentis  magis  quam  natura  ipsa 
sentiamus  ?  aut  nescio  qui  ille  divinus,  si  oculis  cap- 
tus  sit,  (ut  Tiresias  fuit)  possit,  quae  alba  sint,  quas 
nigra,  dicere  ?  aut,  si  surdus  sit,  varietates  vocum 
aut  modos  noscere  ?  Ad  nuUam  igitur  earum  rerum, 
quae  sensu  accipiuntur,  divinatio  adhibetur.  Atqui 
ne  in  iis  quidem  rebus,  quae  arte  tractantur,  divina- 
tione  opus  est.  Etenim  ad  a?gros,  non  vates  aut  ha- 
riolos,  sed  medicos,  solemus  adducere.  Nec  vero,  qui 
lidibus  aut  tibiis  uti  volunt,  ab  haruspicibus  acci- 
piunt  earum  tractationem,  sed  a  musicis.  Eadem  in 
literis  ratio  est,  reliquisque  rebus,  quarum  est  dis- 
ciplina.  Num  censes  eos,  qui  divinare  dicuntur, 
posse  respondere,  sol  majorne  quam  terra  sit?  an 
tantus,  quantus  videatur  ?  luna  suo  kimine,  an  solis, 
utatur  ?  sol,  luna,  quem  motum  habeant  ?  quem 
quinque  stellse,  quae  errare  dicuntur  ?  Nec  haec,  qui 
divini  habentur,  profitentur  se  esse  dicturos;  nec 
eorum,  quas  in  geometria  describuntur,  quae  vera, 
quae  falsa  sint.  Sunt  enim  ea  mathematicorum,  non 
hariolorum. 

IV.  De  illis  vero  rebus  quae  in  philosophia  ver- 
santur,  numquid  est,  quod  quisquam  divinorum  aut 
respondere  soleat,  aut  consuU,  quid  bonum  sit,  quid 
malum,   quid  neutrum  ?    Sunt  enim  haec  propria 

philosophorum.  Quid  de  ofBcio  ?  num  quis  haru- 
spicem  consulit,  quemadmodum  sit  cum  parentibus, 
cum  fratribus,  cum  amicis,  vivendum  ?  quemadmo- 
dum  utendum  pecunia  ?  quemadmodum  honore  ? 
quemadmodum  imperio  ?  Ad  sapientes  hsec,  non  ad 
divinos,  referri  solent.  Quid  ?  quas  a  dialecticis  aut 
physicis  tractantur,  num  quis  eorum  divinare  potest, 
unusne  mundus  sit,  an  plures  ?  quae  sint  initia  re- 
rum,  ex  quibus  nascuntur  omnia  ?  Physicorum  est 
ista  prudentia.  Quo  modo,  aut  mentientem,  quem 
yl/evBofxevov  vocant,  dissolvas  ?  aut  quemadmodum  so- 
riti  resistas  ?  quem,  si  necesse  sit,  Latino  verbo  liceat 
acervalem  appellare :  sed  nihil  opus  est :  ut  enim 
ipsa  philosophia,  et  multa  verba  Graecorum,  sic  so- 
rites  satis  Latino  sermone  tritus  est.  Ergo  haec  quo- 
que  dialectici  dicent,  non  divini.  Quid  ?  cum  quae- 
ritur,  qui  sit  optimus  reipublicae  status,  quae  leges, 
qui  mores,  aut  utiles  aut  inutiles,  haruspicesne  ex 
Etruria  arcessentur,  an  principes  statuent,  et  delecti 
viri,  periti  rerum  civilium  ? 

Quod  si  nec  earum  rerum,  quas  subjectse  sensibus 
sunt,  ulla  divinatio  est,  nec  earum  quae  artibus  con- 
tinentur,  nec  earum  quas  in  philosophia  disseruntur, 
nec  earum  qu®  in  republica  versantur ;  quarum  re- 
rum  sit,  nihil  prorsus  intelligo.  Nam  aut  omnium 
debet  esse,  aut  aliqua  ei  materia  danda  est,  in  qua 
versari  possit :  sed  nec  omnium  divinatio  est  (ut  ratio 
docuit) ;  nec  locus  nec  materia  invenitur,  cui  divina- 
tionem  praeficere  possimus.  Vide  igitur,  ne  nulla  sit 
divinatio. 

V.  Est  quidam  Grsecus  vulgaris  in  hanc  senten- 
tiam  versus : 

"  Bene  qui  conjiciet,  vatem  hunc  perhibebo  opti- 
mum." 

Num  igitur,  aut  quae  tempestas  impendeat,  vates 
melius  conjiciet,  quam  gubernator;  aut  morbi  na- 
turam  acutius  quam  medicus,  aut  belli  administra- 

tionem  prudentius  quam  imperator,  oonjectura  asse- 
quetur  ? 

Sed  animadverti,  Quinte,  te  caute,  et  aj)  iis  con- 
jecturis  quae  haberent  artem  atque  prudentiam,  et  ab 
iis  rebus  quae  sensibus  aut  artificiis  perciperentur, 
abducere  divinationem  ;  eamque  ita  definire,  Divi- 
nationem  esse  earum  rerum  praedictionem  et  praesen- 
sionem,  quae  essent  fortuitse.  Primum  eodem  revol- 
veris  :  nam  et  medici  et  gubernatoris  et  imperatoris 
prcesensio  est  remm  fortuitarum.  Num  igitur  aut 
haruspex,  aut  augur,  aut  vates  quis,  aut  somnians, 
meHus  conjecerit,  aut  e  morbo  evasurum  aegrotum, 
aut  e  periculo  navem,  aut  ex  insidiis  exercitum, 
quam  medicus,  quam  gubernator,  quam  imperator  ? 

Atqui  ne  illa  quidem  divinantis  esse  dicebas,  ven- 
tos  aut  imbres  impendentes  quibusdam  praesentire 
signis  (in  quo  nostra  quiedam  Aratea  memoriter  a  te 
pronuntiata  sunt)  :  etsi  hcEC  ipsa  fortuita  sunt :  ple- 
rumque  enim,  non  semper,  eveniunt.  Quae  est  igi- 
tur,  aut  ubi  versatur,  fortuitarum  rerum  praesensio, 
quam  divinationem  vocas  ?  Quee  enim  praesentiri  aut 
arte  aut  ratione  aut  usu  aut  conjectura  possunt,  ea 
non  divinis  tribuenda  putas,  sed  peritis.  Ita  relin- 
quitur,  ut  ea  fortuita  divinari  possint,  quae  nulla 
nec  arte  nec  sapientia  provideri  possunt :  ut,  si  quis 
M.  IMarcellum  illum,  qui  ter  consul  fuit,  multis  an« 
nis  ante  dixisset,  iiaufragio  esse  periturum ;  divinas- 
set  profecto.  Nulla  enim  arte  alia  id,  nec  sapientia, 
scire  potuisset.  TaHum  ergo  rerum,  quae  in  fortuna 
positae  sunt,  prasensio,  divinatio  est. 

VI.  Potestne  igitur  earum  rerum,  quae  nihil  habent 
rationis  quare  futurae  sint,  ulla  esse  praesensio  ?  Quid 
est  enim  ahud  fors,  quid  fortuna,  quid  casus,  quid 
eventus,  nisi  cum  sic  aliquid  cecidit,  sic  evenit,  ut  vel 
non  cadere  atque  evenire,  vel  aliter  cadere  atque 
evenire,  potuerit  ?  Quo  modo  ergo  id,  quod  temere 
fit  caeco  casu  et  volubilitate  fortunae,  praesentiri  et 
praedici  potest?    Medicua  morbum  ingravescentem 

ratione  providet,  insidias  imperator,  tempestates  gu- 
bernator  :  et  tamen  hi  ipsi  sa^pe  falluntur,  qui  nihil 
sine  certa  ratione  opinantur.  Ut  agricola,  cum  florem 
oleae  videt,  baccam  quoque  se  visurum  putat ;  non 
sine  ratione  ille  quidem  ;  sed  nonnunquam  tamen 
fallitur.  Quod  si  falluntur  ii  qui  nihil  sine  aliqua 
probabili  conjectura  ac  ratione  dicunt,  quid  existi- 
mandum  est  de  conjectura  eorum,  qui  extis,  aut  avi- 
bus,  aut  ostentis,  aut  oraculis,  aut  somniis,  futura 
prasentiunt  ?  Nondum  dico,  quam  haec  signa  nuUa 
sint,  fissum  jecoris,  corvi  cantus,  volatus  aquilsg, 
stellae  trajectio,  voces  furentium,  sortes,  somnia :  de 
quibus  singulis  dicam  suo  loco ;  nunc  de  universis. 

Qui  potest  provideri,  quidquam  futurum  esse, 
quod  neque  causam  habet  ullam,  neque  notam,  cur 
futurum  sit  ?  Solis  defectiones,  itemque  lunae,  prae- 
dicuntur  in  multos  annos,  ab  iis  qui  siderum  motus 
numeris  persequuntur :  ea  enim  praedicunt,  quae  na- 
turae  necessitas  perfectura  est.  Vident,  ex  constantis- 
simo  molu  lunae,  quando  illa,  e  regione  sclis  facta, 
incurrat  in  umbram  terrse  (quae  est  meta  noctis),  ut 
eam  obscuraii  necesse  sit :  quandoque  cadem  luna, 
subjecta  atque  opposita  soli,  nostris  oculis  ejus  lumen 
obscuret :  quo  in  signo  queeque  errantium  steilaium, 
quoque  tempore,  futura  sit :  qui  exortus  quoque  die 
signi  alicujus,  aut  qui  occasus,  futurus  sit.  Haec  qui 
ante  dicunt,  quam  rationem  sequantur,  vides. 

VII.  Qui  thesaurum  inveniendum,  aut  haeredita- 
tem  venturam,  dicunt,  quid  sequuntur?  aut  in  qua 
rerum  natura  inest,  id  futurum  ?  Quod  si  haec,  eaque 
quae  sunt  ejusdem  generis,  habent  aliquam  talem 
necessitatem ;  quid  est  tandem,  quod  casu  fieri,  aut 
forte  fortuna,  putemus  ?  Nihil  enim  est  tam  contra- 
rium  rationi  et  constantiae,  quam  fortuna  ;  ut  mihi 
ne  in  Deum  quidem  cadere  videatur,  ut  sciat,  quid 
casu  et  fortuito  futurum  sit.  Si  enim  scit,  certe  illud 
eveniet :  sin  certe  eveniet,  nuUa  fortuna  est.  Est  au- 
tem  fortuna :  rerum  igitur  fortuitarum  nulla  est  prse*. 

sensio.  Aut,  si  negas  esse  fortunam,  et  omnia  qnas 
fiunt,  quaeque  futura  sunt,  ex  omni  aeternitate  defi- 
nita  dicis  esse  fataliter;  muta  definitionem  divina- 
tionis,  quam  dicebas  praBsensionem  esse  rerum  fortui- 
tarum.  Si  enim  nihil  fieri  potest,  nihil  accidere,  nihil 
evenire,  nisi  quod  ab  omni  aeternitate  certum  fuerit 
esse  futurum  rato  tempore  ;  quae  potest  esse  fortuna  ? 
qua  sublata,  qui  locus  est  divinationi  ?  qu£e  a  te  for- 
tuitarum  rerum  est  dicta  prassensio  :  quamquam  di- 
cebas,  omnia,  quae  fierent,  futurave  essent,  fato  con- 
tineri.  Anile  sane,  et  plenum  superstitionis,  fati  no- 
men  ipsum ;  sed  tamen  apud  Stoicos  de  isto  fato 
multa  dicuntur,  de  quo  alias  :  nunc,  quod  necesse 
est.  Si  omnia  fato,  quid  mihi  divinatio  prodest  ? 

Vlll.  Quod  enim  is,  qui  divinat,  prasdicit,  id  ve- 
ro  futurum  est :  ut  ne  illud  quidem  sciam,  quale  sit, 
quod  Deiotarum,  necessarium  nostrum,  ex  itinere 
aquila  revocavit :  qui  nisi  revertisset,  in  eo  conclavi 
ei  cubandum  fuisset,  quod  proxima  nocte  corruit: 
ruina  igitur  oppressus  esset.  At  id  neque,  si  fatum 
fuerat,  efFugisset ;  nec,  si  non  fuerat,  in  eum  casum 
incidisset.  Quid  ergo  adjuvat  divinatio  ?  aut  quid 
est,  quod  me  moveant  aut  sortes,  aut  exta,  aut  ulla 
praedictio  ?  Si  enim  fatum  fuit,  classes  popuh  Ro- 
mani  bello  Punico  primo,  alteram  naufragio,  alte- 
ram  a  Posnis  depressam,  interire ;  etiam  si  tripudium 
solistimum  pulli  fecissent,  L.  Junio  et  P.  Clodio 
consulibus  classes  tamen  interissent.  Sin,  cum  au- 
spiciis  obtemperatum  esset,  interiturae  classes  non 
fuerunt,  non  interierunt  fato.  Vultis  autem  omnia 
fato :  nulla  igitur  est  divinatio. 

Quod  si  fatum  fuit,  bello  Punico  secundo  exerci- 
tum  populi  Romani  ad  lacum  Trasimenum  interire ; 
num  id  vitari  potuit,  si  Flaminius  consul  iis  signis, 
iisque  auspiciis,  quibus  pugnare  prohibebatur,  paruis- 
set?  [Certe  potuit.]  Aut  igitur  non  fato  interiit  ex- 
ercitus  (mutari  enim  fata  non  possunt),  aut,  si  fato 
(quod  certe  vobis  ita  dicendum  est),  etiam  si  obtem- 

perasset  auspiciis,  idem  eventurum  fuisset.  Ubi  est 
igitur  divinatio  ista  Stoicorum  ?  quae,  si  fato  omnia 
fiunt,  nihil  nos  admonere  potest,  ut  cautiores  simus. 
Quoquo  enim  modo  nos  gesserimus,  fiet  tamen  illud, 
quod  futurum  est.  Sin  autem  id  potest  flecti,  nul- 
lum  est  fatum :  ita  ne  divinatio  quidem,  quoniam  ea 
rerum  futurarum  est.  Nihil  autem  est  pro  certo  fu- 
turmn,  quod,  potest  aliqua  procuratione  accidere,  ne 
fiat. 

IX.  Atque  ego  ne  utilem  quidem  arbitror  esse 
nobis  futurarum  rerum  scientiam.  Quae  enim  vita 
fuisset  Priamo,  si  ab  adolescentia  scisset,  quos  even- 
tus  senectutis  esset  habiturus  ?  Abeamus  a  fabulis  : 
propiora  videamus.  Clarissimorum  hominum  nostrae 
civitatis  gravissimos  exitus  in  "  Consolatione"  coUe- 
gimus.  Quid  igitur  ?  ut  omittamus  superiores ; 
Marcone  Crasso  putas  utile  fuisse,  tum,  cum  maxi- 
mis  opibus  fortunisque  florebat,  scire,  sibi,  mterfecto 
Publio  filio,  exercituque  deleto,  trans  Euphratem 
cum  ignominia  et  dedecore  esse  pereundum  ?  An  Cn. 
Pompeium,  censes,  tribus  suis  consulatibus,  tribus 
triumphis,  maximarum  rerum  gloria,  laetaturum 
fuisse,  si  scisset,  se  in  solitudine  iEgyptiorum  truci- 
datum  iri,  amisso  exercitu ;  post  mortem  vero  ea 
consecutura,  qu£e  sine  lacrymis  non  possumus  dicere? 

Quid  vero  Caesarem  putarnus  ?  si  divinasset, 
fore,  ut,  in  eo  senatu  quem  majore  ex  parte  ipse 
cooptasset,  in  curia  Pompeia,  ante  ipsius  Pompeii 
simulacrum,  tot  centurionibus  suis  inspectantibus, 
a  nobilissimis  civibus,  partim  etiam  a  se  omni- 
bus  rebus  ornatis,  trucidatus  ita  jaceret,  ut  ad  ejus 
corpus,  non  modo  amicorum,  sed  ne  servorum  qui- 
dem,  quisquam  accederet ;  quo  cruciatu  animi  vitam 
acturum  fuisse?  Certe  igitur  ignoratio  futurorum 
malorum  utilior  est,  quam  scientia. 

Nam  illud  quidem  dici,  praesertim  a  Stoicis,  nullo 
modo  potest :  Non  isset  ad  arma  Pompeius  :  non 
transisset  Crassus  Euphratem  :  non  suscepisset  bd- 

(PJUlos,)  vbJ..  IV.  G 

lum  civile  Csesar.  Non  igitur  fatales  exitus  habue- 
runt.  Vultis  autem  evenire  omnia  fato.  T^^ihil  ergo 
illis  profuisset  divinare ;  atque  etiam  omnem  fruc- 
tum  vitae  superioris  perdidissent.  Quid  enim  posset 
iis  esse  lastum,  exitus  suos  cogitantibus  ?  Ita,  quo- 
quo  se  verterint  Stoici,  jaceat,  necesse  est,  omnis 
eorum  sollertia.  Si  enim  id,  quod  eventurum  est,  vel 
hoc  modo  vel  illo  potest  evenire  ;  fortuna  valet  pki- 
rimum :  quas  autem  fortuita  sunt,  certa  esse  non  pos- 
sunt.  Sin  autem  certum  est,  quid  quaque  de  re, 
quoque  tempore,  futurum  sit;  quid  est,  quod  me 
adjuvent  haruspices,  cum  res  tiistissimas  portendi 
dixerint. 

X.  Addunt  ad  extremum,  omnia  levius  casura, 
rebus  divinis  procuratis.  Si  [enim]  nihil  fit  extra 
fatum,  nihil  levari  re  divina  potest.  Hoc  sentit  Ho- 
merus,  cum  querentem  Jovem  inducit,  quod  Sarpe- 
donem  filium  a  morte  contra  fatum  eripere  non  pos- 
set.  Hoc  idem  signiiicat  Grascus  ille  in  eam  senten- 
tiam  versus : 

''  Quod  fore  paratum  est,  id  summum  exsuperat 
Jovem." 

Totum  omnino  fatum  etiam  AteUanio  versu  jure 
mihi  esse  irrisum  videtur :  sed  in  rebus  tam  severis 
non  est  jocandi  locus.  Concludatur  igitur  ratio.  Si 
enim  provideri  nihil  potest  futurum  esse  eorum  quse 
casu  fiunt,  quia  esse  certa  non  possunt ;  divinatio 
nuUa  est.  Sin  autem  idcirco  possunt  provideri,  quia 
certa  sunt  et  fatalia  ;  rursus  divmatio  nulla  est :  eam 
enim  tu  fortuitarum  rerum  esse  dicebas.  Sed  hasc 
fuerit  nobis,  tamquam  levis  armaturas,  prima  orationis 
excursio :  nunc  comminus  agamus  ;  experiamurque, 
si  possimus  cornua  commovere  disputationis  tuag. 

XI.  Duo  enim  genera  divinandi  esse  dicebas, 
unum  artificiosum,  alterum  naturale :  artificiosum 
constare  partim  ex  conjectura,  partim  ex  observa- 
tione  diuturna  ;  naturale,  quod  anunus  aniperet  aut 

exciperet  extrinsecus  ex  divinitate,  unde  omnes  ani- 
nios  haustos  aut  acceptos  aut  libatos  haberemus. 
Artificiosae  diviiiationis  illa  fere  genera  ponebas,  ex- 
tispicum,  corumque  qui  ex  fulguribus  ostentisque 
pra?dicerent,  tum  augurum,  eorumque  qui  signis  aut 
ominibus  uterentur  ;  omneque  genus  conjecturale  in 
hoc  fere  genere  ponebas.  lUud  autem  naturale  aut 
concitatione  mentis  edi  et  quasi  fundi  videbatur,  aut 
animo  per  somnum  sensibus  et  curis  vacuo  provi- 
deri.  Duxisti  autem  divinationem  omnem  a  tribus 
rebus,  a  Deo,  a  fato,  a  natura.  Sed  tamen,  cum  ex- 
piicare  nihil  posses,  pugnasti  commenticiorum  ex- 
emplorum  mirifica  copia :  de  quo  primum  hoc  libet 
dicere :  hoc  ego  philosophi  non  arbitror,  testibus  uti, 
qui  aut  casu  veri,  aut  mahtia  falsi  fictique,  esse  pos- 
sunt.  Argumentis  et  rationibus  oportet,  quare  quid- 
que  ita  sit,  docere,  non  eventis,  iis  praBsertim,  quibus 
niihi  liceat  non  credere. 

XII.  Ut  ordiar  ab  haruspicina,  (quam  ego,  rei- 
publicas  causa,  communisque  rehgionis,  colendara 
censeo :  sed  soli  sumus :  licet  verum  exquirere  sine 
invidia,  mihi  praesertim  de  plerisque  dubitanti) :  in- 
spiciamus,  si  placet,  exta  primum.  Persuaderi  igi- 
tur  cuiquam  potest,  ea  quae  significari  dicuntur  extis, 
cognita  esse  ab  haruspicibus  observatione  diuturna  ? 
Quam  diuturna  ista  fuit  ?  aut  quam  longinquo  tem- 
pore  observari  potuit  ?  aut  quomodo  est  coUata  inter 
ipsos,  quae  pars  inimici,  quae  pars  familiaris,  esset ; 
quod  fissum,  periculum,  quod  commodum  ahquod, 
ostenderet  ?  An  hagc  inter  se  haruspices  Etrusci,  Elii, 
jEgyptii,  Pceni  contulerunt  ?  At  id,  praeterquam 
quod  fieri  non  potuit,  ne  fingi  quidem  potest.  AHos 
enim  aUo  more  videmus  exta  interpretari,  nec  esse 
unam  omnium  discipUnam.  Et  certe,  si  est  in  extis 
aUqua  vis,  quas  declaret  futura,  necesse  est,  eam  aut 
cum  rerum  natura  esse  conjunctam,  aut  conformaii 
quodam  modo  numine  Deorum.  Atqui  divina  cum 
[rerum]natura,tanta  tamque  praeclara^in  onmes  par- 

tes  motusque  difFusa,  quid  habere  potest  commune, 
non  dicam,  gallinaceum  fel  ?  (sunt  enim,  qui  vel  ar- 
gutissima  haec  exta  esse  dicant) :  sed  tauri  opimi  je- 
cur,  aut  cor,  aut  pulmo,  quid  habet  naturale,  quo 
declarari  possit,  quid  futurum  sit  ? 

XIll.  Democritus  tamen  non  inscite  nugatur,  ut 
physicus :  quo  genere  nihil  arrogantius. 

"  Quod  est  ante  pedes,  nemo  spectat :  coeli  scni- 
tantur  plagas." 

Verum  is  tamen,  habitu  extorum  et  colore,  declarari 
censet  haec  duntaxat,  pabuli  genus,  et  earum  rerum, 
quas  terra  procreet,  vel  ubertatem,  vel  tenuitatem : 
salubritatem  etiam,  aut  pestilentiam,  extis  significari 
putat.  O  mortalem  beatum !  cui  certo  scio  ludum 
nunquam  defuisse.  Hunccine  hominem  tantis  delec- 
tatum  esse  nugis,  ut  non  videret,  tum  futurum  id 
verisimile,  si  omnium  pecudum  exta  eodem  tempore 
in  eumdem  habitum  se  coloremque  converterent  ? 
Sed,  si  eadem  hora  ahae  pecudis  jecur  nitidum  atque 
plenum  est,  aliae  horridum  et  exile ;  quid  est,  quod 
declarari  possit  habitu  extorum  et  colore  ?  An  hoc 
ejusdem  modi  est,  quale  Pherecydeum  illud,  quod 
est  a  te  dictum  ?  qui,  cum  aquam  vidisset  ex  puteo 
haustam,  terrae  motum  dixit  futurum.  Parum,  cre- 
do,  impudenter,  quod,  cum  factus  esset  motus,  dicere 
audent,  quae  vis  id  efFecerit :  etiamne  futurum  esse, 
aquas  jugis  colore  praesentiunt  ?  Multa  istiusmodi 
dicuntur  in  scholis:  sed,  credere  omnia,  vide,  ne 
non  sit  necesse. 

Verum  sint  sane  ista  Democritea  vera :  quando 
ea  nos  extis  exquirimus  ?  aut  quando  aliquid  ejus- 
modi  ab  haruspice,  inspectis  extis,  audivimus  ?  Ab 
aqua  aut  ab  igni  pericula  monent :  tum  haereditates, 
tum  damna,  denuntiant :  fissum  familiare  et  vitale 
tractant :  caput  jecoris  ex  omni  parte  diligentissime 
considerant :  si  vero  id  non  est  inventum,  nihil  pu- 
tant  accidere  potuisse  tristius. 

XIV.  Haec  observari  certe  non  potuerunt,  ut  su- 
pra  docui.  Sunt  igitur  artis  inventa,  non  vetustatis, 
fii  est  ars  ulla  rerum  incognitarum.  Cum  rerum  au- 
tem  natura  quam  cognationem  habent?  quae  ut  uno 
conscnsu  juncta  sit  et  continens,  quocl  video  placu- 
isse  physicis,  eisque  maxime,  qui  omne,  quod  esset, 
unum  esse  dixerunt)  quid  habere  mundus  potest  cum 
thesauri  inventione  conjunctum  ?  Si  enim  extis  pe- 
cunicc  mihi  amplificatio  ostenditur,  idque  iit  natura ; 
primum  exta  sunt  conjuncta  mundo :  deinde  meum 
lucrum  natura  rerum  continetur.  Nonne  pudet  phy- 
sicos  haec  dicere?  Ut  enim  jam  sit  aUqua  in  natura 
rerum  cognatio,  quam  esse  concedo ;  multa  enim 
Stoici  colligunt :  nam  et  musculorum  jecuscula  bru- 
ma  dicuntur  augeri,  et  puleium  aridum  florescere 
ipso  brumali  die,  et  inflatas  rumpi  vesiculas,  et  semi- 
na  malarum,  quae  in  iis  mediis  inclusa  sint,  in  con- 
trarias  partes  se  vertere :  jam  nervos  in  fidibus,  aliis 
pulsis,  resonare  alios  :  ostreisque  et  conchyUis  omni- 
bus  contingere,  ut  cum  luna  pariter  crescant,  pari- 
terque  decrescant:  arboresque  ut  hiemali  tempore, 
cum  luna  simul  senescentes,  quia  tum  exsiccatae  sint, 
tempestive  csedi  putentur.  Quid  de  fretis  aut  de 
marinis  aestibus  plura  dicam  ?  quorum  accessus  et 
recessus  kma3  motu  gubernantur.  Sexcenta  Hcet  ejus- 
modi  proferri,  ut  distantium  rerum  cognatio  naturalis 
appareat. 

XV.  Demus  hoc :  (nihil  enim  huic  disputationi 
adversatur.)  Num  etiam,  si  fissum  cujusdammodi 
fuerit  in  jecore,  lucrum  ostenditur  ?  Qua  ex  conjunc- 
tione  naturae,  et  quasi  concentu  atque  consensu, 
(quam  2y/x7ra9s<av  Graeci  appellant)  convenire  potest, 
aut  fissum  jecoris  cum  luceUo  meo,  aut  meus  quaesti- 
cuUis  cum  coelo,  terra,  rerumque  natura  ?  Concedam 
hoc  ipsum,  si  vis ;  etsi  magnam  jacturam  caus^e  fe- 
cero,  si  uUam  esse  convenientiam  naturas  cum  extis 
concessero.  Sed  tamen,  eo  concesso,  qui  evenit,  ut  is, 
qui  inipetrire  veUt,  convenientem  hostiam  rebus  suis 

imniolet  ?  Hoc  erat,  quod  ego  non  rebar  posse  dis- 
solvi.  At  quam  festive  dissolvitur  !  Pudet  me,  non 
tui  quidem  (cujus  etiam  memoriam  admiror),  sed 
Chrysippi,  Antipatri,  Posidonii,  qui  idem  istuc  qui- 
dem  dicunt,  quod  est  dictum  a  te,  ad  hostiam  deligen- 
dam  ducem  esse  vim  quamdam  sentientem  atque  di- 
vinam,  quae  toto  confusa  mundo  sit. 

Illud  vero  multo  etiam  melius,  quod  et  a  te  usur- 
patum  est,  et  dicitur  ab  illis ;  cum  immolare  quis- 
piam  velit,  tum  fieri  extorum  mutationem,  ut  aut 
absit  aliquid,  aut  supersit;  Deorum  enim  numini 
parere  omnia.  Haec  jam  (mihi  crede)  ne  aniculas 
quidem  existimant.  An  censes,  eumdem  vitulum  si 
alius  delegerit,  sine  capite  jecur  inventurum ;  si 
alius,  cum  capite  ?  Hasc  decessio  capitis,  aut  acces- 
sio,  subitone  fieri  potest,  ut  se  exta  ad  immolatoris 
fortunam  accommodent?  Non  perspicitis,  aleam 
quamdam  esse  in  hostiis  deligendis,  praesertim  cum 
res  ipsa  doceat?  Cum  enim  tristissima  exta  sine 
capite  fuerunt,  quibus  nihil  videtur  esse  dirius; 
proxima  hostia  litatur  saspe  pulcherrime.  Ubi  igi- 
tur  illae  minae  superiorum  extorum?  aut  quae  tam 
subito  facta  est  Deorum  tanta  placatio  ? 

XVI.  Sed  afFers,  in  tauri  opuni  extis,  immolante 
Caesare,  cor  non  fuisse ;  id  quia  non  potuerit  acci- 
dere,  ut  sine  corde  victima  illa  viveret,  judicandum 
esse,  tum  interisse  cor,  cum  immolaretur.  Qui  fit, 
ut  alterum  inteUigas,  sine  corde  non  potuisse  bovem 
vivere ;  alterum  non  videas,  cor  subito  non  potuisse, 
nescio  quo,  avolare  ?  Ego  enim  possum  vel  nescire, 
quae  vis  sit  cordis  ad  vivendum,  vel  suspicari,  con- 
tactum  aliquo  morbo,  bovis  exile  et  exiguum  vel 
vietum  cor,  et  dissimile  cordis,  fuisse.  Tu  vero  quid 
habes,  quare  putes,  si  paulo  ante  cor  fuerit  in  tauro 
opimo,  subito  id  in  ipsa  immolatione  interisse  ?  An, 
quod  adspexit  vestitu  purpureo  excordem  Caesarem, 
ipse  corde  privatus  est?  Urbem  philosophiae  (mihi 
crede)  proditis,  dum  castella  defenditis,    Nam,  dum 

haruspicinam  veram  esse  vultis,  physiologiam  totam 
pervertitis.  Caput  est  in  jecore,  cor  in  extis ;  jam 
abscedet,  simul  ac  molam  et  vinum  insperseris! 
Deus  id  eripiet !  vis  aliqua  conficiet,  aut  exedet ! 
Non  ergo  oranium  interitus  atque  obitus  natura  confi- 
ciet ;  et  erit  aliquid,  quod  aut  ex  nihilo  oriatur,  aut 
in  nihilum  subito  occidat.  Quis  hoc  physicus  dixit 
unquam  ?  Haruspices  dicunt.  His  igitur,  quam  phy- 
sicis,  potius  «redendum  existimas  ? 

XVII.  Quid  ?  cum  pluribus  Diis  immolatur,  qui 
tandem  evenit,  utlitetur  aHis,  aliis  non  litetur?  Quae 
autem  inconstantia  Deorum  est,  ut  primis  minentur 
extis,  bene  promittant  secundis  ?  aut  tanta  inter  eos 
dissensio,  sagpe  etiam  inter  proximos,  ut  Apollinis 
exta  bona  sint,  Dianae  non  bona  ?  Quid  est  tam 
perspicuum,  quam,  cum  fortuito  hostiae  adducantur, 
talia  cuique  exta  esse,  qualis  cuique  obtigerit  hostia  ? 
At  enim  id  ipsum  habet  aliquid  divini,  quae  cuique 
hostia  obtingat,  tamquam  in  sortibus,  quas  cui  duca- 
tur.  Mox  de  sortibus ;  quamquam  tu  quidem  non 
hostiarum  casum  confirmas  sortium  similitudine,  sed 
infirmas  sortes  collatione  hostiarum. 

An,  cum  in  yEquimelium  misimus,  qui  afferat 
agnum,  quem  immolemus ;  is  mihi  agnus  affertur, 
qui  habet  exta  rebus  accommodata,  et  ad  eum  ag- 
num  non  casu,  sed  duce  Deo,  servus  deducitur  ? 
Nam,  si  casum  in  eo  quoque  dicis  esse,  quasi  sortem 
quamdam  cum  Deorum  voluntate  conjunctam ;  do- 
leo,  tantam  Stoicos  nostros  Epicureis  irridendi  sui 
facultatem  dedisse:  non  enim  ignoras,  quam  ista 
derideant.  Et  quidem  illi  facilius  facere  possunt. 
Deos  enim  ipsos,  jocandi  causa,  induxit  Epicurus 
pellucidos,  et  perflabiles,  et  habitantes,  tamquam  In- 
ter  Duos  Lucos,  sic  inter  duos  mundos,  propter  metum 
ruinarum  :  eosque  habere  putat  eadem  membra  quae 
nos,  nec  usum  ullum  habere  membrorum.  Ergo  is, 
circuitione  quadam  Deos  toUens,  recte  non  dubitat 
divinationem  toUere.  Sed  non,  ut  hic  sibi  constat, 
item  Stoici.  Illius  enim  Deus,  nihil  habens  nec  sui 

nec  alieni  negotii,  non  potest  hominibus  divinatio- 
nem  impertire.  Vester  autem  Deus  potest  non  im- 
pertire,  ut  nihilominus  mundum  regat,  etliominibus 
consulat.  Cur  igitur  vos  induitis  in  eas  captiones, 
quas  nunquam  explicetis  ?  Ita  enim,  cum  magis  pro- 
perant,  concludere  solent ;  Si  Dii  sunt,  est  divinatio. 
Sunt  autem  Dii :  est  ergo  divinatio.  Multo  est  pro- 
babilius,  Non  est  autem  divinatio :  non  sunt  ergo 
Dii.  Vide,  quam  temere  committant,  ut,  si  nuUa  sit 
divinatio,  nulli  sint  Dii.  Divinatio  enim  perspicue 
toUitur  :  Deos  esse,  retinendum  est. 

XVII T.  Atque,  hac  extispicum  divinatione  sublata, 
omnis  haruspicina  sublata  est.  Ostenta  enim  sequun- 
tur,  et  fulgura.  Valet  autem  in  fulguribus  observatio 
diuturna ;  in  ostentis  ratio  plerumque  conjecturaque 
adhibetur.  Quid  est  igitur,  quod  observatum  sit  in 
fulgure  ?  Coelum  in  XVI  partes  diviserunt  Etrusci. 
Facile  id  quidem  fuit,  quatuor,  quas  nos  habemus, 
duphcare  ;  post  idem  iterum  facere ;  ut  ex  eo  dice- 
rent,  fuhnen  qua  ex  parte  venisset.  Primum,  id  quid 
interest  ?  deinde,  quid  signilicat  ?  Nonne  perspicuum 
est,  ex  prima  admiratione  hominum,  qucd  tonitrua 
jactusque  fuhninum  extimuis3ent,credidisse,ea  efficere 
rerum  omnium  praspotentem  Jovem  ?  Itaque  in  nos- 
tris  commentariis  scriptum  habemus :  "  Jove  tonante, 
fulgurante,  comitia  populi  habere  nefas."  Hoc  for- 
tasse,  reipubhc^  causa,  constitutum  est:  comitiorum 
enim  non  habendorum  causas  esse  voluerunt.  Itaque 
comitiorum  solum  vitium  est  fuhnen,  quod  idem  om- 
nibus  rebus  optiraum  auspicium  habemus,  si  sinis- 
trum  fuit.  Sed  de  auspiciis  aUo  loco :  nunc  de  ful- 
guribus. 

.  XIX.  Quid  igitur  minus  a  physicis  dici  debet, 
quam  quidquam  certi  significari  rebus  incertis?  Non 
enim  te  puto  esse  eum,  qui  Jovi  fuhnen  fabricatos 
esse  Cyclopas  in  Mtuii  putes.  Nam  esset  mirabile, 
quomodo  id  Jupiter  toties  jaceret,  cum  unum  haberet. 
Nec  vero  fulminibus  homines,  quid  aut  faciendum 
.esset.aut  cavendum,  moneret:   placet  enini  Stoicis, 

eos  anhelitus  terrae,  qui  frigidi  sint,  cum  fluere  ccepe- 
rint,  ventos  esse ;  cum  autem  se  in  nubem  induerint, 
ejusque  tenuissimam  quamque  partem  cceperint  divi- 
dere  atque  disrumpere,  idque  crebrius  facere  et  vehe- 
mentius,  tum  et  fulgura  et  tonitrua  exsistere :  si  au- 
tem  nubium  conflictu  ardor  expressus  se  emiserit,  id 
esse  fuhnen.  Quod  igitur  vi  naturas,  nulla  constantia, 
nuUo  rato  tempore,  videmus  effici,  ex  eo  signiflcatio- 
nem  rerum  consequentium  quaerimus?  Scilicet,  si 
ista  Jupiter  significaret,  tam  multa  frustra  fuhnina 
emitteret  ?  Quid  enim  proficit,  cum  in  medium  mare 
fiilmen  jacit  ?  Quid,  cum  in  altissimos  montes  ?  quod 
plerumque  fit:  quid,  cum  in  desertas  solitudines? 
quid,  cum  in  earum  gentium  oras,  in  quibus  haec  ne 
observantur  quidem  ?  At  inventum  est  caput  in  Ti- 
beri.  Quasi  ego  artem  aliquam  istorum  esse  negem. 
Divinationem  nego.  Coeli  enim  distributio  (quam 
ante  dixi),  et  certarum  rerum  notatio,  docet,  unde 
fulmen  venerit,  quo  concesserit :  quid  significet  au- 
tem,  nulla  ratio  docet. 

XX.  Sed  urges  me  meis  versibus : 

*'  Nam  Pater  altitonans,  stellanti  nixus  Olympo, 
Ipse  suos  quondam  tumulos  ac  templa  petivit, 
Et  Capitolinis  injecit  sedibus  ignes." 

Tum  statua  Nattae,  tum  simulacra  Deorum,  Romu- 
lusque  et  Remus  cum  altrice  bellua,  vi  fulminis  icti, 
conciderurit ;  deque  his  rebus  haruspicum  exstiterunt 
responsa  verissima.  Mirabile  autem  illud,  quod,  eo 
ipso  tempore  quo  fieret  indicium  conjurationis  in  se- 
natu,  signum  Jovis,  biennio  post  quam  erat  locatum, 
in  Capitolio  eollocabatur.  Tu  igitur  animum  induces, 
(sic  enim  mecum  agebas)  causam  istam,  et  contra 
facta  tua,  et  contra  scripta,  defendere  ?  Frater  es : 
eo  vereor.  Verum  quid  tibi  hic  tandem  nocet  ?  resnc, 
quae  talis  est  ?  an  ego,  qui  verum  explicari  volo  ? 
Itaque  nihil  contra  dico :  a  te  rationem  totius  haru- 
spicinae  peto.  Sed  te  mirificam  in  latebram  conjecisti. 

Quod  enim  intelligeres,  fore,  iit  premerere,  cum  ex 
te  causas  uniuscujusque  divinalionis  ej^uirerem, 
multa  verba  fecisti,  te,  cum  res  videres,  rationem 
causamque  non  quasrere  :  quid  fieret,  non  cur  fieret, 
ad  rem  pertinere.  Quasi  ego  aut  fieri  concederem, 
,  aut  esset  phiiosophi,  causam,  cur  quidque  fieret,  non 
quaerere.  Et  eo  quidem  lcco  et  Prognostica  nostra 
pronuntiabas,  et  genera  herbarum,  scammoneam, 
aristolochiamque  radicem,  quarum  causam  ignorares, 
vim  et  efFectum  videres. 

XXI.  Dissimiie  totum.  Nam  et  prognosticorum 
causas  persecuti  sunt  et  Bcethus  Stoicus  (qui  est  a 
te  nommatus),  et  noster  etiam  Posidonius.  Etsi  causas 
non  reperiantur  istarum  rerum,  res  tamen  ipsse  ob- 
servari  anim.advertique  possunt.  Nattse  vero  statua, 
aut  aera  legum  de  coelo  tacta,  quid  habent  observa- 
tum  ac  vetustum  ?  Pinarii  Nattee  nobiles :  a  nobili- 
tate  igitur  periculum.  Hoc  tam  calhde  Jupiter  cogi- 
tavit!  Romulus  lactens  fulmine  ictus:  urbi  igitur 
periculum  ostenditur  ei,  quam  ille  condidit.  Quam 
scite  per  notas  nos  certiores  facit  Jupiter !  At  eodem 
tempore  signum  Jovis  collocabatur,  quo  conjuratio 
indicabatur.  Et  tu  scilicet  mavis,  numine  Deorum 
id  factum,  quam  casu,  arbitrari  ?  et  redemtor,  qui 
columnam  iUam  de  Cotta  et  de  Torquato  conduxerat 
faciendam,  non  inertia  aut  inopia  tardior  fuit ;  sed  a 
Diis  immortalibus,  ad  istam  horam,  reservatus  cst  ? 

Non  equidem  plane  despero  ista  esse  vera;  sed 
nescio ;  et  discere  a  te  volo.  Nam,  cum  mihi  quce- 
dam  casu  viderentur  sic  ^venire,  ut  prredicta  essent 
a  divinantibus ;  dixisti  multa  de  casu,  ut,  Venereum 
jaci  posse  casu,  quatuor  talis  jactis ;  quadringentis 
centum  Venereos  non  posse  casu  consistere.  Primum 
nescio,  cur  non  possint:  sed  non  pugno:  abundas 
enim  similibus :  habes  et  respersionem  pigmentorum, 
et  rostrum  suis,  et  alia  pemiulta.  Idem  Carneadem 
fingere  dicis  de  capite  Panisci.  Quasi  non  potuerit 
id  evenire  casu,  et  non  inomni  marmore  necesse  sit 

inesse  vel  Praxitelia  capita.  Illa  enim  ipsa  efiiciun- 
tur  detractione;  nec  quidquam  iUuc  aftertur  a  Praxi- 
tele :  sed,  cum  multa  sunt  detracta,  et  ad  lineamenta 
oris  perventum  est,  tum  intelligas,  illud,  quod  jam 
expolitum  sit,  intus  fuisse.  Potest  igitur  tale  aliquid 
etiam  sua  sponte  in  lapicidinis  Chiorum  exstitisse. 
Sed  sit  hoc  fictum :  quid  ?  in  nubihus  nunquam 
animadvertisti  leonis  formam,  aut  hippocentauri  ? 
Potest  igitur  (quod  modo  negabas)  veritatem  casus 
imitari. 

XXII.  Sed,  quoniam  de  extis  et  fulguribus  satis 
est  disputatum,  ostenta  restant,  ut  tota  haruspicina 
sit  pertractata.  Mulas  partus  prolatus  est  a  te :  res 
mirabilis,  propterea  quia  non  saepe  fit ;  sed,  si  fieri 
non  potuisset,  facta  non  esset.  Atque  hoc  contra  om- 
nia  ostenta  valeat ;  nunquam,  quod  fieri  non  potue- 
rit,  esse  factum ;  sin  potuerit,  non  esse  mirandum. 
Causarum  enim  ignoratio  in  re  nova  mirationem 
facit.  Eadem  ignoratio  si  in  rebus  usitatis  est,  non 
miramur.  Nam,  qui  mulam  peperisse  miratur,  is, 
quo  modo  equa  pariat,  aut  omnino  quse  natura  par- 
tum  animantis  faciat,  ignorat.  Sed,  quod  crebro  vi- 
det,  non  miratur,  etiam  si,  cur  fiat,  nescit.  Quod 
ante  non  vidit,  id  si  evenerit,  cstentum  esse  censet. 
Utrum  igitur,  cum  concepit  mula,  an  cum  peperit, 
ostentum  est?  Conceptio  contra  naturam  fortasse; 
sed  partus  prope  necessarius.  Sed  quid  plura  ?  Or- 
tum  videamus  haruspicinse :  sic  facillime,  quid  ha- 
beat  auctoritatis,  judicabimus. 

XXIII.  Tages  quidam  dicitur,  in  agro  Tarqui- 
niensi,  cum  terra  araretur,  et  sulcus  altius  esset  im- 
pressus,  exstitisse  repente,  et  eum  afiatus  esse,  qui 
arabat.  Is  autem  Tages  (ut  in  libris  est  Etruscorum) 
puerili  specie  dicitur  visus,  sed  senili  fuisse  pruden- 
tia.  Ejus  adspectu  cum  obstupuisset  bubulcus,  cla- 
moremque  majorem  cum  admiratione  edidisset ;  con- 
cursum  esse  factum,  totamque  brevi  tempore  in  eum 
locum  Etruriam  convenisse :  tum  illum  plulra  locu- 

tum,  multis  audientibus,  qui  omnia  ejus  verba  ex- 
ceperint,  literisque  mandaverint :  omnem  ^utem  ora- 
tionem  fuisse  eam,  qua  haruspicinae  disciplina  conti- 
neretur :  eam  postea  crevisse  rebus  novis  cognoscen- 
dis,  et  ad  eadem  illa  principia  referendis.  Haec  acce- 
pimus  ab  ipsis :  hsec  scripta  conservant :  hunc  fontem 
habent  disciplinae.  Num  ergo  opus  est,  ad  haec  refel- 
lenda,  Carneade?  num  Epicuro?  Estne  quisquam 
ita  desipiens,  qui  credat  exaratum  esse,  Deum  dicam, 
an  hominem  ?  si  Deus,  cur  se  contra  naturam  in 
terram  abdiderit,  ut  patefactus  aratro  lucem  adspi- 
ceret  ?  Quid  ?  idem  nonne  poterat  Deus  hominibus 
disciplinam  superiore  e  loco  tradere?  Si  autem  homo 
ille  Tages  fuit,  quonam  modo  potuit  terra  oppressus 
vivere?  unde  porro  illa  potuit,  quae  docebat  alios, 
ipse  didicisse?  Sed  ego  insipientior  quam  illi  ipsi 
qui  ista  credunt,  qui  quidem  contra  eos  tam  diu  dis- 
putem. 

XXIV.  Vetus  autem  illud  Catonis  admodum  sci- 
tum  est,  qui  mirari  se  aiebat,  quod  non  rideret  ha- 
mspex,  haruspicem  cum  vidisset.  Quota  enim  quae- 
que  res  evenit  praedicta  ab  istis  ?  aut,  si  evenit  quid- 
piam,  quid  afFerri  potest,  cur  non  casu  id  evenerit  ? 
Rex  Prusias,  cum  Hannibali  apud  eum  exsulanti  de- 
pugnari  placeret,  negabat  se  audere,  quod  exta  pro- 
hiberent.  "  An  tu,''  inquit,  ''  carunculae  vitulinas 
mavis,  quam  imperatori  veteri,  credere  ?"  Quid  ? 
ipse  Caesar,  cum  a  summo  haruspice  moneretur,  ne 
in  Africam  ante  brumam  transmitteret,  nonne  trans- 
misit  ?  Quod  ni  fecisset,  uno  in  loco  omnes  adversa- 
riorum  copiae  convenissent.  Quid  ego  haruspicum 
responsa  commemorem,  (possum  equidem  innume- 
rabilia)  quae  aut  nullos  habuerint  exitus,  aut  contra- 
rios  ?  Hoc  civili  bello,  Dii  immortales!  quam  multa 
luserunt !  quae  nobis  in  Grasciam  Roma  responsa 
haruspicum  missa  sunt  ?  quas  dicta  Pompeio  ?  et- 
enim  ille  admodum  extis  et  ostentis  movebatur.  Non 
lubet  commemorare,  nec  vero  necesse  est,  tibi  prae- 

sertim,  qui  interfuisti.  Vides  tamen,  omnia  fere  con- 
tra,  ac  dicta  sint,  evenisse.  Sed  haec  hactenus :  nunc 
ad  ostenta  veniamus. 

XXV.  Multa,  me  consule,  a  me  ipso  scripta,  re- 
citasti :  multa,  ante  Marsicum  bellum  a  Sisenna 
coUecta,  attulisti :  multa,  ante  Lacedaemoniorum 
malam  pugnam  in  Leuctris  a  Callisthene  comme- 
morata,  dixisti :  de  quibus  dicam  equidem  singulis, 
quoad  videbitur :  sed  dicendum  etiam  est  de  uni- 
versis.  Quse  est  enim  ista  a  Diis  profecta  signifi- 
catio,  et  quasi  denuntiatio,  calamitatum  ?  Quid  au- 
tem  volunt  ea  Dii  immortales  primum  significantes, 
qu£e  sine  interpretibus  non  possimus  intelligere ; 
deinde  ea,  quse  cavere  nequeamus  ?  At  hoc  ne  ho- 
mines  quidem  probi  faciunt,  ut  amicis  impendentes 
calamitates  prasdicant,  quas  illi  efFugere  nuUo  modo 
possint ;  ut  medici,  quamquam  intelligunt  ssepe,  ta- 
men  nunquam  aegris  dicunt,  illo  morbo  eos  esse  mo- 
rituros.  Omnis  enim  prsedictio  mali  tum  probatur, 
cum  ad  praedictionem  cautio  adjungitur.  Quid  igitur 
aut  ostenta,  aut  eorum  interpretes,  vel  Lacedffimonios 
olim,  vel  nuper  nostros,  adjuverunt?  quae  si  signa 
Deorum  putanda  sunt,  cur  tam  obscura  fuerunt  ?  Si 
enim,  ut  intelligeremus  quid  esset  eventurum,  aperte 
declarari  oportebat ;  aut  ne  occulte  quidem,  si  ea 
sciri  nolebant. 

XXVI.  Jam  vero  conjectura  omnis,  in  qua  niti- 
tur  divinatio,  ingeniis  hominum  in  multas  ac  diver- 
sas,  aut  etiam  contrarias,  partes  saepe  deducitur.  Ut 
enim,  in  causis  judiciaUbus,  aUa  est  conjectura  accu- 
satoris,  alia  defensoris,  et  tamen  utriusque  credibilis ; 
sic,  in  omnibus  iis  rebus  quae  conjectura  investigari 
videntur,  anceps  reperitur  [ratio.]  Quas  autem  res 
tum  natura,  tum  casus  afFert,  (nonnunquam  etiam 
errorem  creat  similitudo)  magna  stuUitia  est,  earum 
rerum  Deos  facere  effectores,  causas  rerum  non 
quaerere. 

Tu  vates  Boeotios  credis  Lebadiae  vidisse  ex  gal- 
iPhiloit,)  VOL.  IV.  H 

lorum  gallinaceorum  cantu,  victoriam  esse  Thebano- 
rum,  quia  galli  victi  silere  solent,  can^re  victores. 
Hoc  igitur  per  gallinas  Jupiter  tantae  civitati  signum 
dabat  ?  An  illae  aves,  nisi  cum  vicerint,  canere  non 
solent  ?  At  tum  canebant,  nec  vicerant.  Id  enim 
est,  inquies,  ostentum.  Magnum  vero  ;  quasi  pisces, 
non  galli,  cecinerint.  Quod  autem  est  tempus,  quo 
iUi  non  cantent,  vel  nocturnum,  vel  diurnum  ?  Quod 
si  victores  alacritate  et  quasi  Isetitia  ad  canendum 
excitantur ;  potuit  accidisse  alia  quoque  laetitia,  qua 
ad  cantum  moverentur.  Democritus  quidem  optimis 
verbis  causam  explicat,  cur  ante  lucem  galli  canant. 
Depulso  enim  de  pectore,  et  in  omne  corpus  diviso 
et  mitificato  cibo,  cantus  edere,  quiete  satiatos ;  qui 
quidem,  silentio  noctis,  (ut  ait  Ennius)  "  favent  fau- 
cibus  russis  cantu,  plausuque  premunt  alas."  Cum 
igitur  hoc  animal  tam  sit  canorum  sua  sponte,  quid 
in  mentem  venit  Callistheni  dicere,  Deos  gallis  sig- 
num  dedisse  cantandi,  cum  id  vel  natura  vel  casus 
efficere  potuisset  ? 

XXVII.  Sanguinem  pluisse,  senatui  nuntiatum 
est ;  atratum  etiam  fluvium  fluxisse  sanguine ;  Deo- 
rum  sudasse  simulacra.  Num  censes  his  nuntiis  Tha- 
lem  aut  Anaxagoram,  aut  quemquam  physicum, 
crediturum  fuisse?  Nec  enim  sanguis,  nec  sudor, 
nisi  e  corpore  est:  sed  et  decoloratio  quaedam,  ex 
aliqua  contagione  terrena,  maxime  potest  sanguinis 
similis  esse ;  et  humor,  aUapsus  extrinsecus,  (ut  in 
tectoriis  videmus  Austro)  sudorem  imitari.  Atque 
haec  in  bello  plura  et  majora  videntur  timentibus : 
eadem  non  tam  animadvertuntur  in  pace.  Accedit 
iUud  etiam,  quod,  in  metu  et  periculo,  cum  cre- 
duntur  facilius,  tum  finguntur  impunius. 

Nos  autem  ita  leves  atque  inconsiderati  sumus, 
ut,  si  mures  corroserint  ahquid  (quorum  est  opus 
hoc  unum),  monstrum  putemus  ?  Ante  vero  Marsi- 
cum  beUum,  quod  clypeos  Lanuvii  (ut  a  te  est  dic- 
tum)  mure»  rosissent,  maximum  id  portentum  ha- 

ruspices  esse  dixemnt.  Quasi  vero  quidquam  inter- 
sit,  mures,  diem  noctem  aliquid  rodentes,  gcuta  an 
cribra  corroserint.  Nam,  si  ista  sequimur,  quod  Pla- 
tonis  "  Politiam"  nuper  apud  me  mures  corroserint, 
de  republica  debui  pertimescere :  aut,  si  Epicuri 
"  de  Voluptate"  liber  rosus  esset,  putarem  annonam 
in  macello  cariorem  fore. 

XXVIII.  An  vero  illa  nos  terrent,  si  quando  ali- 
qua  portentosa  aut  ex  pecude  aut  ex  homine  nata 
dicuntur?  quorum  omnium,  ne  sim  longior,  una 
ratio  est.  Quidquid  enim  oritur,  qualecumque  est, 
causam  habeat  a  natura,  necesse  est;  ut,  etiam  si 
praeter  consuetudinem  exstiterit,  praeter  naturam  ta- 
men  non  possit  exsistere.  Causam  igitur  investigato 
in  re  nova  atque  admirabili,  si  potes.  Si  nullam  re- 
peries,  illud  tamen  exploratum  habeto,  nihil  fieri  po- 
tuisse  sine  causa:  eumque  errorem,  quem  tibi  rei 
novitas  attulerit,  naturaB  ratione  depeUito.  Ita  te  nec 
terrae  fremitus,  nec  coeli  discessus,  nec  lapideus  aut 
sanguineus  imber,  nec  trajectio  steUae,  nec  faces  visae, 
terrebunt. 

Quorum  omnium  causas  si  a  Chrysippo  quaeram, 
ipse  Ule  divinationis  auctor  nunquam  iUa  dicet  facta 
fortuito ;  naturalemque  rationem  omnium  reddet, 
NihU  enim  fieri  sine  causa  potest;  nec  quidquam 
fit,  quod  fieri  non  potest :  nec,  si  id  factum  est, 
quod  potuit  fieri,  portentum  debet  videri.  NuUa  igi- 
tur  portenta  sunt.  Nam  si,  quod  raro  fit,  id  porten- 
tum  putandum  est,  sapientem  esse,  portentum  est: 
saepius  enim  mulam  peperisse  arbitror,  quam  sapien- 
tem  fuisse.  lUa  igitur  ratio  concluditur,  nec  id,  qucd 
non  potuerit  fieri,  factum  unquam  esse ;  nec,  quod 
potuerit,  id  portentum  esse :  ita  omnino  nuUum  esse 
portentum. 

Quod  etiam  conjector  quidam  et  interpres  portento- 
rum  non  inscite  respondisse  dicitur  ei,  qui  cum  ad  eum 
retuHsset,  quasi  ostentum,  quod  anguis  domi  vectem 
circumjectus  fuisset,  "  Tmii  esset,"  inquit,  "  osten- 

tiim,  si  anguem  vectis  circumplicavisset.'^  Hoc  ille 
responso  satis  aperte  declaravit,  nihil  habendum  esse 
portentum,  quod  fieri  posset. 

XXIX.  C.  Gracchus  ad  M.  Pomponium  scripsit, 
duobus  anguibus  domi  comprehensis,  haruspices  a 
patre  convocatos.  Qui  magis  anguibus,  quam  lacer- 
tis,  quam  muribus  ?  quia  sunt  haec  quotidiana,  an- 
gues  non  item.  Quasi  vero  referat,  quod  fieri  potest, 
quam  id  saepe  fiat.  Ego  tamen  miror,  si  emissio  fe- 
minae  anguis  mortem  afFerebat  Ti.  Graccho,  emissio 
autem  maris  anguis  erat  mortifera  Corneliae,  cur  al- 
terutrum  emiserit.  Nihil  enim  scribit  respondisse  ha- 
ruspices,  si  neuter  anguis  emissus  esset,  quid  esset 
futurum.  At  m.ors  insecuta  Gracchum  est:  causa 
quidem  (credo)  aliqua  morbi  gravioris,  non  emis- 
sione  serpentis.  Neque  enim  tanta  est  infelicitas  ha- 
ruspicum,  ut  ne  casu  quidem  unquam  fiat,  quod 
futurum  illi  esse  dixerint.  Nam  illud  mirarer,  si 
crederem,  quod,  apud  Homerum,  Calchantem  dixisti 
ex  passerum  numero  belli  Trojani  annos  auguratum : 
de  cujus  conjectura  sic,  apud  Homerum,  ut  nos 
otiosi  convertimus,  loquitur  [Agamemnon:] 

XXX.  "  Ferte,  viri,  et  duros  animo  tolerate  la- 
bores, 

Auguris  ut  nostri  Calchantis  fata  queamus 
Scire,  ratosne  habeant,  an  vanos,  pectoris  orsus. 
Namque  omnes  memori  portentum  mente  re- 

tentant, 
Qui  non  funestis  liquerunt  lumina  fatis. 
Argolicis  primum  ut  vestita  est  classibus  Aulis, 
Quae  Priamo  cladem  et  Trojae,  pestemque,  fe- 

rebant ; 
Nos,  circum  latices  gelidos,  fumantibus  aris, 
Aurigeris  Divum  placantes  numina  tauris, 
Sub  platano  umbrifera,  fons  unde  emanat  aquai, 
Vidimus  immani  specie  tortuque  draconem 
Terribilem,  Jovis  ut  pulsu  penetrabat  ab  ara : 

Qui  platani  in  ramo,  foliorum  tegmine  septos, 
Corripuit  pullos :  quos  cum  consumeret  octo, 
Nona  super  tremulo  genitrix  clangore  volabat : 
Cui  ferus  immani  laniavit  viscera  morsu. 
Hunc,  ubi  tam  teneros  volucres  matremque 

peremit, 
Qui  luci  ediderat,  genitor  Saturnius  idem 
Abdidit,  et  duro  [firmavit]  tegmine  saxi. 
Nos  autem,  timidi  stantes,  mirabile  monstrum 
Vidimus  in  mediis  Divum  versarier  aris. 
Tum  Calchas  haec  est  fidenti  voce  locutus : 
Quidnam  torpentes  subito  obstupuistis,  Achivi  ? 
Nobis  haec  portenta  Deum  dedit  ipse  creator, 
Tarda  et  sera  nimis,  sed  fama  ac  laude  perenni, 
Nam,  quot  aves  tetro  mactatas  dente  videtis, 
Tot  nos  ad  Trojam  belli  exantlabimus  annos ; 
Quae  decimo  cadet,  et  poena  satiabit  Achivos. 
Edidit  haec  Calchas ;  quae  jam  matura  videtis." 

Quae  tandem  ista  auguratio  est  es  passeribus,  anno- 
rum  potius,  quam  aut  mensium,  aut  dierum  ?  Cur 
autem  de  passerculis  conjecturam  facit,  in  quibus 
nuUum  erat  monstrum,  de  dracone  silet,  qui  (id, 
quod  fieri  non  potuit)  lapideus  dicitur  factus  ?  Pos- 
tremo  quid  simile  habet  passer  annis?  Nam,  de 
angue  illo,  qui  Sullae  apparuit  immolanti,  utrumque 
memini,  et  Sullam,  cum  in  expeditionem  educturus 
esset,  immolavisse,  et  anguem  ab  ara  exstitisse,  eo- 
que  die  rem  praeclare  esse  gestam,  non  haruspicis 
consilio,  sed  imperatoris. 

XXXI.  Atque  ha^c  ostentomm  genera  mirabile 
jiihil  habent,  quas,  cum  facta  sunt,  tum  ad  conjectu-. 
ram  aliqua  interpretatione  revocantur :  ut  iUa  tritici 
grana  in  os  pueri  Midae  congesta;  aut  apes,  quas 
dixisti  in  labris  Platonis  consedisse  pueri,  non  tam 
mirabilia  sint,  quam  conjecta  beUe :  qus  tamen  vel 
ipsa  falsa  esse,  vel  ea  quae  praedicta  sunt,  fortuito 
CGcidisse,  potuerunt.    De  ipso  Roscio  potest  iUud 

H   3 

quidem  esse  falsum,  ut  circumligatus  fuerit  angui : 
sed,  ut  in  cunis  faerit  anguis,  non  tam  estmirum,  in 
Solonio  praesertim,  ubi  ad  focum  angues  nundinari 
solent.  Nam,  quod  haruspices  responderunt,  nihil 
illo  claiius,  nihil  nobilius  fore ;  miror,  Deos  immor- 
tales  histrioni  futuro  claritatem  ostendisse,  nuUam 
ostendisse  Africano. 

Atque  etiam  a  te  Flaminiana  ostenta  collecta  sunt, 
quod  ipse,  et  equus  ejus  repente  conciderit.  Non  sane 
mirabHe  hoc  quidem.  Quod  evelli  primi  hastati  sig- 
num  non  potueiit,  timide  fortasse  signifer  evellebat, 
quod  fidenter  infixerat.  Nam  Dionysii  equus,  quid 
attulit  admirationis,  quod  emersit  ex  flumine  ?  quod- 
que  habuit  apes  in  juba  ?  Sed,  quia  brevi  tempore  reg- 
nare  coepit,  quod  acciderat  casu,  vim  habuit  ostenti. 

At  liacedsemoniis  in  Herculis  fano  arma  sonue- 
runt ;  ejusdemque  Dei  Thebis  valvse  clausae,  subito 
se  aperuerunt :  eaque  scuta,  quae  fuerant  sublime 
fixa,  sunt  humi  inventa.  Horum  cum  fieri  nihil  po- 
tuerit  sine  aliquo  motu,  quid  est,  cur  divinitus  ea 
potius  quam  casu  facta  esse  dicamus  ? 

XXXII.  At  in  Lysandri  statuae  capite  Delphis 
exstitit  corona  ex  asperis  herbis,  et  quidem  subita. 
Itane  censes,  ante  coronam  herbae  exstitisse,  quam 
conceptum  esse  semen  ?  Herbam  autem  asperam, 
credo,  avium  congestu,  non  humano  satu.  Jam  quid- 
quid  in  capite  est,  id  coronse  simile  videri  potest. 
Nam,  quod  eodem  tempore  stellas  aureas  Castoris  et 
Pollucis,  Delphis  positas,  decidisse,  neque  eas  usquam 
repertas  esse,  dixisti ;  furum  id  magis  factum,  quam 
Deorum,  videtur.  Simiae  vero  Dodoneae  improbi- 
tatem  historiis  Graecis  mandatam  esse  demiror.  Quid 
minus  mirum,  quam  illam  monstrosissimam  bes- 
tiam  urnam  evertisse,  sortes  dissipavisse  ?  Et  negant 
historici,  Lacedaemoniis  ullum  ostentum  hoc  tristius 
accidisse  !  Nam  illa  praidicta  Veientium,  si  lacus 
Albanus  redundasset,  isque  in  mare  fluxisset,  Ro- 
mam  perituram ;  si  rej)ressus  esset,  Veios ;  ita  aqua 

Albana  deducta  ad  utilitatem  agri  suburbani,  non 
ad  arcem  urbemque  retinendam.  At  paulo  post  au- 
dita  vox  est  monentis,  ut  providerent,  ne  a  Gallis 
Roma  caperetur :  ex  eo  Aio  Loquenti  aram  in  Nova 
Via  consecratam.  Quid  ergo?  Aius  iste  Loquens, 
quando  eum  nemo  norat,  aiebat,  et  loquebatur ;  et 
ex  eo  nomen  invenit :  posteaquam  et  sedem  et  aram 
et  nomen  invenit,  obmutuit.  Quod  idem  dici  de 
Moneta  potest ;  a  qua,  praeterquam  de  sue  plena, 
quid  unquam  moniti  sumus  ?  Satis  multa  de  ostentis. 

XXXIII.  Auspicia  restant,  et  sortes  eae  quae  du- 
cuntur,  non  illge  quae  vaticinatione  funduntur,  quae 
oracula  verius  dicimus ;  de  quibus  tum  dicemus, 
cum  ad  naturalem  divinationem  venerimus.  Restat 
etiam  de  Chaldaeis :  sed  primum  auspicia  videamus. 
Difficilis  auguri  locus  ad  contra  dicendum :  JMarso 
fortasse,  sed  Romano  facillimus.  Non  enim  sumus 
ii  nos  augures,  qui,  avium  reliquorumve  signorum 
observatione,  futura  dicamus :  et  tamen  credo,  Ro- 
mulum,  qui  urbem  auspicato  condidit,  habuisse  opi- 
nionem,  esse  in  providendis  rebus  augurandi  scien- 
tiam  (errabat  enim  multis  in  rebus  antiquitas),  quam 
vel  usu  jam,  vel  doctrina,  vel  vetustate,  immutatam 
videmus.  Retinetur  autem,  et  ad  opinionem  vulgi, 
et  ad  magnas  utilitates  reipublicae,  mos,  religio, 
disciplina,  jus  augurum,  coUegii  auctoritas. 

Nec  vero  non  omni  supplicio  digni  P.  Claudius, 
L.  Junius,  consules,  qui  contra  auspicia  navigarunt. 
Parendum  enim  fuit  religioni ;  nec  patrius  mos  tam 
contumaciter  repudiandus.  Jure  igitur  alter  populi 
judicio  damnatus  est ;  alter  mortem  sibi  ipse-  con- 
scivit.  Flaminius  non  paruit  auspiciis :  itaque  periit 
cum  exercitu.  At,  anno  post,  Paulus  paruit.  Num 
minus  cecidit  in  Cannensi  pugna  cum  exercitu  ? 
Etenim,  ut  sint  auspicia  (quae  nulla  sunt),  haec  certe, 
quibus  utimur,  sive  tripudio,  sive  de  coelo,  simulacra 
sunt  auspiciorum,  auspicia  nuUo  modo. 

XXXIV.  *'  Q.  Fabi,  te  mihi  in  auspicio  esse  volo." 

Respondet,  "  Audivi."  Hic  apud  majores  nostros 
adhibebatur  peritus,  nunc  quilibet.  Peritum  autem 
esse  necesse  est  eum,  qui,  silentium  quid  sit,  intelli- 
gat :  id  enim  silentium  dicimus  in  auspiciis,  quod 
omni  vitio  caret.  Hoc  intelligere,  perfecti  auguris 
est.  IUi  autem,  qui  in  auspicium  adhibetur,  cum  ita 
imperavit  is,  qui  auspicatur,  "  Dicito,  si  silentium 
esse  videbitur ;"  nec  suspicit,  nec  circumspicit :  sta- 
tim  respondet,  "  silentium  esse  videri."  Tum  ille, 
"  Dicito,  si  pascuntur  aves."  "  Pascuntur."  Quas 
aves  ?  aut,  ubi  ?  Attulit,  inquit,  in  cavea  puUos  is, 
qui  ex  eo  ipso  nominatur  pullarius.  Hae  sunt  igitur 
aves  internuntiag  Jovis ;  quae  pascantur,  necne,  quid 
refert?  Nihil  ad  auspicia:  sed,  quia,  cum  pascuntur, 
necesse  est,  aliquid  ex  ore  cadere,  et  terram  pavire, 
terripavium  primo,  post  terripudium^  dictum  est: 
hoc  quidem  jam  tripudium  dicitur.  Cum  igitur  ofFa 
cecidit  ex  ore  pulli,  tum  auspicanti  tripudium  solistU 
mum  nuntiant. 

XXXV.  Ergo  hoc  auspicium  divini  quidquam 
habere  potest,  quod  tam  sit  coactum  et  expressum  ? 
quo  antiquissimos  augures  non  esse  usos,  argumento 
est,  quod  decretum  coUegii  vetus  habemus,  omnem 
avem  tripudium  facere  posse.  Tum  igitur  esset  au- 
spicium,  si  moda  ei  esset  liberum  se  ostendisse  : 
tum  avis  illa  videri  posset  interpres  et  satelles  Jovis. 
Nunc  vero,  inclusa  in  cavea,  et  fame  enecta,  si  ia 
ofFam  pultis  invadit,  et  si  aHquid  ex  ore  cecidit,  hoc 
tu  auspicium,  aut  hoc  modo  Komulum  auspicari  so- 
litum,  putas  ?  Jam  de  coelo  servare  non  ipsos  censes 
soHtos,  qui  auspicabantur  ?  Nunc  imperant  pullario: 
ille  renuntiat. 

Fulmen  sinistrum  auspicium  optimum  habemus 
ad  omnes  res,  praeterquam  ad  comitia ;  quod  quidem 
institutum  reipubHcae  causa  est,  ut  comitiorum,  vel 
in  judiciis  popuH,  vel  in  jure  legum,  vel  in  creandis 
magistratibus,  principes  civitatis  essent  interpretes. 

At^  Ti.  Gracchi  Hteris,  Scipio  et  Figulus,  quod 

tum  augures  judicassent  eos  vitio  creatos  esse,  ma- 
gistratu  se  abdicaveruiit.  Quis  negat  augurum  disci- 
plinam  esse  ?  Divinationem  nego. 

At  haruspices  divini :  quos  cum  Ti.  Gracchus, 
propter  mortem  repentinam  ejus  qui  in  prasrogativa 
referenda  subito  concidisset,  in  senatum  introduxis- 
set,  non  justum  rogatorem  fuisse  dixerunt.  Primum 
vide,  ne  in  eum  dixerint,  qui  rogator  centurias  fuis- 
set :  is  enim  erat  mortuus :  id  autem,  sine  divina- 
tione,  conjectura  poterantdicere :  deinde  fortasse  casu ; 
qui  nullo  modo  est  ex  hoc  genere  tollendus.  Quid 
enim  scire  Etrusci  haruspices  aut  de  tabernaculo 
r^cte  capto,  aut  de  pomoerii  jure,  potuerunt  ?  Equi- 
dem  assentior  C.  Marcello  potius,  quam  App.  Clau- 
dio;  qui  ambo  mei  coUegee  fuerunt:  existimoque 
jus  augurum,  etsi  divinationis  opinione  principio 
constitutum  sit,  tamen  postea,  reipublicse  causa,  con- 
servatum  ac  retentum. 

XXXVI.  Sed  de  hoc  loco  plura  in  aliis :  nunc 
hactenus.  Externa  enim  auguria,  quae  sunt  non  tam 
artificiosa  quam  superstitiosa,  videamus.  Omnibus 
fere  avibus  utuntur ;  nos  admodum  paucis.  Alia 
illis  sinistra  sunt,  alia  nostris.  Solebat  ex  me  Deio- 
tarus  percontari  nostri  augurii  disciplinam,  ego  ex 
illo  sui.  Dii  immortales  !  quantum  difFerebat !  ut 
quaedam  essent  etiam  contraria,  Atque  ille  iis  sem- 
per  utebatur :  nos,  nisi  dum  a  populo  auspicia  ac- 
cepta  habemus,  quam  multum  iis  utimur  ? 

Bellicam  rem  administrari  majores  nostri,  nisi 
auspicato,  noluerunt.  Quam  multi  anni  sunt,  cum 
beUaa  proconsulibus  et  propraetoribus  administrantur, 
qui  auspicia  non  habent !  Itaque  nec  amnes  trans- 
eunt  auspicato,  nec  tripudio  auspicantur.  Nam  ex 
acuminibus  quidem,  quod  totum  auspicium  militare 
est,  jam  M.  MarceUus,  ille  quinquies  consul,  totum 
omisit,  idem  imperator,  idem  augur  optimus.  Ubi 
ergo  avium  divinatio?  quae,  quoniam,  ab  iis  qui 
auspicia  nuUa  habent,  bella  administrantur,  ah  ur-' 

banis  retenta  videtur,  a  bellicis  esse  sublata.  Et  qui- 
dem  ille  dicebat,  si  quando  rem  agere  vellet,  ne 
impediretur  auspiciis,  lectica  operta  facere  iter  se 
solere.  Huic  simile  est,  quod  nos  augures  praeci- 
pimus,  ne  juge  auspicium  obveniat,  ut  jumenta  ju- 
beant  disjungere.  Quid  est  aliud  nolle  moneri  a  Jove, 
nisi  efficere,  ut  aut  ne  iieri  possit  auspicium,  aut,  si 
fiat,  videri  ? 

XXXVII.  Nam  illud  admodum  ridiculum,  quod 
negas  Deiotarum,  auspiciorum,  quas  sibi  ad  Pom- 
peium  proficiscenti  facta  sunt,  poenitere,  quod,  fidem 
secutus  amicitiamque  populi  Romani,  functus  sit  of- 
ficio:  antiquiorem  enim  sibi  fuisse  laudem  et  glo- 
riam,  quam  regnum  et  possessiones  suas.  Credo  id 
quidem :  sed  hoc  nihil  ad  auspicia.  Nec  enim  ei 
cornix  canere  potuit,  recte  eum  facere,  quod  populi 
Romani  libertatem  defendere  pararet.  Ipse  hoc  sen- 
tiebat,  sicuti  sensit.  Aves  eventus  significant  a,ut  ad- 
versos,  aut  secundos :  virtutis  auspiciis  video  esse 
usum  Deiotarum ;  quas  vetat  spectare  fortunam,  dum 
prasstetur  fides.  Aves  vero,  si  prosperos  eventus  os- 
tenderunt,  certe  fefellerunt.  Fugit  e  proelio  cum 
Pompeio :  grave  tempus.  Discessit  ab  eo :  luctuosa 
res.  Caesarem  eodem  tempore  hostem  et  hospitem  vidit : 
quid  hoc  tristius  ?  Is  cum  ei  Troginorum  tetrarchiam 
eripuisset,  et  asseclas  suo  Pergameno,  nescio  cui, 
dedisset,  eidemque  detraxisset  Armeniam  a  senatu 
datam  ;  cumque  ab  eo  magnificentissimo  hospitio 
acceptus  esset ;  spoliatum  reliquit  et  hospitem  et  re- 
gem.  Sed  labor  longius:  ad  propositum  revertar. 
Si  eventa  quaerimus,  quae  exquiruntur  avibus,  nuUa 
modo  prospera  Deiotaro :  sin  officia,  a  virtute  ipsius, 
non  ab  auspiciis,  petita  sunt. 

XXXVIII.  Omitte  igitur  lituum  Romuli,  quem 
in  maximo  incendio  negas  potuisse  comburi:  con- 
temne  cotem  Attii  Navii.  Nihil  debet  esse  in  philo- 
sophia  commenticiis  fabellis  loci.  Illud  erat  philo- 
sophi,  totius  augurii  priinum  naturam  ipsam  videre, 

deinde  inventionem,  deinde  constantiam.  Quae  est 
igitur  natura,  quae  volucres  huc  et  illuc  passim  va- 
gantes  efficiat,  ut  significent  aliquid,  et  tum  vetent 
agere,  tum  jubeant,  aut  cantu  aut  volatu  ?  Cur  au- 
tem  aliis  a  lasva,  aliis  a  dextra,  datum  est  avibus,  ut 
ratum  auspicium  facere  possint  ?  Quo  modo  autem 
haec,  aut  quando,  aut  a  quibus,  inventa  dicemus? 
Etrusci  tamen  habent  exaratum  puerum  auctorem 
disciplinae  suae :  nos  quem  ?  Attiumne  Navium  ? 
At  aliquot  annis  antiquior  Romulus  et  Remus,  ambo 
augures,  ut  accepimus.  An  Pisidarum,  aut  Cilicum, 
aut  Phrygum,  ista  inventa  dicemus  ?  Placet  igitur, 
humanitatis  expertes  habere  divinitatis  auctores  ? 

XXXIX.  At  omnes  reges,  populi,  nationes,  utun- 
tur  auspiciis.  Quasi  vero  quidquam  sit  tam  valde, 
quam  nihil  sapere,  vulgare;  aut  quasi  tibi  ipsi  in 
judicando  placeat  multitudo.  Quotus  quisque  est, 
qui  voluptatem  neget  esse  bonum?  plerique  etiam 
summum  bonum  dicunt.  Num  igitur,  eorum  fre- 
quentia,  Stoici  de  sententia  deterrentur  ?  aut  num, 
plerisque  in  rebus,  sequitur  eorum  auctoritatem  mul- 
titudo  ?  Quid  mirum  igitur,  si,  in  omnibus  auspiciis 
et  omni  divinatione,  imbecilli  animi  superstitiosa  ista 
concipiant ;  verum  dispicere  non  possint  ?  Quae  au- 
tem  est  inter  augures  conveniens  et  conjuncta  con- 
stantia  ?  Ad  nostri  augurii  consuetudinem  dixit  En- 
nius, 

"  Cum  tonuit  lasvum  bene  tempestate  serena." 

At  Homericus  Ulysses,  apud  Achillem  querens  de 
ferocitate  Trojanorum,  nescio  quid  hoc  modo  nun- 
tiat: 

"  Prospera  Jupiter  his  dextris  fulgoribus  edit.'* 

Ita  nobis  sinistra  videntur,  Graiis  et  barbaris  dextra, 
meliora.  Quamquam  haud  ignoro,  quae  bona  sint, 
sinistra  nos  dicere,  etiam  si  dextra  sint.  Sed  certe 
nostri  sinistrum  nominavierunt,  externique  dextrum, 

quia  plemmque  melius  id  videbatur.  Haec  quanta 
dissensio  est !  Quid,  quod  aliis  avibus  utuhtur,  aliis 
signis ;  aliter  observant,  alia  respondent  ?  Non  ne- 
cesse  est  fateri,  partim  horum  errore  susceptum  esse, 
partim  superstitione,  multa  fallendo  ? 

XL.  Atque  his  superstitionibus  non  dubitasti  etiam 
omina  adjungere.  ^milia  Paulo,  Persam  perisse ; 
quod  pater  omen  accepit :  Caecilia  sororis  filiaB  sedes 
suas  tradere.  Jam  illa,  "  Favete  linguis,"  et  prae- 
rogativam,  omen  comitiorum:  hoc  est,  ipsum  esse 
contra  se  copiosum  et  disertum.  Quando  enim,  illa 
observans,  quieto  et  libero  animo  esse  poteris,  ut,  ad 
rem  gerendam,  non  superstitionem  habeas,  sed  ratio- 
nem  ducem  ?  Itane  ?  si  quis  aliquid  ex  sua  re,  at- 
que  ex  suo  sermone,  dixerit ;  et  ejus  verbum  aliquod 
apte  ceciderit  ad  id  quod  ages  aut  cogitabis,  ea  res 
tibi  aut  timorem  afFeret,  aut  alacritatem  ?  Cum  M. 
Crassus  exercitum  Brundisii  imponeret,  quidam  in 
portu,  caricas  Cauno  advectas  vendens,  "  Cauneas^'' 
clamitabat.  Dicamus,  si  placet,  monitum  ab  eo  Cras- 
sum,  "  caveret^  ne  iret ;"  non  fuisse  periturum,  si 
omini  paruisset.  Quas  si  suscipiamus,  pedis  ofiensio 
nobis,  et  abruptio  corrigiae,  et  sternutamenta,  erunt 
observanda. 

Sortes  restant,  et  Chaldaei,  ut  ad  vates  veniamus, 
et  ad  somnia.  Dicendum  igitur  putas  de  sortibus  ? 

XLI.  Quid  enim  sors  est?  idem  propemodum, 
quod  micare,  quod  talos  jacere,  quod  tesseras ;  qui- 
bus  in  rebus  temeritas  et  casus,  non  ratio  nec  con- 
silium,  valet.  Tota  res  est  inventa  fallaciis,  aut  ad 
quasstum,  aut  ad  superstitionem,  aut  ad  errorem. 
Atque,  ut  in  haruspicina  fecimus,  sic  videamus,  cla- 
rissimarum  sortium  quae  tradatur  inventio.  Nume- 
rium  SufFucium,  Praenestinorum  monimenta  decla- 
rant,  honestum  hominem  et  nobilem,  somniis  cre« 
bris,  ad  extremum  etiam  mmacibus,  cum  juberetur 
certo  in  loco  sihcem  caedere,  perterritum  visis,  irri- 
dentibus  suis  civibus,  id  agere  c^pisse :  itaque  per- 

fracto  saxo  sortes  erupisse,  in  robore  insculptas  pris- 
carum  literarum  notis.  Is  est  hodie  locus  septus 
religiose,  propter  jovis  Pueri,  qui,  [lactens,]  cum 
Junone,  Fortunfe  io  gremio  sedens,  mammam  ap- 
petens,  castissime  colitur  a  matribus.  Eodemque 
tempore,  in  eo  loco,  ubi  Fortunas  nunc  sita  est  sedes, 
mel  ex  olea  fluxisse  dicunt;  haruspicesque  dixisse, 
summa  nobihtate  illas  sortes  futuras  ;  eorumque  jus- 
su,  ex  iUa  olea  arcam  esse  factam,  eaque  conditas 
sortes,  qusD  hodie  Fortunse  monitu  tolluntur.  Quid 
igitur  in  his  potest  esse  certi,  quse,  Fortunss  monitu, 
pueri  manu  miscentur,  atque  ducuntur  ?  Quo  modo 
autem  istae  positae  in  illo  loco  ?  Quis  robur  illud  ce- 
cidit,  dolavit,  inscripsit?  Nihil  est,  inquiunt,  quod 
Deus  efticere  non  possit.  Utinam  sapientes  Stoicos 
efFecisset,  ne  omnia  superstitiosa  sollicitudine  et  mi- 
seria  crederent !  Sed  hoc  quidem  genus  divinationis 
vita  jam  communis  explosit.  Fani  pulchritudo  et 
vetustas,  Praenestinarum  etiam  nunc  retinet  sortium 
nomen,  atque  id  in  vulgus.  Quis  enim  magistratus, 
aut  quis  vir  illustrior,  utitur  sortibus  ?  Cceteris  vero 
in  locis  sortes  plane  refrixerunt:  quod  Carneadem 
Clitomachus  scribit  dicere  solitum,  nusquam  se  for- 
tunatiorem,  quam  Praeneste,  vidisse  Fortunam.  Ergo 
hoc  divinationis  genus  omittamus. 

XLII.  Ad  Chaldaeorum  monstra  veniamus:  de 
quibus  Eudoxus,  Platonis  auditor,  (in  astrologia, 
judicio  doctissimorum  hommum,  facile  princeps)  sic 
opinatur,  id  quod  scriptum  reliquit,  Chaldssis,  in 
praedictione  et  in  notatione  cujusque  vitje  ex  natali 
die,  minime  esse  credendum.  Nominat  etiam  Panae- 
tius,  qui  unus  e  Stoicis  astrologorum  praedicta  re- 
jecit,  Archelaum  et  Cassandrum,  summos  astrologos 
illius  aetatis,  qua  erat  ipse,  cum  in  caeteris  astrologias 
partibus  excellerent,  hcc  praedictionis  genere  non 
usos.  Scylax  Halicarnasseus,  familiaris  Panaetii,  ex- 
cellens  in  astrologia,  idemque  in  regenda  sua  civitate 
princeps,  totum  hoc  Clialdaicum  praedicendi  genus 

repudiavit.  Sed,  ut  ratione  utamur,  omissis  ^testibus^ 
sic  isti  disputant,  qui  hasc  Chaldaeorum  natalicia 
praedicta  defendunt.  Vim  quamdam  esse  aiunt  signi- 
fero  in  orbe,  qui  Graece  ZiodiotHog  dicitur,  talem,  ut 
ejus  orbis  unaquaeque  pars,  alia  alio  modo,  moveat 
immutetque  coelum,  perinde  ut  quagque  stellae  in  iis 
finitimisque  partibus  sint  quoque  tempore :  eamque 
vim  varie  moveri  ab  iis  sideribus  quae  vocantur  er- 
rantia.  Cum  autem  in  eam  ipsam  partem  orbis  ve- 
nerint,  in  qua  sit  ortus  ejus  qui  nascitur,  aut  in  eam 
quae  conjunctum  aliquid  habeat,  aut  consentiens :  (ea 
triangula  illi  et  quadrata  nominant.)  Etenim,  cum 
tempore  anni  tempestatumque,  coeli  conversiones 
commutationesque  tantae  fiant  accessu  stellarum  et 
recessu ;  cumque  ea  vi  solis  efficiantur,  quae  vide- 
mus ;  non  verisimile  solum,  sed  etiam  verum  esse 
censent,  perinde,  utcumque  temperatus  sit  aer,  ita 
pueros  orientes  animari  atque  formari,  ex  eoque  in- 
genia,  mores,  animum,  corpus,  actionem  vitae,  casus 
cujusque,  eventusque,  fingi. 

XLIII.  O  delirationem  incredibilem !  non  enim 
omnis  error  stultitia  est  dicenda.  Quibus  etiam  Dio- 
genes  Stoicus  concedit,  aliquid  ut  praedicere  possint ; 
duntaxat  quahs  quisque  natura,  et  ad  quam  quisque 
maxime  rem  aptus  futurus  sit.  Castera,  quae  profi- 
teantur,  negat  uUo  modo  posse  sciri :  etenim  gemi- 
norum  formas  esse  similes,  vitam  atque  fortunam 
plerumque  disparem.  Procles  et  Eurysthenes,  Lace- 
daemoniorum  reges,  gemini  fratres  fuerunt.  At  hi 
nec  totidem  annos  vixerunt ;  anno  enim  Procli  vita 
brevior  fiit;  multumque  is  fratri  rerum  gestarum 
gloria  praestitit.  At  ego  id  ipsum,  quod  vir  optimus 
Diogenes  Chaldaeis,  quasi  quadam  praevaricatione, 
concedit,  nego  posse  intelligi.  Etenim  cum,  ut  ipsi 
dicunt,  ortus  nascentium  luna  moderetur,  eaque  ani- 
madvertant  et  notent  sidera  natalicia  Chaldaei,  quae- 
cumque  lunae  juncta  videantur;  oculorum  fallacis- 
simo  sensu  judicant  ea,  quae  ratione  atque  anima 

videre  debebant.  Docet  enim  ratio  mathematicorum, 
quam  istis  notam  esse  oportebat,  quanta  humilitate 
luna  feratur,  terram  psene  contingens ;  quantum  ab- 
sit  a  proxima  Mercurii  stella,  multo  autem  longius 
a  Veneris,  deinde  alio  intervallo  distet  a  sole,  cujus 
lumine  collustrari  putatur.  Rehqua  vero  tria  inter- 
valla,  inlinita  et  immensa,  a  sole  ad  Martis,  inde  ad 
Jovis,  ab  eo  ad  Saturni  stellam,  inde  ad  ccelum  ip- 
sum,  quod  extremum  atque  ultimum  mundi  est. 
Quae  potest  igitur  contagio  ex  infinito  paene  inter- 
vallo  pertinere  ad  lunam,  vel  potius  ad  terram  ? 

XLIV.  Quid?  cum  dicunt  id,  quod  iis  dicere 
necesse  est,  omnes  omnium  ortus,  quicumque  gig- 
nantur  in  omni  terra  quas  incolatur,  eosdem  esse ; 
eademque  omnibus,  qui  eodem  statu  cceli  et  stella- 
rum  nati  sint,  accidere  necesse  esse ;  nonne  ejusmodi 
8unt,  ut  ne  coeli  quidem  naturam  interpretes  istos 
coeli  nosse  appareat?  Cum  enim  iUi  orbes,  qui  coe- 
lum  quasi  medium  dividunt,  et  adspectum  nostrum 
definiunt,  (qui  a  Grsecis  'Op<^ovT«f  nominantur,  a  no- 
bis  Finientes  rectissime  nominari  possunt)  varietatem 
maximam  habeant,  aliique  in  aliis  locis  sint ;  necesse 
est,  ortus  occasusque  siderum  non  fieri  eodem  tem- 
pore  apud  omnes.  Quod  si  eorum  vi  ccelum  modo 
hoc,  modo  illo  modo  temperatur,  qui  potest  eadem 
vis  esse  nascentium,  cum  coeli  tanta  sit  dissimilitudo  ? 
Jn  his  locis,  quae  nos  incolimus,  post  solstitium  Ca- 
nicula  exoritur,  et  quidem  aliquot  diebus:  apud 
Troglodytas,  ut  scribitur,  ante  solstitium :  ut,  si  jam 
concedamus,  ahquid  vim  coelestem  ad  eos,  qui  in 
terra  gignuntur,  pertinere,  confitendum  sit  lilis,  eos, 
qui  nascantur  eodem  tempore,  posse  in  dissimiles  in- 
cidere  naturas  propter  coeli  dissimilitudinem.  Quod 
minime  UUs  placet.  Volunt  enim  iUi,  omnes  eodem 
tempore  ortos,  qui  ubique  sint  nati,  eadem  condi- 
tione  nasci. 

XLV.  Sed  quaB  tanta  dementia  est,  ut,  in  max- 
imis  motibua  mutationibusque  cceU,  nihil  intersit. 

qui  ventus,  qui  imber,  quae  tempestas,  ubique  sit  ? 
quaruni  rerum  in  proximis  locis  tants2  dissimilitu- 
dines  saepe  sunt,  ut  alia  Tusculi,  alia  Roma,  eveniat 
ssepe  tempestas.  Quod,  qui  navigant,  maxime  ani- 
madvertunt,  cum,  in  flectendis  promontoriis,  vento- 
rum  mutationes  maximas  ssepe  sentiant.  Haec  igitur 
cum  sit  tum  serenitas,  tum  perturbatio  cceli,  estne 
sanorum  hominum,  hoc  ad  nascentium  ortus  perti- 
nere  non  dicere,  quod  non  certe  pertinet;  iUud 
nescio  quid  tenue,  quod  sentiri  nuUo  modo,  intelligi 
autem  vix  potest,  quse  a  luna  caeterisque  sideribus 
cceli  temperatio  fiat,  dicere  ad  puerorum  ortus  per- 
tinere  ? 

Quid  ?  quod  non  intelligunt,  seminum  vim,  quse 
ad  gignendum  procreandumque  plurimum  valeat, 
funditus  toUi,  mediocris  erroris  est  ?  Quis  enim  non 
videt,  et  formas  et  mores,  et  plerosque  status  ac 
motus,  effingere  a  parentibus  liberos  ?  quod  non  con- 
tingeret,  si  hoc  non  vis  et  natura  gignentiura  effice- 
ret,  sed  temperatio  luuce,  coeHque  moderatio. 

Quid  ?  quod  uno  et  eodem  temporis  puncto  nati, 
dissimUes  et  naturas  et  vitas  et  casus  habent,  pa- 
rumne  declarat,  nihil  ad  agendam  vitam  nascendi 
tempus  pertinere  ?  nisi  forte  putamus,  neminem  eo- 
dem  tempore  ipso  et  conceptum  et  natum,  quo  Afri- 
canum.    Num  quis  igitur  taUs  fuit  ? 

XLVI.  Quid?  iUudne  dubium  est,  quin  multi, 
cum  ita  nati  essent,  ut  quaedam  contra  naturam  de- 
pravata  haberent,  restituerentur  et  corrigerentur  ab 
naturii,  cum  se  ipsa  revocasset,  aut  arte  atque  medi- 
cina?  aut  quorum  Hnguae  sic  inhasrerent,  ut  lcqui 
non  posscnt,  eas  scalpeUo  resectae  hberarentur  ?  I^Iulti 
etiam  naturae  vitium  meditatione  atque  exercitatione 
sustulerunt ;  ut  Demosthenem  scribit  Phalereus,  cum 
Rho  dicere  nequiret,  exercitatione  fecisse,  ut  planis- 
sime  diceret.  Quod  si  hajc  astro  ingenerata  et  tradita 
essent,  nuUa  res  ea  mutare  posset.  Quid  ?  dissimiU- 
tiido  locorum  nonne  dissimiles  hominum  procrea- 

tiones  habet  ?  quas  quidem  percurrere  oratione  facile 
est ;  quid  inter  Indos  et  Persas,  iEthiopas  et  Syros 
difFerat,  corporibus,  animis ;  ut  incredibilis  varietas 
dissimilitudoque  sit.  Ex  quo  intelligitur,  plus  terra- 
rum  situs,  quam  lunae  [tactus,]  ad  nascendum  valere, 
Nam,  quod  aiunt,  quadringenta  et  septuaginta  mil- 
lia  annorum  in  periclitandis  experiendisque  pueris, 
quicumque  essent  nati,  Babylonios  posuisse,  fallunt. 
Si  enim  esset  factitatum,  non  esset  desitum.  Nemi- 
nem  autem  habemus  auctorem,  qui  id  aut  fieri  dicat, 
aut  factum  sciat. 

XLVII.  Videsne,  me  non  ea  dicere  quaB  Car- 
neades,  sed  ea  quae  princeps  Stoicorum  Pansetius, 
dixerit?  Ego  autem  etiam  hoc  requiro,  omnesne, 
qui  Cannensi  pugna  ceciderunt,  uno  astro  fuerint. 
Exitus  quidem  omnium  unus  et  idem  fuit.  Quid  ? 
qui  ingenio.atque  animo  singulares,  num  astro  quo- 
que  uno  ?  quod  enim  tempus,  quo  non  innumera- 
biles  nascantur  ?  at  certe  similis  nemo  Homeri.  Et, 
si  ad  rem  pertinet,  quo  modo  coelo  afFecto,  composi- 
tisque  sideribus,  quodque  animal  oriatur ;  valeat  id, 
necesse  est,  etiam  in  rebus  inanimis  :  quo  quid  dici 
potest  absurdius  ?  L.  quidem  Tarutius  Firmanus, 
familiaris  noster,  in  primis  Chaldaicis  rationibus  eru- 
ditus,  urbis  etiam  nostrae  natalem  diem  repetebat  ab 
iis  Parilibus,  quibus  eam  a  Romulo  conditam  acce- 
pimus ;  Romamque,  in  jugo  cum  esset  luna,  natam 
esse  dicebat;  nec  ejus  fata  canere  dubitabat. 

O  vim  maximam  erroris !  Etiamne  urbis  natalis 
dies  ad  vim  stellarum  et  lunae  pertinebat  ?  Fac  in 
puero  referre,  ex  qua  afFectione  coeli  primum  spiri- 
tum  duxerit :  num  hoc  in  latere,  aut  in  caemento,  ex 
quibus  urbs  efFecta  est,  potuit  valere  ?  Sed  quid 
plura  ?  quotidie  refeUuntur.  Quam  multa  ego  Pom- 
peio,  quam  multa  Crasso,  quam  multa  huic  ipsi  Cae- 
sari,  a  Chaldaeis  dicta  memini,  neminem  eorum  nisi 
in  senectute,  nisi  domi,  nisi  cum  claritate,  esse  mori- 
turum !  ut  mihi  permiruna  videatur,  quemquam  ex-» 

I  3 

stare,  qui  etiam  nunc  credat  iis,  quorum  praedicta 
quotidie  videat  re  et  eventis  refelli. 

XLVIII.  Restant  duo  divinandi  genera,  quae  ha- 
bere  dicimur  a  natura,  non  ab  arte ;  vaticinandi,  et 
somniandi.  De  quibus,  Quinte,  inquam,  si  placet, 
disseramus.  Mihi  vero,  inquit,  placet.  His  enim, 
quae  adhuc  disputasti,  prorsus  assentior :  et,  vere  ut 
loquar,  quamquam  tua  me  oratio  confirmavit,  tamen 
etiam  mea  sponte  nimis  superstitiosam  de  divinatione 
Stoicorum  sententiam  judicabam  ;  ac  me  Peripateti- 
corum  ratio  magis  movebat,  et  veteris  Dicsearchi,  et 
ejus,  qui  nunc  floret,  Cratippi,  qui  censent  esse  in 
mentibus  hominum  tamquam  oraculum  aliquod,  ex 
quo  futura  praesentiant,  si  aut  furore  divino  incitatus 
animus,  aut  somno  relaxatus,  solute  moveatur  ac  li- 
bere.  His  de  generibus  quid  sentias,  et  quibus  ea 
rationibus  infirmes,  audire  sane  veHm. 

Quse  cum  ille  dixisset,  tum  ego  rursus,  quasi  ab 
alio  principio,  sum  exorsus  dicere.  Non  ignoro,  in- 
quam,  Quinte,  te  semper  ita  sensisse,  ut  de  cseteris 
divinandi  generibus  dubitares ;  ista  duo,  furoris  et 
somnii,  quse  a  libera  mente  fluere  viderentur,  pro- 
bares. 

XLIX.  Dicam  igitur,  de  istis  ipsis  duobus  gene- 
ribus  mihi  quid  videatur,  si  prius,  Stoicorum  conclu- 
sio  rationis,  et  Cratippi  nostri,  quid  valeat,  videro. 
Dixisti  enim,  et  Chrysippum  et  Diogenem  et  Anti- 
patrum  concludere  hoc  modo  :  "  ISi  sunt  Dii,  neque 
ante  declarant  hominibus  quae  futura  sint ;  aut  non 
diligunt  homines,  aut,  quid  eventurum  sit,  ignorant ; 
aut  existimant  nihil  interesse  hominum,  scire,  quid 
sit  futurum  ;  aut  non  censent  esse  suss  majestatis, 
praesignificare  hominibus,  qujE  sint  futura;  aut  ea 
ne  ipsi  quidem  Dii  significare  possunt.  At  neque 
non  diligunt  nos  ;  sunt  enim  benefici,  generique  ho- 
minum  amici ;  neque  ignorant  ea,  quae  ab  ipsis  con- 
stituta  et  designata  sunt ;  neque  nostra  nihil  interest, 
scire  ea  quae  futura  sint ;  erimus  enim  cautiores,  si 

sciemus  :  neque  hoc  alienum  ducunt  majestate  sua  ; 
nihil  est  enim  beneficentia  praestantius  :  neque  non 
possunt  futura  praenoscere :  non  igitur  Dii  sunt,  nec 
significant  ncbis  futura :  sunt  autem  Dii :  significant 
ergo.  £t  non,  si  signiiicant  futura,  nuUas  dant  nobis 
vias  ad  significationum  scientiam ;  frustra  enim  sig- 
nificarent :  neque,  si  dant  vias,  non  est  divinatio  : 
est  igitur  divinatio. 

O  acutos  homines  !  quam  paucis  verbis  negotium 
confectum  putant !  Ea  sumunt  ad  concludendum, 
quorum  iis  nihil  conceditur.  Conciusio  autem  ratio- 
nis  ea  probanda  est,  in  qua,  ex  rebus  non  dubiis,  id, 
quod  dubitatur,  eificitur. 

L.  Videsne  Epicurum,  quem  hebetem  et  rudem 
dicere  solent  Stoici,  quemadmcdum,  quod  in  natura 
rerum  omne  esse  dicimus,  id  infinitum  esse  concluse- 
rit  ?  Quod  finitum  est,  inquit,  habet  extremum.  Quis 
hoc  non  dederit  ?  Quod  habet  extremum,  id  cernitur 
ex  alio  extiinsecus.  Hoc  quoque  est  concedendum. 
At,  quod  om.ne  est,  id  non  cernitur  ex  aho  extrinse- 
cus.  Ne  hoc  quidem  negari  potest.  Nihil  igitur  cura 
habeat  extremum,  infinitum  sit  necesse  est.  Videsne, 
ut  ad  rem  dubiam  concessis  rebus  pervenerit  ?  Hoc 
vos  dialectici  non  facitis :  nec  sokim  ea  non  sumitis 
ad  conchidendum,  quae  ab  omnibus  concedantur; 
sed  ea  sumitis,  quibus  concessis,  nihilo  magis  eflficia- 
tur,  quod  vehtis.  Primum  enim  hoc  sumitis.  "  Si 
sunt  Dii,  benefici  in  homines  sunt."  Quis  hoc  vobis 
dabit  ?  Epicurusne,  qui  negat  quidquam  Deos  nec 
alieni  curare  nec  sui  ?  an  noster  Ennius,  qui  magnd 
plausu  loquitur,  assentiente  populo : 

''  Ego  Deam  genus  esse  semper  dixi,  et  dicam 

cceUtum ; 
Sed  eos  non  curare  opinor,  quid  agat  humanum 

genus." 

Et  quidem,  cur  sic  opinetur,  tationem  subjicit.    Sed 

nihil  est  necesse  dicere,  quae  sequuntur :  tantum  sat 
est  intelligi,  id  sumere  istos  pro  certo,  quod  dubiura 
controversumque  sit. 

LI.  Sequitur  porro,  "  NihU  Deos  ignorare,  quod 
omnia  sint  ab  iis  constituta."  Hic  vero  quanta  pugna 
est  doctissimorum  hominum,  negantium  esse  haec  a 
Diis  immortahbus  constituta !  At  nostra  interest 
scire,  quae  ventura  sint.  JMagnus  Dicaearchi  hber 
est,  nescire  ea  melius  esse,  quam  scire.  Negant  *"'  id 
esse  alienum  majestate  Deorum,"  scilicet  casas  om- 
nium  introspicere,  ut  videant,  quid  cuique  conducat. 
"  Neque  non  possunt  futura  praenoscere."  Negant 
posse  ii,  quibus  non  placet  esse  certum,  quid  futurum 
sit.  Videsne  igitur,  quae  dubia  sint,  ea  sumi  pro  cer- 
tis  atque  concessis  ?  Deinde  contorquent,  et  ita  con- 
cludunt :  "  Non  igitur  sunt  Dii,  nec  significant  fu- 
tura :"  id  enim  jam  perfectum  arbitrantur.  Deinde 
assumunt :  "  Sunt  autem  Dii ;"  quod  ipsum  non 
ab  omnibus  conceditur :  "  Significant  ergo."  Ne  id 
quidem  sequitur:  possunt  enim  non  significare,  et 
tamen  esse  Dii.  "  Nec,  si  significent,  non  dant  vias 
aliquas  ad  scientiam  significationis."  At  id  quoque 
potest,  ut  non  dent  homini ;  ipsi  habeant.  Cur  enim 
Tuscis  potius  quam  Romanis  darent  ?  "  Nec,  si 
dant  vias,  nuUa  est  divinatio."  Fac  dare  Deos; 
quod  absurdum  est :  quid  refert,  si  accipere  non  pos- 
sumus  ?  Extremum  est,  "  Est  igitur  divinatio." 
Sit  extremum:  effectum  tamen  non  est.  Ex  falsis 
enim  (ut  ab  ipsis  didicimus)  verum  eflici  non  potest. 
Jacet  igitur  tota  conclusio. 

LII.  Veniamus  nunc  ad  optimum  virum,  familia- 
rem  nostrum,  Cratippum.  "  Si,  sine  oculis,"  inquit, 
*'  non  potest  exstare  officium  et  munus  oculorum, 
possunt  autem  aliquando  oculi  non  fungi  suo  mu- 
nere ;  qui  vel  semel  ita  est  usus  ocuUs,  ut  vera  cer- 
neret,  is  habet  sensum  oculorum  vera  cernentium. 
Item  igituiy  si^  sine  divinatione^  non  potest  officium 

et  munus  divinationis  exstare,  potest  autem,  cum 
quis  divinationem  habeat,  errare  aliquando,  nec  vera 
cernere ;  satis  est,  ad  confirmandam  divinationem, 
semel  aliquid  ita  esse  divinatum,  nihil  ut  fortuito 
cecidisse  videatur.  Sunt  autem  ejus  generis  innu- 
merabilia.  Esse  igitur  divinationem,  confitendum 
est." 

Festive  et  breviter.  Sed,  cum  bis  sumsit  quod 
voluit;  etiamsi  faciles  nos  ad  concedendum  habu- 
erit,  id  tamen,  quod  assumit,  concedi  nullo  modo 
potest.  '*•  Si,"  inquit,  "  aliquando  oculi  peccent,  ta- 
men,  quia  recte  aliquando  viderint,  inest  in  iis  vis 
videndi.  Item,  si  quis  semel  aliquid  dixerit,  is, 
etiam  cum  peccet,  tamen  existimandus  sit  habere 
vun  divinandi." 

LIII.  Vide,  quaeso,  Cratippe  noster,  quam  sint 
ista  similia :  nam  mihi  non  videntur.  Oculi  enim, 
vera  cernentes,  utuntur  natura  atque  sensu  :  animi, 
si  quando  vel  vaticinando  vel  somniando  vera  vide- 
runt,  usi  sunt  fortuna  atque  casu.  Nisi  forte  conces- 
suros  tibi  existimas  eos,  qui  somnia  pro  somniis  ha- 
bent,  si  quando  ahquod  somnium  verum  evaserit,  non 
id  fortuito  accidisse.  Sed  demus  tibi  istas  duas  sum- 
tiones  (ea,  quee  ATjw/xara  appellant  dialectici :  sed 
nos  Latine  loqui  malumus) :  assumtio  tamen  (quam 
npoo-A/)\|/iv  iidem  vocant)  non  dabitur. 

Assumit  autem  Cratippus  hoc  modo  :  "-  Sunt  au- 
tem  innumerabiles  pragsensiones  non  fortuitjB."  At 
ego  dico  nullam.  Vide,  quanta  sit  controversia, 
Jam,  assumtione  non  concessa,  nulla  conclusio  est. 
At  impudentes  sumus,  qui,  cum  tam  perspicuum 
sit,  non  concedamus.  Quid  est  perspicuum  ?  Multa 
vera,  inquit,  evadere.  Quid,  quodmulto  plura  falsa  ? 
Nonne  ipsa  varietas,  quse  est  propria  fortunag,  fortu- 
nam  esse  causam,  non  naturam,  docet  ?  Deinde,  si 
tua  ista  conclusio,  Cratippe,  vera  est,  (tecum  enim 
mihi   res  est)  nonne  inteUigis,  eadem  uti  posse  et 

haruspices,  et  fulguratores,  et  interpretes^ostentorum, 
et  augures,  et  sortilegos,  et  Chaldaeos  ?  quorum  ge- 
nerum  nullum  est,  ex  quo  non  aliquid,  sicut  praedic- 
tum  sit,  evaserit.  Ergo  aut  ea  quoque  genera  divi- 
nandi  sunt,  quas  tu  rectissime  improbas ;  aut,  si  ea 
non  sunt,  non  intelligo,  cur  haec  duo  sint,  quae  relin- 
quis.  Qua  ergo  ratione  haec  inducis,  eadem  illa  pos* 
sunt  esse,  quae  tollis. 

LIV.  Quid  vero  habet  auctoritatis  furor  iste,  quem 
divinum  vocatis,  ut,  quae  sapiens  non  videat,  ea  videat 
insanus ;  et  is,  qui  humanos  sensus  amiserit,  divinos 
assecutus  sit  ?  Sibyllae  versus  observamus,  quos  illa 
furens  fudisse  dicitur  :  quorum  interpres  nuper,  falsa 
quadam  hominum  fama,  dicturus  in  senatu  putaba- 
tur,  eum,  quem  re  vera  regem  habebamus,  appellan- 
dum  quoque  esse  regera,  si  salvi  esse  vellemus.  Hoc 
fii  est  in  Hbris,  in  quem  hominem,  et  in  quod  tem- 
pus  est  ?  Callide  enim,  qui  illa  composuit,  perfecit, 
ut,  quodcumque  accidisset,  praedictum  videretur,  ho- 
minum  et  temporum  definitione  sublata.  Adhibuit 
etiam  latebram  obscuritatis,  ut  iidem  versus  alias  in 
aUam  rem  posse  accommodari  viderentur.  Non  esse 
autem  illud  carmen  furentis,  cum  ipsum  poema  de- 
clarat,  (est  enim  magis  artis  et  diligentiae,  quam  in- 
citationis  et  motus)  tum  vero  ea,  quae  kxpoffTiyig  di- 
citur,  cum  deinceps  ex  primis  versuum  literis  aliquid 
connectitur,  ut  in  quibusdam  Ennianis,  [quae  Ennius 
fecit.]  Id  certe  magis  est  attenti  animi,  quam  furen- 
tis.  Atque  in  SibyUinis  ex  primo  versu  cujusque 
sententiae  primis  literis  illius  sententiae  carmen  omne 
praetexitur.  Hoc  scriptoris  est,  non  furentis ;  adhi- 
bentis  diligentiam,  non  insani.  Quamobrem  Sibyl- 
lam  quidem  sepositam  et  conditam  habeamus,  ut, 
(id,  quod  proditum  est  a  majoribus)  injussu  senatCis, 
ne  legantur  quidem  Hbri ;  valeantque  ad  deponendaa 
potius  quam  ad  suscipiendas  reUgiones :  et  cum  an- 
tistitibus  agamus,  ut  quidvia  potius  ex  illis  libris,- 

quam  regem,  proferant ;  quem  Romae  posthaec  nec 
Dii  nec  homines  esse  patientur. 
LV.  At  multi  saepe  vera  vaticinati,  ut  Cassandra, 

"  Jamque  mari  magno" 

eademque  paulo  post : 


"Eheu!  videte". 


Num  igitur  me  cogis  etiam  fabulis  credere?  quae 
delectationis  habeant  quantum  voles :  verbis,  sen- 
tentiis,  numeris,  cantibus  adjuventur :  auctoritatem 
quidem  nuUam  debemus,  nec  fidem,  commenticiis 
rebus  adjungere.  Eodemque  modo  nec  ego  Publicio 
nescio  cui,  nec  Marciis  vatibus,  nec  Apollinis  oper- 
tis,  credendum  existimo :  quorum  partim  ficta 
aperte,  partim  efFutita  temere,  nunquam  ne  me- 
diocri  quidem  cuiquam,  non  modo  prudenti,  pro- 
bata  sunt. 

Quid?  inquies:  remex  ille  de  classe  Coponii, 
nonne  ea  praedixit,  quae  facta  sunt  ?  lUe  vero,  et  ea 
quidem,  quae  omnes  eo  tempore,  ne  acciderent,  time- 
bamus.  Castra  enim  in  ThessaUa  castris  coUata  au- 
diebamus :  videbaturque  nobis  exercitus  Caesaris  et 
audaciae  plus  habere,  quippe  qui  patriae  beUum  intu- 
lisset ;  et  roboris,  propter  vetustatem.  Casum  autem 
prcelii,  nemo  nostrum  erat,  quin  timeret ;  sed  ita, 
ut  constantibus  hominibus  par  erat,  non  aperte.  lUe 
autem  Graecus,  quid  mirum,  si,  magnitudine  timo- 
ris  (ut  plerumque  fit),  a  constantia,  atque  a  mente, 
atque  a  se  ipse  discessit  ?  qua  perturbatione  animi, 
quae,  sanus  cum  esset,  timebat,  ne  evenirent,  ea  de- 
mens  eventura  esse  dicebat.  Utrum  tandem,  per 
Deos  atque  homines  !  magis  verisimile  est,  vesanum 
remigem,  an  aUquem  nostrum  qui  ibi  tum  eramus, 
me,  Catonem,  Varronem,  Coponium  ipsum,  consilia 
Deomm  immortalium  perspicere  potuisse  ? 


96  DE  DIVINATIONE,  Lib.  II.  Cap.  5G, 

LVL  Sed  jam  ad  te  venio,  ^ 

"  O  sancte  ApoUo  !  qui  umbilicum  certum  terra- 

rum  obsides, 
Unde  superstitiosa  primum  saeva  evasit  vox  fera." 

Tuis  enim  oraculis  Chrysippus  totum  volumen  im- 
plevit,  partim  falsis,  ut  ego  opinor,  partim  casu  ve- 
ris,  ut  lit  in  omni  oratione  saepissime ;  partim  fiexilo- 
quis  et  obscuris,  ut  interpres  egeat  interprete,  et  sors 
ipsa  ad  sortes  referenda  sit ;  partim  ambiguis,  et  quae 
ad  dialecticum  deferenda  sint.  Nam,  cum  sors  illa 
edita  est  opulentissimo  regi  Asias, 

•  "  Crogsus,  Halym  penetrans,  magnam  pervertet 
opum  vim ;" 

hostium  vim  sese  perversurum  putavit ;  pervertit  au- 
tem  suam.  Utrum  igitur  eorum  accidisset,  vemm 
oraculum  fuisset.  Cur  autem  hoc  credam  unquam 
editum  Croeso  ?  aut  Herodotum  cur  veraciorem  du- 
cam  Ennio  ?  Num  minus  ille  pctuit  de  Croeso, 
quam  de  Pyrrho  fingere  Ennius  ?  Quis  enim  est, 
qui  credat,  ApoUinis  ex  oraculo  Pyriho  esse  respon- 
sum, 

"  Aio,  te,  iEacida,  Romanos  vincere  posse"  ? 

Primum,  Latine  ApoUo  nunquam  locutus  est.  De- 
inde,  ista  sors  inaudita  Graecis  est.  Praeterea,  Pyrrhi 
temporibus,  jam  ApoUo  versus  facere  desierat.  Pos- 
tremo,  quamquam  semper  fuit  (ut  apud  Ennium 
est) 

"  stolidum  genus  iEacidarum, 

BeUipotentes  sunt  magi',  quam  sapientipotentes  ;'* 

tamen  hanc  amphiboliam  versus  inteUigere  potuisset, 
";  vincere  te  Romanos,"  nihUo  magis  in  se,  quam  in 
Romanos,  valere.  Nam  iUa  amphiboUa,  quaj  Croe- 

sum  decepit,  vel  Chrysippum  potuisset  fallere :  haec 
vero  ne  Epicurum  quidem. 

LVII.  Sed  (quod  caput  est)  cur  isto  modo  jam 
oracula  Delphis  non  eduntur,  non  modo  nostra  sBtate, 
sed  jamdiu,  ut  modo  nihil  possit  esse  contemtius  ? 
Hoc  loco  cum  urgentur,  evanuisse,  aiunt,  vetustate . 
vim  loci  ejus,  unde  anhelitus  ille  tensd  fieret,  quo  Py- 
thia,  mente  incitata,  oracula  ederet.  De  vino  aut 
salsamento  putes  loqui,  quas  evanescunt  vetustate. 
De  vi  loci  agitur,  neque  solum  naturali,  sed  etiam 
divina  ;  quae  quo  tandem  modo  evanuit  ?  Vetustate, 
inquies.  Quae  vetustas  est,  quae  vun  divinam  confi- 
cere  possit  ?  Quid  tam  divinum  autem,  quam  affla- 
tus  ex  terra  mentem  ita  movens,  ut  eam  providam 
rerum  futurarum  efficiat,  ut  ea  non  modo  cernat 
multo  ante,  sed  etiam  numero  versuque  pronmitiet  ? 
Quando  autem  ista  vis  evanuit  ?  An  postquam  ho- 
mines  minus  creduli  esse  coeperunt?  Demosthenes 
quidem,  qui  abhinc  annos  prope  CCC  fuit,  jam  tum 
(piKiTnrt^siv  Pythiam  dicebat,  [id  est,  quasi  cum  Phi- 
lippofacere.]  Hoc  autem  eo  spectabat,  ut  eam  a 
Philippo  corruptam  diceret :  quo  licet  existimare,  in 
aliis  quoque  oraculis  Delphicis  aHquid  non  sinceri 
fuisse.  Sed,  nescio  quomodo,  isti  philosophi,  supersti- 
tiosi,  et  paene  fanatici,  quidvis  malle  videntur,  quam 
se  non  ineptos.  Evanuisse  mavultis,  et  exstinctum 
esse  id,  quod,  si  unquam  fuisset,  certe  asternum  esset, 
quam  ea,  quae  non  sunt  credenda,  non  credere. 

LVIII.  Similis  est  error  in  somniis;  quorum 
quidem  defensio  repetita  quam  longe  est !  Divinos 
anmios  censent  esse  nostros,  eosque  esse  tractos  ex- 
trinsecus;  animorumque  consentientium  multitudine 
completum  esse  mundum :  hac  igitur  mentis  et  ip- 
sius  divinitate,  et  conjunctione  cum  externis  menti- 
bus,  cerni,  quae  sint  futura.  Contrahi  autem  animum 
Zeno,  et  quasi  labi  putat  atque  concidere,  et  ipsum 
esse  dormire.  Jam  Pythagoras  et  Plato,  locupletissi- 
mi  auctores,  quo  in  somnis  certiora  videamus,  prse- 
iFhilos.)  VOL.  IV.  K 

paratos  quodam  cultu  atque  victu  proficisci  ad  dor- 
miendum  jubent.  Faba  quidem  Pythagorei  utique 
abstinuere ;  quasi  vero  eo  cibo  mens,  non  venter, 
infletur !  Sed,  nescio  quomodo,  nihil  tam  absurde 
dici  potest,  quod  non  dicatur  ab  aliquo  philosopho- 
rum. 

Utrum  igitur  censemus  dormientium  animos  per 
semet  ipsos  in  somniando  moveri,  an  (ut  Democri- 
tus  censet)  externa  et  adventicia  visione  pulsari? 
Sive  enim  sic  est,  sive  illo  modo,  videri  possunt  per- 
multa  somniantibus  falsa  pro  veris.  Nam  et  navi- 
gantibus  moveri  videntur  ea,  quaB  stant ;  et,  quodam 
obtutu  oculorum,  duo  pro  uno  lueernas  lumina. 
Quid  dicam,  insanis,  quid,  ebriis  quam  multa  falsa 
videantur  ?  Quod  si  ejusmodi  visis  credendum  non 
est,  cur  somniis  credatur,  nescio.  Nam  tam  licet  de 
his  erroribus,  si  velis,  quam  de  somniis,  disputare ; 
ut  ea,  quae  stant,  si  moveri  videantur,  terrae  motum 
significare  dicas,  aut  repentinam  aliquam  fugam ; 
gemino  autem  lucernae  lumine  declarari,  dissensio- 
nem  ac  seditionem  moveri. 

LIX.  Jam  ex  insanorum  aut  ebriorum  visis  innu- 
merabilia  conjectura  trahi  possunt,  quae  futura  vide- 
antur.  Quis  est  enim,  qui,  totum  diem  jaculans,  non 
aliquando  collimet  ?  Totas  noctes  dormimus  ;  neque 
uUa  fere  est,  qua  non  somniemus  :  et  miramur,  ali- 
quando  id,  quod  somniarimus,  evadere  ?  Quid  est 
tam  incertum,  quam  talorum  jactus?  tamen  nemo 
est,  quin,  saepe  jactans,  Venereum  jaciat  aliquando, 
nonnunquam  etiam  iterum  ac  tertium.  Num  igitur, 
ut  inepti,  Veneris  id  fieri  impulsu  malumus,  quam 
casu,  dicere  ?  quod  si,  caBteris  temporibus,  falsis  vi- 
sis  credendum  non  est ;  non  video,  quid  praecipui 
somnus  habeat,  in  quo  valeant  falsa  pro  veris. 

Quod  si  ita  natura  paratum  esset,  ut  ea  dormientes 
agerent,  quae  somniarent ;  alligandi  omnes  essent, 
qui  cubitum  irent :  majores  enim,  quam  ulli  insani, 
eflScerent  motus  somniantes.    Quod  si  insanorum  vi- 

sis  fides  non  est  habenda,  quia  falsa  sunt ;  cur  cre- 
datur  somniantium  visis,  quas  multo  etiam  perturba- 
tiora  sunt,  non  intelligo.  An,  quod  insani  sua  visa 
conjectori  non  narrant,  narrant  qui  somniaverunt  ? 
Quaero  etiam,  si  velim  scribere  quid,  aut  legere,  aut 
canere  vel  voce  vel  fidibus,  aut  geometricum  quid- 
dam  aut  physicum  aut  dialecticum  explicare,  somni- 
umne  exspectandum  sit,  an  ars  adhibenda,  sine  qua 
nihil  earum  rerum  nec  fieri  nec  expediri  potest  ?  At- 
qui,  ne,  si  navigare  quidem  velim,  ita  gubernarem, 
ut  somniaverim  :  prassens  enim  poena  sit.  Qui  igitur 
convenit,  aegros  a  conjectore  somniorum  potius  quam 
a  medico  petere  medicinam  ?  An  jEsculapius,  an 
Serapis,  potest  nobis  praescribere  per  somnium  cura- 
tionem  valetudinis ;  Neptunus  gubernantibus  non 
potest  ?  et,  sine  medico,  medicinam  dabit  Minerva  ; 
JVIusas  scribendi,  legendi,  caeterarum  artium,  scien- 
tiam  somniantibus  non  dabunt  P  At,  si  curatio  dare- 
tur  valetudinis,  haec  quoque,  quae  dixi,  darentur : 
qu£e  quoniam  non  dantur,  medicina  non  datur  ;  qua 
eublata,  toUitur  omnis  auctoritas  somniorum. 

LX.  Sed  haec  quoque  in  promtu  fuerint:  nunc 
interiora  videamus.  Aut  enim  divina  vis  quaedam, 
consulens  nobis,  somniorum  significationes  facit ;  aut 
conjectores  ex  quadam  convenientia  et  conjunctione 
naturae,  quam  vocant  IvfXTra^eiav^  quid  cuique  rei 
conveniat,  ex  somniis,  et  quid  quamque  rem  sequa- 
tur,  intelligunt :  aut  eorum  neutrum  est,  sed  quae- 
dam  observatio  constans  atque  diuturna  est,  cum 
quid  visum  secundum  quietem  sit,  quid  evenire,  et 
quid  sequi  soleat. 

Primum  igitur  intelligendum  est,  nullam  vim  esse 
divinam  eflTectricem  somniorum.  Atque  illud  quidem 
perspicuum  est,  nulla  visa  somniorum  proficisci  a 
numine  Deorum.  Nostra  enim  causa  Dii  id  facerent, 
ut  providere  futura  possemus.  Quotus  igitur  est  quis- 
que,  qui  somniis  pareat  ?  qui  intelligat  ?  qui  memi- 
nerit  ?   Quam  multi  vero,  qui  contemnant,  eamque 

superstitioiiem  imbecilli  animi  atqiie  anilis^  putent ! 
Quid  est  igitur,  cur,  his  hominibus  consulens,  Deus 
somniis  moneat  eos,  qui  illa  non  modo  cura,  sed  ne 
memoria  quidem,  digna  ducant  ?  Nec  enim  ignorare 
Deus  potest,  qua  mente  quisque  sit :  nec  frustra  ac 
sine  causa  quid  facere,  dignum  Deo  est ;  quod  ab- 
horret  etiam  ab  hominis  constantia.  Ita,  si  pleraque 
somnia  aut  ignorantur  aut  negliguntur ;  aut  nescit 
hoc  Deus,  aut  frustra  somniorum  significatione  uti- 
tur.  Sed  horum  neutrum  in  Deum  cadit.  Nihil  igi- 
tur  a  Deo  somniis  significari,  fatendum  est. 

LXI.  Illud  etiam  requiro,  cur,  si  Deus  ista  visa 
nobis  providendi  causa  dat,  non  vigilantibus  potius 
tiet,  quam  dormientibus.  Sive  enim  externus  et  ad- 
Venticius  pulsus  animos  dormientium  commovet,  sive 
per  se  ipsi  animi  moventur,  sive  quag  causa  alia  est, 
cur  secundum  quietem  aliquid  videre,  audire,  agere 
■videamur ;  eadem  causa  vigilantibus  esse  poterat : 
idque  si  nostra  causa  Dii  secundum  quietem  facerent, 
vigUantibus  idem  facerent :  praesertim  cum  Chrysip- 
pus,  Academicos  refellens,  permulto  clariora  et  cer- 
tiora  esse  dicat,  quag  vigilantibus  videantur,  quam 
quae  somniantibus.  Fuit  igitur  divina  beneficentia 
dignius,  cum  consuleret  nobis,  clariora  visa  dare 
vigilantibus,  quam  obscuriora  per  somnium.  Quod 
quoniam  non  fit,  somnia  divina  putanda  non  sunt. 

Jam  vero  quid  opus  est  circuitione  et  anfractu,  ut 
sit  utendum  interpretibus  somniorum,  potius  quam 
directo  ?  Deus,  si  quidem  nobis  consulebat,  "  Hoc 
facito,"  "  Hoc  ne  feceris,''  diceret.  Idque  visum  vi- 
gilanti  potius  quam  dormienti  daret.  Jam  vero  quis 
dicere  audeat,  vera  omnia  esse  somnia  ?  "  Aliquot 
somnia  vera,"  inquit  Ennius ;  "  sed  omnia,  non  est 
necesse." 

LXII.  Quse  est  tandem  ista  distlnctio  ?  quas  ve- 
ra,  quae  falsa  habet  ?  Et,  si  vera  a  Deo  mittuntur, 
falsa  unde  nascuntur?  nam,  si  ea  quoque  divina, 
quid  inconstantius  Deo  ?    Quid  inscitius  autem  est, 

quam  mentes  mortalium  falsis  et  mendacibus  visis 
concitare  ?  Sin  vera  visa  divina  sunt ;  falsa  autem 
et  inania,  humana  ;  quae  est  ista  designandi  licentia, 
ut  hoc  Deus,  hoc  natura  fecerit,  potius  quam  aut 
omnia  Deus  (quod  negatis),  aut  omnia  natura? 
Quod  quoniam  istud  negatis,  hoc  necessario  confi- 
tendum  est.  Naturam  autem  eam  dico,  qua,  nun- 
quam,  animus  insistens,  agitatione  et  motu  esse  va- 
cuus  potest.  Is,  cum,  languore  corporis,  nec  mem- 
bris  uti  nec  sensibus  potest,  incidit  in  visa  varia  et 
incerta,  ex  reliquiis  (ut  ait  Aristoteles)  inhaerentibus 
earum  rerum,  quas  vigilans  gesserit  aut  cogitarit: 
quarum  perturbatione  mirabiles  interdum  exsistunt 
species  somniorum.  Quae  si  alia  vera,  alia  falsa,  qua 
nota  internoscantur,  scire  sane  velim.  Si  nulla  est, 
quid  istos  interpretes  audiamus  ?  Sin  quaepiam  est, 
aveo  audire,  quae  sit.  Sed  haerebunt. 

LXIII.  Venit  enim  jam  in  contentionem,  utrum 
sit  probabilius,  Deosne  immortales,  rerum  omnium 
praestantia  exceUentes,  concursare  omnium  morta- 
lium,  qui  ubique  sunt,  non  modo  lectos,  verum  etiam 
grabatos  ;  et,  cum  stertentes  aliquos  viderint,  objice- 
re  his  visa  quaedam  tortuosa  et  obscura,  quae  iUi,  ex- 
territi  sonmio,  ad  conjectorem  mane  deferant;  an 
natura  fieri,  ut  mobiliter  animus  agitatus,  quod  vigi- 
lans  viderit,  dormiens  videre  videatur.  Utrum  philo- 
sophia  dignius,  sagarum  superstitione  ista  interpre- 
tari,  an  expHcatione  naturae  ?  ut,  si  jam  fieri  possit 
conjectura  vera  somniorum,  tamen  isti,  qui  profiten- 
tur,  eam  facere  non  possint :  ex  levissimo  enim  et 
indoctissimo  genere  constant.  Stoici  autem  tui  negant 
quemquam,  nisi  sapientem,  divinum  esse  posse. 

Chrysippus  quidem  divinationem  definit  his  verbis, 
"  Vim  cognoscentem,  et  videntem,  et  expUcantem 
signa,  quae  a  Diis  hominibus  portendantur :"  offi- 
cium  autem  esse  ejus,  prsenoscere,  Dii  erga  homines 
mente  qua  sint,  quidque  significent,  quemadmodum- 
que  ea  procuroitur  atque  expientur.   Idemque  som- 

niorum  conjectionem  definit  hoc  modo,  *'  Esse  vim 
cernentem,  et  explanantem,  quas  a  Diis  hominibus 
significentur  in  somnis."  Quid  ergo?  ad  haec  medio- 
cri  opus  est  prudentia,  an  et  ingenio  prtestanti,  et 
eruditione  perfecta  ?  Talem  autem  cognovimus  ne- 
minem. 

LXIV.  Vide  igitur,  ne,  etiam  si  divinationem  tibi 
esse  concessero,  quod  nunquam  faciam,  neminem  ta- 
men  divinum  reperire  possimus.  Qualis  autem  ista 
mens  est  Deorum,  si  neque  ea  nobis  significant  in 
somnis,  qua?  ipsi  per  nos  intelligamus,  neque  ea, 
quorum  interpretes  habere  possimus  ?  Similes  enim 
sunt  Dii,  si  ea  nobis  objiciunt,  quorum  nec  scientiam 
neque  explanatorem  habeamus,  tamquam  si  Poeni  aut 
Hispani  in  senatu  nostro  loquerentur  sine  interprete. 

Jam  vero  quo  pertinent  obscuritates  et  aenigmata 
somniorum  ?  Intelligi  enim  a  nobis  Dii  veUe  debe- 
bant,  ea,  quae  nostra  causa  nos  monerent.  Quid  ? 
pofeta  nemo,  nemo  physicus,  obscurus  ?  ille  vero  ni- 
mis  etiam  obscurus  Euphorion :  at  non  Homerus. 
Uter  igitur  melior  ?  Valde  Heraclitus  obscurus,  mi- 
nime  Democritus :  num  igitur  conferendi  ?  Mea 
Causa  me  mones,  quod  non  intelhgam  ?  Quid  me 
igitur  mones  ?  ut  si  quis  medicus  segroto  imperet,  ut 
sumat 

"  Terrigenam,    herbigradam,  domiportam,  san» 
guine  cassam,'* 

potius  quam,  hominum  more,  cochleam  dicere.  Nam 
Pacuvianus  Amphio, 

"  Quadrupes  tardigrada,  agrestis,  humihs,  aspera, 
Capite  brevi,  cervice  anguina,  adspectu  truci, 
Eviscerata,  inanima,  cum  animali  sono," 

cum  dixisset  obscurius,  tum  Attici  respondent:  "  non 
inteUigimus,  nisi  aperte  dixeris."  At  iUe,  uno  verbo, 
"  Testudo."  Non  potueras  -hoc  igitur  a  principio, 
citharista,  dicere  ? 

LXV.  Defert  ad  conjectorem  quidam,  som- 
niasse  se,  ovum  pendere  ex  fascia  lecti  sui  cubi« 
cularis.  Est  hoc  in  Chrysippi  libro  somnium.  Re« 
spondit  conjector,  thesaurum  defossum  esse  sub  lec- 
to.  Fodit :  invenit  auri  aliquantum,  idque  circum- 
datum  argento.  IMisit  conjectori,  quantulum  visum 
est,  de  argento.  Tum  iUe,  "  Nihilne,"  inquit,  ''  de 
vitello  ?'Wd  enim  ei  ex  ovo  videbatur  aurum  decla- 
rasse ;  reliquum,  argentum.  Nemone  igitur  un- 
quam  alius  ovum  somniavit  ?  Cur  ergo  hic  nescio 
qui  thesaurum  solus  invenit  ?  Quam  multi  inopes, 
digni  praesidio  Deorum,  nullo  somnio  ad  thesaurum 
reperiendum  admonentur  !  Quam  autem  ob  causam 
tam  est  obscure  admonitus,  ut  ex  ovo  nasceretur  the- 
sauri  similitudo  potius,  quam  aperte  thesaurum  quse- 
rere  juberetur,-  sicut  aperte  Simonides  vetitus  est  na- 
vigare  ?  Ergo  obscura  somnia  minime  consentanea 
sunt  majestati  Deorum. 

LX VI.  Ad  aperta  et  clara  veniamus,  quale  est  de 
illo  interfecto  a  caupone  Megaris ;  quale  de  Simo- 
nide,  qui  ab  eo,  quem  humarat,  vetitus  est  navigare ; 
quale  etiam  de  Alexandro,  quod  a  te  prgeteritum 
esse  miror  ;  qui,  cum  Ptolemaeus,  familiaris  ejus,  in 
proelio  telo  venenato  ictus  esset,  eoque  vulnere  sum.- 
mo  cum  dolore  moreretur;  Alexander,  assidens, 
somno  est  consopitus.  Tum  secundum  quietem  visus 
ei  dicitur  draco  is,  quem  mater  Olympias  alebat,  ra- 
diculam  ore  ferre,  et  simul  dicere,  quo  illa  loci  nas- 
ceretur  (neque  is  longe  aberat  ab  eo  loco),  ejus  autem 
esse  vim  tantam,  ut  FtolemasumTacile  sanaret.  Cum 
Alexander  experrectus  narrasset  amicis  somnium, 
emisisse,  qui  illam  radiculam  quaererent :  qua  inven- 
ta,  et  Ptolemaeus  sanatus  dicitur,  et  multi  milites, 
qui  erant  eodem  genere  teli  vuhierati. 

Multa  etiam  sunt  a  te  ex  historiis  prolata  somnia, 
matris  Phalaridis,  Cyri  superioris,  matris  Dionysii, 
Poeni  Hamilcaris,  Hannibalis,  P.  Decii ;  pervulga- 
tum  jam  illud  de  praesule  ;  Gracchi  etiam,  et  recens 

CaeciliaB,  Balearici  filiae,  somnium.  Sed  haec  extema, 
ob  eamque  causam  ignota  nobis  sunt:  nonnulla 
etiam  ficta  fortasse  :  quis  enim  auctor  istorum  ?  J>e 
nostris  somniis  quid  habemus  dicere  ?  tu  de  merso 
me,  et  equo  ad  ripam  ?  ego  de  Mario  cum  fascibus 
laureatis  me  in  suum  deduci  jubente  monimen- 
tum? 

LXVIT.  Omnium  somniorum,  Quinte,  una  ra- 
tio  est :  quae,  (per  Deos  immortales  !)  videamus,  ne 
nostra  superstitione  et  depravatione  superetur.  Quem 
enim  tu  Marium  visum  a  me  putas  ?  Speciem,  cre- 
do,  ejus,  et  imaginem,  ut  Democrito  videtur.  Unde 
profectam  imaginem  ?  a  corporibus  enim  solidis,  et 
a  certis  figuris,  vult  fluere  imagines.  Quod  igitur 
Marii  corpus  erat  ?  Ex  eo,  inquit,  quod  fuerat.  Plena 
sunt  imaginum  omnia.  Ista  igitur  me  imago  Marii 
in  campum  Atinatem  persequebatur :  nuUa  enim 
species  cogitari  potest,  nisi  pulsu  imaginum.  Quid 
ergo  ?  istae  im^ines  ita  nobis  dicto  audientes  sunt^ 
ut,  simul  atque  velimus,  accurrant?  Etiamne  ea- 
rum  rerum,  quae  nullae  sunt  ?  Quae  est  enim  forma 
tam  invisitata,  tam  nuUa,  quam  non  sibi  ipse  animus 
possit  effingere  ?  ut,  quae  nunquam  vidimus,  ea  ta- 
men  informata  habeamus,  oppidorum  situs,  homi- 
num  figuras.  Num  igitur,  cum  aut  muros  Babylonis 
aut  Homeri  faciem  cogito,  imago  iUorum  me  aUqua 
peUit  ? ,  Omnia  igitur,  quae  volumus,  nota  nobis  esse 
possunt :  nihU  est  enim,  de  quo  cogitare  nequeamus. 
NuUae  ergo  imagines  obrepunt  in  animos  dormien- 
tium  extrinsecus  ;  nec  omnino  fluunt  iUae :  nec  co- 
gnovi  quemquam,  qui  majore  auctoritate  nihU  diceret. 
Animorum  est  ea  vis,  eaque  natura,  ut  vigeant  vigi- 
lantes,  nuUo  adventicio  pulsu,  sed  suo  motu,  incredi- 
bUi  quadam  celeritate.  Hi,  cum  sustinentur  mem- 
bris  et  corpore  et  sensibus,  omnia  certiora  cernunt, 
cogitant,  sentiunt.  Cum  autem  haec  subtracta  sunt, 
desertusque  est  animus  languore  corporis,  tum  agita- 
tur  ipse  per  sese.  Itaque  in  eo  et  formas  versantur,  et 

BCtiones;  et  multa  audiri,  multa  dici,  videntur. 
HcBC  scilicet,  in  imbecillo  remissoque  animo,  multa 
omnibus  modis  confusa  et  variata  versantur ;  maxi- 
meque  reliquiae  earum  rerum  moventur  in  animis,  et 
agitantur,  de  quibus  vigilantes  aut  cogitavimus,  aut 
egimus  :  ut  mihi,  temporibus  iUis,  multum  in  ani- 
mo  Marius  versabatur,  recordanti,  quam  ille  gravem 
suum  casum  magno  animo,  quam  constanti,  tulisset. 
Hanc  credo  causam  de  illo  somniandi  fuisse. 

LXVIII.  Tibi  autem,  de  me  cum  sollicitudine 
cogitanti,  subito  sum  visus  emersus  e  flumine.  In- 
erant  enim  in  utriusque  nostrum  animis  vigilantium 
cogitationum  vestigia.  At  qaasdam  adjuncta  sunt ; 
ut  mihi  de  monimento  IMarii ;  tibi,  quod  equus,  in 
quo  ego  vehebar,  mxccum  una  demersus,  rursus  ap- 
paruit.  An  tu  censes  uUam  anum  tam  deliram  fu- 
turam  fuisse,  ut  somniis  crederet,  nisi  ista  casu  non- 
nunquam,  forte,  temere  concurrerent  ?  Alexandro 
draco  loqui  visus  est.  Potest  omnino  hoc  esse  falsum, 
potest  verum  :  sed,  utrum  sit,  non  est  mirabile.  Non 
enim  audivit  iile  draconem  loquentem,  sed  est  visus 
audire :  et  quidem,  quo  majus  sit,  cum  radicem  ore 
teneret,  locutus  est.  Sed  nihil  est  magnum  somnianti. 
Quasro  autem,  cur  Alexandro  tam  illustre  somnium, 
tam  certum,  nec  huic  eidem  alias,  nec  muUa  caeteris. 
Mihi  quidem,  preeter  hoc  Marianum,  nihU  sane, 
quod  meminerim.  Frustra  igitur  consumtae  tot  noc- 
tes  tam  longa  in  aetate.  Nunc  quidem,  propter  inter- 
missionem  forensis  operse,  et  lucubrationes  detraxi, 
et  meridiationes  addidi,  quibus  uti  antea  non  sole- 
bam :  nec,  tam  muUum  dormiens,  uUo  somnio  sum 
admonitus,  tantis  praesertim  de  rebus :  nec  mihi  ma- 
gis  unquam  videor,  quam  cum  aut  in  foro  magistra- 
tus,  aut  in  curia  senatum  video,  somniare. 

LXIX.  Etenim  (ex  divisione  hoc  secundum  est) 
quae  est  continuatio  conjunctioque  naturas  (quam,  ut 
dixi,  vocant  2uyU7ra9£<av)  ejusmodi,  ut  thesaurus  ex 
ovo  inteUigi  debeat  ?  nam  medici  ex  quibusdam  re- 

bus  et  advenientes  et  crescentes  morbos  intelligunt : 
nonnuUas  etiam  valetudinis  significationes,  ut  hoc  ip- 
sum,  pleni  enectine  simus,  ex  quodam  genere  som- 
niorum  intelligi  posse  dicunt.  Thesaurus  vero,  et 
haereditas,  et  honos,  et  victoria,  et  multa  generis 
ejusdem,  qua  cum  somniis  naturali  cognatione  jun- 
guntur  ?  Dicitur  quidam,  cum  in  somnis  complexu 
Venereo  jungeretur,  calculos  ejecisse.  Video  sympa- 
thiam :  visum  est  enim  tale  objectum  dormienti,  ut 
id,  quod  evenit,  naturae  vis,  non  opinio  erroris,  efFe- 
cerit.  Quae  igitur  natura  obtulitillam  speciem  Simo- 
nidi,  a  qua  vetaretur  navigare  ?  aut  quid  naturae  co- 
pulatum  habuit  Alcibiadis,  quod  scribitur,  somnium  ? 
qui,  paulo  ante  interitum,  visus  est  in  sonanis  amicae 
esse  amictus  amiculo.  Is  cum  esset  projectus  inhu- 
matus,  ab  omnibusque  desertus  jaceret,  amica  corpus 
ejus  texit  suo  pallio.  Ergo  hoc  inerat  in  rebus  futu- 
ris,  et  causas  naturales  habebat  ?  an,  et  ut  videretur 
et  ut  eveniret,  casus  effecit  ? 

LXX.  Quid  ?  ipsorum  interpretum  conjecturae, 
nonne  magis  ingenia  declarant  eorum,  quam  vim 
consensumque  naturas  ?  Cursor,  ad  Olympia  pro- 
ficisci  cogitans,  visus  est  in  somnis  curru  quadriga- 
rum  vehi.  Mane  ad  conjectorem.  At  ille,  "  Vinces,'* 
inquit :  "  id  enim  celeritas  significat,  et  vis  equo^ 
rum."  Post  idem  ad  Antiphontem.  Is  autem, 
^'  Vincare,"  inquit,  "  necesse  est.  An  non  intelligis, 
quatuor  ante  te  cucurrisse  ?"  Ecce  alius  cursor  :  (at- 
que  horum  somniorum,  et  tahum,  plenus  est  Chry- 
fiippi  liber,  plenus  Antipatri.)  Sed  ad  cursorem  red- 
eo:  ad  interpretem  detulit,  aquilam  se  in  somnis 
visum  esse  factum.  At  ille,  "  Vicisti :  ista  enim  avi 
volat  nuUa  vehementius."  Huic  quidem  Antipho, 
*"  Baro,"  inquit,  "  te  victum  esse  non  vides  ?  ista 
enim  avis,  insectans  aliaa  aves  et  agitans,  semper  ipsa 
postrema  est." 

Parere  quaedam  matrona  cupiens,  dubitans  essetne 
pr^Bgnans,  visa  est  in  quiete  obsignatam  habere  na* 

turam.  Retulit.  Negavit,  eam,  quoniam  obsignata 
fuisset,  concipere  potuisse.  At  alter,  praegnantem  esse 
dixit :  nam  inane  obsignari  nihil  solere.  Quae  est  ista 
ars  conjectoris,  eludentis  ingenio  ?  An  ea,  qusB  dixi, 
et  innumerabilia,  quae  collecta  habent  Stoici,  quid- 
quam  significant,  nisi  acumeii  hominum,  ex  simili- 
tudine  aliqua,  conjecturam  modo  huc,  modo  illuc 
ducentium  ?  Medici  signa  quaedam  habent  ex  venis 
et  ex  spiritu  aegroti ;  multisque  ex  aliis  futura  prae- 
sentiunt.  Gubernatores,  cum  exsiiltantes  loligines 
viderint,  aut  delphinos  se  in  portum  conjicientes, 
tempestatem  significari  putant.  Haec  ratione  explica- 
ri,  et  ad  naturam  facile  revocari,  possunt ;  ea  vero, 
quffi  paulo  ante  dixi,  nuUo  modo. 

LXXI.  At  enim  observatio  diutuma,  (haec  enim 
pars  una  restat)  notandis  rebus,  fecit  artem.  An  tan- 
dem  somnia  observari  possunt  ?  quonam  modo  ? 
sunt  enim  innumerabiles  varietates.  Nihil  tam  prae- 
postere,  tam  incondite,  tam  monstrose  cogitari  potest, 
quod  non  possimus  somniare.  Quo  modo  igitur  haec 
infinita  et  semper  nova  aut  memoria  complecti,  aut 
observando  notare,  possumus  ?  Astrologi  motus  er- 
rantium  stellarum  notaverunt:  inventus  est  enim 
ordo  in  iis  stellis,  qui  non  putabatur.  Cedo  tandem, 
qui  sit  ordo,  aut  quae  concursatio,  somniorum  ?  Quo 
modo  autem  distingui  possunt  vera  somnia  a  falsis, 
cum  eadem  et  aliis  aliter  evadant,  et  iisdem  non  sem- 
per  eodem  modo  ?  ut  mihi  mirum  videatur,  cura 
mendaci  homini,  ne  verum  quidem  dicenti,  credere 
soleamus,  quo  modo  isti,  si  somnium  verum  evasit 
aliquod,  non  ex  multis  potius  uni  fidem  derogant, 
quam  ex  uno  innumerabUia  confirmant. 

Si  igitur  neque  Deus  est  effector  somniorum,  ne- 
que  naturae  societas  ulla  cum  somniis,  neque  obser- 
vatione  inveniri  potuit  scientia ;  efFectum  est,  ut  ni- 
hil  prorsus  somniis  tribuendum  sit ;  praesertim  cum 
illi  ipsi,  qui  ea  vident,  nihil  divinent ;  ii,  qui  inter- 
pretmitur,  conjecturam  adhibeant,  noa  haturam; 

casus  autem,  innumerabilibus  psene  sasculis,  in  om- 
nibus  plura  mirabilia,  quam  in  somniorum  visis  ef-> 
fecerit ;  neque  conjectura,  quae  in  varias  partes  duci 
potest,  nonnunquam  etiam  in  contrarias,  quidquam 
sit  incertius. 

LXXII.  Explodatur  haec  quoque  somniorum  di- 
vinatio  pariter  cum  ceeteris.  Nam  (ut  vere  loqua- 
mur)  superstitio,  fusa  per  gentes,  oppressit  omnium 
fere  animos,  atque  hominum  imbeciUitatem  occupa- 
vit :  quod  et  in  iis  libris  dictum  est,  qui  sunt  "  de 
Natura  Deorum ;"  et  hac  disputatione  id  maxime 
egimus.  Multum  enim  et  nobismet  ipsis  et  nostris 
profuturi  videbamur,  si  eam  funditus  sustulissemus. 
Nec  vero,  (id  enim  diligenter  inteUigi  volo)  super- 
stitione  tollenda,  religio  toUitur.  Nam  et  majorum 
instituta  tueri  sacris  caerimoniisque  retinendis  sapien- 
tis  est ;  et  esse  prasstantem  aUquam  asternamque  na- 
turam,  et  eam  suspiciendam  admirandamque  homi- 
num  generi,  pulchritudo  mundi,  ordoque  rerum  coe- 
lestium,  cogit  confiteri.  Quamobrem,  ut  religio  pro- 
paganda  etiam  est,  quae  est  juncta  cum  cognitione 
naturae ;  sic  superstitionis  stirpes  omnes  ejiciendae. 
Instat  enim,  et  urget ;  et,  quo  te  cumque  verteris, 
persequitur ;  sive  tu  vatem,  sive  tu  omen,  audieris  ; 
sive  immolaris,  sive  avem  adspexeris ;  si  Chaldaeum, 
si  haruspicem,  videris ;  si  fulserit,  si  tonuerit,  si  tac- 
tum  ahquid  erit  de  coelo;  si  ostenti  simile  natum 
factumve  quidpiam ;  quorum  necesse  est  plerumque 
aliquid  eveniat;  ut  nunquam  liceat  quieta  mente 
consistere. 

Perfugium  videtur  omnium  laborum  et  soUicitudi- 
num  esse  somnus.  At  ex  eo  ipso  phirimas  curae  me- 
tusque  nascuntur ;  qui  quidem  ipsi  per  se  minus  va- 
lerent,  et  magis  contemnerentur,  nisi  somniorum  pa- 
trocinium  philosophi  suscepissent,  nec  ii  quidem  con- 
temtissuni,  sed  in  primis  acuti,  et  consequentia  et 
repugnantia  videntes  ;  qui  prope  jam  absoluti  et  per- 
fecti  putantur.  Quorum  licentiae  nisi  Carneades  resti- 

tisset,  haud  scio,  an  soli  jam  philosophi  judicarentur : 
cum  quibus  omnis  fere  nobis  disceptatio  contentioque 
est ;  non  quod  eos  maxime  contemnamus ;  sed  quod 
videntur  acutissime  sententias  suas,  prudentissime- 
que,  defendere.  Cum  autem  proprium  sit  Academiae, 
judicium  suum  nuUum  interponere ;  ea  probare,  quae 
simiUima  veri  videantur ;  conferre  causas,  et,  quid  in 
quamque  sententiam  dici  possit,  expromere;  nuUa 
adhibita  sua  auctoritate,  judicium  audientium  reUn- 
quere  integrum  ac  liberum ;  tenebimus  hanc  consue- 
tudinem  a  Socrate  traditam ;  eaque  inter  nos,  si  tibi, 
Quinte  frater,  placebit,  quam  saepissime  utemur. 
Mihi  vero,  inquit  ille,  nihil  potest  esse  jucundius. 
Quae  cum  essent  dicta,  surreximus. 


(Philos.)  vot.  IV. 


M.  TULLII  CICERONIS, 

FATO, 

L  I  B  E  R. 

Deest  principium» 

I.  QuiApertinet  ad  mores,  (quod  U^og  illi  vocant) 
nos  eam  partem  philosophiae,  "  de  Morihus^'''*  appel- 
lare  solemus  :  sed  decet  augentem  linguam  Latinam, 
nominare  Moralem :  expHcandaque  vis  est,  ratioque 
enuntiationum,  quae  Gra?ci  A^iw/uara.  vocant :  quae 
de  re  futura  cum  aliquid  dicunt,  deque  eo,  quod  pos- 
sit  fieri,  aut  non  possit,  quam  vim  habeant,  obscura 
quaistio  est ;  quam  Trspt  Suvarwv  phdosophi  appellant : 
totaque  est  logicae,  quam  rationem  disserendi  voco. 
Quod  autem  in  aliis  Hbris  feci,  qui  sunt  "  de  Natura 
Deoruni,''  itemque  in  iis  quos  '^  de  Divinatione" 
edidi,  ut  in  utramque  partem  perpetua  exphcaretur 
oratio,  quo  facilius  id  a  quoque  probaretur,  quod 
cuique  maxime  probabile  videretur,  id  in  hac  dis- 
putatione  de  Fato,  casus  quidam,  ne  facerem,  impedi- 
vit.  Nam,  cum  essem  in  Puteolano,  Hirtiusque  nos- 
ter,  consul  designatus,  iisdem  in  locis,  vir  nobis  ami- 
cissimus,  et  iis  studiis,  in  quibus  nos  a  pueritia  vix- 
imus,  deditus;  multum  una  eramus;  maxime  nos 

quidem  exquirentes  ea  consilia,  quae  ad  pacem  et  ad 
concordiam  civium  pertinerent.  Cum  enim  omnes, 
post  interitum  Caesaris,  novarum  perturbationuni 
causcB  quaeri  viderentur,  hisque  esse  occurrendum 
putaremus ;  omnis  fere  nostra  in  iis  deliberationibus 
consumebatur  oratio ;  idque  et  saepe  alias,  et  quodam 
liberiore,  quam  solebat,  et  magis  vacuo  ab  interven- 
toribus  die,  cum  ille  ad  me  venisset,  primo  illa,  quae 
erant  quotidiana  et  quasi  legitima  nobis,  de  pace  et. 
de  otio. 

II.  Quibus  actis,  Quid  ergo  ?  inquit  ille :  quoniam 
oratorias  exercitationes  non  tu  quidem,  ut  spero,  re- 
liquisti,  sed  certe  philosophiam  iUis  anteposuisti,  pos- 
sumne  aUquid  audire  ?  Tu  vero,  inquam,  vel  audire, 
vel  dicere :  nec  enim  (quod  recte  existimas)  oratoria 
illa  studia  deserui ;  quibus  etiam  te  incendi,  quam- 
quam  flagrantissimum  acceperam  :  nec  ea,  quae  nunc 
tracto,  minuunt,  sed  augent  potius,  illam  f acultatem. 
Nam,  cum  hoc  genere  philosophice  quod  nos  sequi- 
mur,  magnam  habet  orator  societatem.  Subtilitatem 
enim  ab  Academia  mutuatur,  et  ei  vicissim  reddit 
ubertatem  orationis,  et  ornamenta  dicendi.  Quam- 
obrem,  inquam,  quoniam  utriusque  studii  nostra 
possessio  est,  hodie,  utro  frui  malis,  optio  sit  tua. 

Tum  Hirtius,  Gratissimum,  inquit,  et  tuorum 
omnium  simile:  nihil  enim  unquam  abnuit  meo 
studio  vohmtas  tua.  Sed,  quoniam  rhetorica  mihi 
vestra  sat  nota,  teque  in  iis  et  audivimus  saspe  et 
audiemus,  atque  hanc  Academicorum  contra  propo- 
situm  disputandi  consuetudinem  indicant  te  susce- 
pisse  Tusculanae  disputationes ;  ponere  aliquid,  ad 
quod  audiam,  si  tibi  non  est  molestum,  volo. 

An  mihi,  inquam,  potest  quidquam  esse  moles- 
tum,  quod  tibi  gratum  futurum  sit  ?  Sed  ita  audies, 
ut  Romanum  hominem,  ut  timide  ingredientem  ad 
hoc  genus  disputandi,  ut  longo  intervallo  hsdc  studia 
repetentem.  Ita,  inquit,  audiam  te  disputantem,  ut 
ca  lego,  quae  scripsisti :  proinde  ordire. 

Multa  hic  desunt. 

III.  *  *  *  Consideramus  hic  •  *  *  quorum  in 
aliis,  ut  in  Antipatro  poeta,  yt  in  brumali  die  natis, 
ut  in  simul  aegrotantibus  fratribus,  ut  in  urina,  ut 
in  unguibus,  ut  in  reliquis  ejusmodi,  naturas  con- 
tagio  valet  (quam  ego  non  tollo) ;  vis  est  nulla  fatalis. 
In  aliis  autem  fortuita  quaedam  esse  possunt,  ut  in 
illo  naufrago,  ut  in  Icadio,  ut  in  Daphita.  Quaedam 
etiam  Posidonius  (pace  magistri  dixerim)  comminisci 
videtur.  Sunt,  inquam,  quidem  absurda.  Quid  enim  ? 
si  Daphitae  fatum  fuit  de  equo  cadere,  atque  ita  per- 
ire ;  ex  hocne  equo,  qui,  cum  equus  non  esset,  no- 
men  habebat  ahenum  ?  aut  Philippus  hasce  in  ca- 
pulo  quadrigulas  vitare  monebatur  ?  quasi  vero  ca- 
pulo  sit  occisus.  Quid  autem  magnum,  et  naufragum 
illum  sine  nomine  in  rivo  esse  lapsum  ?  quamquam 
huic  quidem  hic  scribit  praedictum,  in  aqua  esse  per- 
eundum.  Ne,  hercule,  Icadii  quidem  prasdonis  video 
fatum  ullum  :  nihil  enim  scribit  ei  prasdictum.  Quid 
mirum  igitur,  ex  spelunca  saxum  in  crura  ejus  in- 
cidisse  ?  Puto  enim,  etiam  si  Icadius  tum  in  spe- 
lunca  non  fuisset,  saxum  tamen  illud  casurum  fuisse. 
Nam  aut  nihil  est  omnino  fortuitum,  aut  hoc  ipsum 
potuit  evenire  fortuna.  Quaero  igitur,  (atque  hoc  late 
patebit)  si  fati  omnino  nullum  nomen,  nulla  natura, 
nuUa  vis  esset,  et  forte,  temere,  casu,  aut  pleraque 
fierent,  aut  omnia;  num  aliter,  ac  nunc  eveniunt, 
evenirent  ?  Quid  ergo  attinet  inculcare  fatum,  cum, 
sine  fato,  ratio  omnium  rerum  ad  naturam  fortu- 
namve  referatur  ? 

IV.  Sed  Posidonium  (sicut  aequum  est)  cum  bona 
gratia  dimittamus :  ad  Chrysippi  laqueos  revertamur. 
Cui  primum  quidem  de  ipsa  rerum  contagione  re- 
spondeamus :  reliqua  postea  persequemur.  Inter  lo- 
corum  naturas  quantum  intersit,  videmus :  alios  esse 
salubres,  alios  pestilentes ;  in  ahis  esse  pituitosos,  et 
quasi  redundantes,  in  aliis  exsiccatos  atque  aridos : 

inultaque  sunt  alia,  quae  inter  locum  ct  locum  plu- 
rimum  difFerunt.  Athenis  tenue  coelum,  ex  quo  acu- 
tiores  etiam  putantur  Attici :  crassum  Thebis ;  ita- 
que  pingues  Thebani,  et  valentes.  Tamen  neque 
illud  tenue  coelura  efHciet,  ut  aut  Zenonem  quis,  aut 
^Vrcesilam,  aut  Theophrastum  audiat ;  neque  cras- 
sum,  ut  Nemea  potius,  quam  Isthmo,  victoriam 
petat. 

Disjunge  longius.  Quid  enim  loci  natura  afFerre 
potest,  ut  in  porticu  Pompeii  potius  quam  in  Campo 
ambulemus  ?  tecum,  quam  cum  aUo  ?  Idibus  potius, 
quam  Calendis  ?  Ut  igitur  ad  quasdam  res  natura 
loci  pertinet  aUquid,  ad  quasdam  autem  nihil ;  sic 
afFectio  astrorum  valeat,  si  vis,  ad  quasdam  res ;  ad 
omnes  certe  non  valebit.  At  eni\n,  quoniam  in  na- 
turis  hominum  dissimilitudines  sunt,  ut  alios  dulcia, 
aUos  subamara,  delectent;  aUi  Ubidinosi,  aUi  ira- 
cundi,  aut  crudeles,  aut  superbi  sint;  aUi  taUbus 
vitiis  abhorreant;  quoniam  igitur,  inquit,  tantum 
natura  a  natura  distat,  quid  mirum  cst,  has  dissimi- 
Utudines  ex  difFerentibus  causis  esse  factas  ? 

V.  Haec  disserens,  qua  de  re  agatur,  et  in  quo 
causa  consistat,  non  videt.  Non  enim,  si  aUi  ad  aUa 
propensiores  sint  propter  causas  naturales  et  antece- 
dentes,  idcirco  etiam  nostrarum  voluntatum  atque 
appetitionum  sunt  causcC  naturales  et  antecedentes. 
Nam  nihil  esset  in  nostra  potestate,  si  res  ita  se  ha- 
beret.  Nunc  vero  fatemur,  acuti  hebetesne,  valentes 
imbecilUne  simus,  non  esse  id  in  nobis.  Qui  auteni 
ex  eo  cogi  putat,  ne  ut  sedeamus  quidem  aut  ambu- 
lemus,  voluntatis  esse ;  is  non  videt,  quas  quamque 
rem  res  consequatur.  Ut  enim  et  ingeniosi  et  tardi 
ita  nascantur  antecedentibus  causis,  itemque  valentes 
et  imbeciUi ;  non  sequitur  tamen,  ut  etiam  sedere,  et 
ambulare,  et  rem  agcre  aUquam,  principaUbus  cau- 
sis  definitum  et  constitutum  sit. 

Stilponem,  ]\Iegareum  philosophum,  acutum  sane 
honiinem,  et  probatum  temporibus  ilUs,  accepinms» 

L  3 

Hunc  scribunt  ipsius  familiares  et  ebriosum  ^  mu- 
lierosum  fuisse ;  neque  hoc  scribunt  vituperantes, 
sed  potius  ad  laudem.  Vitiosam  enim  naturam  ab  eo 
sic  edomitam  et  compressam  esse  doctrina,  ut  nemo 
unquam  vinolentum  illum,  nemo  in  eo  libidinis 
vestigium  viderit.  Quid  ?  Socratem,  nonne  legimus, 
quemadmodum  notarit  Zopyrus,  physiognomon,  qui 
se  profitebatur  hominum  mores  naturasque  ex  cor- 
pore,  oculis,  vultu,  fronte,  pernoscere?  Stupidum 
esse  Socratem  dixit,  et  bardum,  quod  jugula  concava 
non  haberet :  obstructas  eas  partes  et  obturatas  esse 
dicebat;  addidit  etiam,  mulierosum:  in  quo  Alci- 
biades  cachinnum  dicitur  sustulisse.  Sed  haec  ex  na- 
turalibus  causis  vitia  nasci  possunt :  exstirpari  autem 
et  funditus  tolli,  ut  is  ipse,  qui  ad  ea  propensus  fue- 
rit,  a  tantis  vitiis  avocetur,  non  est  id  positum  in 
naturalibus  causis,  sed  in  voluntate,  studio,  disci- 
plina :  quae  tolluntur  omnia,  si  vis  et  natura  fati  ex 
divinationis  ratione  firmabitur. 

VI.  Etenim,  si  est  divinatio,  qualibusnam  a  per- 
ceptis  artis  proficiscitur  ?  Percepta  appello,  quae  di- 
cuntur  Graece  Ss(jjfr,fxo(Ta,  Non  enim  credo,  nuUo 
percepto  aut  caeteros  artifices  versari  in  suo  munere, 
aut  eos,  qui  divinatione  utantur,  futura  praedicere. 
Sunt  igitur  astrologorum  percepta  hujusmodi.  Si 
quis,  verbi  causa,  oriente  Canicula  natus  est,  is  in 
mari  non  morietur.  Vigila,  Chrysippe,  ne  tuam  cau- 
sam,  in  qua  tibi  cum  Diodoro,  valente  dialectico, 
magna  luctatio  est,  deseras.  Si  enim  verum  est,  quod 
ita  connectitur,  Si  quis  oriente  Canicula  natus  est, 
in  mari  non  morietur :  illud  quoque  verum  est,  Si 
Fabius  oriente  Canicula  natus  est,  Fabius  in  mari 
non  morietur.  Pugnant  ergo  hsec  inter  se,  Fabium 
oriente  Canicula  natum  esse,  et  in  mari  Fabium  mo- 
riturum  :  et,  quoniam  certum  in  Fabio  ponitur,  or- 
tum  esse  eum  Canicula  oriente ;  hasc  quoque  pug- 
nant,  et  esse  Fabium,  et  in  mari  moriturum.  Ergo 
haec  quoque  conjunctio  estex  repugnantibus,  ''  et 

est  Fabius,  et  in  mari  Fabius  morietur ;"  quod,  ut 
propositum  est,  ne  fieri  quidem  potest.  Ergo  illud, 
"  Morietur  in  mari  Fabius,"  ex  eo  genere  est,  quod 
fieri  non  potest.  Omne  igitur,  quod  falsum  dicitur  in 
futuro,  id  fieri  non  potest. 

VII.  At  hoc,  Chrysippe,  minime  vis :  maxime- 
que  tibi  de  hoc  ipso  cum  Diodoro  certamen  est.  Ille 
enim  id  solum  fieri  posse  dicit,  quod  aut  sit  verum, 
aut  futurum  sit  verum  :  et,  quidquid  futurum  sit,  id 
dicit  fieri  necesse  esse ;  et,  quidquid  non  sit  futurum, 
id  negat  fieri  posse.  Tu,  et  quae  non  sint  futura, 
posse  fieri  dicis,  ut  frangi  hanc  gemmam,  etiam  si 
id  nunquam  futurum  sit :  neque  necesse  fuisse  Cy- 
pselum  regnare  Corinthi,  quamquam  id  millesimo 
ante  anno  Apollinis  oraculo  editum  esset.  At  si  ista 
comprobabis  divina  prgedicta ;  et  quae  falsa  in  futuris 
dicentur,  in  his  habemus,  ut  ea  fieri  non  possint; 
ut,  si  dicatur,  Africanum  Carthagine  potiturum  :  et 
si  vere  dicatur  de  futuro,  idque  ita  futurum  sit,  dicas 
esse  necessarium  :  quag  est  tota  Diodori  vobis  inimica 
sententia.  Etenim  si  illud  vere  connectitur,  "  Si 
oriente  Canicula  natus  es,  in  mari  non  morieris;" 
primumque  quod  in  connexo,  "  Natus  es  oriente 
Canicula,"  necessarium  est;  (omnia  enim  vera  in 
praeteritis,  necessaria  sunt,  ut  Chrysippo  placet,  dis- 
sentienti  a  magistro  Cleanthe,  quia  sunt  immuta- 
bilia,  nec  in  falsum  e  vero  prteterita  possunt  con- 
verti)  si  igitur,  quod  primum  in  connexo  est,  neces- 
sarium  est;  fit  etiam,  quod  sequitur,  necessarium. 
Quamquam  hoc  Chrysippo  non  videtur  valere  in 
omnibus.  Sed  tamen,  si  naturalis  est  causa,  cur  in 
mari  Fabius  non  moriatur,  in  mari  Fabius  mori  non 
potest. 

VIII.  Hoc  loco  Chrysippus  aestuans  faUi  sperat 
Chaldaeos,  caeterosque  divinos,  neque  eos  usuros  esse 
conjunctionibus,  ut  ita  sua  percepta  pronuntient, 
"  Si  quis  natus  est  oriente  Canicula,  is  in  mari  non 
morietur;"  sed  potius  ita  dicant,  "Non  et  natus 

est  quis  oriente  Canicula,  et  is  in  mari  morietur."  O 
licentiam  jocularem  !  ne  ipse  incidat  in  Diodorum, 
docet  Chaldaeos,  quo  pacto  eos  exponere  percepta 
oporteat.  Quaero  enim,  si  Chaldaei  ita  loquantur,  ut 
negationes  infinitarum  conjunctionum  potius,  quam 
infinita  connexa,  ponant ;  cur  idem  medici,  cur  geo- 
metraB,  cur  reliqui,  facere  non  possint  ?  IMedicus  in 
primis,  quod  erit  ei  perspectum  in  arte,  non  ita  pro- 
ponet:  "  Si  cui  venae  sic  moventur,  is  habet  fe- 
brem ;"  sed  potius  illo  modo,  "  Non  ei  venae  sic 
moventur,  et  febrem  is  non  habet."  Itemque  geo- 
metres  non  ita  dicet,  "  Si  in  sphaera  maximi  sunt 
orbes,  medii  inter  se  dividuntur;"  sed  potius  iUo 
modo,  "  Non  et  sunt  in  sphaera  maximi  orbes ;  et 
hi  non  medii  inter  se  dividuntur."  Quid  est,  quod 
non  possit  isto  modo  ex  connexo  transferri  ad  con- 
junctionum  negationem  ?  Et  quidem  aliis  modis 
easdem  res  efferre  possumus.  Modo  dixi,  "  Si  in 
sphaera  maximi  sunt  orbes,  medii  inter  se  dividun- 
tur :"  possum  dicere,  ''  Si  in  sphaera  maximi  orbes 
enmt ;"  possum  dicere,  "  Quia  in  sphaera  maximi 
orbes  erunt."  IMulta  genera  sunt  enuntiandi,  nec 
uUum  distortius,  quam  hoc,  quo  Chrysippus  sperat 
Chaldaios  contentos  Stoicorum  causa  fore.  Illorum 
tamen  nemo  ita  loquitur :  majus  est  enim  has  con- 
tortiones  orationis,  quam  signorum  ortus  obitusque, 
perdiscere. 

IX.  Sed  ad  iUam  Diodori  contentionem,  quam 
Trepi  Sui/aTwj/  appellant,  revcrtimm^;  in  qua,  quid 
valeat  id,  quod  fieri  possit,  anquiritur.  Placet  igitur 
Diodoro,  id  solum  fieri  posse,  quod  aut  verum  sit, 
aut  verum  futurum  sit.  Qui  locus  attingit  hanc 
quaestionem,  Nihil  fieri,  quod  non  necesse  fuerit ;  et, 
Quidquid  fieri  possit,  id  aut  esse  jam,  aut  futurum 
esse :  nec  magis  commutari  ex  veris  in  falsa  ea  posse, 
quae  futura  sunt,  quam  ea,  quae  facta  sunt :  sed  in 
factis  inmuitabilitatem  apparere ;  in  futuris  quibus- 
dam,  quia  non  apparet,  ne  inesse  quidem  videri.; 

ut,  in  eo  qui  mortifero  morbo  urgeatur,  verum  sit, 
Hic  morietur  hoc  morbo :  at  hoc  idem  si  vere  dicatur 
in  eo,  in  quo  vis  morbi  tanta  non  appareat,  nihilo 
minus  futurum  sit.  Ita  fit,  ut  commutatio  ex  vero 
in  falsum  ne  in  futuro  quidem  ulla  fieri  possit. 
Nam,  Morietur  Scipio,  talem  vim  habet,  ut,  quam- 
quam  de  futuro  dicitur,  tamen  id  non  possit  con- 
verti  in  falsum :  de  homine  enim  dicitur,  cui  necesse 
est  mori. 

Sic  si  diceretur,  Morietur  noctu  in  cubiculo  suo 
Scipio  vi  oppressus;  vere  diceretur:  id  enim  fore 
diceretur,  quod  esset  futurum  :  futurum  autem  fuisse, 
ex  eo,  quia  factum  est,  intelligi  debet.  Nec  magis 
erat  verum,  Morietur  Scipio,  quam,  Morietur  illo 
modo ;  nec  minus  necesse  mori  Scipionem,  quam 
illo  modo  mori :  nec  magis  immutabile  ex  vero  in 
falsum,  Necatus  est  Scipio,  quam  Necabitur  Scipio : 
nec,  cum  haec  ita  sint,  est  causa,  cur  Epicurus  fa- 
tum  extimescat,  et  ab  atomis  petat  praesidium,  eas- 
que  de  via  deducat,  et  uno  tempore  suscipiat  res  duas 
inenodabiles ;  unam,  ut  sine  causa  fiat  aliquid,  ex 
quo  exsistet,  ut  de  nihilo  quidpiam  fiat,  quod  nec 
ipsi  nec  cuiquam  physico  placet ;  alteram,  ut,  cum 
duo  individua  per  inanitatem  ferantur,  alterum  e  re- 
gione  moveatur,  alterum  declinet.  Licet  enim  Epi- 
curo,  concedenti,  omne  enuntiatum  aut  verum  aut 
falsum  esse,  non  vereri,  ne  omnia  fato  fieri  sit  ne- 
cesse:  non  enim  ex  aeternis  causis,  naturae  neces- 
sitate  manantibus,  verum  est  id,  quod  ita  enuntia- 
tur :  Descendit  in  Academiam  Carneades ;  nec  ta- 
men  sine  causis :  sed  interest  inter  causas  fortuito 
antegressas,  et  inter  causas  cohibentes  in  se  efficien- 
tiam  naturalem.  Ita  et  semper  verum  fuit,  Morietur 
Epicurus,  cum  duo  et  septuaginta  annos  vixerit, 
Archonte  Pytharato ;  neque  tamen  erant  causae  fa- 
tales,  cur  ita  accideret :  sed,  quod  ita  cecidisset,  certe 
casurum,  sicut  cecidit,  fuit.  Nec  ii,  qui  dicunt  im- 
mutabilia  esse  quae  futura  sint,  nec  posse  verum  fu- 

turum  converti  in  falsum,  fati  necessitatem  confir- 
mant,  sed  verborum  vim  interpretantur.  At,  qui  in- 
troducunt  causarum  seriem  sempiternam,  ii  ihentem 
Iiominis,  voluntate  libera  spoliatam,  necessitate  fati 
devinciunt. 

X.  Sed  haec  hactenus.  AHa  videamus.  Concludit 
enim  Chrysippus  hoc  modo :  Si  est  motus  sine  causa, 
non  omnis  enuntiatio  (quod  A|/w/x«  dialectici  appel- 
lant)  aut  vera  aut  falsa  erit.  Causas  enim  efficientes 
quod  non  habebit,  id  nec  verum  nec  falsum  erit : 
omnis  autem  enuntiatio  aut  vera  aut  falsa  est :  mo- 
tus  ergo  sine  causa  nullus  est.  Quod  si  ita  est, 
omnia,  quas  fiunt,  causis  fiunt  antegressis.  Id  si  ita 
est,  omnia  fato  fiunt.  Efficitur  igitur,  fato  fieri,  qua;- 
cumque  fiant. 

Hic  primum  si  mihi  libeat  assentiri  Epicuro,  ct 
negare  omnem  enuntiationem  aut  veram  esse  aut 
falsam  ;  eam  plagam  potius  accipiam,  quam  fato 
omnia  fieri  comprobem.  Illa  enim  sententia  aliquid 
habet  disputationis ;  h£EC  vero  non  est  tolerabilis. 
Itaque  contendit  omnes  nervos  Chrysippus,  ut  per- 
suadeat,  omne  a|/co//a  aut  verum  esse,  aut  falsum. 
Ut  enim  Epicurus  veretur,  ne,  si  hoc  concesserit, 
concedendum  sit,  fato  fieri,  quaecumque  fiant  (si 
enim  alferutrum  ex  aeternitate  verum  sit,  esse  id 
etiam  certum ;  et,  si  certum,  etiam  necessarium : 
ita  et  necessitatem  et  fatum  confirmari  putat) ;  sic 
Chrysippus  metuit,  ne,  si  non  obtinuerit,  omne, 
quod  enuntietur,  aut  verum  esse  aut  falsum,  non 
teneat,  omnia  fato  fieri,  et  ex  causis  aeternis  rerum 
futurarum. 

Sed  Epicurus  declinatione  atomi  vitari  fati  neces- 
sitatem  putat.  Itaque  tertius  quidam  motus  oritur 
cxtra  pondus  et  plagam,  cum  declinat  atomus  inter- 
vallo  minimo.  Id  appellat  EAa^<o-Tov.  Quam  decli- 
nationem  sine  causa  fieri,  si  minus  verbis,  re  cogitur 
confiteri.  Non  enim  atomus  ab  atomo  pulsa  declinat : 
nam  qui  potest  pelli  alia  ab  alia,  si  gravitate  ferun- 

tur  ad  perpendiculiim  corpora  individua,  rectis  lineis, 
ut  Epicuro  placet  ?  sequitur  enim,  ut,  si  alia  ab 
alia  nunquam  depellatur,  ne  contingat  quidem  alia 
aliam  :  ex  quo  efRcitur,  ut  jam  [si]  sit  atomus, 
eaque  declinet,  declinare  sine  causa.  Hanc  rationem 
Epicurus  induxit  ob  eam  rem,  quod  veritus  est,  ne, 
si  semper  atomus  gravitate  ferretur  naturali  ac  neces- 
saria,  nihil  liberum  nobis  esset,  cum  ita  moveretur 
animus,  ut  atomorum  motu  cogeretur.  Hinc  Demo- 
critus,  auctor  atomorum,  accipere  maluit,  necessitate 
omnia  fieri,  quam  a  corporibus  individuis  naturales 
motus  avellere. 

XI.  Acutius  Carneades,  qui  docebat,  posse  Epi- 
cureos  suam  causam,  sine  hac  commenticia  declina- 
tione,  defendere.  Nam,  cum  doceret,  esse  posse 
quemdam  animi  motum  voluntarium,  id  fuit  de- 
fendi  melius,  quam  introducere  declinationem,  cujus 
prjcsertim  causam  reperire  non  possent :  quo  de- 
fenso,  facile  Chrysippo  possent  resistere.  Cum  enim 
concessissent,  motum  nullum  esse  sine  causa,  non 
concederent,  omnia,  quse  fierent,  fieri  causis  antece- 
dentibus :  vokmtatis  enim  nostrae  non  esse  causas 
externas  et  antecedentes.  Communi  igitur  consuetu- 
dine  sermonis  abutimur,  cum  ita  dicimus,  velle  ali- 
quid  quempiam  aut  nolle  sine  causa.  Ita  enim  dici- 
mus,  "  sine  causa,"  ut  dicamus,  sine  externa  et 
antecedenti  causa,  non  sine  aliqua.  Ut,  cum  vas 
inane  dicimus,  non  ita  loquimur,  ut  physici,  quibus 
inane  esse  nihil  placet :  sed  ita,  ut,  verbi  causa, 
sine  aqua,  sine  vino,  sine  oleo,  vas  esse  dicamus : 
sic,  cum  sine  causa  animum  moveri  dicimus,  sine 
antecedente  et  externa  causa  moveri,  non  onmino 
sine  causa,  dicimus.  De  ipsa  atomo  dici  potest,  cum 
per  inane  moveatur  gravitate  et  pondere,  sine  causa 
moveri,  quia  nulla  causa  accedat  extrinsecus. 

Rursus  autem,  ne  [omnes]  a  physicis  irrideamur, 
si  dicamus,  quidquam  fieri  sine  causa,  distinguen- 
dum  est,  et  ita  dicendum,  ipsius  individui  hanc  esse 

naturam,  ut  pondere  et  gravitate  moveatur,  eamque 
ipsam  esse  causam,  cur  ita  feratur.  Similiter,  ad  ani- 
morum  motus  voluntarios,  non  est  requirenda  ex- 
terna  causa.  Motus  enim  voluntarius  eam  naturam 
in  se  ipse  continet,  ut  sit  in  nostra  potestate,  nobis- 
que  pareat :  nec  id  sine  causa :  ejus  enim  rei  causa 
ipsa  natura  est. 

Quod  cum  ita  sit,  quid  est,  cur  non  omnis  pro- 
nuntiatio  aut  vera  aut  falsa  sit,  nisi  concesserimus 
fato  fieri  quaecumque  fiant  ?  Quia  futura  vera,  in- 
quit,  non  possunt  esse  ea,  quae  causas,  cur  futura 
sint,  non  habent.  Habeant  igitur  causas,  necesse  est, 
ea  quae  vera  sunt;  ita,  cum  evenerint,  fato  eve- 
nerint. 

XII.  Confectum  negotium,  si  quidem  tibi  conce- 
dendum  est,  aut  fato  omnia  fieri ;  aut  quidquam 
posse  fieri  sine  causa.  An  aliter  haec  enuntiatio  vera 
esse  non  potest,  "  Capiet  Numantiam  Scipio,"  nisi 
ex  aeternitate  causa  causam  serens  hoc  erit  efFectura  ? 
An  hoc  falsum  potuisset  esse,  si  esset  sexcentis  sae- 
culis  ante  dictum  ?  Et,  si  tum  non  esset  vera  haec 
enuntiatio,  "  Capiet  Numantiam  Scipio ;"  ne  illa 
quidem  eversa  vera  est  haec  enuntiatio,  "  Cepit  Nu- 
mantiam  Scipio."  Potest  igitur  quidquam  factum 
esse,  quod  non  verum  fuerit  futurum  esse  ?  Nam, 
ut  praeterita  ea  vera  dicimus,  quorum  superiore  tem- 
pore  vera  fuerit  instantia ;  sic  futura,  quorum  con- 
sequenti  tempore  vera  erit  instantia,  ea  vera  dicemus. 

Nec,  si  omne  enuntiatum  aut  verum  aut  falsum 
est,  sequitur  illico,  esse  causas  immutabiles,  easque 
aeternas,  quae  prohibeant  quidquam  secus  cadere, 
atque  casurum  sit.  Fortuitae  sunt  causae,  quae  effi- 
ciant,  ut  vere  dicantur,  quae  ita  dicentur,  "  Veniet 
Cato  in  senatum,"  non  inclusae  in  rerum  natura, 
atque  mundo.  Et  tamen  tam  est  immutabile  ventu- 
rum,  cum  est  verum,  quam  venisse;  nec  ob  eam 
causam  fatum,  aut  necessitas  extimescenda  est.  Et- 
enim  erit  confiteri  necesse,  si  haec  enuntiatio,  '*  Ve- 

niet  in  Tusculanum  Hortensius,"  vera  non  est,  se- 
quitur,  ut  falsa  sit :  quorum  isti  neutrum  volunt ; 
quod  lieri  non  potest. 

Nec  nos  impediet  illa  ignava  ratio,  quae  dicitur 
(appellatur  enim  quidam  a  philosophis  apyog  Xoyof), 
cui  si  pareamus,  nihil  omnino  agamus  in  vita.  Sic 
enim  interrogant:  "  Si  fatum  tibi  est,  ex  hoc  morbo 
convalescere ;  sive  medicum  adhibueris,  sive  non, 
convalesces."  Item,  "  Si  fatum  tibi  est,  ex  hoc 
morbo  non  convalescere ;  sive  tu  medicum  adhi- 
bueris,  sive  non,  non  convalesces :"  et  alterutrum 
fatum  est :  medicum  ergo  adhibere  nihil  attinet." 

XIII.  Recte  genus  hoc  interrogationis  ignavum 
atque  iners  nominatum  est,  quod  eadem  ratione  om- 
nis  e  vita  tolletur  actio.  Licet  etiam  immutare,  ut 
fati  nomen  ne.adjungas,  et  eamdem  tamen  teneas 
sententiam,  hoc  modo :  "  Si  ex  aeternitate  verum 
hoc  fuit,  Ex  isto  morbo  convalesces ;  sive  adhibueris 
medicum,  sive  non,  convalesces."  Itemque,  "  Si  ex 
aeternitate  hoc  falsum  fuit,  Ex  isto  morbo  conva- 
lesces  ;  sive  adhibueris  medicum,  sive  non  adhibue- 
ris,  non  convalesces :"  deinde  caetera. 

Haec  ratio  a  Chrysippo  reprehenditur.  Quaedam 
enim  sunt,  inquit,  in  rebus  simplicia,  quaedam  copu- 
lata.  Simplex  est,  "  Morietur  eo  die  Socrates." 
Huic,  sive  quid  fecerit,  sive  non  fecerit,  finitus  est 
moriendi  dies.  At  si  ita  fatum  sit,  "  Nascetur  (Edi- 
pus  Laio ;"  non  poterit  dici,  "  Sive  fuerit  Laius 
cum  muliere,  sive  non  fuerit;"  copulata  enim  res 
est,  et  confatalis  (sic  enim  appeUat) ;  quia  ita  fatum 
sit,  et  concubiturum  cum  uxore  Laium,  et  ex  ea 
CEdipum  procreaturum.  Ut  si  esset  dictum,  "  Luc- 
tabitur  Olympiis  Milo ;"  et  referret  aliquis,  "  Ergo, 
sive  habuerit  adversarium,  sive  non  habuerit,  lucta- 
bitur;"  erraret:  est  enim  copulatum,  "  Luctabitur," 
quia  sine  adversario  nulla  luctatio  est.  Omnes  igitur 
Istius  generis  captiones  eodem  modo  refeUuntur. 
"  Sive  tu  adhibueris  medicum,  sive  non  adhibueris, 

convalesces,*'  captiosum :  tam  enim  est  fatale,  medi- 
cum  adhibere,  quam  convalescere,  HaeC  (ut  dixi) 
confatalia  ille  appellat. 

XIV.  Carneades  hoc  totum  genus  non  probabat ; 
et  nimis  inconsiderate  concludi  hanc  rationem  puta- 
bat.  Itaque  premebat  alio  modo,  nec  uUam  adhibe- 
bat  calumniam.  Cujus  erat  heec  conclusio :  ''  Si 
omnia  antecedentibus  causis  fiunt,  omnia  naturali 
colligatione  conserte  contexteque  fiunt :  quod  si  ita 
est,  omnia  necessitas  efficit.  Id  si  verum  est,  nihil 
est  in  nostra  potestate.  Est  autem  aliquid  in  nostra 
potestate.  At,  si  omnia  fato  fiunt,  omnia  causis  ante- 
cedentibus  fiunt.  Non  igitur  fato  fiunt,  quaecumque 
fiunt." 

Haec  arctius  adstringi  ratio  non  potest.  Nam, 
siquis  velit  idem  referre,  atque  ita  dicere,  "  Si  omne 
futurum  ex  aeternitate  verum  est,  ut  ita  certe  eveniat, 
quemadmodum  sit  futurum,  omnia  necesse  est  colli- 
gatione  naturali  conserte  contexteque  fieri;"  nihil 
dicat.  Multum  enim  differt,  utrum  causa  naturalis 
ex  aeternitate  futura  vera  efficiat,  an  etiam  sine 
aeternitate  naturali,  futura  quae  sint,  ea  vera  esse 
possint  intelligi.  Itaque  dicebat  Cameades,  ne  Apol- 
linem  quidem  futura  posse  dicere,  nisi  ea,  quorum 
causas  natura  ita  contineret,  ut  ea  fieri  necesse  esset. 
Quid  enim  spectans  Deus  ipse  diceret,  Marcellum 
eum,  qui  ter  consul  fuit,  in  mari  esse  periturum? 
Erat  quidem  hoc  verum  ex  aeternitate;  sed  causas 
id  efficientes  non  habebat.  Ita,  ne  praeterita  quidem 
ea,  quorum  nuUa  signa,  tamquam  vestigia,  exsta- 
rent,  ApoUini  nota  esse  censebat ;  quo  minus  futura. 
Caubis  enim  eflficientibus  quamque  rem  cognitis 
posse  denique  sciri,  quid  futurum  esset.  Ergo  nec 
de  (Edipode  potuisse  ApoUinem  praedicere,  nuUis  in 
rerum  natura  causis  praepositis,  cur  ab  eo  patrem  in- 
terfici  necesse  esset :  nec  quidquam  hujusmodi. 

XV.  Quocirca,  si  Stoicis,  qui  omnia  fato  fieri  di- 
cunt,  consentaneum  estj  hujusmodi  oracula,  caetera- 

que,  quae  ad  divinationem  pertinent,  comprobare ;  iis 
auteni,  qui,  qucC  futura  sunt,  ea  vera  esse  ex  aeterni- 
tate  dicunt,  non  idem  dicendum  est ;  vide,  ne  non 
eadem  sit  illorum  causa  et  Stoicorum.  Hi  enim  ur- 
gentur  angustius ;  illorum  ratio  soluta  ac  libera  est. 
Quod  si  concedatur,  nihil  posse  evenire,  nisi  causa 
antecedente ;  quid  proficiatur,  si  ea  causa  non  ex 
«eternis  causis  apta  dicatur?  Causa  autem  ea  est, 
quae  id  efficit,  cujus  est  causa ;  ut  vulnus,  mortis ; 
cruditas,  morbi ;  ignis,  ardoris.  Itaque  non  sic  causa 
intelligi  debet,  ut,  quod  cuique  antecedat,  id  ei  causa 
sit,  sed  quod  cuique  efficienter  antecedat :  nec,  quod 
in  Campum  descenderim,  id  fuisse  causae,  cur  pila 
luderem ;  nec  Hecubam  causam  interitus  fuisse  Tro- 
janis,  quod  Alexandrum  genuerit ;  nec  Tyndareum 
Agamemnoni,  quod  Clytaemnestram.  Hoc  enim  mo- 
do,  viator  quoque  bene  vestitus  causa  grassatori  fuisse 
dicetur,  cur  ab  eo  spoliaretur.  Ex  hoc  genere  illud 
est  Ennii, 

"  Utinam  ne,  in  nemore  Pelio,  securibus 
Caesa,  cecidisset  abiegna  ad  terram  trabes  !" 

Licuit  vel  altius,  "  Utinam  ne  in  Pelio  nata  ulla 
unquam  esset  arbor  !"  etiam  supra,  "  Utinam  ne 
esset  mons  ullus  Pelius  !"  similiterque  superiora  re- 
petentem  regredi  infinite  licet. 

''  Neve  inde  navis  inchoandae  exordium 
Coepisset." 

Quorsum  hasc  praeterita  ?  quia  sequitur  illud, 

"  Nam  nunquam  hera  errans  mea,  domo  eiFerret 

pedem, 
Medea,  animo  aegro,  amore  saevo  saucia;" 

non,  ut  ese  res  caussm  afFerrent  amoris. 

XVI.  Interesse  autem  aiunt,  utrum  ejusmodi  quid 
sit,  sine  quo  ahquid  effici  non  possit,  an  ejusmodi, 
quo  aliquid  effici  necesse  sit.  NuUa  igitur  earum  est 

causa ;  quoniam  nuUa  eam  rem  sua  vi  efHcit,  cujus 
dicitur  causa ;  nec  id,  sine  quo  quidpiam  non  fit, 
causa  est ;  sed  id,  quod,  cum  accesit,  id,  cujus  causa 
est,  efficit  necessario.  Nondum  enim  ulcerato  serpen- 
tis  morsu  Philocteta,  quse  causa  in  rerum  natura  con- 
tinebatur,  fore,  ut  is  in  insula  Lemno  linqueretur  ? 
Post  autem  causa  fuit  propior,  et  cum  exitu  junc- 
tior.  Ratio  igitur  eventus  aperit  causam.  Sed  ex 
aeternitate  vera  fuit  haec  enuntiatio :  "  Relinquetur 
in  insula  Philoctetes :"  nec  hoc  ex  vero  in  falsum 
poterat  converti.  Necesse  est  enim,  in  rebus  contra- 
riis  duabus,  (contraria  autem  hoc  loco  ea  dico,  quo- 
rum  alterum  ait  quid,  alterum  negat)  ex  his  igitur 
necesse  est,  invito  Epicuro,  alterum  verum  esse,  alte- 
rum  falsum  :  ut,  "  Sauciabitur  Philoctetes,"  omni- 
bus  ante  saeculis  verum  fuit:  "  Non  sauciabitur," 
falsum.  Nisi  forte  volumus  Epicureorum  opinionem 
sequi,  qui  tales  enuntiationes  nec  veras  nec  falsas 
esse  dicunt :  aut,  cum  id  pudet,  illud  tamen  dicunt, 
quod  est  impudentius,  veras  esse  ex  contrariis  dis- 
junctiones ;  sed,  quae  in  his  enuntiata  essent,  eorum 
neutrum  esse  verum. 

O  admirabilem  licentiam,  et  miserabilem  inscien- 
tiam  disserendi !  Si  enim  aliquid  in  eloquendo  nec 
verum  nec  falsum  est,  certe  id  verum  non  est.  Quod 
autem  verum  non  est,  qui  potest  non  falsum  esse  ? 
aut,  quod  falsum  non  est,  qui  potest  non  verum  esse  ? 
Tenebitur  id,  quod  a  Chrysippo  defenditur,  Omnem 
enuntiationem  aut  veram  aut  falsam  esse.  Ratio  ipsa 
coget,  et  ex  aeternitate  quaedam  vera  esse,  et  ea  non 
esse  nexa  causis  aeternis,  et  a  fati  necessitate  esse 
libera. 

XVII.  Ac  mihi  quidem  videtur  (cum  duae  sen- 
tentiae  fuissent  veterum  philosophorum,  una  eorum, 
qui  censerent  omnia  ita  fato  fieri,  ut  id  fatum  vim 
necessitatis  afFerret,  in  qua  sententia  Democritus,  He- 
raclitus,  Empedocles,  Aristoteles  fuit ;  altera  eorum, 
quibus  viderentur  sine  uUo  fato  esse  animorum  mo- 

tus  voluntarii)  Chrysippus,  tamquam  arbiter  honora- 
rius,  medium  ferire  voluisse :  sed  applicat  se  ad  eos 
potius,  qui  necessitate  motus  animos  liberatos  volunt. 
Dum  autem  verbis  utitur  suis,  delabitur  in  eas  diffi- 
cultates,  ut  necessitatem  fati  confirmet  invitus. 

Atque  hoc,  si  placet,  quale  sit,  videamus,  in  assen- 
sionibus,  quas  prima  oratione  tractavi.  Eas  enim  ve- 
teres  Dli,  quibus  omnia  fato  fieri  videbantur,  vi  effici 
et  necessitate  dicebant.  Qui  autem  ab  his  dissentie- 
bant,  fato  assensiones  liberabant ;  negabantque,  fato 
assensionibus  adliibito,  necessitatem  ab  his  posse  re- 
moveri :  iique  ita  disserebant.  "  Si  omnia  fato  fiunt, 
omnia  fiunt  causa  antecedente  :  et,  si  appetitus,  illa 
etiam,  quae  appetitum  sequuntur.  Ergo  etiam  assen- 
siones.  At,  si  causa  appetitus  non  est  sita  in  nobis, 
ne  ipse  quidem  appetitus  est  in  nostra  potestate. 
Quod  si  ita  est,  ne  illa  quidem,  quae  appetitu  effici- 
untur,  sunt  sita  in  nobis.  Non  sunt  igitur  neque  as- 
sensiones  neque  actiones  in  nostra  potestate.  Ex  quo 
efficitur,  ut  nec  laudationes  justae  sint,  nec  vitupera- 
tiones,  nec  honores,  nec  supplicia."  Quod  cum  vitio- 
sum  sit,  probabiliter  concludi  putant,  non  omnia  fato 
fieri,  quaecumque  fiant. 

XVIII.  Chrysippus  autem,  cum  et  necessitatem 
improbaret,  et  nihil  vellet  sine  praepositis  causis 
evenire,  causarum  genera  distinguit,  ut  et  necessita- 
tem  efFugiat,  et  retineat  fatum.  "  Causarum  enim," 
inquit,  ''  aliae  sunt  perfectae  et  principales,  aliae  adju- 
vantes  et  proximae.  Quamobrem,  cum  dicimus,  om- 
nia  fato  fieri  causis  antecedentibus,  non  hoc  intelHgi 
volumus,  causis  perfectis  et  principalibus,  sed  causis 
adjuvantibus,  antecedentibus  et  proximis."  Itaque 
illi  rationi,  quam  paulo  ante  conclusi,  sic  occurrit : 
^'  Si  omnia  fato  fiant,  sequi  illud  quidem,  ut  omnia 
causis  fiant  antepositis ;  verum  non  principalibus  et 
perfectis,  sed  adjuvantibus  et  proximis :  quae  si  ipsae 
iion  sint  in  nostra  potestate,  non  sequitur,  ut  ne  appe- 
titus  quidem  sit  in  nostra  potestate."  At  hoc  seque- 

retur,  si  omnia  perfectis  et  principalibus  causis  fieri 
diceremus,  ut,  cum  hae  causae  non  essent  in  nostra 
potestate,  ne  ille  quidem  esset  in  nostra  potestate. 

Quamobrem,  qui  ita  fatum  introducunt,  ut  neces- 
sitatem  adjungant,  in  eos  valebit  illa  conclusio.  Qui 
autem  causas  antecedentes  non  dicunt  perfectas  neque 
principales,  in  eos  nihil  valebit.  Quod  enim  dicantur 
assensiones  fieri  causis  antepositis,  id  quale  sit,  facile 
a  se  explicari  putant.  Nam,  quamquam  assensio  non 
possit  fieri,  nisi  commota  viso ;  tamen  cum  id  visum 
proximam  causam  habeat,  non  principalem,  hanc 
habet  rationem,  (ut  Chrysippus  vult)  quam  dudum 
diximus,  non,  ut  illa  quidem  fieri  possit  nuUa  vi  ex- 
trinsecus  excitata,  (necesse  est  enim,  assensionem 
viso  commoveri) ;  sed  revertitur  ad  cylindrum,  et  ad 
turbinem  suum,  quae  moveri  incipere,  nisi  pulsa,  non 
possunt.  Id  autem  cum  accidit,  suapte  natura,  quod 
superest,  et  cylindrum  volvi,  et  versari  [turbinem 
putat. 

XIX.  Ut  igitur,  inquit,  qui  protrusit  cylindrum, 
dedit  ei  principium  motionis,  volubilitatem  autem 
non  dedit ;  sic  visum  objectum  imprimet  illud  qui- 
dem,  et  quasi  signabit  in  animo  suam  speciem  ;  sed 
assensio  nostra  erit  in  potestate :  eaque,  quemadmo- 
dum  in  cyHndro  dictum  est,  extrinsecus  pulsa,  quod 
rehquum  est,  suapte  vi  et  natura  movebitur.  Quod 
si  aUqua  res  efficeretur  sine  causa  antecedente,  fal- 
sum  esset,  omnia  fato  fieri :  sin  omnibus,  quaecum- 
que  fiunt,  verisimile  est  causam  antecedere;  quid 
afferri  poterit,  cur  non  omnia  fato  fieri  fatendum  sit  ? 
modo  inteUigatur,  quae  sit  causarum  distinctio  ac 
dissimUitudo. 

Haec  cum  ita  sint  a  Chrysippo  expUcata,  si  ilK, 
qui  negant  assensiones  fato  fieri,  fateantur  tamen, 
eas  non  sine  viso  antecedente  fieri;  alia  ratio  est 
Sed  si  concedunt,  anteire  visa,  nec  tamen  fato  fieri 
assensiones,  quod  proxima  Ula  et  continens  causa  non 
moveat  assensionem ;  vide,  ne  idem  dicant.  Nequc 

enim  Chrysippus  (concedens  assensionis  proximam 
et  continentem  causam  esse  in  viso  positam,  neque 
eam  causam  ad  assentiendum  necessariam  esse)  con- 
cedet,  ut,  si  omnia  fato  fiant,  omnia  fiant  causis  an- 
tecedentibus  et  necessariis.  Itemque  illi,  qui  ab  hoc 
dissentiunt,  confitentes  non  fieri  assensiones  sine  prae- 
cursione  visorum,  dicent,  si  omnia  fato  fierent  ejus- 
modi,  ut  nihil  fieret,  nisi  praegressione  causae,  confi- 
tendum  esse,  fato  fieri  omnia.  Ex  quo  facile  intellectu 
est,  (quoniam  utrique,  patefacta  atque  explicata  sen- 
tentia  sua,  ad  eumdem  exitum  veniant)  verbis  eos, 
non  re,  dissidere.  Omninoque  cum  hagc  sit  distinctio, 
ut  quibusdam  in  rebus  vere  dici  possit,  cum  has  cau- 
sae  antegressae  sint,  non  esse  in  nostra  potestate,  quin 
illa  eveniant,  quorum  causae  fuerint;  quibusdam 
autem  in  rebus,  causis  antegressis,  in  nostra  tamen 
esse  potestate,  ut  aliud  aHter  eveniat ;  hanc  distinc- 
tionem  utrique  approbant :  sed  alteri  censent,  qui- 
bus  in  rebus  cum  causas  antecesserint,  ita,  ut  non  sit 
in  nostra  potestate,  ut  aliter  illa  eveniant,  illas  fato 
fieri ;  quae  autem  in  nostra  potestate  sint,  ab  his  fa- 
tum  abesse  *  *  * 

XX.  Hoc  modo  hanc  causam  disceptari  oportet, 
non  ab  atomis  errantibus,  et  de  via  declinantibus, 
prassidium  petere.  Declinat,  inquit,  atomus.  Pri- 
mum,  cur  ?  aliam  enim  quamdam  vim  motus  habe- 
bunt  a  Democrito  impulsionis,  quam  plagam  ille 
appeilat;  a  te,  Epicure,  gravitatis  et  ponderis. 
Quae  ergo  nova  causa  in  natura  est,  quae  declinet 
atomum?  aut  num  sortiuntur  inter  se,  quae  decli- 
net,  quae  non  ?  aut  cur  minimo  declinent  intervallo, 
majore  non  ?  aut  cur  declinent  uno  minimo,  non 
declinent  duobus,  aut  tribus  ?  Optare  hoc  quidem 
est,  non  disputare.  Nam  neque  extrinsecus  impul- 
sam  atomum  loco  moveri  et  declinare  dicis ;  neque 
in  illo  inani,  per  quod  feratur  atomus,  quidquam 
fuisse  causae,  cur  ea  non  e  regione  ferretur :  nec  in 
ipsa  atomo  mutationis  aliquid  factum  est,  quam- 

obrem  naturalem  sui  ponderis  motum  non  teneret 
Ita,  cum  attulisset  nullam  causam,  quae  istam  decli- 
nationem  efficeret ;  tamen  aliquid  sibi  dicere  videtur, 
cum  id  dicat,  quod  omnium  mentes  adspernentur  ac 
respuant.  Nec  vero  quisquam  magis  confirmare  mihi 
videtur,  non  modo  fatum,  verum  etiam  necessitatem 
et  vim  omnium  rerum,  sustulisseque  motus  animi 
voluntarios,  quam  hic,  qui  aliter  obsistere  fato  fate- 
tur  se  non  potuisse,  nisi  ad  has  commenticias  decli- 
nationes  confugisset.  Nam,  ut  essent  atomi,  (quas 
quidem  esse,  mihi  probari  nullo  modo  potest)  tamen 
declinationes  istse  nunquam  explicarentur.  Nam,  si 
atomis,  ut  gravitate  ferantur,  tributum  est  necessi- 
tate  naturce,  quod  omne  pondus,  nulla  re  impediente, 
moveatur  et  feratur  necesse  est ;  illud  quoque  necesse 
est,  decHnare  quibusdam  atomis,  vel,  si  volunt,  om-. 
nibus  naturaliter  *  *  * 

Multa  desunU 


M.TULLII  CICERONIS, 
L  E  G  I  B  U  S, 

LIBER  PRIMUS. 

T,  Poinponius  Atticus — M,  T,  CicerO'-^  Q.  Frater. 

I.  Atticus.  Lucus  quidem  ille,  et  haec  Arpina- 
tium  quercus  agnoscitur,  saepe  a  me  lectus  in  *'  Ma- 
rio."  JSi  manet  fila  quercus,  haec  est  profecto :  etenim 
est  sane  vetus.  Quintus,  Manet  vero,  Attice  noster ; 
et  semper  manebit :  sata  est  enim  ingenio.  Nullius  au- 
tem  agricolae  cultu  stirps  tam  diuturna,  quam  poetae 
versu,  seminari  potest.  Atticus,  Quo  tandem  modo, 
Quinte?  aut  quale  est  istuc,  quod  poetae  serunt? 
mihi  enim  videris,  fratrem  laudando,  sufFragari  tibi. 
Quintus.  Sit  ita  sane.  Verum  tamen,  dum  Latinae 
loquentur  literae,  quercus  huic  loco  non  deerit,  quae 
Mariana  dicatur:  eaque  (ut  ait  Scasvola  de  fratris 
mei  "  Mario") 

"  Canescet  saeclis  innumerabilibus.'* 

Nisi  forte  Athenae  tuae  sempiternam  in  arce  oleam 
tenere  potuerunt ;  aut,  quod  Homericus  Ulysses  Deli 
se  proceram  et  teneram  pahnam  vidisse  dixit,  hodie 
nionstrant  eamdem :  multaque  aha  multis  locis  diu- 
tius  commemoratione  manent,  quam  natura  stare 

potuerunt.  Quare  glandifera  illa  quercus,  ex  qu^ 
olim  evolavit 

"  Nuntia  fulva  Jovis,  miranda  visa  figura," 

nunc  sit  haec.  Sed,  cum  eam  tempestas  vetustasve 
consumserit,  tamen  erit  his  in  locis  quercus,  quam 
Marianam  quercum  vocent. 

Atticus.  Non  dubito  id  quidem:  sed  hoc  jam  non 
ex  te,  Quinte,  quaero,  verum  ex  ipso  poeta,  tuine 
versus  hanc  quercum  severint,  an  ita  factum  de  Ma- 
rio,  ut  scribis,  acceperis.  Marcus,  Respondebo  tibi 
equidem,  sed  non  ante  quam  mihi  tu  ipse  responde- 
ris,  Attice,  certene,  non  longe  a  tuis  aedibus  inam- 
bulans,  post  exc53sum  suum,  Romulus  Proculo  Ju- 
lio  dixerit,  se  Deum  esse,  et  Quirinum  vocari,  tem- 
plumque  sibi  dedicari  in  eo  loco  jusserit ;  et  Athenis, 
non  longe  item  a  tua  illa  antiqua  domo,  Orithyiam 
Aquilo  sustulerit?  sic  enim  est  traditum.  Atticus, 
Quorsum  tandem,  aut  cur,  ista  quasris?  Marcus. 
Nihil  sane,  nisi  ne  nimis  diligenter  inquiras  in  ea, 
quae  isto  modo  memoriae  sint  prodita.  Atticus,  Atqui 
multa  quaeruntur  in  Mario,  fictane,  an  vera  sint :  et 
a  nonnuUis,  quod  et  in  recente  memoria,  et  in  Arpi- 
nati  homine,  [vel  severitas]  a  te  postulatur.  Mar- 
cus.  Et,  mehercule,  ego  me  cupio  non  mendacem 
putari :  sed  tamen  nonnuUi  isti,  Tite,  faciunt  impe- 
rite,  qui,  in  isto  periculo,  non  ut  a  poeta,  sed  ut  a 
teste,  veritatem  exigant.  Nec  dubito,  quin  iidem,  et 
cum  Egeria  coUocutum  Numam,  et  ab  aquila  Tar- 
quinio  apicem  impositum,  putent.  Quintus,  Intelli» 
go,  te,  frater,  ahas  in  historia  leges  observandas  pu- 
tare,  ahas  in  poemate.  Marcus.  Quippe  cum  in  illa 
ad  veritatem,  Quinte,  referantur,  in  hoc  ad  delecta- 
tionem  pleraque :  quamquam  et  apud  Herodotum, 
patrem  historiae,  et  apud  Theopompum,  sunt  innu- 
merabiles  fabulas. 

II.  Atticus,  Teneo,  quam  optabam,  occasionem ; 
neque  omittam.    Marcus,  'Quam  tandem,  Tite? 

Attkns,  Postulatur  a  te  jamdiu,  vel  flagitatiir  po- 
tius,  historia.  Sic  enim  putant,  te  illam  tractante, 
eflici  posse,  ut  in  hoc  etiam  genere  Graeciae  nihil 
cedamus.  Atque,  ut  audias,  quid  ego  ipse  sentiam, 
non  solum  milii  videris  eorum  studiis  qui  literis  de- 
lectantur,  sed  etiam  patriae,  debere  hoc  munus ;  ut 
ea,  quse  salva  per  te  est,  per  te  eumdem  sit  ornata. 
Abest  enim  historia  literis  nostris,  ut  et  ipse  intelligo, 
et  ex  te  persaepe  audio.  Potes  autem  tu  profecto  sa- 
tisfacere  in  e^,  quippe  cum  sit  opus  (ut  tibi  quidem 
videri  solet)  unum  hoc  oratorium  maxime.  Quam- 
obrem  aggredere,  quaesumus ;  et  sume  ad  hanc  rem 
tempus,  quae  est  a  nostris  hominibus  adhuc  aut  igno- 
rata  aut  relicta.  Nam,  post  annales  pontificum  maxi- 
morum  (quibus  nihil  potest  esse  jucundius),  si  aut 
ad  Fabium,  aut  ad  eum,  qui  tibi  semper  in  ore  est, 
Catonem,  aut  ad  Pisonem,  aut  ad  Fannium,  aut  ad 
Vennonium  venias  ;  quamquam  ex  his  alius  alio  plus 
habet  virium,  tamen  quid  tam  exile,  quam  isti  om- 
nes  ?  Fannii  autem  aetati  conjunctus  Antipater  paulo 
inflavit  vehementius,  habuitque  vires  agrestes  ille 
quidem  atque  horridas,  sine  nitore  ac  palaestra :  sed 
tamen  admoner^  reliquos  potuit,  ut  accuratius  scri- 
berent.  Ecce  autem  successere  huic  Gellii,  Clodius, 
Asellio ;  nihil  ad  Coelium,  sed  potius  ad  antiquorum 
languorem  atque  inscitiam.  Nam  quid  Macrum  nu- 
merem?  cujus  loquacitas  habet  aliquid  argutiarum  ; 
nec  id  tamen  ex  illa  erudita  Graecorum  copia,  sed  ex 
librariolis  Latinis :  in  orationibus  autem  multus  et 
ineptus,  ad  summam  impudentiam.  Sisenna,  ejus 
amicus,  omnes  adhuc  nostros  scriptores  (nisi  qui 
forte  nondum  ediderunt,  de  quibus  existimare  non 
possumus)  facile  superavit.  Is  tamen  neque  orator  in 
numero  vestro  unquam  est  habitus;  et  in  historia 
puerile  quiddam  consectatur ;  ut  unum  Clitarchum, 
neque  praeterea  quemquam,  de  Graecis  legisse  vide- 
atur ;  eum  tamen  velle  duntaxat  imitari ;  quem  si 

assequi  posset,  aliquantum  ab  optimo  tamen  abesset. 
Quare  tuum  est  munus  :  hoc  a  te  exspectatur ;  nisi 
quid  Quinto  videtur  secus. 

III.  Quintus.  Mihi  vero  nihil  :  et  ssBpe  de  isto 
collocuti  sumus:  sed  est  quaedam  inter  nos  parva 
dissensio.  Atticus.  Quae  tandem  ?  Quintus.  A  qui- 
bus  temporibus  scribendi  capiat  exordium.  Ego  enim 
ab  ultimis  censeo,  quoniam  iUa  sic  scripta  sunt,  ut 
ne  legantur  quidem:  ipse  autem  aequalem  aetatis 
suaB  memoriam  deposcit,  ut  ea  complectatur,  quibus 
ipse  interfuit.  Atticus.  Ego  vero  huic  potius  assen- 
tior.  Sunt  enim  maximae  res  in  hac  memoria  atque 
aetate  nostra:  tum  autem  hominis  amicissimi,  Cn. 
Pompeii,  laudes  illustrabit :  incurret  etiam  in  illum- 
met  memorabilem  annum  suum :  quae  ab  isto  malo 
praedicari,  quam  (ut  aiunt)  de  Remo  et  Romulo. 
Marcus.  Intelligo  equidem  a  me  istum  laborem 
jamdiu  postulari,  Attice;  quem  non  recusarem,  si 
mihi  ullum  tribueretur  vacuum  tempus  et  liberum. 
Neque  enim  occupata  opera,  neque  impedito  animo, 
res  tanta  suscipi  potest.  Utrumque  opus  est,  et  cura 
vacare,  et  negotio.  Atticus.  Quid  ?  ad  caetera  (quae 
scripsisti  plura,  quam  quisquam  e  nostris)  quod  tibi 
tandem  tempus  vacuum  fuit  concessum  ?  Marcus, 
Subseciva  quaedam  tempora  incurrunt,  quae  ego  per« 
ire  non  patior ;  ut,  siqui  dies  ad  rusticandum  dati 
sint,  ad  eorum  numerum  accommodentur,  quae  scri- 
bimus.  Historia  vero  nec  institui  potest,  nisi  praepa- 
rato  otio,  nec  exiguo  tempore  absolvi :  et  ego  animi 
pendere  soleo,  cum,  semel  quid  orsus,  traducor  alio; 
neque  tam  facile  interrupta  contexo,  quam  absolvo 
instituta.  Atticus.  Legationem  aliquam  nimirum  ora- 
tio  ista  postulat,  aut  ejusmodi  quampiam  cessionem 
liberam  atque  otiosam.  Marcus.  Ego  vero  aetatis  po- 
tius  vacationi  confidebam,  cum  praesertim  non  recu- 
sarem,  quominus,  more  patrio,  sedens  in  solio,  con- 
sulentibus  responderem,   senectutisque  non  inertis 

grato  atque  honesto  fungerer  munere.  Sic  enim  mihi 
liceret,  et  isti  rei  quam  destderas,  et  multis  uberiori- 
bus  atque  majoribus,  operge  quantum  vellem,  dare. 

IV.  Atticus.  Atqui  vereor,  ne  istam  causam  ne- 
mo  noscat;  tibique  semper  dicendum  sit,  et  eo  magis, 
quod  te  ipse  mutasti,  et  aliud  dicendi  instituisti  ge- 
nus:  ut,  quemadmodum  Roscius,  familiaris  tuus, 
in  senectute  numeros  in  cantu  [ceciderat,]  ipsasque 
tardiores  fecerat  tibias ;  sic  tu  a  contentionibus,  qui- 
bus  summis  uti  solebas,  quotidie  relaxes  aliquid,  ut 
jam  oratio  tua  non  multum  a  philosophorum  leni- 
tate  absit ;  quod  sustinere  cum  vel  summa  senectus 
posse  videatur,  nullam  tibi  a  causis  vacationem  video 
dari.  Quintus.  At,  mehercule,  ego  arbitrabar  posse 
id  populo  nostro  probari,  si  te  ad  jus  respondendum 
dedisses.  Quamobrem,  cum  placebit,  experiendum 
tibi  censeo.  Marcus.  Id,  siquidem,  Quinte,  nuUum 
esset  in  experiendo  periculum.  Sed  vereor,  ne,  dum 
minuere  velim  laborem,  augeam;  atque  ad  illam 
causarum  operam,  ad  quam  ego  nunquam,  nisi  pa« 
ratus  et  meditatus,  accedo,  adjungatur  haec  juris  in- 
terpretatio,  quae  non  tam  mihi  molesta  sit  propter 
laborem,  quam  quod  dicendi  cogitationem  auferat, 
sine  qua  ad  nullam  majorem  unquam  causam  sum 
ausus  accedere. 

Atticus.  Quin  igitur  ista  ipsa  explicas  nobis  his 
subsecivis  (ut  ais)  temporibus,  et  conscribis  de  jure 
civili  subtilius  quam  caeteri  ?  Nam,  a  primo  tempore 
aetatis,  juri  studere  te  memini,  cum  ipse  etiam  ad 
Scaevolam  ventitarem  :  neque  unquam  mihi  visus  es 
ita  te  ad  dicendum  dedisse,  ut  jus  civile  contemneres. 
Marcus.  In  longum  sermonem  me  vocas,  Attice; 
quem  tamen,  nisi  Quintus  aliud  quid  nos  agere  ma- 
vult,  suscipiam:  et,  quoniam  vacui  sumus,  dicam. 
Quintus.  Ego  vero  libenter  audierim  :  quid  enim 
agam  potius  ?  aut  in  quo  melius  hunc  consumam 
diem  ? 

Marcus.  Quin  igitur  ad  illa  spatia  nostra  sedesque 

pergimus  ?  ubi,  cum  satis  erit  ambulatum,  requies- 
cemus.  Nec  profecto  nobis  delectatio  deerit,  aliud 
ex  alio  quaerentibus.  Atticus.  Nos  vero  ;  et  hac  qui- 
dem  adire,  si  placet,  per  ripam  et  umbram.  Sed  jam 
ordire  explicare,  quaeso,  de  jure  civili  quid  sentias. 
Mairus.  Ego  memini,  summos  fuisse  in  civitate 
nostra  viros,  qui  id  interpretari  populo,  et  responsi- 
tare,  soliti  sint ;  sed  eos,  magna  professos,  in  parvis 
esse  versatos.  Quid  enim  est  tantum,  quantum  jus 
civitatis  ?  quid  autem  tam  exiguum,  quam  est  munus 
hoc  eorum  qui  consuluntur,  quamquam  est  populo 
necessarium  ?  Nec  vero  eos,  qui  ei  muneri  praefue- 
runt,  universi  juris  expertes  fuisse  existimo ;  sed  hoc 
civile  (quod  vocant)  eatenus  exercuerunt,  quoad  po- 
pulum  praestare  voUierunt.  Id  autem  incognitum 
est,  minusque  in  usu  necessarium.  Quamobrem  quo 
me  vocas  ?  aut  quid  hortaris  ?  ut  Hbellos  conficiam 
de  stillicidiorum  ac  de  parietum  jure  ?  aut  ut  stipu- 
lationum  et  judiciorum  formulas  componam  ?  quae 
et  scripta  sunt  a  multis  diligenter,  et  sunt  humiliora, 
quam  illa,  quae  a  vobis  exspectari  puto. 

V.  Atticus.  Atqui,  si  quaeres,  ego  quid  exspec- 
tem ;  quoniam  scriptum  est  a  te  de  optimo  reipubUca? 
statu,  consequens  esse  videtur,  ut  scribas  tu  idem  de 
legibus  :  sic  enim  fecisse  video  Platonem  illum  tuum, 
quem  tu  admiraris,  quem  omnibus  anteponis,  quem 
maxime  diligis.  Marcus.  Visne  igitur,  ut  iUe  Cretc 
cum  CUnia,  et  cum  Lacedaemonio  JMegillo,  aestivo 
(quemadmodum  describit)  die,  in  cupressetis  Cnosi- 
orum,  et  spatiis  silvestribus,  crebro  insistens,  inter- 
dum  acquiescens,  de  institutis  rerum  pubUcarum,  ac 
de  optimis  legibus  disputat ;  sic  nos,  inter  has  pro- 
cerissimas  populos,  in  viridi  opacaque  ripa  inambu- 
lantes,  tum  autem  residentes,  quaeramus  iisdem  de 
rebus  aUquid  uberius,  quam  forensis  usus  desiderat  ? 
Atticus.  Ego  vero  ista  audire  cupio.  Marc2is.  Quid 
ait  Quintus  ?  Quintus.  NuUa  de  re  magis.  Marcus. 
Et  recte  quidem :  nam  sic  habetote,  nidlo  in  genere 


DE  LEGIBUS,  Lib.  L  Cap.  G.  135 

disputandi  magis  honeste  patefieri,  quid  sit  homini 
tributum  natura;  quantam  vim  rerum  optimarum 
mens  humana  contineat;  cujus  muneris  colendi  effi- 
ciendique  causa  nati  et  in  lucem  editi  simus  ;  quse 
sit  conjunctio  hominum,  qufe  naturahs  societas  inter 
ipsos.  His  enim  exphcatis,  fons  legum  et  juris  inve- 
niri  potest.  Atticus.  Non  ergo  a  praetoris  edicto,  ut 
plerique  nunc,  neque  a  XII  tabulis,  ut  superiores, 
sed  penitus  ex  intima  philosophia,  hauriendam  juris 
disciplinam  putas.  Marcus.  Non  enim  id  qua^rimus 
hoc  sermone,  Pomponi,  quemadmodum  caveamus  in 
jure,  aut  quid  de  quaque  consultatione  respondea- 
mus.  8it  ista  res  magna,  sicut  est ;  quse  quondam  a 
multis  claris  viris,  nunc  ab  uno  summa  auctoritate 
et  scientia  sustinetur :  sed  nobis  ita  complectenda  in 
hac  disputatione  tota  causa  universi  juris  est  ac 
legum,  ut  hoc,  civile  quod  dicimus,  in  parvum 
quemdam  et  angustum  locum  concludatur.  Na- 
tura  enim  juris  explicanda  est  nobis,  eaque  ab  ho- 
minis  repetenda  natura:  considerandae  leges,  qui- 
bus  civitates  regi  debeant :  tum  haec  tractanda,  quae 
composita  sunt  et  descripta,  jura  et  jussa  populorum, 
in  quibus  ne  nostri  quidem  populi  latebunt,  quae  vo- 
cantur  jura  civilia. 

VI.  Quintus.  Alte  vero,  et,  ut  oportet,  a  capite, 
frater,  repetis,  quod  quaerimus :  et  qui  aliter  jus  ci- 
vile  tradunt,  non  tam  justitiae  quam  litigandi  tradunt 
vias.  Marcus.  Non  est  ita,  Quinte  :  ac  potius  igno- 
ratio  juris  litigiosa  est,  quam  scientia.  Sed  haec  pos- 
terius.  Nunc  juris  principia  videamus. 

Igitur  doctissimis  viris  proficisci  placuit  a  lege: 
haud  scio  an  recte,  si  modo,  ut  iidem  definiunt,  Lex 
est  ratio  summa,  insita  in  natura,  quae  jubet  ea,  quae 
facienda  sunt,  prohibetque  contraria.  Eadem  ratio 
cum  est  in  hominis  mente  confirmata  et  confecta, 
lex  est. 

Itaque  arbitrantur,  prudentiam  esse  legem,  cujus 
ea  ids  sit,  ut  recte  facere  jubeat,  vetet  delinquere : 

eamque  rem  iUi  Grseco  putant  nomine,  a  suum  cui- 
que  tribuendo^  appellatam ;  ego,  nostro,  a  lcgendo : 
nam,  ut  illi  sequitatis,  sic  nos  delectCis,  vim  in  lege 
ponimus ;  et  proprium  tamen  utrumque  legis  est, 
i^uod  si  ita  recte  dicitur,  ut  mihi  quidem  plerumque 
videri  solet ;  a  lege  ducendum  est  juris  exordium. 
Ea  est  enim  naturae  vis ;  ea  mens  ratioque  pruden- 
tis  ;  ea  juris  atque  injuriae  regula.  Sed,  quoniam  in 
populari  ratione  omnis  nostra  versatur  oratio,  popu- 
lariter  interdum  loqui  necesse  erit,  et  eam  legem, 
quae  scripto  sancit  quod  vult,  aut  jubendo  aut  ve- 
tando,  ut  vulgus,  appellare.  Constituendi  vero  juris 
ab  illa  summa  lege  capiamus  exordium,  quae  saBculis 
omnibus  ante  nata  est,  quam  scripta  lex  ulla,  aut 
quam  omnino  civitas  constituta. 

Quintus.  Commodius  vero,  et  ad  rationem  insti- 
tuti  sermonis  sapientius.  Marcus,  Visne  ergo,  ipsius 
juris  ortum  a  tbnte  repetamus  ?  quo  invento,  non 
erit  dubium,  quo  sint  haec  referenda,  quae  quaerimus. 
Quintus,  Ego  vero  ita  faciendum  esse  censeo.  Atti- 
cus.  Me  quoque  adscribito  fratris  sententiae.  Marcus. 
Quoniam  igitur  ejus  reipublicae,  quam  optimam  esse 
docuit  in  illis  sex  libris  Scipio,  tenendus  est  nobis  et 
servandus  status,  omnesque  leges  accommodandae 
ad  illud  civitatis  genus,  serendi  etiam  mores,  nec 
scriptis  omnia  sancienda;  repetam  stirpem  juris  a 
natura,  qua  duce  est  nobis  omnis  disputatio  expli- 
canda.  Atticus.  Rectissimei  et  quidem,  ista  duce, 
errari  nullo  pacto  potest. 

VII.  Marcus.  Dasne  igitur  hoc  nobis,  Pomponi, 
(nani  Quinti  novi  sententiam)  Deorum  immortalium 
vi,  natura,  ratione,  potestate,  mente,  numine,  (sive 
quod  est  aliud  verbum,  quo  planius  significem  quod 
volo)  naturam  omnem  regi  ?  nam,  si  hoc  non  probas, 
ab  eo  nobis  causa  ordienda  est  potissimum.  Atticus. 
Do  sane,  si  postulas  ;  etenim,  propter  hunc  concen- 
tum  avium  strepitumque  fluminum,  non  vereor,  con- 
discipulorum  nequis  exaudiat.   Marcus»  Atqui  ca- 

vendum  est.  Solent  enim,  id  quod  virorum  bonorum 
est,  admodum  irasci :  nec  vero  ferent,  si  audierint, 
te  primum  caput  libri  optimi  prodidisse,  in  quo 
scripsit,  '•'  Nihil  curare  Deum,  nec  sui,  nec  alieni." 
Atticus.  Perge,  quasso:  namid,  quodtibi  concessi, 
quorsum  pertineat,  exspecto.  Marcus.  Non  faciam 
longius  :  huc  enim  pertinet ;  animal  hoc  providum, 
sagax,  multiplex,  acutum,  memor,  plenum  rationis 
et  consilii,  quem  vocamus  Hominem,  praeclara  qua- 
dam  conditione  generatum  esse  a  supremo  Deo.  So- 
lum  est  enim,  ex  tot  animantium  generibus  atque 
naturis,  particeps  rationis  et  cogitationis,  cum  caetera 
sint  omnia  expertia.  Quid  est  autem,  non  dicam  in 
homine,  sed  in  omni  ccelo  atque  terra,  ratione  divi- 
nius  ?  quse,  cum  adolevit  atque  perfecta  est,  nomina- 
tur  rite  Sapientia. 

Est  igitur  (quoniam  nihil  est  ratione  melius,  ea- 
que  et  in  homine  et  in  Deo)  prima  homini  cum  Deo 
rationis  societas.  Inter  quos  autem  ratio,  inter  eosdem 
etiam  recta  ratio,  communis  est.  Quse  cum  sit  lex, 
lege  quoque  consociati  homines  cum  Diis  putandi 
sumus.  Inter  quos  porro  est  communio  legis,  inter 
eos  communio  juris  est.  Quibus  autem  haec  sunt  in- 
ter  eos  communia,  et  civitatis  ejusdem  habendi  sunt. 
Si  vero  iisdem  imperiis  et  potestatibus  parent,  multo 
etiam  magis  parent  huic  coelesti  descriptioni,  menti- 
que  divinae,  et  praepotenti  Deo :  ut  jam  universus 
liic  mundus  una  civitas  communis  Deorum  atque 
hominum  existimanda :  et  quod,  in  civitatibus,  ra- 
tione  quadam  (de  qua  dicetur  idoneo  loco)  agnationi- 
bus  familiarum  distinguuntur  status,  id  in  rerum 
natura  tanto  est  magnificentius,  tantoque  praeclarius, 
ut  homines  Deorum  agnatione  et  gente  teneantur. 

VIII.  Nam,  cum  de  natura  omni  quaeritur,  dis- 
putari  solet  (et  nimirum  ita  sunt,  ut  disputantur) 
perpetuis  cursibus,  conversionibus  coelestibus,  exsti- 
tisse  quamdam  maturitatem  serendi  generis  humani ; 
quod,  sparsumin  terras  atque  satum,  divino  auctum 

sit  animomm  munere.    Cumque  alia,  quibus  cohae- 
rent  homines,  e  mortali  genere  sumserint,  quse  fra- 
giha  essent  et  caduca ;  animum  tamen  esse  ingene- 
ratum  a  Deo ;  ex  quo  vere  vel  agnatio  nobis  cum 
coclestibus,  vel  genus,  vel  stirps,   appellari  potest. 
Itaque,  ex  tot  generibus,  nullum  est  animal,  praeter 
hominem,  quod  habeat  notitiam  aliquam  Dei :  ipsis- 
que  in  hominibus  nulla  gens  est  neque  tam  imnian- 
sueta  neque  tam  fera,  quae  non,  etiam  si  ignoret, 
qualem  habere  Deum  deceat,  tamen  habendum  sciat. 
Ex  quo  efficitur  illud,  ut  is  agnoscat  Deum,  qui, 
unde  ortus  sit,  quasi  recordetur,  ac  noscat.  Jam  vero 
virtus  eadem  in  homine  ac  Deo  est,  neque  ullo  alio 
ingenio  praeterea.     Est  autem  virtus   nihil   aHud, 
quam  in  se  perfecta  et  ad  summum  perducta  natura. 
Est  igitur  homini  cum  Deo  similitudo.    Quod  cum 
ita  sit,    quae  tandem  potest  esse  propior  certiorve 
cognatio  ?    Itaque,    ad  hominum  commoditates  et 
usus,  tantam  rerum  ubertatem  natura  largita  est,  ut 
ea,  quse  gignuntur,  donata  consulto  nobis,  non  for- 
tuito  nata,  videantur ;  nec  solum  ea,  quae  frugibus 
atque  baccis  terrae  fetu  profunduntur,  sed  etiam  pe- 
cudes :  quod  perspicuum  sit,  partim  esse  ad  usum 
hominum,  partim  ad  fructum,  partim  ad  vescendum 
procreatas.    Artes  vero  innumerabiles  repertas  sunt, 
docente  natura;  quam  imitata  ratio,  res  ad  vitam 
necessarias  sollerter  consecuta  est. 

IX.  Ipsum  autem  hominem  eadem  natura  non 
solum  celeritate  mentis  ornavit,  sed  etiam  sensus, 
tamquam  satellites,  attribuit,  ac  nuntios  :  et  rerum 
plurimarum  obscurarum  necessarias  intelligentias 
enudavit,  quasi  fundamenta  quaedam  scientiae :  figu- 
ramque  corporis  habilem  et  aptam  ingenio  humano 
dedit.  Nam,  cum  caeteras  animantes  abjecisset  ad 
pastum,  solum  hominem  erexit,  ad  ccelique,  quasi 
cognationis  domiciliique  pristini,  conspectum  excita- 
vit :  tum  speciem  ita  formavit  oris,  ut  in  ea  penitus 
reconditos  mores  effinger^t.   Nam  et  oculi,  nimis  ar- 

guti,  quemadmodum  animo  afFecti  simus,  loquun- 
tur ;  et  is,  qui  appellatur  vultus,  qui  nullo  in  ani- 
mante  esse,  praster  hominem,  potest,  indicat  mores ; 
cujus  vim  Gra^ci  norunt,  nomen  omnino  non  habent. 
Omitto  opportunitates  hahilitatesque  reliqui  corpo- 
ris,  moderationem  vocis,  orationis  vim,  qu5B  conci- 
liatrix  est  humanse  maxime  societatis.    Neque  enim 
omnia  sunt  hujus  disputationis  ac  temporis :  et  hunc 
locum  satis  (ut  mihi  vddetur),  in  iis  libris,  quos  le- 
gistis,  expressit  Sdpio.    Nunc,  quoniam  hominem, 
quod  principium  reliquarum  remm  esse  voluit,  ge- 
neravit  et  ornavit  Deus,  perspicuum  sit  illud  (ne 
omnia  disserantur)  ipsam  per  se  naturam  longius 
progredi ;  quaEJ,  etiam  nuUo  docente,  profecta  ab  iis, 
quorum,  ex  prima  et  inchoata  intelligentia,  genera 
cognovit,  confirmat  ipsa  p^  se  rationem,  et  perficit. 
X.  Atticus.  Dii  immortales  l  quam  tu  longe  juris 
principia  repetis  !  atque  ita,  ut  ego  non  modo  ad  illa 
non  properem,  quse  exspectabam  a  te  de  jure  civili ; 
sed  fadie  patiar,  te  hunc  diem  vel  totum  in  isto  ser« 
mone  consumere.    Sunt  enim  haec  majora,  quae  aho- 
rum  causa  fortasse  complecteris,  quam  ipsa  illa,  quo- 
rum  haac  causa  praeparantur.    Marcus,  Sunt  hasc 
quidem  magna,  quae  nunc  breviter  attinguntur :  sed 
omnium,  quae  in  hominum  doctorum  disputatione 
versantur,  nihil  est  profecto  prgestabilius,  quam  plane 
intelligi,  nos  ad  justitiam  esse  natos,  neque  opinione, 
sed  natura,  constitutum  esse  jus.   Id  jam  patebit,  si 
hominum  inter  ipsos  societatem  conjunctionemque 
perspexeris.   Nihil  est  enim  unum  uni  tam  simile, 
tam  par,  quam  omnes  inter  nosmet  ipsos  sumus^ 
Quod  si  depravatio  consuetudinum,   si  opinionum 
[vanitas]  non  imbeciUitatem  animorum  torqueret  et 
flecteret,  quocumque  coepisset;  sui  nemo  ipse  tam 
similis  esset,  quam  omnes  sunt  omnium.    Itaque, 
quaecumque  est  hominis  definitio,   una  in  omnes 
valet. 
Quod  argumenti  satis  est,  nullam  dissimilitudi- 

nem  esse  in  genere:  quse  si  esset,  non  una  omnes 
definitio  contineret.  Etenim  ratio,  qua  una  praesta- 
mus  belluis,  per  quam  conjectura  valemus,  argu- 
mentamur,  refellimus,  disserimus,  conficimus  ali- 
quid,  concludimus,  certe  est  communis,  doctrina 
difFerens,  discendi  quidem  facultate  par.  Nam  et 
sensibus  eadem  omnia  comprehenduntur ;  et  ea,  quae 
movent  sensus,  itidem  movent  omnium  :  quaeque  in 
animis  imprimuntur  (de  quibus  ante  dixi)  inchoatae 
intelligentiae,  similiter  in  omnibus  imprimuntur :  in- 
terpresque  est  mentis  oratio,  verbis  discrepans,  sen- 
tentiis  congruens.  Nec  est  quisquam  gentis  ullius, 
qui,  ducem  naturam  nactus,  ad  virtutem  pervenire 
non  possit. 

XI.  Nec  solum  in  rectis,  sed  etiam  in  pravitati- 
bus,  insignis  est  humani  generis  similitudo :  nam  et 
voluptate  capiuntur  omnes ;  qus,  etsi  illecebra  tur- 
pitudinis,  tamen  habet  quiddam  simile  naturalis 
boni :  [lenitate]  enim  et  suavitate  delectans,  sic  ab 
errore  mentis,  tamquam  salutare  aliquid,  adsciscitur : 
similique  inscitia  mors  fugitur,  quasi  dissolutio  na- 
turae ;  vita  expetitur,  quia  nos,  in  quo  nati  sumus, 
continet :  dolor  in  maximis  malis  ducitur,  cum  sua 
asperitate,  tum  quod  naturae  interitus  videtur  sequi. 
Propterque  honestatis  et  gloriae  similitudinem,  beati, 
qui  honorati  sunt,  videntur ;  miseri  autem,  qui  in- 
glorii.  JMolestise,  laetitiae,  cupiditates,  timores,  simi- 
liter  omnium  mentes  pervagantur :  nec,  si  opiniones 
aliae  sunt  apud  alios,  idcirco,  qui  canem  et  felem,  ut 
Deos,  colunt,  non  eadem  superstitione,  qua  caeterae 
genteSj  conflictantur.  Quas  autem  natio  non  comi- 
tatem,  non  benignitatem,  non  gratum  animum  et 
beneficii  memorem,  dihgit  ?  quae  superbos,  quae  ma- 
leficos,  quae  crudeles,  quae  ingratos  non  adspernatur, 
non  odit  ?  Quibus  ex  rebus,  cum  omne  genus  homi- 
num  sociatum  inter  se  esse  intelligatur,  illud  extre- 
mum  est,  quod  rectc  vivendi  ratio  meliores  efficit. 
Quae  si  approbatis,  pergam  ad  reliqua :  sin  quid  re- 

quiritis,  id  explicemus  prius.    Atticus,  Nos  vero 
iiiliil ;  ut  pro  utroque  respondeam. 

XII.  Marcus,  iSequitur  igitur,  ad  participandura 
alium  ab  alio,  communicandumque  inter  omnes  jus, 
nos  natura  esse  factos  Catque  hoc  in  omni  hac  dispu- 
tatione  sic  intelligi  volo,  quod  dicam  naturam  esse)  ; 
tantam  autem  esse  corruptelam  malae  consuetudinis, 
ut  ab  ea  tamquam  igniculi  exstinguantur  a  natura 
dati :  exorianturque  et  confirmentur  vitia  contraria. 
Quod  si,  quo  modo  est  natura,  sic  judicio,  homines 
'^  humani"  (ut  ait  poeta)  '^  nihil  a  seaUenum  puta- 
rent,"  coleretur  jus  sBque  ab  omnibus.  Quibus  enim 
ratio  a  natura  data  est,  iisdem  etiam  recta  ratio  data 
est :  ergo  et  lex,  quae  est  recta  ratio  in  jubendo  et 
vetando :  si  lex,  jus  quoque.  At  omnibus  ratio  :  ju5 
igitur  datum  est  omnibus;  recteque  Socrates  exs&- 
crari  eum  solebat,  qui  primus  utilitatem  a  natura 
«ejunxisset.  Id  enim  querebatur  caput  esse  exitiorum 
oranium :  unde  est  iJla  Pythagorea  vox,  ra  twv 
<PiXwv  xoiva,  xxi  ^iXitxv  iaoTY)Toc.  Ex  quo  perspicitur, 
cura  hanc  benevolentiam,  tara  late  longeque  difFu- 
sam,  vir  sapiens  in  ahquem  pari  virtute  praeditum 
contulerit,  tum  illud  etfici,  quod  quibusdara  incre- 
dibile  videatur,  sit  autera  necessariura,  ut  nihilo  sese 
plus  quara  alterura  diligat.  Quid  enira  est,  quod 
difFerat,  cum  sint  cuncta  paria  ?  Quod  si  interesse 
quidpiam  tantulum  modo  potuerit,  jam  amicitiae  no- 
men  occiderit ;  cujus  est  ea  vis,  ut,  simul  atque  sibi 
aliquid  quam  alteri  maluerit,  nulla  sit.  Quae  pras- 
muniuntur  omnia  reliquo  sermoni,  disputationique 
nostrae,  quo  facilius,  jus  in  natura  esse  positum,  in- 
teUigi  possit.  De  quo  cum  perpauca  dixero,  tura  ad 
jus  civUe  veniam,  ex  quo  haec  oranis  nata  est  oratio* 

XIII.  Quhitus.  Tu  vero  jam  perpauca  scUicet. 
Ex  iis  enim,  quag  dixisti,  Attico  videtur,  mihi  qui- 
dem  certe,  ex  natura  ortura  esse  jus.  Atticus.  An 
mihi  aUter  videri  possit,  cura  haec  jara  perfecta  sint ; 
primum,  quasi  muneribus  Deorum  nos  esse  instructos 


142      DE  LEGIBUS,  Lib.  L  Cap.  13. 

et  omatos ;  secundo  autem,  unum  esse  hominum  in- 
ter  ipsos  vivendi  parem  communemque  rationem ; 
deinde,  omnes  inter  se  naturali  quadam  indulgentia 
et  benevolentia,  tum  etiam  societate  juris,  contineri  ? 
Quae  cum  vera  esse,  recte,  ut  arbitror,  concesseri- 
mus,  qui  jam  licet  nobis  a  natura  leges  et  jura  se- 
jungere? 

Marciis.  Recte  dicis ;  et  res  sic  se  habet.  Verum, 
philosophcrum  more,  (non  veterum  quidem  illorum, 
sed  eorum  qui  quasi  officinas  instruxerunt  sapientiae) 
quae  fuse  ohm  disputabantur  ac  libere,  ea  nunc  artr- 
culatim  distincteque  dicuntur.  Nec  enim  satisfieri 
censent  huic  loco,  qui  nunc  est  in  manibus,  nisi  se- 
paratim  hoc  ipsum,  naturae  esse  jus,  disputarint. 
Atticus.  Et  scilicet  tua  libertas  disserendi  amissa  est ; 
aut  tu  is  es,  qui,  in  disputando,  non  tuum  judicium 
sequare,  sed  auctoritati  aliorum  pareas  ?  Marcus. 
Non  semper,  Tite:  sed,  iter  hujus  sermonis  quod 
sit,  vides.  Ad  respublicas  firmandas,  et  ad  stabi- 
liendas  vires,  sanandos  populos,  cmnis  nostra  pergit 
oratio.  Quocirca  vereor  committere,  ut  non  bene 
provisa  et  diligenter  explorata  principia  ponantur: 
nec  tamen  ut  omnibus  probentur  (nam  id  fieri  non 
potest),  sed  ut  iis  qui  omnia  recta  atque  honesta  per 
se  expetenda  duxerunt,  et  aut  nihil  omnino  in  bonis 
numerandum,  nisi  quod  per  seipsum  laudabile  esset, 
aut  certe  nuUum  habendum  magnum  bonum,  nisi 
quod  vere  laudari  sua  sponte  posset.  His  omnibus 
(sive  in  Academia  vetere  cum  Speusippo,  Xenocrate, 
Polenione  manserunt;  sive  Aristotelem  et  Theo- 
phrastum,  cum  illis  re  congruentes,  genere  docendi 
paulum  diiFerentes,  sccuti  sunt ;  sive,  ut  Zenoni  vr- 
sum  est,  rebus  non  commutatis,  immutaverunt  vo- 
cabula ;  sive  etiam  Aristonis  difficilem  atque  arduam, 
sed  jam  tamen  fractam  et  convictam  sectam  secuti 
sunt,  ut,  virtutibus  exceptis  atque  vitiis,  cjetera  in 
summa  sequalitate  ponerent)  his  omnibus  hsec,  quse 
dixi,  probantur.  Sibi  autem  indulgentes,  et  corpor 

deservientes,  atque  omnia,  quse  sequantur  in  vita, 
quaeque  fugiant,  voluptatibus  et  doloribus  ponde- 
rantes,  etiam  si  vera  dicunt,  (nihil  enim  opus  est 
hoc  loco  litibus)  in  hortulis  suis  jubeamus  dicere,  at- 
que  etiam  ab  omni  societate  reipublicas,  cujus  partem 
nec  norunt  ullam,  nec  unquam  nosse  voluerunt, 
paulisper  facessant,  rogemus.  Perturbatricem  autem 
harum  omnium  rerum  Academiam,  hanc  ab  Arcesila 
et  Carneade  recentem,  exoremus,  ut  sileat.  Nam,  si 
invaserlt  in  haec,  quce  satis  scite  nobis  instructa  et 
composita  videntur,  nimias  edet  ruinas.  Quam  qui- 
dem  ego  placare  cupio,  submovere  non  audeo. 

Desunt  Mc  fortasse  nonnuUa  de  peccatl  conscien-^ 
tid^  et  scelerum  pcenis, 

XIV.  Nam  et  in  iis,  sine  illius  suffimentis,  expiati 
sumus.  At  vero  scelerum  in  homines  atque  impieta- 
tum  nulla  expiatio  est.  Itaque  poenas  luunt,  non  tam 
judiciis  (quae  quondam  nusquam  erant,  hodie  mul- 
tifariam  nulla  sunt,  ubi  sunt  tamen,  persaepe  falsa 
sunt),  quam  [conscientia,]  ut  eos  agitent  insectentur- 
que  Furije,  non  ardentibus  tasdis,  sicut  in  fabulis,  sed 
angore  conscientiae,  fraudisque  cruciatu.  Quod  si  ho- 
mines  ab  injuria  poena,  non  natura,  arcere  deberet, 
quaenam  soUicitudo  vexaret  impios,  sublato  supplicio- 
rum  metu  ?  quorum  tamen  nemo  tam  audax  unquam 
fuit,  quin  aut  abnueret  a  se  commissum  esse  facinus, 
aut  justi  sui  doloris  causam  aliquam  fingeret,  defen- 
sionemque  facinoris  a  naturae  jure  aliquo  quaereret. 
Quse  si  appellare  audent  impii,  quo  tandem  studio 
colentur  a  bonis  ?  Qucd  si  poena,  si  metus  supplicii, 
non  ipsa  turpitudo,  deterret  ab  injuriosa  facinorosa- 
que  vita ;  nemo  est  injustus ;  [at]  incauti  potius  ha- 
bendi  sunt  improbi. 

Tum  autem,  qui  non  ipso  honesto  movemur,  ut 
boni  viri  simus,  sed  utilitate  aliqua  atque  fructu, 
callidi  sumus,  non  boni.  Nam  quid  faciet  is  homo 
in  tenebris,  qui  nihil  timet,  nisi  testem  et  judicem  ? 

quid,  in  deserto  loco  nactus,  quem  multo  auro  spo- 
liare  possit,  imbecillum  atque  solum?  Noster  qui- 
dem  hic,  natura  justus  vir  ac  bonus,  etiam  collo- 
quetur,  juvabit,  in  viam  deducet :  is  vero,  qui  nihil 
alterius  causa  facit,  et  metitur  suis  commodis  omnia, 
videtis,  (credo)  quid  sit  acturus.  Quod  si  negabit,  se 
illi  vitam  erepturum,  et  aurum  ablaturum ;  nun- 
quam  ob  eam  causam  negabit,  quod  id  natura  turpe 
judicet,  sed  quod  metuat,  ne  emanet,  id  est,  ne  ma- 
lum  habeat.  O  rem  dignam,  in  qua  non  modo  docti, 
verum  etiam  agrestes,  erubescant ! 

XV.  Jam  vero  illud  stultissimum,  existimare 
omnia  justa  esse,  quae  scita  sint  in  populorum  insti- 
tutis  aut  legibus.  Etiamne,  si  quae  leges  sint  tyran- 
norum ;  si  triginta  illi  Athenis  leges  imponere  vo- 
luissent;  aut  si  omnes  Athenienses  delectarentur 
tyrannicis  legibus ;  num  idcirco  hge  leges  justae  ha- 
berenttir?  Nihilo  (credo)  magis  illa,  quam  interrex 
noster  tulit,  ut  dictator,  quem  vellet  civium,  indicta 
causa,  impune  posset  occidere.  Est  enim  unum  jus, 
quo  devincta  est  hominum  sccietas,  et  quod  lex  con- 
stituit  una ;  quae  lex  est  recta  ratio  imperandi  atque 
prohibendi :  quam  qui  ignorat,  is  est  injustus,  sive 
est  illa  scripta  uspiam,  sive  nusquam.  Quod  si 
justitia  est  obtemperatio  scriptis  legibus,  institutisque 
populorum,  et  si  (ut  iidem  dicunt)  utilitate  omnia 
metienda  sunt ;  negliget  leges,  easque  perrumpet,  si 
poterit,  is,  qui  sibi  eam  rem  fructuosam  putabit  fore. 
Ita  fit,  ut  nulla  sit  omnino  justitia,  si  neque  natura 
est,  et  ea,  quae  propter  utilitatem  constituitur,  utili- 
tate  alia  convellitur. 

Atqui,  si  natura  confirmatum  jus  non  erit,  vir- 
tutes  omnes  tollentur.  Ubi  enim  liberalitas,  ubi  pa- 
triae  caritas,  ubi  pietas,  ubi  aut  bene  merendi  de 
altero,  aut  referendae  gratiae,  voluntas  poterit  exsis- 
tere  ?  nam  haec  nascuntur  ex  eo,  quod  natura  pro- 
pensi  sumus  ad  diligendos  homines ;  quod  funda- 
mentum  juris  est :  neque  solum  in  homines  obsequia, 

sed  etiam  in  Deos  caerimoniae  religionesque,  toUen- 
tur:  quas  non  metu,  sed  ea  conjunctione  quae  est 
homini  cum  Deo,  conservandas  puto. 

XVI.  "Quod  si  populorum  jussis,  si  principum 
decretis,  si  sententiis  judicum,  jura  consiituerentur ; 
jus  esset  latrocinari,  jus  adulterare,  jus  testamenta 
falsa  supponere,  si  haec  sufFragiis  aut  scitis  multitu- 
dinis  probarentur.  Quae  si  tanta  potestas  est  stulto- 
rum  sententiis  atque  jussis,  ut  eorum  sufFragiis  re- 
rum  natura  vertatur ;  cur  non  sanciunt,  ut,^  quae 
mala  perniciosaque  sunt,  habeantur  pro  bonis  ac  sa- 
lutaribus?  aut  cur,  cum  jus  ex  injuria  lex  facere 
possit,  bonum  eadem  facere  non  possit  ex  malo? 
Atqui  nos  legem  bonam  a  mala,  nulla  alia  nisi  na- 
turae  norma,  dividere  possumus.  Nec  solum  jus  et 
injuria  a  natiira  dijudicantur,  sed  omnino  omnia  ho- 
nesta  ac  turpia.  Nam  et  communis  intelligentia  no- 
bis  notas  res  efficit ;  easque  in  animis  nostris  inchoat, 
ut  honesta  in  virtute  ponantur,  in  vitiis  turpia. 

Hasc  autem  in  opinione  existimare,  non  in  natura 
posita,  dementis  est.  Nam  nec  arboris  nec  equi  vir- 
tus,  quae  dicitur,  (in  quo  abutimur  nomine)  in  opi- 
nione  sita  est,  sed  in  natura.  Quod  si  ita  est,  honesta 
quoque  et  turpia  natura  dijudicanda  sunt.  Nam  si 
opinione  universa  virtus,  eadem  ejus  etiam  partes 
probarentur.  Quis  igitur  prudentem,  et  (ut  ita  di- 
cam)  catum,  non  ex  ipsius  habitu,  sed  ex  aliqua  re 
externa,  judicet  ?  Est  enim  virtus  perfecta  ratio  : 
quod  certe  in  natura  est :  igitur  omnis  honestas 
eodem  modo. 

XVII.  Nam,  ut  vera  et  falsa,  ut  consequentia  et 
contraria,  sua  sponte,  non  aliena,  judicantur;  sic 
constans  et  perpetua  ratio  vitse,  quae  est  virtus,  item- 
que  inconstantia,  quod  est  vitium,  sua  natura  proba- 
tur.  [Nos  ingenia  juvenum  non  item  ad  ingenia; 
naturae  virtutes  et  vitia,  quae  exsistunt  ab  ingeniis, 
judicabuntur?]  an  ea  non  aliter?  honesta  et  turpia 
non  ad  naturam  referri  necesse  erit  ?  Quod  laudabile 

bonum  est,  in  se  habeat  quod  laudetur,  necesse  est; 
ipsum  enim  bonum  non  est  opinionibus,  sed  natura. 
Nam,  ni  ita  esset,  beati  quoque  opinione  essent :  quo 
quid  dici  potest  stultius  ?  Quare,  cum  et  bonum  et 
malum  natura  judicetur,  et  ea  sint  principia  naturse ; 
certe  honesta  quoque  et  turpia  simili  ratione  dijudi- 
canda,  et  ad  naturam  referenda  sunt 

Sed  perturbat  nos  opinionum  varietas,  hominum- 
que  dissensio  :  et,  quia  non  idem  contingit  in  sensi- 
bus,  hos  natura  certos  putamus ;  illa,  quae  aliis  sic, 
aHis  secus,  nec  iisdem  semper  uno  modo  videntur, 
ficta  esse  ducimus  :  quod  est  longe  aliter.  Nam  sen- 
sus  nostros  non  parens,  non  nutrix,  non  magister, 
non  poeta,  non  scena,  depravat;  non  multitudinis 
consensus  abducit  a  vero.  Animis  omnes  tenduntur 
insidiae,  vel  ab  iis  quos  modo  enumeravi,  qui,  teneros 
et  rudes  cum  acceperunt,  inficiunt  et  flectunt,  ut  vo- 
lunt ;  vel  ab  ea,  quse  penitus  in  omni  sensu  implicata 
insidet,  imitatrix  boni,  voluptas,  malorum  autem 
mater  omnium :  cujus  blanditiis  corrupti,  quae  na- 
tura  bona  sunt,  quia  dulcedine  hac  et  scabie  carent, 
non  cernimus  satis. 

XVIII.  Sequitur,  (ut  conclusa  mihi  jam  haec  sit 
omnis  ratio)  id,  quod  ante  oculos  ex  iis  est  quae  dicta 
sunt,  et  jus,  et  omne  honestum,  sua  sponte  esse  ex- 
petendum.  Etenim  omnes  viri  boni  ipsam  aequita- 
tem,  et  jus  ipsum  amant :  nec  est  viri  boni,  errare, 
et  dihgere,  quod  per  se  non  sit  diUgendum.  Per  se 
igitur  jus  est  expetendum,  et  colendum  :  quod  si 
jus,  etiam  justitia :  [sin  ea,]  reHquae  quoque  virtu- 
tes,  per  se  colendas  sunt.  Quid  ?  HberaHtas  gratui- 
tane  est,  an  mercenaria  ?  si  sine  praemio  benigna  est, 
gratuita :  si  cum  mercede,  conducta:  nec  est  du- 
bium,  quin  is,  qui  HberaHs  benignusve  dicitur,  offi- 
cium,  non  fructum,  sequatur.  Ergo  item  justitia  ni- 
hil  expetit  praemii,  nihil  pretii.  Per  se  igitur  expeti- 
tur :  eademque  omnium  virtutum  causa  atque  sen- 
tentia  est,    Atque  etiam  si  emolumentis,  non  sua 

sponte,  virtus  expetitur,  una  erit  virtus,  quae  malitia 
rectissime  dicetur.  Ut  enim  quisque  maxime  ad 
suum  commodum  refert,  quaecumque  agit,  ita  mini- 
me  est  vir  bonus ;  ut,  qui  virtutem  prcemio  metiun- 
tur,  nullam  virtutem,  nisi  malitiam,  putent.  Ubi 
enim  beneficus,  si  nemo  alterius  causa  benigne  facit  ? 
ubi  gratus,  si  non  eum  ipsum  cernunt  grati,  cui  refe- 
runt  gratiam  ?  ubi  ilia  sancta  amicitia,  si  non  ipse 
amicus  per  se  amatur  toto  pectore,  ut  dicitur  ?  qui 
etiam  deserendus  et  abjiciendus  est,  desperatis  emo- 
lumentis  et  fructibus ;  quo  quid  potest  dici  imma- 
nius  ?  Quod  si  amicitia  per  se  colenda  est,  societas 
quoque  hominum,  et  aequalitas,  et  justitia,  per  se 
expetenda.  Quod  ni  ita  est,  omnino  justitia  nulla  est. 
Id  enim  injustissjmum  ipsum  est,  justitiae  mercedem 
quaerere, 

XIX.  Quid  vero  de  modestia,  quid  de  tempe- 
lantia,  quid  de  continentia,  quid  de  verecundia,  pu- 
dore,  pudicitiaque,  dicemus  ?  infamieene  metu  non 
esse  petulantes,  an  legum  etjudiciorum  ?  Innocentes 
ergo  et  verecundi  sunt,  ut  bene  audiant  ?  et,  ut  ru- 
morem  bonum  coUigant,  erubescunt,  [et  pudet  im- 
pudica  loqui  ?]  Ac  menimirum  istorum  philosopho- 
rum  pudet,  qui  nullum  vitium  vitare,  nisi  judicio  ip- 
so  notatum,  putant. 

Quid  eriim  ?  possumus  eos,  qui  a  stupro  arcentur 
infamiae  metu,  pudicos  dicere,  cum  ipsa  infamia  prop- 
ter  rei  turpitudinem  consequatur?  Nam  quid  aut 
laudari  rite,  aut  vituperari,  potest,  si  ab  ejus  natura 
recesseris,  quod  aut  laudandum  aut  vituperandum 
putes  ?  An  corporis  pravitates,  si  erunt  perinsignes, 
habebunt  aliquid  ofFensionis,  animi  deformitas  non 
habebit  ?  Cujus  turpitudo  ex  ipsis  vitiis  facilljme 
perspici  potest.  Quid  enim  foedius  avaritia,  quid  im- 
manius  Ijbidine,  quid  contemtjus  timiditate,  quid  ab- 
jectius  tarditate  et  stultitia,  dici  potest  ?  Quid  ergo  ? 
eos  qui  singulis  vitiis  excellunt,  aut  etiam  pluribus, 
propter  damna,  aut  detrinientg,,  aut  cruciatus  ^liquos, 

miseros  esse  dicimus,  an  propter  vim  turpitudinem- 
que  vitiorum  ?  quod  item  ad  contrariam  laudem  in 
virtute  dici  potest. 

Postremo,  si  propter  alias  res  virtus  expetitur, 
melius  esse  aliquid,  quam  virtutem,  necesse  est.  Pe- 
cuniamne  igitur  ?  an  honores  ?  an  formam  ?  an  vale- 
tudinem  ?  quas  et,  cum  adsunt,  perparva  sunt ;  et, 
quam  diu  affutura  sint,  certum  sciri  nullo  modo  po- 
test :  an  (quod  turpissimum  dictu  est)  voluptatem  ? 
at,  in  ea  quidem  spernenda  et  repudianda,  virtus  vel 
maxime  cernitur.  Videtisne,  quanta  series  rerum 
sententiarumque  sit :  atque  ut  ex  alio  alia  nectantur  ? 
Quin  labebar  longius,  nisi  me  retinuissem. 

XX.  Quintus.  Quo  tandem  ?  libenter  enim,  fra- 
ter,  ad  istam  orationem  tecum  prolaberer.  Marcus, 
Ad  finem  bonorum,  quo  referuntur,  et  cujus  adipiscen- 
di  causa  sunt  facienda  omnia  :  controversam  rem,  et 
plenam  dissensionis  inter  doctissimos,  sed  aliquando 
tamen  judicandam.  Atticus.  Qui  istuc  fieri  potest, 
L.  Gellio  mortuo  ?  Marcus.  Quid  tandem  id  ad 
rem  ?  Atticus.  Quia  me  Athenis  audire  ex  Phasdro 
meo  memini,  Gellium,  familiarem  tuum,  cum  pro 
consule  ex  praetura  in  Graeciam  venisset,  Athenis 
philosophos,  qui  tum  erant,  in  locum  unum  convo- 
casse,  ipsisque  magnopere  auctorem  fuisse,  ut  ali- 
quando  controversiarum  aliquem  facerent  modum  : 
quod  si  essent  eo  animo,  ut  nollent  aetatem  in  litibus 
conterere,  posse  rem  convenire  :  et  simul  operam 
suam  illis  esse  pollicitum,  si  posset  inter  eos  aliquid 
convenire.  Marcus.  Joculare  istuc  quidem,  Pom- 
poni,  et  a  multis  saepe  derisum.  Sed  ego  plane  vel- 
lem  me  arbitrum,  inter  antiquam  Academiam  et 
Zenonem,  datum.  Atticus.  Quo  tandem  istuc  mcdo  ? 
Marcus.  Quia  de  re  una  solum  dissident ;  de  caste- 
ris  mirifice  congruunt.  Atticus.  Ai'n'  tandem  ?  una- 
ne  est  solum  dissensio?  Marcus.  Qua?  quidem  ad 
rem  pertineat,  una :  quippe  cum  antiqui  omnes, 
quod  secundum  naturam  esset,  quo  juvaremur  in  vi- 

ta,  bonum  esse  decreverint ;  hic,  nisi  quod  honestum 
csset,  nihil  putarit  bonum.  Atticns.  Perparvam  ve- 
1-0  controversiam  dicis,  ac  non  eam,  quas  dirimat 
omnia.  Marcns.  Probe  quidem  sentis,  si  re,  ac  non 
verbis,  dissiderent. 

XXI.  Atticus.  Ergo  assentiris  Antiocho  familiari 
meo  (magistro  enim  non  audeo  dicere),  quocum  vixi, 
et  qui  me  ex  nostris  pasne  convellit  hortulis,  dedux- 
itque  in  Academiam  perpaucuHs  passibus.  Marcns. 
Vir  iste  fuit  ille  quidem  prudens  et  acutus,  et  in  suo 
genere  perfectus,  mihique,  ut  scis,  familiaris:  cui 
tamen  ego  assentiar  in  omnibus,  necne,  mox  videro  : 
hoc  dico,  controversiam  totam  istam  posse  sedari. 

Atticus.  Qui  istuc  tandem  vides  ?  Marcus.  Quia, 
si  (ut  Chius  Aristo  dixit)  solum  bonum  esse  diceret, 
quod  honestiim  esset,  malumque,  quod  turpe,  caete- 
ras  res  omnes  plane  pares,  ac  ne  minimum  quidem, 
utrum  adessent  an  abessent,  interesse  ;  valde  a  Xe- 
nocrate  et  Aristotele,  et  ab  illa  Platonis  familia, 
discreparet ;  essetque  inter  eos  de  re  maxima,  et  de 
omni  vivendi  ratione,  dissensio.  Nunc  vero,  cum 
decus,  quod  antiqui  summum  bonum  esse  dixerunt, 
hic  solum  bonum  dicat ;  item  dedecus,  quod  illi 
summum  malum,  hic  solum ;  divitias,  valetudinem, 
pulchritudinem,  commodas  res  appellet,  non  bonas  ; 
paupertatem,  debilitatem,  dolorem,  incommodas, 
non  malas;  sentit  idem,  quod  Xenocrates,  quod 
Aristoteles :  loquitur  alio  modo.  Ex  hac  autem  non 
rerum,  sed  verborum,  discordia,  controversia  nata  est 
de  finibus :  in  qua  (quoniam  usucapionem  XII  ta- 
bulae  intra  quinque  pedes  esse  [noluerunt,])  depasci 
veterem  possessionem  AcademiaB  ab  hoc  acuto  ho- 
mine  non  sinemus  ^  nec  Mamilia  lege  singuli,  sed, 
ex  iis,  tres  arbitri  fines  regemus. 

Quintus.  Quamnam  igitur  sententiam  dicimus  ? 
Marcns.  Requiri  placere  terminos,  quos  Socrates 
pegerit,  iisque  parere.  Quintus.  Praeclare,  frater, 
jam  nunc  a  te  verba  usurpantur  civilis  juris  et  le- 

o3 

gum :  quo  de  genere  exspecto  disputationem  tuam : 
nam  ista  quidem  magna  dijudicatio  est,  ut  ex  te  ipso 
saepe  cognovi.  Sed  certe  res  ita  se  habet,  ut  ex  natu- 
ra  vivere,  summum  bonum  sit,  id  est,  vita  modica 
et  apta,  virtute  perfrui ;  aut  naturam  sequi,  et  ejus 
quasi  lege  vivere  ;  id  est,  nihU,  quantum  in  ipso  sit, 
praBtermittere,  quominus  ea,  quse  natura  postulet, 
consequatur,  [quod  inter  haBC  velit  virtute,  tamquam 
lege,  vivere.]  Quapropter  hoc  dijudicari  nescio  an 
nunquam,  sed  hoc  sermone  certe  non  potest,  si  qui- 
dem  id,  quod  suscepimus,  perfecturi  simus. 

XXII.  Atticus.  At  ego  huc  declinabam,  nec  in- 
vitus.  Quintus.  Licebit  aHas:  nunc  id  agamus, 
quod  ccepimus ;  cum  praesertim  ad  id  nihil  pertineat 
haec  de  summo  malo  bonoque  dissensio.  Marcus, 
Prudentissime,  Quinte,  dicis :  nam  quae  a  me  adhuc 
dicta  sunt  *  *  * 

Quintus.  Nec  Lycurgi  leges,  nec  Solonis,  neque 
Charondae,  neque  Zaleuci,  nec  nostras  XII  tabulas, 
nec  plebis-scita,  desidero :  sed  te  existimo,  cum  po- 
pulis,  tum  etiam  singulis,  hodierno  sermone  leges 
vivendi  et  disciplinam  daturum.  Marcus.  Est  hujus 
vero  disputationis,  Quinte,  proprium  id,  quod  ex- 
spectas :  atque  utmam  esset  etiam  facultatis  meae ! 
Sed  profecto  ita  se  res  habet,  ut,  quoniam  vitiorum 
emendatricem  legem  esse  oportet,  commendatricem- 
que  virtutum,  ab  ea  vivendi  doctrina  ducatur.  Ita 
fit,  ut  mater  omnium  bonarum  artium  sapientia  sit ; 
a  cujus  amore,  Graeco  verbo,  philosophia  nonien  in- 
venit ;  qua  nihil  a  Diis  immortalibus  uberius,  nihil 
florentiuG,  nihil  praestabilius  hominum  vitae,  datum 
est.  Haec  enim  una  nos,  cum  caeteras  res  omnes,  tum 
(quod  est  difficillimum)  docuit,  ut  nosmet  ipsos  nosce- 
remus :  cujus  praecepti  tanta  vis,  tanta  sententia  est, 
ut  ea  non  homini  cuipiam,  sed  Delphico  Deo,  tribu- 
eretur. 

Nam,  qui  se  ipse  norit,  primum  aliquid  sentiet  se 
habere  divinum,  ingeniunique  in  se  suum,  sicut  si- 

mulacrum  aliquod,  dedicatum  putabit ;  tantoque 
munere  Deorum  semper  dignum  aliquid  et  faciet  et 
sentiet :  et,  cum  se  ipse  tentarit,  totumque  perspexe- 
rit ;  intelliget,  quemadmodum  a  natura  subornatus 
in  vitam  venerit,  quantaque  instrumenta  habeat  ad 
obtinendam  adipiscendamque  sapientiam  :  quoniam 
[principio]  rerum  omnium  quasi  adumbratas  intelli»* 
gentias  animo  ac  mente  conceperit ;  quibus  illustra- 
tus,  sapientia  duce,  bonum  virum,  et,  ob  eam  ipsam 
causam,  cernat  se  beatum  fore. 

XXIII.  Nam,  cum  animus,  cognitis  perceptisque 
virtutibus,  a  corporis  obsequio  indulgentiaque  disces- 
serit,  voluptatemque,  sicut  labem  aliquam  decoris, 
oppresserit,  omnemque  mortis  dolorisque  timorem 
effugerit,  societatemque  caritatis  coierit  cum  suis, 
omnesque,  natura  conjunctos,  suos  duxerit,  cultum- 
que  Deorum  et  puram  religionem  susceperit,  et  exa- 
cuerit  illam,  ut  oculorum,  sic  ingenii  aciem,  ad  bona 
deligenda,  et  rejicienda  contraria  (quae  virtus,  ex  pro- 
videndo,  est  appeUata  Prudentia);  quid  eo  dici  aut 
cogitari  poterit  beatius  ? 

Idemque  cum  coelum,  terras,  maria,  rerumque 
omnium  naturam  perspexerit,  eaque  unde  generata, 
quo  recurrant,  quando,  quo  modo  obitura,  quid  in  iis 
mortale  et  caducum,  quid  divinum,  aeternumque  sit, 
viderit ;  ipsumque  ea  moderantem  et  regentem  paene 
prehenderit,  seseque  non  [unius,  circumdatum  mceni- 
bus,  loci,]  sed  civem  totius  mundi,  quasi  unius  urbis, 
agnoverit ;  in  hac  iUe  magnificentia  rerum,  atque  in 
hoc  conspectu  et  cognitione  naturae,  (Dii  immortales !) 
quam  ipse  se  noscet!  quod  ApoUo  praecepit  Py- 
thius.  Quam  contemnet,  quam  despiciet,  quam  pro 
nihUo  putabit,  ea  quae  vulgo  dicuntur  amplissima  ! 

XXIV.  Atque  haec  omnia,  quasi  sepimento 
aUquo,  vaUabit  disserendi  ratione,  veri  et  falsi  judi- 
candi  disciplma  et  scientia,  et  arte  quadam  inteUi- 
gendi,  quid  quamque  rem  sequatur,  et  quid  sit  cui- 
que  contrarium.    Cumque  se  ad  civilem  societatem 

tiatum  senserit,  non  solum  illa  subtili  disputatione 
sibi  utendum  putabit,  sed  etiam  fusa  latius  perpetua 
oratione,  qua  regat  populos,  qua  stabiliat  leges,  qua 
castiget  improbos,  qua  tueatur  bonos,  qua  laudet 
elaros  viros  ;  qua  praBcepta  salutis  et  laudis,  apte  ad 
persuadendum,  edat  suis  civibus ;  qua  hortari  ad  de- 
cus,  revocare  a  flagitio,  consolari  possit  afflictos,  fac- 
taque  et  consulta  fortium  et  sapientCim,  cum  impro- 
borum  ignominia,  sempiternis  monimentis  prodere. 
Qu£e  cum  tot  res  tantaeque  sint,  quae  inesse  in  homine 
perspiciantur  ab  iis  qui  se  ipsi  velint  nosse ;  earum 
parens  est  educatrixque  sapientia. 

Atticus.  Laudata  quidem  a  te  graviter  et  vere. 
Sed  quorsum  hasc  pertinent  ?  Marcus.  Primum  ad 
ea,  Pomponi,  de  quibus  acturi  jam  sumus ;  quae 
tanta  esse  volumus  :  non  enim  erunt,  nisi  ea  fuerint, 
unde  illa  manant,  amplissima.  Deinde  facio  ethben- 
ter,  et,  ut  spero,  recte,  quod  eam,  cujus  studio  te- 
neor,  quseque  me  eum,  quicumque  sum,  efFecit,  non 
possum  silentio  praeterire.  Atticus.  Vero  facis  et 
merito,  [et  ipse]  :  fuitque  id,  ut  dicis,  in  hoc  ser- 
mone  faciendum. 


M.  TULLII  CICERONIS, 

JDE 

L  E  G  I  B  U  S, 

LIBER  SECUNDUS. 


I.  Atticus.  Sed  visne,  quoniam  et  satis  jam  am- 
bulatum  est,  et  tibi  aliud  dicendi  initium  sumendum 
est,  locum  mutemus,  et  in  insula,  quas  est  in  Fi- 
breno,  (nam  opinor  illi  alteri  flumini  nomen  esse) 
sermoni  reliquo  demus  operam,  sedentes  ?  Marcus, 
Sane  quidem :  nam  illo  loco  libentissime  soleo  uti, 
sive  quid  mecum  ipse  cogito,  sive  quid  aut  scribo 
aut  lego.  Atticus.  Equidem,  qui  nunc  primum 
huc  venerim,  satiari  non  queo :  magnificasque  villas, 
et  pavimenta  marmorea,  et  laqueata  tecta,  contemno. 
Ductus  vero  aquarum  (quos  isti  Nilos  et  Euripos 
vocant)  quis  non,  cum  haec  videat,  iriiserit  ?  Itaque, 
ut  tu  paulo  ante,  de  lege  et  jure  disserens,  ad  natu- 
ram  referebas  omnia ;  sic,  in  his  ipsis  rebus  quas  ad 
requietem  animi  delectationemque  quasruntur,  na- 
tura  dominatur.  Quare  antea  mirabar,  (nihil  enim 
his  in  locis  nisi  saxa  et  montes  cogitabam ;  idque  ut 
facerem,  et  orationibus  inducebar  tuis,  et  versibus) 
sed  mirabar,  ut  dixi,  te  tam  valde  hoc  loco  delectari : 
nunc  contra  miror,  te,  cum  Roma  absis,  usquam  po- 
tius  esse.     Marcus.  Ego  vero,  cum  licet  plures  dies 

abesse,  prgesertim  hoc  tempore  anni,  et  amoenitatem 
hanc  et  salubritatem  sequor ;  raro  autem  licet.  Sed 
nimirum  me  aha  quoque  causa  delectat,  quae  te  non 
attingit  ita.  Atticus.  Quae  tandem  ista  causa  est  ? 
Marcus.  Quia,  si  verum  dicimus,  haec  est  mea,  et 
hujus  fratris  mei,  germana  patria :  hinc  enim  orti 
stirpe  antiquissima  sumus  :  hic  sacra,  hic  genus,  hic 
majorum  multa  vestigia.  Quid  plura  ?  hanc  vides 
villam,  ut  nunc  quidem  est,  latius  aedificatam  patris 
nostri  studio ;  qui  .cum  esset  infirma  valetudine,  hic 
fere  aetatem  egit  in  hteris.  Sed  hoc  ipso  in  loco,  cum 
avus  viveret,  et  antiquo  more  parva  psset  villa,  ut 
illa  Curiana  in  Sabinis,  me  scito  esse  natum.  Quare 
inest  nescio  quid,  et  latet  in  anuno  ac  sensu  meo, 
quo  me  plus  hic  locus  fortasse  delectet;  siquidem 
etiam  ille  sapientissimus  vir,  Ithacam  ut  videret, 
immortahtatem  scribitur  repudiasse. 
.  II.  Atticus.  Ego  vero  tibi  istam  justam  causam 
puto,  cur  huc  Hbentius  venias,  atque  hunc  locum  di- 
ligas.  Quin  ipse  (vere  dicam)  sum  ilU  viUae  amicior 
modo  factus,  atque  huic  omni  solo,  in  quo  tu  ortus 
et  procreatus  es.  JMovemur  enim,  nescio  quo  pacto, 
locis  ipsis,  in  quibus  eorum,  quos  diligimus  aut  ad- 
miramur,  adsunt  vestigia.  Me  quidem  ipsae  iUas  nos^ 
trae  Athenae,  non  tam  operibus  magniiicis,  exquisi» 
tjsque  antiquorum  artibus,  jdelectant,  quam  recorda- 
tione  summorum  virorum,  ubi  quisque  liabitare,  ubi 
sedere,  ubi  disputai^,  sit  soUtus :  studioseque  eorum 
etiam  sepulcra  contemplor.  Quare  istum,  ubi  tu  es 
natus,  plus  amabo  posthac  locum. 

Marcus^  Gaudeo  igitur,  me  incunabula  paene  mea 
tibi  ostendisse.  Atticus.  Equidem  me  cognosse  ad- 
modum  gaudeo.  Sed  iUud  tamen  quale  est,  quod 
paujo  ante  dixisti,  hunc  locum  (idem  ego  te  accipio 
dicere  Arpinum)  germanam  patriam  esse  vestram  ? 
iiumquid  duas  habetis  patrias  ?  an  est  iUa  una  patria 
communis  ?  nisi  forte  sapienti  UU  Catoni  fuit  patria, 
non  Eoma,  sed  Tusculum.    Marcus,  Ego,  meher- 

cule,  et  illi,  et  omnibus  municipibus,  duas  esse  cen- 
seo  patrias ;  unam  naturae,  alteram  civitatis :  ut  ille 
Cato,  cum  esset  Tusculi  natus,  in  populi  Romani 
civitatem  susceptus  est.  Itaque,  cum  ortu  Tuscula- 
nus  esset,  civitate  Romanus,  habuit  alteram  loci  pa- 
triam,  alteram  juris.  Ut  vestri  Attici,  postquam 
Theseus  eos  demigrare  ex  agris,  et  in  Astu,  quod 
appellatur,  omnes  se  conferre  jussit,  et  Sunii  erant 
iidem  et  Attici;  sic  nos  et  eam  patriam  dicimus, 
ubi  nati,  et  illam,  qua  excepti  sumus.  Sed  necesse 
est,  caritate  eam  prsestare,  in  qua  reipublicae  nomen 
et  universae  civitatis  est ;  pro  qua  mori,  et  cui  nos 
totos  dedere,  et  in  qua  nostra  omnia  ponere,  et  quasi 
consecrare,  debemus.  Dulcis  autem  non  multo  secus 
est  ea  quse  genuit,  quam  illa  quae  excepit.  Itaque 
ego  hanc  meam  esse  patriam  prorsus  nunquam  ne- 
gabo,  dum  iUa  sit  major,  et  hasc  in  ea  contineatur. 

III.  Atticus.  Recte  igitur  Magnus  ille  noster, 
me  audiente,  posuit  in  judicio,  cum  pro  Balbo  tecum 
simul  diceret,  rempublicam  nostram  justissimas  huic 
municipio  gratias  agere  posse,  quod  ex  eo  duo  sui 
conservatores  exstitissent :  ut  jam  videar  adduci, 
hanc  quoque,  quae  te  prOcreavit,  esse  patriam  tuam. 
Qidntus.  Sed  ventum  in  insulam  est.  Hac  vero  nihil 
est  amoenius.  Etenim  hoc  quasi  rostro  finditur  Fi- 
brenus,  et  divisus  asqualiter  in  duas  partes  latera 
haec  alluit,  rapideque  dilapsus  cito  in  unum  confluit, 
et  tantum  complectitur,  quod  satis  sit  modicae  pa- 
laestrae,  loci.  Quo  elFecto,  tamquam  id  habuerit  ope- 
ris  ac  muneris,  ut  hanc  nobis  efficeret  sedem  ad  dis- 
putandum,  statim  praecipitat  in  Lirem ;  et,  quasi  in 
familiam  patriciam  venerit,  amittit  nomen  obscurius, 
Liremque  multo  gelidiorem  facit:  nec  enim  uUum 
hoc  frigidius  flumen  attigi,  cum  ad  multa  accesserim, 
ut  vix  pede  tentare  id  possim  ;  quod  in  Phaedro  Pla- 
tonis  facit  Socrates.  Marcus.  Est  vero  ita :  sed  ta- 
men  huic  amoenitati,  [quam]  ex  Quinto  saspe  audio, 
Thyamis  Epirotes  tuus  iUe  nihil  (opinor)  concesserit. 

Qidntus.  Est  ita,  ut  dicis :  cave  enim  putes  Attici 
nostri  Amaltheo,  platanisque  illis,  quidquam  esse 
praeclarius.  Sed,  si  videtur,  considamus  hic  in  um- 
bra,  atque  ad  eam  partem  sermonis,  ex  qua  egressi 
sumus,  revertamur.  Marcus.  Prseclare  exigis, 
Quinte  (at  ego  efFugisse  arbitrabar) :  et  tibi  horum 
nihil  deberi  potest.  Quintus,  Ordire  igitur :  nam 
hunc  tibi  totum  dicamus  diem. 

Marcus.  "  A  Jove  Musarum  primordia," 

sicut  in  Arateo  carmine  orsi  sumus.  Quintus.  Quor- 
sum  istuc  ?  Marcus.  Quia  nunc  itidem  ab  eodem, 
et  a  caeteris  Diis  immortalibus,  sunt  nobis  agendi 
capienda  primordia.  Quintus,  Optime  vero,  frater : 
et  fieri  sic  decet. 

IV.  Marcus.  Videamus  igitur  rursus,  priusquam 
aggrediamur  ad  leges  singulas,  vim  naturamque  le- 
gis;  ne,  cum  referenda  sint  ad  eam  nobis  omnia, 
labamur  interdum  errore  sermonis,  ignoremusque 
vim  sermonis  ejus,  quo  jura  nobis  definienda  sint. 
Quintus,  Sane  quidem,  hercule :  et  est  ista  recta  do- 
cendi  via. 

Marcus.  Hanc  igitur  video  sapientissimorum  fu- 
isse  sententiam,  legem  neque  hominum  ingeniis  ex- 
cogitatam,  nec  scitum  aliquod  esse  populorum,  sed 
aeternum  quiddam,  quod  universum  mundum  rege- 
ret,  imperandi  prohibendique  sapientia.  Ita  princi- 
pem  legem  iUam  et  ultimam,  mentem  esse  dicebant 
omnia  ratione  aut  cogentis  aut  vetantis  Dei :  ex  qua 
illa  lex,  quam  Dii  humano  generi  dederunt,  recte 
est  laudata.  Est  enim  ratio  mensque  sapientis,  ad 
jubendum  et  ad  deterrendum  idonea. 

Quintus.  Aliquoties  jam  iste  locus  a  te  tactus  est: 
sed,  ante  quam  ad  populares  leges  venias,  vim  istius 
coelestis  legis  explana,  si  placet ;  ne  aestus  nos  con- 
suetudinis  absorbeat,  et  ad  sermonis  morem  usitati 
trahat.  Marcus,  A  parvi§,  Quinte,  didicimus,  "  Si 
in  jus  vocat,"  atque  ejusmodi  alias,  leges  nominare. 

Sed  vero  intelligi  sic  oportet,  et  haec,  et  alia  jussa  ac 
vetita  populorum,  vim  non  habere  ad  recte  facta  vo- 
candi,  et  a  peccatis  avocandi ;  quae  vis  non  modo 
senior  est  quam  aetas  populorum  et  civitatum,  sed 
aequaHs  illius  coelum  atque  terras  tuentis  et  regentis 
Dei. 

Neque  enim  esse  mens  divina  sine  ratione  potest, 
nec  ratio  divina  non  hanc  vim  in  rectis  pravisque 
sanciendis  habere :  nec,  quia  nusquam  erat  scriptum, 
ut  contra  omnes  hostium  copias  in  ponte  unus  assis- 
teret,  a  tergoque  pontem  interscindi  juberet,  idcirco 
minus,  Cochtem  illum  rem  gessisse  tantam  fortitu- 
dinis  lege  atque  imperio,  putabimus :  nec  si,  regnante 
Tarquinio,  nulla  erat  Romae  scripta  lex  de  stupris, 
idcirco  non  contra  illam  legem  sempiternam  Sex. 
Tarquinius  vim  Lucretife,  Tricipitini  fiUae,  attulit. 
Erat  enim  ratio  profecta  a  rerum  natura,  et  ad  recte 
faciendum  impellens,  et  a  delicto  avocans  ;  quas  non 
tum  denique  incipit  lex  esse,  cum  scripta  est,  sed 
tum,  cum  orta  est.  Orta  autem  simul  est  cum  mente 
divina:  quamobrem  lex  vera  atque  princeps,  apta 
ad  jubendum  et  ad  vetandum,  ratio  est  recta  summi 
Jovis. 

V.  Quintus.  Assentior,  frater,  ut,  quod  est  rec- 
tum,  verum  quoque  sit,  neque  cum  literis,  quibus 
scita  scribuntur,  aut  oriatur  aut  occidat.  Marcus. 
Ergo,  ut  illa  divina  mens  summa  lex  est ;  item, 
cum  in  homine  est,  [perfecta  est]  in  mente  sapientis. 
Quae  sunt  autem  varie  et  ad  tempus  descripta  popu- 
lis,  favore  magis  quam  re,  legum  nomen  tenent. 
Omnem  enim  legem,  quse  quidem  recte  lex  appellari 
possit,  esse  laudabilem,  quibusdam  talibus  argu- 
mentis  docent.  Constat,  profecto,  ad  salutem  civium, 
civitatumque  incolumitatem,  vitamque  hominum 
quietam  et  beatam,  inventas  esse  leges ;  eosque,  qui 
primum  ejusmodi  scita  sanxerint,  popuHs  ostendisse, 
ea  se  scripturos  atque  laturos,  quibus  illi  adscitis 
susceptisque,  honeste  beateque  viverent :  quaeque  ita 

composita  sanctaque  essent,  eas  leges  videlicet  nomi- 
narunt.  Ex  quo  intelligi  par  est,  eos,  qui  pemiciosa 
et  injusta  populis  jussa  descripserint,  cum  contra  fe- 
cerint,  quam  poUiciti  professique  sint,  quidvis  potius 
tulisse,  quam  leges:  ut  perspicuum  esse  possit,  in 
ipso  nomine  legis  interpretando  inesse  vim  et  senten- 
tiam  justi  et  juris  legendi. 

Quaero  igitur  a  te,  Quinte,  sicut  illi  solent ;  Quo 
si  civitas  careat,  ob  eam  ipsam  causam,  quod  eo  ca- 
reat,  pro  nihilo  habenda  sit,  id  estne  numerandum  in 
bonis  ?  Quintus.  Ac  maximis  quidem.  Marcus. 
Lege  autem  carens  civitas  anne  ob  id  ipsum  habenda 
nullo  loco  ?  Qumtus.  Dici  aliter  non  potest.  M«r- 
cus.  Necesse  est  igitur,  legem  haberi  in  rebus  optimis. 
Quintus.  Prorsus  assentior. 

Marcus.  Quid,  quod  multa  perniciose,  multa 
pestifere,  sciscuntur  in  popuhs,  quas  non  magis  legis 
nomen  attingunt,  quam  si  latrones  aliqua  consessu 
suo  sanxerint?  Nam  neque  medicorum  praecepta 
dici  vere  possent,  si  quae  inscii  imperitique  pro  salu- 
taribus  mortifera  conscripserint ;  neque  in  populo 
lex,  cuicuimodi  fuerit  illa,  [etiam]  si  perniciosum 
ahquid  populus  acceperit.  Ergo  est  lex  justorum  in- 
justorumque  distinctio,  ad  illam  antiquissimam  et  re- 
rum  omnium  principem  expressa  naturam,  ad  quam 
leges  hominum  diriguntur,  quae  supplicio  improbos 
afficiunt,  defendunt  ac  tuentur  bonos. 

VI.  Quintus.  Praeclare  inteUigo:  nec  vero  jam 
aliam  esse  ullam  legem  puto  non  modo  habendam, 
sed  ne  appellandam  quidem.  Marcus.  Igitur  tu 
Titias  et  Apuleias  leges  nullas  putas  ?  Quintus.  Ego 
vero  ne  Livias  quidem.  Marcus.  Et  recte,  quse 
praBsertim,  uno  versiculo  senatus,  puncto  temporis, 
sublataB  sint:  lex  autem  illa,  cujus  vim  explicavi, 
neque  tolli  neque  abrogari  potest.  Quintus.  Eas  tu 
igitur  leges  rogabis,  videHcet,  qua?  nunquam  abro- 
gentur  ?  Marcus.  Certe^  si  modo  acceptse  a  vobis 
duobus  erunt. 

Sed,  ut  vir  doctissimus  fecit  Plato,  atque  idem 
gravissimus  philosophorum  omnium  (qui  princeps 
de  republica  conscripsit,  idemque  separatim  de  legi- 
bus  ejus),  id  mihi  credo  esse  faciendum,  ut,  prius- 
quam  ipsam  legem  recitem,  de  ejus  legis  laude  di- 
cam  :  quod  idem  et  Zaleucum  et  Charondam  fecisse 
video ;  cum  quidem  illi,  non  studii  et  delectationis, 
sed  reipublicae  causa,  leges  civitatibus  suis  scrip- 
serint.  Quos  imitatus  Plato,  videlicet  hoc  quoque 
legis  putavit  esse,  persuadere  aliquid,  non  omnia  vi 
ac  minis  cogere.  Qui?itus.  Quid,  quod  Zaleucum 
istum  negat  ullum  fuisse  Timaeus  ?  Marcus.  At 
Theophrastus,  auctor  haud  deterior,  mea  quidem  sen- 
tentia,  (mehorem  multi)  [nominat:]  commemorant 
vero  ipsius  cives,  nostri  chentes,  Locri.  Sed,  sive 
fuit,  sive  non  fuit,  nihil  ad  rem:  loquimur,  quod 
traditum  est. 

VII.  Sit  igitur  jam  hoc  a  principio  persuasum 
civibus,  dominos  esse  omnium  rerum  ac  modera- 
tores  Peos;  eaque,  quae  gerantur,  eorum  geri  di- 
tione  ac  numine ;  eosdemque  optime  de  genere  ho- 
minum  mereri ;  et,  qualis  quisque  sit,  quid  agat, 
quid  in  se  admittat,  qua  mente,  qua  pietate  colat 
religiones,  intueri,  piorumque  et  impiorum  habere 
rationem.  His  enim  rebus  imbutse  mentes  haud  sane 
abhorrebunt  ab  utili  ac  vera  sententia.  Quid  est 
enun  verius,  quam  neminem  esse  oportere  tam  stulte 
arrogantem,  ut  in  se  rationem  et  mentem  putet  in- 
esse,  in  coelo  mundoque  non  putet  ?  aut  ut  ea,  quae 
\i^  summa  ingenii  ratione  comprehendat,  nulla  ra- 
tione  moveri  putet  ?  Quem  vero  astrorum  ordines, 
quem  dierum  noctiumque  vicissitudines,  quem  men- 
sium  temperatio,  quemque  ea,  quae  gignuntur  nobis 
ad  fruendum,  non  gratum  esse  cogant ;  hunc  homi- 
nem  omnino  numerare  qui  decet  ?  Cumque  omnia, 
quae  rationem  habent,  praestent  iis  quee  sint  rationis 
expertia,  nefasque  sit  dicere  uUam  rem  prsstare  na- 
turae  oninium  rerum ;  rationem  inesse  in  ea,  confi- 

tendum  est.  Utiles  esse  autem  opiniones  has,  quis 
neget,  cum  intelligat,  quam  multa  firmentur  jure- 
jurando ;  quantas  salutis  sint  foederum  religiones ; 
quam  multos  divini  supplicii  metus  a  scelere  revoca- 
rit ;  quamque  sancta  sit  societas  civium  inter  ipsos, 
Diis  immortalibus  interpositis  tum  judicibus,  tum 
testibus  ? 

Habes  legis  procemium :  sic  enim  hoc  appellat 
Plato.  Quhitus,  Habeo  vero,  frater :  et  in  hoc 
admodum  delector,  quod  in  aliis  rebus  aliisque  sen- 
tentiis  versaris,  atque  ille.  Nihil  enim  tam  ^ssimile 
est,  quam  vel  ea  quae  ante  dixisti,  vel  hoc  ipsum 
legis  exordium.  Unum  illud  mihi  videris  imitari, 
orationis  genus.  Marcus.  Vellem  fortasse :  quis 
enim  id  potest,  aut  unquam  poterit  imitari?  nam 
sententias  interpretari  perfacile  est.  Quod  quidem 
ego  facerem,  nisi  plane  esse  veUem  meus :  quid  enim 
negotii  est,  eadem,  prope  verbis  iisdem  conversa, 
dicere  ?  Quintus,  Prorsus  assentior.  Verum,  ut 
modo  tute  dixisti,  te  esse  malo  tuum.  Sed  jani  ex- 
prome,  si  placet,  istas  leges  de  religione. 

Marcus.  Expromam  equidem,  ut  potero :  et, 
quoniam  et  locus  et  sermo  familiaris  est,  legum  leges 
voce  proponam.  Quintus,  Quidnam  id  est  ?  JViar- 
cus.  Sunt  certa  legum  verba,  Quinte,  neque  ita 
prisca,  ut  in  veteribus  XII  sacratisque  legibus;  et 
tamen,  quo  plus  auctoritatis  habeant,  paulo  anti- 
quiora  quam  hic  sermo  est.  Eum  morem  igitur,  cum 
brevitate,  si  potero,  consequar.  Leges  autem  a  me 
edentur,  non  perfectae  (nam  esset  infinitum),  sed 
ipsae  summae  rerum,  atque  sententiae.  Quintus,  Ita 
vero  necesse  est :  quare,  audiamus. 

VIII.  Marcus.  "  Ad  Divos  adeunto  caste :  pieta- 
tem  adhibento :  opes  amovento.  Qui  secus  faxit, 
Deus  ipse  vindex  erit.  Separatim  nemo  habessit 
Deos;  neve  novos,  [sivej  advenas,  nisi  publice  ad- 
scitos,  privatim  colunto.  Constructa  a  patribus  delu- 
bra  in  urbibus  habento.   Lucos  in  agris  habento,  et 

Larum  sedes.  Ritus  familiae  patrumque  servanto. 
Divos,  et  eos  qui  coelestes  semper  habiti,  colunto,  et 
oUos,  quos  endo  coelo  merita  locaverunt,  Herculem, 
Liberum,  ^Esculapium,  Castorem,  Pollucem,  Quiri- 
num  :  [ast]  olla,  propter  quae  datur  homini  adscensus 
in  coelum,  Mentem,  Virtutem,  Pietatem,  Fidem  : 
earumque  laudum  delubra  sunto  :  nec  ulla  vitiorum 
sacra  sollennia  obeunto. 

"  Feriis  jurgia  amovento :  easque  in  famulis, 
operibus  patratis,  habento  :  itaque,  ut  cadant  in  an- 
nuis  anfractibus,  descriptum  esto  :  certasque  fruges, 
certasque  baccas,  sacerdotes  pubUce  libanto :  hoc  cer- 
tis  sacrificiis  ac  diebus.  Itemque  alios  ad  dies  uber- 
tatem  lactis  feturaeque  servanto.  [Id  quod]  ne  com- 
mitti  possit,  ad  eam  rem  et  rationem,  cursus  annuos 
sacerdotes  finiunto :  quaeque  quoique  Divo  decorae 
grataeque  sint  hostiae,  providento  :  Divisque  aliis  alii 
sacerdotes,  omnibus  pontifices,  singulis  flamines  sun- 
to.  Virgines  Vestales  in  Urbe  custodiuntoignemfoci 
publici  sempiternum. 

"  Quoque  hasc  privatim  et  publice  modo  rituque 
fiant,  discunto  ignari  a  publicis  sacerdotibus,  Eorum 
autem  duo  genera  sunto ;  unum,  quod  prcesit  casri- 
moniis  et  sacris  ;  alterum,  quod  interpretetur  fatidi- 
corum  et  vatum  eflfata  incognita,  cum  senatus  popu- 
lusque  adsciverit.  Interpretes  autem  Jovis  Optimi 
Maximi,  publici  augures,  signis  et  auspiciis  postea 
vidento :  disciplinam  tenento. 

"  Sacerdotes  vineta  virgetaque,  et  salutem  populi, 
auguranto ;  quique  agent  rem  duelli,  quique  popu- 
larem,  auspicium  praemonento;  oUique  obteiTipe- 
ranto.  Divorumque  iras  providento,  iisque  apparen- 
to :  coelique  fulgura  regionibus  ratis  temperanto : 
urbemque,  et  agros,  et  templa,  Hberata  et  effata  ha- 
bento:  quaeque  augur  injusta,  nefasta,  vitiosa,  dira 
defixerit,  irrita  infectaque  sunto :  quique  non  paru- 
erit,  capital  esto. 

IX.  ^'  Foederum,  pacis,  belli,  induciarum  orato- 

res,  feciales,  judices  duo  sunto :  bella  disceptanto. 
Prodigia,  portenta,  ad  Etruscos  et  haruspices,  si 
senatus  jusserit,  deferunto:  Etruriffique  principes 
disciplinam  docento.  Quibus  Divis  creverint,  procu- 
ranto  ;  iidemque  fulgura  atque  obstita  pianto.  Noc- 
turna  mulierum  sacrificia  ne  sunto,  praeter  olla,  quae 
pro  populo  rite  iiant :  neve  quem  initianto,  nisi,  ut 
assolet  Cereri,  Grasco  sacro. 

"  Sacrum  commissum,  quod  neque  expiari  pote- 
rit,  impie  commissum  est :  quod  expiari  poterit, 
publici  sacerdotes  expianto.  Ludis  publicis,  quod 
sine  curriculo  et  sine  certatione  corporum  fiat,  popu- 
larem  laetitiam  in  cantu  et  fidibus  et  tibiis  moderan- 
to  ;  eamque  cum  Divdm  honore  jungunto.  Ex  patriis 
ritibus  optum.a  colunto.  Praeter  Idaeae  matris  famu- 
los,  eosque  justis  diebus,  nequis  stipem  cogito.  Sa- 
crum,  sacrove  commendatum,  qui  clepserit  rapsitque, 
parricida  esto.  Perjurii  poena  divina  exitium ;  hu- 
mana,  dedecus.  Incestum  pontifices  supremo  suppli- 
cio  sanciunto.  Impius  ne  audeto  placare  donis  iram 
Deorum.  Caute  vota  reddunto.  Pcena  violati  juris 
esto.  [Quocirca]  ne  quis  agrum  consecrato.  Auri, 
argenti,  eboris  sacrandi  modus  esto.  Sacra  privata 
perpetua  manento.  Deorum  Manium  jura  sancta 
sunto.  [Hos]  leto  datos,  Divos  habento  :  sumtum  in 
ollos  luctumque  minuunto.*' 

X.  Atticus.  Conclusa  quidem  est  a  temagna  lex, 
sane  quam  brevi :  et,  ut  mihi  quidem  videtur,  non 
multum  discrepat  ista  constitutio  religionum  a  legi- 
bus  Numa?,  nostrisque  moribus.  Marcus,  An  cen- 
ses,  cum  in  illis  de  republica  libris  persuadere  videa- 
tur  Africanus,  omnium  rerumpublicarum  nostram 
veterem  illam  fuisse  optimam,  non  necesse  esse  op- 
timae  reipublicae  leges  dare  consentaneas  ?  Attic?is, 
Immo  prorsus  ita  censeo.  Marcus.  Ergo  adeo  ex- 
spectate  leges,  quae  genus  illud  optimum  reipublicae 
contineant :  et,  si  quas  forfe  a  me  hodie  rogabuntur, 
quae  non  sint  in  nostra  republica,  nec  fuerint,  tamen 

erunt  fere  in  more  majorum,  qui  tum,  ut  lex,  va- 
lebat. 

Atticiis,  Suade  igitur,  si  placet,  istam  ipsam  le- 
gem,  ut  ego,  ''  uti  [tu]  rogas,"  possim  dicere. 
Marcus,  Ai'n'  tandem,  Attice  ?  non  es  dicturus 
aliter  ?  Atticus.  Prorsus  majorem  quidem  rem  nul- 
lam  sciscam  aliter ;  in  minoribus,  si  voles,  remittam 
hoc  tibi.  Qicintus.  Atque  haec  mea  quidem  sen- 
tentia  est.  Marcus.  At,  ne  longum  fiat,  videte. 
Atticus,  Utinam  quidem !  quid  enim  agere  malu- 
mus  ? 

Marcus.  Caste  jubet  lex  adire  ad  Deos,  animo 
videlicet,  in  quo  sunt  omnia  :  nec  tollit  castimoniam 
corporis  :  sed  hoc  oportet  intelligi,  cum  multum  ani- 
mus  corpori  praestet ;  observeturque,  ut  casta  corpo- 
ra  adhibeahtur,  multo  esse  in  animis  id  servandum 
magis  :  nam  incestum  vel  adspersione  aquae,  vel  die- 
rum  numero,  tolHtur :  animi  labes  nec  diuturnitate 
evanescere,  nec  amnibus  uUis  elui,  potest. 

Quod  autem  pietatem  adhiberi,  opes  amoveri  ju- 
bet,  significat,  pietatem  gratam  esse  Deo,  sumtum 
esse  removendum.  Quid  est  enim,  cum  paupertatem 
divitiis  etiam  inter  homines  esse  aequalem  velimus, 
cur  eam,  sumtu  ad  sacra  addito,  Deorum  aditu  arcea- 
mus  ?  praesertim  cum  ipsi  Deo  nihil  minus  gratum 
futurum  sit,  quam  non  omnibus  patere,  ad  se  pla- 
candum  et  colendum,  viam.  Quod  autem  non  ju- 
dex,  sed  Deus  ipse,  vindex  constituitur ;  praesentis 
poenae  metu  religio  confirmari  videtur.  Suosque 
Deos,  aut  novos,  aut  alienigenas  coli,  confusionem 
habet  religionum,  et  ignotas  caerimonias  nostris  sacer- 
dotibus  :  nam  a  patribus  acceptos  Deos  ita  placet 
coli,  si  huic  legi  paruerint  ipsi.  Patrum  delubra  esse 
in  urbibus  censeo  :  nec  sequor  magos  Persarum,  qui- 
bus  auctoribus  Xerxes  inflammasse  templa  Graeciae 
dicitur,  quod  parietibus  includerent  Deos,  quibus 
omnia  deberent  esse  patentia  ac  hbera,  quorumque 
hic  mundus  omnis  templum  esset,  et  domus. 

XI.  Melius  Graeci  atque  nostri,  qui,  ut  augerent 
pietatem  in  Deos,  easdem  illos,  quas  nos,  urbes  in- 
colere  voluerunt.  AfFert  enim  haec  opinio  religionem 
iitilem  civitatibus :  siquidem  et  illud  bene  dictum 
est  a  Pythagora,  doctissimo  viro,  tum  maxime  et 
pietatem  et  religionem  versari  in  animis,  cum  rebus 
divinis  operam  daremus ;  et  quod  Thales  (qui  sapien- 
tissimus  in  septem  fuit),  homines  existimare  oporte- 
re,  omnia  quas  cernerentur,  Deorum  esse  plena ;  fore 
enim  omnes  castiores,  veluti  qui  in  fanis  essent 
maxime  religiosis.  Est  enim  quadam  opinione  spe- 
cies  Deorum  in  ocuhs,  non  solum  in  mentibus. 
Eamdemque  rationem  luci  habent  in  agris.  Neque 
ea,  quas  a  majoribus  prodita  est,  cum  dominis,  tum 
famulis,  posita  in  fundi  villseque  conspectu,  rehgio 
Larum,  repudianda  est.  Jam  ritus  familiae  patrum- 
que  servare,  id  est  (quoniam  antiquitas  proxime  ac- 
cedit  ad  Deos)  a  Diis  quasi  traditam  reUgionem  tueri. 
Quod  autem  ex  hominum  genere  consecratos,  sicut 
Ilerculem  et  caeteros,  coli  lex  jubet,  indicat  omnium 
quidem  animos  immortales  esse,  sed  fortium  bono- 
rumque  divinos.  Bene  vero,  quod  Mens,  Pietas, 
Virtus,  Fides,  consecratur  manu :  quarum  omnium 
Romae  dedicata  publice  templa  sunt,  ut,  illa  qui  ha- 
beant,  (habent  autem  omnes  boni)  Deos  ipsos  in  ani- 
mis  suis  coUocatos  putent.  Nam  illud  vitiosum 
Athenis,  quod,  Cylonio  scelere  expiato,  Epimenide 
Crete  suadente,  fecerunt  Contumehae  fanum  et  Impu- 
dentiae.  Virtutes  enim,  non  vitia,  consecrare  decet. 
Araque  vetus  stat  in  Palatio,  Febris  :  et  altera  Esqui- 
liis,  Malae  Fortunae :  [quae  omnia  ejusmodi  detes- 
tanda  et]  repudianda  sunt.  Quod  si  fingenda  nomi- 
na,  [ViccB  Potae  fingenda  potius  a  vincendo  atque 
potiundo;  sistendoque]  cognomina  Statoris,  et  Invicti 
Jovis:  rerumque  expetendarum  nomina,  Salutis, 
Honoris,  Opis,  Victoriae.  Quoniamque  exspectatione 
rerum  bonarum  erigitur  animus,  recte  etiam  a  Cala- 
tino  Spes  consecrata  est :  Fortunaque  sit  vel  Hujusce 

dici^  nam  valet  in  omnes  dies,  vel  Respickns^  ad 
opem  ferendam  :  vel  Fors^  in  quo  incerti  casus 
significantur  magis;  vel  Primigcnia  a  gignendo 
[comes.]  Tum  *  *  * 

Desunt  7ionnulla, 

XIL  [*]  Feriarum  festorumque  dierum  ratio  in 
liberis  requietem  habet  litium  et  jurgiorum ;  in  ser- 
vis,  operum  et  laborum ;  quas  compositor  anni  con- 
ferre  debet  et  ad  perfectionem  operum  rusticorum. 
Quod  tempus,  ut  sacrificiorum  libamenta  serventur, 
fetusque  pecorum,  quae  dicta  in  lege  sunt,  diligenter 
habenda  ratio  intercalandi  est :  quod,  institutum 
perite  a  Numa,  posteriorum  pontificum  negligentia 
dissohitum  est.  Jam  illud  ex  institutis  pontificum 
et  haruspicum  non  mutandum  est,  quibus  hostiis 
immolandum  cuique  Deo,  cui  majoribus,  cui  lacten- 
tibus,  cui  maribus,  cui  feminis.  Plures  autem  Deo- 
rum  omnium,  singuli  singulorum  sacerdotes,  et  re- 
spondendi  juris,  et  confitendarum  religionum,  facul- 
tatem  afFerunt.  Cumque  Vesta,  quasi  [focum]  urbis, 
ut  Graeco  nomine  est  appellata  (quod  nos  prope  idem 
Graecum  interpretatum  nomen  tenemus)  [complexa 
sit;]  ei  colendae  virgines  praesint,  ut  advigiletur  fa- 
cilius  ad  custodiam  ignis,  et  sentiant  mulieres  in  na- 
tura  feminarum  omnem  castitatem  peti. 

Quod  sequitur  vero,  non  solum  ad  religionem 
pertinet,  sed  etiam  ad  civitatis  statum,  ut,  sine  iis 
qui  sacris  publice  praesint,  religioni  privatae  satisfa- 
cere  non  possint :  continet  enim,  reipublicae  consilio, 
et  auctoritate  optimatium,  semper  populum  indigere. 
Descriptioque  sacerdotum  nullum  justae  religionis 
genus  praetermittit :  nam  sunt,  ad  placandos  Deos, 
alii  constituti,  qui  sacris  praesint  soUennibus :  ad  in- 
terpretanda  alii  praedicta  vatum  ;  neque  [multorum,] 
ne  esset  infinitum ;  neque  ut  ea  ipsa,  quae  suscepta 
pubHce  essent,  quisquam  extra  collegium  nosset. 

3Iaximum  autem  et  praestantissimum  in  republica 

jus  est  augurum,  et  cum  auctoritate  conjunctum. 
JVeque  vero  hoc,  quia  sum  ipse  augur,  ita  sentio,  sed 
quia  sic  existimare  nos  est  necesse.  Quid  enim  ma- 
jus  est,  (si  de  jure  quarimus)  quam  posse  a  summis 
imperiis  et  summis  potestatibus  comitiatus  et  conci- 
]ia  vel  instituta  dimittere,  vel  habita  rescindere? 
quid  gravius,  quam  rem  susceptam  dirimi,  si  unus 
augur  ^'  AUo  die"  dixerit  ?  quid  magnificentius, 
quam  posse  decernere,  ut  magistratu  se  abdicent 
consules  ?  quid  religiosius,  quam  cum  populo,  cum 
plebe,  agendi  jus  aut  dare  aut  non  dare  ?  quid  ?  le- 
gem,  si  non  jure  rogata  est,  toUere  ?  ut  Titiam  de- 
creto  collegii ;  ut  Livias,  consilio  Philippi,  consulis 
et  auguris :  nihil  domi,  nihil  foris,  per  magistratus 
gestum,  sine  eorum  auctoritate,  posse  cuiquam  pro- 
bari  ? 

XIII.  Atticus,  Age,  jam  ista  video  fateorque 
esse  magna :  sed  est,  in  coUegio  vestro,  inter  Mar- 
cellum  et  Appium,  optimos  augures,  magna  dissen- 
sio  (n^m  eorum  ego  in  libros  incidi) ;  cum  alteri 
placeat,  auspicia  ista  ad  utilitatem  esse  reipublicae 
composita;  alteri  disciplina  vestra  quasi  divinare 
vldeatur  prorsus  posse.  Hac  tu  de  re,  quaero,  quid 
sentias.  Marcus.  Egone  ?  divinationem,  quam  Gric- 
ci  MavT/xTjv  appellant,  esse  censeo,  et  hujus  hanc  ip- 
sam  partem,  quae  est  in  avibus,  caeterisque  signis 
disciplinaB  nostrag ;  quod,  cum  summos  Deos  esse 
concedamus,  eorumque  mente  mundum  regi,  et  eo- 
rumdem  benignitatem  hominum  consulere  generi,  et 
posse  nobis  signa  rerum  futurarum  ostendere ;  non 
video  cur  esse  divinationem  negem.  Sunt  autem  e^, 
quae  posui,  ex  quibus  id,  quod  volumus,  efficitur  et 
cogitur.  Jam  vero  permultorum  exemplorum  et 
nostra  est  plena  respubhca,  et  omnia  regna,  omnes- 
que  populi,  cunctaeque  gentes,  augurum  praedictis 
multa  incredibiliter  vera  cecidisse.  Neque  enim  Po- 
lyidi,  neque  JMelampodis,  neque  Mopsi,  neque  Am- 
phiarai,  neque  Calchantis,  neque  Heleni,  t^ntum  no- 

men  fuisset ;  neqiie  tot  nationes  id  ad  hoc  tempus 
retinuissent,  Arabum,  Phrygum,  Lycaonum,  Cili- 
cum,  maximeque  Pisidarum,  nisi  vetustas  ea  certa 
esse  docuisset.  Nec  vero  Romulus  noster  auspicato 
urbem  condidisset,  neque  Attii  Navii  nomen  memo- 
ria  floreret  tam  diu,  nisi  hi  omnes  multa  ad  verita- 
tem  admirabilia  dixissent.  Sed  dubium  non  est, 
quin  haec  disciplina,  et  ars  augurum,  evanuerit  jam 
et  vetustate  et  negligentia.  Itaque  neque  ilH  assen- 
tior,  qui  hanc  scientiam  negat  unquam  in  nostro  col- 
legio  fuisse ;  neque  illi,  qui  esse  etiam  nunc  putat : 
quae  mihi  videtur  apud  majores  fuisse  dupHciter,  ut 
ad  reipublicae  tempus  nonnunquam,  ad  agendi  con- 
silium  saepissime,  pertineret.  Atticus,  Credo,  hercle, 
ita  esse;  istique  rationi  potissimum  assentior.  Sed 
redde  caetera. 

XIV.  Marcus.  Reddam  vero,  et,  si  potero,  brevL 
Sequitur  enim  de  jure  belli ;  in  quo  et  suscipiendo, 
et  gerendo,  et  deponendo,  jus  plurimum  valet,  et 
fides:  horumque  ut  pubhci  interpretes  essent,  lege 
sanximus.  Jam  de  haruspicum  religione,  de  expia- 
tionibus  et  procurationibus,  satis  superque  in  ipsa  lege 
dictum  puto.  Atticus,  Assentior,  quoniam  omnis 
haec  in  religione  versatur  oratio.  Marcus.  At  vero, 
quod  sequitur,  quomodo  aut  tu  assentiare,  aut  ego 
reprehendam,  sane  quaero,  Tite. 

Atttcus.  Quid  tandem  id  est  ?  Marcus.  De  noc- 
turnis  sacrificiis  mulierum.  Atticus.  Ego  vero  assen- 
tior ;  excepto  praesertim  in  ipsa  lege  sollenni  sacri- 
ficio  ac  publico.  Marcus.  Quid  ergo  aget  lacchus, 
Eumolpidaeque  vestri,  aut  augusta  illa  mysteria,  si- 
quidem  sacra  nocturna  tollimus  ?  non  enim  pOpulo 
Romano,  sed  omnibus  bonis  firmisque  populis,  le- 
ges  damus.  Atticus.  Excipis  (credo)  illa,  quibus 
ipsi  initiati  sumus.  Marcus.  Ego  vero  excipiam, 
Nam  mihi  cum  multa  eximia,  divinaque  videntur 
Athenae  tuae  peperisse,  atque  in  vitam  hominum 
attulisse,  tum  nihil  melius  illis  mysteriis,  quibus  ex 

agresti  immanique  vita,  exculti  ad  humanitatem,  et 
mitigati  sumus :  Initiaque  ut  appellantur,  ita  re 
vera  principia  vitae  cognovimus  :  neque  solum  cum 
laetitia  vivendi  rationem  accepimus,  sed  etiam  cum 
spe  meliore  moriendi.  Quid  autem  mihi  displiceat 
[in  nocturnis,]  poetse  indicant  comici.  Qua  hcentia 
Romae  data,  quidnam  egisset  ille,  qui  in  sacrificium 
cogitatam  libidinem  intuht,  quo  ne  imprudentiam 
quidem  oculorum  adjici  fas  fuit?  Atticus,  Tu  vero  is- 
tam  Romae  legem  rogato  :  nobis  nostras  ne  ademeris. 

XV.  Marcus.  Ad  nostras  igitur  revertor ;  quibus 
profecto  diligentissime  sanciendum  est,  ut  mulierum 
famam  multorum  oculis  lux  clara  custodiat,  initien- 
turque  eo  ritu  Cereri,  quo  Romae  initiantur.  Quo  in 
genere  severitatem  majorum  senatus  vetus  auctoritas 
de  Bacchanalibus,  et  consulum,  exercitu  adhibito, 
quaestio  animadversioque,  declarat.  Atque  omnia 
nocturna  (ne  nos  duriores  forte  videamur)  in  media 
Graecia  Diagondas  Thebanus  lege  perpetua  sustulit. 
Novos  vero  Deos,  et  in  his  colendis  nocturnas  pervi- 
gilationes,  sic  Aristophanes,  facetissimus  poeta  vete- 
ris  comcediae,  vexat,  ut  apud  eum  Sabazius,  et  qui- 
dam  aUi  Dii  peregrini  judicati,  e  civitate  ejiciantur. 
Publicus  autem  sacerdos  imprudentiam  consilio  ex- 
piatam  metu  liberet ;  audaciam  in  admittendis  reli- 
gionibus  foedis  damnet,  atque  impiam  judicet. 

Jam  ludi  publici,  quoniam  sunt  cavea  circoque 
divisi,  sint  corporum  certationes,  cursu  et  pugila- 
tione,  luctatione,  curricuRsque  equorum  usque  ad 
certam  victoriam  in  circo  constitutis ;  cavea,  cantu, 
voce,  ac  fidibus,  et  tibiis ;  dum  modo  ea  moderata 
sint,  ut  lege  praescribitur :  assentior  enim  Platoni, 
nihil  tam  facile  in  animos  teneros  atque  molles  in- 
fluere,  quam  varios  canendi  sonos ;  quorum,  dici  vix 
potest,  quanta  sit  vis  in  utramque  partem.  Namque 
et  incitat  languentes,  et  languefacit  excitatos,  et  tum 
remittit  animos,  tum  contrahit:  civitatumque  hoc 
multarum  in  Graecia  interfuit,  antiquum  vocum  ser- 

vare  modum:  quarum  mores,  lapsi  ad  moUitiem, 
pariter  sunt  immutati  cum  cantibus,  aut  hac  dulce- 
dine  corruptelaque  depravati,  ut  quidam  putant ; 
aut,  cum  severitas  eorum  ob  alia  vitia  cecidisset,  tum 
fuit  in  auribus  animisque  mutatis  etiam  huic  muta- 
tioni  locus.  Quamobrem  ille  quidem  sapientissimus 
Grasciae  vir,  longeque  doctissimus,  valde  hanc  labem 
veretur.  Negat  enim  mutari  posse  musicas  leges  sine 
mutatione  legum  publicarum.  Ego  autem  nec  tam 
valde  id  timendum,  nec  plane  contemnendum,  puto. 
Illaquidem,  quaesolebant  quondam  compleri  severi- 
tate  jucunda  Livianis  et  Naevianis  modis  ;  nunc,  ut 
eadem  exsultent,  cervices  oculosque  pariter  cum  mo- 
dorum  ilexionibus  torquent.  Graviter  olim  ista  vin- 
dicabat  vetus  illa  Graecia,  longe  providens,  quam  sen- 
sim  pernicies,  illapsa  civium  animos,  malis  studiis 
malisque  doctrinis  repente  totas  civitates  everteret: 
siquidem  iUa  severa  Lacedgemon  nervos  jussit,  quod 
plures  quam  septem  haberet,  in  Timothei  fidibuis 
demi. 

XV I.  Deinceps  in  lege  est,  ut  de  ritibus  patriis 
colantur  optimi :  de  quo  cum  consulerent  Athenien- 
ses  ApoUinem  Pythium,  quas  postissimum  religiones 
tenerent,  oraculum  editum  est,  "  Eas,  quae  essent  in 
more  majorum."  Quo  cum  iterum  venissent,  majo- 
rumque  morem  dixissent  saepe  esse  mutatum,  quae- 
sivissentque,  quem  morem  potissimum  sequerentur  e 
variis;  respondit,  optimum.  Et  profecto  ita  est,  ut 
id  habendum  sit  antiquissimum,  et  Deo  proximum, 
quod  sit  optimum.  Stipem  sustulimus,  nisi  eara, 
quam  ad  paucos  dies  propriam  Idaeae  Matris  excepi- 
mus.  Implet  enim  superstitione  animos,  et  exhaurit 
domos.  Sacrilego  poena  est,  neque  ei  soli,  qui  sacrum 
abstulerit,  sed  etiam  ei,  qui  sacro  commendatum : 
quod  et  nunc  multis  fit  in  fanis.  Alexander  in  Cili- 
cia  deposuisse  apud  Solos  in  delubro  pecuniam  dici- 
tur ;  et  Atheniensis  Clisthenes  Junoni  Samiae,  civis 
egregius,  cum  rebus  timeret  suis,  fiharum  dotes  cre- 

didit.  Sed  jam  de  perjuriis :  de  incestis  nihil  sane 
hoc  quidem  loco  disputandum  est. 

Donis  impii  ne  placare  audeant  Deos,  Platonem 
audiant ;  qui  vetat  dubitare,  qua  sit  mente  futurus 
Deus,  cum  vir  nemo  bonus  ab  improbo  se  donari  ve- 
lit.  Diligentia  votorum  satis  in  lege  dicta  est,  ac  voti 
sponsio,  qua  obligamur  Deo.  Poena  vero  violatee  re- 
ligionis  justam  recusationem  non  habet.  Quid  ego 
hic  sceleratorum  utar  exemplis  ?  quorum  sunt  plenae 
tragoediae.  Quae  ante  oculos  sunt,  ea  potius  attingan- 
tur.  Etsi,  haec  commemoratio,  vereor,  ne  supra  ho- 
minis  fortunam  esse  videatur ;  tamen,  quoniam  mihi 
sermo  est  apud  vos,  nihil  reticebo:  velimque  hoc, 
quod  loquar,  Diis  immortalibus  gratum  potius  vi- 
deri,  quam  grave.  *  *  * 

XVII.  Omnia  tum,  perditorum  civium  scelere, 
discessu  meo,  religionum  jura  poUuta  sunt ;  vexati 
nostri  Lares  famihares  ;  in  eorum  sedibus  exaediiica- 
tum  templum  Licentiae :  pulsus  a  delubris  is,  qui 
iUa  seryarat.  Circumspicite  celeriter  animo,  (nihil 
enim  attinet  quemquam  nominari)  qui  sint  rerum 
exitus  consecuti.  Nos,  qui  iUam  custodem  Urbis, 
omnibus  ereptis  nostris  rebus  ac  perditis,  violari  ab 
impiis  passi  non  sumus,  eamque  ex  nostra  domo  in 
ipsius  patris  domum  detulimus,  judicia  senatus,  Ita- 
hae,  gentium  denique  omnium,  conservatae  patriae 
consecuti  sumus :  quo  quid  accidere  potuit  homini 
praeclarius  ?  Quorum  scelere  religiones  tum  prostra- 
tac  afflictasque  sunt,  partim  ex  iUis  distracti  ac  dissi- 
pati  jacent :  qui  vero  ex  iis  et  horum  scelerum  prin- 
cipes  fuerunt,  et  praeter  caeteros  in  omni  religione  im- 
pii,  non  solum  [vita  cruciati,  atque  dedecore,]  verum 
etiam  sepultura  ac  justis  exsequiarum  caruerunt. 

Quintus.  Equidem  ista  agnosco,  frater ;  et  meritas 
Diis  gratias  ago :  sed  nimis  saepe  secus  aliquanto 
videmus  evadere.  Marxus,  Non  enim,  Quinte,  recte 
existimamus,  quae  poena  divina  sit :  et  opinionibus 
vulgi  rapimur  in  errorem,  nec  vera  cernimus :  morte, 

aut  dolore  corporis,  aut  luctu  animi,  aut  ofFensione 
judicii,  hominum  miserias  ponderamus  :  quae  fateor 
humana  esse,  et  multis  bonis  viris  accidisse.  Sceleris 
autem  est  poena  tristis ;  et,  praeter  eos  eventus  qui 
sequuntur,  per  se  ipsa  maxima  est.  Vidimus  eos, 
qui,  nisi  odissent  patriam,  nunquam  inimici  nobis 
fuissent,  ardentes  cum  cupiditate,  tum  metu,  tum 
conscientia :  quid  agerent,  modo  timentes ;  vicissim 
contemnentes  religiones ;  judicia  perrupta  ab  iisdem  ; 
corrupta  hominum,  non  Deorum.  Reprimam  jam, 
et  non  insequar  longius,  eoque  minus,  quo  plus  poe- 
narum  habeo,  quam  petivi.  Tantum  ponam,  [erui] 
dupHcem  poenam  esse  divinam,  quod  constaret  et 
vexandis  vivorum  animjs,  et  ea  fama  mortuorum,  ut 
eorum  exitium  et  judicio  vivorum  et  gaudio  com» 
probetur. 

XVIII.  Agri  autem  ne  consecrentur,  Platoni 
prorsus  assentior ;  qui,  si  modo  interpretari  potuero, 
his  fere  verbis  utitur :  "  Terra  igitur,  ut  focus  do^ 
miciliorum,  sacra  Deorum  omnium  est.  Quocirca, 
ne  quis  iterum  idem  consecrato.  Aurum  autem  et 
argentum  in  urbibus,  et  privatim  et  in  fanis,  invi- 
diosa  res  est.  Tum  ebur,  ex  inani  corpore  extrac- 
tum,  haud  satis  castum  donum  Deo.  Jam  aes  atque 
ferrum,  duelli  instrumenta,  non  fani.  Ligneum  au- 
tem,  quod  quis  voluerit,  uno  e  ligno  dedicato,  item- 
que  lapideum,  in  delubris  communibus.  Textile  ne 
operosius,  quam  mulieris  opus  menstruum.  Color 
autem  albus  prsecipue  decorus  Deo  est,  tum  in  cae- 
teris,  tum  maxime  in  textili.  Tincta  vero  absint, 
nisi  a  bellicis  insignibus.  Divinissima  autem  dona, 
aves  et  formae  ab  uno  pictore  uno  absolutae  die; 
itemque  caetera  hujus  exempli  dona  sunto."  Hsec 
illi  placent :  sed  ego  caetera  non  tam  restricte  pr^e^ 
finio,  vel  hominum  vitiis  vel  subsidiis  temporum 
victus.  Terrae  cultum  segniorem  suspicor  fore,  si,  ad 
eam  tuendam,  ferroque  subigendam,  superstitionis 
aliquid  accesserit. 

Atticus.  Habeo  ista.  Nunc  de  sacris  perpetuis,  et 
de  Manium  jure,  restat.  Marcus.  O  miram  memo- 
riam,  Pomponi,  tuam !  at  mihi  ista  exciderant.  At' 
ticus.  Ita  credo:  sed  tamen  hoc  magis  eas  res  et 
memini  et  exspecto,  quod  et  ad  pontificium  jus  et  ad 
civile  pertinent.  Marcus.  Vero :  et  apertissima  sunt 
istis  de  rebus  et  responsa  et  scripta  multa :  et  ego  in 
hoc  omni  sermone  nostro,  quod  ad  cumque  legis  ge- 
nus  me  disputatio  nostra  deduxerit,  tractabo,  quoad 
potero,  ejus  ipsius  generis  jus  civile  nostrum ;  sed 
ita,  locus  ipse  ut  notus  sit,  ex  quo  ducatur  quaeque 
pars  juris;  ut  non  difficile  sit,  qui  paulum  modo 
ingenio  possit  moveri,  quaecumque  nova  causa  con- 
sultatiove  acciderit,  ejus  tenere  jus ;  cum  sciat,  a 
quo  sit  capite  repetendum. 

XIX.  Sed  jureconsulti,  sive  erroris  objiciendi 
causa,  quo  plura  et  difficiliora  scire  videantur ;  sive 
(quod  similius  veri  est)  ignoratione  docendi,  (nam 
non  solum  scire  aliquid,  artis  est,  sed  quasdam  ars 
etiam  docendi)  sgepe,  quod  positum  est  in  una  cogni- 
tione,  id  in  infinita  dispertiuntur :  velut  in  hoc  ipso 
genere,  quam  magnum  illud  Scasvolae  faciunt,  pon- 
tifices  ambo,  et  iidem  juris  peritissimi !  Saspe,  inquit 
Pubhi  filius,  ex  patre  au^vi,  pontificem  neminem 
bonum  esse,  nisi  qui  jus  civile  cognosset.  Totumne  ? 
quid  ita  ?  quid  enim  ad  pontificem,  de  jure  parietum 
aut  aquarum,  aut  uUo  omnino  ?  Ergo,  quod  cum 
religione  conjunctum  est,  (id  autem  quantulum  est !) 
de  sacris,  credo,  de  votis,  de  feriis,  de  sepulcris,  et  si 
quid  ejusmodi  est.  Cur  igitur  haec  tanta  facimus, 
cum  castera  perparva  sint  ?  De  sacris  autem  (qui  lo- 
cus  patet  latius)  haic  sit  una  sententia,  ut  conserven- 
tur  semper,  et  deinceps  familiis  prodantur ;  et,  ut  in 
lege  posui,  perpetua  sint  sacra.  Hoc  uno  posito,  haec 
jura  pontificum  auctoritate  consecuta  sunt,  ut  ne 
morte  patrisfamilias  sacrorum  memoria  occideret ;  iis 
essent  ea  adjuncta,  ad  quos  ejusdem  morte  pecunia 
venerit. 

Hoc  uno  posito,  quod  est  ad  cognitionem  disci- 
plinae  satis,  innumerabilia  nascuntur,  quibus  im- 
plentur  jurisconsultorum  libri.  Quaeruntur  enim,  qui 
adstringantur  sacris.  Hgeredum  causa  justissima  est : 
nulla  est  enim  persona,  quae  ad  vicem  ejus,  qui  e  vita 
emigraverit,  propius  accedat.  Deinde,  qui  morte 
testamentove  ejus  tantumdem  capiat,  quantum  om- 
nes  haeredes:  id  quoque  ordine:  est  enim  ad  id, 
quod  propositum  est,  accommodatum.  Tertio  loco, 
si  nemo  sit  haeres,  is,  qui  de  bonis,  quae  ejus  fuerint 
cum  moritur,  usu  ceperit  plurimum  possidendo. 
Quarto,  si  nemo  sit,  qui  uUam  rem  ceperit,  de  cre- 
ditoribus  ejus,  qui  plurimum  servet.  Extrema  illa 
persona  est,  ut  is,  qui  ei,  qui  mortuus  sit,  pecuniam 
debuerit,  neminique  eam  solverjt,  perinde  habeatur, 
quasi  eam  pecuniam  ceperit. 

XX.  Haec  nos  a  Scaevola  didicimus ;  non  ita  de- 
scripta  ab  antiquis.  Nam  illi  qujdem  his  verbis  doce- 
bant,  tribus  modis  sacris  adstringi :  haereditate ;  aut 
si  majorem  partem  pecuniae  capiat;  aut,  si  major 
pars  pecuniae  legata  est,  si  inde  quidpiam  ceperit. 
Sed  pontificem  sequamur. 

Videtis  igitur  omnia  pendere  ex  uno  illo,  quod 
pontifices  pecuniam  sacris  conjungi  volunt :  iisdem- 
que  ferias  et  caerimonias  adscribendas  putant.  Atque 
etiam  dant  hoc  Scaevolae,  quod  est  partitio:  ut,  si 
[in  testamento  deducta,  scripta  non  sit,]  ipsique  mi- 
nus  ceperint,  quam  omnibus  haeredibus  relinquatur, 
sacris  ne  alligentur.  In  donatione,  hoc  iidem  secus 
interpretantur ;  et  quod  paterfamilias,  in  ejus  dona-, 
tione  qui  in  ipsius  potestate  esset,  approbavit,  ratum 
est :  quod  eo  insciente  factum  est,  si  id  is  non  ap» 
probat,  ratum  non  est. 

His  propositis,  quaestiunculae  multae  nascuntur: 
quas  qui  non  intelligat,  si  ad  caput  referat,  per  se 
ipse  facile  perspiciat :  veluti,  si  minus  quis  cepisset, 
ne  sacris  aUigaretur ;  ac  post  de  ejus  haeredibus  ali- 
quis  exegisset  pro  sua  parte  id,  quod  ab  eo,  cuju^ 

Q  3 

ipse  hagres  esset,  praetemiissum  fuisset;  eaque  pe- 
cunia  non  minor  esset  facta  cum  superiore  exactione, 
quam  haeredibus  omnibus  esset  relicta ;  qui  eam  pe- 
cuniam  exegisset,  sohmi,  sine  cohaeredibus,  sacris  al- 
ligari.  Quin  etiam  cavent,  ut,  cui  plus  legatum  sit, 
quam  sine  reUgione  capere  Hceat,  is,  per  aes  et  li- 
bram,  haeredem  testamenti  solvat,  propterea  quod  eo 
loco  res  est,  ita  soluta  haereditate,  quasi  ea  pecunia 
legata  non  esset. 

XXI.  Hoc  ego  loco,  multisque  aliis,  quaero  a  vo- 
bis,  Scaevolae,  pontifices  maximi,  et  homines,  meo 
quidem  judicio,  acutissimi,  quid  sit,  quod  ad  jus 
pontificium  civile  appetatis.  CiviHs  enim  juris  scien- 
tia  pontificium  quodam  modo  tollitis:  nam  sacra 
cum  pecunia,  pontificum  auctoritate,  nuUa  lege,  con- 
juncta  sunt.  Itaque,  si  vos  tantummodo  pontifices 
essetis,  pontificahs  maneret  auctoritas  :  sed,  quod 
iidem  juris  civilis  estis  peritissimi,  hac  scientia  illam 
eluditis.  Placuit  P.  Scaevolae,  et  Coruncanio,  ponti- 
ficibus  maximis,  itemque  casteris,  qui  tantumdem 
caperent,  quantum  omnes  haeredes,  sacris  alligari. 
Habeo  jus  pontificium.  Quid  huc  accessit  ex  jure 
civili  ?  Partitionis  caput  scriptum  caute,  ut  centum 
nummi  deducerentur.  Inventa  est  ratio,  cur  pecunia 
sacrorum  molestia  Hberaretur.  Quod  si  hoc,  qui 
testamentum  faciebat,  cavere  noluisset,  admonet  ju- 
risconsultus  hic  quidem  ipse  IMucius,  pontifex  idem, 
ut  minus  capiat,  quam  omnibus  haeredibus  reHnqua- 
tur.  [Superiores]  dicebant,  qui  quid  cepisset,  ad- 
stringi.  Rursus  sacris  Hberantur.  Hoc  vero  nihil  ad 
pontificium  jus,  et  e  medio  est  jure  civiH,  ut,  per  aes 
et  Hbram,  haeredem  testamenti  solvant,  et  eodem  loco 
res  sit,  quasi  ea  pecunia  legata  non  esset,  si  is,  cui 
legatum  est,  stipulatus  est  idipsum,  quod  legatum 
est,  ut  ea  pecunia  ex  stipulatione  debeatur,  sitque  ea 
non  [alligata  sacris.] 

*  *  *  doctum  hominem  sane :  cujus  fuit  Accius 
perfamiHaris :  sed  mensem  (credo)  extremum  anni, 

ut  veteres  Februarium,  sic  hic  Decembrem  seque- 
batur. 

XXII.  Hostia  autem  maxima  parentare,  pietati 
esse  adjunctum  putabat.  Jam  tanta  religio  est  sepuU 
crorum,  ut  extera  sacra  et  gentem  inferri  fas  negent 
esse :  idque  apud  majores  nostros  A.  Torquatus  in 
gente  Popilia  judicavit.  Nec  vero  tam  denicales,  quas 
a  nece  appellatae  sunt,  qua  resident  mortui,  quam 
casterorum  ccelestium  quieti  dies,  feriee  nominarentur, 
nisi  majores  eos,  qui  ex  hac  vita  migrassent,  in  Deo- 
rum  numero  esse  voluissent.  Eas  in  eos  dies  conferre 
jus,  quibus  neque  ipsius  neque  publicse  feriae  sint : 
totaque  hujus  juris  compositio  pontificalis  magnam 
religionem  cserimoniamque  declarat.  Neque  necesse 
est  edisseri  anobis,  quse  finis  funestae  famiUae;  quod 
genus  sacrificii  [Lare]  vervecibus  fiat ;  quemadmo- 
dum  os  rejectum  terrae  obtegatur ;  quaeque  in  porca 
contracta  jura  sint ;  quo  tempore  incipiat  sepulcrum 
esse,  et  religione  teneatur. 

At  mihi  quidem  antiquissimum  sepulturas  genus 
id  fuisse  videtur,  quo  apud  Xenophontem  Cyrus  uti- 
tur.  Redditur  enim  terras  corpus ;  et,  ita  locatum  ac 
situm,  quasi  operimento  matris  obducitur.  Eodem- 
que  ritu  in  eo  sepulcro,  quod  procul  ad  Fontis  aras, 
regem  nostrum  Numam  conditum  accepimus :  gen- 
temque  Corneliam  usque  ad  memoriam  nostram  hac 
sepultura  scimus  esse  usam.  C.  Marii  sitas  reliquias 
apud  Anienem  dissipari  jussit  SuUa  victor,  acerbiore 
odio  incitatus,  quam,  si  tam  sapiens  fuisset,  quam 
fuit  vehemens.  Quod  haud  scio  an  timens  suo  cor- 
pori  posse  accidere,  primus  e  patriciis  CorneUis  igni 
voluit  cremari.  Declarat  etenim  Ennius  de  Africano, 
"  Hic  est  ille  situs."  Vere :  nam  siti  dicuntur  u,  qui 
conditi  sunt.  Nec  tamen  eorum  ante  sepulcrum  est, 
quam  justa  facta,  et  corpus  incensum  est.  Et  quod 
nunc  communiter,  in  omnibus  sepuUis  penitus,  hu- 
mati  dicantur;  id  crat  proprium  tum  in  iis,  quos 
humus  injecta  contegeret :  eumque  morem  jus  pon- 

tificale  confirmat.  Nam,  priusquam  in  os  injecta 
gleba  est,  locus  ille,  ubi  crematum  est  corpus,  nihil 
habet  religionis.  Injecta  gleba,  tum  et  illic  humatus 
est,  et  gleba  vocatur ;  ac  tum  denique  multa  religiosa 
jura  complectitur.  Itaque  in  eo,  qui,  in  navi  neca- 
tus,  deinde  in  mare  projectus  esset,  decrevit  P.  Mu- 
cius,  familiam  puram,  quod  os  supra  terram  non 
exstaret :  porcam  haeredi  esse  contractam,  et  haben- 
das  triduum  ferias,  et  porco  femina  piaculum  pati : 
si  in  mari  mortuus  esset,  eadem,  praeter  piaculum  et 
ferias. 

XXIII.  AWicus,  Video,  quae  sint  in  pontificio  jure. 
Sed  qua^ro,  quidnam  sit  in  legibus.  Marcus.  Pauca 
sane,  Tite,  et,  uti  arbitror,  non  ignota  vobis.  Sed  ea 
non  tam  ad  religionem  spectant,  quam  ad  jus  sepul- 
crorum.  "  Hominem  mortuum,"  inquit  lex  in  XII 
tabulis,  "  in  urbe  ne  sepelito,  neve  urito."  Credo,  vel 
propter  ignis  periculum.  Quod  autem  addit,  "neve 
urito,"  indicat,  non  qui  uratur,  sepeliri,  sed  qui  hu- 
metur.  Atticus.  Quid,  qui  post  XII  in  urbe  sepulti 
&unt,  clari  viri  ?  Marcus.  Credo,  Tite,  fuisse,  aut 
eos,  quibus  hoc  ante  hanc  legem  virtutis  causa  tri^ 
butum  est,  ut  Publicolas,  ut  Tuberto,  quod  eorum 
posteri  jure  tenuerunt ;  aut  eos,  si  qui  hoc,  ut  C.  Fa-. 
bricius,  virtutis  causa,  soluti  legibus,  consecuti  sunt. 
Sed  in  Urbe  sepeliri  lex  vetat.  Sic  decretum  a  ponti- 
ficum  collegio,  non  esse  jus,  in  loco  publico  fieri  se- 
pulcrum.  Nostis  extra  portam  Collinam  aedem  Ho- 
noris :  et  aram  in  eo  loco  fuisse,  memoriae  proditum 
est.  Ad  eam  cum  lamina  esset  inventa,  et  in  ea 
scriptum,  *'  Domina  Honoris ;"  ea  causa  fuit  aedis 
hujus  dedicandae.  Sed,  cum  multa  in  eo  loco  sepul^ 
cra  fuissent,  exarata  sunt.  Statuit  enim  coUegium, 
locum  publicum  non  potuisse  privata  reUgione  obli»» 
gari. 

Jam  CEBtera  in  XII,  jninuendi  sumtus  lamenta» 
tionesque  funeris,  translata  de  Solonis  fere  legibus. 
^'  Hoc  plus,"  inquit,  ^^  ne  facito.    Rogum  ascia  ne 

polito."'*  Nostis,  quae  sequuntur.  Discebamus  enim 
pueri  XII,  ut  carmen  necessariuni ;  quas  jam  nemo 
discit.  Extenuato  igitur  sumtu,  tribus  riciniis,  et 
vinculis  purpurae,  et  decem  tibicinibus,  toUit  etiam 
lamentationem.  "  Mulieres  genas  ne  radunto  ;  neve 
lessum,  funeris  ergo,  habento."  Hoc  veteres  inter- 
pretes,  Sex.  ^lius,  L.  Acilius,  non  satis  se  intelli- 
gere  dixerunt,  sed  suspicari  vestimenti  aliquod  genus 
funebris  :  L.  iElius,  lessum,  quasi  lugubrem  ejula- 
tionem,  ut  vox  ipsa  significat :  quod  eo  magis  judi-r 
00  verum  esse,  quia  lex  Soionis  id  ipsum  vetat.  Haec 
laudabilia,  et  locupletibus  fere  cum  plebe  commu- 
nia  :  quod  quidem  maxime  e  natura  est,  toUi  fortu- 
nae  discrimen  in  morte. 

XXIV.  Caetera  item  funebria,  quibus  luctus  au- 
getur,  Duodecim  sustulerunt.  '•'  Homini,"  inquit, 
*'  mortuo  ne  ossa  legito,  quo  post  funus  faciat." 
Excipit  bellicam  peregrinamque  mortem.  Haec  prae- 
terea  sunt  in  legibus  de  unctura :  quibus  '"'•  servilis 
unctura"  tollitur,  omnisque  "  circumpotatio :"  quae 
et  recte  toUuntur;  neque  toUerentur,  nisi  fuissent. 
"  Ne  sumtuosa  respersio;  ne  longae  coronse,  nec 
acerrae,"  praetereantur.  Illa  jam  significatio  est,  laU' 
dis  ornamenta  ad  mortuos  pertinere,  quod  coronam 
virtute  partam,  et  ei,  qui  peperisset,  et  ejus  parenti, 
sine  fraude  esse  lex  impositam  jubet:  credoque, 
quod  erat  factitatum,  ut  uni  plura  fierent,  lectique 
plures  sternerentur,  id  quoque  ne  fieret,  lege  sanctum 
est.  Qua  in  lege  cum  esset,  "  neve  aurum  addito," 
quam  humane  excipit  altera  lex,  '''  quoi  auro  dentes 
vincti  escunt,  ast  im  cum  illo  sepelire  urereve,  se 
fraude  esto."  M  simul  illud  videtote,  aliud  habi- 
tum  esse,  sepelire,  et  urere. 

Duae  sunt  praeterea  leges  de  sepulcris;  quarum 
altera  privatorum  asdificiis,  altera  ipsis  sepulcris,  ca- 
vet.  Namque  "  rogum  bustumve  novum"  vetat 
"  propius  sexaginta  pedes  adjici  aedes  alienas,  in- 
vito  domino:"  incendium  [videtur  arcere.]    Quod 

autem  "  forum,"  (id  est,  vestibulum  sepulcri) 
"  bustumve,  usucapi"  vetat,  tuetur  jus  sepulcro- 
rum.  Haec  habemus  in  Duodecim,  sane  secundum 
naturam,  quas  norma  legis  est.  Reliqua  sunt  in 
more :  funus  ut  indicatur ;  si  quid  ludorum ;  do- 
minusque  funeris  utatur  accenso  atque  lictoribus. 
"  Honoratorum  virorum  laudes  in  concione  memo- 
rentur ;  easque  etiam  cantus  ad  tibicinem  prosequa- 
tur,"  cui  nomen  neniae ;  quo  vocabulo  etiam  Graecis 
cantus  lugubres  nominantur. 

XXV.  Quintus.  Gaudeo  nostra  jura  ad  natviram 
accommodari ;  majorumque  sapientia  admodum  de« 
lector.  Marcus,  Sed  credo,  Quinte,  ut  caeteros  sum- 
tus,  sic  etiam  sepulcrorum  modum,  recte  requiri. 
Quos  enim  ad  sumtus  progressa  jam  ista  res  sit,  in 
C.  Figuli  sepulcro  vides.  Sed  credo  minimam  olim 
istius  rei  fuisse  cupiditatem :  alioquin  multa  exstarent 
exempla  majorum.  Nostrae  quidem  legis  interpretes, 
quo  capite  jubentur  sumtus  et  luctum  removere  a 
Deorum  Manium  jure,  hoc  intelligunt,  in  primis 
sepulcrorum  magnificentiam  esse  minuendam.  Nec 
haec  a  sapientissimis  legum  scriptoribus  neglecta 
sunt :  nam  et  Athenis  jam  [ille  mos]  a  Cecrope,  ut 
aiunt,  permansit,  hoc  jus  terra  humandi ;  quam 
cum  proximi  injecerant,  obductaque  terra  erat,  fru- 
gibus  obserebatur,  ut  sinus  et  gremium  quasi  matris 
mortuo  tribueretur,  solum  autem,  frugibus  expiatum, 
ut  vivis  redderetur.  Sequebantur  epulas,  quas  inibant 
propinqui  coronati :  apud  quas  de  mortui  laude,  cum 
quid  veri  erat,  praedicatum  (nam  mentiri  nefas  ha- 
bebatur):  ita  justa  confecta  erant.  Posteaquam,  ut 
scribit  Phalereus,  sumtuosa  fieri  funera  et  lamenta- 
bilia  ccepissent,  Solonis  lege  sublata  sunt :  quam  le- 
gem,  eiscjem  prope  verbis,  nostri  decemviri  in  deci- 
mam  tabulam  conjecerunt.  Nam  de  tribus  riciniis, 
et  pleraque  illa,  Solonis  sunt :  de  lamentis  vero  ex- 
pressa  verbis  sunt :  "  Mulieres  genas  ne  radunto, 
neve  lessum,  funeris  ergo,  habento." 

XXVI.  De  sepulcris  autem  nihil  est  apud  Solo- 
nem  amplius,  quam,  ''  ne  quis  ea  deleat,  neve  alie- 
num  inferat :"  poenaque  est,  ''  si  quis  bustum"  (nam 
id  puto  appellari  Tu/jt/3ov)  "  aut  monimentum,"  in- 
quit,  "  aut  columnam,  violarit,  dejecerit,  fregerit." 
Sed  post  aliquanto,  propter  has  amplitudines  sepul- 
crorum,  quas  in  Ceramico  videmus,  lege  sancturn 
est,  "  ne  quis  sepulcrum  faceret  operosius,  quam 
quod  decem  homines  efFecerint  triduo."  Neque  id 
opere  tectorio  exornari,  nec  Hermas  hos  (quos  vo- 
cant)  Hcebat  imponi :  nec  de  mortui  laude,  nisi  in 
publicis  sepulturis ;  nec  ab  alio,  nisi  qui  publice  ad 
«am  rem  constitutus  esset,  dici  licebat.  Sublata  etiam 
erat  celebritas  virorum  ac  mulieruni,  quo  lamentatio 
minueretur :  habet  enim  luctum  concursus  homi- 
num.  Quocirca  Pittacus  omnino  accedere  quem- 
quam  vetat  in  funus  ahorum.  Sed  ait  rursus  idem 
Demetrius  increbuisse  eam  funerum  sepulcrorum- 
que  magnificentiam,  quae  nunc  fere  Romae  est ; 
quam  consuetudinem  lege  minuit  ipse.  Fuit  enim 
hic  vir,  ut  scitis,  non  sokim  eruditissimus,  sed  etiam 
^ivis  e  republicamaxime,  tuendaeque  civitatis  peritis- 
simus.  Iste  igitur  sumtum  minuit,  non  solum  poena, 
sed  etiam  tempore  :  ante  lucem  enim  jussit  efFerri. 
Sepulcris  autem  novis  finivit  modum :  nam  super 
terrae  tumulum  noluit  quid  statui,  nisi  columellam, 
tribus  cubitis  ne  altiorem,  aut  mensam,  aut  label- 
lum  :  et  huic  procurationi  certum  magistratum  pras- 
fecerat. 

XXVII.  Hffic  igitur  Athenienses  tui.  Sed  videa- 
mus  Platonem,  qui  justa  funerum  rejicit  ad  inter- 
pretes  religionum  :  quem  nos  morem  tenemus.  De 
sepulcris  autem  dicit  hasc :  Vetat  "  ex  agro  culto, 
eove  qui  coli  possit,  ullam  partem  sumi  sepulcro : 
sed,  quae  natura  agri  tantummodo  efficere  possit,  ut 
mortuorum  corpora  sine  detrimento  vivorum  recipiat, 
ea  potissimum  ut  compleatur :  quae  autem  terra 
fruges  ferre,  et,  ut  mater,  cibos  suppeditare  possit, 

eam  ne  quis  nobis  minuat,  neve  vivus,  neve  mor- 
tuus.'*  Exstrui  autem  vetat  "  sepulcrum  altius, 
quam  quod  quinque  diebus  homines  quinque  absol- 
verint ;  nec  e  lapide  excitari  plus,  nec  imponi,  quam 
quod  capiat  laudem  mortui,  incisam  ne  plus  quatuor 
heroicis  versibus  ;"  quos  longos  appellat  Ennius.  Ha- 
bemus  igitur  hujus  quoque  auctoritatem  de  sepulcris 
summi  viri :  a  quo  iterum  funerum  sumtus  praefini- 
tur  ex  censibus,  a  minis  quinque  usque  ad  minam. 
Deinceps  dicit  eadem  illa  de  immortalitate  animo- 
rum,  et  reliqua  postmortem  tranquillitate  bonorum, 
poenis  impiorum. 

Habetis  igitur  explicatum  omnem,  ut  arbitror,  re- 
ligionis  locum.  Quintus.  Nos  vero,  frater,  et  copiose 
quidem :  sed  perge  ad  caetera.  Marcus,  Pergam 
quidem :  et,  quoniam  libitum  est  vobis  me  ad  haec 
impellere,  hodierno  sermone  conficiam,  spero;  hoc 
prsesertim  die.  Video  enim  Platonem  idem  fecisse ; 
omnemque  orationem  ejus  de  legibus  peroratam 
esse  uno  aestivo  die.  Sic  igitur  faciam,  et  dicam  de 
magistratibus.  Id  enim  est,  profecto,  quod,  consti- 
tuta  religione,  rempublicam  contineat  maxime.  At- 
ticus.  Tu  vero  dic;  et  istam  rationem,  quam  cce- 
pisti,  tene. 


M.TULLII  CICERONIS, 


DE 


L  E  G  I  B  U  S, 

LIBER  TERTIUS. 


I.  Marcus,  Sequar  igitur,  ut  institui,  divinum 
illum  vimm,  quem,  quadam  admiratione  commotus, 
saepius  fortasse  laudo,  quam  necesse  est.  Atticus. 
Platonem  videlicet  dicis.  Marcus.  Istum  ipsum, 
Attice.  Atticiis.  Tu  vero  eum  nec  nimis  valde  un- 
quam  nec  nimis  saepe  laudaveris :  nam  hoc  mihi 
etiam  nostri  illi,  qui  neminem,  nisi  suum,  laudari 
volunt,  concedunt,  ut  eum  arbitratu  meo  diligam. 
Marcus.  Bene,  hercule,  faciunt.  Quid  enim  est  ele- 
gantia  tua  dignius  ?  cujus  et  vita  et  oratio  consecuta 
mihi  videtur  difficillimam  illam  societatem  gravitatis 
cum  humanitate.  Atticus.  Sane  gaudeo,  quod  te  in- 
terpellavi,  quandoquidem  tam  praeclarum  mihi  de- 
disti  judicii  tui  testimonium.  Sed  perge,  ut  coeperas. 
Marcus.  Laudemus  igitur  prius  legem  ipsam  veris 
et  propriis  generis  sui  laudibus.  Atticus.  Sane  qui- 
dem,  sicut  de  religionum  lege  fecisti. 

Marcus.  Videtis  igitur,  magistratus  hanc  esse 
vim,  ut  praesit,  praescribatque  recta  et  utilia  et  con- 
juncta  cum  legibus.  Ut  enim  magistratibus  leges, 
ita  populo  praesunt  magistratus  :  vereque  dici  potest, 

magistratum  legem  esse  loquentem,  legem  autem 
mutum  magistratum.  Nihil  porro  tam  aptum  est  ad 
jus  conditionemque  naturse,  (quod  cum  dico,  legem 
a  me  dici,  [niliilque  aliud,]  intelligi  volo)  quam 
imperium ;  sine  quo,  nec  domus  ulla,  nec  civitas, 
nec  gens,  nec  hominum  universum  genus,  stare,  nec 
rerum  natura  omnis,  nec  ipse  mundus,  potest.  Nam 
et  hic  Deo  paret ;  et  huic  obediunt  maria  terraeque  ; 
et  hominum  vita  jussis  supremas  legis  obtemperat. 

II.  Atque,  ut  ad  haec  citeriora  veniam,  et  notiora 
nobis,  omnes  antiquas  gentes  regibus  quondam  pa- 
ruerunt  Quod  genus  imperii  primum  ad  homines 
justissimos  et  sapientissimos  deferebatur :  idque  in 
republica  nostra  maxime  valuit,  quoad  ei  regalis 
potestas  prffifuit.  Deinde  etiam  deinceps  posteris  pro- 
debatur :  quod  et  in  his  etiam,  qui  nunc  [regnantur,] 
manet.  Quibus  autem  regia  potestas  non  placuit, 
non  ii  nemini,  sed  non  semper  uni,  parere  volue- 
runt.  Nos  autem,  quoniam  leges  damus  liberis  po- 
pulis ;  quaeque  de  optima  republica  sentireraus,  in 
sex  libris  ante  diximus  ;  accommodabmius  hoc  tem- 
pore  leges  ad  iUum,  quem  probamus,  civitatis  sta- 
tum. 

Magistratibus  igitur  opus  est ;  sine  quonim  pru- 
dentiii  ac  diligentia  esse  civitas  non  potest ;  quorum- 
que  descriptione  omnis  reipublicae  moderatio  contine- 
tur.  Neque  solum  iis  praescribendus  est  imperandi, 
sed  etiara  civibus  obtemperandi,  modus.  Nam  et  qui 
bene  iraperat,  paruerit  aliquando,  necesse  est ;  et  qui 
modeste  paret,  videtur,  qui  aliquando  imperet,  dig- 
nus  esse.  Itaque  oportet  et  eum,  qui  paret,  sperare, 
se  aliquo  tempore  imperaturum ;  et  illum,  qui  im- 
perat,  cogitare,  brevi  tempore  sibi  esse  parendum. 
Nec  vero  sohim,  ut  obtemperent  obediantque  magi- 
stratibus,  sed  etiam  ut  eos  colant  diligantque,  prae- 
scribimus,  ut  Charondas  in  suis  facit  legibus.  Noster 
vero  Plato  Titanum  e  geiiere  statuit  eos,  qui,  ut  illi 
aelestibus,  sic  hi  adversentur  magistratibus.   Quse 

cum  ita  sint,  ad  ipsas  jam  leges  veniamus,  si  placet. 
Atticus,  Mihi  vero  et  istud,  et  ordo  iste  rerum, 
placet. 

III.  Marcus,  "  Justa  imperia  sunto ;  iisque  cives 
modeste,  ac  sine  recusatione,  parento.  Magistratus 
nec  obedientem  et  noxium  civem  multa,  vinculis, 
verberibusve  coerceto ;  ni  par,  majorve  potestas,  po- 
pulusve,  prohibessit ;  ad  quos  provocatio  esto.  Cum 
magistratus  judicassit,  irrogassitve ;  per  populum 
multae,  poenae,  certatio  esto.  MilitiaB,  ab  eo  qui  im- 
perabit,  provocatio  ne  esto :  quodque  is,  qui  bellum 
gerat,  imperassit,  jus  ratumque  esto.  Minores  ma- 
gistratus,  partiti  juris,  plures  in  plera  sunto.  Mi- 
litiae,  quibus  jussi  erunt,  imperanto,  eorumque  tri- 
buni  sunto.  Domi  pecuniam  publicam  custodiunto : 
vincula  sontium  servanto  :  capitalia  vindicanto :  aes, 
argentum,  aurumve,  publice  signanto:  lites  con- 
tractas  judicanto:  quodcumque  senatus  creverit, 
agunto. 

''  Suntoque  aediles,  coeratores  urbis,  annonae,  ludo- 
rumque  soLlennium:  oUisque  ad  honoris  amplioris 
gradum  is  primus  adscensus  esto. 

"  Censores  populi  asvitates,  soboles,  familias,  pe- 
cuniasque,  censento :  urbis  templa,  vias,  aquas,  aera- 
rium,  vectigalia,  tuento ;  populique  partes  m  tribus 
distribuunto :  exin  pecunias,  aevitates,  ordines  par- 
liunto :  equitum  peditumque  prolem  describunto  : 
coelibes  esse  prohibento :  mores  populi  regunto :  pro- 
brum  in  senatu  ne  relinquunto :  bini  sunto :  magi- 
stratum  quinquennium  habento  :  reliqui  magistratus 
anniu  sunto :  eaque  potestas  semper  esto. 

"  Juris  disceptator,  qui  privata  judicet,  judicarive 
jubeat,  praetor  esto.  Is  juris  civiUs  custos  esto.  Huic 
potestate  pari  quotcumque  senatus  creverit,  popu- 
iusve  jusserit,  tot  sunto. 

"  Regio  imperio  duo  sunto :  iique,  praeeundo,  ju- 
dicando,  consulendo,  praetores,  judices,  consules,  ap- 
pellantor.    Militiae  sunmium  jus  habento ;  nemini 

parento.  OUis  salus  populi  suprema  lex  esto.  Eum.. 
dem  magistratum,  ni  interfuerint  decem  anni,  ne- 
quis  capito.  JEvitatem  annali  lege  servanto.  Ast, 
quando  dueUum  gravius,  discordiseve  civium  escunt, 
oenus,  ne  amplius  sex  menses,  si  senatus  creverit, 
idem  juris,  quod  duo  consules,  teneto :  isque,  ave 
sinistra  dictus,  populi  magister  esto.  Equitemque 
qui  regat,  habeto  pari  jure  cum  eo,  quicumque  erit 
juris  disceptator.  Ast  quando  [consul]  is  est,  ma- 
gisterve  populi,  reliqui  magistratus  ne  sunto. 

"  Auspicia  patrum  sunto :  oUique  ex  se  produnto, 
qui  comitiatu  creare  consules  rite  possint.  Imperia, 
potestates,  legationes,  cum  senatus  creverit  populusve 
jusserit,  ex  urbe  exeunto  :  dueUa  justa  juste  gerunto : 
sociis  parcunto :  se  et  servos  continento :  popuU  sui 
gloriam  augento  :  domum  cum  laude  redeunto.  Rei 
suag  ergo,  ne  quis  legatus  esto.  Plebes  quos  pro  se 
contra  vim,  auxilii  ergo,  decem  creassit,  tribuni  ejus 
sunto :  quodque  ii  prohibessint,  quodque  plebem  ro- 
gassint,  ratum  esto :  sanctique  sunto  :  neve  plebem 
orbam  tribunis  reUnquunto.  Omnes  magistratus  au- 
spicium  judiciumque  habento :  ex  quois  senatus  esto. 
Ejus  decreta  rata  sunto.  Ast,  ni  potestas  par  ma- 
jorve  prohibessit,  senatus-consulta  perscripta  ser- 
vanto.  Is  ordo  vitio  vacato:  cteteris  specimen  esto. 
Creatio  magistratuum,  judicia,  popuU  jussa,  vetita, 
cum  sufFragio  consciscentur,  optimatibus  nota,  plebi 
Ubera  sunto. 

IV.  "  At  si  quid  erit,  quod,  extra  magistratus, 
coeratore  cesus  sit ;  qui  coeret,  populus  creato  ;  eique 
jus  coerandi  dato.  Cum  populo  patribusque  agendi 
jus  esto  consuU,  praetori,  magistro  popuU,  equitum- 
que,  eique,  quem  produnt  patres  consulum  rogan- 
dorum  ergo  ;  tribunisque,  quos  sibi  plebes  rogassit, 
jus  esto  cum  patribus  agendi :  iidem,  ad  plebem, 
quod  oesus  erit,  ferunto.  -Quas  cum  populo,  qu^eque 
in  patribus  agentur,  modica  sunto. 

"  Senatori,  qui  nec  aderit,  aut  causa  aut  culpa 

esto.  Loco  senator,  et  modo,  orato :  causas  populi 
teneto.  Vis  in  populo  abesto.  Par  majorve  potestas 
plus  valeto.  Ast  qui  [turbassit]  in  agendo,  fraus 
[actoris  esto.]  Intercessor  rei  nialae  salutaris  civis 
esto.  Qui  agent,  auspicia  servanto :  auguri  parento : 
promulgata  proposita,  in  asrario  cognita,  agunto :  nec 
plus,  quam  de  singulis  rebus,  semel  consulunto  :  rem 
populum  docento  :  doceri  a  magistratibus  privatisque 
patiunto.  Privilegia  ne  irroganto :  de  capite  civis, 
nisi  per  maximum  comitiatum,  ollosque  quos  cen- 
sores  in  partibus  populi  locassint,  ne  ferunto :  donum 
ne  capiunto,  neve  danto,  neve  petenda,  neve  ge- 
renda,  neve  gesta  potestate.  Quod  quis  earum  rerum 
migrassit,  noxiie  pcena  par  esto.  Censores  fide  legem 
custodiunto.  Privati  ad  eos  acta  referunto :  nec  eo 
magis  lege  liberi  sunto." 

V.  Lex  recitata  est.  Disce  rem,  et  tabeUam  ju- 
bebo  dari.  Quintus.  Quam  brevi,  frater,  in  conspectu 
posita  est  a  te  omnium  magistratuum  descriptio  !  sed 
ea  pasne  nostrae  civitatis ;  etsi  a  te  paulum  aUatum 
est  novi.  Marcus.  Rectissime,  Quinte,  animadvertis. 
Hasc  est  enim,  quam  Scipio  laudat  in  Ubris,  et  quam 
maxime  probat  temperationem  reipubUcse ;  quae  effici 
non  potuisset,  nisi  taU  descriptione  magistratuum. 
Nam  sic  habetote;  magistratibus,  iisque  qui  pras- 
sint,  contineri  rempubUcam ;  et,  ex  eorum  compo- 
sitione,  quod  cujusque  reipubUcae  genus  sit,  inteUigi. 
Quag  res  cum  sapientissime  moderatissimeque  con- 
stituta  esset  a  majoribus  nostris,  nihU  habui,  sane 
non  muUum,  quod  putarem  novandum  in  legibus. 

Atticus.  Reddes  igitur  nobis,  ut  in  reUgionis  lege 
fecisti,  admonitu  et  rogatu  meo,  sic  de  magistratibus, 
ut  disputes,  quibus  de  causis  maxime  placeat  ista 
descriptio.  Marcus.  Faciam,  Attice,  ut  vis :  et  lo- 
cum  istum  totum,  ut  adoctissimis  Graeci£e  quaesitum 
et  disputatum  est,  expUcabo :  et,  ut  institui,  nostra 
jura  attingam.  Atticns.  Istud  maxime  exspecto  dis- 
serendi  genus.    Marcus,  Atqui  pleraque  sunt  dicta 

in  iUis  libris,  cum  de  optima  republica  quasreretur. 
Sed  hujus  loci  de  magistratibus  sunt  propria  quae- 
dam,  a  Theophrasto  primum,  deinde  a  Dione  Stoico, 
qusesita  subtilius. 

VI.  Atticus,  Ai'n'  tandem  ?  etiam  a  Stoicis  ista 
tractata  sunt  ?  Marcus.  Non  sane,  nisi  ab  eo  quem 
modo  nominavi,  et  postea  a  magno  homine,  et  in 
primis  erudito,  Pan^etio.  Nam  veteres,  verbo  tenus, 
acute  illi  quidem,  sed  non  ad  hunc  usum  popularem 
atque  civilem,  de  repubHca  disserebant.  Ab  hac  fa- 
milia  magis  ista  manarunt,  Platone  principe.  Post 
Aristoteles  illustravit  omnem  hunc  civilem  in  dispu- 
tando  locum,  Heraclidesque  Ponticus,  profectus  ab 
eodem  Platone.  Theophrastus  vero,  institutus  ab 
Aristotele,  habitavit  (ut  scitis)  in  eo  genere  rerum : 
ab  eodemque  Aristotele  doctus,  Dicaearchus  huic  ra- 
tioni  studioque  non  defuit.  Post  a  Theophrasto  Pha- 
lereus  ille  Demetrius,  de  quo  feci  supra  mentionem, 
mirabiliter  doctrinam  ex  umbraculis  eruditorum, 
otioque,  non  modo  in  solem  atque  pulverem,  scd  in 
ipsum  discrimen  aciemque,  produxit.  Nam  et  me- 
diocriter  doctos  magnos  in  repubHca  viros,  et  doctis- 
simos  homines  non  nimis  in  repubHca  versatos,  mul- 
tos  commemorare  possumus.  Qui  vero  utraque  re 
exceHeret,  ut  et  doctrinas  studiis  et  regenda  civitate 
princeps  esset,  quis  facile,  praeter  hunc,  inveniri  po- 
test? 

VII'  Atticus.  Puto  posse,  et  quidem  aHquem  de 
tribus  nobis.  Sed  perge,  ut  ca?peras.  Marcus.  Quae- 
situm  igitur  ab  iUis  est,  placeretne  unum  in  civitate 
esse  magistratum,  cui  reHqui  parerent  ?  quod,  exactis 
regibus,  inteHigo  placuisse  nostris  majoribus.  Sed, 
quoniam  regale  civitatis  genus,  probatum  quondam, 
postea,  non  tam  regni  quam  regis  vitiis,  repudiatum 
est ;  nomcn  tantum  videbitur  regis  repudiatum,  res 
manebit,  si  unus  onmibus  reHquis  magistratibus  im- 
pcrabit.  Quare  ncc  ephori  Lacedaemone  sinc  causa 
a  Theopompo  oppositi  regibus,  nec,  apud  nos,  con- 

sulibus  tribuni.  Nam  illud  quidem  ipsum,  quod  in 
jure  positum  est,  habet  consul,  ut  ei  reliqui  magi- 
stratus  omnes  pareant,  excepto  tribuno ;  qui  post  ex- 
stitit,  ne  id,  quod  fuerat,  esset:  hoc  enim  primum 
minuit  consulare  jus,  quodexstitit  [ipse],  qui  eonon 
teneretur;  deinde,  quod  attulit  auxilium  reliquis, 
non  modo  magistratibus,  sed  etiam  privatis,  consuli 
non  parentibus. 

Quintus.  Magnum  dicis  malum ;  nam,  ista  po- 
testate  nata,  gravitas  optimatium  cecidit,  convaluit- 
que  jus  multitudinis.  Marcus,  Non  est  ita,  Quinte. 
Non  enim  jus  illud  solum  superbius  populo,  sed 
violentius,  videri  necesse  erat ;  quo  posteaquam  mo- 
dica  et  sapiens  temperatio  accessit,  conversa  lex  in 
omnes  est  *  *  * 

Deest  ommum  hujus  legis  capitum  explicatio^  a 
principio^  usque  ad  lioc  caput^  Domum  cum  L 

VIII.  "Domum  cum  laude  redeunto."  Nihil  enim, 
praeter  laudem,  bonis  atque  innocentibus,  neque  ex 
hostibus  neque  a  sociis,  reportandum.  Jam  illud 
apertum  profecto  est,  nihil  esse  turpius,  quam  quem- 
quam  legari,  nisi  reipubljcge  causa.  Omitto,  quem- 
admodum  isti  se  gerant,  atque  gesserint,  qui  lega- 
tione  haereditates  aut  syngraphas  suas  persequuntur. 
In  hominibus  est  hoc  fortasse  vitium.  Sed  quaero, 
quid  reapse  sit  turpius,  quam,  sine  procuratione,  se- 
nator  legatus,  sine  mandatis,  sine  uUo  reipubiicae 
munere  ?  Quod  quidem  genus  legationis  ego  consul, 
quamquam  ad  commodum  senatus  pertinere  videa- 
tur,  tamen,  approbante  senatu  frequentissimo,  nisi 
mihi  levissimus  tribunus  plebis  tum  intercessisset, 
sustulissem.  Tamen  minui  tempus ;  et,  quod  erat 
infinitum,  annuum  feci.  Ita  turpitudo  manet,  diutur- 
nitate  sublata.  Sed  jam,  si  placet,  de  provinciis  de- 
cedatur ;  in  Urbenique  redeatur.  Atticus.  Nobis  vero 
placet :  sed  iis,  qui  in  provinciis  sunt,  minime  placet. 
Marcus.  At  vero,  Tite,  si  pareant  his  legibus,  nihil 

erit  his  Urbe,  nihil  domo  sua,  dulcius ;  nec  laborio- 
sius  molestiusque  provincia. 

Sed  sequitur  lex,  quas  sancit  eam  tribunorum  ple- 
bis  potestatem,  quse  in  republica  nostra ;  de  qua  dis- 
seri  nihil  necesse  est.  Quintus.  At,  mehercule,  ego, 
frater,  quaero,  de  ista  potestate  quid  sentias :  nam 
mihi  quidem  pestifera  videtur,  quippe  quae  in  sedi- 
tione,  et  ad  seditionem,  nata  sit :  cujus  primum  or- 
tum  si  recordari  volumus,  inter  arma  civium,  et  oc- 
Cupatis  et  obsessis  Urbis  locis,  procreatum  videmus. 
Deinde  cum  esset  cito  ablegatus,  tamquam,  ex  XII 
tabuhs,  insignis  ad  deformitatem  puer,  brevi  tem- 
pore  recreatus,  multoque  tetrior  et  fcedior  natus  est. 

IX.  Quem  enim  ille  non  edidit  ?  qui  primum,  ut 
impio  dignum  fuit,  patribus  omnem  honorem  eri- 
puit ;  omnia  infima  summis  paria  fecit,  turbavit, 
miscuit :  cum  afflixisset  principum  gravitatem,  nun- 
quam  tamen  conquievit.  Atque,  ut  C.  Flaminium, 
atque  ea  quce  jam  prisca  sunt,  rehnquam  ;  quid  ju- 
ris  bonis  viris  Ti.  Gracchi  tribunatus  reliquit  ?  etsi, 
quinquennio  ante,  D.  Brutum  et  P.  Scipionem  con- 
suies,  (quos  et  quantos  viros  !)  homo  omnium  infimus 
et  sordidissimus,  tribunus  plebis,  C.  Curiatius  in 
vincula  conjecit :  quod  ante  factum  non  erat.  C. 
vero  Gracchus  runis  et  sicis  iis,  quas  ipse  se  proje- 
cisse  in  forum  dixit,  quibus  digladiarentur  inter  se 
cives,  nonne  omnem  reipubhcae  statum  permutavit? 
Quid  jam  de  Saturnini  supplicio,  reliquisque,  dicam  ? 
quos  ne  depellere  quidem  a  se  sine  ferro  potuit  res- 
publica. 

Cur  autem  aut  vetera  aut  aliena  proferam  potius, 
quam  et  nostra  et  recentia  ?  Quis  unquam  tam  au- 
dax,  tam  inimicus  nobis  fuisset,  ut  cogitaret  unquam 
de  statu  nostro  labefactando,  nisi  mucronem  aliquem 
tribunicium  exacuisset  in  nos  ?  quem  cum  homines 
scelerati  ac  perditi,  non  modo  uUa  in  domo,  sed 
nulla  in  gente  reperirent,  gentes  sibi  in  tenebris  rei- 
publicae  perturbandas  putaverunt.    Quod  nobis  qui- 

dcm  egregium,  et  ad  immortalitatem  memorias  glo- 
riosum,  neminem  in  nos  mercede  ulla  tribunum 
potuisse  reperiri,  nisi  cui  ne  esse  quidem  licuisset 
tribuno.  Sed  ille  quas  strages  edidit !  eas  videlicet, 
quas  sine  ratione,  ac  sine  ulla  spe  bona,  furor  edere 
potuit  impurae  belluce,  multorum  inflammatus  furo- 
ribus.  Quamobrem  in  ista  quidem  re  vehementer 
Sullam  probo,  qui  tribunis  plebis,  sua  lege,  injurise 
faciendas  potestatem  ademerit,  auxilii  ferendi  relique- 
rit :  Pompeiumque  nostrum  [in]  caeteris  rebus  omni- 
bus,  semper  amplissimis  summisque  efFero  laudibus ; 
de  tribunicia  potestate  taceo  ;  nec  enim  reprehendere 
libet,  nec  laudare  possum. 

X.  Marctcs.  Vitia  quidem  tribunatus  prgeclare, 
Quinte,  perspicis.  Sed  est  iniqua,  in  omni  re  accu-r 
sanda,  prastermissis  bonis,  malorum  enumeratio,  vitio- 
rumque  selectio.  Nam  isto  quidcm  modo  vel  consula- 
tus  vituperio  est,  si  consulum,  quos  enumerare  nolo, 
peccata  coUegeris.  Ego  enim  fateor,  in  ista  ipsa  po- 
testate  inesse  quiddam  mali.  Sed  bonum,  quod  est 
quassitum  in  ea,  sine  isto  malo  non  haberemus.  Ni- 
mia  potestas  est  tribunorum  plebis  :  quis  negat  ? 
sed  vis  populi  multo  sasvior,  multoque  vehementior, 
quae,  ducem  quod  habet,  interdum  lenior  est,  quam 
si  nullum  haberet.  Dux  enim  suo  periculo  progredi 
cogitat :  populi  impetus  periculi  rationem  sui  non 
habet.  At  aliquando  incenditur.  Et  quidem  saepe 
sedatur.  Qviod  enim  est  tam  desperatum  coUegium, 
in  quo  nemo  e  decem  sana  mente  sit  ?  [Quin  ipsum 
Ti.  Gracchum  non  solum  vetitus,  sed  etiam  sublatus, 
intercessor  perculerat.]  Quid  enim  illum  aliud  per- 
culit,  nisi  quod  potestatem  intercedendi  collegae  ab- 
rogavit.  Sed  tu  sapientiam  majorum  in  illo  vide, 
Concessa  plebi  a  patribus  ista  potestate,  arma  ceci- 
derunt :  restincta  seditio  est :  inventum  est  tempera- 
mentum,  quo  tenuiores  cum  principibus  aequari  se 
putarent;  in  quo  uno  fuit  civitatis  salus.  At  duo 

Gracchi  fuerunt.  Et,  praeter  eos,  quamvis  enunieres 
multos  licet :  cum  deni  creantur,  nonnullos  in  omni 
memoria  reperies  perniciosos  tribunos  ;  leves,  etiam 
non  bonos,  fortasse  plures.  Invidia  quidem  summus 
ordo  caret:  plebes  de  suo  jure  periculosas  conten- 
tiones  nuUas  facit.  Quamobrem,  aut  exigendi  reges 
non  fuerunt,  aut  plebi  re,  non  verbo,  danda  libertas ; 
quas  tamen  sic  data  est,  ut  multis  prsclarissimis  ad- 
diceretur,  ut  auctoritati  principum  cederet. 

XI.  Nostra  autem  causa,  quae,  optime  et  dulcis- 
sime  frater,  incidit  in  tribuniciam  potestatem,  nihil 
habuit  contentionis  cum  tribunatu.  Non  enim  plebs 
incitata  nostris  rebus  invidit :  sed  vincula  soluta 
sunt,  et  servitia  incitata,  adjuncto  terrore  etiam  mi- 
litari.  Neque  nobis  cum  illa  tum  peste  certamen 
fuit,  sed  cum  gravissuTio  reipublicae  tempore ;  cui  si 
non  cessissem,  non  diuturnum  beneficii  mei  patria 
fructum  tulisset.  Atque  hoc  rei  exitus  indicavit 
Quis  enim  non  modo  hber,  sed  etiam  servus  liber- 
tate  dignus,  fuit,  cui  nostra  salus  cara  non  esset  ? 

Quod  si  is  casus  fuisset  rerum,  quas  pro  salute  rei- 
publiccB  gessimus,  ut  non  omnibus  gratus  esset ;  et 
fii  nos  multitudinis  vis  furentis  inflammata  invidia 
pepulisset ;  si  tribunus  aliquis  in  me  popuhmi  (sicut 
Gracchus  in  Laenatem,  Saturninus  in  Metellum)  in- 
citasset ;  ferremus,  o  Quinte  frater  :  consolarentur- 
que  nos,  non  tam  philosophi  qui  Athenis  fuerunt, 
qui  hoc  facere  debent,  quam  clarissimi  viri,  qui,  iUa 
urbe  pulsi,  carere  ingrata  civitate,  quam  manere  in 
improba,  maluerunt.  Pompeium  vero  quod  una  ista 
in  re  non  ita  valde  probas,  vix  satis  mihi  illud  vide- 
ris  attendere,  non  solum  ei,  quid  esset  optimum,  vi- 
dendum  fuisse,  sed  etiam  quid  necessarium.  Sensit 
enim  deberi  non  posse  huic  civitati  illam  potestatem. 
Quippe,  quam  tantopere  populus  noster  ignotam 
expetisset,  qui  posset  carere  cognita  ?  Sapientis  au- 
tem  civis  fuit,  causam,  nec  perniciosam,  et  ita  popu- 

larem  ut  non  posset  obsisti,  perniciose  populari  civi 
non  relinquere.  Scis  solere,  frater,  in  hujusmodi  ser- 
mone,  ut  transiri  alio  possit,  "  ad  modum,"  dici. 

XII.  Atticus.  Prorsus  ita  est.  Quintus.  Haud 
equidem  assentior :  tu  tamen  ad  reliqua  pergas  ve- 
lim.  Marcus.  Perseveras  tu  quidem,  et  in  tua  vetere 
sententiapermanes.  Quintus.  Nunc,  mehercule.  Atti' 
cus.  Ego  sane  a  Quinto  nostro  dissentio.  Sed  ea,  quae 
restant,  audiamus. 

Marcus.  Deinceps  igitur  omnibus  magistratibus 
auspicia  et  judicia  dantur :  judicia,  ut  esset  populi 
potestas,  ad  quam  provocaretur  :  auspicia,  ut  multos 
inutiles  comitiatus  probabiles  impedirent  morae : 
saepe  enim  populi  impetum  injustum  auspiciis  Dii 
immortales  represserunt.  Ex  his  autem  qui  magi- 
stratum  ceperiint,  quod  senatus  efficitur,  popularem 
sane  neminem  in  summum  locum,  nisi  per  populum, 
venire,  sublata  cooptatione  censoria.  Sed  praesto  est 
hujus  vitii  temperatio,  quod  senatus  lege  nostra  con- 
firmatur  auctoritas.  Sequitur  enim,  "  Ejus  decreta 
rata  sunto."  Nam  ita  se  res  habet..  ut,  si  senatus 
dominus  sit  publici  consilii,  quodque  is  creverit,  de- 
fendant  omnes ;  et,  si  ordines  reliqui,  principis  or- 
dinis  consilio  rempublicam  gubernari  velint ;  possit, 
ex  temperatione  juris,  cum  potestas  in  populo,  auc- 
toritas  in  senatu  sit,  teneri  iUe  moderatus  et  concors 
civitatis  status,  praesertim  si  proximee  legi  parebitur. 
Nam  proximum  est,  "■  Is  ordo  vitio  careto  :  caeteris 
specimen  esto."  Quintus,  Praeclara  vero,  frater,  ista 
lex  est,  et  late  patet,  ut  vitio  careat  ordo,  et  censorem 
quaerat  interpretem.  Atticus.  IUe  vero,  etsi  est  to- 
tus  tuus  ordo,  gratissimamque  memoriam  retuiet  con- 
sulatiis  tui,  pace  tua  dixerim,  non  modo  censores, 
sed  etiam  judices  omnes,  potest  defatigare. 

XIII.  Marcus.  Omitte  ista,  Attice.  Non  enim 
de  hoc  senatu,  nec  his  de  hominibus,  qui  nunc  sunt, 
sed  de  futuris,  si  qui  forte  his  legibus  parere  volue- 
rint,  haec  habetur  oratio.  Nam,  cum  omni  vitio  ca- 

rere  lex  jubeat,  ne  veniet  quidem  in  eum  ordinem 
quisquam  vitii  particeps.  Id  autem  difficile  factu  est, 
nisi  educatione  quadam  et  disciplina :  de  qua  dice- 
mus  aliquid  fortasse,  si  quid  fuerit  loci  aut  temporis. 
Atticus.  Locus  certe  non  deerit,  quoniam  tenes  or- 
dinem  legum :  tempus  vero  largitur  longitudo  diei. 
Ego  autem,  etiamsi  praeterieris,  repetam  a  te  istum 
de  educatione  et  de  disciplina  locum.  Marcus.  Tu 
vero  et  istum,  Attice ;  et,  si  quem  alium  prasterii. 

"  Caeteris  specimen  esto :'"  quod  si  est,  tenemus 
omnia.  Ut  enim  cupiditatibus  principum  et  \itiis  in- 
fici  solet  tota  civitas,  sic  emendari  et  corrigi  continen- 
tia.  Vir  magnus,  et  nobis  omnibus  amicus,  L.  Lu- 
cullus,  ferebatur,  quam  commodissime  respondisse, 
cum  esset  objecta  magnificentia  villae  Tusculanae, 
duo  se  habere  vicinos  ;  superiorem,  equitem  Roma- 
num ;  inferiorem,  libertinum ;  quorum  cum  essent 
magniiicae  villae,  concedi  sibi  oportere,  quod  iis,  qui 
tenuioris  ordinis  essent,  liceret.  Non  \ides,  LucuUe, 
a  te  id  ipsum  natum,  ut  illi  cuperent,  quibus  id, 
si  tu  non  faceres,  non  liceret  ?  Quis  enim  ferret  istos, 
cum  videret  eorum  villas  signis  et  tabulis  refertas, 
partim  publicis,  partim  etiam  sacris  et  religiosis? 
quis  non  frangeret  eorum  libidines,  nisi  illi  ipsi,  qui 
eas  frangere  deberent,  eisdem  tenerentur  ? 

XIV.  Nec  enim  tantum  mali  est  peccare  principes 
(quamquam  est  magnum  hoc  per  se  ipsum  malum), 
quantum  illud,  quod  pemiulti  unitatores  principum 
exsistunt  Nam  licet  videre,  si  velis  repHcare  me- 
moriam  temporum,  qualescumque  summi  civitatis 
viri  fuerint,  talem  ci\dtatem  fuisse ;  quaecumque 
mutatio  morum  m  principibus  exstiterit,  eamdem  in 
populo  secutam.  Idque  haud  paulo  est  verius,  quam 
quod  Platoni  nostro  placet,  qui,  musicorum  cantibus, 
ait,  mutatis,  mutari  ci\dtatum  status.  Ego  autem,  no- 
bilium  vita  victuque  mutato,  mores  mutari  civitatum 
puto.  Quo  pemiciosius  de  republica  merentur  vitiosi 
principes,  quod  non  solum  vitia  concipiunt  ipsi,  sed  ea 

infundunt  in  civitatem  :  neque  solum  obsunt,  quod 
ipsi  corrumpuntur,  sed  etiam  quod  corrumpunt; 
plusque  exemplo,  quam  peccato,  nocent.  Atque  hsec 
lex,  dilatata  in  ordinem  cunctum,  coangustari  etiam 
potest.  Pauci  enim,  atque  admodum  pauci,  honore 
et  gloria  amplificati,  vel  corrumpere  mores  civitatis, 
vel  corrigere,  possunt.  Sed  haec  et  nunc  satis,  et  in 
iUis  libris  tractata  sunt  diligentius.  Quare  ad  reliqua 
veniamus. 

Proximum  autem  est  de  sufFragiis :  quge  jubeo 
"  nota  esse  optimatibus,  populo  libera."  Atticns, 
Ita,  mehercule,  attendi ;  nec  satis  intellexi,  quid  si- 
bi  lex,  aut  quid  verba  ista  vellent. 

XV.  Marcus.  Dicam,  Tite;  et  versabor  in  re 
difficili,  ac  multum  et  saepe  quaesita;  sufFragia,  in 
magistratu  mandando,  aut  reo  judicando,  aut  lege 
aut  rogatione  sciscenda,  clam  an  palam  ferre  melius 
esset  ?  Atticus.  An  etiam  id  dubium  est  ?  Quintus, 
Vereor,  ne  a  te  rursus  dissentiam.  Marcns.  Non 
facies,  Quinte :  nam  ego  in  ista  sum  sententia,  qua 
te  fuisse  semper  scio,  nihil  ut  fuerit  in  sufFragiis 
voce  melius ;  sed,  obtineri  an  possit,  videndum  est. 
Quintus.  Frater,  bona  tua  venia  dixerim,  ista  sen- 
tentia  maxime  et  fallit  imperitos,  et  obest  saepissime 
reipublicae,  cum  aliquid  verum  et  rectum  esse  dici- 
tur,  sed  obtineri,  id  est,  obsisti  posse  populo,  nega- 
tur.  Primum  enim  obsistitur,  cum  agitur  severe  : 
deinde  vi  opprimi  in  bona  causa  est  melius,  quam 
malas  cedere.  Quis  autem  non  sentit,  auctoritatem 
omnem  optimatium  tabellariam  legem  abstulisse  ? 
quam  populus  liber  nunquam  desideravit ;  idem, 
oppressus  dominatu  ac  potentia  principum,  flagita- 
vit.  Itaque  graviora  judicia  de  potentissimis  homini- 
bus  exstant  voces,  quam  tabellae.  Quamobrem  suf- 
fragandi  nimia  libido  in  non  bonis  causis  eripienda 
fuit  potentibus,  non  latebra  danda  populo,  in  qua, 
bonis  ignorantibus  quid  quisque  sentiret,  tabella 
vitiosum  occultaret  suffragium. 

(Philos.)  voL.  IV.  s 

XVI.  Itaque  isti  rationi  neque  lator  quisquam 
est  inventus,  nec  auctor  unquam  bonus.  Sunt  enim 
quatuor  leges  tabellaricB ;  quarum  prima  de  magi- 
stratibus  mandandis ;  ea  est  Gabinia,  lata  ab  homine 
ignoto  et  sordido.  Secuta,  biennio  post,  Cassia  est, 
de  populi  judicio  :  ea  a  nobili  homine  lata  est,  L, 
Cassio,  sed  (pace  famUiaB  dixerim)  dissidente  a  bo^ 
nis,  atque  omni  rumusculos  populares  ratione  aucu- 
pante.  Carbonis  est  tertia  de  jubendis  legibus  ac  ve* 
tandis,  seditiosi  atque  improbi  civis ;  cui  ne  reditus 
quidem  ad  bonos  salutem  a  bonis  potuit  afFerre. 

Uno  in  genere  relinqui  videbatur  vocis  sufFragium, 
quod  ipse  Cassius  exceperat,  perduellionis.  Dedit 
huic  quoque  judicio  Coelius  tabellam;  doluitque, 
quoad  vixit,  se,  ut  opprimeret  C.  PopUlium,  nocuis- 
se  et  reipublicse.  Et  avus  quidem  noster  singulari 
virtute  in  hoc  municipio,  quoad  vixit,  restitit  M# 
Gratidio,  cujus  in  matrimonio  sororem,  aviam  nos- 
tram,  habebat,  ferenti  legem  tabellariam.  Excitabat 
enim  fluctus  in  simpulo  (ut  dicitur)  Gratidius,  quos 
post  fiHus  ejus  Marius  in  iEgaso  excitavit  mari.  Ac 
nostro  quidem  avo,  cum  res  esset  ad  se  delata,  Scau- 
rus  consul,  "  Utinam,"  inquit,  "  M.  Cicero,  isto 
animo  atque  virtute  in  summa  republica  nobiscum 
versari,  quam  in  municipali,  maluisses !"  Quam- 
obrem  ,quoniam  non  recognoscimus  nunc  leges  popu- 
li  Romani,  sed  aut  repetimus  ereptas,  aut  novas  scri- 
bimus ;  non  quid,  hoc  populo,  obtineri  possit,  sed 
quid  optimum  sit,  tibi  dicendum  puto.  Nam  Cassiae 
legis  culpam  Scipio  tuus  sustinet,  quo  auctore  lata 
esse  dicitur.  Tu,  si  tabeUariam  tuleris,  ipse  praesta- 
bis.  Nec  enim  mihi  placet,  nec  Attico  nostro,  quan- 
tum  e  vultu  ejus  inteUigo. 

XVII.  Atticus.  Mihi  vero  nihU  unquam  popu- 
lare  placuit:  eamque  optimam  rempubUcam  esse 
duco,  quam  hic  consul  constituerat,  quas  sit  in  po- 
testatem  optimorum.  Marcus.  Vos  demum  (ut  vi- 
deo)  legem  antiquastis  sine  tabeUa.    Sed  ego,  etsi 

satis  dixit  pro  se  in  illis  libris  Scipio,  tamen  liberta- 
tem  istam  largior  populo,  ut  et  auctoritate  valeant 
et  utantur  boni.  Sic  enim  a  me  recitata  lex  est  de 
sufFragiis :  "  Optimatibus  nota,  plebi  libera  sunto." 
Quffi  lex  hanc  sententiam  continet,  ut  omnes  leges 
tolleret,  quas  postea  latae  sunt,  quae  tegunt  omni  ra- 
tione  suftragium,  ne  quis  inspiciat  tabellam,  ne  ro- 
get,  ne  appellet.  Pontes  etiam  lex  Maria  fecit  an- 
gustos.  QucB  si  opposita  sunt  ambitiosis,  ut  sunt 
fere,  non  reprehendo  :  sin  valuerint  tantum  leges,  ut 
ne  sint  ambitus;  habeat  sane  populus  tabellam, 
quasi  vindicem  libertatis,  dum  modo  hac  optimo 
cuique  et  gravissimo  civi  ostendatur,  ultroque  oiFera- 
tur ;  uti  in  eo  sit  ipso  libertas,  in  quo  populo  po- 
testas  honeste  bonis  gratificandi  datur.  Eoque  nunc 
fit  ilUid-  quod  a  te  modo,  Quinte,  dictum  est,  ut 
minus  multos  tabella  condemnet,  quam  solebat  vox, 
quia  populo  licere  satis  est.  Hoc  retento,  reHqua 
voluntas  auctoritati  aut  gratiae  traditur.  Itaque,  ut 
omittam  largitione  corrupta  sufFragia,  non  vides,  si 
quando  ambitus  sileat,  quaeri  in  sufiragiis,  quid  opti- 
mi  viri  sentiant  ?  Quamobrem  lege  nostra  libertatis 
species  datur,  bonorum  auctoritas  retinetur,  conten- 
tionis  causa  toUitur. 

XVIII.  Deinde  sequitur,  quibus  jus  sit  cum  po- 
pulo  agendi,  aut  cum  senatu ;  gravis,  et,  ut  arbitror, 
praeclara  lex.  "  Quae  cum  populo,  quaeque  in  patri- 
bus  agentur,  modica  sunto;"  id  est,  modesta  atque 
sedata.  Actor  enim  moderatur  et  fingit,  non  modo 
mentem  ac  voluntates,  sed  paene  vultus,  eorum,  apud 
quos  agit :  quod  in  senatu  non  est  diflficile :  est  enim 
senator  is,  cujus  non  ad  auditorem  referatur  animus, 
sed  qui  per  se  ipse  spectari  veht.  Huic  jussa  tria 
sunt :  ut  adsit ;  nam  gravitatem  res  habet,  cum  fre- 
quens  ordo  est :  ut  loco  dicat,  id  est,  rogatus  :  ut 
modo,  ne  sit  infinitus:  nam  brevitas,  non  modo 
senatoris,  sed  etiam  oratoris,  magna  laus  est  in  sen- 
tentia.    Nec  est  unquam  longa  oratione  utendum, 

nisi,  aut  peccante  senatu,  (quod  fit  ambitione  saepis- 
sime,  nullo  magistratu  adjuvante)  tolli  diem  utile 
est ;  aut  cum  tanta  causa  est,  ut  opus  sit  oratoris 
copia  vel  ad  hortandum,  vel  ad  docendum :  quorum 
generum  in  utroque  magnus  noster  Cato  est. 

Quodque  addit,  "  Causas  populi  teneto,"  est  se- 
natori  necessarium,  nosse  rempublicam.  Idque  late 
patet:  quid  habeat  militum,  quid  valeat  aerario,  quos 
socios  respublica  habeat,  quos  amicos,  quos  stipen- 
diarios,  qua  quisque  sit  lege,  conditione,  foedere :  te- 
nere  consuetudinem  decernendi,  nosse  exempla  ma- 
jorum.  Videtis  jam,  genus  hoc  omne  scientiae,  dili- 
gentias,  memorice  esse;  sine  quo  paratus  essesenator 
nullo  pacto  potest. 

Deinceps  sunt  cum  populo  actiones ;  in  quibus 
primum,  et  maximum,  ''  Vis  abesto."  Niliil  est 
enim  exitiosius  civitatibus,  nihil  tam  contrarium  juri 
et  legibus,  nihil  minus  civile  et  humanum,  quam, 
composita  et  constituta  republica,  quidquam  agi  per 
vim.  Parere  jubet  intercessori ;  quo  nihil  praestan- 
tius.  Impediri  enim  bonam  rem  melius,  quam  con- 
cedi  malee. 

XIX.  Quod  vero  actoris  jubeo  esse  fraudem,  id 
totum  dixi  ex  Crassi,  sapientissimi  hominis,  sen- 
tentia;  quem  est  senatus  secutus,  cum  decrevisset, 
C.  Claudjo  consule  de  Cn.  Carbonis  seditione  refe- 
rente,  invito  eo,  qui  cum  populo  ageret,  seditionem 
non  posse  fieri,  quippe  cui  liceat  concilium,  simul 
atque  intercessum,  turbarique  cceptum  sit,  dimittere. 
Quod  qui  permovet,  cum  agi  nihil  potest,  yim  quae- 
rit ;  cujus  impunitatem  amittit  hac  lege. 

Sequitur  ilkid :  ''  Intercessor  rei  malae  salutaris 
civis  esto."  Quis  non  studiose  reipublicee  subvenerit, 
hac  tam  praeclara  legis  voce  laudatus  ? 

Sunt  deinde  posita  deinceps,  quae  habemus  etiam 
in  pubHcis  institutis  atque  legibus :  ''  Auspicia  ser- 
vanto :  auguri  parento."  Est  autem  boni  auguris, 
uieminisse,  maxiniis  reipublicae  teraporibus  praesto 

esse  debere;  Jovique  Optimo  Maximo  se  consilia- 
riiim  atque  administrum  datum,  ut  sibi  eos,  quos  in 
auspicio  esse  jusserit :  ccelique  partes  sibi  definitas 
esse  traditas,  e  quibus  ssepe  opem  reipublicas  ferre 
possit.  Deinde  de  promulgatione,  de  singulis  rebus 
agendis,  de  privatis,  magistratibusve  audiendis. 

Tum  leges  praBclarissimae  de  XII  tabulis  tralatag 
duas ;  quarum  altera  privilegia  toUit ;  altera  de  ca- 
pite  civis  rogari,  nisi  maximo  comitiatu,  vetat.  Non- 
dum  cognitis  seditiosis  tribunis  plebis,  ne  cogitatis 
quidem,  admirandum,  tantum  majores  in  posterum 
providisse.  In  privos  bcmines  leges  ferri  noluerunt : 
id  est  enim  privilegium  ;  quo  quid  est  injustius  ? 
cum  legis  ha^c  vis  sit,  scitum  [esse]  jussum  in  omnes. 
Ferri  de  singulis,  nisi  centuriatis  comitiis,  noluerunt : 
descriptus  enim  populus  censu,  ordinibus,  setatibus, 
plus  adhibet  ad  sufFragium  consilii,  quam  fuse  in 
tribus  convocatus.  Quo  verius  in  nostra  causa  vir 
magni  ingenii,  summaque  prudentia,  L.  Cotta,  dice- 
bat,  nihil  omnino  actum  esse  de  nobis.  Praeter  enim 
quam  qucd  comitia  illa  essent  armis  gesta  servilibus, 
prasterea  neque  tributa  capitis  comitia  rata  esse  pos- 
sent,  neque  ulla  privilegii :  quocirca  nihil  nobis  opus 
esse  lege,  de  quibus  nihil  omnino  actum  esset  legibus. 
Sed  visum  est  et  nobis,  et  clarissimis  viiis,  melius, 
de  quo  servi  et  latrones  scivisse  se  aliquid  dicerent,  de 
hoc  eodem  cunctam  Italiam,  quid  sentiret,  ostendere. 

XX.  Sequuntur  de  captis  pecuniis,  et  de  ambitu, 
leges.  Quae  cum  magis  judiciis  quam  verbis  san- 
cienda  sint,  adjungitur,  ''  Noxiae  poena  par  esto ;" 
ut  in  suo  vitio  quisque  plectatur ;  vis,  capite ;  ava- 
ritia,  multa  ;  honoris  cupiditas,  ignominia  sanciatur. 
Extremae  leges  sunt  nobis  non  usitatae,  reipublicas 
necessarias.  Legum  custodiam  nullam  habemus : 
itaque  hae  leges  sunt,  quas  apparitores  nostri  volunt: 
a  hbrariis  petimus,  publicis  literis  consignatam  me- 
moriam  publicam  nullam  habemus.  Graeci  hoc  dili- 
gentius,  apud  quos  Hofxo^vKaxes  creantur :   nec  hi 

solum  literas  (nam  id  quidem  etiam  apud  majores 
nostros  erat),  sed  etiam  facta  hominum  observabant, 
ad  legesque  revocabant. 

HaBC  detur  cura  censoribus ;  quandoquidem  eos 
in  republica  semper  volumus  esse.  Apud  eosdem, 
qui  magistratu  abierint,  edant  et  exponant,  quid  in 
magistratu  gesserint:  deque  iis  censores  praejudicent. 
Hoc  in  Grscia  fit,  publice  constitutis  accusatoribus. 
Qui  quidem  graves  esse  non  possunt,  nisi  sint  volun- 
tarii.  Quocirca  melius  est,  rationes  referri,  causam- 
que  exponi  censoribus ;  integram  tamen  legem  ac- 
cusatori  judicioque  servari.  Sed  satis  jam  disputatum 
est  de  magistratibus,  nisi  forte  quid  desideratis. 

Atttcus.  Si  nos  tacemus,  locus  ipse  admonet,  quid 
tibi  sit  deinde  dicendum.  Marcus,  Mihine  ?  de  ju- 
diciis  arbitror,  Pomponi :  id  est  enim  junctum  ma- 
gistratibus.  Atticus.  Quid?  de  jure  populi  Romani, 
quemadmodum  instituisti,  dicendum  nihil  putas? 
Marcus.  Quid  tandem  hoc  loco  est,  quod  requiras  ? 
Atticus.  Egone  ?  quod  ignorari  ab  iis,  qui  in  repu- 
blica  versantur,  turpissimum  puto.  Nam,  ut  modo 
a  te  dictum  est,  leges  a  librariis  lego :  sic  animad- 
verto,  plerosque  magistratus,  ignoratione  juris  sui, 
tantum  sapere,  quantum  apparitores  velint.  Quam- 
obrem,  si  de  sacrorum  alienatione  dicendum  putasti, 
quoniam  de  religione  leges  proposueras ;  faciendum 
tibi  est,  ut,  magistratibus  lege  constitutis,  de  potes- 
tate,  tum  de  jure,  disputes. 

Marcus.  Faciam  breviter,  si  consequi  potuero: 
nam  pluribus  verbis  scripsit  ad  patrem  tuum  M.  Ju- 
nius  sodalis,  perite,  meo  quidem  judicio,  et  diligen- 
ter.  At,  de  jure  naturas,  cogitare  per  nos  atque  di- 
cere  debemus ;  de  jure  populi  Romani,  quas  reHcta 
sunt,  et  tradita.  Atticus.  Sic  profecto  censeo :  et  id 
ipsum,  quod  dicis,  exspecto. 


M.  TULLII  CICERONIS, 

DE 

O  F  F  I  C  I  I  S, 

AD 

M  A  U  C  U  M    F  I  L  I  U  M, 

LIBER   PRIMUS. 


I.  QuAMQUAM  te,  Marce  fili,  annum  jam  audi- 
€ntem  Cratippum,  idque  Athenis,  abundare  oportet 
praeceptis  institutisque  philosophias,  propter  summam 
et  doctoris  auctoritatem,  et  urbis ;  quorum  alter  te 
scientia  augere  potest,  altera  exemplis;   tamen,  ut 
ipse,  ad  meam  utilitatem,  semper  cum  Greccis  La- 
tina  conjunxi,  neque  id  in  philosophia  sokim,  sed 
etiam  in  dicendi  exercitatione  feci ;  idem  tibi  censeo 
faciendum,  ut  par  sis  in  utriusque  orationis  facultate. 
Quam  quidem  ad  rem,  nos  (ut  videmur)  magnum 
attulimus  adjumentum  hominibus  nostris,  ut  non 
modo  Graecarum  literarum  rudes,  sed  etiam  docti, 
aliquantum  se  arbitrentur  adeptos  et  ad  dicendum, 
et  ad  judicandum.    Quamobrem  disees  tu  quidem  a 
principe    hujus   sctatis   philosophorum  ;    et   disces, 
quamdiu  voles :  tamdiu  autem  velle  debebis,  quoad 
te,  quantum  proficias,  non  pa^nitebit.    Scd  tamen 
nostra  legens,  non  multum  a  Peripateticis  dissidentia 

(quoniam  utrique,  et  Socratici  et  Platonici,  esse  vo- 
lumus),  de  rebus  ipsis  utere  tuo  judicio :  nihil  enim 
impedio  :  orationem  autem  Latinam  profecto,  le- 
gendis  nostris,  efficies  pleniorem.  Nec  vero  arrogan- 
ter  hoc  dictum  existimari  velim.  Nam  philosophandi 
scientiam  concedens  nmltis ;  quod  est  oratoris  pro- 
prium,  apte,  distincte,  ornateque  diceie,  quoniam  in 
eo  studio  aetatem  consumsi,  si  id  mihi  assumo,  videor 
id  meo  jure  quodam  modo  vindicare. 

Quamobrem  magnopere  te  hortor,  mi  Cicero,  ut 
non  solum  orationes  meas,  sed  hos  etiam  de  philoso- 
phia  libros,  qui  jam  illas  fere  Eequarunt,  studiose 
legas.  Vis  enim  dicendi  major  est  in  illis :  sed  hoc 
quoque  colendum  est  aequabile  et  temperatum  ora- 
tionis  genus.  Et  id  quidem  nemini  video  Grajcorum 
contigisse,  ut  idem  utroque  in  genere  laboraret,  se- 
quereturque  et  illud  forense  dicendi,  et  hoc  quietum 
disputandi  genus ;  nisi  forte  Demetrius  Phalereus  in 
hoc  numero  haberi  potest,  disputator  subtilis,  orator 
parum  vehemens ;  dulcis  tamen ;  ut  Theophrasti 
discipulum  possis  agnoscere.  Nos  autem  quantum  in 
utroque  profecerimus,  aliorum  sit  judicium :  utrum- 
que  certe  secuti  sumus.  Equidem  et  Platonem  exis- 
timo,  si  genus  forense  dicendi  tractare  voluisset,  gra- 
vissime  et  copiosissime  potuisse  dicere ;  et  Demo- 
sthenem,  si  illa,  quae  a  Platone  didicerat,  tenuisset, 
et  pronuntiare  voluisset,  ornate  splendideque  facere 
potuisse.  Eodemque  modo  de  Aristotele  et  Isocrate 
judico;  quorum  uterque,  suo  studio  delectatus,  con- 
temsit  alterum. 

II.  Sed,  cum  statuissem  aliquid  hoc  tempore  ad 
te  scribere,  et  multa  posthac,  ab  eo  ordiri  vohii 
maxime,  quod  et  aetati  tuas  esset  aptissimum,  et  auc- 
toritati  meae.  Nam,  cum  multa  sint  in  philosophiii, 
et  gravia  et  utilia,  accurate  copioseque  a  philosophis 
disputata ;  latissime  patere  videntur  ea,  quse  de  olH- 
ciis  tradita  ab  ilHs  et  praecepta  sunt.  NuUa  enim 
vitae  pars,  neque  pubUcis  neque  privatis,  neque  fo- 

rensibus  neque  domesticis  in  rebus ;  neque  si  tecum 
agas  quid,  neque  si  cum  altero  contrahas,  vacare 
officio  potest :  in  eoque  colendo  sita  vitae  est  honestas 
omnis,  et  in  negligendo  turpitudo 

Atque  haec  quidem  quasstio  communis  est  omnium 
philosophorum :  quis  est  enim,  qui,  nullis  officii 
praeceptis  tradendis,  philosophum  se  audeat  dicere  ? 
fcSed  sunt  nonnuUae  disciphnae,  quae,  propositis  bono- 
rum  et  malorum  finibus,  officium  omne  pervertant. 
Nam  qui  summum  bonum  sic  instituit,  ut  nihil  ha- 
beat  cum  virtute  conjunctum ;  idque  suis  commodis, 
non  honestate,  metitur ;  hic,  si  sibi  ipse  consentiat, 
et  non  interdum  naturae  bonitate  vincatur,  neque 
amicitiam  colere  possit,  nec  justitiam,  nec  liberaHta- 
tem.  Fortis  vero,  dolorem  summum  malum  judi- 
cans;  aut  temperans,  voluptatem  summum  bonum 
statuens,  esse  certe  nuUo  modo  potest.  Quae  quam- 
quam  ita  sunt  in  promtu,  ut  res  disputatione  non 
egeat,  tamen  sunt  a  nobis  aho  loco  disputata.  Hae 
disciplinae  igitur,  si  sibi  consentaneee  esse  velint,  de 
officio  nihU  queant  dicere:  neque  uUa  officii  prae- 
cepta  firma,  stabiUa,  conjuncta  naturae,  tradi  pos- 
sunt,  nisi  aut  ab  iis  qui  solam,  aut  ab  iis  qui  maxime, 
honestatem  propter  se  dicant  expetendam.  Itaque 
propria  est  ea  praeceptio  Stoicorum,  Academicorum, 
Peripateticorum :  quoniam  Aristonis,  Pyrrhonis,  He- 
riUi,  jam  pridem  explosa  sententia  est ;  qui  tamen 
haberent  jus  suum  disputandi  de  officio,  si  rerum 
aUquem  delectum  reUquissent,  ut  ad  officu  inven- 
tionem  aditus  esset.  Sequemur  igitur  hoc  quidem 
tempore,  et  hac  in  quasstione,  potissunum  Stoicos, 
non  ut  interpretes ;  sed  (ut  solemus)  e  fontibus  eo- 
rum,  judicio  arbitrioque  nostro,  quantum  quo-que 
modo  videbitur,  hauriemus. 

Placet  igitur,  quoniam  omnis  disputatio  de  officio 
futura  est,  ante  definire,  quid  sit  officium ;  quod  a 
Panastio  praetermissum  esse  miror :  omnis  enim,  quas 
a  ratione  suscipitur  de  aUqua  re,  institutio,  debet  a 

definitione  proficisci ;  ut  intelligatur,  quid  sit  id,  de 
quo  disputetur. 

III.  Omnis  de  officio  duplex  est  qusestio.  Unnm 
genus  est,  quod  pertinet  ad  finem  bonorum ;  alte- 
rum,  quod  positum  est  in  prseceptis,  quibus  in  omnes 
partes  usus  vitae  conformari  possit.  Superioris  generis 
hujusmodi  exempla  sunt :  Omniane  officia  perfecta 
sint  ?  num  quod  officium  aliud  alio  majus  sit  ?  et 
quae  sunt  generis  ejusdem.  Quorum  autem  officio- 
rum  praecepta  traduntur,  ea  quamquam  pertinent 
ad  finem  bonorum,  tamen  id  minus  apparet,  quia 
magis  ad  institutionem  vitas  communis  spectare  vi- 
dentur  :  de  quibus  est  nobis  his  libris  explicandum. 

Atque  etiam  alia  divisio  est  officii :  nam  et  me- 
dium  quoddam  officium  dicitur,  et  perfectum.  Per- 
fectum  officium,  rectum,  opinor,  vocemus,  quod 
Graeci  KaroysGw^a,  hoc  autem  commune  KaOyjxo»  vo- 
cant.  Atque  ea  sic  definiunt,  ut,  rectum  quod  sit,  id 
perfectum  officium  esse  definiant ;  medium  autem 
officium  id  esse  dicant,  quod  cur  factum  sit,  ratio 
probabilis  reddi  possit. 

Triplex  igitur  est,  ut  Paneetio  videtur,  consilii  ca- 
piendi  deliberatio  :  nam,  honestumne  factu  sit  an 
turpe,  dubitant,  id,  quod  in  deliberationem  cadit: 
in  quo  considerando  saepe  animi  in  contrarias  sen- 
tentias  distrahuntur.  Tum  autem  aut  anquirunt,  aut 
consultant,  ad  vitae  commoditatem  jucunditatemque, 
ad  facultates  rerum  atque  copias,  ad  opes,  ad  poten- 
tiam,  quibus  et  se  possint  juvare,  et  suos,  conducat 
id,  necne,  de  quo  dehberant :  quse  deliberatio  omnis 
in  rationem  utilitatis  cadit.  Tertium  dubitandi  genus 
est,  cum  pugnare  videtur  cum  honesto  id,  quod  vi- 
detur  esse  utile.  Cum  enim  utilitas  ad  se  rapere, 
honestas  contra  revocare  ad  se  videtur ;  fit,  ut  distra- 
hatur  dehberando  animus,  afFeratque  ancipitem  cu- 
ram  cogitandi. 

Hac  divisione,  (cum  praeterire  aliquid  maxiraum 
vitium  in  dividendo  sit)  duo  praetermissa  sunt.   Nec 

enim  solum,  utrum  honestum  an  turpe  sit,  deliberari 
solet,  sed  etiam,  duobus  propositis  honestis,  utrum 
honestius  ;  itemque,  duobus  prcepositis  utihbus, 
utrum  utilius.  Ita,  quam  ille  tripKcem  putavit  esse 
rationem,  in  quinque  partes  distribui  debere  reperi< 
tur.  Primum  igitur  est  de  honesto,  sed  dupUciter, 
tum  pari  ratione  de  utili,  post  de  comparatione  eo- 
rum,  disserendum. 

IV.  Principio,  generi  animantium  omni  est  a  na» 
tura  tributum,  ut  se,  vitam,  corpusque  tueatur,  de- 
clinetque  ea,  quae  nocitura  videantur,  quaeque  ad 
vivendum  sint  necessaria,  anquirat  et  paret,  ut  pas- 
tum,  ut  latibula,  ut  alia  ejusdem  generis.  Commune 
item  animantium  omnium  est  conjunctionis  appeti- 
tus,  procreandi  causa,  et  cura  quaedam  eorum  quse 
procreata  sunt.  Sed,  inter  hominem  et  belluam,  hoc 
maxhiie  interest,  quod  haec  tantum,  quantum  sensu 
movetur,  ad  id  solum,  quod  adest,  quodque  praesens 
est,  se  accommodat,  paululum  admodum  sentiens 
praeteritum,  aut  futurum.  Hcmo  autem  (quod  ratio- 
nis  est  particeps,  per  quam  consequentia  cemit,  cau- 
sas  rerum  videt;  earumque  progressus,  et  quasi  ante- 
cessiones,  non  ignorat ;  similitudines  comparat,  et  re- 
bus  praesentibus  adjungit  atque  annectit  futuras)  fa- 
cile  totius  vitse  cursum  videt,  ad  eamque  degendam 
praeparat  res  necessarias.  Eademque  natura  vi  ratio- 
nis  hominem  concihat  homini,  et  ad  orationis  et  ad 
vitae  societatem  :  ingeneratque  in  primis  praecipuum 
quemdam  amorem  in  eos  qui  procreati  sunt ;  impel- 
Htque,  ut  hominum  coetus  [et  celebrationes  esse,]  et  a 
se  obiri,  veht ;  ob  easque  causas  studeat  parare  ea,  quae 
suppeditent  et  ad  cultum  et  ad  victum  ;  nec  sibi  soh, 
sed  conjugi,  liberis,  caeteiisque,  quos  carcs  habeat, 
tuerique  debeat.  Quae  cura  exsuscitat  etiam  animos, 
et  majores  ad  rem  gerendam  facit. 

In  primisque  hominis  est  propria  veri  inquisitio, 
atque  investigatio.  Itaque,  cum  sumus  necessariis 
negotiis  curisque  vacui,  tum  avemus  aliquid  videre, 

audire,  addiscere :  cognitionemque  rerum  aut  occul- 
tarum  aut  admirabilium  ad  beate  vivendum  neces- 
sariam  ducimus :  ex  quo  inteUigitur,  quod  venmi, 
simplex,  sincerumque  sit,  id  esse  naturae  hominis 
aptissimum. 

Huic  veri  videndi  cupiditati  adjuncta  est  appetitio 
quaedam  principatiis,  ut  nemini  parere  animus  bene 
a  natura  informatus  velit,  nisi  prascipienti,  aut  do- 
centi,  aut,  utilitatis  causa,  juste  et  legitime  impe- 
ranti :  ex  quo  animi  magnitudo  exsistit,  humana- 
rumque  rerum  contemtio. 

Nec  vero  illa  parva  vis  naturae  est  rationisque, 
quod  unum  hoc  animal  sentit,  quid  sit  ordo ;  quid 
sit,  quod  deceat;  in  factis  dictisque  qui  modus. 
Itaque  eorum  ipsorum,  quae  adspectu  sentiuntur, 
nullum  aliud  animal  pulchritudinem, .  venustatem, 
convenientiam  partium  sentit :  quam  similitudinem 
natura  ratioque  ab  oculis  ad  animum  transferens, 
multo  etiam  magis  pulchritudinem,  constantiam,  or- 
dinem  in  consihis  factisque  conservandum  putat: 
cavetque,  ne  quid  indecore  effeminateve  faciat :  tum, 
in  omnibus  et  opinionibus  et  factis,  ne  quid  libidi- 
nose  aut  faciat  aut  cogitet.  Quibus  ex  rebus  confla- 
tur  et  efficitur  id,  quod  quserimus,  honestum ;  quod, 
etiam  si  nobilitatum  non  sit,  tamen  honestum  sit ; 
quodque  vere  dicimus,  etiam  si  a  nullo  laudetur, 
natura  esse  laudabile. 

V.  Formam  quidem  ipsam,  Marce  fili,  et  tam- 
quam  faciem,  honesti  vides ;  quae  si  oculis  cemere- 
tur,  m.irabiles  amores  (ut  ait  Plato)  excitaret  sui, 
Sed  omne,  quod  honestum  est,  id  quatuor  partium 
oritur  ex  aliqua.  Aut  enim  in  perspicientia  veri  sol- 
lertiaque  versatur ;  aut  in  hominum  societate  tuenda, 
tribuendoque  suum  cuique,  et  rerum  contractarum 
fide ;  aut  in  animi  excelsi  atque  invicti  magnitudine 
ac  robore ;  aut  in  omnium,  quas  fiunt,  quaeque  di- 
cuntur,  ordine  et  modo,  in  quo  inest  modestia  et 
temperantia. 

Quae  quatuor  quamquam  inter  se  colligata  atque 
implicata  sunt,  tamen  ex  singulis  certa  officiorum  ge- 
nera  nascuntur :  velut  ex  ea  parte,  quaj  prima  de- 
scripta  est,  in  qua  sapientiam  et  prudentiam  poni- 
mus,  inest  indagatio  atque  inventio  veri :  ejusque 
virtutis  hoc  munus  est  proprium.  Ut  enim  quisque 
maxime  perspicit,  quid  in  re  quaque  verissimum  sit, 
quique  acutissime  et  celerrime  potest  et  videre  et  ex- 
plicare  rationem,  is  prudentissimus  et  sapientissimus 
rite  haberi  solet.  Quocirca  huic,  quasi  materia,  quam 
tractet,  et  in  qua  versetur,  subjecta  est  veritas. 

ReHquis  autem  tribus  virtutibus  necessitates  pro- 
positaB  sunt  ad  eas  res  parandas  tuendasque,  quibus 
actio  vitae  continetur :  ut  et  societas  hominum  con- 
junctioque  servetur,  et  animi  excellentia  magnitudo- 
que,  cum  in  augendis  opibus,  iitilitatibusque  et  sibi 
et  suis  comparandis,  tum  multo  magis  in  his  ipsis 
despiciendis,  eluceat.  Ordo  autem,  et  constantia,  et 
moderatio,  et  ea  quas  sunt  his  simiHa,  versantur  in 
eo  genere,  ad  quod  adhibenda  est  actio  quaedam,  non 
solum  mentis  agitatio.  His  enim  rebus,  qu£e  tractan- 
tur  in  vita,  modum  quemdam  et  ordinem  adhiben- 
tes,  honestatem  et  decus  conservabimus. 

VI.  Ex  quatuor  autem  locis,  in  quos  honesti  na- 
turam  vimque  divisimus,  primus  ille,  qui  in  veri 
cognitione  consistit,  maxime  naturam  attingit  hu- 
manam.  Omnes  enim  trahimur  et  ducimur  ad  co- 
gnitionis  et  scientiae  cupiditatem ;  in  qua  excellere 
pulchrum  putamus:  labi  autem,  errare,  nescire, 
decipi,  et  malum  et  turpe  ducimus.  In  hoc  genere, 
et  naturali  et  honesto,  duo  vitia  vitanda  sunt;  unum, 
ne  incognita  pro  cognitis  habeamus,  hisque  temere 
assentiamur :  quod  vitium  effugere  qui  volet,  (omnes 
autem  velle  debent)  adhibebit,  ad  considerandas  res, 
et  tempus  et  diligentiam.  Alterum  est  vitium,  quod 
quidam  nimis  magnum  studium  multamque  operam 
in  res  obscuras  atque  difficiles  conferunt,  easdemque 
non  necessarias:  quibus  vitiis  declinatis,  quod,  in 
{Philos.)  VOL.  IV.  T 

rebus  honestis  et  cognitione  dignis,  operae  curseque 
ponetur,  id  jure  laudabitur ;  ut  in  astrologia  C.  Sul- 
picium  audivimus ;  in  geometria  Sex.  Pompeium 
ipsi  cognovimus ;  multos  in  dialecticis,  plures  in 
jure  civili :  quae  omnes  artes  in  veri  investigatione 
versantur;  cujus  studio  a  rebus  gerendis  abduci, 
contra  officium  est.  Virtutis  enim  laus  omnis  in 
actione  consistit :  a  qua  tanien  saspe  fit  intermissio, 
multique  dantur  ad  studia  reditus :  tum  agitatio 
mentis,  quae  nunquam  acquiescit,  potest  nos  in  stu- 
diis  cogitationis,  etiam  sine  opera  nostra,  continere. 
Omnis  autem  cogitatio,  motusque  animi,  aut  in  con- 
siliis  capiendis  de  rebus  honestis,  et  pertinentibus  ad 
bene  beateque  vivendum,  aut  in  studiis  scientiae 
cognitionisque  versatur.  Ac  de  primo  quidem  officii 
fonte  diximus. 

VII.  De  tribus  autem  reliquis  latissime  patet  ea 
ratio,  qua  societas  hominum  inter  ipsos,  et  vitae  quasi 
communitas,  continetur:  cujus  partes  duae  sunt; 
justitia,  in  qua  virtutis  spTendor  est  maximus;  ex 
qua  boni  viri  nominantur ;  et  huic  conjuncta  benefi- 
centia,  quam  eamdem  vel  benignitatem  vel  HberaUta- 
tem  appellari  licet.  Sed  justitias  primum  munus  est, 
ut  ne  cui  quis  noceat,  nisi  lacessitus  injuria;  deinde, 
ut  communibus  utatur  pro  communibus,  privatis  ut 
suis.  Sunt  autem  privata  nuUa  natura ;  sed  aut  ve- 
teri  occupatione,  ut  qui  quondam  in  vacua  venerunt ; 
aut  victoria,  ut  qui  bello  potiti  sunt ;  aut  lege,  pac- 
tione,  conditione,  sorte  ;  ex  quo  fit,  ut  ager  Arpinas 
Arpinatum  dicatur,  Tusculanus  Tusculanorum  ;  si- 
miHsque  est  privatarum  possessionum  descriptio :  ex 
quo,  quia  suum  cujusque  fit;  eorum,  quae  natura 
fuerant  communia,  quod  cuique  obtigit,  id  quisque 
teneat :  eo  si  qui  sibi  plus  appetet,  violabit  jus  hu- 
manae  societatis. 

Sed,  quoniam  (ut  praeclare  scriptum  est  a  Platone) 
non  nobis  solis  nati  sumus,  ortusque  nostri  partem 
patria  vindicat,  partem  amici ;  atque,  ut  placet  Stoi- 

cis,  quae  in  terris  gignantur,  ad  usum  hominum  om- 
nia  creari,  homines  autem  hominum  causa  esse  ge- 
ncratos,  ut  ipsi  inter  se,  aliis  alii  prodesse  possent ; 
in  hoc  naturam  debemus  ducem  sequi,  communes 
utilitates  in  medium  afferre,  mutatione  officiorum, 
dando,  accipiendo,  tum  artibus,  tum  opera,  tnm 
facultatibus,  devincire  hominum  inter  homines  so- 
cietatem. 

Fundamentum  est  autem  justitias  fides;  id  est, 
dictorum  conventorumque  constantia  et  veritas.  Ex 
quo,  quamquam  hoc  videbitur  fortasse  cuipiam  du- 
rius,  tamen  audeamus  imitari  Stoicos,  qui  studiose 
exquirunt,  unde  verba  sint  ducta,  credamusque^ 
quia^af,  quod  dictum  est,  appeUatam /f?c7/i. 

Sed  injustitisB  genera  duo  sunt;  unum  eorum, 
qui  inferunt;  alterum  eorum,  qui,  ab  iis  quibus 
infertur,  si  possint,  non  propulsant  injuriam.  Nam 
qui  injuste  impetum  in  quempiam  facit,  aut  ira  aut 
aUqua  perturbatione  incitatus,  is  quasi  manus  afFerre 
videtur  socio  :  qui  autem  non  defendit,  nec  obsistit,  si 
potest,  injuriae,  tam  est  in  vitio,  quam  si  parentes,  aut 
patriam,  aut  socios  deserat.  Atque  illa^  quidem  inju- 
riae,  quas  nocendi  causa  de  industria  inferuntur,  saspe 
a  metu  proficiscuntur ;  cum  is,  qui  nocere  alteri  co- 
gitat,  timet,  ne,  nisi  id  fecerit,  ipse  ahquo  afficiatur 
incommodo.  Maximam  autem  partem  ad  injuriam 
faciendam  aggrediuntur,  ut  adipiscantur  ea,  quse  con- 
cupiverunt ;  in  quo  vitio  latissime  patet  avaritia. 

VIII.  Expetuntur  autem  divitiae  cum  ad  usus 
vitae  necessarios,  tum  ad  perfruendas  voluptates.  In 
quibus  autem  major  est  animus,  in  iis  pecuniae  cupi- 
ditas  spectat  ad  opes,  et  ad  gratificandi  facultatem  ; 
ut  nuper  M.  Crassus  negabat,  uUam  satis  magnam 
pecuniam  esse  ei  qui  in  repubUca  princeps  veUet 
esse,  cujus  fructibus  exercitum  alere  non  posset. 
Delectant  etiam  magnifici  apparatus,  vitseque  cultus 
cum  elegantia  et  copia :  quibus  rebus  effectum  est, 
ut  infinita  pecuniae  cupiditas  esset.    Nec  vero  rei  fa- 

niiliaris  amplificatio,  neniini  nocens,  vituperanda : 
sed  fugienda  seniper  injuria  est. 

Maxime  autem  adducuntur  plerique,  ut  eos  justi- 
tia3  capiat  oblivio,  cum  in  imperiorum,  honorum, 
gloriaa,  cupiditatem  inciderint.  Quod  enim  est  apud 
Ennium, 

"  NuUa  sancta  societas,  nec  fides,  regni  est,'' 

id  latius  patet :  nam,  quidquid  ejusmodi  est,  in  quo 
non  possint  plures  excellere,  in  eo  fit  plerumque 
tanta  contentio,  ut  difficillimum  sit  sanctam  servare 
societatem.  Declaravit  id  modo  temeritas  C.  CjEsaris, 
qui  omnia  jura  divina  atque  humana  pervertit,  prop- 
ter  eum,  quem  sibi  ipse  opinionis  errore  finxerat, 
principatum.  Est  autem  in  hoc  genere  molestum, 
quod,  in  maximis  animis,  splendidissimisque  inge- 
niis,  plerumque  exsistunt  honoris,  imperii,  potentiae, 
glorias  cupiditates :  quo  magis  cavendum  est,  ne  quid 
in  eo  genere  peccetur. 

Sed  in  omni  injustitia  permultum  interest,  utrum 
perturbatione  ahqua  animi  (quae  plerumque  brevis 
est,  et  ad  tempus),  an  consulto  et  cogitato,  fiat  inju- 
ria.  licviora  enim  sunt,  quas  repentino  ahquo  motu 
accidunt,  quam  ea,  quae  meditata  et  prasparata  in- 
feruntur.  Ac  de  inferenda  quidcm  injuriii  satis  dic- 
tum  est. 

IX.  Praetermittendae  autem  defensionis,  deseren- 
dique  officii,  plures  solent  esse  causae.  Nam,  aut  in- 
imicitias,  aut  laborem,  aut  sumtus  suscipere  nohmt ; 
aut  etiam  neghgentia,  pigritia,  inertia,  aut  suis  stu- 
diis  quibusdam  occupationibusve  sic  impediuntur, 
ut  eos,  quos  tutari  debeant,  desertos  esse  patiantur. 
Itaque  videndum  est,  ne  non  satis  sit  id,  quod  apud 
Platonem  est  in  philosophos  dictum :  quod  in  veri 
investigatione  verscntur,  quodque  ea,  quae  plerique 
vehementer  expetant,  de  quibus  inter  se  digladiari 
soleant,  contenmant,  et  pro  nihilo  ducant,  propterea 
justos  esse.    Nam  alterum  justitias  genus  assequun- 


DE  OFFICIIS,  LiB.  I.  Cap.  10.       209 

tur,  inferenda  ne  cui  noceant  injuria:  in  alterum 
incidunt.  Discendi  enim  studio  impediti,  quos  tueri 
debent,  deserunt.  Itaque  eos  ad  rempublicam  ne  ac- 
cessuros  quidem  putant,  nisi  coactos :  aequius  autem 
erat  id  voluntate  fieri :  nam  hoc  ipsum  ita  justum 
est,  quod  recte  fit,  si  est  voluntarium. 

Sunt  etiam,  qui,  aut  studio  rei  familiaris  tuendae, 
aut  odio  quodam  hominum,  suum  se  negotium  agere 
dicant,  ne  facere  cuiquam  videantur  injuriam ;  qui 
altero  injustitiag  genere  vacant ;  in  alterum  incurrunt. 
Deserunt  enim  vitae  societatem,  quia  nihil  conferunt 
in  eam  studii,  nihil  operae,  nihil  facultatum. 

Quoniam  igitur,  duobus  generibus  injustitise  pro- 
positis,  adjunximus  causas  utriusque  generis,  easque 
res  ante  constituimus,  quibus  justitia  continetur ;  fa- 
cile,  quod  cujusque  temporis  oflScium  sit,  poterimus 
(nisi  nosmetipsos  valde  amabimus)  judicare.  Est 
[enuTi]  difiicUis  cura  rerum  alienarum  ;  quamquam 
Terentianus  ille  Chremes  "  humani  nihil  a  se  alie- 
num  putat."  Sed  tamen,  quia  magis  ea  percipimus 
atque  sentimus,  quse  nobis  ipsis  aut  prospera  aut 
adversa  eveniunt,  quam  illa,  quae  cateris  (quae,  quasi 
longo  intervallo  interjecto,  videmus);  aliter  de  illis, 
ac  de  nobis,  judicamus.  Quocirca  bene  praecipiunt, 
qui  vetant  quidquam  agere,  quod,  dubites,  aequum 
sit  an  iniquum.  ^Equitas  enim  lucet  ipsa  per  se: 
dubitatio  cogitationem  significat  injuriae. 

X.  Sed  incidunt  saepe  tempora,  cum  ea,  quae 
maxime  videntur  digna  esse  justo  homine,  eoque 
quem  virum  bonum  dicimus,  commutantur,  fiunt- 
que  contraria :  ut  reddere  depositum,  promissum  fa- 
cere,  quaeque  pertinent  ad  veritatem  et  ad  fidem,  ea 
migrare  interdum,  et  non  servare,  sit  justum.  Referri 
enim  decet  ad  ea,  quae  proposui  in  principio,  funda- 
menta  justitiae :  primum,  ut  ne  cui  noceatur ;  deinde, 
ut  communi  utilitati  serviatur.  [Ea  cum  tempore 
commutantur,]  commutatur  oflScium,  et  non  semper 

t3 

est  idem.    Potest  enim  accidere  promissum  aliquod 

et  conventum,  ut  id  effici  sit  inutile  vel  ei  cui  pro- 

missum  sit,  vel  ei  qui  promiserit.   Nam  si  (ut  in  fa- 

bulis  est)  Neptunus,  quod  Theseo  promiserat,  non 

fecisset,  Theseus  fiho  Hippolyto  non  esset  orbatus. 

Ex  tribus  enim  optatis,  (ut  scribitur)  hoc  erat  ter- 

tium,  quod  de  Hippolyti  interitu  iratus  optaxdt :  quo 

impetrato,  in  maximos  luctus  incidit.    Nec  promissa 

igitur  servanda  sunt  ea,  quae  sint  iis,  quibus  promi- 

seris,  inutilia:  nec,  si  plus  tibi  noceant,  quam  illi 

prosint,  cui  promiseris,  contra  officium  est,  majus 

anteponi  minori :  ut,  si  constitueris  te  cuipiam  ad- 

vocatum  in  rem  praesentem  esse  venturum,  atque  in- 

terim  graviter  aegrotare  filius  coeperit,  non  sit  contra 

officium,  non  facere,  quod  dixeris ;  magisque  iUe, 

cui  promissum  sit,  ab  officio  discedat,  si  se  destitu- 

tum  queratur.  Jam  illis  promissis  standum  non  esse, 

quis  non  videt,  quae  coactus  quis  metu,  quce  decep- 

tus  dolo,   promiserit?    quae  quidem  pleraque  jure 

praetorio  liberantur,  nonnuUa  legibus. 

Exsistunt  etiam  saepe  injurias  calumnia  quadam, 
et  nimis  calUda,  sed  malitiosa  juris  interpretatione. 
Ex  quo  iUud,  "Summum  jus  summa  injuria," 
factum  est  jam  tritum  sermone  proverbium.  Quo  in 
genere  etiam  in  re  pubUca  muUa  peccantur :  ut  ille, 
qui,  cum  triginta  dierum  essent  cum  hoste  pactae 
induciae,  noctu  populabatur  agros,  quod  dierum  essent 
pactae,  non  noctium,  induciae.  Ne  noster  quidcm  pro- 
bandus,  si  verum  est,  Q.  Fabium  Labeonem,  seu 
quem  aUum,  (nihil  enim  praster  auditum  habeo)  ar- 
bitrum  Nolanis  et  Neapolitanis  de  finibus  a  senatu 
datum,  cum  ad  locum  venisset,  cum  utrisque  separa- 
tim  locutum,  ut  ne  cupide  quid  agerent,  ne  appeten- 
ter,  atque  ut  regredi  quam  progredi  mallent.  Id  cum 
utrique  fecisscnt,  aUcpiantum  agri  in  medio  reUctum 
est.  Itaque  iUorum  fines,  sicut  ipsi  dixerant,  termi- 
navit : .  in  niedio  reUctum  quod  erut,  populo  Romano 

adjudicavit.    Decipere  hoc  quidem  est,  non  judicare. 
Quocirca,  in  omni  re,  fugienda  est  talis  soUertia. 

XI.  Sunt  autem  qusedam  officia  etiam  adversus 
eos  servanda,  a  quibus  injuriam  acceperis.  Est  enim 
ulciscendi  et  puniendi  modus.  Atque  haud  scio,  an 
satis  sit,  eum,  qui  lacessierit,  injuriaj  suae  poenitere ; 
ut  et  ipse  ne  quid  tale  posthac,  et  caeteri  sint  ad  inju- 
riam  tardicres. 

Atque  in  re  publica  maxime  conservanda  sunt  jura 
belli.  Nam,  cum  sint  duo  genera  decertandi ;  unum 
per  disceptationem,  alterum  per  vim  ;  cumque  illud 
proprium  sit  hominis,  hoc  beiluarum  ;  confugiendum 
est  ad  posterius,  si  uti  non  Hcet  superiore.    Quare 
suscipienda  quidem  bella  sunt  ob  eam  causam,  ut 
sine  injuria  in  pace  vivatur :  parta  autem  victoria, 
conservandi  ii,  qui  non  crudeles  in  bello,  non  imma? 
nes  fuerunt ;  ut  majores  nostri  Tusculanos,  yEquos, 
Volscos,  Sabinos,  Hernicos,in  civitatem  etiam  accepe- 
runt :  at  Carthaginem  et  Numantiam  funditus  sustu- 
lerunt :  nollem  Corinthum :  sed  credo  aliquid  secutos, 
opportunitatem  loci  maxime,  ne  posset  aliquando  ad 
bellum  faciendum  locus  ipse  adhortari.  IMea  quidem 
sententia,  paci,  quae  nihil  habitura  sit  insidiarum, 
semper  est  consulendui)i.    In  quo  si  mihi  esset  ob- 
temperatum;  si  non  optimam,  at  aliquam  rempu- 
blicam  (quae  nunc  nuUa  est)  haberemus.  Et  cum  iis, 
quos  vi  deviceris,  consulendum  est ;  tum  ii,  qui,  ar>. 
mis  positis,  ad  imperatorum  fidem  confugient,  quam- 
vis  murum  aries  percusserit,  recipiendi  sunt.  In  quo 
tantopere  apud  nostros  justitia  culta  est,  ut  ii,  qui 
civitates  aut  nationes  devictas  bello  in  fidem  recepis- 
sent,  earum  patroni  essent  more  majorum. 

Ac  belli  quidem  aequitas  sanctissime  feciali  populi 
Romani  jure  perscripta  est.  Ex  quo  intelligi  potest, 
nullum  bellum  csse  justum,  nisi  quod  aut  rebus  re- 
petitis  geratur,  aut  denuntiatum  ante  sit,  et  indic- 
tum.    Pompilius  imperator  tenebat  provinciam  ;  in 

cujus  exercitu  Catonis  iiliu?  tiro  militabat.  Cum 
autem  PompUio  videretur  unam  dimittere  legionem  ; 
Catonis  quoque  filium,  qui  in  eadem  legione  milita- 
bat,  dimisit.  Sed  cum,  amore  pugnandi,  in  exercitu 
remansisset,  Cato  ad  Pompilium  scripsit,  ut,  si  eum 
pateretur  in  exercitu  remanere,  secundo  eum  obliga- 
tet  militiae  sacramento ;  quia,  priore  amisso,  jure 
cum  hostibus  pugnare  non  poterat.  Adeo  summa 
erat  observatio  in  bello  movendo.  M.  quidem  Cato- 
nis  senis  epistola  est  ad  M.  filium,  in  qua  scripsit, 
se  audisse,  eum  missum  factum  esse  a  consule,  cum 
in  Macedonia  Persico  bello  miles  esset.  Monet  igi- 
tur,  ut  caveat,  ne  proelium  ineat:  negat  enim  jus 
esse,  qui  miles  non  sit,  pugnare  cum  hoste. 

XII.  Equidem  illud  etiam  animadverto,  quod, 
qui  proprio  nomine  perdueUis  esset,  is  hostis  vocare- 
tur,  lenitate  verbi  tristitiam  rei  mitigatam.  Hostis 
enim,  apud  majores  nostros,  is  dicebatur,  quem  nunc 
peregrinum  dicimus.  Indicant  duodecim  tabulae : 
''  aut  status  dies  cum  hoste."  Itemque,  "  adver- 
sus  hostem  SBterna  auctoritas."  Quid  ad  hanc  man- 
suetudinem  addi  potest  ?  euni  quicum  beUum  geras, 
tam  molli  nomine  appellari  ?  Quamquam  id  nomen 
durius  jam  efFecit  vetustas :  a  peregrino^enim  reces- 
sit,  et  proprie  in  eo,  qui  arma  contra  ferret,  re- 
mansit. 

Cum  vero  de  imperio  decertatur,  belloque  quaeri- 
lur  gloria,  causas  omnino  subesse  tamen  oportet  eas- 
dem,  quas  dixi  paulo  ante  justas  causas  esse  bello- 
ruiii.  Sed  ea  bella,  quibus  imperii  gloria  proposita 
est,  minus  acerbe  gerenda  sunt.  Ut  enim,  cum  civi 
aliter  contendimus,  si  est  inimicus,  aHter,  si  compe- 
titor ;  cum  altero  certamen  honoris  et  dignitatis  est ; 
cum  altero,  capitis  et  famae ;  sic  cum  Celtiberis,  cum 
Cimbris,  bellum,  ut  cum  inimicis,  gerebatur,  uter 
esset,  non  uter  imperaret;  cum  Latinis,  Sabinis, 
Samnitibus,  Pcenis,  Pyrrho,  de  imperio  dimicaba- 

tur.  Poeni  foHiifragi,  crudelis  Hannibal;  reliqui  jus- 
tiores.  Pyrrhi  quidem,  de  captivis  reddendis,  illa 
praeclara : 

"  Nec  mi  aurum  posco,  nec  mi  pretium  dederitis ; 
Nec  cauponantes  bellum,  sed  belligerantes, 
Ferro,  non  auro,  vitam  cernamus  utrique. 
Vosne  velit,  an  me  regnare,  hera  quidve  ferat  fors, 
Virtute  experiamur.  Et  hoc  simul  accipe  dictum ; 
Quorum  virtuti  belli  fortuna  pepercit, 
Eorumdem  me  libertati  parcere  certum  est. 
Dono,ducite,doque,  volentibu'  cum  magnis  Dis." 

XIII.  Regalis  sane,  et  digna  ^acidarum  genere, 
sententia.  Atque  etiam,  si  quid  singuU,  temporibus 
adducti,  hosti  promiserint,  est  in  eo  ipso  fides  con- 
servanda:  ut,  primo  Punico  bello,  Regulus,  captus 
a  Poenis,  cum  de  captivis  commutandis  Romam  mis- 
sus  esset,  jurassetque  se  rediturum  ;  primum,  ut  ve- 
nit,  captivos  reddendos  in  senatu  non  censuit ;  dein- 
de,  cum  retineretur  a  propinquis  et  ab  amicis,  ad 
suppHcium  redire  nialuit,  quam  fidcm  hosti  xlatam 
fallere. 

C^  iQucB  hic  sequuntur  Italicis  litefarumfprniis 
cxpressa^  in  paucis  tantummodo  MS.  exefnplarihus 
comparent ;  et  a  criticorum  plerisque  repudiata 
sunt^  ui  adulterina  et  insiticia,) 

[Secundo  autem  Punico  hello,  post  Cannensem 
pugnam^  quos  decem  Hannihal  Romam  adstrictos 
7nisit  jurejurando  se  redituros  esse^  nisi^  de  rcdi- 
mendis  iis  qui  capti  erant^  impetrdsscut ;  eos  omnes 
censores^  quoad  quisque  eorum  vixit^  qui  pejerci.S' 
sent^  in  ^rariis  reliquerunt ;  nec  minus  illum^  qui 
jurisjurandi  fraude  culpam  invcnerat.  Cum  enim^ 
IJannihalis  permissu^  cxisset  dc  castris^  rediit  paulo 
post^  quod  sc  ohUtum  ncscio  quid  diceret,  Deinde 
egressus  e  castris^  jurejurando  se  solutum  putabat : 

et  erat  verbis^  re  non  erat,  Scmpcr  autem  in  Jide^ 
quid  scnscrisy  non  quid  dixeris^  cogitandum.  Maoci- 
mum  autem  cxcmplum  cst  justitlcB  in  hostem  a  ma- 
jorihus  nostris  constitutum.  Cum  a  Pyrrlio  pcrfuga 
scnatui  cst  pollicitus^  se  vcnenum  rcgi  daturum,  et 
eum  necaturum  ;  scnatus  et  C.  Fabricius  pcrfu- 
gam  Pyrrho  dedit.  Ita  nc  hostis  quidcm^  et  poten- 
tis^  et  bellum  ultro  infcrentis^  interitum  cum  scelere 
approbavit.'^ 

Ac  de  beUicis  quidem  ofRciis  satis  dictum  est. 

Meminerimus  autem,  etiam  adversus  infimos,  jus- 
titiam  esse  servandam.  Est  autem  infima  conditio  et 
fortuna  servorum  :  quibus,  non  male  prsecipiunt,  qui 
ita  jubent  uti,  ut  mercsnariis ;  operam  exigendam, 
justa  praebenda. 

Cum  autem  duobus  modis,  id  est,  aut  vi  aut 
fraude,  fiat  injuria;  fraus,  quasi  vulpeculae,  vis,  leo- 
nis  videtur :  utrumque  homine  alienissimum :  sed 
fraus  odio  digna  majore.  Totius  autem  injustitias 
nuUa  capitalior  est,  quam  eorum,  qui,  cum  maxime 
faUunt,  id  aguntutviri  boni  esse  videantur.  Dejus- 
titia  satis  dictum  est. 

XIV.  Deinceps  (ut  erat  propositum)  de  beneficen- 
tia  ac  Uberalitate  dicatur ;  qua  quidem  nihil  est  natu- 
rae  hominis  accommodatius :  sed  habet  multas  cau- 
tiones.  Videndum  est  enim  primum,  ne  obsit  be- 
nignitas  et  iis  ipsis  quibus  benigne  videbitur  fieri, 
et  caeteris ;  deinde,  ne  major  benignitas  sit,  quam 
facultates ;  tum,  ut  pro  dignitate  cuique  tribuatur. 
Id  enim  est  justitiae  fundamentum,  ad  quam  haec 
referenda  sunt  omnia.  Nam  et  qui  gratificantur 
cuipiam,  quod  obsit  iUi  cui  prodesse  veUe  videantur, 
non  benefici  neque  Uberales,  sed  perniciosi  asscnta- 
tores,  judicandi  sunt :  et,  qui  aUis  nocent,  ut  in  alios 
Uberales  sint,  in  eadem  sunt  injustitia,  ut  si  in  suam 
rem  aUena  convertant. 
Sunt  autem  muUi,  et  quidem  cupidi  splendoris  et 

gloriae,  qui  eripiunt  aliis,  quod  aliis  largiantur :  hique 
arbitrantur  se  beneficos  in  suos  amicos  visum  iri,  si 
locupletent  eos  quacumque  ratione.  Id  autem  tantum 
abest  officio,  ut  nihil  magis  officio  possit  esse  contra- 
rium.  Videndum  est  igitur,  ut  ea  liberalitate  utamur, 
quae  prosit  amicis,  noceat  nemini.  Quare  L.  Sullae, 
et  C.  Caesaris,  pecuniarum  translatio  a  justis  dominis 
ad  ahenos  non  debet  hberahs  videri.  Nihil  est  enim 
liberale,  quod  non  idem  justum. 

Alter  erat  locus  cautionis,  ne  benignitas  major 
esset,  quam  facultates  :  quod,  qui  benigniores  volunt 
esse  quam  res  patitur,  primum  in  eo  peccant,  quod 
injuriosi  sunt.in  proximos.  Quas  enim  copias  his  et 
suppeditari  asquius  est  et  relinqui,  eas  transferunt 
ad  ahenos.  Inest  autem  in  tah  hberahtate  cupiditas 
plerumque  rapiendi  et  auferendi  per  injuriam,  ut  ad 
largiendum  suppetant  copiae.  Videre  etiam  hcet  ple- 
rosque  (non  tam  natura  hberales,  quam  quadam  glo- 
ria  ductos),  ut  benefici  videantur,  facere  multa,  quae 
proficisci  ab  ostentatione  magis  quam  a  voluntate  vi- 
deantur.  Talis  autem  simulatio  vanitati  est  conjunc- 
tior,  quam  aut  hberahtati  aut  honestati. 

Tertium  est  propositum,  ut  in  beneficentia  delec- 
tus  esset  dignitatis  :  in  quo  et  mores  ejus  erunt  spec- 
tandi,  in  quem  beneficium  conferetur,  et  animus  erga 
nos,  et  communitas  ac  societas  vitae,  et  ad  nostras 
utilitates  officia  ante  cohata :  qxxsd  ut  concurrant  om- 
nia,  optabile  est ;  sin  minus,  plures  causae,  majores- 
que,  ponderis  plus  habebunt. 

XV.  Quoniam  autem  vivitur,  non  cum  perfectis 
hominibus,  planeque  sapientibus,  sed  cum  iis,  in 
quibus,  praeclare  agitur,  si  sunt  simulacra  virtutis ; 
etiam  hoc  inteUigendum  puto,  neminem  omnino  esse 
neghgendum,  in  quo  ahqua  significatio  virtutis  appa- 
reat :  colendum  autem  esse  ita  quemque  maxime,  ut 
quisque  maxime  his  virtutibus  lenioribus  erit  orna- 
tus,  modestia,  temperantia,  hac  ipsa  (de  qua  jam 
muha  dicta  sunt)  justitia.   Nam  fortis  animus  et 


216        DE  OFFICIIS,  Lib.  I.  Cap.  15. 

magnus,  in  homine  non  perfecto  nec  sapiente,  fer- 
ventior  plerumque  est :  illae  ^irtutes  virum  bonum 
'videntur  potius  atdngere. 

Atque  haec  in  moribus.  De  benevolentia  autem, 
quam  quisque  habeat  erga  nos,  primum  iUud  est  in 
officio,  ut  ei  plurimmn  tribuamus,  a  quo  plurimum 
diligimur :  sed  benevolentiam,  non,  adolescentidonun 
more,  ardore  quodam  amoris,  sed  stabilitate  potius 
et  constantia.  judicemus.  Sin  erunt  merita,  ut  non 
ineunda^  sed  referenda  sit  gratia ;  major  quaedam 
cura  adhibenda  est :  nuUum  enim  officium  referenda 
gratia  magis  necessarium  est. 

Quod  si  ea,  quae  utenda  acceperis,  majore  mensu- 
ra  (si  mcdo  possis)  jubet  reddere  Hesiodus ;  quid- 
nam,  bcneticio  provocati,  facere  debemus  ?  an  non 
imitari  agros  fertiles,  qui  multo  plus  efferunt,  quam 
accepenmt  ?  Ecenim,  si  in  eos,  quos  speramus  nobis 
profuturos,  non  dubitamus  officia  conferre ;  quales  in 
eos  esse  debemus,  qui  jam  profuerunt  ?  Nam,  cum 
duo  genera  Hberalitatis  sint,  unum  dandi  beneficii, 
alteram  reddendi ;  demus,  necne,  in  nostra  potestate 
est :  non  reddere,  viro  bono  non  licet,  modo  id  fa- 
cere  possit  sine  injuria. 

Acceptorum  autem  beneficiorum  sunt  delectus  ba- 
bendi.  Nec  dubium.  quin  maximo  ciiique  plurimum 
debcatur.  In  quo  tamen,  in  primis,  quo  quisciue  ani- 
mi  studio  bcnevolentia  fecerit,  ponderandum  est. 
Multi  enim  faciunt  multa  temeritate  quadam,  sine 
judicio  vel  modo ;  in  omnes  repentino  quodam, 
quasi  vento,  mipetu  animi  incitati :  quae  beneficia 
aeque  magna  non  sunt  habenda,  atque  ea,  quae  judi- 
cio,  considerate,  constanterque  delata  sunt.  Sed,  in 
coUocando  beneficio,  et  in  referenda  gratia,  si  caetera 
paria  sint,  hoc  maxime  officii  est,  ut  quisque  maxime 
opis  indigeat,  ita  ei  potissimum  opitulari :  quod  con- 
tra  fit  a  plerisque.  A  quo  enim  plurimum  sperant, 
etiamsi  ille  his  non  egct,-  tamen  ei  potissimum  inser- 
viunt. 

XVI.  Optime  autem  societas  liominum  conjunc- 
tioque  servabitur,  si,  ut  quisque  erit  conjunctissi- 
nius,  ita  in  eum  benignitatis  plurimum  conferetur. 
Sed,  qucB  natura  principia  sint  communitatis  et  so- 
cietatis  humansD,  repetendum  altius  videtur.  Est 
enim  prin)um,  quod  cernitur  in  universi  generis 
humani  societate :  ejus  autera  vincuhim  est  ratio  et 
oratio;  quae,  docendo,  discendo,  communicando, 
disceptando,  judicando,  conciliat  inter  se  homines, 
conjungitque  naturali  quadam  societate.  Neque  ulla 
re  longius  absumus  a  natura  ferarum,  in  quibus 
inesse  fortitudinem  s£epe  dicimus,  ut  in  equis,  in 
leonibus ;  justitiam,  aequitatem,  bonitatem,  non  di- 
cimus.  Sunt  enim  rationis  et  orationis  expertes. 

Ac  iatissime  quidem  patens  hominibus  inter  ipsos, 
omnibus  inter  omnes,  societas  hsec  est ;  in  qua  om- 
nium  rerum,  quas  ad  communem  hominum  usum 
natura  genuit,  est  servanda  comm.unitas ;  ut,  quae 
descripta  sunt  legibus  et  jure  civili,  hasc  ita  tenean- 
tur,  ut  sit  constitutum  :  e  quibus  ipsis  ca^tera  sic  ob- 
serventur,  ut  in  Graecorum  proverbio  est,  "  Amico- 
rum  esse  omnia  communia."  Omnia  autem  com- 
raunia  hominum  videntur  ea,  quje  sunt  generis  ejus, 
quod,  ab  Ennio  positum  in  una  re,  transferri  in 
muhas  potest. 

"  Homo,  qui  erranti  comiter  monstrat  viam, 
Quasi  lumen  de  suo  lumine  accendat,  facit : 
Niliilo  minus  ipsi  lucet,  cum  iili  accenderit." 

Una  ex  re  satis  prsecipitur,  ut,  quidquid  sine  detri- 
mento  possit  commodari,  id  tiibuatur  vel  ignoto.  Ex 
quo  sunt  illa  communia,  Non  prohibere  aqua  pro- 
fluente :  Pati  ab  igne  ignem  capere,  si  quis  veiit ; 
Consilium  fidele  deiiberanti  dare  :  quae  sunt  iis  uti- 
lia  qui  accipiunt,  danti  non  moiesta.  Quare  et  his 
utendum  est,  et  semper  aliquid  ad  communem  utili- 
tatem  afFerendum.  Sed,  vquoniam  copiae  parva.'  singu- 
lorum  sunt ;  eorum  autem,  qui  his  egeant,  infinita 
{Philos.)  VOL.  fv.  u 

est  multitudo ;  vulgaris  liberalitas  referenda  est  ad 
illum  Ennii  finem  ("  Nihilo  minus  ipsi  lucet"),  ut 
facultas  sit,  qua  in  nostros  simus  liberales. 

XVII.  Gradus  autem  plures  sunt  societatis  ho- 
minum.  Ut  enim  ab  infinita  illa  discedatur,  propior 
est  ejusdem  gentis,  nationis,  linguas,  qua  maxime 
homines  conjunguntur:  interius  etiam  est,  ejusdem 
esse  civitatis.  Multa  enim  sunt  civibus  inter  se  com- 
munia :  forum,  fana,  porticus,  viae,  leges,  jura,  ju- 
dicia,  suffragia,  consuetudines,  prseterea,  et  familiari- 
tates,  multisque  cum  multis  res  rationesque  contrac- 
tae.  Arctior  vero  coUigatio  est  societatis  propinquo- 
rum.  Ab  illa  enim  immensa  societate  humani  generis 
in  exiguum  angustumque  concluditur. 

Nam,  cum  sit  hoc  natura  conamune  animantium, 
ut  habeant  libidinem  procreandi,  prima  societas  in 
ipso  conjugio  est ;  proxima  in  liberis ;  deinde  una 
domus,  communia  omnia.  Id  autem  est  principium 
urbis,  et  quasi  seminarium  reipubhcae.  Sequuntur 
fratrum  conjunctiones ;  post,  consobrinorum,  sobri- 
norumque ;  qui  cum  una  domo  jam  capi  non  pos- 
sint,  in  alias  domos,  tamquam  in  colonias,  exeunt. 
Sequuntur  connubia,  et  affinitates ;  ex  quibus  etiam 
plures  propinqui :  quae  propagatio  et  soboles  origo 
est  rerum  publicarum.  Sanguinis  autem  conjunctio 
benevolentia  devincit  homines  et  caritate.  Magnum 
est  enuTi,  eadem  habere  monimenta  majorum,  iis- 
dem  uti  sacris,  sepulcra  habere  communia. 

Sed  omnium  societatum  nulla  praestantior  est,  nulla 
firmior,  quam  cam  viri  boni,  moribus  similes,  sunt 
familiaritate  conjuncti.  lUud  enun  honestum,  (quod 
saepe  dicimus)  etiam  si  in  alio  cernimus,  tamen  nos 
inovet ;  atque  ilH,  in  quo  id  inesse  videtur,  amicos 
facit.  Et,  quamquam  omnis  virtus  nos  ad  se  aUicit, 
facitque  ut  eos  diUgamus,  in  quibus  ipsa  inesse  vi- 
deatur  ;  tamen  justitia  et  UberaUtas  id  maxime  effi- 
cit.  Nihil  autem  est  amabilius  nec  copulatius,  quam 
morum  simiUtudo  bonorum.  In  quibus  enim  eadem 

studia  sunt,  eaedemque  voluntates,  in  his  fit,  ut  eeque 
quisque  altero  delectetur,  ac  seipso ;  efficiturque  id, 
quod  Pythagoras  ultimum  in  amicitia  putavit,  ut 
unus  fiat  ex  pluribus.  JMagna  etiam  illa  communitas 
est,  quae  conficitur  ex  beneliciis  ultro  citro  datis,  ac- 
ceptis :  quas  mutua  et  grata  dum  sunt,  inter  quos  ea 
sunt,  firma  illi  devinciuntur  societate. 

Sed,  cum  omnia  ratione  animoque  lustraris,  om- 
nium  societatum  nuUa  est  gravior,  nuUa  carior,  quam 
ea  quae  cum  republica  est  unicuique  nostrum.  Cari 
sunt  parentes,  cari  Hberi,  propinqui,  familiares :  sed 
omnes  omnium  caritates  patria  una  complexa  est; 
pro  qua  quis  bonus  dubitet  mortem  oppetere,  si  ei 
sit  profuturus  ?  Quo  est  detestabilior  istorum  im- 
manitas,  qui  lacerarunt  omni  scelere  patriam,  et  in  ea 
funditus  delenda  occupati  sunt  et  fuerunt. 

Sed^  si  contentio  quagdam  et  comparatio  fiat,  qui- 
bus  plurimum  tribuendum  officii,  principes  sunt 
patria  et  parentes,  quorum  beneficiis  maximis  obli- 
gati  sumus:  proximi  liberi,  totaque  domus,  quae 
spectat  in  nos  solos,  neque  aliud  uUum  potest  habere 
perfugium :  deinceps  bene  c^nvenientes  propinqui, 
quibuscum  etiam  communis  plerumque  fortuna  est, 
Quamobrem  necessaria  praesidia  vitae  debentur  iis 
maxime,  quos  ante  dixi :  vita  autem,  victusque  com- 
munis,  consiUa,  sermones,  cohortationes,  consolatio- 
nes,  interdum  etiam  objurgationes,  in  amicitiis  vigent 
maxime:  estque  ea  jucundissima  amicitia,  quam 
gimiUtudo  morum  conjugavit. 

XVIII.  Sed,  in  his  omnibus  officiis  tribuendis, 
videndum  erit,  quid  cuique  maxime  necesse  sit,  et 
quid  quisque,  vel  sine  nobis,  aut  possit  consequi,  aut 
non  possit.  Ita  non  iidem  erunt  necessitudinum  gra- 
dus,  qui  temporum.  Sunt  quasdam  officia,  quae  aliis 
magis  quam  aliis  debeantur  :  ut  vicinum  citius  adju- 
veris  in  fructibus  percipiendis,  quam  aut  fratrem  aut 
famiUarem:  at,  si  Us  in  judicio  sit,  propinquum 
potius  et  amicum,  quam  yicinum,  defenderis.    Haec 

igitur  et  talia  circumspicienda  sunt  in  omni  officio  ; 
et  consuetudo  exercitatioque  capienda,  ut  boni  ratio- 
cinatores  cfSciorum  esse  possimus,  et,  addendo  dedu- 
cendoque,  videre,  qua?  reliqui  summa  liat :  ex  quo, 
quantum   cuique  debeatur,  inteUigas. 

Sed,  ut  nec  medici  nec  imperatores  nec  oratores, 
quamvis  artis  praDcepta  perceperint,  quidquam  mag- 
na  laude  dignum  sine  usu  et  exercitatioiie  consequi 
possunt ;  sic  officii  conservandi  pra^cepta  traduntur 
illa  quidem,  ut  facimus  ipsi :  sed  rei  magnitudo 
usum  quoque  exercitationemque  desiderat.  Atque, 
ab  iis  rebus  quae  sunt  in  jure  societatis  humaute, 
quemadmcdum  ducatur  honestum,  ex  quo  aptum 
est  officium,  satis  fere  diximus. 

Intelligendum  est  autem,  cum  proposita  sint  ge- 
nera  quatuor,  e  quibus  honestas  officiumque  mana- 
ret,  splendidissimum  videri,  quod  animo  magno, 
elatoque,  humanasque  res  despiciente,  factum  sit. 
Itaque  in  probris  maxime  in  promtu  est,  si  quid 
tale  dici  potest : 

"  Vos  etenim,  juvenes,  animum  geritis  muiie- 

brem ; 
lUa  virago  viri :"" 

et  si  quid  ejusmodi : 

"  Salmaci,  da  spolia,  sine  sudore  et  sanguine." 

Contraque  in  laudibus,  quse  magno  animo,  et  forti- 
ter  excellenterque  gesta  sunt,  ea,  nescio  quomcdo, 
quasi  pleniore  ore  laudamus.  Hinc  rhetonim  cani- 
pus  de  Marathone,  Salamine,  P]ata?is,  Thermopy- 
lis,  Leuctris :  hinc  noster  Cocles,  hinc  Decii,  hinc 
Cn.  et  P.  Scipiones,  hinc  M.  Marcellus,  innumera- 
bilesque  alii :  miaximeque  ipse  popuhis  Romanus 
animi  m«igiiitudine  excellit.  Declaratur  autem  stu- 
dium  belUca?  glorice,  quod  statuas  quoque  videmus 
ornatu  fere  mUitari. 

XIX.    Sed  ea  animi  elatio,  quas  cernitur  in  peri- 

culis  et  laboribus,  $i  justitia  vacat,  pugnatque,  non 
pro  salute  communi,  sed  pro  suis  commodis,  in  vitio 
est.  Non  enim  modo  id  virtutis  non  est,  sed  potius 
immanitatis,  omnem  humanitatem  repellentis.  Ita- 
que  probe  definitur  a  Stoicis  fortitudo,  cum  eam 
virtutem  esse  dicunt  propugnantem  pro  aequitate. 
Quocirca  nemo,  qui  fortitudinis  gloriam  consecutus 
est  insidiis  et  malitia,  laudem  est  adeptus :  nihil 
enim  honestum  esse  potest,  quod  justitia  vacet.  Pras- 
clarum  igitur  Platonis  iUud :  "  Non  solum,"  in- 
quit,  "  scientia,  quae  est  remota  a  justitia,  calliditas 
potius  quam  sapientia  est  appellanda ;  verum  etiam 
animus  paratus  ad  periculum,  si  sua  cupiditate,  non 
utiHtate  communi  impellitur,  audacias  potius  nomen 
habeat,  quam  fortitudinis."  Itaque  viros  fortes,  mag- 
nanimos,  eosdem  bonos  et  simplices,  veritatis  ami- 
cos,  minimeque  fallaces,  esse  volumus :  quas  sunt  ex 
media  laude  justitiae. 

Sed  illud  odiosum  est,  quod,  in  hac  elatione  et 
magnitudine  animi,  facillime  pertinacia  et  nimia 
cupiditas  principatus  innascitur.  Ut  enim  apud  Pla- 
tonem  est,  omnem  [morem]  Lacedasmoniorum  in- 
flammatum  esse  cupiditate  vincendi ;  sic,  ut  quisque 
animi  magnitudine  maxime  excellit,  ita  maxime 
vult  princeps  omnium,  vel  potius  solus,  esse.  Diffi- 
cile  autem  est,  cum  praestare  omnibus  concupieris, 
servare  sequitatem,  quas  est  justitise  maxime  propria. 
Ex  quo  fit,  ut  neque  disceptatione  vinci  se,  nec  ullo 
publico  ac  legitimo  jure,  patiantur :  exsistuntque 
in  republica  plerumque  largitores  et  factiosi,  ut  opes 
quam  maximas  consequantur,  et  sint  vi  potius  supe- 
riores,  quam  justitia  pares.  Sed,  quo  difficilius,  hoc 
praeclarius  :  nullum  est  enim  tempus,  quod  justitia 
vacare  debeat. 

Fortes  igitur  et  magnanimi  sunt  habendi,  non,  qui 
feciunt,  sed  qui  propulsant,  injuriam.  Vera  autem  et 
sapiens  animi  magnitudo  honestum  illud,  quod  max- 
ime  natura  sequitur,  in  factis  positum,  non  in  gloria, 

u  3 

judicat :  principemque  se  esse  mavult,  quam  videri. 
Etenim,  qui  ex  errore  imperitge  multitudinis  pendet, 
hic  in  magnis  viris  non  est  habendus.  Facillime  au- 
tem  ad  res  injustas  impellitur,  ut  quisque  est  altissi- 
mo  animo,  et  glorise  cupido.  Qui  locus  est  sane  lu- 
bricus,  quod  vix  invenitur,  qui,  laboribus  susceptis, 
periculisque  aditis,  non,  quasi  mercedem  rerum  ges- 
tarum,  desideret  gloriam. 

XX.  Omnino  fortis  aniinus,  et  magnus,  duabus 
rebus  maxime  cernitur  ;  quarum  una  in  rerum  ex- 
ternarum  despicientia  ponitur,  cum  persuasum  sit, 
nihil  hominem,  nisi  quod  honestum  decorumque  sit, 
aut  admirari,  aut  optare,  aut  expetere  oportere  ;  nul- 
lique  neque  homini,  neque  perturbationi  animi,  nec 
fortunse,  succumbere.  Altera  est  res,  ut,  cum  ita  sis 
affectus  animo,  ut  supra  dixi,  res  geras,  magnas  illas 
quidem,  et  maxime  utiles,  sed  et  vehementer  arduas, 
plenasque  laborum  et  periculorum,  tum  vitae,  tum 
multarum  aliarum  rerum,  quse  ad  vitam  pertinent. 

Harum  rerum  duarum  splendor  omnis  et  ampli- 
tudo  (addo  etiam  utiiitatem)  in  posteriore  est :  causa 
autem,  et  ratio  efficiens  magnos  viros,  est  in  priore : 
in  eo  enim  est  illud,  quod  excellentes  animos,  et  hu- 
mana  contemnentes,  facit.  Id  autem  ipsum  cernitur 
in  duobus,  si  et  solum  id,  quod  honestum  sit,  bonum 
judices,  et  omni  animi  perturbatione  Hber  sis.  Nam 
et  ea,  quas  eximia  plerisque  et  praeclara  videntur, 
parva  ducere,  eaque  ratione  stabili  firmaque  contem- 
nere,  fortis  animi  magnique  ducendum  est :  et  ea, 
quas  vldentur  acerba,  (quae  multa  et  varia  in  homi- 
num  vita  fortunaque  versantur)  ita  ferre,  ut  nihil  a 
statu  naturaB  discedas,  nihil  a  dignitate  sapientis,  ro- 
busti  animi  est,  magnacque  constantiae. 

Non  est  autem  consentaneum,  qui  metu  non  fran^ 
gatur,  eum  frangi  cupiditate  ;  nec,  qui  invictum  se  a 
labore  prastiterit,  vinci  a  voluptate.  Quamobrem  et 
hysc  videnda,  ct  pecuniai'  fugienda  cupiditas.  Nihil 
enim  est  tam  angusti  animi,  tamque  parvi,  quam 

amare  divitias;  nihil  honestius,  magnificentiusque, 
quam  pecuniam  contemnere,  si  non  habeas ;  si  ha- 
beas,  ad  beneficentiam  liberalitatemque  conferre. 
Cavenda  est  etiam  gloriae  cupiditas,  ut  supra  dixi. 
Eripit  enim  libertatem,  pro  qua  magnanimis  viris 
omnis  debet  esse  contentio.  Nec  vero  imperia  expe- 
tenda,  ac,  potius,  aut  non  accipienda  interdum,  aut 
deponenda  nonnunquam. 

Vacandum  autem  est  omni  animi  perturbatione, 
tum  cupiditate  et  metu,  tum  etiam  aegritudine,  et 
voluptate  animi,  et  iracundia ;  ut  tranquillitas  et  se- 
curitas  adsit,  quae  afFert,  cum  constantiam,  tum  etiam 
dignitatem.  Multi  autem  et  sunt  et  fuerunt,  qui, 
eam  (quam  dico)  tranquillitatem  expetentes,  a  neg- 
otiis  publicis  se  removerint,  ad  otiumque  perfuge- 
rint.  In  his,  et  nobilissimi  philosophi  longeque  prin- 
cipes,  et  quidam  homines  severi  et  graves,  nec  populi 
nec  principum  mores  ferre  potuerunt ;  vixeruntque 
nonnulli  in  agris,  delectati  re  sua  familiari.  His  idem 
propositum  fuit,  quod  regibus,  ut  ne  qua  re  egerent, 
ne  cui  parerent,  libertate  uterentur ;  cujus  proprium 
est,  sic  vivere,  ut  velis. 

XXI.  Quare,  cum  hoc  commune  sit  potenti^  cu- 
pidorum  cum  iis,  quos  dixi,  otiosis ;  alteri  se  adipisci 
id  posse  arbitrantur,  si  opes  magnas  habeant ;  alteri, 
si  contenti  sint  et  suo,  et  parvo :  in  quo  neutrorum 
omnino  contemnenda  est  sententia :  sed  et  facihor  et 
tutior,  et  minus  aliis  gravis  aut  molesta,  vita  est 
otiosorum ;  fructuosior  autem  hominum  generi,  et  ad 
claritatem  amplitudinemque  aptior,  eorum  qui  se  ad 
rempubhcam  et  ad  res  magnas  gerendas  aceommoda- 
verunt.  Quapropter,  et  iis  forsitan  concedendum  sit, 
rempubhcam  non  capessentibus,  qui,  excellenti  in- 
genio,  doctrinae  sese  dediderunt ;  et  iis,  qui,  aut  va- 
letudinis  imbecillitate,  aut  ahqua  graviore  causa  im- 
pediti,  a  republica  recesserunt,  cum  ejus  adminis- 
trandae  potestatem  aliis,  laudemque,  concederent. 
Quibus  autem  talis  nulla  sit  causa,  si  despicere  se 

dicant  ea,  quse  plerique  mirentur,  imperia  et  magi- 
stratus,  iis  non  modo  non  laudi,  verum  etiam  vitio, 
dandum  puto.  Quorum  judicium,  in  eo  quod  glo- 
riam  contemnant  et  pro  nihilo  putent,  difficile  factu 
est  non  probare :  sed  videntur  labores  et  molestias, 
tum  ofFensionum,  tum  repulsarum,  quasi  quamdam 
ignominiam,  timere,  et  infamiam.  Sunt  enim,  qui 
in  rebus  contrariis  parum  sibi  constent ;  voluptatem 
severissime  contemnant,  in  dolore  sint  moUiores ; 
gloriam  negligant,  frangantur  infamia :  atque  ea  qui-. 
dem  non  satis  constanter. 

Sed  iis,  qui  habent  a  natura  adjumenta  rerum 
gerendarum,  abjecta  omni  cunctatione,  adipiscendi 
magistratus,  et  gerenda  respublica  est.  Nec  enim 
aliter  aut  regi  civitas,  aut  declarari  animi  magnitudo, 
potest.  Capessentibus  autem  rempublicam  nihilo  mi- 
nus,  quam  philosophis,  haud  scio  an  magis  etiam,  et 
magnificentia,  et  despicientia  adhibenda  sit  rerum 
humanarum,  et  ea,  quam  saspe  dico,  et  tranquillitas 
animi  atque  securitas;  si  quidem  nec  anxii  futuri 
sunt,  et  cum  gravitate  constantiaque  victuri.  Quae 
eo  faciliora  sunt  philosophis,  quo  minus  multa  pa- 
tent  in  eorum  vita,  quae  fortuna  feriat,  et  quo  minus 
multis  rebus  egent ;  et  quia,  si  quid  adversi  eveniat, 
tam  graviter  cadere  non  possunt.  Quocirca,  non  sine 
causa  majores  motus  animorum  concitantur,  majora- 
que  efficienda,  rempublicam  gerentibus,  quam  quie- 
tis ;  quo  magis  his  et  magiiitudo  animi  est  adhibenda, 
et  vacuitas  ab  angoribus. 

Ad  rem  gerendam  autem  qui  accedit,  caveat,  ne 
id  modo  consideret,  quam  iUa  res  honesta  sit,  sed 
etiam,  ut  habeat  efficiendi  facultatem.  In  quo  ipso 
considerandum  est,  ne  aut  temere  desperet,  propter 
ignaviam,  aut  nimis  confidat,  propter  cupiditatem. 
In  omnibus  autem  negotiis,  prius,  quam  aggrediare, 
adhibenda  est  prasparatio  diligens. 

XXII.  Sed,  cum  plerique  arbitrentur  res  beUicas 
majores  esse  quam  urbanas ;  minuenda  est  haec  opi- 

nio.  Multi  enim  beUa  saBpe  quaesierunt  propter  glo- 
riae  cupiditatem  ;  atque  id  in  magnis  animis  ingeniis- 
que  plerumque  contingit,  eoque  magis,  si  sunt  ad 
rem  militarem  apti,  et  cupidi  beliorum  gerendorum. 
Vere  autem  si  volumus  judicare,  multae  res  exstite- 
runt  urbanae  majores  clarioresque  quam  bellicae. 
Quamvis  enim  Themistocles  jure  laudetur,  et  sit  ejus 
nomen,  quam  Solonis,  illustrius,  citeturque  Salamis 
clarissimas  testis  victoriae,  quae  anteponatur  consilio 
Solonis,  ei,  quo  primum  constituit  Areopagitas ;  non 
minus  prasclarum  hoc,  quam  illud,  judicandum  est. 
Illud  enim  semel  profuit ;  hoc  semper  proderit  civi- 
tati :  hoc  consilio  leges  Atheniensium,  hoc  majorum 
instituta,  servantur.  Et  Themistocles  quidem  nihil 
dixerit,  in  quo  ipse  Areopagum  adjuverit;  at  iUe 
vere,  a  se  adjutum  Themistoclem.  Est  enim  beUum 
gestum  consilio  senatus  ejus,  qui  a  Solone  erat  con- 
stitutus. 

Licet  eadem  de  Pausania  Lysandroque  dicere ; 
quorum  rebus  gestis  quamquam  imperium  [Lacedae- 
monis]  dilatatum  putatur;  tamen  ne  minuna  qui- 
dem  ex  parte  Lycurgi  legibus  et  discipUnae  confe- 
rendi  sunt.  Quinetiam,  ob  has  ipsas  causas,  et  pa- 
rentiores  habuerunt  exercitus,  et  fortiores.  Mihi  qui- 
dem  neque,  pueris  nobis,  M.  Scaurus  C.  Mario, 
neque,  cum  versaremur  in  repubUca,  Q.  Catulus 
Cn.  Pompeio,  cedere  videbatur.  Parvi  enim  sunt 
foris  arma,  nisi  est  consiUum  domi.  Nec  plus  Afri- 
canus,  singularis  et  vir  et  imperator,  in  excidenda 
Numantia  reipubUcse  profuit,  quam  eodem  tempore 
P.  Nasica  privatus,  cum  Ti.  Gracchum  interemit: 
quamquam  hasc  quidem  res  non  solum  ex  domestica 
est  ratione :  attingit  etiam  beUicam,  quoniam  vi  ma- 
nuque  confecta  est :  sed  tamen  id  ipsum  gestum  est 
consUio  urbano,  sine  exercitu. 

lUud  autem  optimum  «st,  in  quod  invadi  solere 
ab  improbis  et  invidis  audio  : 

'^  Cedant  arma  togse ;  concedat  laurea  [laudi.'*] 

Ut  enim  alios  omittam,  nobis  rempublicam  guber- 
nantibus,  nonne  togae  arma  cessere  ?  neque  enim  in 
republica  periculum  fuit  gravius  unquam,  nec  majus 
otium.  Ita  consiliis  diligentiaque  nostra  celeriter  de 
manibus  audacissimorum  civium  delapsa  arma  ipsa 
ceciderunt.  Quae  res  igitur  gesta  unquam  in  beUo 
tanta?  qui  triumphus  conferendus  ?  Licet  enim  mihi, 
Marce  lili,  apud  te  gloriari,  ad  quem  et  hasreditas 
hujus  gloriae,  et  factorum  imitatio,  pertinet.  ]\Iihi 
quidem  certe  vir  abundans  bellicis  laudibus,  Cn. 
Pompeius,  multis  audientibus,  hoc  tribuit,  ut  di- 
ceret,  frustra  se  triumphum  tertium  deportaturum 
fuisse,  nisi,  meo  in  rempubUcam  beneficio,  ubi 
triumpharet,  esset  habiturus.  Sunt  ergo  domesticse 
fortitudines  non  inferiores  militaribus;  in  quibus 
plus  etiam,  quam  in  his,  operas  studiique  ponendum 
est. 

XXIII.  Omnino  iUud  honestum,  quod  ex  animo 
excelso  magnificoque  quasrimus,  animi  efficitur,  non 
corporis,  viribus.  Exercendum  tamen  corpus,  et  ita 
afficiendum  est,.  ut  obedire  consUio  rationique  possit 
in  exsequendis  negotiis,  et  in  labore  tolerando.  Ho- 
nestum  autem  id,  quod  exquirimus,  totum  est  posi- 
tum  in  animi  cura  et  cogitatione ;  in  quo  non  mino- 
rem  utiUtatem  afFerunt,  qui  togati  reipubUcas  prge- 
fiunt,  quam  qui  beUum  gerunt.  Itaque,  eorum  con» 
siUo  saepe,  aut  non  suscepta,  aut  confecta  beUa  sunt, 
nonnunquam  etiam  iUata ;  ut,  M.  Catonis,  beUum 
tertium  Punicum ;  in  quo  etiam  mortui  valuit  auc- 
toritas.  Quare  expetenda  quidem  magis  est  decer- 
nendi  ratio,  quam  decertandi  fortitudo :  sed  caven- 
dum,  ne  id  beUandi  magis  fuga,  quam  utiUtatis  ra- 
tione,  faciamus. 

BeUum  autem  ita  suscipiatur,  ut  nihil  aliud,  nisi 
pax  quaesita  videatur.    Fortis  vero  et  constantis  est, 

non  perturbari  in  rebus  asperis,  nec  tumultuantem 
de  gradu  dejici,  ut  dicitur ;  sed  praesentis  animi  uti 
consilio,  nec  a  ratione  discedere.  Quamquam  hoc 
animi,  Ulud  etiam  ingenii  magni  est,  pr^cipere  cogi- 
tatione  futura,  et  aliquanto  ante  constituere,  quid 
accidere  possit  in  utramque  partem ;  et,  quid  agen- 
dum  sit,  cum  quid  evenerit ;  nec  committere,  ut  ali- 
quando  dicendum  sit,  "  Non  putaram."  Haec  sunt 
opera  magni  animi  et  excelsi,  et  prudentia  consiHo- 
que  fidentis.  Temere  autem  in  acie  versari,  et  manu 
cum  hoste  confligere,  immane  quiddam  et  belluarum 
simile  est.  Sed,  cum  tempus  necessitasque  postulat, 
decertandum  manu  est,  et  mors  servituti  turpitudini- 
que  anteponenda. 

XXIV.  De  evertendis  autem  diripiendisque  urbi- 
bus,  valde  considerandum  est,  ne  quid  temere,  ne 
quid  cmdeliter.  Idque  est  viri  magni,  rebus  agitatis, 
punire  sontes,  multitudinem  conservare,  in  omni  for- 
tuna  recta  atque  honesta  retinere.  Ut  enim  sunt, 
(quemadmodum  supra  dixi)  qui  urbanis  rebus  bel- 
licas  anteponant ;  sic  reperies  multos,  quibus  pericu- 
losa  et  caHda  consilia,  quietis  et  cogitatis  et  splendi- 
diora  et  majora  videantur. 

Nunquam  omnino,  periculi  fuga,  committendum 
est,  ut  imbelles  timidique  videamur :  sed  fugiendum 
etiam  illud,  ne  oflTeramus  nos  periculis  sine  causa : 
quo  nihil  potest  esse  stultius.  Quapropter,  in  adeun- 
dis  pericuHs  consuetudo  imitanda  medicorum  est,  qui 
leviter  aegrotantes  leniter  curant,  gravioribus  autem 
morbis  periculosas  curationes  et  ancipites  adhibere 
coguntur.  Quare,  in  tranquillo  tempestatem  adver- 
sam  optare,  dementis  est ;  subvenire  autem  tempes- 
tati  quavis  ratione,  sapientis ;  eoque  magis,  si  plus 
adipiscare,  re  explicata,  boni,  quam,  addubitata, 
mali.  Periculosae  autem  rerum  actiones  partim  iis 
sunt  qui  eas  suscipiunt,  partim  reipublicae.  Itemque 
alii  de  vita,  alii  de  gloria,  ^t  benevolentia  civiujn,  in 

discrimen  vocantur.  Promtiores  igitur  debemus  esse 
ad  nostra  pericula,  quam  ad  communia,  dimicareque 
paratius  de  honore  et  gloria,  quam  de  casteris  com- 
modis. 

Inventi  autem  multi  sunt,  qui  non  modo  pecu- 
niam,  sed  vitam  etiam,  profundere  pro  patria  parati 
essent,  iidem  gloriae  jacturam  ne  minimam  quidem 
facere  vellent,  ne  republica  quidem  postulante :  ut 
Callicratidas,  qui,  cum  Lacedasmoniorum  dux  fuisset 
Peloponnesiaco  bello,  multaque  fecisset  egregie,  ver- 
tit  ad  extremum  omnia,  cum  consilio  non  paruit 
eorum,  qui  classem  ab  Arginussis  removendam,  nec 
cum  Atheniensibus  dimicandum,  putabant.  Quibus 
ille  respondit,  Lacedasmonios,  classe  illa  amissa, 
aliam  parare  posse,  se  fugere  sine  suo  dedecore  non 
posse.  Atque  haec  quidem  Lacedaemoniis  plaga  me- 
diocris :  illa  pestifera,  qua,  cum  Cleombrotus,  invi- 
diam  timens,  temere  cum  Epaminonda  conliixisset, 
Lacedagmoniorum  opes  corruerunt.  Quanto  Q.  Max- 
imus  melius  !  de  quo  Ennius : 

"  Unus  homo  nobis  cunctando  restituit  rem. 
Non  ponebat  enim  rumores  ante  salutem. 
Ergo,  postque  magisque  viri  nunc  gloria  claret." 

Quod  genus  peccandi  vitandum  est  etiam  in  rebus 
urbanis.  Sunt  enim,  qui,  quod  sentiunt,  etsi  opti- 
mum  sit,  tamen  invidiae  metu  non  audeant  dicere. 

XXV.  Omnino,  qui  reipublicae  praefuturi  sunt, 
duo  Platonis  praecepta  teneant ;  unum,  ut  utilitatem 
civium  sic  tueantur,  ut,  quaecumque  agunt,  ad  eam 
referant,  obliti  commodorum  suorum ;  alterum,  ut 
totum  corpus  reipubhcae  curent,  ne,  dum  partem  ali- 
quam  tuentur,  reliquas  deserant.  Ut  enim  tutela,  sic 
procuratio  reipublicae,  ad  utilitatem  eorum  qui  com- 
missi  sunt,  non  ad  eorum  quibus  commissa  est,  ge- 
renda  est.  Qui  autem  parti  civium  consulunt,  partem 
negligunt,  rem  perniciosissimam  in  civitatem  indu- 

eunt,  seditionem  atque  discordiam :  ex  quo  evenit, 
ut  alii  populares,  aiii  studiosi  optimi  cujusque  vi- 
deantur,  pauci  universorum. 

Hinc  apud  Athenienses  magnaa  discordias ;  in  nos- 
tra  republica  non  solum  seditiones,  sed  pestifera  etiam 
beUa  civilia :  quse  gravis  et  fortis  civis,  et  in  republica 
dignus  principatu,  fugiet,  atque  oderit ;  tradetque  se 
totum  reipublicse;  neque  opes  aut  potentiam  con- 
sectabitur :  totamque  eam  sic  tuebitur,  ut  omnibus 
consulat.  Nec  vero  criminibus  falsis  in  odium  aut 
invidiam  quemquam  vocabit :  omninoque  ita  justitise 
honestatique  adhasrescet,  ut,  dum  ea  conservet,  quam- 
vis  graviter  offendat,  mortemque  oppetat  potius,  quam 
deserat  iQa,  quas  dixi. 

Miserrima  est  omnino  ambitio,  honorumque  con- 
tentio ;  de  qua  praeclare  apud  eumdem  est  Pla- 
tonem :  "  Similiter  facere  eos,  qui  inter  se  conten- 
derent,  uter  potius  rempublicam  administraret,  ut  si 
nautae  certarent,  quis  eorum  potissimum  guberna- 
ret."  Idemque  prascipit,  ut  eos  adversarios  existi- 
memus,  qui  arma  contra  ferant;  ncn  eos,  qui  suo 
judicio  tueri  rempublicam  veHnt;  quaHs  fuit  inter 
P.  Africanum  et  Q.  Metellum  sme  acerbitate  dis- 
sensio. 

Nec  vero  audiendi,  qui  graviter  irascendum  ini- 
micis  putabunt,  idque  magnanimi  et  fortis  viri  esse 
censebunt.  Nihil  enim  laudabilius,  nihil  magno  et 
praeclaro  viro  dignius,  placabilitate  atque  clementia. 
In  hberis  vero  popuhs,  et  in  juris  asquabilitate,  exer- 
cenda  etiam  est  facihtas,  et  altitudo  animi,  quaE;  di- 
citur;  ne,  si  irascamur  aut  intempestive  accedenti- 
bus,  aut  impudenter  rogantibus,  in  morositatem  in- 
utilem  et  odiosam  incidamus.  Et  tamen  ita  probanda 
est  mansuetudo  atque  clementia,  ut  adhibeatur,  rei- 
publicae  causa,  severitas,  sine  qua  administrari  civi- 
tas  non  potest. 

Omnis  autem  et  animadversio  et  castigatio  con- 
tumelia  vacare  debct :   neque  ad  ejus,  qui  punitur 

iPhilos.)  voL.  IV.  X 

aliquem,  aut  verbis  castigat,  sed  ad  reipublicae,  utili- 
tatem  referri. 

Cavendum  est  etiam,  ne  major  poena  quam  culpa 
sit ;  et  ne,  iisdem  de  causis,  alii  plectantur,  alii  ne 
appellentur  quidem. 

Prohibenda  autem  maxime  est  ira  in  puniendo : 
nunquam  enim,  iratus  qui  accedet  ad  poenam,  me- 
diocritatem  illam  tenebit,  qus  est  inter  nimium  et 
parum;  quae  placet  Peripateticis ;  et  recte  placet, 
modo  ne  laudarent  iracundiam,  et  dicerent  utiliter  a 
natura  datam.  IUa  vero  omnibus  in  rebus  repu- 
dianda  est;  optandumque,  ut  ii,  qui  praesunt  rei- 
publicae,  legum  similes  sint,  quse,  ad  puniendum, 
non  iracundia,  sed  aequitate,  ducuntur. 

XXVI.  Atque  etiam  in  rebus  prosperis,  et  ad 
voluntatem  nostram  fluentibus,  superbiam,  fasti- 
dium,  arrogantiamque,  magnopere  fugiamus.  Nam, 
ut  adversas  res,  sic  secundas,  immoderate  ferre,  levi- 
tatis  est :  prajclaraque  est  aquabilitas  in  omni  vita, 
et  idem  semper  vultus,  eademque  frons ;  ut  de  So- 
crate,  item  de  C.  Lselio,  accepimus.  Philippum  qui- 
dem,  Macedonum  regem,  rebus  gestis  et  gloria  su- 
peratum  a  filio,  facilitate  et  humanitate  video  supe- 
riorem  fuisse.  Itaque  alter  semper  magnus,  alter 
saepe  turpissimus  fuit :  ut  recte  prsecipere  videantur, 
qui  monent,  ut,  quanto  superiores  simus,  tanto  nos 
geramus  submissius.  Panaetius  quidem  Africanum, 
auditorem  et  familiarem  suum,  solitum,  ait,  dicere, 
ut  equos,  propter  crebras  contentiones  proeliorum  fe- 
rocitate  exsultantes,  domitoribus  tradere  soleant,  ut 
his  faciHoribus  possint  uti ;  sic  homines,  secundis 
rebus  effrenatos,  sibique  praefidentes,  tamquam  in 
gyrum  rationis  et  doctrinae  duci  oportere,  ut  perspi- 
cerent  rerum  humanarum  imbeciUitatem,  varieta- 
temque  fortuna. 

Atque,  etiam  in  secundissimis  rebus,  maxime  est 
utendum  consilio  amicdrum ;  hisque  major  etiam, 
quam  ante,  tribuenda  auctoritas.   lisdemque  tempo- 

ribus  cavendum  est,  ne  assentatoribus  patefaciamus 
aures,  nec  adulari  nos  sinamus :  in  quo  faili  facile 
est.  Tales  enim  nos  [tunc]  esse  putamus,  ut  jure 
laudemur :  ex  quo  nascuntur  innumerabilia  peccata ; 
cum  homines,  inflati  opinionibus,  turpiter  irridentur, 
et  in  maximis  versantur  erroribus.  Sed  haec  quidem 
hactenus. 

lUud  autem  sic  est  judicandum,  maximas  geri  res, 
et  maximi  animi,  ab  iis  qui  respublicas  regant,  quod 
earum  administratio  latissime  pateat,  ad  plurimosque 
pertineat.  Esse  autem  magni  animi,  et  fuisse,  multos 
etiam  in  vita  otiosa,  qui  aut  investigarent  aut  cona- 
rentur  magna  quaedam,  seseque  suarum  rerum  fini- 
bus  continerent ;  aut,  interjecti  inter  philosophos  et 
eos  qui  rempubhcam  administrarent,  delectarentur 
re  sua  familiari,  non  eam  quidem  omini  ratione  ex- 
aggerantes,  neque  excludentes  ab  ejus  usu  suos ; 
potiusque  et  amicis  impertientes,  et  reipublicae,  si 
quando  usus  esset.  Quae  primum  bene  parta  sit, 
nullo  neque  turpi  qu^estu,  neque  odioso :  tum  quam 
plurimis,  modo  dignis,  se  utilem  praebeat:  deinde 
augeatur  ratione,  diligentia,  parcimonia ;  nec  Hbidini 
potius  luxuriaeque,  quam  hberalitati  et  beneficentiae, 
[pateat.]  Hebc  prasscripta  servantem  licet  magnifice, 
graviter,  animoseque  vivere,  atque  etiam  simpliciter, 
fidehter,  vit£eque  hominum  amice. 

XXVII.  Sequitur,  ut  de  una  reliqua  parte  ho- 
nestatis  dicendum  sit;  in  qua  verecundia,  et  quasi 
quidam  ornatus  vitae,  temperantia,  et  modestia,  om- 
nisque  sedatio  perturbationum  animi,  ct  rerum  mo- 
dus  cernitur.  Hoc  loco  continetur  id,  quod  dici  La- 
tine  Decorum  potest:  Graece  enim  UpiTvov  dicitur. 
Hujus  vis  ea  est,  ut  ab  honesto  non  queat  separari. 
Nam,  et  quod  decet,  honestum  est ;  et  quod  hones- 
tum  est,  decet. 

QuaUs  autem  differentia  sit  honesti  et  decori,  fa- 
ciliua  intelligi  quam  explanari  potesU    Quidquid  est 

enim,  quod  deceat,  id  tum  apparet,  cum  antegressa 
est  honestas.  Itaque  non  solum'  in  hac  parte  hones- 
tatis,  de  qua  hoc  loco  disserendum  est,  sed  etiam  in 
tribus  superioribus,  quid  deceat,  apparet.  Nam  et 
ratione  uti  atque  oratione  prudenter ;  et  agere,  quod 
agas,  considerate ;  omnique  in  re,  quid  sit  veri,  vi- 
dere  et  tueri  decet :  contraque  falli,  errare,  labi,  de- 
cipi,  tam  dedecet,  quam  delirare,  et  mente  esse  cap- 
tum.  Et  justa  omnia  decora  sunt;  injusta  contra, 
ut  turpia,  sic  indecora.  Similis  est  ratio  fortitudinis ; 
quod  enim  viriiiter  animoque  magno  fit,  id  dignum 
viro,  et  decorum  videtur :  quod  contra,  id,  ut  turpe, 
sic  indecorum. 

Quare  pertinet  quidem  ad  omnem  honestatem  hoc 
(quod  dico)  decorum  :  et  ita  pertinet,  ut  non  recon- 
dita  quadam  ratione  ccrnatur,  sed  sit  in  promtu. 
Est  enim  quiddam,  idque  inteUigitur  in  omni  vir- 
tute,  quod  deceat ;  quod  cogitatione  magis  a  virtute 
potest,  quam  re,  separari.  Ut  venustas  et  pulehri- 
tudo  corporis  secerni  non  potest  a  valetudine;  sic 
hoc  (de  quo  loquimur)  decorum,  totum  illud  quidem 
est  cum  virtute  confusum ;  sed  mente  et  cogitatione 
distinguitur. 

Est  autem  ejus  descriptio  duplex.  Nam  et  gene- 
rale  quoddam  decorum  intelligimus,  quod  in  omni 
honestate  versatur ;  et  aliud,  huic  subjectum,  quod 
pertinet  ad  singulas  partes  honestatis.  Atque  illud 
superius  sic  fere  definiri  solet :  Decorum  id  esse, 
quod  consentaneum  sit  hominis  exceUentiae,  in  eo, 
in  quo  natura  ejus  a  reUquis  animantibus  difFerat. 
Quas  autem  pars  subjecta  generi  est,  eam  sic  defi- 
niunt,  ut  id  decorum  esse  veUnt,  quod  ita  naturae 
consentaneum  sit,  ut  in  eo  moderatio  et  temperantia 
appareat,  cum  specie  quadam  UberaU. 

XXVIII.  Ilaec  ita  inteUigi,  existimare  possumus, 
ex  eo  decoro  quod  poetae  sequuntur;  de  quo  alio 
loco  plura  dici  solent.   Sed  tum  servare  iUud  poetas 

dicimus,  quod  deceat,  cum  id,  quod  quaque  persona 
dignum  est,  et  fit,  et  dicitur:  ut,  si  ^acus  aut  Mi- 
nos  diceret, 

"  Oderint,  dum  metuant :" 

aut, 

"  Natis  sepulcro  ipse  est  parens :" 

indecorum  videretur ;  quod  eos  fuisse  justos  accepi- 
mus.  At,  Atreo  dicente,  plausus  excitantur :  est 
enim  digna  persona  oratio.  Sed  poet£e,  quid  quem- 
que  deceat,  ex  persona  judicabunt.  Nobis  autem 
personam  imposuit  ipsa  natura,  magna  cum  excel- 
lentia  praestantiaque  animantium  reliquarum.  Quo- 
circa  poetae,  in  magna  varietate  personarum,  etiam 
vitiosis  quid  conveniat,  et  quid  deceat,  videbunt : 
nobis  auteni  cum,  a  natura,  constantiae,  moderationis, 
temperanti»,  verecundiae  partes  datae  sint ;  cumque 
eadem  natura  doceat,  non  negligere,  quemadmodum 
nos  adversus  homines  geramus ;  efficitur,  ut  et  illud, 
quod  ad  omnem  honestatem  pertinet,  decorum,  quam 
late  fusum  sit,  appareat ;  et  hoc,  quod  spectatur  in 
unoquoque  genere  virtutis.  Ut  enim  pulchritudo 
corporis  apta  compositione  membrorum  movet  ocu- 
los,  et  delectat  hoc  ipso,  quod  inter  se  omnes  partes 
cum  quodam  lepore  consentiunt ;  sic  hoc  decorum, 
quod  elucet  in  vita,  movet  approbationem  eorum 
quibuscum  vivitur,  ordine,  et  constantia,  et  modera- 
tione  dictorum  omnium  atque  factorum. 

Adhibenda  est  igitur  quaedam  reverentia  adversus 
homines,  et  optimi  cujusque,  et  reliquorum.  Nam 
neghgere,  quid  de  se  quisque  sentiat,  non  solum  ar- 
rogantis  est,  sed  etiam  omnino  dissoluti.  Est  autem, 
quod  diflPerat,  in  hominum  ratione  habenda,  inter 
justitiam  et  verecundiam.  Justitise  partes  sunt,  non 
violare  homines ;  verecundiae,  non  offendere :  in  quo 
maxime  perspicitur  vis  decori.  His  igitur  expositis, 
quale  sit  id,  quod  decere  dicimus,  intellcctum  puto. 

X  3 

Officium  autem,  quod  ab  eo  ducitur,  hanc  primam 
habet  viam,  quse  deducit  ad  convenientiam  conser- 
vationemque  naturae ;  quam  si  sequemur  ducem, 
nunquam  aberrabimus :  consequemurque  et  id  quod 
acutum.  et  perspicax  natura  est,  et  id  quod  ad  homi- 
num  consociationem  accommodatum,  et  id  quod  ve- 
hemens  atque  forte.  Sed  maxima  vis  decori  in  hac 
inest  parte,  de  qua  disputamus.  Neque  enim  solum 
corporis,  qui  ad  naturam  apti  sunt,  sed  multo  etiam 
magis  animi  motus  probandi,  qui  item  ad  naturam 
accommodati  sunt.  Duplex  est  enim  vis  animorum, 
atque  naturae :  una  pars  in  appetitu  posita  est  (quae 
est  'OpfJLr)  Graece),  quas  hominem  huc  et  iUuc  rapit ; 
altera  in  ratione,  quae  docet  et  explanat,  quid  facien- 
dum  fugiendumve  sit.  Ita  fit,  ut  ratio  prassit,  appe- 
titus  obtemperet. 

XXIX.  Omnis  autem  actio  vacare  debet  temeri- 
tate  et  negligentia ;  nec  vero  agere  quidquam,  cujus 
non  possit  causam  probabilem  reddere.  Haec  est 
enim  fere  descriptio  officii.  Efficiendum  autem  est, 
ut  appetitus  rationi  obediant,  eamque  neque  praecur- 
rant,  nec,  propter  pigritiam  aut  ignaviam,  deserant ; 
sintque  tranquilli,  atque  omni  perturbatione  animi 
careant.  Ex  quo  ehicebit  omnis  constantia,  omnisque 
moderatio.  Nam  qui  appetitus  longius  evagantur,  et 
(tamquam  exsultantes  sive  cupiendo  sive  fugiendo) 
non  satis  a  ratione  retinentur,  hi  sine  dubio  finem 
et  modum  transeunt.  Relinquunt  enim  et  abjiciunt 
obedientiam;  nec  rationi  parent,  cui  sunt  subjecti 
lege  naturae :  a  quibus  non  modo  animi  perturban- 
tur,  sed  etiam  corpora.  Licet  ora  ipsa  cernere  irato- 
rum,  aut  eorum  qui  aut  libidine  aliqua  aut  metu 
commoti  sunt,  aut  voluptate  nimia  gestiunt ;  quorum 
omnium  vultus,  voces,  motus,  statusque,  mutantur. 

Ex  quibus  illud  intelHgitur,  (ut  ad  officii  formam 
revertamur)  appetitus  omnes  contrahendos  sedan- 
dosque,  excitandamque  animadversionem  et  diligcn- 
tiam,  ut  nc  quid  temere  ac  fortuitu,  inconsiderate, 

negligenterque  agamus.  Neque  enim  ita  generati  a 
natura  sumus,  ut  ad  ludum  et  jocum  facti  esse  vi- 
deamur,  sed  ad  severitatem  potius,  et  ad  quasdam 
studia  graviora  atque  majora.  Ludo  autem  et  joco 
uti  illo  quidem  licet ;  sed  (sicut  somno,  et  quietibus 
caeteris)  tum,  cum  gravibus  seriisque  rebus  satisfe- 
cerimus.  Ipsumque  genus  jocandi  non  profusum, 
nec  immodestum,  sed  ingenuum  et  facetum,  esse 
debet.  Ut  enim  pueris  non  omnem  ludendi  licentiam 
damus,  sed  eam  quas  ab  honestis  actionibus  non  sit 
aliena ;  sic,  in  ipso  joco,  aliquod  probi  ingenii  lumen 
eluceat. 

Duplex  omnino  est  jocandi  genus :  unum  illibe- 
rale,  petulans,  flagitiosum,  obscoenum ;  alterum, 
elegans,  urbanum,  ingeniosum,  facetum:  quo  ge- 
nere  non  modo  Plautus  noster,  et  Atticorum  antiqua 
comcedia,  sed  etiam  philosophorum  Socraticorum 
libri  referti  sunt :  multaque  multorum  facete  dicta, 
ut  ea,  quas  a  sene  Catone  coUecta  sunt ;  quae  vocant 
A7ro(p^£7/txaTa.  Facilis  igitur  est  distinctio  ingenui  et 
illiberalis  joci.  Alter  est  (si  tempore  fit,  ac  remisso 
animo)  libero  dignus ;  alter,  ne  homine  quidem,  si 
rerum  turpitudini  adhibetur  verborum  obsccenitas. 
Ludendi  etiam  est  quidam  modus  retinendus,  ut  ne 
nimis  omnia  profundamus,  elatique  voluptate,  in 
aliquam  turpitudinem  delabamur.  Suppe(htant  au- 
tem  et  Campus  noster,  et  studia  venandi,  honesta 
exempla  ludendi. 

XXX.  Sed  pertinet  ad  omnem  oflicii  quaestionem, 
semper  in  promtu  habere,  quantum  natura  hominis 
pecudibus  reliquisque  belluis  antecedat.  Illae  nihil 
sentiunt,  nisi  voluptatem ;  ad  eamque  feruntur  omni 
impetu:  hominis  autem  mens  discendo  alitur,  et 
cogitando;  semper  aliquid  aut  anquirit,  aut  agit; 
\ddendique  et  audiendi  delectatione  ducitur.  Quin- 
etiam,  si  quis  est  paulo  ad  voluptates  propensior,  mo- 
do  ne  sit  ex  pecudum  genere,  (sunt  enim  quidam 
homines  non  re,  sed  nomine)  sed  si  quis  est  paulo 

erectior,  quamvis  voluptate  capiatur,  occultat  et  dis- 
simulat  appetitum  voluptatis,  propter  verecundiam. 
Ex  quo  intelligitur,  corporis  voluptatem  non  satis 
esse  dignam  hominis  praestantia,  eamque  contemni 
et  rejici  oportere :  sin  sit  quispiam,  qui  aliquid  tri- 
buat  voluptati,  diligenter  ei  tenendum  esse  ejus  fru- 
endae  modum.  Itaque  victus  cultusque  corporis  ad 
valetudinem  referantur,  et  ad  vires,  non  ad  volupta- 
tem.  Atque  etiam,  si  considerare  volumus,  quse  sit 
in  natura  excellentia  et  dignitas,  intelligemus,  quam 
sit  turpe  diffluere  luxuria,  et  delicate  ac  molliter  vi- 
vere ;  quamque  honestum,  parce,  continenter,  se- 
vere,  sobrie. 

Intelligendum  est  etiam,  duabus  quasi  nos  a  natura 
indutos  esse  personis ;  quarum  una  est  communis,  ex 
60  quod  omnes  participes  sumus  rationis,  praestantias- 
que  ejus,  qua  anteceUimus  bestiis,  a  qua  omne  ho- 
nestum  decorumque  trahitur,  ex  quo  ratio  inveni- 
endi  officii  exquiritur;  altera  autem,  quae  proprie 
singulis  est  tributa.  Ut  enim  in  corporibus  magna^ 
dissimilitudines  sunt  (alios  enim  videmus  velocitate 
ad  cursum,  alios  viribus  adluctandum  valere;  item- 
que  in  formis  aliis  dignitatem  inesse,  aliis  venusta- 
tem),  sic  in  animis  exsistunt  etiam  majores  varietates. 

Erat  in  L.  Crasso  et  in  L.  Philippo  multus  lepos ; 
major  etiam,  magisque  de  industria,  in  C.  Csesare, 
Lucii  filio ;  at  iisdem  temporibus  in  M.  Scauro,  et 
in  M.  Druso  adolescente,  singularis  severitas ;  in  C. 
Laelio  multa  hilaritas ;  in  ejus  familiari  Scipione  am- 
bitio  major,  vita  tristior.  De  Graecis  autem,  dulcem 
et  facetum,  festivique  sermonis,  atque  in  omni  ora- 
tione  simulatorem,  quem  Eipwvoc  Graeci  nominave- 
runt,  Socratem  accepimus:  contra,  Pythagoram  et 
Periclem  summam  auctoritatem  consecutos,  sine  ulla 
hilaritate.  Callidum  Hannibalem,  ex  Poenorum,  ex 
nostris  ducibus,  Q.  Maximum  accepimus,  facile  ce- 
lare,  tacere,  dissimulare,  insidiari,  prascipere  hostium 
consilia.    In  quo  genere  Graeci  Themistoclem  et  Phe* 


DE  OFFICIIS,  LiB.  I.  Cap.  31.        237 

raeum  lasonem  cgeteris  anteponunt.  In  primisque 
versutum  et  callidum  factum  Solonis,  qui,  quo  et 
tutior  vita  ejus  esset,  et  plus  aliquando  reipublicffi 
prodesset,  furere  se  simulavit. 

Sunt  his  alii  multum  dispares,  simplices  et  aperti, 
qui  nihil  ex  occulto,  nihil  ex  insidiis  agendum  pu- 
tant,  veritatis  cultores,  fraudis  inimici :  itemque  alii, 
qui  quidvis  perpetiantur,  cuivis  deserviant,  dum, 
quod  velint,  consequantur ;  ut  Sullae  M.  Crassum 
videbamus ;  (quo  in  genere  versutissimum  et  patien- 
tissimum  Lacedaemonium  Lysandrum  accepimus, 
contraque  Callicratidam,  qui  prasfectus  classi  proxi- 
mus  pcst  Lysandrum  fuit)  itemque  in  sermonibus, 
alium,  quamvis  praepotens  sit,  efficere,  ut  unus  de 
multis  esse  videatur :  quod  in  Catulo,  et  in  patre,  et 
in  filio,  idcmque  in  Q.  Mucio  Mancia,  vidimus. 
Audivi  ex  majoribus  natu,  hoc  idem  fuisse  in  P. 
Scipione  Nasica:  contraque,  patrem  ejus,  illum, 
qui  Ti.  Gracchi  conatus  perditos  vindicavit,  nullam 
comitatem  habuisse  sermonis :  ne  Xenocratem  qui- 
dem,  severissimum  philosophorum,  ob  eamque  rem 
ipsam  magnum  clarumque  fuisse.  Innumerabiles 
ali^e  dissimilitudines  sunt  naturas  morumque,  mi- 
nime  tamen  vituperandorum. 

XXXI.  Admodum  autem  tenenda  sunt  sua  cui- 
que,  non  vitiosa,  sed  tamen  propria,  quo  faciHus 
decorum  illud,  quod  quaerimus,  retineatur.  Sic  enim 
est  faciendum,  ut,  contra  universam  naturam,  nihil 
contendamus ;  ea  tamen  conservata,  propriam  natu- 
ram  sequamur ;  ut,  etiam  si  sint  alia  graviora  atque 
meliora,  tamen  nos  studia  nostra  nostrae  naturas  re- 
gula  metiamur :  neque  enim  attinet  repugnare  na- 
turae,  nec  quidquam  sequi,  quod  assequi  nequeas. 
Ex  quo  magis  emergit,  quale  sit  decoium  illud, 
ideo,  quia  nihil  decet  invita  (ut  aiunt)  Minerva ;  id 
est,  adversante  et  repugnante  natura. 

Omnino  si  quidquam  est  decorum,  nihil  est  pro- 
fecto  magis,  quam  tequabilitas  universae  vitas,  tum 

smgularum  actionum ;  quam  conservare  non  possis, 
si,  aliorum  naturam  imitans,  omittas  tuam.  Ut  enim 
sermone  eo  debemus  uti,  qui  notus  est  nobis,  ne,  ut 
quidam,  Gragca  verba  inculcantes,  jure  optimo  irri- 
deamur ;  sic,  in  actiones  omnemque  vitam,  nullam 
discrepantiam  conferre  debemus. 

Atque  haec  differentia  naturarum  tantam  habet 
vim,  ut  nonnunquam  mortem  sibi  ipse  consciscere 
alius  debeat,  alius  in  eademcausanon  debeat.  Num 
enim  aUa  in  causa  M.  Cato  fuit,  alia  caeteri,  qui  se 
in  Africa  Csesari  tradiderunt?  Atqui  caeteris  forsitan 
vitio  datum  esset,  si  se  interemissent,  prcpterea  quod 
eorum  vita  lenior,  et  mores  fuerant  faciliores :  Cato- 
ni  autem  cum  incredibilem  tribuisset  natura  gravita- 
tem,  eamque  ipse  perpetua  constantia  roboravisset, 
semperque  in  proposito  susceptoque  consiHo  perman- 
sisset,  moriendum  potius,  quam  tyranni  vultus  ad- 
spiciendus  fuit.  Quam  multa  passus  est  Ulysses  in 
illo  errore  diuturno,  cum  et  mulieribus  (si  Circe  et 
Calypso  mulieres  appellands  sunt)  inserviret,  et  in 
omni  sermone  omnibus  affabilem  se  esse  vellet ! 
domi  vero  etiam  contumelias  servorum  anciUarum- 
que  pertuUt,  ut  ad  id  aliquando,  quod  cupiebat,  per- 
veniret.  At  Ajax  (quo  animo  traditur)  millies  oppe- 
tere  mortem,  quam  illa  perpeti,  maluisset. 

Quae  contemplantes  expendere  oportebit,  quid 
quisque  habeat  sui ;  eaque  moderari,  nec  velle  expe- 
riri,  quam  se  aliena  deceant.  Id  enim  maxime  quem- 
que  decet,  quod  est  cujusque  maxime  suum.  Buum 
igitur  quisque  noscat  ingenium  ;  acremque  se  et  bo- 
norum  et  vitiorum  suorum  judicem  praebeat ;  ne  sce- 
nici  plus,  quam  nos,  videantur  habere  prudentiae: 
iUi  enim  non  optimas,  sed  sibi  accommodatissimas, 
fabulas  eUgunt :  qui  voce  freti  sunt,  Epigonos,  Me- 
dumque ;  qui  gestu,  MenaUppam,  Clytaemnestram ; 
semper  RupiUus,  quem  ego  memini,  Antiopam: 
non  saepe  ^sopus  Ajacem.  Ergo  histrio  hoc  videbit 
in  scena,  non  videbit  vir  sapiens  in  vita  ?  Ad  quas 

igitiir  res  aptissimi  erimus,  in  iis  potissimum  elabo- 
rabimus.  Sin  aliquando  necessitas  nos  ad  ea  detruse- 
rit,  quag  nostri  ingenii  non  erunt ;  omnis  adhibenda 
erit  cura,  meditatio,  diligentia,  ut  ea,  si  non  decore, 
at  quam  minimum  indecore,  facere  possimus.  Nec 
tam  est  enitendum,  ut  bona,  quas  nobis  data  non  sint, 
sequamur,  quam  ut  vitia  fugiamus. 

XXXII.  Ac  duabus  iis  personis,  quas  supra  dixi, 
tertia  adjungitur,  quam  casus  aliquis  aut  tempus 
imponit ;  quarta  etiam,  quam  nobismet  ipsi  judicio 
nostro  accommodamus.  Nam  regna,  imperia,  nobili- 
tates,  honores,  divitiae,  opes,  eaque  quae  sunt  his 
contraria,  in  casu  sita,  temporibus  gubernantur.  Ipsi 
autem  gerere  quam  personam  velimus,  a  nostra  vo- 
luntate  proficiscitur.  Itaque  se  alii  ad  philosophiam, 
alii  ad  jus  civile,  alii  ad  eloquentiam,  applicant: 
ipsarumque  virtutum  in  alia  alius  mavult  excellere. 

Quorum  vero  patres  aut  majores  ahqua  gloria 
praestitenmt,  ii  student  plerumque  eodem  in  genere 
laudis  excellere ;  ut  Q.  JMucius,  P.  F.  in  jure  civiii ; 
Pauli  filius  Africanus  in  re  militari.  Quidam  autem, 
ad  eas  laudes  quas  a  patribus  acceperunt,  addunt 
aliquam  suam :  ut  hic  idem  Africanus  eloquentia 
cumulavit  bellicam  gloriam  :  quod  idem  fecit  Timo- 
theus,  Cononis  filius,  qui,  cum  beUi  laude  non  infe- 
rior  fuisset  quam  pater,  ad  eam  laudem,  doctrinse  et 
ingenii  gloriam  adjecit.  Fit  autem  interdum,  ut  non- 
nulli,  omissa  imitatione  majorum,  suum  quoddam 
institutum  consequantur :  maximeque  in  eo  plerum- 
que  elaborant  ii,  qui  magna  sibi  proponunt,  obscuris 
orti  majoribus. 

Haec  igitur  omnia,  cum  quaerimus,  quid  deceat, 
complecti  animo  et  cogitatione  debemus.  In  primis 
autem  constituendum  est,  quos  nos  et  quales  esse 
velimus,  et  in  quo  genere  vitae :  quae  deliberatio  est 
omnium  diflSciUima.  Ineunte  enim  adolescentia,  cum 
est  maxima  imbecillitas  consilii,  tum  id  sibi  quisque 
genus  aetatis  degendae  constituit,  quod  maxime  ad- 

amavit :  ita-que  ante  implicatur  aliquo  certo  genere 
cursuque  ^dvendi,  quam  potuit,  quod  optimum  esset, 
judicare.  Nam,  quod  Herculem  Prodicium  dicunt 
(ut  est  apud  Xenophontem)  cum  primum  pubesceret 
(quod  tempus  a  natura,  ad  deligendum,  quam  quis- 
que  viam  vivendi  sit  ingressurus,  datum  est)  exisse 
in  solitudinem,  atque  ibi  sedentem,  diu  secum  mul- 
tumque  dubitasse,  cum  duas  cemeret  vias,  unam 
Voluptatis,  alteram  Virtutis,  utram  ingredi  melius 
esset ;  hoc  Herculi,  Jovis  satu  edito,  potuit  fortasse 
contingere :  nobis  non  item,  qui  imitamur,  quos 
cuique  visum  est,  atque  ad  eorum  studia  instituta- 
que  impeUimur.  Plerique  autem,  parentium  prse- 
ceptis  imbuti,  ad  eorum  consuetudinem  moremque 
deducimur.  Aliimultitudinisjudicioferuntur ;  quaB- 
que  majori  parti  pulcherrima  videntur,  ea  maxime 
exoptant.  NonnuUi  tamen,  sive  felicitate  quadam, 
sive  bonitate  naturae,  sive  parentium  disciplina,  rec- 
tam  vitae  secuti  sunt  viam. 

XXXIII.  Illud  autem  maxime  rarum  genus  est 
eorum,  qui,  aut  excellentis  ingenii  magnitudine,  aut 
prseclara  eruditione  atque  doctrina,  aut  utraque  re 
ornati,  spatium  deliberandi  habuerunt,  quem  potis- 
simum  vitas  cursum  sequi  vellent :  in  qua  delibera- 
tione,  ad  suam  cujusque  naturam  consilium  est  omne 
revocandum.  Nam,  cum,  in  omnibus  quae  aguntur, 
ex  eo  modo  quo  quisque  natus  est,  (ut  supra  dictum 
est)  quid  deceat,  exquirimus  ;  tum  in  tota  vita  con- 
stituenda,  multo  est  cura  major  adhibenda,  ut  con- 
stare  in  vitae  perpetuitate  possimus  nobismet  ipsis, 
nec  in  ullo  officio  claudicare. 

Ad  hanc  autem  rationem,  quoniam  maximam 
vim  natura  habet,  fortuna  proximam ;  utriusque 
omnino  ratio  habenda  est  in  deligendo  genere  vitae ; 
sed  naturae  magis :  multo  enim  et  firmior  est,  et 
constantior ;  ut  fortuna  nonnunquam,  tamquam  ipsa 
mortalis,  cum  immortali  natura  pugnare  videatur. 
Qui  igitur  ad  naturaD  suae  non  vitiosae  genus  consi- 

lium  vivendi  omne  contulerit,  is  constantiam  teneat 
(id  enim  maxime  decet),  nisi  forte  se  intellexerit  er- 
rasse  in  deligendo  genere  vitse.  Quod  si  acciderit 
(potest  autem  accidere),  facienda  morum  instituto- 
rumque  mutatio  est.  Eam  mutationem,  si  tempora 
adjuvabunt,  facilius  commodiusque  faciemus:  sin 
minus,  sensim  erit  pedetentimque  facienda ;  ut  ami- 
citias,  quas  minus  delectent,  et  minus  probentur, 
magis  decere  censent  sapientes  sensim  dissuere,  quam 
repente  praecidere.  Commutato  autem  genere  vitae, 
omni  ratione  curandum  est,  ut  id  bono  consilio 
fecisse  videamur. 

Sed,  quoniam  paulo  ante  dictum  est,  imitandos 
esse  majores ;  primum  illud  exceptum  sit,  ne  vitia 
sint  imitanda ;  deinde,  si  natura  non  feret  ut  quae- 
dam  imitari  jx)ssint  (ut  superioris  Africani  filius,  qui 
hunc  Paulo  natum  adoptavit,  propter  infirmitatem 
valetudinis  non  tam  potuit  patris  similis  esse,  quam 
ille  fuerat  sui) ;  si  igitur  non  poterit  sive  causas  de- 
fensitare,  sive  populum  concionibus  tenere,  sive 
bella  gerere;  illa  tamen  praestare  debebit,  quae 
erunt  in  ipsius  potestate,  justitiam,  fidem,  liberalita- 
tem,  modestiam,  temperantiam,  quo  minus  ab  eo  id, 
quod  desit,  requiratur.  Optima  autem  hasreditas  a 
patribus  traditur  liberis,  omnique  patrimonio  prae- 
stantior,  gloria  virtutis,  rerumque  gestarum;  cui 
dedecori  esse,  nefas  et  impium  judicandum  est. 

XXXIV.  Et,  quoniam  officia  non  eadem  dispari- 
bus  aetatibus  tribuuntur,  aliaque  sunt  juvenum,  alia 
seniorum ;  aliquid  etiam  de  hac  distinctione  dicen- 
dum  est.  Est  igitur  adolescentis,  majores  natu  vere- 
ri,  exque  his  deligere  optimos  et  probatissimos,  quo- 
rum  consiho  atque  auctoritate  nitatur.  Ineuntis  enim 
aetatis  inscitia  senum  constituenda  et  regenda  pru- 
dentia  est.  Maxime  autem  haec  aetas  a  libidinibus 
arcenda  est,  exercendaque  in  labore  patientiaque  et 
animi  et  corporis;  ut  eorum,  et  in  bellicis  et  in 
civiUbus  officiis,  vigeat  industria.  Atque  etiam,  cum 

relaxare  animos,  et  dare  se  jucunditati  volent,  ca- 
veant  intemperantiam ;  meminerint  verecundiss : 
quod  erit  facilius,  si  in  ejusmodi  quidem  rebus  ma- 
jores  natu  interesse  velint. 

Senibus  autem  labores  corporis  minuendi,  exer- 
citationes  animi  etiam  augendae  videntur ;  danda  ve- 
ro  opera,  ut  et  amicos,  et  juventutem,  et  maxime 
rempublicam,  consilio  et  prudentia  quam  plurimum 
adjuvent.  Nihil  autem  magis  cavendum  est  senec- 
tuti,  quam  ne  languori  se  desidiaeque  dedat.  Luxuria 
vero,  cum  omni  aetati  turpis,  tum  senectuti  foedissima 
est.  Sin  autem  libidinum  etiam  intemperantia  ac- 
cesserit,  duplex  malum  est ;  quod  et  ipsa  senectus 
concipit  dedecus,  et  facit  adolescentium  impudentio- 
rem  intemperantiam. 

Ac  ne  illud  quidem  alienum  est,  de  magistratuum, 
de  privatorum,  [de  civium,]  de  peregrinorum  offi- 
ciis  dicere.  Est  igitur  proprium  munus  magistratus, 
intelligere,  se  gerere  personam  civitatis,  debereque 
ejus  dignitatem  et  decus  sustinere,  servare  leges,  jura 
describere,  ea  fidei  suse  commissa  meminisse.  Priva- 
tum  autem  oportet  aequo  et  pari  cum  civibus  jure 
vivere,  neque  submissum  et  abjectum,  neque  se  efFe- 
rentem :  tum  in  republica  ea  velle,  quae  tranquilla 
et  honesia  sint.  Talem  enim  et  sentire  bonum  civem, 
et  dicere  solemus.  Peregrini  autem  et  incolse  officium 
est,  nihil  praeter  suum  negotium  agere,  nihil  de  ali- 
eno  anquirere,  minimeque  in  ahena  esse  republica 
curioPiim.  Ita  fere  officia  reperientur,  cum  quaere- 
tur,  quid  deceat,  et  quid  aptum  sit  personis,  tempo- 
ribus,  aetatibus.  Nihil  est  autem,  quod  tam  deceat, 
quam,  in  omni  re  gerenda,  consilioque  capiendo,  ser- 
vare  constantiam. 

XXXV.  Sed,  quoniam  decorum  illud  in  omnibus 
factis  et  dictis,  in  corporis  denique  motu  et  statu, 
cernitur,  idquepositum  estin  tribus  rebus  (formosi^ 
tate,  ordine,  ornatu  ad  actionem  apto),  difficilibus  ad 
eloquendum  (sed  satis  erit  intelligi) ;  in  his  autem 

tribus  continetur  cura  etiam  iUa,  ut  probemur  iis, 
quibuscum,  apud  quosque,  vivamus ;  his  quoque  de 
rebus  pauca  dicantur. 

Principio,  corporis  nostri  magnam  natura  ipsa 
videtur  habuisse  rationem;  quse  formam  nostram, 
reliquamque  figuram,  in  qua  esset  species  hones- 
ta,  eam  posuit  in  promtu :  quas  partes  autem  cor- 
poris,  ad  naturae  necessitatem  datse,  adspectum  es- 
sent  deformem  habiturse  atque  turpem,  eas  con- 
texit  atque  abdidit.  Hanc  naturae  tam  diligentem 
fabricam  imitata  est  hominum  verecundia.  Quae 
enim  natura  occultavit,  eadem  orones,  qui  sana  men- 
te  sunt,  removent  ab  oculis;  ipsique  necessitati, 
dant  operam,  ut  quam.  occultissime  pareant:  qua- 
rumque  partium  corporis  usus  sunt  necessarii,  eas 
neque  partes,  neque  earum  usus,  suis  nominibus  ap- 
pellant :  quodque  facere  turpe  non  est,  modo  occul- 
te,  id  dicere  obscoenum  est.  Itaque  nec  aperta  actio 
rerum  illarum  petulantia  vacat,  nec  orationis  obscoe- 
nitas.  Nec  vero  audiendi  sunt  Cynici,  aut  si  qui 
fuerunt  Stoici  paene  Cynici,  qui  reprehendunt  et  ir- 
rident,  quod  ea,  qus  turpia  re  non  sint,  nominibus 
ac  verbis  flagitiosa  ducamus  ;  illa  autem,  quae  turpia 
sint,  nominibus  appeUemus  suis.  Latrocinari,  frau- 
dare,  adulterare,  re  turpe  est ;  sed  dicitur  non  ob- 
scoene :  Hberis  dare  operam,  re  honestum  est,  nomine 
obscoenum :  pluraque  in  eam  sententiam  ab  eisdem 
contra  verecundiam  disputantur.  Nos  autem  natu- 
ram  sequamur ;  et  ab  omni,  quod  abhorret  ab  ocu- 
lorum  auriumque  approbatione,  fugiamus. 

Status,  incessus,  sessio,  accubitio,  vultus,  oculi, 
manuum  inotus,  teneant  illud  decorum. 

Quibus  in  rebus  duo  maxime  sunt  fugienda ;  ne- 
quid  effeminatum  aut  molle,  et  nequid  durum  aut 
rusticum,  sit.  Nec  vero  histrionibus  oratoribusque 
concedendum  est,  ut  iis  haec  apta  sint,  nobis  disso- 
luta,  Scenicorum  quidem  mos  tantam  habet  veteri 
disciplina  verecundiam,  ut  in  scenam  sine  subliga- 

culo  prodeat  nemo.  Verentur  enim,  ne,  si  quo  casu 
evenerit,  ut  corporis  partes  quaedam  aperiantur,  ad- 
spiciantur  non  decore.  Nostro  quidem  more,  cum 
parentibus  puberes  filii,  cum  soceris  generi,  non  la- 
vantur.  Retinenda  est  igitur  hujus  generis  verecun- 
dia,  prassertim  natura  ipsa  magistra  et  duce. 

XXXVI.  Cum  autem  pulchritudinis  duo  genera 
sint,  quorum  in  altero  venustas  sit,  in  altero  digni- 
tas  ;  venustatem  muliebrem  ducere  debemus,  digni- 
tatem  virilem.  Ergo  et  a  forma  removeatur  omnis 
viro  non  dignus  ornatus ;  et  huic  simile  vitium  in 
gestu  motuque  caveatur.  Nam  et  palaestrici  motus 
saepe  sunt  odiosiores ;  et  histrionum  nonnulli  gestus 
inepti  non  vacant  oftensione ;  et,  in  utroque  genere, 
quae  sunt  recta  et  simplicia,  laudantur.  Formas  au- 
tem  dignitas  coloris  bonitate  tuenda  est ;  color,  ex- 
ercitationibus  corporis.  Adhibenda  est  praeterea  mun- 
ditia  non  odiosa,  neque  exquisita  nimis;  tantum 
quas  fugiat  agrestem  et  inhumanam  negligentiam. 
Eadem  ratio  est  habenda  vestitus  ;  in  quo  (sicut  in 
plerisque  rebus)  mediocritas  optima  est. 

Cavendum  est  autem,  ne  aut  tarditatibus  utamur 
in  gressu  mollioribus,  ut  pomparum  ferculis  similes 
esse  videamur ;  aut  in  festinationibus  suscipiamus 
nimias  celeritates ;  qu£e  cum  fiunt,  anhelitus  moven- 
tur,  vultus  mutantur,  ora  torquentur :  ex  quibus 
magna  significatio  fit,  non  adesse  constantiam.  Sed 
muito  etiam  magis  elaborandum  est,  ne  animi  motus 
a  natura  recedant :  quod  assequemur,  si  cavebimus, 
ne  in  perturbationes  atque  exanimationes  incidamus  t 
et  si  attentos  animos  ad  decoris  conservationem  tene- 
bimus.  Motus  autem  animorum  duplices  sunt ;  alte- 
ri  cogitationis,  alteri  appetitus.  Cogitatio  in  vero 
exquirendo  maxime  versatur :  appetitus  impellit  ad 
agendum.  Curandum  est  igitur,  ut  cogitatione  ad 
res  quam  optuTias  utamur ;  appetitum  rationi  obe- 
dientem  pra^beamus. 

XXXVII.  Et,  quoniam  magna  vis  orationis  est. 

eaque  duplex,  altera  contentionis,  altera  sermonis ; 
contentio  disceptationibus  tribuatur  judiciorum,  con- 
cionum,  senatus ;  sermo  in  circulis,  disputationibus, 
congressionibus  familiarium,  versetur ;  persequatur 
etiam  convivia.  Contentionis  praecepta  rhetorum 
sunt ;  nulla  sermonis ;  quamquam  haud  scio  an 
possint  haec  quoque  esse.  Sed  discentium  studiis  in- 
veniuntur  magistri:  huic  autem  qui  studeant,  sunt 
nulli :  rhetorum  turba  referta  omnia  :  quamquam, 
quae  verborum  sententiarumque  prascepta  sunt,  ea- 
dem  ad  sermonem  pertinebunt. 

Sed,  cum  orationis  indicem  vocem  habeamus ;  in 
voce  autem  duo  sequamur,  ut  clara  sit,  ut  suavis  ; 
utrumque  omnino  a  natura  petendum  est :  verum 
alterum  exercitatio  augebit,  alterum  imitatio  presse 
loquentium  et  leniter.  Nihil  aliud  fuit  in  Catulis,  ut 
eos  exquisito  judicio  putares  uti  literarum ;  quam- 
quam  erant  literati :  sed  et  alii :  hi  autem  optime 
uti  lingua  Latina  putabantur.  Sonus  erat  dulcis: 
literae  neque  expressae  neque  oppressae,  neaut  obscu- 
rum  esset  aut  putidum :  sine  contentione  vox,  nec 
languens,  nec  canora.  Uberior  oratio  L.  Crassi,  nec 
minus  faceta :  sed  bene  loquendi  de  Catulis  opinio 
non  minor.  Sale  vero  et  facetiis  Cassar,  Catuli  pa- 
tris  frater,  vicit  omnes ;  ut  in  ipso  illo  forensi  genere 
dicendi  contentiones  aliorum  sermone  vinceret. 

In  omnibus  igitur  his  elaborandum  est,  si,  in  om- 
ni  re,  quid  deceat,  exquirimus.  Sit  igitur  hic  sermo, 
in  quo  Socratici  maxime  excellunt,  lenis  minimeque 
pertinax ;  insit  in  eo  lepos.  Nec  vero,  tamquam  in 
possessionem  venerit,  excludat  alios :  sed,  cum  reli- 
quis  in  rebus,  tum  in  sermone  communi,  vicissitu- 
dinem  non  iniquam  putet :  ac  videat  in  primis,  qui- 
bus  de  rebus  loquatur :  si  seriis,  severitatem  adhibeat ; 
si  jocosis,  leporem.  In  primisque  provideat,  ne  ser- 
mo  vitium  ahquod  indicet  inesse  in  moribus ;  quod 
maxime  tum  solet  evenire,  cum  studiose  de  absenti- 

bus,  detrahendi  causa,  aut  per  ridiculum,  aut  severe, 
maledice,  contumelioseque,  dicitur. 

Habentur  autem  plerumque  sermones  aut  de  do- 
mesticis  negotiis,  aut  de  republica,  aut  de  artium 
studiis  atque  doctrina.  Danda  igitur  opera  est,  ut, 
etiam  si  aberrare  ad  alia  coeperit,  ad  haec  revocetur 
oratio.  Sed,  utcumque  aderunt,  (neque  enim  omnes 
iisdem  de  rebus,  nec  omni  tempore,  nec  similiter, 
delectamur)  animadvertendum  est  etiam,  quatenus 
sermo  delectationem  habeat :  et,  ut  incipiendi  ratio 
fuerit,  ita  sit  desinendi  modus. 

XXXVIII.  Sed,  quomodo  in  omni  vita  rectissi- 
me  prascipitur,  ut  perturbationes  fugiamus,  id  est, 
motus  animi  nimios,  rationi  non  obtemperantes ;  sic 
ejusmodi  motibus  sermo  debet  vacare,  ne  aut  ira 
exsistat ;  aut  cupiditas  aliqua,  aut  pigritia,  aut  igna- 
via,  aut  tale  aliquid,  appareat.  Maximeque  curan- 
dum  est,  ut  eos,  quibuscum  sermonem  conferimus, 
et  vereri  et  diligere  videamur.  Objurgationes  etiam 
nonnunquam  incidunt  necessarige,  in  quibus  utendum 
est  fortasse  et  vocis  contentione  majore,  et  verborum 
gravitate  acriore.  Id  agendum  etiam,  ut  ne  ea  facere 
videamur  irati :  sed,  ut  ad  urendum  et  secandum, 
sic  et  ad  hoc  genus  castigandi,  raro  invitique  venie- 
mus,  nec  unquam,  nisi  necessario,  si  nulla  reperie- 
tur  alia  medicina.  Sed  tamen  ira  procul  absit,  cum 
qua  nihil  recte  fieri,  nihil  considerate,  potest. 

Magna  autem  parte,  clementi  castigatione  licet 
uti,  gravitate  tamen  adjuncta,  ut  et  severitas  adhi- 
beatur,  et  contumelia  repeUatur.  Atque  etiam  iUud 
ipsum,  quod  acerbitatis  habet  objurgatio,  significan- 
dum  est,  ipsius  causa,  qui  objurgetur,  susceptum 
esse.  Rectum  est  autem,  etiam  in  illis  contentioni- 
bus  quae  cum  inimicissimis  fiunt,  etiam  si  nobis  in- 
digna  audiamus,  tamen  gravitatem  retinere,  iracun- 
diam  repellere.  Quae  enim  cum  aliqua  perturbatione 
fiunt,  nec  constanter  fieri  possunt,  nec  abiis,  quiad- 

sunt,  probari.  Deforme  etiam  est,  de  se  ipso  prsedi- 
care,  falsa  prassertim,  et,  cum  irrisione  audientium, 
imitari  Militem  Gloriosum. 

XXXIX.  Et,  quoniam  omnia  persequimur,  vo- 
lumus  quidem  certe,  dicendum  est  etiam,  qualem 
hominis  honorati  et  principis  domum  placeat  esse : 
cujus  finis  est  usus ;  ad  quem  accommodanda  est 
aedificandi  descriptio ;  et  tamen  adhibenda  dignitatis 
commoditatisque  diligentia.  Cn.  Octavio,  qui  primus 
ex  illa  famiha  consul  factus  est,  honori  fuisse  acce- 
pimus,  quod  praBclaram  aedificasset  in  Palatio,  et 
plenam  dignitatis  domum ;  quse  cum  vulgo  visere- 
tur,  suffragata  domino,  novo  homini,  ad  consulatum 
putabatur.  Hanc  Scaurus  demolitus,  accessionem 
adjunxit  asdibus.  Itaque  ille  in  suam  domum  consu- 
latum  primus  attuht :  hic,  summi  et  clarissimi  viri 
fiHus,  in  domum  multiplicatam,  non  repulsam  solum 
retuHt,  sed  ignominiam,  etiam  calamitatem.  Or- 
nanda  est  enim  dignitas  domo,  non  ex  domo  tota 
quaerenda:  nec  domo  dominus,  sed  domino  domus 
honestanda  est.  Et,  ut  in  caeteris  habenda  ratio  non 
sui  solum,  sed  etiam  aliorum ;  sic  in  domo  clari  ho- 
minis,  in  quam  et  hospites  multi  recipiendi,  et  ad- 
mittenda  hominum  cujusque  modi  multitudo,  adhi- 
benda  est  cura  laxitatis :  ahter  ampla  domus  dede- 
cori  domino  saepe  fit,  si  est  in  ea  sohtudo ;  et  maxime, 
si  aliquando,  alio  domino,  sohta  est  frequentari. 
Odiosum  est  enim,  cum  a  praetereuntibus  dicitur : 

'^  O  domus  antiqua !  heu  !   quam  dispari  domi-  , 
nare  domino !" 

quod  quidem,  his  temporibus,  in  multis  Kcet  dicere. 
Cavendum  autem  est,  praesertim  si  ipse  asdifices,  ne 
extra  modum  sumtu  et  magnificentia  prodeas  :  quo 
in  genere  multum  mali  etiam  in  exemplo  est.  Stu- 
diose  enim  plerique,  praesertim  in  hanc  partem,  facta 
principum  imitantur :   ut  L.  Luculli,  summi  viri^ 

virtutem  quis?  at  quam  multi  villarum  magnifi- 
centiam  imitati  sunt !  quarum  quidem  certe  est  ad- 
hibendus  modus,  ad  mediocritatemque  revocandus. 
Eademque  mediocritas  ad  usum  cultumque  vitae 
transferenda  est.  Sed  haec  hactenus.  In  omni  autem 
actione  suscipienda,  tria  sunt  tenenda ;  primum,  ut 
appetitus  rationi  pareat ;  quo  nihU  est  ad  officia  con- 
servanda  accommodatius :  deinde,  ut  animadvertatur, 
quanta  iUa  res  sit,  quam  efficere  velimus ;  ut  neve 
major  neve  mmor  cura  et  opera  suscipiatur,  quam 
causa  postulet:  tertium  est,  [ut  caveamus,]  ut  ea, 
quas  pertinent  ad  liberalem  speciem  et  dignitatem, 
moderata  sint.  Modus  autem  est  optimus,  decus 
ipsum  tenere,  de  quo  ante  diximus,  nec  progredi 
longius.  Horum  tamen  trium  praestantissimum  est, 
appetitum  obtemperare  rationi. 

XL.  Deinceps  de  ordine  rerum,  et  temporum  op- 
portunitate,  dicendum  est.  Hac  autem  scientia  con- 
tinetur  ea,  quam  Graeci  EvTot^iocj  nominant,  non  haec, 
quam  interpretamur  modestiam  ;  quo  in  verbo  mo- 
dus  inest :  sed  illa  est  euTa|<a,  in  qua  intelligitur  or- 
dinis  conservatio.  Itaque,  ut  eamdem  nos  modestiam 
appeUemus,  sic  definitur  a  Stoicis,  ut  modestia  sit 
scientia  earum  rerum,  quae  agentur  aut  dicentur, 
loco  suo  coUocandarum.  Itaque  videtur  eadem  yis 
ordinis  et  coUocationis  fore.  Nam  et  ordinem  sic  de- 
finiunt,  compositionem  rerum  aptis  et  accommodatis 
iocis.  Locum  autem  actionis,  opportunitatem  tem- 
poris  esse  dicunt.  Tempus  autem  actionis  opportu- 
num  Graece  Euxa/p/a,  Latine  appeUatur  occasio»  Sic 
fit,  ut  modestia  hgec,  quam  ita  interpretamur,  ut 
dixi,  scientia  sit  opportunitatis  idoneorum  ad  agen- 
dum  temporum. 

Sed  potest  eadem  esse  prudentiae  definitio,  de  qua 
principio  diximus :  hoc  autem  loco  de  moderatione 
et  temperantia,  et  earum  simiUbus  virtutibus,  qua3- 
rinius.   Itaquc,  quae  erant  prudentiae  propria,  suo 


DE  OFFICIIS,  LiB.  I.  Cap.  41.       249 

loco  dicta  sunt  i  quae  autem  harum  virtutum,  de 
quibus  jamdiu  loquimur,  quae  pertinent  ad  verecun- 
diam,  et  ad  eorum  approbationem,  quibuscum  vivi- 
mus,  nunc  dicenda  sunt. 

Talis  est  igitur  ordo  actionum  adhibendus,  ut, 
quemadmodum  in  oratione  constanti,  sic  in  vita, 
omnia  sint  apta  inter  se  et  convenientia.  Turpe  est 
enim,  valdeque  vitiosum,  in  re  severa,  convivii  dicta, 
aut  delicatum  ahquem  inferre  sermonem.  Bene  Pe- 
ricles,  cum  haberet  collegam  in  praetura  Sophoclem 
poetam,  hique  de  communi  officio  convenissent,  et 
casu  formosus  puer  praeteriret,  dixissetque  Sophodes, 
"  O  puerum  pulchrum,  Pericle  !"  "  At  enim  pras- 
torem,  Sophocle,  decet,  non  solum  manus,  sed  etiam 
oculos,  abstinentes  habere."  Atqui  hoc  idem  Sopho- 
cles  si  in  athletarum  probatione  dixisset,  justa  repre- 
hensione  caruisset :  tanta  vis  est  et  loci,  et  temporis. 
Ut  si  quis,  cum  causam  sit  acturus,  in  itinere,  aut 
in  ambulatione,  secum  ipse  meditetur,  aut  si  quid 
aliud  attentius  cogitet,  non  reprehendatur :  at  hoc 
idem  si  in  convivio  faciat,  inhumanus  videatur,  in- 
scientia  temporis. 

Sed  ea,  quae  multum  ab  humanitate  discrepant, 
ut,  si  quis  in  foro  cantet,  aut  si  qua  est  alia  magna 
perversitas,  facile  apparent;  nec  magnopere  admo- 
nitionem  et  praecepta  desiderant.  Quae  autem  parva 
videntur  esse  delicta,  neque  a  multis  intelligi  pos- 
sunt,  ab  iis  est  diligentius  declinandum.  Ut  in  tidi- 
bus,  aut  in  tibiis,  quamvis  paulum  discrepent,  tamen 
id  a  sdente  animadverti  solet ;  sic  videndum  est  in 
vita,  ne  forte  quid  discrepet ;  vel  multo  etiam  ma- 
gis,  quo  major  et  melior  actionum  quam  sonorum 
concentus  est. 

XLI.  Itaque,  ut  in  fidibus  musicorum  aures 
vel  minima  sentimit ;  sic  nos,  si  acres  ac  diligentes 
esse  volumus  animadversores  vitiorum,  magna  saepe 
intelligemus  ex  parvis.  Ex  oculorum  obtutu,  ex  su- 
perciliorum  aut  remissione  aut  contractione,  ex  moe- 


250       DE  OFFICIIS,  Lib.  I.  Cap.  41. 

stitia,  ex  hilaritate,  ex  risu,  ex  locutione,  ex  reti- 
eentia,  ex  contentione  vocis,  ex  submissione,  ex  cse- 
teris  similibus,  facile  judicabimus,  quid  eoruni  apte 
fiat,  quid  ab  officio  naturaque  discrepet.  Quo  in  ge- 
nere,  non  est  incommodum,  quale  quodque  eorum 
sit,  ex  aliis  judicare ;  ut,  si  quid  dedeceat  in  illis, 
vitemus  et  ipsi.  Fit  enim,  nescio  quo  modo,  ut  ma- 
gis  in  aliis  cernamus,  quam  in  nobismet  ipsis,  si 
quid  delinquitur :  itaque  facillime  corriguntur  in 
discendo,  quorum  vitia  imitantur,  emendandi  causa, 
magistri. 

Nec  vero  alienum  est,  ad  ea  eligenda  quae  dubita- 
tionem  afFerunt,  adhibere  dcctos  homines,  vel  etiam 
usu  peritos,  et,  quid  his  de  quoque  officii  genere 
placeat,  exquirere.  Major  enim  pars  eo  fere  deferri 
solet,  quo  a  natura  ipsa  deducitur.  In  quibus  viden- 
dum  est,  non  modo  quid  quisque  loquatur,  sed  etiam, 
quid  quisque  sentiat,  atque  etiam,  qua  de  causa 
quisque  sentiat.  Ut  enim  pictores,  et  ii  qui  signa  fa- 
bricantur,  et  vero  etiam  poetse,  suum  quisque  opus  a 
vulgo  considerari  vult,  ut,  si  quid  reprehensum  sit  a 
pluribus,  id  corrigatur ;  hique,  et  secum  et  cum 
aliis,  quid  in  eo  peccatum  sit,  exquirunt ;  sic  alio- 
rum  judicio  permulta  nobis  et  facienda,  et  non  fa- 
cienda,  et  mutanda,  et  corrigenda  sunt. 

Quae  vero  more  aguntur,  institutisque  civilibus, 
de  iis  nihil  est  praecipiendum.  Illa  enim  ipsa  prae- 
cepta  sunt :  nec  quemquam  hcc  errore  duci  oportet, 
ut,  si  quid  Socrates  aut  Aristippus  contra  morem 
consuetudinemque  civilem  fecerint,  locutive  sint, 
idcm  sibi  arbitretur  licere.  Magnis  iUi  et  divinis 
bonis  hanc  hcentiam  assequebantur.  Cynicorum  vero 
ratio  tota  est  ejicienda.  Est  enim  inimica  verecundiae, 
sine  qua  nihil  rectum  esse  potest,  nihil  honestum. 

Eos  autem,  quorum  vita  perspecta  in  rebus  ho- 
nestis  atque  magnis  est,  bene  de  republica  sentientes, 
ac  bene  meritos  aut  merentes,  sicut  aliquo  honore 
aut  imperio  affectos,  observare  et  colere  debemus; 

tribuere  etiam  multum  senectuti ;  cedere  iis  qui 
magistratum  habebunt ;  habere  delectum  civis  et  per- 
egrini,  in  ipsoque  peregrino,  privatimne  an  publice 
venerit :  ad  summam,  ne  agam  de  singulis,  commu-» 
nem  totius  generis  hominum  conciliationem  et  con- 
sociationem  colere,  tueri,  servare,  debemus. 

XLII.  Jam,  de  artificiis  et  quaestibus,  qui  liberales 
habendi,  qui  sordidi  sint,  ha^c  fere  accepimus.  Pri- 
mum  improbantur  ii  quaestus,  qui  in  odia  hominum 
incurrunt,  ut  portitorum,  ut  fceneratorum.  lUibe- 
rales  autem  et  sordidi  qusestus  mercenariorum,  om- 
niumque,  quorum  opera?,  non  artes,  emuntur :  est 
enim  illis  ipsa  merces  auctoramentum  servitutis.  Sor- 
didi  etiam  putandi,  qui  mercantur  a  mercatoribus, 
quod  statim  vendant :  nihil  enim  proficiunt,  nisi  ad- 
modum  mentiantur :  nec  vero  quidquam  est  turpius 
vanitate.  Opificesque  omnes  in  sordida  arte  versan- 
tur:  nec  enim  quidquam  ingenuum  potest  habere 
officina.  Minimeque  artes  hce  probandae,  quae  mini- 
strae  sunt  voluptatum,  "  cetarii,  lanii,  coqui,  fartores, 
piscatores,"  ut  ait  Terentius.  Adde  huc,  si  placet, 
unguentarios,  saltatores,  totumque  ludum  talarium. 

Quibus  autem  artibus  aut  prudentia  major  inest, 
aut  non  mediocris  utilitas  quasritur,  ut  medicina,  ut 
architectura,  ut  doctrina  rerum  honestarum,  hae  sunt 
iis,  quorum  ordini  conveniunt,  honestae.  Mercatura 
autem,  si  tenuis  est,  sordida  putanda  est:  sin  magna 
et  copiosa,  multa  undique  apportans,  multisque  sine 
vanitate  impertiens,  non  est  admodum  vituperanda. 
Atque  etiam,  si,  satiata  quaestu,  vel  contenta  potius, 
ut  saepe  ex  alto  in  portum,  sic  ex  ipso  portu  in  agros  se 
possessionesque  contulerit,  videtur  jure  optimo  posse 
laudari.  Omnium  autem  rerum,  ex  quibus  aliquid 
acquiritur,  nihil  est  agricultura  mehus,  nihil  ube- 
rius,  nihil  dulcius,  nihil  homine  libero  dignius :  de 
qua,  quoniam  in  "  Catone  Majore"  satis  multa  dixi- 
mus,  illinc  nssumes,  quae  ad  hunc  locum  pertine- 
bunt. 

XLIII.  Sed,  ab  iis  partibus  quae  sunt  honestatis, 
quemadmodum  officia  ducerentur,  satis  expositum 
videtur.  Eorum  autem  ipsorum,  quse  honesta  sunt, 
potest  incidere  saspe  contentio  ;  de  duobus  lionestis, 
utrum  honestius :  qui  locus  a  Panaetio  est  praeter- 
missus.  Nam,  cum  omnis  honestas  manet  a  partibus 
quatuor,  quarum  una  sit  cognitionis,  altera  commu- 
nitatis,  tertia  magnanimitatis,  quarta  moderationis ; 
hag,  in  dehgendo  officio,  saspe  inter  se  comparentur, 
necesse  est. 

Placet  igitur,  aptiora  esse  naturae  ea  officia  quae 
ex  communitate,  quam  ea  quae  ex  cognitione,  du- 
cantur :  idque  hoc  argumento  confirmari  potest, 
quod,  si  contigerit  ea  vita  sapienti,  ut  in  omnium 
rerum  affluentibus  copiis,  quamvis  omnia,  quae  co- 
gnitione  digna  sint,  summo  otio  secum  ipse  consideret 
et  contempietur ;  tamen,  si  soHtudo  tanta  sit,  ut  ho- 
minem  videre  non  possit,  excedat  e  vita.  Princeps- 
que  omnium  virtutum  est  illa  sapientia,  quam  lo^piav 
Graeci  vocant :  prudentiam  enim,  quam  Graeci  4>|?o- 
VT^aiv  dicunt,  aliam  quarndam  mteUigimus;  quae  est 
rerum  expetendarum  fugiendarumque  scientia. 

IUa  autem  sapientia,  quam  principem  dixi,  rerum 
est  divinarum  atque  humanarum  scientia;  in  qua 
continetur  Deorum  et  hominum  communitas  et  so- 
cietas  inter  ipsos.  Ea  si  maxima  est  (ut  est  certe), 
necesse  est,  quod  a  communitate  ducatur  officium, 
id  esse  maximum.  Etenim  cognitio  contemplatioque 
naturae  manca  quodam  modo  atque  inchoata  sit,  si 
nuUa  actio  rerum  consequatur:  ea  autem  actio  in 
hominum  commodis  tuendis  maxime  cernitur.  Per- 
tinet  igitur  ad  societatem  generis  humani :  ergo  haec 
cognitioni  anteponenda  est :  atque  id  optimus  quis- 
que  re  ipsa  ostendit,  et  judicat.  Quis  enim  est  tam 
cupidus  in  perspicienda  cognoscendaque  rerum  na- 
tura,  ut,  si  ei,  tractanti  contemplantique  res  cogni- 
tione  dignissimas,  subito  sit  aUatum  periculum  dis- 
crimenque  patriae,  cui  subvenire  opitularique  possit, 

non  illa  omnia  relinquat  atque  abjiciat,  etiam  si  di- 
numerare  se  stellas,  aut  metiri  mundi  magnitudinem, 
posse  arbitretur?  Atque  hoc  idem  in  parentis,  in 
amici,  re  aut  pcriculo  fecerit.  Quibus  rebus  intelli- 
gitur,  studiis  officiisque  scientiae  praeponenda  esse 
officia  justitiae,  quae  pertinent  ad  hominum  utilita- 
tem ;  qua  nihil  homini  esse  debet  antiquius. 

XLIV.  Atque  illi,  quorum  studia  vitaque  omnis 
in  rerum  cognitione  versata  est,  tamen  ab  augendis 
hominum  utilitatibus  et  commodis  non  recesserunt. 
Nam  et  erudiverunt  multo?,  quo  meliores  cives,  uti- 
lioresque  rebus  suis  publicis  essent;  ut  Thebanum 
Epaminondam  Lysis  Pyth<".goreus,  Syracusium  Dio- 
nem  Plato,  multique  mult(;s  :  nosque  ipsi,  quidquid 
ad  rempubHcam  attuHmus.,  (si  modo  aUquid  attuli- 
mus)  a  doctoribus  atque  a  doctrina  instructi,  ad  eam, 
et  ornati,  accessimus.  Neque  solum  vivi  atque  prae- 
sentes  stiidiosos  discendi  erudiunt  atque  docent ;  sed 
hoc  idem  etiam  post  moj  tem  monimentis  Hterarum 
assequuntur.  Nec  enim  locus  ullus  praetermissus  est 
ab  iis,  qui  ad  leges,  qui  acl  mores,  qui  ad  discipHnam 
reipubHcae,  pertineret ;  ut  otium  suum  ad  nostrum 
negotium  contuHsse  videai.tur.  Ita  iUi  ipsi,  doctrinae 
studiis  et  sapientiae  dediti.  ad  hominum  utiHtatem 
suam  inteUigentiam  prudentiamque  potissimum  con- 
ferunt.  Ob  eamque  causam  eloqui  copiose,  modo 
prudenter,  meHus  est,  quam  vel  acutissime  sine  elo- 
quentia  cogitare ;  quod  cogitatio  in  se  ipsa  vertitur, 
eloquentia  complectitur  eos,  quibuscum  communitate 
juncti  sumus.  Atque,  ut  apum  examina  non  fingen- 
dorum  favorum  causa  congreg^^antur,  sed,  cum  con- 
gregabiHa  natura  sint,  fingunt  favos ;  sic  homines, 
ac  multo  etiam  magis,  natura  congre^^ati,  adhibent 
agendi  cogitandique  sollertiam.  Itaque,  nisi  ea  vir- 
tus,  quae  constat  ex  hominibus  tuendis,  id  est,  ex 
societate  generis  humani,  attinr^at  cognitionem  re- 
rura,  soHvaga  cognitio  et  jejuna  vidaitur.  Itemque 
magnitudo  animi,  remota  comjnunitat  e  conjunctione- 

que  humana,  feritas  sit  quaedam  et  imihanitas.  Ita 
fit,  ut  vincat  cognitionis  studium  consociatio  homi- 
num  atque  communitas. 

Nec  verum  est,  quod  dicitur  a  quibusdam,  prop- 
ter  necessitatem  vitae,  quod  ea,  quae  natura  desidera- 
ret,  consequi  sine  aliis,  atque  efficere,  non  possemus, 
idcirco  istam  esse  cum  hominibus  communitatem  et 
societatem.  Quod  si  omnia  nobis,  quse  ad  victum 
cultumque  pertinent,  quaji  virgula  divina,  ut  aiunt, 
suppeditarentur  ;  tum  optimo  quisque  ingenio,  neg- 
otiis  omnibus  omissis,  totum  se  in  cognitione  et 
scientia  collocaret.  Non  est  ita :  nam  et  solitudinem 
fugeret,  et  socium  studii  quaereret :  tum  docere,  tum 
discere  vellet,  tum  audire,  tum  dicere.  Ergo  omne 
officium,  quod  ad  conjunctionem  hominum,  et  ad  so- 
cietatem  tuendam  valet,  anteponendum  est  iUi  officio, 
quod  Cognitione  et  scientia  continetur. 

XLV.  IUud  forsitan  quaerendum  sit,  num  hasc 
communitas,  quae  maxime  est  apta  naturae,  sit  etiam 
moderationi  modestiaeque  semper  anteponenda.  Non 
placet.  Sunt  enim  quaedam  partim  ita  foeda,  partim 
ita  flagitiosa,  ut  ea,  ne  conServandae  quidem  patriag 
causa,  sapiens  facturus  sit  Ea  Posidonius  collegit 
permulta,  sed  ita  tetra  quaedam,  ita  obscoena,  ut 
dictu  quoque  videantur  turpia.  Haec  igitur  non 
suscipiet  reipublicae  causa ;  ne  res  quidem  publica  pro 
se  suscipi  volet.  Sed  hoc  commodius  se  res  habet, 
quod  non  potest  accidere  tempus,  ut  intersit  reipu- 
bHcae,  quidquam  illorum  facere  sapientem. 

Quare  hoc  quidem  efFectum  sit,  in  officiis  deligen- 
dis  id  genus  officiorura  excellere,  quod  teneatur  ho- 
minum  societate:  etenim  cognitionem  prudentiam- 
que  sequitur  considerata  actio.  Ita  fit,  ut  agere  con- 
siderate  pluris  sit,  quam  cogitare  prudenter.  Atque 
haec  quidem  hactenus.  Patefactus  est  enim  locus 
ipse,  ut  non  sit  difilcile,  in  exquirendo  officio,  quid 
cuique  sit  praeponendum,  videre.  In  ipsa  autem 
communitate sant gradusofficiorum,  ex quibus,  quid 

ctiique  prasstet,  intelligi  possit :  ut  prima  Diis  im« 
mortalibus,  secunda  patriae,  tertia  parentibus,  dein- 
ceps  gradatim  reliquis,  debeantur.  Quibus  ex  rebus 
breviter  disputatis,  intelligi  potest,  non  solum  id  ho- 
mines  solere  dubitare,  honestumne  an  turpe  sit ;  sed 
etiam,  duobus  propositis  hpnestis,  utrum  honestius. 
Hiclocus  a  Panaetio  est,  ut  supradixi,  prsetermissus. 
Sed  jam  ad  reliqua  pergamus. 


M.  TULLII  CICERONIS, 

DE 

OFFICIIS, 

AD 

MARCUM    FILIUM, 

LIBER  SECUNDUS. 


I.  QuEMADMODUM  officia  duccrentur  ab  horcs- 
tate,  Marce  fili,  atque  ob  omni  genere  virtutis,  satis 
explicatum  arbitror  libro  superiore.  Sequitur,  ut  hicc 
officiorum  genera  persequar,  qua)  pertinent  ad  vitse 
cultum,  et  ad  earum  rerum,  quibus  utuntur  ho- 
mines,  facultatem,  ad  opes,  ad  copias.  In  quo  tun\ 
quasri  dixi,  quid  utile,  quid  inutile ;  tum,  ex  utilibus, 
quid  utilius,  aut  quid  maxime  utile.  De  quibus  di- 
cere  aggrediar,  si  pauca  prius  de  instituto  ac  de  ju- 
dicio  meo  dixero. 

Quamquam  enim  libri  nostri  compUires  non  modo 
ad  legendi,  sed  etiam  ad  scribendi,  studium  excifa- 
verunt ;  tamen  interdum  vereor,  ne  quibusdam  bonis 
viris  philosophia3  nomen  sit  invisum ;  mirenturque, 
in  ea  tantum  me  operae  et  temporis  ponere.  Ego 
autem,  quamdiu  respublica  per  eos  gerebatur  qui- 
bus  se  ipsa  commiserat,  omnes  meas  curas  cogita- 
tionesque  in  eam  conferebam :  cum  autem  dominatu 

unius  omnia  tenerentur,  neque  esset  usquam  consiKo 
aut  auctoritati  locus ;  socios  denique  tuendaB  reipu- 
blicae,  summos  viros,  amisissem ;  nec  me  angoribus 
dedidi,  quibus  essem  confectus,  nisi  iis  restitissem ; 
nec  rursum  indignis  homine  docto  voluptatibus. 

Atque  utinam  respublica  stetisset,  quo  coeperat, 
statu,  nec  in  homines,  non  tam  commutandarum  re- 
rum,  quam  evertendarum  cupidos,  incidisset !  Pri- 
mum  enim,  ut  stante  republica  facere  solebamus,  in 
agendo  plus,  quam  in  scribendo,  operae  poneremus : 
deinde,  ipsis  scriptis  non  ea  quae  nunc,  sed  actiones 
nostras,  mandaremus,  ut  saepe  fecimus.  Cum  autem 
respublica,  in  qua  omnis  mea  cura,  cogitatio,  opera, 
poni  solebat,  nulla  esset  omnino,  illae  scilicet  literaB 
conticuerunt,  forenses  et  senatoriae.  Nihil  agere  au- 
tem  cum  animus  non  posset,  in  his  studiis  ab  initio 
versatus  aetatis;  existimavi,  honestissime  molestias 
posse  deponi,  si  me  ad  philosophiam  retulissem.  Cui 
cum  multum  adolescens,  discendi  causa,  temporis 
tribuissem ;  postea  quam  honoribus  inservire  coepi, 
meque  totum  reipublicae  tradidi ;  tantum  erat  philo- 
sophiae  loci,  quantum  superfuerat  amicorum  et  rei- 
publicee  temporibus.  Id  autem  omne  consumebatur 
in  legendo :  scribendi  otium  non  erat. 

II.  Maximis  igitur  in  malis,  hoc  tamen  boni  as- 
secuti  videmur,  ut  ea  literis  mandaremus,  quae  nec 
satis  erant  nota  nostris,  et  erant  cognitione  dignis- 
sima.  Quid  est  enim  (per  Deos  !)  optabilius  sapien- 
tia  ?  quid  praestantius  ?  quid  homini  melius  ?  quid 
homine  dignius  ?  Hanc  igitur  qui  expetunt,  philo- 
sophi  nominantur ;  nec  quidquam  aliud  est  philoso- 
phia,  si  interpretari  velis,  quam  studium  sapientiae. 
Sapientia  autem  est  (ut  a  veteribus  philosophis  defi- 
nitam  est)  rerum  divinarum  et  humanarum,  causa- 
rumque  quibus  hae  res  continentur,  scientia ;  cujus 
studium  qui  vituperat,  haud  sane  intelligo,  quidnam 
sit,  quod  laudandum  putet.   Nam,  sive  oblectatio 

quaeritur  animi,  requiesque  curarum ;  quae  conferri 
jcum  eorum  studiis  potest,  qui  semper  aliquid  anqui- 
runt,  quod  spectet  et  valeat  ad  bene  beateque  viven- 
dum  ?  Sive  ratio  constantiae  virtutisque  [ducitur ;]  aut 
haec  ars  est,  aut  nulla  omnino,  per  quam  eas  asse- 
quamur,  Nullam  dicere  maximarum  rerum  artem 
esse,  cum  minimarum  sine  arte  nuUa  sit,  hominum 
est  parum  considerate  loquentium,  atque  in  maximis 
rebus  errantium.  Si  autem  est  ahqua  discipUna  vir- 
tutis,  ubi  ea  quasretur,  cum  ab  hoc  discendi  genere 
discesseris  ?  Sed  hcEC,  cum  ad  philosophiam  cohorta- 
mur,  accuratius  disputari  solent :  quod  alio  quodam 
Ubro  fecimus.  Hoc  autem  tempore  tantum  nobis  de- 
clarandum  fuit,  cur,  orbati  reipubUcae  muneribus, 
ad  hoc  nos  studium  potisshnum  contuUssemus- 

Occurritur  autem  nobis,  et  quidem  a  doctis  et 
eruditis,  quaerentibus,  satisne  constanter  facere  videa- 
niur,  qui,  cum  percipi  nihil  posse  dicamus,  tamen  et 
aUis  de  rebus  disserere  soleamus,  et  hcc  ipso  tempore 
praecepta  officii  persequamur.  Quibus  veUem  satis 
cognita  esset  nostra  sententia :  non  enim  sumus  ii, 
quorum  vagetur  animus  errore,  nec  habeat  unquam, 
quod  sequatur.  Quae  enim  esset  ista  mens,  vel  quae 
vita  potius,  non  modo  disputandi,  sed  etiam  vivendi, 
ratione  sublata?  Nos  autem,  ut  caeteri,  aUa  certa, 
aUa  incerta  esse  dicunt ;  sic,  ab  his  dissentientes,  alia 
probabiUa,  contra,  aUa  non  probabiUa,  esse  dicimus. 
Quid  est  igitur,  quod  me  impediat,  ea,  quse  mihi 
probabiUa  videantur,  sequi ;  quae  contra,  improbare  ; 
atque,  affirmandi  arrogantiam  vitantem,  fugere  te- 
meritatem,  quae  a  sapientia  dissidet  plurimum  ? 
Contra  autem  omnia  disputatur  a  nostris ;  quod  hcc 
ipsum  probabile  elucere  non  possit,  nisi,  ex  utraque 
parte,  causarum  esset  facta  contentio.  Sed  hasc  ex- 
planata  sunt  in  "  Academicis"  nostris  satis,  ut  arbi- 
tror,  diligenter.  Tibi  autem,  mi  Cicero,  quamquam 
in  antiquisshna  nobilissimaque  philosophxa,  Cratippo 

auctore,  versaris,  iis  simiUimo,  qui  ista  prasclara  pe- 
pererunt ;  tamen  hasc  nostra,  finitima  vestris,  ignota 
esse  nolui.  Sed  jam  ad  instituta  pergamus. 

III.  Quinque  igitur  rationibus  propositis  officii 
persequendi,  quarum  duae  ad  decus  honestatemque 
pertinent ;  duas  ad  commoda  vita;,  copias,  opes,  fa- 
cultates;  quinta  ad  eligendijudicium,  si  quando  ea, 
quae  dixi,  pugnare  inter  se  viderentur;  honestatis 
vars  confecta  est,  quam  quidem  tibi  cupio  esse  no- 
tjssimam.  Hoc  autem,  de  quo  nunc  agimus,  id  ip- 
sum  est,  quod  utile  appellatur.  In  quo  lapsa  con- 
suotudo  deflexit  de  via,  sensimque  eo  deducta  est,  ut, 
horAestatem  ab  utilitate  secernens,  et  constitueret,  ho- 
nestum  esse  aliquid,  quod  utile  non  esset,  et  utile, 
quod  non  honestum ;  qua  nulla  pernicies  major  ho- 
minum  vitae  potuit  afFerri. 

Su  mma  quidem  auctoritate  philosophi,  severe  sane 
atque  honeste,  haec  tria  genera  confusa  cogitatione 
disting'uunt.  Quidquid  enim  justum  sit,  id  etiam 
utile  esse  censent;  itemque,  quod  honestum,  idem 
justum  :  ex  quo  efficitur,  ut,  quidquid  honestum  sit, 
idem  sit  utile.  Quod  qui  parum  perspiciunt,  hi  saepe, 
versutos  homines  et  callidos  admirantes,  mahtiam 
sapientiani  judicant.  Quorum  error  eripiendus  est, 
opinioque  omnis  ad  eam  spem  traducenda,  ut  ho- 
nestis  cons  iliis  justisque  factis,  non  fraude  et  malitia, 
se  intelliga  nt  ea,  quae  vehnt,  consequi  posse. 

QuaB  erg  o  ad  vitam  hominum  tuendam  pertinent, 
partim  sunf-  inanima,  ut  aurum,  argentum,  ut  ea, 
quae  gignunr.ur  e  terra,  ut  aha  ejusdem  generis ;  par- 
tim  animalia ,  quae  habent  suos  impetus,  et  rerum 
appetitus.  E  orum  autem  aha  rationis  expertia  sunt, 
alia  ratione  ut  entia.  Expertes  rationis,  equi,  boves, 
reliquae  pecudc  'S,  apes,  quarum  opere  efficitur  ahquid 
ad  hominum  usum  atque  vitam.  Ratione  autem 
utentium  duo  ,  genera  ponuntur ;  unum,  Deorum ; 
alterum,  homin  um.  Deos  placatos  pietas  efficiet  et 
sanctitas :  proxii  iie  autem,  et  secundum  Deos,  ho- 

mines  hominibus  maxime  utiles  esse  possunt.  Earum- 
que  rerum,  quae  noceant  et  obsint,  eadem  divisio  est. 
Sed,  quia  Deos  nocere  non  putant,  his  exceptis,  ho- 
mines  hominibus  obesse  plurimum,  vel  prodesse,  ar- 
bitrantur.  Ea  enim  ipsa,  quae  inanima  (Hximus,  ple- 
raque  sunt  hominum  operis  efFecta,  quae  nec  habere- 
mus,  nisi  manus  et  ars  accessissent ;  nec  his,  sine 
hominum  administratione,  uteremur.  Neque  enim 
valetudinis  curatio,  neque  navigatio,  neque  agricul- 
tura,  neque  frugum  fructuumque  reliquorum  percep-. 
tio  et  conservatio,  sine  hominum  opera,  uUa  esse 
potuisset. 

Jam  vero  et  earum  rerum,  quibus  abundaremus, 
exportatio,  et  earum,  quibus  egeremus,  invectio,  certe 
nulla  esset,  nisi  his  muneribus  homines  fungerentur. 
Eademque  ratione,  nec  lapides  e  terra  exciderentur 
ad  usum  nostrum  necessarii ; 

"  Nec  ferrum,  aes,  aurum,  argentum,  efFoderetur 
penitus  abditum," 

sine  hominum  labore  et  manu. 

IV.  Tecta  vero,  quibus  et  frigorum  vis  pelleretur, 
et  calorum  moTestiae  sedarentur,  unde  aut  initio  ge- 
neri  humano  dari  potuissent,  aut  postea  subveniri,  si 
aut  vi  tempestatis,  aut  terrae  motu,  aut  vetustate  ce- 
cidissent,  nisi  communis  vita  ab  hominibus  harum 
rerum  auxiUa  petere  didicisset  ?  Adde  ductus  aqua- 
rum,  derivationes  fluminum,  agrorum  irrigationes, 
moles  oppositas  fluctibus,  portus  manu  factos ;  quae 
unde,  sine  hominum  opera,  habere  possemus?  ex 
quibus,  multisque  aliis,  perspicuum  est,  qui  fructus, 
quaeque  utilitates,  ex  rebus  iis  quae  sunt  inanimae, 
percipiantur,  eas  nos  nuUo  modo,  sine  hominum 
manu  atque  opera,  capere  potuisse.  Qui  denique  ex 
bestiis  fructus,  aut  quae  commoditas,  nisi  homines 
adjuvarent,  percipi  posset  ?  nam  et  qui  principes  in- 
veniendi  fuerunt,  quem  ex  quaque  beUua  usum  ha- 
bere  possemus,  homines  certe  fuerunt :  nec  hoc  tem- 

pore,  sine  hominum  opera,  aut  pascere  eas  aut  do- 
mare,  aut  tueri,  aut  tempestivos  fructus  ex  his  ca- 
pere,  possemus;  ab  eisdemque  et  eae,  quae  nocent, 
interficiuntur ;  et,  quae  usui  possunt  esse,  capiuntur. 

Quid  enumerem  artium  multitudinem,  sine  quibus 
vita  omnino  nuUa  esse  potuisset  ?  Quis  enim  aegris 
subveniret  ?  quae  esset  oblectatio  valentium  ?  qui 
victus,  aut  cultus  ?  nisi  tam  mult^  nobis  artes  mi- 
nistrarent :  quibus  rebus  exculta,  hominum  vita  tan- 
tum  distat  a  victu  et  cultu  bestiarum.  Urbes  vero, 
sine  hominum  coetu,  non  potuissent  nec  aedificari 
nec  frequentari :  ex  quo  leges,  moresque  constituti ; 
tum  juris  aequa  descriptio,  certaque  vivendi  disci- 
pHna :  quas  res  et  mansuetudo  animorum  consecuta, 
et  verecundia  est ;  effectumque,  ut  esset  vita  muni- 
tior ;  atque  ut,  dando  et  accipiendo,  mutandisque 
facultatibus  et  commodis,  nuUa  re  egeremus. 

V.  Longiores  hoc  loco  sumus,  quam  necesse  est. 
Quis  est  enim,  cui  non  perspicua  sint  illa,  quae  plu- 
ribus  verbis  a  Panastio  commemorantur,  neminem 
neque  ducem  [belli,]  nec  principem  domi,  magnas 
res  et  salutares,  sine  hominum  studiis,  gerere  po- 
tuisse  ?  Commemorantur  ab  eoThemistocles,  Pericles, 
Cyrus,  Agesilaus,  Alexander,  quos  negat,  sine  ad- 
jumentis  hominum,  tantas  res  efficere  potuisse.  Uti- 
tur,  in  re  non  dubia,  testibus  non  necessariis. 

Atque,  ut  magnas  utilitates  adipiscimur  conspira- 
tione  hominum  atque  consensu,  sic  nulla  tam  detes- 
tabilis  pestis  est,  quae  non  homini  ab  homine  nasca-» 
tur.  Est  Dicaearchi  liber  de  interitu  hominum,  Pe- 
ripatetici  magni  et  copiosi ;  qui,  collectis  caeteris 
causis,  eluvionis,  pestilentiae,  vastitatis,  belluarum 
etiam  repentinee  multitudinis  (quarum  impetu  docet 
quasdam  hominum  genera  esse  consumta),  deinde 
comparat,  quanto  plures  deleti  sint  homines  homi- 
num  impetu,  id  est,  bellis  aut  seditionibus,  quam 
onmi  reliqua  calamitate. 

Cum  igitur  hic  locus  nihil  habeat  dubitationis, 
quin  homines  plurimum  hominibus  et  prosint  et  ob- 
sint;  proprium  hoc  statuo  esse  virtutis,  conciliare 
animos  hominum,  et  ad  usus  suos  adjungere.  Ita- 
que,  quae  in  rebus  inanimis,  quaeque  in  usu  et  trac- 
tatione  belluarum,  fiunt  utiliter  ad  hominum  vitam, 
artibus  ea  tribuuntur  operosis :  hominum  autem 
studia,  ad  ampHficationem  nostrarum  rerum  promta 
ac  parata,  virorum  praestantium  sapientia  et  virtute 
excitantur. 

Etenim  virtus  omnis  tribus  in  rebus  fere  vertitur; 
quarum  una  est  in  perspiciendo,  quid  in  quaque  re 
verum  sincerumque  sit,  quid  consentaneum  cuique, 
quid  consequens,  ex  quo  quaeque  gignantur,  quae 
cujusque  rei  causa  sit;  alterum,  cohibere  motus 
animi  turbatos,  quos  Grasci  UaQri  nominant ;  appe- 
titionesque,  quas  illi  'Opfxag^  obedientes  efficere  ra- 
tioni ;  tertium,  iis,  quibuscum  congregamur,  uti  mo- 
derate  et  scienter,  quorum  studiis  ea,  quse  natura 
desiderat,  expleta  cumulataque  habeamus ;  per  eos- 
demque,  si  quid  importetur  nobis  incommodi,  pro- 
pulsemus,  ulciscamurque  eos,  qui  nocere  nobis  conati 
sint,  tantaque  pojna  afficiamus,  quantam  eequitas 
humanitasque  patiatur. 

VI.  Quibus  autem  rationibus  hanc  facultatem 
assequi  possimus,  ut  hominum  studia  complectamur, 
eaque  teneamus,  dicemus ;  neque  ita  multo  post : 
sed  pauca  ante  dicenda  sunt.  Magnam  vim  esse  in 
fortuna  in  utramque  partem,  vel  secundas  ad  res  vel 
adversas,  quis  ignorat?  nam  et,  cum  prospero  flatu 
ejus  utiuiur,  ad  exitus  pervehimur  optatos ;  et,  cum 
reflavit,  affligimur.  Haec  igitur  ipsa  fortuna  casteros 
casus  rariores  habet ;  primum,  ab  inanimis,  procel- 
las,  tempestates,  naufragia,  ruinas,  incendia;  deinde, 
a  bestiis,  ictus,  morsus,  impetus.  Haec  ergo,  ut  dixi, 
rariora.  At  vero  interitus  exercituum,  ut  proxune 
trium,  sajpe  multorum ;  clades  imperatorum,  ut  nu- 

per  summi  ac  singularis  viri ;  invidise  praeterea  mul- 
titudinis,  atque,  ob  eas,  bene  meritorum  saepe  civium 
expulsiones,  calamitates,  fugae;  rursusque  secundae 
res,  honores,  imperia,  victoriae,  quamquam  fortuita 
sunt,  tamen,  sine  hominum  opibus  et  studiis,  neu- 
tram  in  partem  effici  possunt.  Hoc  igitur  cognito, 
dicendum  est,  quonam  modo  hominum  studia  ad 
utilitates  nostras  allicere  atque  excitare  possimus. 
Quae  si  longior  fuerit  oratio,  cum  magnitudine  utili- 
tatis  comparetur :  ita  fortassis  etiam  brevior  vide- 
bitur. 

Quaecumque  igitur  homines  homini  tribuunt  ad 
eum  augendum  atque  honestandum,  aut  benevo- 
lentiae  gratia  faciunt,  cum,  aliqua  de  causa,  quem- 
piam  diligunt ;  aut  honoris,  si  cujus  virtutem  suspi- 
ciunt,  quemque  dignum  fortuna  quam  amplissima 
putant;  aut  cui  fidem  habent,  et  bene  rebus  suis 
consulere  arbitrantur ;  aut  cujus  opes  metuunt ;  aut, 
contra,  a  quibus  aliquid  exspectant ;  ut,  cum  reges 
popularesve  homines  largitiones  aliquas  proponunt ; 
aut,  postremo,  pretio  ac  mercede  ducuntur ;  quae 
sordidissima  est  illa  quidem  ratio,  et  inquinatissima, 
et  his  qui  ea  tenentur,  et  illis  qui  ad  eam  confugere 
conantur.  Male  enim  se  res  habet,  cum,  quod  vir- 
tute  effici  debet,  id  tentatur  pecunia.  Sed,  quoniam 
nonnunquam  hoc  subsidium  necessarium  est ;  quem- 
admodum  sit  utendum  eo,  dicemus,  si  prius,  iis  de 
rebus  quae  virtuti  propiores  sunt,  dixerimus.  Atque 
etiam  subjiciunt  se  homines  imperio  alterius  et  po- 
testati,  de  causis  pluribus.  Ducuntur  enim  aut  bene- 
volentia,  aut  beneficiorum  magnitudine,  aut  digni- 
tatis  praestantia ;  aut  spe,  sibi  id  utUe  futurum ;  aut 
metu,  ne  vi  parere  cogantur;  aut  spe  largitionis,  pro- 
missisque  capti ;  aut,  postremo,  (ut  saepe  in  nostra 
republica  videmus)  mercede  conducti. 

VII.  Omnium  autem  rerum  nec  aptius  est  quid- 
quam  ad  opes  tuendas  ac  tenendas,  quam  diligi ;  nec 
^enius,  quam  timeri.  Praeclare  enim  Ennius : 

"  Quem  metuunt,  odenint :  quem  quisque  odit, 
periisse  expetit." 

Multorum  autem  odiis  nullas  opes  posse  obsistere, 
si  antea  fuit  ignotum,  nuper  est  cognitum.  Nec  vero 
hujus  tyranni  solum,  quem  armis  oppressa  pertulit 
civitas,  paretque  cum  maxime  mortuo,  interitus  de- 
clarat,  quantum  odium  hominum  valeat  ad  pestem ; 
sed  reliquorum  similes  exitus  tyrannorum,  quorum 
haud  fere  quisquam  interitum  talem  effugit.  Malus 
enim  custos  diuturnitatis  metus:  contraque,  benevo- 
lentia  fidelis  est,  vel  ad  perpetuitatem. 

Sed  iis,  qui  vi  oppressos  imperio  coercent,  sit  sane 
adhibenda  ssevitia,  ut  heris  in  famulos,  si  aliter  te- 
neri  non  possunt :  qui  vero  in  Hbera  civitate  ita  se 
instruunt,  ut  metuantur,  his  nihil  esse  potest  de- 
mentius.  Quamvis  enim  demersse  sint  leges  alicujus 
opibus,  quamvis  timefacta  hbertas,  emergunt  tamen 
haec  aliquando,  aut  judiciis  tacitis,  aut  occultis  de 
honore  sufFragiis.  Acriores  autem  morsus  sunt  intei- 
missae  Hbertatis,  quam  retentae.  Quod  igitur  latis- 
sime  patet,  neque  ad  incolumitatem  solum,  sed  etiam 
ad  opes  et  potentiam  valet  plurimum,  id  amplecta- 
mur,  ut  metus  absit,  caritas  retineatur.  Ita  facilhme, 
quae  volemus,  et  privatis  in  rebus,  et  in  repubhca, 
consequemur.  Etenim,  qui  se  metui  volent,  a  quibus 
metuentur,  eosdem  metuant  ipsi,  necesse  est. 

Quid  enim  censemus  superiorem  illum  Diony- 
sium,  quo  cruciatu  timoris  angi  solitum  ?  qui,  cul- 
tros  metuens  tonsorios,  candenti  carbone  sibi  adurebat 
capillum.  Quid  ?  Alexandrum  Pheraeum  quo  animo 
vixisse  arbitramur?  qui,  (ut  scriptum  legimus)  cum 
uxorem  Theben  admodum  diligeret,  tamen,  ad  eam 
ex  epulis  in  cubiculum  veniens,  barbarum,  et  eum 
quidem  (ut  scriptum  est)  compunctum  notis  Threi- 
ciis,  destricto  gladio  jubebat  anteire  :  praemittebatque 
de  stipatoribus  suis,  qui  scnitarentur  arculas  mu- 
liebres,  et,  ne  quod  in  vestimentis  occultaretur  telum, 

exquirerent.  O  miserum,  qui  fideliorem  et  barbarum 
et  stigmatiam  putaret,  quam  conjugem  !  Nec  eum 
fefellit  [opinio:]  ab  ea  enim  est  ipse,  propter  pel- 
licatus  suspicionem,  interfectus. 

Nec  vero  ulla  vis  imperii  tanta  est,  quas,  premente 
metu,  possit  esse  diuturna.  Testis  est  Phalaris,  cujus 
est,  praeter  caeteros,  nobilitata  crudelitas ;  qui  non 
ex  insidiis  interiit,  ut  is,  quem  modo  dixi,  Alexan- 
der ;  non  a  paucis,  ut  hic  noster ;  sed  in  quem  uni- 
versa  Agrigentinorum  multitudo  impetum  fecit. 
Quid?  Macedones  nonne  Demetrium  reliquerunt, 
universique  se  ad  Pyrrhum  contulerunt  ?  Quid  ? 
Lacedaemonios,  injuste  imperantes,  nonne  repente 
omnes  fere  socii  deseruerunt,  spectatoresque  se  otiosos 
praebuerunt  Leuctricae  calamitatis  ? 

VIII.  Externa  libentius,  in  tali  re,  quam  domes- 
tica,  recordor.  Verumtamen  quamdiu  imperium  po- 
puli  Romani  beneficiis  tenebatur,  non  injuriis,  bella 
aut  pro  sociis  aut  de  imperio  gerebantur ;  exitus 
erant  bellorum  aut  mites,  aut  necessarii.  Regum,  po- 
pulorum,  nationum,  portus  erat  et  refugium  senatus. 
Nostri  autem  magistratus  imperatoresque,  ex  hac  un^ 
re,  maximam  laudem  capere  studebant,  si  provincias, 
si  socios,  aequitate  et  fide  defendissent.  Itaque  illud 
patrocinium  orbis  terrae  verius,  quam  imperium,  po- 
terat  nominari.  Sensim  hanc  consuetudinem  et  disci- 
plinam  jam  antea  minuebamus ;  post  vero  Sullae 
victoriam,  penitus  amisimus.  Desitum  est  enim  vi- 
deri  quidquam  in  socios  iniquum,  cum  exstitisset  in 
cives  tanta  crudelitas.  Ergo  in  iUo  secuta  est  ho- 
nestam  causam  non  honesta  victoria.  Est  enim  ausus 
dicere,  hasta  posita,  cum  bona  in  foro  venderet  et 
bonorum  virorum,  et  locupletum,  et  certe  civium, 
prsedam  suam  se  vendere. 

Secutus  est,  qui,  in  causa  impia,  victoria  etiam 
fcediore,  non  singulorum  civium  bona  publicaret, 
sed  universas  provincias  regionesque  uno  calamitatis 
jure  comprehenderet.   Itaque,  vexatis  et  perditis  ex- 

teris  nationibus,  ad  exemplum  amissi  imperii  portari 
in  triumpho  Massiliam  vidimus,  et  ex  ea  urbe  tri- 
umphari,  sine  qua  nunquam  nostri  imperatores  ex 
Transalpinis  bellis  triumpharunt.  Multa  praeterea 
commemorarem  nefaria  in  socios,  si  hoc  uno  sol 
quidquam  vidisset  indignius.  Jure  igitur  plectimur. 
Nisi  enim  multorum  impunita  scelera  tulissemus, 
nunquam  ad  unum  tanta  pervenisset  licentia ;  a  quo 
quidem  rei  familiaris  ad  paucos,  cupiditatum  ad  mul- 
tos  improbos,  venit  haereditas. 

Nec  vero  unquam  bellorum  civilium  semen  et 
causa  deerit,  dum  homines  perditi  hastam  iUam  cru- 
entam  et  meminerint,  et  sperabunt ;  quam  P.  SuUa 
cum  vibrasset,  dictatore  propinquo  suo ;  idem,  sexto 
et  tricesimo  anno  post,  a  sceleratiore  hasta  non  re- 
cessit.  Alter  autem,  qui  in  illa  dictatura  scriba  fue- 
rat,  in  hac  fuit  quasstor  urbanus.  Ex  quo  debet  in- 
telligi,  talibus  praemiis  propositis,  nunquam  defutura 
bella  civilia.  Itaque  parietes  urbis  modo  stant  et 
manent,  iique  ipsi  jam  extrema  scelera  metuentes  •. 
rem  vero  publicam  penitus  amisimus,  atque  in  has 
clades  incidimus,  (redeundum  est  enim  ad  proposi- 
tum)  dum  metui,  quam  cari  esse  et  diligi,  maluimus. 
Quae  si  populo  Romano  injuste  imperanti  accidere 
potuerunt,  quid  debent  putare  singuli  ?  Quod  cum 
perspicuum  sit,  benevolentiae  vim  esse  magnam,  me- 
tus  imbecillam ;  sequitur,  ut  disseramus,  quibus  re- 
bus  possimus  facillime  eam,  quam  volumus,  adi- 
pisci,  cum  honore  et  fide,  caritatem. 

Sed  ea  non  pariter  omnes  egemus :  nam  ad  cujus- 
que  vitam  institutam  accommodandum  est,  a  mul- 
tisne  opus  sit,  an  satis  a  paucis,  diligi.  Certum  igi- 
tur  hoc  sit,  idque  et  primum  et  maxime  necessarium, 
familiaritates  habere  fidas  amantium  nos  amicorum, 
et  nostra  mirantium.  Haec  enim  est  una  res  prorsus, 
ut  non  multum  differat  inter  summos  et  mediocres 
viros ;  eaque  utrisque  est  propemodum  comparanda. 
Honore,  et  gloria,  et  benevolentia  civium,  fortasse 

non  ffique  omnes  egent :  sed  tamen,  si  cui  haec  sup- 
petunt,  adjuvant  aliquantum,  tum  ad  caetera,  tum 
ad  amicitias  comparandas. 

IX.  Sed  de  amicitia  alio  libro  dictum  est,  qui 
inscribitur  "  Laelius."  Nunc  dicamus  de  gloria ; 
quamquam,  ea  quoque  de  re,  duo  sunt  nostri  libri : 
sed  attingamus,  quandoquidem  ea,  in  rebus  majori- 
bus  administrandis,  adjuvat  plurimum. 

Summa  igitur  et  perfecta  gloria  constat  ex  tribus 
his:  si  diligit  multitudo;  si  fidem  habet;  si,  cum 
admiratione  quadam,  honore  nos  dignos  putat.  Hsec 
autem,  (si  est  simpliciter  brevitefque  dicendum)  qui- 
bus  rebus  [parantur]  a  singuHs,  eisdem  fere  a  multi- 
tudine.  Sed  est  alius  quoque  quidam  aditus  ad  mul- 
titudinem,  ut  in  universorum  animos  tamquam  in- 
fluere  possimus. 

Ac  primum  de  illis  tribus,  quae  ante  dixi  benevo- 
kntiae  praecepta,  videamus:  quae  quidem  beneficiis 
capitur  maxime:  secundo  autem  loco,  benefica  vo- 
luntate  benevolentia  movetur,  etiam  si  res  forte  non 
suppetit.  Vehementer  autem  amor  multitudinis  com- 
movetur  ipsa  fama  et  opinione  liberaHtatis,  benefi  - 
centiae,  justitiae,  fidei,  omniumque  earum  virtutum, 
quae  pertinent  ad  mansuetudinem  morum  ac  facili- 
tatem.  Etenim  illud  ipsum,  quod  honestum  deco- 
rumque  dicimus,  quia  per  se  nobis  placet,  animosque 
omnium  natura  et  specie  sua  commovet,  maximeque 
quasi  perlucet  ex  eis,  quas  commemoravi,  virtutibus ; 
idcirco  illos,  in  quibus  eas  virtutes  esse  remur,  a  na- 
tura  ipsa  diligere  cogimur.  Atque  hae  quidem  causae 
dihgendi  gravissimae:  possunt  enim  praeterea  non- 
nullae  esse  leviores. 

Fides  autem  ut  habeatur,  duabus  rebus  effici  po- 
tcst :  si  existimabimur  adepti  conjunctam  cum  justitia 
prudentiam.  Nam  et  iis  fidem  habemus,  quos  plus 
intelligere,  quam  nos,  arbitramur,  quosque  et  futura 
prospicere  credimus,  et,  cum  res  agatur,  in  discri- 
menque  ventum  sit,  expedire  rem,  et  consilium  ex 

tempore  capere  posse.  Hanc  enim  utilem  omnes 
existimant  veramque  prudentiam.  Justis  autem  et 
fidis  hominibus,  id  est,  bonis,  ita  fides  habetur,  ut 
nulla  sit  in  his  fraudis  injuriaeque  suspicio.  Itaque 
his  salutem  nostram,  his  fortunas,  his  Uberos,  rectis- 
sime  committi  arbitramur.  Harum  igitur  duarum, 
ad  fidem  faciendam,  justitia  plus  pollet ;  quippe  cum 
ea,  sine  prudentia,  satis  habeat  auctoritatis ;  pruden- 
tia,  sine  justitia,  nihil  valeat  ad  faciendam  fidem. 
Quo  enim  quis  versutior  et  callidior  est,  hoc  invisior 
et  suspectior,  detracta  opinione  probitatis.  Quam- 
obrem  inteUigentiae  justitia  conjuncta,  quantum  vo- 
let,  habebit,  ad  faciendam  fidem,  virium :  justitia, 
mne  prudentia,  multum  poterit :  sine  justitia,  nihil 
valebit  prudentia. 

X.  Sed,  ne  quis  sit  admiratus,  cur,  cum  inter 
omnes  philosophos  constet,  a  meque  ipso  saepe  dis- 
putatum  sit,  qui  unam  haberet,  omnes  habere  vir- 
tutes,  nunc  ita  sejungam,  quasi  possit  quisquam,  qui 
non  idem  prudens  sit,  justus  esse ;  alia  est  illa,  cum 
veritas  ipsa  Hmatur  in  disputatione,  subtilitas ;  aha, 
cum  ad  opinionem  communem  omnis  accommodatur 
oratio.  Quamobrem,  ut  vulgus,  ita  nos  hoc  loco  lo- 
quimur,  ut  ahos  fortes,  ahos  bonos  viros,  aUos  pru- 
dentes,  dicamus.  Popularibus  enim  verbis  est  agen- 
dum  et  usitatis,  cum  loquimur  de  opinione  populari : 
idque  eodem  modo  fecit  Pansetius.  Sed  ad  proposi- 
tum  revertamur. 

Erat  igitur,  ex  tribus  quae  ad  gloriam  pertinent, 
hoc  tertium,  ut,  cum  admiratione  hominum,  honore 
ab  iis  digni  judicaremur.  Admirantur  igitur  com- 
muniter  iUi  quidem  omnia,  quae  magna,  et  pr«ter 
opinionem  suam,  animadverterunt ;  separatim  autem 
in  singulis,  si  perspiciunt  nec  opinata  qugedam  bona. 
Itaque  eos  viros  suspiciunt,  maximisque  efferunt  lau- 
dibus,  in  quibus  existimant  se  excellentes  quasdam 
et  singulares  virtutes  perspicere;  despiciunt  autem 
oos,  et  contemnunt,  in  quibus  nihil  virtutis,  nihil 

animi,  nihil  nervorum,  putant.  Non  enim  omnes 
eos  contemnunt,  de  quibus  male  existimant ;  nam, 
quos  improbos,  maledicos,  fraudulentos  putant,  et  ad 
faciendam  injuriam  instructos,  eos  contemnunt  qui- 
dem  neutiquam  ;  sed  de  his  male  existimant.  Quam- 
obrem,  (ut  ante  dixi)  contemnuntur  ii,  qui  nec  sibi 
nec  alteri  (ut  dicitur) ;  in  quibus  nullus  labor,  nuUa 
industria,  nuUa  cura  est. 

Admiratione  autem  afficiuntur  ii,  qui  anteire  cas- 
teros  virtute  putantur,  et  cum  omni  carere  dedecore, 
tum  vero  iis  vitiis,  quibus  alii  non  facile  possunt  ob- 
sistere.  Nam  et  voluptates,  blandissimae  dominae, 
majores  partes  animi  a  virtute  detorquent ;  et,  dolo- 
rum  cum  admoventur  faces,  praeter  modum  plerique 
exterrentur.  Vita,  mors,  divitiae,  paupertas,  omnes 
homines  vehementissime  permovent.  Quae  qui  in 
utramque  partem  excelso  animo  magnoque  despi- 
ciunt,  cumque  aliqua  his  ampla  et  honesta  res  ob- 
jecta  est,  totos  ad  se  convertit  et  rapit ;  tum  quis  non 
admiretur  splendorem  pulchritudinemque  virtutis  ? 

XI.  Ergo  et  ha;c  animi  despicientia  admirabilita- 
tem  magnam  facit :  et  maxime  justitia  (ex  qua  una 
virtute  viri  boni  appellantur)  mirifica  quaedam  res 
multitudini  videtur ;  nec  injuria.  Nemo  enim  justus 
esse  potest,  qui  mortem,  qui  dolorem,  qui  exsilium, 
qui  egestatem,  timet,  aut  qui  ea,  quae  his  sunt  con- 
traria,  aequitati  anteponit.  Maximeque  admirantur 
eum,  qui  pecunia  non  movetur ;  quod  in  quo  viro 
perspectum  sit,  hunc  igni  spectatum  arbitrantur. 
Itaque  illa  tria,  quae  proposita  sunt  ad  gloriam, 
omnia  justitia  conficit ;  et  benevolentiam,  quod  pro- 
desse  vult  plurimis ;  et,  ob  eamdem  causam,  fidem ; 
et  admirationem,  quod  eas  res  spernit  et  negligit,  ad 
quas  plerique  inflammati  aviditate  rapiuntur. 

Ac,  mea  quidem  sententia,  omnis  ratio  atque  in- 
stitutio  vitae  adjumenta  hominum  desiderat ;  in  pri- 
misque,  ut  habeas,  quibuscum  possis  familiares  con- 
ferre  sermones ;  quod  est  difficUe,  nisi  speciem  prae 

te  boni  viri  feras.  Ergo  etiam  solitario  homini,  atque 
in  agro  vitam  agenti,  opinio  justitiee  necessaria  est ; 
eoque  etiam  magis,  quod,  [si]  eam  non  habebunt, 
injusti  habebuntur:  nullis  praesidiis  septi,  multis 
afficientur  injuriis. 

Atque  iis  etiam,  qui  vendunt,  emunt,  conducunt, 
locant,  contrahendisque  negotiis  implicantur,  justitia, 
ad  rem  gerendam,  necessaria  est ;  cujus  tanta  vis  est, 
ut  ne  illi  quidem,  qui  maleficio  et  scelere  pascuntur, 
possint,  sine  uUa  particula  justitiae,  vivere.  Nam, 
qui  eorum  cuipiam,  qui  una  latrocinantur,  furatur 
aliquid  aut  eripit,  is  sibi  ne  in  latrocinio  quidem  re- 
linquit  locum :  ille  autem,  qui  archipirata  dicitur, 
nisi  asquabiliter  praedam  dispertiat,  aut  interficiatur 
a  sociis,  aut  relinquatur.  Quinetiam  leges  latronum 
esse  dicuntur,  quibus  pareant,  quas  observent.  Ita- 
que,  propter  gequabilem  praedgs  partitionem,  et  Bar- 
dylis,  IUyrius  latro,  de  quo  est  apud  Theopompum, 
magnas  opes  habuit ;  et  multo  majores  Viriatus  Lu- 
sitanus :  cui  quidem  etiam  exercitus  nostri  impera- 
toresque  cesserunt ;  quem  C.  Laehus  (is,  qui  Sapiens 
usurpatur)  praetor  fregit,  et  comminuit;  ferocita- 
temque  ejus  ita  repressit,  ut  facile  bellum  reliquis 
traderet.  Cum  igitur  tanta  vis  justitiae  sit,  ut  ea 
€tiam  latronum  opes  firmet  atque  augeat,  quantam 
«jus  vim  inter  leges  et  judicia,  in  constituta  repu- 
blica,  fore  putamus  ? 

XII.  Mihi  quidem,  non  apud  Medos  solum,  ut 
ait  Herodotus,  sed  etiam  apud  majores  nostros, 
justitiae  fruendae  causa  videntur  olim  bene  morati 
reges  constituti.  Nam,  cum  premeretur  inops  mul- 
titudo  ab  iis  qui  majores  opes  habebant,  ad  unum 
aliquem  confugiebant,  virtute  praestantem ;  qui,  cum 
prohiberet  injuria  tenuiores,  aequitate  constituenda 
«ummos  cum  infimis  pari  jure  retinebat.  Eademque 
constituendarum  legum  fuit  causa,  quae  regum.  Jus 
«nim  semper  quaesitum  est  aequabUe:  neque  enim 
aliter  esset  jus.    Id  si  ab  uno  justo  et  bono  yiro  con- 

sequebantur,  eo  erant  contenti.  Cum  id  minus  con- 
tingeret,  leges  sunt  inventae,  quse  cum  omnibus  sem- 
per  una  atque  eadem  voce  loquerentur.  Ergo  hoc 
quidem  perspicuum  est,  eos  ad  imperandum  deligi 
solitos,  quorum  de  justitia  magna  esset  opinio  mul- 
titudinis.  Adjuncto  vero,  ut  iidem  etiam  prudentes 
haberentur,  nihil  erat,  quod  homines  his  auctoribus 
non  posse  consequi  se  arbitrarentur.  Omni  igitur  ra- 
tione  colenda  et  retinenda  justitia  est,  tum  ipsa  prop- 
ter  sese  (nam  aliter  justitia  non  esset),  tum  propter 
amplificationem  honoris  et  gloriae.  Sed,  ut  pecunise 
non  quaerendge  solum  ratio  est,  sed  etiam  collocandae, 
quae  perpetuos  sumtus  suppeditet,  nec  solum  neces- 
sarios,  sed  etiam  liberales ;  sic  gloria  et  quaerenda  et 
collocanda  ratione  est. 

Quamquam  praeclare  Socrates  hanc  viam  ad  glo- 
riam  proximam,  et  quasi  compendiariam,  dicebat 
esse,  si  quis  id  ageret,  ut,  qualis  haberi  vellet,  talis 
esset.  Quod  si  qui  simulatione,  et  inani  ostentatione, 
et  ficto  non  modo  sermone,  sed  etiam  vultu,  stabilem 
se  gloriam  consequi  posse  rentur,  vehementer  errant. 
Vera  gloria  radices  agit,  atque  etiam  propagatur : 
ficta  omnia  celeriter,  tamquam  flosculi,  decidunt; 
nec  simulatum  potest  quidquam  esse  diutumum. 
Testes  sunt  permulti  in  utramque  partem  :  sed,  bre- 
vitatis  causa,  familia  erimus  contenti  una.  Ti.  enim 
Gracchus,  P.  F.  tamdiu  laudabitur,  dum  memoria 
rerum  Romanarum  manebit:  at  ejus  filii  nec  vivi 
probabantur  bonis,  et  mortui  numerum  obtinent  jure 
caesorum. 

XIII.  Qui  igitur  adipisci  veram  gloriam  volet, 
justitiae  fungatur  officiis.  Ea  quae  essent,  dictum  est 
]ibro  superiore. 

Sed,  ut  facillime,  quales  simus,  tales  esse  videa- 
mur,  etsi  in  eo  ipso  vis  maxima  est,  ut  simus  ii  qui 
haberi  velimus,  tamen  quaedam  praecepta  danda  sunt. 
Nam,  si  quis  ab  ineunte  aetate  habet  causam  celebri- 
tatis  et  nominis,  aut  a  patre  acceptam  (quod  tibi, 

mi  Cicero,  arbitror  contigisse),  aut  aliquo  casu  atque 
fortuna ;  in  hunc  oculi  omnium  conjiciuntur ;  atque 
in  eum,  quid  agat,  quemadmodum  vivat,  inquiritur : 
et,  tamquam  in  clarissima  luce  versetur,  ita  nuUum 
obscurum  potest  nec  dictum  ejus  esse,  nec  factum. 
Quorum  autem  prima  aetas,  propter  humilitatem  et 
obscuritatem,  in  hominum  ignoratione  versatur ;  hi, 
simul  ac  juvenes  esse  coeperunt,  magna  spectare,  et 
ad  ea  rectis  studiis  debent  contendere :  quod  eo  fir- 
miore  animo  facient,  quia  non  modo  non  invidetur 
illi  aetati,  verum  etiam  favetur. 

Prima  igitur  est  adolescenti  commendatio  ad  glo- 
riam,  si  qua  ex  bellicis  rebus  comparari  potest ;  in 
qua  multi  apud  majores  nostros  exstiterunt :  semper 
enim  fere  bella  gerebantur.  Tua  autem  ajtas  incidit 
in  id  bellum,  cujus  altera  pars  sceleris  nimium  ha- 
buit,  altera  felicitatis  parum.  Quo  tamen  in  bello, 
cum  te  Pompeius  alae  alteri  praefecisset,  magnam 
laudem,  et  a  summo  viro  et  ab  exercitu,  conseque- 
bare,  equitando,  jaculando,  omni  mihtari  labore  to- 
lerando.  Atque  ea  quidem  tua  laus  pariter  cum  re- 
publica  cecidit :  mihi  autem  hsec  oratio  suscepta  non 
de  te  est,  sed  de  genere  toto :  quamobrem  pergamus 
ad  ea,  quae  restant. 

Ut  igitur,  in  reliquis  rebus,  multo  majora  sunt 
opera  animi,  quam  corporis ;  sic  hae  res,  quas  perse- 
quimur  ingenio  ac  ratione,  graviores  sunt,  quam  illae, 
quas  viribus.  Prima  igitur  commendatio  proficiscitur 
a  modestia,  tum  pietate  in  parentes,  tum  in  suos  be- 
nevolentia.  FaciUime  autem  et  in  optimam  partem 
cognoscuntur  adolescentes,  qui  se  ad  claros  et  sa- 
pientes  viros,  bene  consulentes  reipubhcae,  contule- 
runt :  quibuscum  si  frequentes  sunt,  opinionem  affe- 
runt  populo,  eorum  fore  simQes,  quos  sibi  ipsi  dele- 
gerint  ad  imitandum. 

P.  Rutilii  adolescentiam,  ad  opinionem  et  inno- 
centiae  et  juris  scientiae,  P.  Mucii  commendavit  do- 
mus.  Nam  L.  quidem  Crassus,  cum  esset  admodum 

adolescens,  non  aliunde  mutuatus  est,  sed  sibi  ipse 
peperit  maximam  laudem  ex  illa  accusatione  nobili 
et  gloriosa :  et,  qua  setate,  qui  exercentur,  laude  affici 
solent,  (ut  de  Demosthene  accepimus)  ea  aetate  L. 
Crassus  ostendit,  id  se  in  foro  optime  jam  facere, 
quod  etiam  tum  poterat  domi  cum  laude  meditari. 

XIV.  Sed,  cum  duplex  ratio  sit  orationis,  quarum 
in  altera  sermo  sit,  in  altera  contentio ;  non  est  id 
quidem  dubium,  quin  contentio  orationis  majorem 
vim  habeat  ad  gloriam  :  ea  est  enim,  quam  elo' 
quentiam  dicimus.  Sed  tamen  difficile  dictu  est, 
quantopere  conciliet  animos  hominum  comitas  afFa- 
bilitasque  sermonis.  Exstant  epistolee,  et  Philippi  ad 
Alexandrum,  et  Antipatri  ad  Cassandrum,  et  Anti- 
goni  ad  Philippum  fiUum,  trium  prudentissimorum, 
(sic  enim  accepimus)  quibus  praecipiunt,  ut  oratione 
benigna  multitudinis  animos  ad  benevolentiam  alli- 
ciant,  militesque  blande  appeUando  deleniant.  Quae 
autem  in  multitudine  cum  contentione  habetur  ora- 
tio,  ea  saepe  universam  excitat.  Magna  est  enim  ad- 
miratio  copiose  sapienterque  dicentis ;  quem  qui  au- 
diunt,  intelligere  etiam  et  sapere  plus  quam  caete- 
ros,  arbitrantur.  Si  vero  inest  in  oratione  mixta  mo- 
destias  gravitas,  nil  admirabilius  fieri  potest ;  eoque 
magis,  si  ea  sunt  in  adolescente. 

Sed,  cum  sint  plura  causarum  genera,  quae  elo- 
quentiam  desiderant,  multique  in  nostra  republica 
adolescentes,  et  apud  judices  et  apud  senatum  di- 
cendo,  laudem  assecuti  sint ;  maxima  admiratio  est 
in  judiciis :  quorum  ratio  duplex  est :  nam  ex  accu- 
satione  et  defensione  constat ;  quarum  etsi  laudabi- 
lior  est  defensio,  tamen  etiam  accusatio  probata  per- 
saepe  est.  Dixi  paulo  ante  de  Crasso.  Idem  fecit 
adolescens  M.  Antonius :  etiam  P.  Sulpicii  eloquen- 
tiam  accusatio  iUustravit,  cum  seditiosum  et  inutilem 
civem,  C.  Norbanum,  in  judicium  vocavit.  Sed  hoc 
quidem  non  est  saepe  faciendum,  nec  unquam,  nisi 
aut  reipublicae  causa,  ut  ii,  quos  ante  dixi ;  aut  ul- 

ciscendi,  ut  duo  Luculli ;  aut  patrocinio,  ut  nos  pro 
Siculis,  [pro  Sardis ;  pro  M.  Albucio  Julius.]  In 
accusando  etiam  M'  Aquilio,  L.  Fufii  cognita  in- 
dustria  est.  Semel  igitur,  aut  non  saspe  certe:  sin 
erit,  cui  faciendum  sit  sfepius,  reipublicae*tribuat  hoe 
muneris,  cujus  inimicos  ulcisci  saepius,  non  est  repre- 
hendendum.  Modus  tamen  adsit :  duri  enim  homi- 
nis,  vel  potius  vix  hominis,  videtur,  periculum  capitis 
inferre  multis.  Id  cum  periculosum  ipsi  est,  tum 
etiam  sordidum  ad  famam,  committere,  ut  accusator 
nominere ;  quod  contigit  M.  Bruto,  summo  genere 
nato,  illius  filio,  qui  juris  civilis  in  primis  peritus 
fuit. 

Atque  etiam  hoc  praeceptum  officii  diligenter  te- 
nendum  est,  ne  quem  unquam  innocentem  judicio 
capitis  arcessas :  id  enim  sine  scelere  fieri  nullo  pac- 
to  potest.  Nam  quid  est  tam  inhumanum,  quam  elo- 
quentiam,  a  natura,  ad  salutem  hominum  et  ad  con- 
servationem,  datam,  ad  bonorum  pestem  perniciem- 
que  convertere  ?  Nec  tamen,  ut  hoc  fugiendum  est, 
ita  habendum  est  religioni,  nocentem  aUquando,  mo- 
do  ne  nefarium  impiumque,  defendere.  Vult  hoc 
multitudo ;  patitur  consuetudo ;  fert  etiam  humani- 
tas.  Judicis  est,  semper  in  causis  verum  sequi ;  pa- 
troni,  nonnunquam  verisimile,  etiam  si  minus  sit  ve- 
rum,  defendere :  quod  scribere  (praesertim  cum  de 
philosophia  scriberem)  non  auderem,  nisi  idem  pla- 
ceret  gravissimo  Stoicorum,  Panaetio.  Maxime  au- 
tem  et  gloria  paritur  et  gratia  defensionibus ;  eoque 
major,  si  quando  accidit,  ut  ei  subveniatur,  qui  po- 
tentis  alicujus  opibus  circumveniri  urgerique  videa- 
tur  :  ut  nos  et  saepe  ahas,  et  adolescentes,  contra  L. 
Sullae  dominantis  opes,  pro  S.  Roscio  Amerino  feci- 
mus :  quae,  ut  scis,  exstat  oratio. 

XV.  Sed,  expositis  adolescentium  officiis  quae  va- 
leant  ad  gloriam  adipiscendam,  deinceps  de  benefi- 
centia  ac  liberalitate  dicendum  est ;  cujus  est  ratio 
duplex  :    nam  aut  opera  benigne  fit  indigentibus, 

aut  pecunia.  Facilior  est  haBC  posterior,  locupleti 
pra^sertim :  sed  illa  lautior  ac  splendidior,  et  vira 
forti  claroque  dignior.  Quamquam  enim  in  utroque 
inest  gratificandi  liberalis  voluntas,  tamen  altera  ex 
arca,  altera  ex  virtute,  depromitur :  largitioque, 
quae  fit  ex  re  familiari,  fontem  ipsum  benignitatis 
exhaurit.  Ita  benignitate  benignitas  toUitur ;  qua 
quo  in  plures  usus  sis,  eo  minus  in  multos  uti  possis. 

At,  qui  opera,  id  est,  virtute  et  industria,  benefici 
et  liberales  erunt,  primum,  quo  pluribus  profuerint, 
eo  plures  ad  benigne  faciendum  adjutores  habebunt : 
deinde,  consuetudine  beneficentiae,  paratiores  erunt, 
et  tamquam  exercitatiores,  ad  bene  de  multis  prome- 
rendum.  Praeclare  epistola  quadam  Alexandrum 
filium  Philippus  accusat,  quod  largitione  benevo- 
lentiam  JVIacedonum  consectetur.  "  Quae  te  (ma- 
lum  !)"  inquit,  ''  ratio  in  istam  spem  induxit,  ut  eos 
tibi  fideles  putares  fore,  quos  pecunia  corruprsses  ? 
An  tu  id  agis,  ut  Macedones,  non  te  regem  suum, 
sed  ministrum  et  praebitorem,  sperent  fore  ?"  Bene 
ministrum  et  praebitorem,  quia  sordidum  regi ;  me- 
lius  etiam,  quod  largitionem  corruptelam  esse  dixit. 
Fit  enim  deterior,  qui  accipit,  atque  ad  idem  semper 
exspectandum  paraiior.  Hoc  ille  filio  :  sed  praecep- 
tum  putemus  omnibus.  Quamobrem  id  quidem  non 
dubium  est,  quin  illa  benignitas,  quae  constet  ex  ope- 
ra  et  industria,  et  honestior  sit,  et  latius  pateat,  et 
possit  prodesse  pluribus. 

Nonnunquam  tamen  est  largiendum  ;  nec  hoc  be- 
nignitatis  genus  omnino  repudiandum  est ;  et  saepe 
idoneis  hominibus  indigentibus  de  re  familiari  im- 
pertiendum ;  sed  diligenter,  atque  moderate.  Multi 
enim  patrimonia  effuderunt,  inconsulte  largiendo. 
Quid  autem  est  stultius,  quam,  quod  libenter  facias, 
curare,  ut  id  diutius  facere  non  possis  ?  Atque  etiam 
sequuntur  largitionem  rapinae.  Cum  enun  dando 
egere  coeperint,  alienis  bonis  manus  afferre  coguntur. 
Ita,  cum,  benevolentiae  comparandsB  causa,  benefici 

esse  velint,  non  tanta  studia  assequuntur  eorum  qui- 
bus  dederunt,  quanta  odia  eorum  quibus  ademerunt. 
Quamobrem  nec  ita  claudenda  est  res  familiaris,  ut 
eam  benignitas  aperire  non  possit ;  nec  ita  reseranda, 
ut  pateat  omnibus.  Modus  adhibeatur,  isque  refe- 
ratur  ad  facultates.  Omnino  meminisse  debemus  id, 
quod,  a  nostris  hominibus  saepissime  usurpatum,  jam 
in  proverbii  consuetudinem  venit,  "  largitionem  fun- 
dum  non  habere."  Etenim  quis  potest  modus  esse, 
cum  et  idem,  qui  consuerunt,  et  idem  illud  alii,  desi- 
derent  ? 

XVI.  Omnino  duo  sunt  genera  largorum,  quo- 

rum  alteri  prodigi,  alteri  liberales.  Prodigi,  qui  epu- 

lis,  et   viscerationibus,   et  gladiatorum  muneribus, 

ludorum   venationumque    apparatu,  pecunias  pro- 

fundunt  in  eas  res,  quarum  memoriam  aut  brevem, 

aut  nullam  omnino,  sint  relicturi.    Liberales  autem, 

qui  suis  facultatibus  aut  captos  a  praedonibus  redi- 

munt,  aut  aes  alienum  suscipiunt  amicorum,  aut  in 

filiarum  coUocatione  adjuvant,  aut   opitulantur    in 

re  vel  quaerenda  vel  augenda.    Itaque  miror,  quid  in 

mentem  venerit  Theophrasto,  in  eo  libro,  quem  de 

Divitiis  scripsit,  in  quo  multa  praeclare ;  illud  absurde : 

est  enim  multus  in  laudanda  magnificentia  et  appa- 

ratione  popularium  munerum  ;  taliumque  sumtuum 

facultatem  fructum  divitiarum  putat.    Mihi  autera 

iUe  fructus  liberalitatis,  cujus  exempla  pauca  posui, 

multo  et  major  videtur  et  certior.  Quanto  Aristoteles 

gravius  et  verius  nos  reprehendit,  qui  has  pecunia- 

rum  efFusiones  [non]  admiremur,  quae  fiunt  ad  multi- 

tudinem  deleniendam  !  At,  ii,  qui  ab  hoste  obsiden- 

tur,  si  emere  aquae  sextarium  mina  cogantur,  hoc 

primo  mcredibile  nobis  videri,  omnesque  mirari: 

sed,  cum  attenderint,  veniam  necessitati  dare :  in  his 

immanibus  jacturis,  infinitisque  sumtibus,  nihil  nos 

magnopere  mirari;  cum  praesertim  nec  necessitati 

subveniatur,  nec  dignitas  augeatur ;  ipsaque  illa  de^ 

lectatio  multitudinis  sit  ad  breve  exiguumque  tem- 


DE  OFFICIIS,  LiB.  IL  Cap.  I7.      277 

pus ;  eaque  a  levissimo  quoque :  in  quo  tamen  ipso, 
una  cum  sadetate,  memoria  quoque  moriatur  volup- 
tatis.  Bene  etiam  colligit,  haec  pueris,  et  muliercu- 
lis,  et  servis,  et  servorum  simillimis  liberis,  esse  gra- 
ta ;  gravi  vero  homini,  et  ea,  quae  fiant,  judicio  cer- 
to  ponderanti,  probari  posse  nuUo  modo. 

Quamquam  intelligo,  in  nostra  civitate  inveterasse 
jam  a  bonis  temporibus,  ut  splendor  cedilitatum  ab 
optimis  viris  postuletur.  Itaque  et  P.  Crassus,  cum 
cognomine  Dives,  tum  copiis,  functus  est  aedilicio 
maximo  munere.  Et,  paulo  post,  L.  Crassus,  cum 
omnium  hominum  moderatissimo  Q.  Mucio,  magni.. 
ficentissima  aedilitate  functus  est:  deinde  C.  Clau- 
dius,  Appii  fiHus :  multi  post,  Luculli,  Hortensius, 
Silanus.  Omnes  autem  P.  Lentulus,  me  consule, 
vicit  superiores.  Hunc  est  Scaurus  imitatus.  Magni- 
ficentissima  vero  nostri  Pompeii  munera  secundo 
consulatu  :  in  quibus  omnibus,  quid  mihi  placeat, 
vides. 

XVII.  Vitanda  tamen  est  suspicio  avaritiae.  Ma- 
merco,  homini  ditissimo,  praetermissio  aedilitatis  con- 
sulatiis  repulsam  attulit.  Quare  et,  si  postulatur 
a  populo,  bonis  viris  si  non  desiderantibus,  attamen 
approbantibus,  faciendum  est,  modo  pro  facultatibus ; 
nos  ipsi  ut  fecimus  :  et,  siquando  aliqua  res  major 
atque  utilior  populari  largitione  acquiritur  ;  ut  Ores* 
ti  nuper  prandia  in  semitis,  decumas  nomine,  magno 
honori  fuerunt.  Ne  M.  quidem  Seio  vitio  datum  est, 
quod,  in  [annonae]  caritate,  asse  modium  populo  dedit. 
Magna  enim  se  et  inveterata  invidia,  nec  turpi  jac- 
tura  (quando  erat  asdilis),  nec  maxima,  liberavit.  Sed 
honori  summo  nuper  nostro  Miloni  fuit,  quod  gla- 
diatoribus  emtis  reipublicae  causa,  quae  salute  nostra 
continebatur,  omnes  P.  Clodii  conatus  furoresque 
compressit.  Causa  igitur  largitionis  est,  si  aut  neces- 
se  est,  aut  utile. 

In  his  autem  ipsis,  mediocritatis  regula  optima 
est.  L.  quidem  Philippus,  Q.  F.  magno  vir  ingenio, 

in  primisque  clarus,  gloriari  solebat,  ee  sine  uUo 
munere  adeptum  esse  omnia,  quae  haberentur  am- 
plissima.  Dicebat  idem  C.  Curio.  Nobis  quoque 
licet  in  hoc  quodammodo  gloriari.  Nam,  pro  ampli- 
tudine  honorum  quos  cunctis  sufFragiis  adepti  sumus 
nostro  quidem  anno  (quod  contigit  eorum  nemini 
quos  modo  nominavi),  sane  exiguus  sumtus  aedilitatis 
fuit. 

Atque  etiam  illse  impensae  meliores,  muri,  navalia, 
portus,  aquarum  ductus,  omniaque,  quae  ad  usum 
reipublicae  pertinent.  Quamquam,  quod  praesens  tam- 
quam  in  manum  datur,  jucundius  est ;  tamen  haec 
in  posterum  gratiora.  Theatra,  porticus,  nova  tem- 
pla,  verecundius  reprehendo,  propter  Pompeium : 
sed  doctissimi  non  probant,  ut  et  hic  ipse  Panaetius, 
quem  multum  in  his  libris  secutus  sum,  non  inter- 
pretatus ;  et  Phalereus  Demetrius,  qui  Periclem,  prin- 
cipem  Graeciae,  vituperat,  quod  tantam  pecuniam  in 
praeclara  illa  propylaea  conjecerit.  Sed  de  hoc  genere 
toto,  in  iis  libris,  quos  de  Republica  scripsi,  diligenter 
est  disputatum.  Tota  igitur  ratio  talium  largitionum 
genere  vitiosa  est,  temporibus  necessaria;  et  tum 
ipsa  et  ad  facultates  accommodanda,  et  mediocritate 
moderanda  est. 

XVIII.  In  illo  autem  altero  genere  largiendi, 
quod  a  liberalitate  proficiscitur,  non  uno  modo  in 
disparibus  causis  afFecti  esse  debemus. 

Alia  causa  est  ejus  qui  calamitate  premitur,  et  ejus 
qui  res  meUores  quaerit,  nuUis  suis  rebus  adversis. 
Propensior  benignitas  esse  debebit  in  calamitosos, 
nisi  forte  erunt  digni  calamitate.  In  iis  tamen  qui 
se  adjuvari  volent,  non  ut  ne  affligantur,  sed  ut  al- 
tiorem  gradum  adscendant,  restricti  omnino  esse 
nullo  modo  debemus ;  sed,  in  deligendis  idoneis, 
judicium  et  diligentiam  adhibere;  nam  praeclare 
Ennius : 

"  Benefacta  male  locata,  malefacta  arbitror." 

Quod  autem  tributum  est  bono  viro  et  grato,  in  eo 
cum  ex  ipso  fructus  est,  tum  etiam  ex  caeteris.  Te- 
meritate  enim  remota,  gratissima  est  liberalitas :  eo- 
que  eam  studiosius  plerique  laudant,  quod  summi 
cujusque  bonitas  commune  perfugium  est  omnium. 
Danda  igitur  opera  est,  ut  his  beneficiis  quam  pluri- 
mos  afficiamus,  quorum  memoria  liberis  posterisque 
prodatur,  ut  iis  ingratis  esse  non  liceat.  Omnes  enim 
immemorem  beneficii  oderunt ;  eamque  injuriam  in 
deterrenda  liberalitate  sibi  etiam  fieri,  eumque,  qui 
faciat,  communem  hostem  tenuiorum  putant. 

Atque  haec  benignitas  etiam  reipubUcae  utilis  est, 
redimi  e  servitute  captos,  locupletari  tenuiores  ;  quod 
quidem  vulgo  solitum  fieri  ab  ordine  nostro  in  ora- 
tione  Crassi  scriptum  copiose  videmus.  Hanc  ergo 
consuetudinem  benignitatis  largitioni  munerum  longe 
antepono.  Hasc  est  gravium  hominum  atque  mag- 
norum ;  iUa  quasi  assentatorum  populi,  multitudinis 
levitatem  voluptate  quasi  titillantium. 

Conveniet  autem,  cum  in  dando  munificum  esse, 
tum  in  exigendo  non  acerbum  :  in  omnique  re  con- 
trahenda,  vendendo,  emendo,  conducendo,  locando, 
vicinitatibus  et  confiniis,  aequum  et  facilem ;  multa 
muhis  de  jure  suo  cedentem ;  a  litibus  vero,  quan- 
tum  liceat,  et  nescio  an  paulo  plus  etiam  quam  Hceat, 
abhorrentem.  Est  enim  non  modo  liberale,  paulum 
nonnunquam  de  suo  jure  decedere,  sed  interdum 
etiam  fructuosum.  Habenda  autem  est  ratio  rei  fa- 
miliaris,  quam  quidem  dilabi  sinere,  flagitiosum  est ; 
sed  ita,  ut  illiberalitatis  avaritiaeque  absit  suspicio. 
Posse  enim  hberalitate  uti,  non  spoliantem  se  patri- 
monio,  nimirum  is  est  pecunia  fructus  maximus. 
Recte  etiam  a  Theophrasto  est  laudata  hospitalitas. 
Est  enim,  ut  mihi  quidem  videtur,  valde  decorum, 
patere  domos  hominum  illustrium  illustribus  hospi- 
tibus:  idque  etiam  reipublicae  est  ornamento,  ho- 
mines  externos  hoc  liberaUtatis  genere  in  urbe  nostra 
non  egere.  Est  autem  etiam  vehementer  utile  iis  qui 

honeste  posse  multum  volunt,  per  hospites  apud  ex- 
ternos  populos  valere  opibus  et  gratia.  Theophrastus 
quidem  scribit,  Cimonem  Athenis  etiam  in  suos  cu- 
riales  Laciadas  hospitalem  fuisse :  ita  enim  institu- 
isse,  et  villicis  imperavisse,  ut  omnia  praeberentur, 
quicumque  Laciades  in  villam  suam  divertisset 

XIX.  Qu£B  autem  opera,  non  largitione,  bene- 
ficia  dantur,  hsec  tum  in  universam  rempubhcam, 
tum  in  singulos  cives,  conferuntur.  Nam  in  jure  ca- 
vere,  consilio  juvare,  atque  hoc  scientiae  genere  pro- 
desse  quam  plurimis,  vehementer  et  ad  opes  augen- 
das  pertinet,  et  ad  gratiam.  Itaque,  cum  multa  prae- 
clara  majorum,  tum  quod  optime  constituti  juris 
civilis  summo  semper  in  honore  fuit  cognitio  atque 
interpretatio  (quam  quidem,  ante  hanc  confusionem 
temporum,  in  possessione  sua  principes  retinuerunt)  ; 
nunc,  ut  honores,  ut  omnes  dignitatis  gradus,  sic  hu- 
jus  scientiss  splendor  deletus  est :  idque  eo  indignius, 
quod  eo  tempore  hoc  contigit,  cum  is  esset,  qui  omnes 
superiores,  quibus  honore  par  esset,  scientia  facile 
vicisset.  Hcec  igitur  opera  grata  multis,  et  ad  bene- 
ficiis  obstringendos  homines  accommodata. 

Atque  huic  arti  finitima  est  dicendi  gravior  facul- 
tas,  et  gratior,  et  ornatior.  Quid  enim  eloquentia 
praestabiHus,  vel  admiratione  audientium,  vel  spe 
indigentium,  vel  eorum,  qui  defensi  sunt,  gratia  ? 
Huic  quoque  ergo  a  majoribus  nostris  est,  in  toga, 
dignitatis  principatus  datus.  Diserti  igitur  homi- 
nis,  et  facile  laborantis,  quodque  in  patriis  est  mori- 
bus,  multorum  causas,  et  non  gravate,  et  gratuito 
defendentis,  beneficia  et  patrocinia  late  patent. 

Admonebat  me  res,  ut  hoc  quoque  loco  intermissio- 
nem  eloquentias,  ne  dicam  interitum,  deplorarem  ;  ni 
vererer,  ne  de  meipso  aUquid  viderer  queri.  Sed  tamen 
videmus,  quibus  exstinctis  oratoribus,  quam  in  pau- 
cis  spes,  quanto  in  paucioribus  facultas,  quam  in 
multis  sit  audacia.  Cum  autem  omnes  non  possint, 
ne  multi  quidem,  aut  jurisperiti  esse  aut  diserti ; 

licet  tamen  oper^  prodesse  multis,  beneficia  peten- 
tem,  commendantem  judicibus  et  magistratibus,  vi- 
gilantem  pro  re  alterius,  eos  ipsos,  qui  autconsulun- 
tur  aut  defendunt,  rogantem ;  quod  qui  faciunt,  plu- 
rimum  gratiae  consequuntur ;  latissimeque  eorum 
manat  industria. 

Jam  illud  non  sunt  admonendi,  (est  enim  in  promtu) 
ut  animum  advertant,  cum  juvare  alios  velint,  ne  quos 
offendant.  Saepe  enim  aut  eos  laedunt  quos  non  de- 
bent,  aut  eos  quos  non  expedit;  si  imprudentes, 
negligentiae  est ;  si  scientes,  temeritatis.  Utendum 
etiam  est  excusatione  adversus  eos  quos  invitus  of- 
fendas,  quacumque  possis,  quare  id,  quod  feceris, 
necesse  fuerit,  nec  aliter  facere  potueris  :  caeterisque 
operis  et  officiis  erit,  quod  violatum  est,  compen- 
sandum. 

XX.  Sed  cum,  in  hominibus  juvandis,  aut  mores 
spectari,  aut  fortuna  soleat ;  dictu  quidem  est  pro- 
clive,  itaque  vulgo  loquuntur,  se,  in  beneficiis  collo- 
candis,  mores  hominum,  non  fortunam,  sequi.  Ho- 
nesta  oratio  est.  Sed  quis  est  tandem,  qui  inopis  et 
optimi  viri  causas  non  anteponat,  in  opera  danda, 
gratiam  fortunati  et  potentis  ?  A  quo  enim  expedi- 
tior  et  celerior  remuneratio  fore  videtur,  in  eum  fere 
est  voluntas  nostra  propensior.  Sed  animadvertendum 
est  diligentius,  quae  natura  rerum  sit.  Nimirum 
enim  inops  ille,  si  bonus  est  vir,  etiam  si  referre  gra- 
tiam  non  potest,  habere  certe  potest.  Commode  au- 
tem,  quicumque  dixit,  "  pecuniam  qui  habeat,  non 
reddidisse ;  qui  reddiderit,  non  habere ;  gratiam  au- 
tem,  et  qui  retulerit,  habere,  et  qui  habeat,  retulisse." 
At,  qui  se  locupletes,  honoratos,  beatos  putant,  hi 
ne  obligari  quidem  beneficio  volunt.  Quin  etiam  be- 
neficium  se  dedisse  arbitrantur,  cum  ipsi  quamvis 
magnum  aliquod  acceperint :  atque  etiam  a  se  postu- 
lari  aut  exspectari  aliquid  suspicantur:  patrocinio 
vero  se  usos,  et  clientes  appellari,  mortis  instar  pu- 
tant.  At  vero  ille  tenuis,  cum,  quidquid  factum  sit, 

se  spectatum,  non  fortunam,  putet,  non  modo  illi 
qui  est  meritus,  sed  etiam  illis  a  quibus  exspectat, 
(eget  enim  multis)  gratum  se  videri  studet.  Neque 
vero  verbis  auget  suum  munus,  si  quo  forte  fungi- 
tur,  sed  etiam  extenuat.  Videndumque  illud  est, 
quod,  si  opulentum  fortunatumque  defenderis,  in  illo 
uno,  aut  forte  in  liberis  ejus,  manet  gratia :  sin  au- 
tem  inopem,  probum  tamen  et  modestum,  omnes 
non  improbi  humiles  (quse  magna  in  populo  multitu- 
do  est)  praesidium  sibi  paratum  vident.  Quamobrem 
melius  apud  bonos,  quam  apud  fortunatos,  benefi- 
cium  collocari  puto. 

Danda  omnino  opera  est,  ut  omni  generi  satisfa- 
cere  possimus.  Sed,  si  res  in  contentionem  veniet, 
nimirum  Themistocles  est  auctor  adhibendus ;  qui, 
cum  consuleretur,  utrum  bono  viro  pauperi,  an  mi- 
nus  probato  diviti,  filiam  collocaret;  "  Ego  vero," 
inquit,  "  malo  virum,  qui  pecunia  egeat,  quam  pe- 
cuniam,  quas  viro."  Sed  corrupti  mores  depravatique 
sunt  admiratione  divitiarum;  quarum  magnitudo 
quid  ad  unumquemque  nostrum  pertinet  ?  Illum 
fortasse  adjuvat,  qui  habet :  ne  id  quidem  semper  : 
sed  fac  juvare:  utentior  sane  sit;  honestior  vero 
quomodo  ?  Quod  si  etiam  bonus  erit  vir,  ne  impe- 
diant  divitiae,  quo  minus  juvetur,  modo  ne  adju- 
vent:  sitque  omne  judicium,  non  quam  locuples, 
sed  qualis,  quisque  sit. 

Extremum  autem  praeceptum,  in  beneficiis  opera- 
que  danda,  est,  ne  quid  contra  aBquitatem  contendas, 
ne  quid  pro  injuria.  Fundamentum  enim  perpetuae 
commendationis  et  famae  est  justitia,  sine  qua  nihil 
potest  esse  laudabile. 

XXI.  Sed,  quoniam  de  eo  genere  beneficiorum 
dictum  est,  qua?  ad  singulos  spectant;  deinceps  de 
iis  quae  ad  universos,  quasque  ad  rempublicam  per- 
tinent,  disputandum  est.  Eorum  autem  ipsorum  par- 
tim  ejusmodi  sunt,  ut  ad  universos  cives  pertineant, 
partim  singulos  ut  attingant,  quae  sunt  etiam  gratiora. 

Danda  est  opera  omnino,  si  possit,  utrisque,  nec  mi- 
nus,  ut  etiam  singulis  consulatur,  sed  ita,  ut  ea  res 
aut  prosit,  aut  certe  non  obsit,  reipublicag.  C.  Gracchi 
frumentaria  magna  largitio ;  exhauriebat  igitur  aera- 
rium  :  modica  M.  Octavii,  et  reipublicae  tolerabilis, 
et  plebi  necessaria ;  ergo  et  civibus  et  reipublicae  sa- 
lutaris. 

In  primis  autem  videndum  erit  ei,  qui  rempubli- 
cam  administrabit,  ut  suum  quisque  teneat,  neque 
de  bonis  privatorum  publice  diminutio  fiat.  Perni- 
ciose  enim  Philippus  in  tribunatu,  cum  legem  agra- 
riam  ferret  (quam  tamen  antiquari  facile  passus  est, 
et  in  eo  vehementer  se  moderatum  prgebuit) ;  sed 
cum,  in  agendo,  multa  populariter,  tum  illud  male, 
*'  non  esse  in  civitate  duo  millia  hominum,  qui  rem 
haberent."  Capitalis  oratio,  et  ad  aequationem  bono- 
rum  pertinens;  qua  peste  quae  potest  esse  major? 
Hanc  enim  ob  causam  maxime,  ut  sua  tenerent, 
respublicae  civitatesque  constitutee  sunt.  Nam,  etsi, 
duce  natura,  congregabantur  homines,  tamen,  spe 
custodiae  rerum  suarum,  urbium  praesidia  quaerebant. 

Danda  etiam  opera  est,  ne  (quod  apud  majores 
nostros  saepe  fiebat,  propter  aerarii  tenuitatem,  assi" 
duitatemque  bellorum)  tributum  sit  conferendum ; 
idque  ne  eveniat,  multo  ante  erit  providendum.  Sin 
qua  necessitas  hujus  muneris  alicui  reipublicae  obve;. 
nerit :  (malo  enim  alteri  quam  nostrae  ominari ;  ne- 
que  tamen  de  nostra,  sed  de  omni  republica  disputo) 
danda  erit  opera,  ut  omnes  inteUigant,  (sisalvi  esse 
veUnt)  necessitati  esse  parendum. 

Atque  etiam  omnes,  qui  rempubUcam  guberna- 
bunt,  consulere  debebunt,  ut  earum  rerum  copia  sit, 
quae  sunt  necessariae.  Quarum  quaUs  comparatio 
fieri  soleat  et  debeat,  non  est  necesse  disputare :  est 
enim  in  promtu :  tantum  locus  attingendus  fuit. 

Caput  autem  est  in  omni  procuratione  negotii  et 
muneris  pubUci,  ut  avaritiae  peUatur  etiam  minima 

suspicio.  "  Utinam,"  inquit  C.  Pontius  Samnis, 
'^  ad  illa  tempora  me  fortuna  reservasset,  et  tum 
essem  natus,  siquando  Romani  dona  accipere  coepis- 
sent !  non  essem  passus  diutius  eos  imperare."  Nae, 
illi  multa  saecula  exspectanda  fuerunt :  modo  enim 
hoc  malum  in  hanc  rempubUcam  invasit :  itaque  fa- 
cile  patior  tum  potius  Pontium  fuisse,  siquidem  in 
illo  tantum  fuit  roboris.  Nondum  centum  et  decem 
anni  sunt,  cum  de  pecuniis  repetundis  a  L.  Pisone 
lata  est  lex,  nulla  antea  cum  fuisset.  At  vero  postea 
tot  leges,  et  proximae  quaeque  duriores;  tot  rei,  tot 
damnati ;  tantum  Itahcum  bellum  propter  judicio- 
rum  metum  excitatum;  tanta,  sublatis  legibus  et 
judiciis,  expilatio  direptioque  sociorum,  ut  unbeciUi- 
tate  ahorum,  non  nostra  virtute,  valeamus. 

XXII.  Laudat  Africanum  Panaetius,  quod  fuerit 
abstinens.  Quid  ni  laudet  ?  sed  in  illo  aha  majora. 
Laus  abstinentiae  non  hominis  est  solum,  sed  etiam 
temporum  iUorum.  Omni  Macedonum  gaza,  quae 
fuit  maxima,  potitus  est  Paulus :  tantum  in  asra- 
rium  pecuniae  invexit,  ut  unius  imperatoris  praeda 
finem  attulerit  tributorum.  At  hic  nihil  domum 
suam,  praeter  memoriam  nominis  sempiternam,  de- 
tuht.  Imitatus  patrem  Africanus,  nihilo  locupletior 
Carthagine  eversa.  Quid  ?  qui  ejus  collega  in  cen- 
sura  fuit,  L.  Mummius,  numquid  copiosior,  cum 
copiosissimam  urbem  funditus  sustuhsset  ?  Itaham 
ornare,  quam  domum  suam,  maluit:  quamquam, 
Itaha  ornata,  domus  ipsa  mihi  videtur  ornatior. 

NuUum  igitur  vitium  tetrius  (ut  eo,  unde  di- 
gressa  est,  referat  se  oratio)  quam  avaritia,  praesertim 
in  principibus  rempubhcam  gubernantibus.  Habere 
enim  quaestui  rempubhcam  non  modo  turpe  est,  sed 
sceleratum  etiam  et  nefarium.  Itaque,  quod  Apollo 
Pythius  oraculo  edidit,  Spartam  nuUa  re  aha  nisi 
avaritia  perituram,  id  videtur  non  solum  Lacedaemo- 
niis,  sed  et  omnibus  opulentis  populis,  praedixisse. 

Nulla  autem  re  conciliare  facilius  benevolentiam 
multitudinis  possunt  ii  qui  reipublicag  praesunt,  quam 
abstinentia  et  continentia. 

Qui  vero  se  populares  volunt,  ob  eamque  causam 
aut  agrariam  rem  tentant,  ut  possessores  suis  sedibus 
pellantur,  aut  pecunias  creditas  debitoribus  condo- 
nandas  putant ;  ii  labefactant  fundamenta  reipubli- 
cas ;  concordiam  primum,  quae  esse  non  potest,  cum 
aliis  adimuntur,  aliis  condonantur  pecuniae ;  deinde 
aequitatem,  quae  toUitur  omnis,  si  habere  suum  cui- 
que  non  licet.  Id  enim  est  proprium  (ut  supra  dixi) 
civitatis  atque  urbis,  ut  sit  libera  et  non  solHcita  suae 
rei  cujusque  custodia. 

Atque,  in  hac  pernicie  reipublicas,  ne  illam  qui- 
dem  consequuntur,  quam  putant,  gratiam.  Nam, 
cui  res  erepta  est,  est  inimicus ;  cui  data,  etiam  dis- 
simulat  se  accipere  voluisse :  et  maxime  in  pecuniis 
creditis  occultat  suum  gaudium,  ne  videatur  non 
fuisse  solvendo.  At  vero  ille,  qui  accipit  injuriam, 
et  meminit,  et  prae  se  fert  dolorem  suum  :  nec,  si 
plures  sunt  ii,  quibus  improbe  datum  est,  quam  illi 
quibus  injuste  ademtum  est,  idcirco  plus  etiam  va- 
lent.  Non  enim  numero  haec  judicantur,  sed  pondere. 
Quam  autem  habet  aequitatem,  ut  agrum,  multis  an- 
nis  aut  etiam  saeculis  ante  possessum,  qui  nuUum  ha- 
buit,  habeat ;  qui  autem  habuit,  amittat  ? 

XXIII.  Ac,  propter  hoc  injuriae  genus,  Lacedae- 
monii  Lysandmm  ephorum  expulerunt ;  Agin  regem 
(quod  nunquam  antea  apud  eos  acciderat)  necave- 
runt :  ex  eoque  tempore  tantae  discordiae  secutse  sunt, 
ut  et  tyranni  exsisterent,  et  optimates  exterminaren- 
tur,  et  praeclarissime  constituta  respublica  dilabere- 
tur :  nec  vero  solum  ipsa  cecidit,  sed  etiam  reli- 
quam  Graeciam  evertit  contagionibus  malorum,  quae, 
a  Lacedaemoniis  profectse,  manarunt  latius.  Quid.  ? 
nostros  Gracchos,  Ti.  Gracchi,  summi  viri,  filios, 
Africani  nepotes,  nonne  agrariae  contentiones  perdi- 
derunt  ? 

At  vero  Aratus  Sicyonius  jure  laudatur,  qui,  cum 
ejus  civitas  quinquaginta  annos  a  tyrannis  teneretur, 
profectus  Argis  Sicyonem,  clandestino  introitu  urbe 
est  potitus.  Cumque  tyrannum  Nicoclem  impro^iso 
oppressisset,  sexcentos  exsuks,  qui  fuerant  ejus  civi- 
tatis  locupletissimi,  restituit ;  remque  publicam  ad- 
ventu  suo  libera\4t.  Sed,  cum  magnam  animadverte- 
ret  in  bonis  et  possessionibus  difficultatem,  quod  et 
eos  quos  ipse  restitaerat,  quorum  bona  alii  possede- 
rant,  egere  iniquissimum  arbitrabatur,  et  quinqua- 
ginta  annorum  possessiones  moveri  non  nimis  aequum 
putabat,  propterea  quod  tam  longo  spatio  multa  hae- 
reditatibus,  multa  emtionibus,  multa  dotibus,  tene- 
bantur  sine  injuria ;  judicavit,  neque  illis  adimi, 
neque  his  non  satisfieri,  quorum  illa  fuerant,  opor- 
tere.  Cum  igitur  statuisset,  opus  esse  ad  eam  rem 
constituendam  pecunia,  Alexandriam  se  proficisci 
velle  dixit ;  remque  integram  ad  reditum  suum  jussit 
esse :  isque  celeriter  ad  Ptolemaeum,  suum  hospi- 
tem,  venit,  qui  tum  regnabat  alter  post  Alexandriam 
conditam  :  cui  cum  exposuisset,  patriam  se  liberare 
velle,  causamque  docuisset ;  a  rege  opulento  vir  sum- 
mus  facile  impetravit,  ut  grandi  pecunia  adjuvaretur. 
Quam  cum  Sicyonem  attulisset,  adhibuit  sibi  in  con- 
silium  quindecim  principes,  cum  quibus  causas  co- 
gno\dt  et  eomm  qui  ahena  tenebant,  et  eorum  qui 
sua  amiserant :  perfecitque,  aestimandis  possessioni- 
bus,  ut  persuaderet  aliis,  ut  pecuniam  accipere  mal- 
lent,  possessionibus  cederent;  aliis,  ut  commodius 
putarent,  numerari  sibi,  quod  tanti  esset,  quam  suum 
recuperare.  Ita  perfectum  est,  ut  omnes,  concordia 
constituta,  sine  querela  discederent. 

O  virum  magnum,  dignumque,  qui  in  nostra  re- 
publica  natus  esset !  Sic  par  est  agere  cum  ci\dbus, 
non  (ut  bis  jam  vidjmus)  hastam  in  foro  ponere,  et 
bona  civium  voci  subjicere  pra?conis.  At  ille  Graecus 
(id,  quod  fuit  sapientis  et  praestantis  viri)  omnibus 
consulendum  putavit :  eaque  est  summa  ratio  et  sa- 

pientia  boni  civis,  commoda  civium  non  divellere, 
atque  omnes  asquitate  eadem  continere.  Habitant 
gratis  in  alieno.  Quid  ita?  Ut,  cum  ego  emerim, 
aedificarim,  tuear,  impendam,  tu,  me  invito,  fruare 
meo?  Quid  est  aliud,  aliis  sua  eripere,  aliis  dare 
aliena  ?  Tabulae  vero  novaB  quid  habent  argumenti, 
nisi,  ut  emas  mea  pecunia  fundum;  eum  tu  habeas, 
ego  non  habeam  pecuniam  ? 

XXIV.  Quamobrem,  ne  sit  aes  alienum  quod 
reipublicae  noceat,  providendum  est ;  quod  multis 
rationibus  caveri  potest ;  non,  si  fuerit,  ut  locupletes 
suum  perdant,  debitores  lucrentur  alienum ;  nec 
enim  uUa  res  vehementius  rempubhcam  continet, 
quam  lides ;  quae  esse  nuUa  potest,  nisi  erit  necessa- 
ria  solutio  rerum  creditarum.  Nunquam  vehementius 
actum  est,  quam  me  consule,  ne  solveretur.  Armis  et 
castris  tentata  res  est  ab  omni  genere  hominum  et 
ordine ;  quibus  sic  restiti,  ut  hoc  tantum  malum  ,de 
repubHca  tolleretur.  Nunquam  nec  majus  aes  alienum 
fuit,  nec  melius  nec  facilius  dissolutum  est.  Frau- 
dahdi  enim  spe  sublata,  solvendi  necessitas  consecuta 
est.  At  vero  hic,  nunc  victor,  tum  quidem  viclus,  quae 
cogitarat,  ea  perfecit,  cum  ejus  jam  nihil  interesset. 
Tanta  in  eo  peccandi  libido  fuit,  ut  hoc  ipsum  eum 
delectaret,  peccare,  etiam  si  causa  non  esset. 

Ab  hoc  igitur  genere  largitionis,  ut  aliis  detur, 
aliis  auferatur,  aberunt  ii,  qui  rempublicam  tuebun- 
tur :  in  primisque  operam  dabunt,  ut  juris  et  judi- 
ciorum  aequitate  suum  quisque  teneat ;  et  neque  te- 
nuiores  propter  humilitatem  circumveniantur,  neque 
locupletibus,  ad  sua  vel  tenenda  vel  recuperanda, 
obsit  invidia:  praeterea,  quibuscumque  rebus  vel 
belli  vel  domi  poterunt,  rempublicam  augeant  impe- 
rio,  agris,  vectigalibus.  Haec  magnorum  hominum 
sunt ;  haec  apud  majores  nostros  factitata ;  haec  ge- 
nera  officiorum  qui  persequuntur,  cum  summa  utili- 
tate  reipublicae  magnam  ipsi  adipiscentur  et  gratiam 
et  gloriam. 

In  his  autem  utilitatum  pragceptis,  Antipater  Ty- 
rius,  Stofcus,  (qui  Athenis  nuper  est  mortuus)  duo 
pra2terita  censet  esse  a  Pangetio,  valetudinis  curatio- 
nem  et  pecunias :  quas  res  a  summo  philosopho  prae- 
teritas  arbitror,  quod  essent  faciles :  sunt  certe  utiles. 
Sed  valetudo  sustentatur  notitia  sui  corporis  ;  et  ob- 
servatione,  quoB  res  aut  prodesse  soleant,  aut  obesse  ; 
et  continentia  in  victu  omni  atque  cultu,  corporis 
tuendi  causa  ;  et  prsetermittendis  voluptatibus ;  pos- 
tremo,  arte  eorum,  quorum  ad  scientiam  haec  perti- 
nent.  Res  autem  familiaris  quaeri  debet  iis  rebus  a 
quibus  abest  turpitudo,  conservari  autem  diligentia 
et  parcimonia ;  iisdem  etiam  rebus  augeri.  Has  res 
commodissime  Xenophon  Socraticus  persecutus  est 
in  eo  libro,  qui  "  CEconomicus"  inscribitur;  quem 
nos,  ista  fere  aetate  cum  essemus,  qua  es  tu  nunc,  e 
Grasco  in  Latinum  convertimus. 

XXV.  Sed  utilitatum  comparatio  (quoniam  hic 
locus  erat  quartus  a  Panastio  praetermissus)  saepe  est 
necessaria.  Nam  et  corporis  commoda  cum  externis, 
et  externa  cum  corporis,  et  ipsa  inter  se  corporis,  et 
externa  cum  externis,  comparari  solent.  Cum  exter- 
nis,  corporis  hoc  modo  comparantur :  Valere  ut  malis, 
quam  dives  esse.  Cum  corporis  externa,  hoc  modo  : 
Dives  esse  potius,  (|uam  maximis  corporis  viribus. 
Ipsa  inter  se  corporis  sic :  ut  Bona  valetudo  volup- 
tati  anteponatur,  vires  celeritati.  Externorum  autem, 
ut  Gloria  divitiis,  vectigalia  urbana  rusticis.  Ex  quo 
genere  comparationis,  illud  est  Catonis  senis ;  a  quo 
cum  quaereretur,  quid  maxime  in  re  familiari  expe- 
diret,  respondit,  Bene  pascere.  Quid  secundum  ? 
Satis  bene  pascere.  Quid  tertium?  Male  pascere. 
Quid  quartum  ?  Arare.  Et,  cum  ille,  qui  quaesie- 
rat,  dixisset,  Quid  foenerari  ?  tum  Cato,  "  Quid 
hominem,"  inquit,  "  occidere  ?"  Ex  quo,  et  multis 
aliis,  intelligi  debet,  utilitatum  comparationes  fieri 
golere,  recteque  hoc  adjunctum  esse  quartum  exqui» 
rendorum  officiorum  genus. 


DE  OFFICIIS,  LiB.  II.  Cap.  25.      289 

Sed  toto  hoc  de  genere,  de  quasrenda,  de  coUocanda 
pecunia,  etiam  de  utenda,  commodius  a  quibusdam 
optimis  viris  ad  medium  Janum  sedentibus,  quam 
ab  uUis  philosophis  ulla  in  schola,  disputatur.  Sunt 
tamen  ea  cognoscenda :  pertinent  enim  ad  utiHtatem, 
de  qua  hoc  libro  disputatum  est.  Reliqua  deinceps 
persequemur. 


(Philos.)  voL.  IV.  2  c 


M.  TULLII  CICERONIS, 

DE 

O  F  F  I  C  1 1  S, 

AD 

MARCUM    FILIUM, 

LIBER  TERTIUS. 


I.  PuBLiUM  Scipionem,  Marce  fili,  eum,  qui 
primus  Africanus  appellatus  est,  dicere  solitum, 
scripsit  Cato,  qui  fuit  fere  ejus  aequalis,  "  Nun- 
quam  se  minus  otiosum  esse,  quam  cum  otiosus ; 
nec  minus  solum,  quam  cum  solus  esset."  Magni- 
fica  vero  vox,  et  magno  viro  ac  sapiente  digna, 
quae  declarat,  illum  et  in  otio  de  negotiis  cogitare, 
et  in  solitudine  secum  loqui  solitum ;  ut  neque 
cessaret  unquam,  et  interdum  colloquio  alterius  non 
egeret.  Itaque  duse  res,  quae  languorem  afFerunt 
caeteris,  illum  acuebant,  otium  et  solitudo.  Vellem 
nobis  hoc  idem  vere  dicere  liceret :  sed,  si  minus 
imitatione  tantam  ingenii  praestantiam  consequi  pos- 
sumus,  voluntate  certe  proxime  accedimus.  Nam  et 
a  republica  forensibusque  negotiis,  armis  impiis  vi- 
que,  prohibiti,  otium  persequimur ;  et,  ob  eam  cau- 
sam,  Urbe  relicta,  rura  peragrantes,  saepe  soli  sumus. 
Sed  nec  otium  hoc  cum  Africani  otio,  nec  haec  soH- 

tudo  cum  illa  comparanda  est.  Ille  enim,  requiescens 
a  reipublicas  pulcherrimis  muneribus,  otium  sibi  su- 
mebat  aliquando ;  et  a  coetu  hominum  frequentiaque 
interdum,  tamquam  in  portum,  se  in  sohtudinem  re- 
cipiebat.  Nostrum  autem  otium  negotii  inopia,  non 
requiescendi  studio,  constitutum  est.  Exstincto  enim 
senatu,  deletisque  judiciis,  quid  est,  quod  dignum 
nobis  aut  in  curia  aut  in  foro  agere  possimus  ?  Ita- 
que,  qui  in  maxima  celebritate  atque  in  oculis  civium 
quondam  viximus,  nunc  fugientes  conspectum  scele- 
ratorum,  quibus  omnia  redundant,  abdimus  nos, 
quantum  licet,  et  saepe  soli  sumus.  Sed,  quia  sic  ab 
hominibus  doctis  accepimus,  non  solum  ex  malis 
eligere  minima  oportere,  sed  etiam  excerpere  ex  his 
ipsis,  si  quid  inesset  boni ;  propterea  et  otio  fruor, 
non  illo  quidem,  quo  debeat  is  qui  quondam  pepe- 
risset  otium  civitati ;  nec  eam  solitudinem  languere 
patior,  quam  mihi  afFert  necessitas,  non  voluntas. 

Quamquam  Africanus  majorem  laudem  vel  meo 
judicio  assequebatur :  nulla  enim  ejus  ingenii  moni- 
menta  mandata  literis,  nullum  opus  otii,  nuUum 
solitudinis  munus  exstat :  ex  quo  intelligi  debet, 
illum  mentis  agitatione,  investigationeque  earum 
rerum  quas  cogitando  consequebatur,  nec  otiosum 
nec  solum  unquam  fuisse.  Nos  autem,  qui  non  tan- 
tum  roboris  habemus,  ut  cogitatione  tacita  a  solitu- 
dine  abstrahamur,  ad  hanc  scribendi  operam  onine 
studium  curamque  convertimus.  Itaque  plura  brevi 
tempore,  eversa,  quam  multis  annis,  stante  republica, 
scripsimus. 

II.  Sed,  cum  tota  philosophia,  mi  Cicero,  frugi- 
fera  et  fructuosa,  nec  idla  pars  ejus  inculta  ac  deserta 
sit ;  tum  nullus  feracior  in  ea  locus  est  nec  uberior, 
quam  de  officiis,  a  quibus  constanter  honesteque  vi- 
vendi  praecepta  ducuntur,  Quare,  quamquam  a  Cra- 
tippo  nostro,  principe  hujus  memoriae  philosopho- 
rum,  haec  te  assidue  audire  atque  accipere  confido ; 
tamen  conducere  arbitror,  tahbus  aures  tuas  vocibus 

undique  circumsonare ;  nec  eas,  si  fieri  possit,  quid- 
quam  aliud  audire.  Quod  cum  omnibus  est  facien- 
dum,  qui  vitam  honestam  ingredi  cogitant,  tum  haud 
scio,  an  nemini  potius,  quam  tibi.  Sustines  enim 
non  parvam  exspectationem  imitandae  industriag  nos- 
trae,  magnam  honorum,  nonnullam  fortasse  nominis. 
Suscepisti  onus  prasterea  grave  et  Athenarum  et  Cra- 
tippi ;  ad  quos  cum,  tamquam  ad  mercaturam  bona- 
rum  artium,  sis  profectus,  inanem  redire  turpissi- 
mum  [esset,]  dedecorantem  et  urbis  auctoritatem,  et 
magistri.  Quare,  quantum  conniti  animo  potes, 
quantum  labore  contendere  (si  discendi  labor  est  po- 
tius,  quam  voluptas)  tantum,  fac,  ut  efficias :  neve 
committas,  ut,  cum  omnia  suppeditata  sint  a  nobis, 
tute  tibi  defuisse  videare.  Sed  haec  hactenus.  Multa 
enim  saepe  ad  te,  cohortandi  gratia,  scripsimus. 
Nunc  ad  reliquam  partem  propositee  divisionis  re- 
vertamur. 

Panaetius  igitur  (qui,  sine  controversia,  de  officiis 
accuratissime  disputavit,  quemque  nos,  correctione 
quadam  adhibita,  potissimum  secuti  sumus),  tribus 
generibus  propositis,  in  quibus  deliberare  homines, 
et  consultare  de  officio  solerent ;  uno,  cum  dubita- 
rent,  honestumne  id  esset,  de  quo  ageretur,  an  turpe ; 
altero,  utilene,  an  inutile  ;  tertio,  si  id,  quod  speciem 
haberet  honesti,  pugnaret  cum  eo  quod  utile  videre- 
tur,  quomodo  ea  discerni  oporteret ;  de  duobus  ge- 
neribus  primis,  tribus  hbris  expHcavit:  de  tertio 
autem  genere  deinceps  se  scripsit  dicturum ;  nec  ex- 
solvit,  quod  promiserat,  Quod  eo  magis  miror,  quia 
scriptum  a  discipulo  ejus  Posidonio  est,  triginta  annis 
vixisse  Panaetium,  posteaquam  eos  libros  edidisset 
Quem  locum  miror  a  Posidonio  breviter  esse  tactum 
in  quibusdam  commentariis ;  praesertim  cum  scribat, 
nuUum  esse  locum  in  tota  philosophia  tam  neces- 
sarium. 

Minime  vero  assentior  iis,  qui  negant,  eum  locum 
a  Panaetio  praetermissum^^sed  consulto  relictum,  nec 

omnino  scribendum  fuisse,  quia  nunquam  posset 
utilitas  cum  honestate  pugnare :  de  quo  alterum  po- 
test  habere  dubitationem,  adhibendumne  fuerit  hoc 
genus,  quod  in  divisione  Pansstii  tertium  est,  an 
plane  omittendum :  alterum  dubitari  non  potest,  quin 
a  Panaetio  susceptum  sit,  sed  rehctum.  Nam  qui  e 
divisione  tripertita  duas  partes  absolverit,  huic  ne- 
cesse  est  restare  tertiam.  Praeterea,  in  extremo  libro 
tertio,  de  hac  parte  pollicetur  se  deinceps  esse  dic- 
turum. 

Accedit  eodem  testis  locuples,  Posidonius,  qui 
etiam  scribit  in  quadam  epistola,  P.  Rutilium  Rufum 
dicere  solere,  qui  Pansetium  audierat,  ut  nemo  pic- 
tor  esset  inventus,  qui  Coae  Veneris  eam  partem, 
quam  Apelles  inchoatam  reliquisset,  absolveret  (oris 
enim  pulchritudo  reUqui  corporis  imitandi  spem  au- 
ferebat) ;  sic  ea,  quae  Panaetius  praetermisisset,  et 
non  perfecisset,  propter  eorum,  quae  perfecisset,  prae- 
stantiam,  neminem  esse  persecutum. 

III.  Quamobrem  de  judicio  Panaetii  dubitari  non 
potest:  rectene  autem  hanc  tertiam  partem  ad  ex-r 
quirendum  officium  adjunxerit,  an  secus,  de  eo  for- 
tasse  disputari  potest.  Nam,  sive  honestum  solum 
bonum  est  (ut  Stoicis  placet),  sive,  quod  honestum 
est,  id  ita  summum  bonum  est  (quemadmodum  Pe- 
ripateticis  nostris  videtur),  ut  omnia,  ex  altera  parte 
coUocata,  vix  minimi  momenti  instar  habeant ;  dubi- 
tandum  non  est,  quin  nunquam  possit  utilitas  cum 
honestate  contendere.  Itaque  accepimus,  Socratem 
exsecrari  solitum  eos  qui  primum  hsec,  natura  cohae- 
rentia,  opinione  distraxissent.  Cui  quidem  ita  sunt 
Stoici  assensi,  ut,  quidquid  honestum  esset,  id  utile 
esse  censerent,  nec  utile  quidquam,  quod  non  ho- 
nestum. 

Quod  si  is  esset  Panaetius,  qui  virtutem  propterea 
colendam  diceret,  quod  ea  efficiens  utilitatis  esset  (ut 
ii,  qui  res  expetendas  vel  voluptate  vel  indolentia 
metiuntur),  liceret  ei  dicere,   utilitatem  aliquando 

cum  honestate  pugnare.  Sed,  cum  sit  is,  qui  id  so- 
lum  bonum  judicet,  quod  honestum  sit ;  quae  autem 
huic  repugnent  specie  quadam  utilitatis,  eorum  neque 
accessione  meliorem  vitam  fieri,  nec  decessione  pejo- 
rem ;  non  videtur  ejusmodi  debuisse  deliberationem 
introducere,  in  qua,  quod  utile  videretur,  cum  eo 
quod  honestum  esset,  compararetur.    Etenim,  quod 
summum  bonum  a  Stoicis  dicitur,  "  Convenienter 
naturae  vivere,"  id  habet  hanc,  ut  opinor,  sententiam, 
cum  virtute  congruere  semper ;  caetera  autem,  quae 
secundum  naturam  essent,  ita  legere,  si  ea  virtuti 
non  repugnarent.  Quod  cum  ita  sit,  putant  quidam, 
hanc  comparationem  non  recte  introductam,  nec  om- 
nino  de  eo  genere  quidquam  praBcipiendum  fuisse. 
Atque  illud  quidem  honestum,  quod  proprie  vereque 
dicitur,  id  in  sapientibus  est  solis,  neque  a  virtute 
diveUi  unquam  potest ;  in  iis  autem,  in  quibus  sa- 
pientia  perfecta  non  est,  ipsum  illud  quidem  per- 
f ectum  honestum  nuUo  modo,  similitudiines  honesti 
esse  possunt. 

Haec  enim  omnia  officia,  de  quibus  his  libris  dis- 
putamus,  media  Stoici  appellant.  Ea  communia 
sunt,  et  late  patent;  quae  et  ingenii  bonitate  multi 
assequuntur,  et  progressione  discendi:  illud  autem 
officium,  quod  rectum  iidem  appellant,  perfectum 
atque  absolutum  est,  et  (ut  iidem  dicunt)  omnes  nu- 
meros  habet ;  nec,  preeter  sapientem,  cadere  in  quem- 
quam  potest.  Cum  autem  aliquid  actum  est,  in  quo 
media  officia  compareant,  id  cumulate  videtur  esse 
perfectum ;  propterea  quod  vulgus,  quid  absit  a  per- 
fecto,  non  fere  intelligit ;  quatenus  autem  inteUigit, 
nihil  putat  prsetermissum.  Quod  item  in  poematibus 
et  picturis  usu  venit,  in  aliisque  compluribus,  ut  de- 
lectentur  imperiti,  laudentque  ea  quae  laudanda  non 
sint,  ob  eam  (credo)  causam,  quod  insit  in  his  aliquid 
probi,  quod  capiat  ignaros,  qui  iidem,  quid  in  una- 
quaque  re  vitii  sit,  nequeant  judicare.  Itaque,  cum 
6unt  docti  a  peritis,  facilp  desistunt  a  sententia. 

IV.  Haec  igitur  officia,  de  quibus  his  libris  dis- 
serimus,  quasi  secunda  quaedam  honesta  esse  dicunt, 
non  sapientam  modo  propria,  sed  cum  omni  homi- 
num  genere  communia.  Itaque  his  omnes,  in  quibus 
est  virtutis  indoles,  commoventur.  Nec  vero,  cum 
duo  Decii,  aut  duo  Scipiones,  fortes  viri  commemo- 
rantur,  aut  cum  Fabricius,  Aristidesve  justus  nomi- 
natur,  aut  ab  iUis,  fortitudinis,  aut  ab  his,  justitiae, 
tamquam  a  sapientibus,  petitur  exemplum.  Nemo 
enim  horum  sic  sapiens  est,  ut  sapientem  volumus 
inteUigi :  nec  ii,  qui  sapientes  habiti  sunt  et  nomi- 
nati,  M.  Cato  et  C.  Laelius,  sapientes  fuerunt ;  ne 
illi  quidem  septem :  sed,  ex  mediorum  officiorum 
frequentia,  similitudinem  quamdam  gerebant  spe- 
ciemque  sapientum. 

Quocircanec  id,  quod  verehonestum  est,  fas  estcum 
utilitatisrepugnantiacomparari;  necid  quidem,quod 
communiter  appellamus  honestum,  quod  colitur  ab 
iis  qui  bonos  se  viros  haberi  volunt,  cum  emolumentis 
unquam  est  comparandum :  tamque  id  honestum, 
quod  in  nostram  inteUigentiam  cadit,  tuendum  con- 
servandumque  est  nobis,  quam  id,  quod  proprie  di- 
citur,  vereque  est  honestum,  sapientibus.  Aliter 
enim  teneri  non  potest,  si  qua  est  ad  virtutem  facta 
progressio.  Sed  haec  quidem  de  us,  qui  conservatione 
officiorum  existimantur  boni. 

Qui  autem  omnia  metiuntur  emolumentis  et  com- 
modis,  neque  ea  volunt  prceponderari  honestate,  hi 
solent,  in  dehberando,  honestum  cum  eo,  quod  utUe 
putant,  comparare:  boni  viri  non  solent.  Itaque 
existimo,  Panaetium,  cum  dixerit  homines  solere  in 
hac  comparatione  dubitare,  hoc  ipsum  sensisse,  quod 
dixerit,  solere  modo,  non  etiam  oportere:  etenim 
non  modo  pluris  putare  quod  utUe  videatur,  quam 
quod  honestum ;  sed  hasc  etiam  inter  se  comparare, 
et  in  his  addubitare,  turpissimum  est.  Quid  est  ergo, 
quod  nonnunquam  dubitationem  aiFerre  soleat,  con- 

sideraridumque  videatur  ?  Credo,  si  quando  dubitatio 
accidit,  quale  sit  id,  de  quo  consideretur. 

Ssepe  enim  tempore  fit,  ut,  quod  plemmque  turpe 
haberi  soleat,  inveniatur  non  esse  turpe.  Exempli 
causa,  ponatur  aliquid,  quod  pateat  latius.  Quod 
potest  majus  esse  scelus,  quam  non  modo  hominem, 
sed  etiam  familiarem  hominem,  occidere  ?  Num  igi- 
tur  se  adstrinxit  scelere,  si  quis  tyrannum  occidit, 
quamvis  famiJiarem  ?  Populo  quidem  Romano  non 
videtur,  qui,  ex  omnibus  praeclaris  factis,  illud  pul- 
cherrimum  existimat.  Vicit  ergo  utilitas  honesta- 
tem  ?  immo  vero  honestatem  utilitas  secuta  est 

Itaque,  ut  sine  ullo  errore  dijudicare  possunus,  si- 
quando  cum  illo  quod  honestum  intelligimus,  pug- 
nare  id  videbitur  quod  appellamus  utile,  formula 
quaedam  constituenda  est;  quam  si  sequemur  in 
comparatione  rerum,  ab  officio  nunquam  recedemus. 
Erit  autem  haec  formula,  Stoicorum  rationi  discipli- 
nasque  maxime  consentanea;  quam  quidem  in  his 
libris  propterea  sequimur,  quod,  quamquam  a  vete- 
ribus  Academicis,  et  a  Peripateticis  nostris,  qui  quon- 
dam  iidem  erant  qui  Academici,  quse  honesta  sunt, 
anteponuntur  iis  quae  videntur  utilia ;  tamen  splen- 
didius  haec  ab  eis  disseruntur,  quibus,  quidquid  ho- 
nestum  est,  idem  utile  videtur ;  nec  utile  quidquam, 
quod  non  honestum ;  quam  ab  his,  quibus  aut  ho- 
nestum  ahquid  non  utile,  aut  utile  non  honestum. 
Nobis  autem  nostra  Academia  magnam  licentiam 
dat,  ut,  quodcumque  maxime  probabile  occurrat,  id 
nostro  jure  liceat  defendere.  Sed  redeo  ad  formulam. 
V.  Detrahere  igitur  ahquid  alteri,  et  hominem 
hominis  incommodo  suum  augere  commodum,  magis 
est  contra  naturam,  quam  mors,  quam  paupertas, 
quam  dolor,  quam  castera,  quae  possunt  aut  corpori 
accidere,  aut  rebus  externis.  Nam  principio  tollit 
convictum  humanum,  et  societatem.  Si  enim  sic  eri« 
mus  affecti,  ut  propter  suum  quisque  emolumentum 

spoliet  aut  violet  alterum,  disrumpi  necesse  est  eam, 
quaB  maxime  est  secundum  naturam,  humani  generis 
societatem.  Ut,  si  unumquodque  membrum  sensum 
hunc  haberet,  ut  posse  putaret  se  valere,  si  proximi 
membri  valetudinem  ad  se  traduxisset ;  debilitari  et 
interire  totum  corpus  necesse  esset ;  sic,  si  unusquis- 
que  nostrCim  rapiat  ad  se  commoda  aliorum,  detra- 
hatque  quod  cuique  possit,  emolumenti  sui  gratia ; 
societas  hominum  et  communitas  evertatur,  necesse 
est.  Nam,  sibi  ut  quisque  malit,  quod  ad  usum  vitae 
pertineat,  quam  alteri,  acquirere,  concessum  est,  non 
repugnante  natura.  Illud  natura  non  patitur,  ut 
aliorum  spoliis  nostras  facultates,  copias,  opes,  augea- 
mus. 

Neque  vero  hoc  solum  natura,  id  est,  jure  gen- 
tium,  sed  etiam  legibus  populorum,  quibus  in  sin- 
gulis  civitatibus  respublica  continetur,  eodem  modo 
constitutum  est,  ut  non  liceat,  sui  commodi  causa, 
nocere  alteri.  Hoc  enim  spectant  leges,  hoc  volunt, 
incolumem  esse  civium  conjunctionem ;  quam  qui 
dirimunt,  eos  morte,  exsilio,  vinculis,  damno,  coer- 
cent.  Atque  hoc  multo  magis  exigit  ipsa  naturae  ra- 
tio,  qucB  est  lex  divina  et  humana ;  cui  parere  qui 
velit  (omnes  autem  parebunt,  qui  secundum  naturam 
volent  vivere),  nunquam  committet,  ut  alienum  ap- 
petat,  et  id,  quod  alteri  detraxerit,  sibi  assumat. 

Etenim  multo  magis  est  secundum  naturam  ex- 
celsitas  animi  et  magnitudo,  itemque  comitas,  justi- 
tia,  liberaHtas,  quam  voluptas,  quam  vita,  quam 
divitiae ;  quae  quidem  contemnere,  et  pro  nihilo  du- 
cere,  comparantem  cum  utilitate  communi,  magni 
animi  et  excelsi  est ;  detrahere  autem  alteri  sui  com- 
modi  causa,  magis  est  contra  naturam,  quam  mors, 
quam  dolor,  quam  caetera  generis  ejusdem. 

Itemque,  magis  est  secundum  naturam,  pro  omni- 
bus  gentibus  (si  fieri  possit)  conservandis  aut  juvan- 
dis,  maximos  labores  molestiasque  suscipere,  imitan- 
tem  Herculem  illum,  quem  hominum  fama,  benefi- 

ciorum  memor,  in  concilio  coelestium  collocavit; 
quam  vivere  in  solitudine,  non  modo  sine  ullis  mo- 
lestiis,  sed  etiam  in  maximis  voluptatibus,  abundan- 
tem  omnibus  copiis ;  ut  excellas  etiam  pulchritudine, 
et  viribus.  Quocirca,  optimo  quisque  et  splendidis- 
simo  ingenio  longe  illam  vitam  huic  anteponit.  Ex 
quo  efficitur,  hominem,  naturae  obedientem,  homini 
nocere  non  posse. 

Deinde,  qui  alterum  violat,  ut  ipse  aliquid  com- 
modi  consequatur,  aut  nihil  se  existimat  contra  na- 
turam  facere,  aut  magis  fugiendam  censet  mortem, 
paupertatem,  dolorem,  amissionem  etiam  liberorum, 
propinquorum,  amicorum,  quam  facere  cuipiam  in- 
juriam.  Si  nihil  existimat  contra  naturam  fieri  ho- 
minibus  violandis,  quid  cum  eo  disseras,  qui  omnino 
hominem  ex  homine  tollat  ?  Sin  fugiendum  id  qui- 
dem  censet,  sed  et  multo  illa  pejora,  mortem,  pau- 
pertatem,  dolorem ;  errat  in  eo,  quod  ullum  aut 
corporis  aut  fortunas  vitium  animi  vitiis  gravius 
existimat. 

VI.  Ergo  unum  debet  esse  omnibus  propositum, 
ut  eadem  sit  utihtas  uniuscujusque  et  universorum ; 
quam  si  ad  se  quisque  rapiat,  dissolvetur  omnis  hu- 
mana  consortio.  Atque,  si  etiam  hoc  natura  praescri- 
bit,  ut  homo  homini,  quicumque  sit,  ob  eam  ipsam 
causam,  quod  is  homo  sit,  consultum  velit ;  necesse 
est,  secundum  eamdem  naturam,  omnium  utilitatem 
esse  communem.  Quod  si  ita  est,  una  continemur 
omnes  et  eadem  lege  naturae :  idque  ipsum  si  ita  est, 
certe  violare  alterum  lege  naturse  prohibemur.  Ve- 
rum  aiitem  primum :  verum  igitur  et  extremum. 
Nam  illud  quidem  absurdum  est,  quod  quidam  di- 
cunt,  parenti  se  aut  fratri  nihil  detracturos,  commodi 
sui  causa ;  aham  rationem  esse  civium  reliquorum. 
Hi  sibi  nihil  juris,  et  nuUam  societatem,  communis 
utilitatis  causa,  statuunt  esse  cum  civibus :  quae  sen- 
tentia  omnem  societatem  distrahit  civitatis.  Qui  au- 
tem  civium  rationem  dicunt  habendam,  externorum 

negant,  hi  dirimunt  communem  humani  generis  so- 
cietatem ;  qua  sublata,  beneficentia,  Hberalitas,  bo- 
nitas,  justitia,  funditus  tollitur:  quae  qui  toUunt, 
etiam  adversus  Deos  immortales  impii  judicandi 
sunt :  ab  iis  enim  constitutam  inter  homines  societa- 
tem  evertunt ;  cujus  societatis  arctissimum  vinculum 
est,  magis  arbitrari  esse  contra  naturam,  hominem 
homini  detrahere,  sui  commodi  causa,  quam  omnia 
incommoda  subire  vel  externa,  vel  corporis,  vel  etiam 
ipsius  animi,  quae  [non]  vacent  justitia.  Hasc  enim 
una  virtus  omnium  est  domina  et  regina  virtutum. 

Forsitan  quispiam  dixerit :  "  Nonne  igitur  sa- 
piens,  si  fame  ipse  conficiatur,  abstulerit  cibum  al- 
teri,  homini  ad  nullam  rem  utiH?"  Minime  vero. 
Non  enim  milii  est  vita  mea  utilior,  quam  animi  ta- 
lis  afFectio,  neminem  ut  violem  commodi  mei  gratia. 
Quid?  si  Phalarim,  crudelem  tyrannum  et  imma- 
nem,  vir  bonus,  ne  ipse  frigore  conficiatur,  vestitu 
spoliare  possit ;  nonne  faciat  ?  Haec  ad  judicandum 
sunt  facillima.  Nam,  si  quid  ab  homine  ad  nullam 
partem  utili,  tuae  utilitatis  causa,  detraxeris ;  inhu- 
mane  feceris,  contraque  naturas  legem :  sin  autem  is 
tu  sis,  qui  multam  utilitatem  reipubHcae  atque  ho- 
minum  societati,  si  in  vita  remaneas,  afFerre  possis, 
si  quid  ob  eam  causam  alteri  detraxeris,  non  sit  re- 
prehendendum.  Sin  autem  id  non  sit  ejusmodi,  suum 
cuique  incommodum  ferendum  est  potius,  quam  de 
alterius  commodis  detrahendum.  Non  igitur  magis 
est  contra  naturam  morbus,  aut  egestas,  aut  quid 
hujusmodi,  quam  detractio  aut  appetitio  alieni.  Sed 
communis  utilitatis  derelictio  contra  naturam  est: 
est  enim  injusta.  Itaque  lex  ipsa  naturse,  quae  utiU- 
tatem  hominum  conservat  et  continet,  decernit  pro- 
fecto,  ut,  ab  homine  inerti  atque  inutili,  ad  sapien- 
tem,  bonum,  fortemque  virum,  transferantur  res  ad 
vivendum  necessariae;  qui  si  occideiit,  multum  de 
communi  utilitate  detraxerit :  modo  hoc  ita  faciat,  ut 
ne  ipse  de  se  bene  existimans,  seseque  diligens,  hane 

causam  habeat  ad  injuriam.  Ita  semper  officio  fun- 
getur,  utilitati  consulens  hominum,  et  ei,  quam  saepe 
commemoro,  humanae  societati. 

Nam,  quod  ad  Phalarim  attinet,  perfacile  judicium 
est.  Nulla  enim  nobis  societas  cum  tyrannis,  sed  po- 
tius  summa  distractio  est :  neque  est  contra  naturam, 
spoliare  eum,  si  possis,  quem  honestum  est  necare : 
atque  hoc  omne  genus  pestiferum  atque  impium  ex 
hominum  communitate  exterminandum  est.  Etenim, 
ut  membra  quaedam  amputantur,  si  et  ipsa  sanguine, 
et  tamquam  spiritu,  carere  ccEperunt,  et  nocent  reli- 
quis  partibus  corporis;  sic  ista,  in  figura  hominis, 
feritas  et  immanitas  beUuas  a  communi  tamquam 
humanitate  corporis  segreganda  est.  Hujus  generis 
sunt  qusestiones  omnes  eae,  in  quibus  ex  tempore 
officium  exquiritur. 

VII.  Ejusmodi  igitur,  credo,  res  Panaetium  per- 
secuturum  fuisse,  nisi  aliqui  casus  aut  occupatio  con- 
silium  ejus  peremisset :  ad  quas  ipsas  consultationes 
ex  superioribus  libris  satis  multa  praecepta  sunt,  qui- 
bus  perspici  possit,  quid  sit  propter  turpitudinem 
fugiendum ;  quid  sit  id,  quod  idcirco  fugiendum  non 
sit,  quia  omnino  turpe  non  sit.  Sed,  quoniam  operi 
inchoato,  et  prope  jam  absoluto,  tamquam  fastigium 
imponimus ;  ut  geometrae  solent  non  omnia  docere, 
sed  postulare,  ut  quaedam  sibi  concedantur,  quo  faci- 
lius,  quae  velint,  explicent ;  sic  ego  a  te  postulo,  mi 
Cicero,  ut  mihi  concedas  (si  potes),  nihil,  praeter  id 
quod  honestum  sit,  propter  se  esse  expetendum.  Sin 
hoc  non  licet  per  Cratippum,  at  illud  certe  dabis, 
quod  honestum  sit,  id  esse  maxime  propter  se  expe- 
tenduin.  Mihi  utrumvis  satis  est ;  et  tum  hoc,  tum 
illud,  probabilius  videtur,  nec  praeterea  quidquam 
probabile. 

Ac  primum  Panaetius  in  hoc  defendendus  est, 
quod  non  utilia  cum  honestis  pugnare  ahquando 
posse  dixerit  (neque  enim  ei  fas  erat),  sed  ea,  quae  vi- 
derentur  utiha.    Nihil  vero  utile,  quod  non  idem  ho- 

nestum;  nihil  honestum,  quod  non  idem  utile  sit, 
saepe  testatur :  negatque,  uUam  pestem  majorem  in 
vitam  hominum  invasisse,  quam  eorum  opinionem 
qui  ista  distraxerint.  Itaque  non,  ut  aliquando  ante- 
poneremus  utilia  honestis,  sed  ut  ea  sine  errore  diju- 
dicaremus,  si  quando  incidissent,  induxit  eam,  quae 
videretur  esse,  non  quae  esset,  repugnantiam.  Hanc 
igitur  partem  relictam  explebimus,  nuUius  admini- 
culis,  sed  (ut  dicitur)  Marte  nostro.  Neque  enim 
quidquam  de  hac  parte,  post  Panastium,  explicatum 
est,  quod  quidem  mihi  probaretur,  de  iis  quae  in  ma- 
nus  meas  venerunt. 

VIII.  Cum  igitur  aliqua  species  mtilitatis  objecta 
est,  commoveri  necesse  est.  Sed,  si,  cum  animum 
attenderis,  turpitudinem  videas  adjunctam  ei  rei  quas 
speciem  utilitatis  attulerit;  tum  non  utilitas  relin- 
quenda  est,  sed  inteUigendum,  ubi  turpitudo  sit,  ibi 
utilitatem  esse  non  posse.  Quod  si  nihil  est  tam  con- 
tra  naturam,  quam  turpitudo  (recta  enim,  et  conve- 
nientia,  et  constantia  natura  desiderat,  adspernatur- 
que  contraria),  nihilque  tam  secundum  naturam, 
quam  utilitas ;  certe  in  eadem  re  utilitas  et  turpitudo 
esse  non  potest.  Itemque,  si  ad  honestatem  nati  su- 
mus,  eaque  aut  sola  expetenda  est  (ut  Zenoni  visum 
est),  aut  certe  omni  pondere  gravior  habenda,  quam 
reliqua  omnia  (quod  Aristoteli  placet)  ;  necesse  est, 
quod  honestum  sit,  id  esse  aut  solum  aut  summum 
bonum:  quod  autem  bonum,  id  certe  utHe;  ita, 
quidquid  honestum,  id  utile. 

Quare  error  hominum  non  proborum,  cum  ali- 
quid,  quod  utile  visum  est,  arripuit,  id  continuo  se- 
cernit  ab  honesto.  Hinc  sicas,  hinc  venena,  hinc  falsa 
testamenta  nascuntur :  hinc  furta,  peculatus,  expila- 
tiones,  direptionesque  sociorum  et  civium :  hinc  opum 
nimiarum  potentiae  non  ferendae :  postremo,  etiam 
in  liberis  civitatibus,  regnandi  exsistunt  cupiditates ; 
quibus  nihil  nec  tetrius  nec  foedius  excogitari  potest. 
Emolumenta  enim  rerum  fallacibus  judiciis  vident : 

pcenam,  non  dico  legum,  quas  saepe  perrumpunt, 
sed  ipsius  turpitudinis,  quae  acerbissima  est,  non  vi- 
dent. 

Quampbrem  hoc  quidem  deliberantium  genus  pel- 
latur  e  medio  (est  enim  totum  sceleratum  et  im- 
pium),  qui  deliberant,  utrum  id  sequantur  quod  ho- 
nestum  esse  videant,  an  se  scientes  scelere  contami- 
nent :  in  ipsa  enim  dubitatione  facinus  inest,  etiamsi 
ad  id  non  pervenerint.  Ergo  ea  deliberanda  omnino 
non  sunt,  in  quibus  est  turpis  ipsa  deliberatio.  At- 
que  etiam,  ex  omni  deliberatione,  celandi  et  occul- 
tandi  spes  opinioque  removenda  est.  Satis  enim  nobis 
(si  modo  in  philosophia  aliquid  profecimus)  persua- 
sum  esse  debet,  si  omnes  Deos  hominesque  celare 
possimus,  nihil  tamen  avare,  nihil  injuste,  nihil  li- 
bidinose,  nihil  incontinenter,  esse  faciendum. 

IX.  Hinc  iUe  Gyges  inducitur  a  Platone;  qui, 
cum  terra  discessisset  magnis  quibusdam  imbribus, 
in  illum  hiatum  descendit,  aeneumque  equum  (ut 
ferunt  fabulae)  animadvertit,  cujus  in  lateribus  fores 
essent ;  quibus  apertis,  hominis  mortui  vidit  corpus 
magnitudine  inusitata,  annulumque  aureum  in  di- 
gito :  quem  ut  detraxit,  ipse  induit :  (erat  autem 
regius  pastor)  tum  in  concilium  pastorum  se  recepit. 
Ibi,  cum  palam  ejus  annuli  ad  pahnam  converterat, 
a  nullo  videbatur ;  ipse  autem  omnia  videbat :  idem 
rursus  videbatur,  cum  in  locum  annulum  inverterat. 
Itaque,  hac  opportunitate  annuU  usus,  reginae  stu- 
prum  intulit ;  eaque  adjutrice  regem  dominum  in- 
teremit ;  sustulitque,  quos  obstare  arbitrabatur :  nec 
in  his  eum  quisquam  facinoribus  potuit  videre.  Sic 
repente,  annuli  beneficio,  rex  exortus  est  Lydiae. 
Hunc  igitur  ipsum  annulum  si  habeat  sapiens,  nihilo 
plus  sibi  licere  putet  peccare,  quam  si  non  haberet 
Honesta  enim  bonis  viris,  non  occulta,  quaeruntur. 

Atque  hoc  loco  phUosophi  quidam,  minime  mali 
iUi  quidem,  sed  non  satis  acuti,  fictam  et  commen- 
ticiam  fabulam  dicunt  prolatam  a  Platone :  quasi 

vero  ille,  aut  factum  id  esse,  aut  fieri  potuisse,  de- 
fendat.  Haec  est  vis  hujus  annuli,  et  hujus  exempli : 
si  nemo  sciturus,  nemo  ne  suspicaturus  quidem  sit, 
cum  aliquid,  divitiarum,  potenticE,  dominationis,  li- 
bidinis  causa,  feceris,  si  id  Diis  hominibusque  futu- 
rum  sit  semper  ignotum  ;  sisne  facturus.  Negant,  id 
lieri  posse.  Nequaquam  potest  id  quidem :  sed  qusero, 
quod  negant  posse,  id  si  posset,  quidnam  facerent  ? 
Urgent  rustice  sane:  negant  enim  posse;  et  in  eo 
perstant :  hoc  verbum  quid  valeat,  non  vident.  Cum 
enim  quaerimus,  si  possint  celare,  quid  facturi  sint, 
non  quaerimus,  possintne  celare  :  sed  tamquam  tor- 
menta  quaedam  adhibemus,  ut,  si  responderint,  se, 
impunitate  proposita,  facturos  quod  expediat,  faci- 
norosos  se  esse  fateantur ;  si  negent,  omnia  turpia  per 
seipsa  fugienda  esse  concedant.  Sed  jam  ad  proposi- 
tum  revertamur. 

X.  Incidunt  saepe  multae  causae,  quae  conturbent 
animos  utilitatis  specie ;  non,  cum  hoc  deUberetur, 
relinquendane  sit  honestas  propter  utilitatis  magnitu- 
dinem  (nam  id  quidem  improbum  est) ;  sed  illud, 
possitne  id,  quod  utile  videatur,  fieri  non  turpiter. 
Cum  CoUatino  coUegse  Brutus  imperium  abrogabat, 
poterat  videri  facere  id  injuste :  fuerat  enim,  in  re- 
gibus  expellendis,  socius  Bruti,  consiliorum  etiam 
adjutor.  Cum  autem  consilium  hoc  principes  cepis- 
sent,  cognationem  Superbi,  nomenque  Tarquinio- 
rum,  et  memoriam  regni,  esse  tollendam ;  quod  erat 
utile,  patriae  consulere,  id  erat  ita  honestum,  ut 
etiam  ipsi  Collatino  placere  deberet.  Itaque  utilitas 
valuit  propter  honestatem  ;  sine  qua  ne  utihtas  qiti- 
dem  esse  potuisset.  At  in  eo  rege,  qui  urbem  con- 
didit,  non  ita.  Species  enim  utiHtatis  animum  pepulit 
ejus ;  cui  cum  visum  esset  utilius,  solum  quam  cum 
altero  regnare,  fratrem  interemit.  Omisit  hic  et  pie- 
tatem  et  humanitatem,  ut  id,  quod  utile  videbatur, 
neque  erat,  assequi  posset:  et  tamen  muri  causam 
pp^osuit,  speciem  honestatis  neque  probabilem  ne- 

que  satis  idoneam.  Peccavit  igitur,  pace  vel  Quirini, 
vel  Romuli,  dixerim. 

Nec  tamen  nostrae  nobis  utilitates  omittendae  sunt, 
aliisque  tradendae,  cum  his  ipsi  egemus:  sed  suae 
cuique  utilitati,  quod  sine  alterius  injuria  fiat,  ser- 
viendum  est.  Scite  Chrysippus,  ut  multa,  '^  Qui 
stadium,"  inquit,  "  currit,  eniti  et  contendere  de- 
bet,  quam  maxime  possit,  ut  vincat :  supplantare 
eum,  quicum  certet,  aut  manu  depellere,  nullo  modo 
debet :  sic  in  vita  sibi  quemque  petere,  quod  perti- 
neat  ad  usum,  non  iniquum  est :  alteri  deripere,  jus 
non  est." 

Maxime  autem  perturbantur  officia  in  amicitiis ; 
quibus  et  non  tribuere  quod  recte  possis,  et  tribuere 
quod  non  sit  sequum,  contra  officium  est.  Sed  hujus 
generis  totius  breve  et  non  difficile  praeceptum  est. 
Quae  enim  videntur  utilia,  honores,  divitiae,  volup- 
tates,  caetera  generis  ejusdem,  haec  amicitiae  nun- 
quam  anteponenda  sunt.  At  neque  contra  rempu- 
bhcam,  neque  contra  jusjurandum  ac  fidem,  amici 
causa,  vir  bonus  faciet ;  ne  si  judex  quidem  erit  de 
ipso  amico.  Ponit  enim  personam  amici,  cum  induit 
judicis.  Tantum  dabit  amicitiae,  ut  veram  amici 
causam  esse  maht:  ut  orandae  Htis  tempus,  quoad 
per  leges  liceat,  aiccommodet.  Cum  vero  jurato  sen- 
tentia  dicenda  sit,  meminerit,  Deum  se  adhibere 
testem,  id  est  (ut  arbitror)  mentem  suam,  qua  nihil 
homini  dedit  Deus  ipse  divinius.  Itaque  praeclarum 
a  majoribus  accepimus  morem  rogandi  judicis,  si 
eum  teneremus,  "  Quae  salva  fide  facere  possit." 
Hapc  rogatio  ad  ea  pertinet,  quae  paulo  ante  dixi 
honeste  amico  a  judice  posse  concedi :  nam,  si  omnia 
facienda  sint  quae  amici  veUnt,  non  amicitiae  tales, 
sed  conjurationes,  putandse  sint. 

Loquor  autem  de  communibus  amicitiis :  nam  in 
sapientibus  viris,  perfectisque,  nihil  potest  esse  tale. 
Damonem  et  Phintiam,  Pythagoreos,  ferunt  hoc 
animo  inter  se  fuisse,  ut,  cum  eorum  alteri  Dionysius 

tyrannus  diem  necis  destinavisset,  et  is,  qui  morti 
addictus  esset,  paucos  sibi  dies,  commendandorum 
suorum  causa,  postulavisset,  vas  factus  sit  alter  ejus 
sistendi ;  ut,  si  ille  non  revertisset,  moriendum  esset 
ipsi.  Qui  cum  ad  diem  se  recepisset,  admiratus  eo- 
rum  fidem  tyrannus,  petivit,  ut  se  ad  amicitiam  ter- 
tium  adscriberent. 

Cum  igitur  id  quod  utile  videtur  in  amicitia,  cum 
eo  quod  honestum  est,  comparatur ;  jaceat  utilitatis 
species,  valeat  honestas.  Cum  autem,  in  amicitia, 
quae  honesta  non  sunt,  postulabuntur ;  religio  et 
fiies  anteponantur  amicitiae :  sic  habebitur  is,  quem 
exquirimus,  delectus  oflicii. 

XI.  Sed,  utilitatis  specie,  in  re  pubHca  ssepissime 
peccatur ;  ut  in  Corinthi  disturbatione  nostri :  durius 
etiam  Athenienses,  qui  sciverunt,  ut  ^Eginetis,  qui 
classe  valebant,  pollices  praeciderentur.  Hoc  visum 
est  utile:  nimis  enim  imminebat,  propter  propinqui- 
tatem,  vEgina  Piraeeo.  Sed  nihil,  quod  crudele,  utile : 
est  enim  hominum  naturas,  quam  sequi  debemus, 
maxime  inimica  crudeHtas. 

Male  etiam,  qui  peregrinos  urbibus  uti  prohibent, 
eosque  exterminant,  ut  Pennus  apud  patres  nostros, 
Papius  nuper.  Nam  esse  pro  cive,  qui  civis  non  sit, 
rectum  est  non  licere;  quam  tulerunt  legem  sapien- 
tissimi  consules,  Crassus  et  Scaevola :  usu  vero  urbis 
prohibere  peregrinos,  sane  inhumanum  est.  Illa  prae- 
clara,  in  quibus  publicae  utilitatis  species  prae  hones- 
tate  contemnitur.  Plena  exemplorum  est  nostra  res- 
pubUca,  cum  saepe,  tum  maxime  bello  Punico  se- 
cundo :  quae,  Cannensi  calamitate  accepta,  majores 
animos  habuit,  quam  unquam  rebus  secundis :  nulla 
timoris  significatio,  nulla  mentio  pacis.  Tanta  vis  est 
honesti,  ut  speciem  utilitatis  obscuret. 

Athenienses,  cum  Persarum  impetum  nuUo  mo- 
do  possent  sustinere,  statuerentque,  ut,  urbe  relicta, 
conjugibus  et  liberis  Trcezene  depositis,  naves  con« 

scenderent,  libertatemque  Grascias  classe  defenderent, 
Cyrsilum  quemdam,  suadentem  ut  in  urbe  mane- 
rent,  Xerxemque  reciperent,  lapidibus  obruerunt. 
Atque  ille  utilitatem  sequi  videbatur :  sed  ea  nulla 
erat,  repugnante  honestate. 

Themistocles,  post  victoriam  ejus  belli  quod  cum 
Persis  fuit,  dixit  in  concione,  se  habere  consilium 
reipublicae  salutare,  sed  id  sciri  opus  non  esse.  Pos- 
tulavit,  ut  aliquem  populus  daret,  quicum  commu- 
nicaret :  datus  est  Aristides.  Huic  ille,  classem  La- 
cedaemoniorum,  quae  subducta  esset  ad  Gytheum, 
clam  incendi  posse;  quo  facto  frangi  Lacedaemo- 
niorum  opes  necesse  esset.  Quod  Aristides  cum  au- 
disset,  in  concionem  magna  exspectatione  venit ; 
dixitque,  perutile  esse  consilium,  quod  Themistocles 
afferret,  sed  minime  honestum.  Itaque  Athenienses, 
quod  honestum  non  esset,  id  ne  utile  quidem  puta- 
verunt :  totamque  eam  rem,  quam  ne  audierant  qui- 
dem,  auctore  Aristide,  repudiaverunt.  MeHus  hi, 
quam  nos,  qui  piratas  immunes,  socios  vectigales, 
habemus. 

XII.  Maneat  ergo,  quod  turpe  sit,  id  nunquam 
esse  utile,  ne  tum  quidem,  cum  id,  quod  esse  utile 
putes,  adipiscare..  Hoc  enim  ipsum,  utile  putare 
quod  turpe  sit,  calamitosum  est. 

Sed  incidunt  (ut  supra  dixi)  saepe  causae,  cum  re- 
pugnare  utiHtas  honestati  videtur ;  ut  animadverten- 
dum  sit,  repugnetne  plane,  an  possit  cum  honestate 
conjungi.  Ejus  generis  hae  sunt  quacstiones :  Si  (ex- 
empH  gratia)  vir  bonus  Alexandria  Rhodum  magnum 
fruinenti  numerum  advexerit  in  Rhodiorum  inopia 
et  fame,  summaque  annonae  caritate ;  si  idem  sciat, 
complures  mercatores  Alexandria  solvisse,  navesque 
in  cursu,  frumento  onustas,  petentes  Rhodum,  vide- 
rit ;  dicturusne  sit  id  Rhodiis,  an  silentio  suum 
quam  plurimo  venditurus  ?  Sapientem  et  bonum  vi- 
rum  fingimus :  de  ejus  deHberatione  et  consultatione 

qTiaerimus,  qui  celaturus  Rhodios  non  sit,  si  id  turpe 
judicet ;  sed  dubitet,  turpe  sit,  an  non  sit. 

In  hujusmodi  causis,  aliud  Diogeni  Babylonio 
videri  solet,  magno  et  gravi  Stoico,  aliud  Antipatro, 
discipulo  ejus,  homini  acutissimo.  Antipatro,  omnia 
psttefadenda,  ut  ne  quid  omnino,  quod  venditor  no- 
rit,  emtor  ignoret:  Diogeni,  venditorem,  quatenus 
jure  civili  constitutum  sit,  dicere  vitia  oportere:  cae- 
tera  sine  insidiis  agere:  et,  quoniam  vendat,  velle 
quam  optime  vendere.  Advexi,  exposui,  vendo  meum 
non  pluris,  quam  cseteri :  fortasse  etiam  minoris, 
cum  major  est  copia.  Cui  fit  injuria  ?  Exoritur  An- 
tipatri  ratio  ex  altera  parte :  Quid  ais  ?  tu,  cum  ho- 
minibus  consulere  debeas,  et  servire  humanae  socie- 
tati,  eaque  lege  natus  sis,  et  ea  habeas  principia 
naturae,  quibus  parere,  et  quge  sequi  debeas,  ut  uti- 
litas  tua  communis  utilitas  sit,  vicissimque  communis 
utilitas  tua  sit,  celabis  homines,  quid  iis  adsit  com- 
moditatis  et  copias?  Respondebit  Diogenes  fortasse 
sic,  AUud  est  celare,  aliud  tacere :  neque  ego  nunc 
te  celo,  si  tibi  non  dico,  quas  natura  Deorum  sit, 
qui  sit  finis  bonorum ;  quae  tibi  plus  prodessent  co- 
gnita,  quam  tritici  vilitas :  sed  non,  quidquid  tibi 
audire  utile  est,  id  mihi  dicere  necesse  est.  Immo 
vero  (inquiet  ille)  necesse  est,  si  quidem  meministi, 
esse  inter  homines  natura  conjunctam  societatem. 
Memini,  inquiet  iUe:  sed  num  ista  societas  taHs  est, 
ut  nihil  suum  cujusque  sit  ?  quod  si  ita  est,  ne  ven- 
dendum  quidem  quidquam  est,  sed  donandum. 

XIII.  Vides,  in  hac  tota  disceptatione,  non  Ulud 
dici,  Quamvis  hoc  turpe  sit,  tamen,  quoniam  expe- 
dit,  faciam ;  sed  ita  expedire,  ut  turpe  non  sit :  ex 
altera  autem  parte,  ea  re,  quia  turpe  sit,  non  esse 
faciendum.  Vendat  asdes  vir  bonus  propter  aUqua 
vitia,  quae  ipse  norit,  caeteri  ignorent :  pestUentes 
sint,  et  habeantur  salubres:  ignoretur,  in  omnibus 
cubicuUs  apparere  serpentes ;  male  materiatae,  rui« 

nos£e :  sed  hoc,  praeter  dominum,  nemo  sciat.  Quaera, 
si  hoc  emtoribus  venditor  non  dixerit,  aedesque  ven- 
diderit  pluris  multo,  quam  se  venditurum  putarit, 
num  id  injuste  aut  improbe  fecerit  ? 

Ille  vero,  inquit  Antipater.  Quid  enim  est  aliud, 
erranti  viam  non  monstrare  (quod  Athenis  exsecra- 
tionibus  publicis  sancitum  est),  si  hoc  non  est,  emto- 
rem  pati  ruere,  et  per  errorem  in  maximam  fraudem 
incurrere  ?  Plus  etiam  est,  quam  viam  non  mon- 
strare ;  nam  est  scientem  in  errorem  alterum  indu- 
cere.  Diogenes  contra:  Num  te  emere  coegit,  qui 
ne  hortatus  quidem  est?  Ille,  quod  non  placebat, 
proscripsit :  tu,  quod  placebat,  emisti.  Quod  si,  qui 
proscribunt  "  villam  bonam,  beneque  aedificatam," 
non  existimantur  fefellisse,  etiam  si  illa  nec  bona  est, 
nec  aedificata  ratione ;  multo  minus,  qui  domum 
non  laudarunt.  Ubi  enim  judicium  emtoris  est,  ibi 
fraus  venditoris  quae  potest  esse  ?  Sin  autem  dictum 
non  omne  praestandum  est;  quod  dictum  non  est,  id 
praestandum  putas  ?  Quid  vero  est  stultius,  quam 
venditorem,  ejus  rei,  quam  vendat,  vitia  narrare? 
quid  autem  tam  absurdum,  quam  si,  domini  jussu, 
ita  praeco  praedicet  ?  "  Domum  pestilentem  vendo." 

Sic  ergo,  in  quibusdam  causis  dubiis,  ex  altera 
parte  defenditur  honestas,  ex  altera  ita  de  utilitate 
dicitur,  ut  id,  quod  utile  videatur,  non  modo  facere 
honestum  sit ;  sed  etiam,  non  facere,  turpe.  Haec  est 
illa,  quae  videtur  utilium  fieri  cum  honestis  saepe  dis- 
sensio.  Quae  dijudicanda  sunt :  non  enim,  ut  quaere- 
remus,  exposuimus,  sed  ut  explicaremus.  Non  igitur 
videtur  nec  frumentarius  ille  Khodios,  nec  hic  asdium 
venditor,  celare  emtores  debuisse.  Neque  enim  id  est 
celare,  quidquid  reticeas :  sed  cum,  quod  tu  scias,  id 
ignorare  emolumenti  tui  causa  velis  eos,  quorum  in- 
tersit  id  scire.  Hoc  autem  celandi  genus  quale  sit,  et 
cujus  hominis,  quis  non  videt?  Certe  non  aperti,  non 
simplicis,  non  ingenui,  non  justi,  non  viri  boni;  ver- 

Buti  potius,  obscuri,  astuti,  fallacis,  malitiosi,  callidi, 
veteratoris,  vafri :  haec  tot  et  alia  plura,  nonne  inutile 
est,  vitiorum  subire  nomina  ? 

XIV.  Quod  si  vituperandi  sunt,  qui  reticuerunt, 
quid  de  iis  existimandum  est,  qui  orationis  vanitatem 
adhibuerunt  ?  C.  Canius,  eques  Romanus,  nec  infa- 
cetus,  et  satis  literatus,  eum  se  Syracusas,  otiandi  (ut 
ipse  dicere  solebat)  non  negotiandi  causa,  contulisset, 
dictitabat,  se  hortulos  aliquos  velle  emere,  quo  invi- 
tare  amicos,  et  ubi  se  oblectare  sine  interpellato- 
ribus,  posset.  Quod  cum  percrebuisset,  Pythius  ei 
quidam,  qui  argentariam  faceret  Syracusis,  dixit, 
venales  quidem  se  hortos  non  habere,  sed  licere  uti 
Canio,  si  vellet,  ut  suis :  et  simul  ad  coenam  homi- 
nem  in  hortos  invitavit  in  posterum  diem.  Cum  ille 
promisisset,  tum  Pythius  (qui  esset,  ut  argentarius, 
apud  omnes  ordines  gratiosus)  piscatores  ad  se  con- 
vocavit,  et  ab  his  petivit,  ut  ante  suos  hortulos  pos- 
tridie  piscarentur :  dixitque,  quid  eos  facere  vellet. 
Ad  ccenam  tempore  venit  Canius  :  opipare  a  Pythio 
apparatum  convivium  :  cymbarum  ante  oculos  mul- 
titudo :  pro  se  quisque,  quod  ceperat,  afFerebat :  ante 
pedes  Pythii  pisces  abjiciebantur. 

TumCanius,  Quasso,  inquit,  quidesthoc,  Pythi? 
tantumne  piscium,  tantumne  cymbarum?  Et  ille, 
Quid  mirum  ?  inquit.  Hoc  loco  est,  Syracusis  quid- 
quid  est  piscium  :  haec  aquatio  :  hac  villa  isti  carere 
non  possunt.  Incensus  Canius  cupiditate,  contendit 
a  Pythio,  ut  venderet.  Gravate  ille  primo.  Quid 
multa?  impetrat:  emit  homo  cupidus  et  locuples, 
tanti,  quanti  Pythius  voluit ;  et  emit  instructos  : 
nomina  facit :  negotium  conficit.  Invitat  Canius 
postridie  familiares  suos.  Venit  ipse  mature.  Scal- 
mum  nullum  videt.  Quaerit  ex  proximo  vicino,  num 
feriae  quasdam  piscatorum  essent,  quod  eos  nuUos 
videret.  Nullae  (quod  sciam),  inquit  ille:  sed  hic 
piscari  nulli  solent :  itaque  heri  mirabar,  quid  acci- 
disset.  Stomachari  Canius.   Sed  quid  faceret  ?  non- 

dum  enim  Aquillius,  collega  et  familiaris  meus,  pro»' 
tulerat  de  dolo  malo  formulas  :  in  quibus  ipsis  cum 
ex  eo  qussreretur,  Quid  esset  dolus  malus ;  respon- 
debat,  Cum  esset  aliud  simulatum,  aliud  actum. 
Hoc  quidem  sane  luculenter,  ut  ab  homine  perito 
definiendi.  Ergo  et  Pythius,  et  omnes  aliud  agentes, 
aliud  simulantes,  perfidi,  improbi,  malitiosi  sunt. 
Nullum  igitur  factum  eorum  potest  utile  esse,  cum 
sit  tot  vitiis  inquinatum. 

XV.  Quod  si  Aquilliana  definitio  vera  est,  ex 
omni  vita  simulatio  dissimulatioque  tollenda  est. 
Ita  nec,  ut  emat  melius,  nec,  ut  vendat,  quidquam 
simulabit  aut  dissimulabit  vir  bonus.  Atque  iste  do- 
lus  malus  etiam  legibus  erat  vindicatus,  ut  tutela 
XII  tabulis,  et  circumscriptio  adolescentium  lege 
Laetoria;  et,  sine  lege,  judiciis,  in  quibus  additur, 
"  ex  fide  bona."  Reliquorum  autem  judiciorum 
haec  verba  maxime  excellunt ;  in  arbitrio  rei  uxoriee, 
''  melius,  aequius  :"  in  fiducia,  "  ut  inter  bonos  bene 
agier."  Quid  ergo?  aut  in  eo,  quod  "meHus,  aequius,'* 
potest  ulla  pars  inesse  fraudis  ?  aut,  cum  dicitur, 
"  inter  bonos  bene  agier,"  quidquam  agi  dolose  aut 
malitiose  potest  ?  Dolus  autem  malus  simulatione, 
ut  ait  AquilHus,  continetur.  Tollendum  est  igitur 
ex  rebus  contrahendis  omne  mendacium.  Non  lici- 
tatorem  venditor,  nec,  qui  contra  se  liceatur,  emtor 
apponet :  uterque,  si  ad  eloquendum  venerit,  non 
plus,  quam  semel,  eloquetur.  Quintus  quidem  Scae- 
vola,  P.  F.  cum  postulasset,  ut  sibi  fundus,  cujus 
emtor  erat,  semel  indicaretur,  idque  venditor  ita  fe- 
cisset ;  dixit,  se  pluris  aestimare :  addidit  centum 
milUa.  Nemo  est,  qui  hoc  boni  viri  fuisse  neget; 
sapientis,  negant ;  ut,  si  minoris,  quam  potuisset, 
vendidisset.  Haec  igitur  est  illa  pernicies,  quod  alios 
bonos,  alios  sapientes,  existimant:  ex  quo  Ennius, 
"  nequidquam  sapere  sapientem,  qui  sibi  ipse  pro- 
desse  non  quiret."  Vere  id  quidem,  si,  quid  esset 
"  prodesse,"  mihi  cum  Ennio  conveniret.  Hecatonera 

quidem  Rhodium,  discipulum  PanaBtii,  video  in  iis 
libris,  quos  de  Officio  scripsit  Q.  Tuberoni,  dicere, 
Sapientis  esse,  nihil  contra  mores,  leges,  instituta 
facientem,  habere  rationem  rei  familiaris.  Neque 
enim  solum  nobis  divites  esse  volumus,  sed  liberis, 
propinquis,  amicis,  maximeque  reipublicas :  singu- 
lorum  enim  facultates,  et  copias,  divitiae  sunt  civi- 
tatis.  Huic  Scaevolae  factum  (de  quo  paulo  ante 
dixi)  placere  nullo  modo  potest.  Etenim  omnino 
tantum  se  negat  facturum  compendii  sui  causa,  quod 
non  liceat.  Huic  nec  laus  magna  tribuenda,  nec 
gratia  est.  Sed,  sive  simulatio  et  dissimulatio  dolus 
malus  est,  perpaucae  res  sunt,  in  quibus  dolus  iste 
malus  non  versetur :  sive  vir  bonus  est  is  qui  pro- 
dest,  quibus  potest,  nocet  nemini,  certe  istum  virum 
bonum  non  facile  reperiemus.  Nunquam  igitur  est 
utile  peccare^  quia  semper  est  turpe :  et,  quia  sem- 
per  est  honestum,  virum  bonum  esse,  semper  est 
utile. 

XVI.  Ac  de  jure  quidem  prasdiorum  sancitum 
est  apud  nos  jure  civili,  ut,  in  his  vendendis,  vitia 
dicerentur,  quae  nota  essent  venditori.  Nam,  cum  ex 
XII  tabulis  satis  esset  ea  prsestari,  quae  essent  hngua 
nuncupata,  quae  qui  inficiatus  esset,  dupli  poenam 
subiret ;  a  jureconsultis  etiam  reticentiee  poena  est 
constituta.  Quidquid  enim  esset  in  praedio  vitii,  id 
statuerunt,  si  venditor  sciret,  nisi  nominatim  dictum 
esset,  praestari  oportere.  Ut,  cum  in  arce  augurium 
augures  acturi  essent,  jussissentque  T.  Claudium 
Centumalum,  qui  aedes  in  Casho  monte  habebat, 
demohri  ea,  quorum  altitudo  officeret  auspiciis ; 
Claudius  proscripsit  insulam :  vendidit :  emit  P. 
Calpurnius  Lanarius :  huic  ab  auguribus  illud  idem 
denuntiatum  est.  Itaque  Calpurnius  cum  demohtus 
esset,  cognossetque,  Claudium  aedes  postea  proscrip- 
sisse,  quam  esset  ab  auguribus  demohri  jussus,  arbi- 
ttum  illum  adegit,  "  quidquid  sibi  dare,  facere,  opor- 
teret  ex  fide  bona."  M.Cato  sententiam  chxit,  hujus 

nostri  Catonispater.  (Ut  enim  caBteri  ex  patribus,  sic, 
qui  lumen  illud  progenuit,  ex  filio  est  nominandus.) 
Is  igitur  judex  ita  pronuntiavit ;  cum  in  venum- 
dando  rem  eam  scisset,  et  non  pronuntiasset,  emtori 
damnum  prsestari  oportere.  Igitur  ad  fidem  bonam 
statuit  pertinere,  notum  esse  emtori  vitium,  quod 
nosset  venditor. 

Quod  si  recte  judicavit,  non  recte  frumentarius 
ille,  non  recte  aedium  pestilentium  venditor  tacuit. 
Sed  hujusmodi  reticentias  jure  civili  omnes  compre- 
hendi  non  possunt ;  quae  autem  possunt,  diligenter 
tenentur.  M.  Marius  Grratidianus,  propinquus  noster, 
C.  Sergio  Oratae  vendiderat  aedes  eas,  quas  ab  eodem 
ipse,  paucis  ante  annis,  emerat.  Hae  Sergio  servie- 
bant ;  sed  hoc  in  mancip;o  Marius  non  dixerat. 
Adducta  res  in  judicium  est.  Oratam  Crassus,  Gra- 
tidianum  defendebat  Antonius.  Jus  Crassus  urgebat : 
quod  vitii  venditor  non  dixisset  sciens,  id  oportere 
praestari ;  aequitatem  Antonius ;  quoniam  id  vitium 
ignotum  Sergio  non  fuisset,  qui  iUas  aedes  vendi- 
disset,  nihil  fuisse  necesse  dici ;  nec  eum  esse  decep- 
tum,  qui  id,  quod  emerat,  quo  jure  esset,  teneret. 
Quorsum  hac  ?  ut  iUud  intelligas,  non  placuisse 
majoribus  nostris  astutos. 

XVII.  Sed  aliter  leges,  aliter  philosophi,  toUunt 
astutias ;  leges,  quatenus  manu  tenere  possunt ;  phi- 
losophi,  quatenus  ratione  et  intelligentia.  Ratio  igi- 
tur  postulat,  ne  quid  insidiose,  ne  quid  simulate,  ne 
quid  fallaciter.  Suntne  igitur  insidiae,  tendere  plagas, 
etiam  si  excitaturus  non  sis  feras,  nec  agitaturus? 
ipsae  enim,  nullo  insequente,  saepe  incidunt ;  sic  tu 
aedcs  proscribas,  tabulam,  tamquam  plagam,  ponas, 
domum  propter  vitia  vendas ;  in  eam  aliquis  incur- 
rat  imprudens  ?  Hoc  quamquam  video,  propter  de- 
pravationem  consuetudinis,  neque  more  turpe  haberi, 
neque  aut  lege  sanciri,  aut  jure  civili ;  tamen  naturae 
lege  sancitum  est.  Societas  enim  est,  (quod,  etsi  saepe 
dictum  est,  dicendum  tamen  est  saepius)  latissime 

quidem  qua^  pateat,  hominum  ihter  homines;  in- 
terior  eorum,  qui  ejusdem  gentis  sunt;  propior 
eorum,  qui  ejusdem  civitatis.  Itaque  majores  aliud 
jus  gentium,  aliud  jus  civile,  esse  voluerunt.  Quod 
civile,  non  idem  continuo  gentium ;  quod  au- 
tem  gentium,  idem  civile  esse  debet.  Sed  nos  veri 
juris,  germanasque  justitise,  solidam  et  expressam 
effigiem  nullam  tenemus  :  umbra  et  imaginibus  uti- 
mur  :  eas  ipsas  utinam  sequeremur  !  feruntur  enim 
ex  optimis  naturae  et  veritatis  exemplis.  Nam  quan- 
ti  verba  illa  "  uti  ne,  propter  te  fidemve  tuam,  cap- 
tus  fraudatusve  siem  !"  Quam  illa  aurea,  ''  ut  inter 
bonos  bene  agier  oportet,  et  sine  fraudatione  !" 

Sed,  qui  sint  "  boni,"  et  quid  sit  "  bene  agi," 
magna  quaestio  est.  Q.  quidem  Scaevola,  pontifex 
maximus,  summam  vim  dicebat  esse  in  omnibus  iis 
arbitriis,  in.  quibus  adderetur,  "  ex  fide bona  :"  fidei- 
que  bonae  nomen  existimabat  manare  latissime,  id- 
que  versari  in  tutelis,  societatibus,  fiduciis,  manda- 
tis,  rebus  emtis,  venditis,  conductis,  locatis,  quibus 
vitae  societas  contineretur :  in  his  magni  esse  judicis, 
statuere  (praesertim  cum  in  plerisque  essent  judicia 
contraria)  quid  quemque  cuique  praestare  oporteret. 

Quocirca  astutiae  toUendae  sunt,  eaque  malitia,  quas 
vult  illa  quidem  videri  se  esse  prudentiam,  sed  abest 
ab  ea,  distatque  plurimum.  Prudentia  est  enim  lo- 
cata  in  delectu  bonorum  et  malorum :  malitia  (si 
omnia,  quae  turpia  sunt,  mala  sunt)  mala  bonis  po- 
nit  ante.  Nec  vero  in  praediis  solum  jus  civile,  duc- 
tum  a  natura,  malitiam  fraudemque  vindicat ;  sed, 
etiam  in  mancipiorum  venditione,  fraus  venditoris 
omnis  excluditur.  Qui  enim  scire  debuit,  de  sanitate, 
de  fuga,  de  furtis,  praestat  edicto  aedilium.  H^eredum 
alia  causa  est.  Ex  quo  intelligitur,  quoniam  juris  na- 
tura  fons  sit,  hoc  secundum  naturam  esse,  neminem 
id  agere,  ut  ex  alterius  preedetur  inscientia.  Nec  uUa 
pernicies  vitae  major  inveniri  potest,  quam  in  malitia 
simulatio  intelligentiffi  :  ex  quo  ista  innumerabilia 

nascuntur,  ut  utilia  cum  honestis  pugnare  videantur. 
Quotus  enim  quisque  reperietur,  qui,  impunitate  et 
ignoratione  omnium  proposita,  abstinere  possit  in- 
juria  ? 

XVIII.  Periclitemur,  si  placet,  in  iis  quidem  ex- 
emplis,  in  quibus  peccari  vulgus  hominum  fortasse 
non  putat.  Neque  enim  de  sicariis,  veneficis,  testa- 
mentariis,  furibus,  peculatoribus,  hoc  loco  disseren- 
dum  est ;  qui  non  verbis  sunt  et  disputatione  philoso- 
phorum,  sed  vinculis  et  carcere,  fatigandi :  sed  haBC 
consideremus,  quas  faciunt  ii,  qui  habentur  boni. 

Lucii  Minucii  Basili,  locupletis  hominis,  falsum 
testamentum  quidam  e  Graecia  Romam  attulerunt : 
quod  quo  facilius  obtinerent,  scripserant  haeredes  se- 
cum  M.  Crassum  et  Q.  Hortensium,  homines  ejus- 
dem  aetatis  potentissimos ;  qui,  cum  iUud  falsum 
esse  suspicarentur,  sibi  autem  nuUius  essent  conscii 
culpae,  alieni  facinoris  munusculum  non  repudiave- 
runt.  Quid  ergo  ?  sati'n'  hoc  est,  ut  non  deliquisse 
videantur  ?  Mihi  quidem  non  videtur ;  quamquam 
alterum  amavi  vivum,  alterum  non  odi  mortuum. 
Sed,  cum  Basilus  M.  Satrium,  sororis  filium,  no- 
men  suum  ferre  voluisset,  eumque  fecisset  haeredem, 
*'  Hunc  dico  patronum  agri  Piceni  et  Sabini,"  (o 
turpem  notam  teniporum  illorum !)  num  erat  aequum, 
principes  cives  rem  habere,  ad  Satrium  nihil,  praeter 
nomen,  pervenire  ?  Etenim,  si  is,  qui  non  defendit 
injuriara,  neque  propulsat  a  suis,  cum  potest,  injuste 
facit  (ut  in  primo  libro  disserui),  quaHs  habendus 
est  is,  qui  non  modo  non  repellit,  sed  etiam  adju- 
vat  injuriam?  Mihi  quidem  etiam  verae  haeredita- 
tes  non  honestae  videntur,  si  sint  mahtiosis  blanditiis 
officiorum,  non  veritate,  sed  simulatione,  quaesi- 
tae.  Atqui,  in  talibus  rebus,  aliud  utile  interdum, 
aliud  honestum,  videri  solet.  Falso :  nam  ea- 
dem  utiUtatis,  quae  honestatis,  est  regula.  Qui  hoc 
non  perviderit,  ab  hoc  nuUa  fraus  aberit,  nullum 
facinus.    Sic  enim  cogitans,  "  Est  istuc  quidem  ho- 

nestum ;  verum  hoc  expedit,"  res  a  natura  copulatas 
audebit  errore  divellere ;  qui  fons  est  fraudium,  ma- 
leficiorum,  scelerum  omnium. 

XIX.  Itaque,  si  vir  bonus  habeat  hanc  vim,  ut, 
si  digitis  concrepuerit,  possit  in  locupletium  testa- 
menta  nomen  ejus  irrepere,  hac  vi  non  utatur,  ne  si 
exploratum  quidem  habeat,  id  omnino  neminem 
unquam  suspicaturum.  At,  dares  hanc  vim  M. 
Crasso,  ut  digitorum  percussione  haeres  posset  scrip- 
tus  esse,  qui  re  vera  non  esset  hasres ;  in  foro  (mihi 
crede)  saltaret.  Homo  autem  justus,  isque  quem 
sentimus  virum  bonum,  nihil  cuiquam,  quod  in  se 
transferat,  detrahet.  Hoc  qui  admiratur,  is  se,  quid 
sit  vir  bonus,  nescire  fateatur.  At  vero,  si  quis  volue- 
rit  animi  sui  complicatam  notionem  evolvere,  jam  se 
ipse  doceat,  eum  virum  bonum  esse,  qui  prosit,  qui- 
bus  possit ;  noceat  nemini,  nisi  lacessitus  injuria. 
Quid  ergo  ?  hic  non  noceat,  qui  quodam  quasi  ve*. 
neno  perficiat,  ut  veros  haeredes  moveat,  in  eorum 
locum  ipse  succedat  ?  Non  igitur  faciat,  (dixerit 
quis)  quod  utile  sit,  quod  expediat  ?  Immo  intelli- 
gat,  nihil  nec  expedire,  nec  utile  esse,  quod  sit  in- 
justum.  Hoc  qui  non^  didicerit,  bonus  vir  esse  non 
poterit. 

Fimbriam  consularem,  audiebam  de  patre  nostro 
puer,  judicem  M.  Lutatio  Pinthiae  fuisse,  equiti 
Romano  sane  honesto,  cum  is  sponsionem  fecisset, 
"  ni  bonus  vir  esset :"  itaque  ei  dixisse  Fimbriam, 
se  illam  rem  nunquam  judicaturum  ;  ne  aut  spolia- 
ret  fama  probatum  hominem,  si  contra  judicasset ; 
aut  statuisse  videretur,  virum  bonum  aliquem  esse, 
cum  ea  res  innumerabilibus  officiis  et  laudibus  con- 
tineretur.  Huic  igitur  viro  bono,  quem  Fimbria 
etiam,  non  modo  Socrates,  noverat,  nullo  modo  vi- 
deri  potest  quidquam  esse  utile,  quod  non  honestum 
sit.  Itaque  tahs  vir  non  modo  facere,  sed  ne  cogitare 
quidem  quidquam  audebit,  quod  non  audeat  praedi- 
care,  Haec,  nonne  est  turpe,  dubitare  philosophos^ 

quae  ne  rustici  quidem  dubitent?  a  quibus  natum 
est  id,  quod  jam  contritum  est  vetustate  proverbium  : 
cum  enim  fidem  alicujus  bonitatemque  laudant,  dig- 
num  esse  dicunt,  ''  quicum  in  tenebris  mices."  Hoc 
quam  habet  vim,  nisi  illam,  nihil  expedire,  quod 
non  deceat,  etiam  si  id  possis,  nullo  refellente,  ob- 
tinere  ?  Videsne  igitur,  hoc  proverbio,  neque  Gygi 
illi  posse  veniam  dari,  neque  huic,  quem  paulo  ante 
fingebam,  digitorum  percussione,  hasreditates  omnium 
posse  convertere  ?  Ut  enim,  quod  turpe  est,  id, 
quamvis  occultetur,  tamen  honestum  fieri  nullo  mo- 
do  potest ;  sic,  quod  honestum  non  est,  id  utile  ut 
sit,  effici  non  potest,  adversante  et  repugnante  natura. 

XX.  At  enim,  cum  permagna  prsemia  sunt,  est 
causa  peccandi.  C.  Marius  (cum  a  spe  consulatus 
longe  abesset,  et  jam  septimum  annum  post  praetu- 
ram  jaceret,  neque  petiturus  unquam  consulatum 
videretur)  Q.  Metellum,  cujus  legatus  erat,  sum- 
mum  virum  et  civem,  (cum  ab  eo,  imperatore  suo, 
Romam  missus  esset)  apud  populum  Romanum 
criminatus  est,  bellum  illum  ducere :  si  se  consulem 
fecissent,  brevi  tempore,  aut  vivum  aut  mortuum 
Jugurtham  se  in  potestatem  populi  Romani  redac- 
turum.  Itaque  factus  est  ille  quidem  consul ;  sed  a 
fide  justitiaque  discessit,  qui  optimum  et  gravissi- 
mum  civem,  cujus  legatus,  et  a  quo  missus  esset,  in 
invidiam  falso  crimine  adduxerit. 

Ne  noster  quidem  Gratidianus  officio  boni  viri 
functus  est  tum,  cum  praetor  esset,  collegiumque 
praetorum  tribuni  plebis  adhibuissent,  ut  res  num- 
maria  de  communi  sententia  constitueretur.  Jacta- 
batur  enim  temporibus  illis  nummus,  sic,  ut  nemo 
posset  scire,  quid  haberet.  Conscripserunt  communi- 
ter  edictum,  cum  poena  atque  judicio ;  constituerunt- 
que,  ut  omnes  simul  in  Rostra  post  meridiem  escen- 
derent :  et  caeteri  quidem  alius  alio ;  Marius  a  sub- 
selHis  in  Rostra  recta ;  idque,  quocj  conimuniter 
<:ompositum  fuerat,  solus-  edixit    Et  ea  res  (si  quae- 

ris)  ei  magno  honori  fuit :  omnibus  vicis  statuae  ;  ad 
eas  thus,  et  cerei.  Quid  multa  ?  nemo  unquam  mul- 
titudini  fuit  carior. 

Haec  sunt,  quse  conturbant  homines  in  delibera- 
tione  nonnunquam,  cum  id,  in  quo  violatur  aequitas, 
non  ita  magnum ;  illud  autem,  quod  ex  eo  paritur, 
permagnum,  videtur :  ut  Mario,  praeripere  collegis  et 
tribunis  plebis  popularem  gratiam,  non  ita  turpe ; 
consulem  ob  eam  rem  fieri,  quod  sibi  tunc  proposue- 
rat,  valde  utile  videbatur.  Sed  omnium  una  regula 
est,  quam  tibi  cupio  esse  notissimam;  aut  illud, 
quod  utile  videtur,  turpe  ne  sit ;  aut,  si  turpe  est,  ne 
videatur  esse  utile.  Quid  igitur  ?  possumusne  aut  il-. 
lum  Marium  virum  bonum  judicare,  aut  hunc? 
ExpHca  atque  excute  intelligentiam  tuam,  ut  videas, 
quae  sit  in  ea  species,  forma,  et  notio,  viri  boni.  Ca- 
dit  ergo  in  virum  bonum,  mentiri  emolumenti  sui 
causa,  criminari,  praeripere,  fallere  ?  Nihil  profecto 
minus.  Est  ergo  ulla  res  tanti,  aut  commodum  ul- 
lum  tam  expetendum,  ut  viri  boni  et  splendorem  et 
nomen  amittas  ?  Quid  est,  quod  afFerre  tantum  uti- 
litas  ista,  quae  dicitur,  possit,  quantum  auferre,  si 
boni  viri  nomen  eripuerit,  fidem  justitiamque  detrax- 
erit  ?  Quid  enim  interest,  utrum  ex  homine  se  quis 
conferat  in  belluam,  an  in  hominis  figura  immanita- 
tem  gerat  belluae  ? 

XXI.  Quid?  qui  omnia  recta  et  honesta  negli- 
gunt,  dummodo  potentiam  consequantur,  nonne  idem 
faciunt,  quod  is,  qui  etiam  socerum  habere  voluit 
eum,  cujus  ipse  audacia  potens  esset  ?  Utile  ei  vide- 
batur  plurimum  posse  alterius  invidia.  Id  quam  in- 
justum  in  patriam,  quam  inutile,  quam  turpe  esset, 
non  videbat.  Ipse  autem  socer  in  ore  semper  Graecos 
yersus  de  Phoenissis  habebat,  quos  dicam  ut  potero, 
incondite  fortasse,  sed  tamen,  ut  res  possit  intelligi. 

"  Nam,  si  violandum  estjus,  regnandi  gratia 
Violandmn  est :  aliis  rebus  pietatem  colas." 

2  E  3 

Capitalis  Eteocles,  vel  potius  Euripides,  qui  id  unum, 
quod  omnium  sceleratissimum  fuerit,  exceperit. 

Quid  igitur  minuta  colligimus,  haereditates,  mer- 
caturas,  venditiones  fraudulentas  ?  Ecce  tibi,  qui 
rex  populi  Romani  dominusque  omnium  gentium 
esse  concupierit,  idque  perfecerit.  Hanc  cupiditatem 
si  honestam  quis  esse  dicit,  amens  est :  probat  enim 
legum  et  libertatis  interitum,  earumque  oppressio- 
nem  tetram  et  detestabilem,  gloriosam  putat.  Qui 
autem  fatetur,  honestum  non  esse,  in  ea  civitate  quae 
libera  fuit,  quseque  esse  debeat,  regnare,  sed  ei,  qui 
id  facere  possit,  esse  utile ;  qua  hunc  objurgatione, 
aut  quo  potius  convicio,  a  tanto  errore  coner  avellere  ? 
Potest  enim  (Dii  immortales !)  cuiquam  esse  utile 
foedissimum  et  teterrimum  parricidium  patriae; 
quamvis  is,  qui  se  eo  obstrinxerit,  ab  oppressis  civi- 
bus  Parens  nominetur  ?  Honestate  igitur  dirigenda 
utilitas  est,  et  quidem  sic,  ut  haec  duo  verbo  inter  se 
discrepare,  re  tamen  unum  sonare,  videantur. 

Non  habeo,  ad  vulgi  opinionem,  quae  major  utili- 
tas,  quam  regnandi,  esse  possit:  nihil  contra  inuti- 
lius  ei,  qui  id  injuste  consecutus  sit,  invenio,  cum  ad 
vfiritatem  coepi  revocare  rationem.  Possunt  enim 
cuiquam  esse  utiles  angores,  sollicitudines,  diurni  et 
nocturni  metus,  vita  insidiarum  periculorumque 
plenissima  ? 

"  Multi  iniqui  atque  infideles  regno,  pauci  sunt 
boni," 

inquit  Accius.  At  cui  regno  ?  quod,  a  Tantalo  et 
Pelope  proditum,  jure  obtinebatur.  Nam  quanto 
plures  ei  regi  putas,  qui  exercitu  populi  Romani  po- 
pulum  ipsum  Romanum  oppressisset,  civitatemque 
non  modo  liberam,  sed  etiam  gentibus  imperantem, 
servire  sibi  coegisset  ?  Hunc  tu  quas  conscientiae  la- 
bes  in  animo  censes  habuisse  ?  quae  vuhiera  ?  Cujus 
autem  vita  ipsi  potest  utilis  esse,  cura  ejus  vitae  ea 

conditio  sit,  ut,  qui  illam  eripuerit,  in  maxima  et 
gratia  futurus  sit  et  gloria  ?  Quod  si  haec  utilia  non 
sunt,  qu«  maxime  videntur,  quia  plena  sunt  dede- 
coris  ac  turpitudinis ;  satis  persuasum  esse  debet, 
nihil  esse  utile,  quod  non  idem  honestum  sit. 

XXII.  Quamquam  id  quidem,  cum  saepe  alias, 
tum  Pyrrhi  bello  a  C.  Fabricio,  consule  iterum,  et  a 
senatu  nostro,  judicatum  est.  Cum  enim  rex  Pyr- 
rhus  populo  Romano  bellum  ultro  intuiisset,  cum- 
que  de  imperio  certamen  esset  cum  rege  generoso  ac 
potente ;  perfuga  ab  eo  venit  in  castra  Fabricii,  ei- 
que  est  pollicitus,  si  prcemium  sibi  proposuisset,  se, 
ut  clam  venisset,  sic  clam  in  Pyrrhi  castra  reditu- 
rum,  et  eum  veneno  necaturum.  Hunc  Fabricius 
reducendum  curavitad  Pyrrhum  :  idque  factum  e]us 
a  senatu  laudatum  est.  Atqui,  si  speciem  utilitatis 
opinionemque  queerimus,  magnum  iUud  bellum  per- 
fuga  unus,  et  gravem  adversarium  imperii,  sustulis- 
set :  sed  magnum  dedecus  et  flagitium,  quicum  lau- 
dis  certamen  fuisset,  eum  non  virtute,  sed  scelere, 
superatum. 

Utrum  igitur  utilius  vel  Fabricio,  qui  talis  in  hac 
urbe,  qualis  Aristides  Athenis  fuit,  vel  senatui  nos- 
tro,  qui  nunquam  utilitatem  a  dignitate  sejunxit, 
armis  cum  hoste  certare,  an  venenis?  Si  glori» 
causa  imperium  expetendum  est,  scehis  absit,  in 
quo  non  potest  esse  gloria:  sin  ipsae  opes  expe- 
tuntur  quoquo  modo,  non  poterunt  utiles  esse  cum 
infamia.  Non  igitur  utilis  illa  L.  Philippi,  Q. 
F.  sententia :  quas  civitates  L.  Sulla,  pecunia  ac- 
cepta,  ex  senatusconsulto  liberavisset,  ut  hse  rur- 
sus  vectigales  essent ;  neque  his  pecuniam,  quam 
pro  hbertate  dederant,  redderemus.  Est  ei  senatus 
assensus:  turpe  imperio ;  piratarum  enim  melior 
fides,  quam  senatus.  At  aucta  vectigalia  :  utile  igi- 
tur.  Quousque  audebunt  dicere  quidquam  utile, 
quod  non  honestum  ?  Potest  autem  uUi  imperio, 
quod  gloria  fultum  esse  debet,  et  benevolentia  so- 

ciorum,  utile  esse  odium  etinfamia?  Ego  etiam- 
cum  Catond  meo  saepe  dissensi.  Nimis  mihi  praB- 
fracte  videbatur  aerarium  vectigaliaque  defendere, 
omnia  publicanis  negare,  multa  sociis  ;  cum  in  hos 
benefici  esse  deberemus ;  cum  illis  sic  agere,  ut  cum 
colonis  nostris  solemus  ;  eoque  magis,  quo  illa  ordi- 
num  conjunctio  ad  salutem  reipublicaB  pertinebat. 
Male  etiam  Curio,  cum  causam  Transpadanorum 
aequam  esse  dicebat :  semper  autem  addebat,  "  Vin- 
cat  utilitas."  Potius  diceret,  non  esse  aequam,  quia 
non  esset  utilis  reipublicae,  quam,  cum  utilem  esse 
diceret,  non  esse  aequam  fateretur. 

XXIII.  Plenus  est  sextus  liber  de  officiis  Heca- 
tonis  talium  quaestionum  :  Sitne  boni  viri,  in  maxi- 
ma  caritate  annonae,  familiam  non  alere  ?  In  utram- 
que  partem  disputat ;  sed  tamen,  ad  extremum,  uti- 
litate  putat  officium  dirigi  magis,  quam  humanitate. 
Quaerit,  Si  in  mari  jactura  facienda  sit,  equine  pre- 
tiosi  potius  jacturam  faciat,  an  servuli  vilis  ?  Hic  alio 
res  familiaris,  aho  ducit  humanitas.  Si  tabulam  de 
naufragio  stultus  arripuerit,  extorquebitne  eam  sa- 
piens,  si  potuerit  ?  Negat,  quia  sit  injurium.  Quid  ? 
dominus  navis,  eripietne  suum  ?  Minime  :  non  pkis, 
quam  si  navigantem  in  alto  ejicere  de  navi  velit, 
quia  sua  sit.  Quoad  enim  perventum  sit  eo,  quo  sum- 
ta  navis  est,  non  domini  est  navis,  sed  navigantium. 
Quid  ?  si  una  tabula  sit,  duo  naufragi,  [aeque]  sa- 
pientes ;  sibine  utervis  rapiat,  an  alter  cedat  alteri  ? 
Cedat  vero  :  sed  ei,  cujus  magis  intersit,  vel  sua  vel 
reipublicae  causa,  vivere.  Quid  ?  si  haec  paria  in 
utroque  ?  NuUum  erit  certamen ;  sed,  quasi  sorte 
aut  micando  victus,  alteri  cedat  alter.  Quid  ?  si  pa- 
ter  fana  expilet,  cuniculos  agat  ad  aerarium ;  indi- 
cetne  id  magistratibus  filius  ?  Nefas  id  quidem  est : 
quinetiam  defendat  patrem,  si  arguatur.  Non  igitur 
patria  praestat  omnibus  officiis  ?  Immo  vero :  sed 
ipsi  patriae  conducit,  pios  cives  habere  in  parentes. 
Quid  ?  si  tyrannidem  occupare,  si  patriam  prodere, 

conabitur  pater ;  silebitne  filius  ?  Immo  vero  obse- 
crabit  patrem,  ne  id  faciat.  8i  nihil  proficiet,  accu- 
sabit :  minabitur  etiam  :  ad  extremum,  si  ad  perni- 
ciem  patriae  res  spectabit,  patriae  salutem  anteponet 
saluti  patris. 

Quaerit  etiam,  si  sapiens  adulterinos  nummos  acce- 
perit  imprudens  pro  bonis ;  cum  id  rescierit,  solu- 
turusne  sit  eos,  si  cui  debeat,  pro  bonis  ?  Diogenes 
ait :  Antipater  negat ;  cui  potius  assentior.  Qui  vi- 
num  fugiens  vendat  sciens,  debeatne  dicere  ?  Non 
necesse  putat  Diogenes :  Antipater  viri  boni  existi- 
mat.  Hasc  sunt  quasi  controversa  jura  Stoicorum. 
In  mancipio  vendendo,  dicendane  vitia,  non  ea,  quae 
nisi  dixeris,  redhibeatur  mancipium  jure  civili ;  sed 
hsec,  mendacem  esse,  aleatorem,  furacem,  ebriosum. 
Alteri  dicenda  videntur,  alteri  non  videntur.  Si  quis, 
aurum  vendens,  orichalcum  se  putet  vendere,  indi- 
cetne  ei  vir  bonus,  aurum  illud  esse,  an  emat  dena- 
rio,  quod  sit  mLlle  denarium  ?  Perspicuum  jam  est, 
et  quid  mihi  videatur,  et  quae  sit  inter  eos  philoso- 
phos,  quos  nominavi,  controyersia. 

XXI y.  Pacta  et  promissa  semperne  servanda  sint, 
quae  nec  vi  nec  dolo  malo  (ut  prastores  solent)  facta 
sint  ?  Si  quis  medicamentum  cuipiam  dederit  ad 
aquam  intercutem,  pepigeritque,  ne  illo  medica- 
mento  unquam  postea  uteretur ;  si  eo  medicamento 
sanus  factus  fuerit,  et  annis  aliquot  post  inciderit  in 
eumdem  niorbum,  nec  ab  eo,  quicum  pepigerat, 
impetret,  ut  iterum  eo  liceat  uti,  quid  faciendum 
sit?  Cum  sit  is  inhumanus,  qui  non  concedat  uti, 
nec  ei  quidquam  fiat  injuriae,  vitae  et  saluti  consu- 
lendum. 

Quid  ?  si  quis  sapiens  rogatus  sit  ab  eo  qui  eum 
hasredem  faciat,  cum  ei  testamento  sestertium  millies 
relinquatur,  ut  ante,  quam  haereditatem  adeat,  luce 
palam  in  foro  saltet,  idque  se  facturum  promiserit, 
quod  aliter  eum  hieredem  scripturus  iUe  non  esset ; 
faciat,  quod  promiserit,  necne  ?  Promisisse  noUem  ; 

et  id  arbitror  fuisse  gravitatis.  Sed,  quoniam  promi- 
sit,  si  saltare  in  foro  turpe  ducet,  honestius  mentie- 
tur,  si  ex  hcereditate  nihil  ceperit,  nisi  forte  eam  pe- 
cuniam  in  reipublicae  magnum  aliquod  tempus  con- 
tulerit ;  ut  vel  saltare  eum,  cum  patriae  consulturus 
sit,  turpe  non  sit. 

XXV.  Ac  ne  illa  quidem  promissa  servanda  sunt, 
quae  non  sunt  iis  ipsis  utilia,  quibus  illa  promiseris. 
Sol  Phaethonti  filio  (ut  redeamus  ad  fabulas)  factu- 
rum  se  esse  dixit,  quidquid  optasset :  optavit,  ut  in 
currum  patris  toUeretur :  sublatus  est ;  atque  [insa- 
nus,  qua  constitit,]  ictu  fuhiiinis  deflagravit.  Quanto 
melius  fuerat,  in  hoc,  promissum  patris  non  esse  ser- 
vatum !  Quid,  quod  Theseus  exegit  promissum  a 
Neptuno  ?  Cui  cum  tres  optationes  Neptunus  dedis- 
set,  optavit  interitum  Hippolyti,  filii  sui,  cum  is 
patri  suspectus  esset  de  noverca :  quo  optato  impe- 
trato,  Theseus  in  maximis  fuit  luctibus. 

Quid  ?  Agamemnon,  cum  devovisset  Dianae,  quod 
in  suo  regno  pulcherrimum  natum  esset  illo  anno, 
immolavit  Iphigeniam,  qua  nihil  erat  eo  quidem 
anno  natum  pulchrius.  Promissum  potius  non  fa- 
ciendum,  quam  tam  tetrum  facinus  admittendum 
fuit.  Ergo  et  promissa  non  facienda  nonnunquam  ; 
neque  semper  deposita  reddenda.  Si  gladium  quis 
apud  te  sana  mente  deposuerit,  repetat  insaniens ; 
reddere,  peccatum  sit ;  non  reddere,  officium.  Quid  ? 
si  is,  qui  apud  te  pecuniam  deposuerit,  bellum  infe- 
rat  patrias,  reddasne  depositum  ?  Non,  credo  :  facias 
enim  contra  rempublicam,  quae  debet  esse  carissima. 
Sic  multa,  quae  honesta  natura  videntur  esse,  tempo- 
ribus  fiunt  non  honesta.  Facere  promissa,  stare  con- 
ventis,  reddere  deposita,  commutata  utilitate,  fiunt 
non  honesta.  Ac  de  iis  quidem,  quae  videntur  esse 
utihtates  contra  justitiam  simulatione  prudentiae, 
satis  arbitror  dictum. 

Sed,  quoniam  a  quatuor  fontibus  honestatis  primo 
libro  ofHcia  duximus,  in  eisdem  versabimur,  cum 

docebimus,  ea,  quae  videntur  esse  utilia,  neque  sunt, 
quam  sint  virtutis  inimica.  Ac  de  prudentia  quidem, 
quam  vult  imitari  malitia ;  itemque  de  justitia,  quae 
semper  est  utilis,  disputatum  est.  Reliquge  sunt  duae 
partes  honestatis,  quarum  altera  in  animi  excellentis 
magnitudine  et  praestantia  cernitur;  altera  in  con- 
formatione  et  moderatione  continentiae  et  tempe- 
rantias. 

XXVI.  Utile  videbatur  Ulyssi,  (ut  quidem  poetae 
tragici  prodiderunt ;  nam,  apud  Homerum,  optimum 
auctorem,  talis  de  Ulysse  nulla  suspicio  est)  sed  insi- 
mulant  eum  tragoediae,  simulatione  insaniae  militiam 
subterfugere  voluisse.  Non  honestum  consilium  :  at 
utile  (ut  aliquis  fortasse  dixerit)  regnare,  et  Ithacee 
vivere  otiose  cum  parentibus,  cum  uxore,  cum  filio. 
Ulluni  tu  decus  in  quotidianis  periculis  et  laboribus 
cum  hac  tranquillitate  conferendum  putas  ?  Ego 
vero  istam  contemnendam  et  abjiciendam ;  quoniam, 
quae  honesta  non  sit,  ne  utilem  quidem  esse  arbitror. 
Quid  enim  auditurum  putas  fuisse  Ulyssem,  si  in 
illa  simulatione  perseverasset  ?  qui,  cum  maximas 
res  gesserit  in  bello,  tamen  hsec  audiat  ab  Ajace : 

"  Cuju'  ipse  princeps  juris  jurandi  fuit, 
Quod  omnes  scitis,  solus  neglexit  fidem. 
Furere  assimulavit ;  ne  coiret,  institit. 
Quod  ni  Palamedis  perspicax  prudentia 
Istiu'  percepset  malitiosam  audaciam, 
Fide  sacratum  jus  perpetuo  falleret.'* 

lUi  vero,  non  modo  cum  hostibus,  verum  etiam  cum 
fluctibus,  (id  quod  fecit)  dimicare  melius  fuit,  quam 
deserere  consentientem  Graeciam  ad  beUum  barbaris 
inferendum.  Sed  dimittamus  et  fabulas,  et  externa : 
ad  rem  factam,  nostraque,  veniamus.  M.  Attilius 
Regulus,  cum,  consul  iterum,  in  Africa  ex  insidiis 
captus  esset,  duce  Xanthippo  Lacedaemonio,  impe- 
ratore  autem  patre  Hannibalis,  Hamilcare,  juratus 
missus  est  ad  senatum,  ut,  nisi  redditi  essent  Pcenis 

captivi  nobiles  quidam,  rediret  ipse  Carthaginem.  Is, 
cum  Romam  venisset,  utilitatis  speciem  videbat ;  sed 
eam,  ut  res  declarat,  falsam  judicavit :  quae  erat  talis : 
manere  in  patria,  esse  domi  sua?  cum  uxore,  cum 
liberis ;  quam  calamitatem  accepisset  in  bello,  com- 
munem  fortun£E  bellicsp  judicantem,  tenere  consularis 
dignitatis  gradum.  Quis  haec  neget  esse  utilia  ?  quid 
censes  ?  magnitudo  animi  et  fortitudo  negat. 

XXVII.  Num  locupletiores  quaeris  auctores  ? 
Harum  enim  est  virtutum  proprium,  nil  extimescere, 
omnia  humana  despicere;  nihil,  quod  homini  ac- 
cidere  possit,  intolerandum  putare.  Itaque  quid  fe- 
cit  ?  In  senatum  venit :  mandata  exposuit :  senten- 
tiam  ne  diceret,  recusavit:  quamdiu  jurejurando 
hostium  teneretur,  non  esse  se  senatorem.  Atque 
illud  etiam,  (o  stultum  hominem,  dixerit  quispiam, 
et  repugnantem  utilitati  suae ! )  reddi  captivos,  ne- 
gavit  esse  utile  :  illos  enim  adolescentes  esse,  et  bonos 
duces,  se  jam  confectum  senectute.  Cujus  cum  va- 
luisset  auctoritas,  captivi  retenti  sunt :  ipse  Cartha- 
ginem  rediit ;  neque  eum  caritas  patri»  retinuit,  nec 
suorum.  Neque  vero  tum  ignorabat,  se  ad  crudelis- 
simum  hostem,  et  ad  exquisita  supplicia,  proficisci : 
sedjusjurandum  conservandum  putabat.  Itaque  tum, 
cum  vigilando  necabatur,  erat  in  meliore  causa,  quam 
si  domi  senex  captivus,  perjurus  consularis,  reman- 
sisset.  At  stulte,  qui  non  modo  non  censuerit  cap- 
tivos  remittendos,  verum  etiam  dissuaserit.  Quomodo 
stulte  ?  etiamne,  si  reipublicas  conducebat  ?  Potest 
autem,  quod  inutile  reipublicas  sit,  id  cuiquam  civi 
utile  esse  ? 

XXVIII.  Pervertunt  homines  ea,  quae  sunt  fun- 
damenta  natura?,  cum  utihtatem  ab  honestate  sejun- 
gunt.  Omnes  enim  expetimus  utilitatem,  ad  eamque 
rapimur ;  nec  facere  aliter  ullo  modo  possumus  :  nam 
quis  est,  qui  utiha  fugiat  ?  aut  quis  potius,  qui  ea 
non  studiosissime  persequatur  ?  Sed,  quia  nusquam 
possumus,  nisi  in  laude^  decore,  honestate,  utilia  re- 

l^erire,  propterea  illa  prima  et  summa  habemus; 
utilitatis  nomen  non  tam  splendidum  quam  neces- 
sarium  ducimUs. 

Quid  est  igitur  (dixerit  quis)  in  jurejurando  ?  num 
iratum  timemus  Jovem  ?  At  hoc  quidem  commune 
est  omnium  philosophorum,  non  eorum  modo,  qui 
Deum  nihil  habere  ipsum  negotii  dicunt,  et  nihil  ex- 
hibere  alteri,  sed  eorum  etiam,  qui  Deum  semper 
agere  aliquid  et  moHri  volunt,  nunquam  nec  irasci 
Deum,  nec  nocere.  Quid  autem  iratus  Jupiter  plus 
nocere  patuisset,  quam  nocuit  sibi  ipse  Regulus  ? 
Nulla  igitur  vis  fuit  religionis,  quse  tantam  utilita- 
tem  perverteret.  An,  ne  turpiter  faceret  ?  Primum, 
minima  de  maUs.  Num  igitur  tantum  mali  turpi- 
tudo  ista  habebat,  quantum  ille  cruciatus  ?  Deiiique 
iilud  etiam  apud  Attium, 

"  Fregisti  fidem.    Neque  dedi,  neque  do,  infideli 
cuiquam," 

quamquam  ab  impio  rege  dicitur,  luculente  tamen 
dicitur. 

Addunt  etiam,  quemadmodum  nos  dicamus  videri 
quaedam  utilia  quce  non  sint,  sic  se  dicere,  videri 
quaedam  honesta,  ^uae  non  sint :  ut  hoc  ipsum  vide- 
tur  honestum,  conservandi  jurisjurandi  causa  ad  cru- 
ciatum  revertisse ;  sed  fit  non  honestum,  quia,  quod 
per  vim  hostium  esset  actum,  ratum  esse  non  debuit. 
Addunt  etiam,  quidquid  valde  utile  sit,  id  fieri  ho- 
nestum,  etiam  si  antea  non  videretur.  Hasc  fere 
contra  Regulum.  Sed  prima  videamus. 

XXIX.  Non  fuit  Jupiter  metuendus,  ne  ii*atus. 
noceret ;  qui  neque  irasci  solet,  neque  nocere.  HsdC 
quidem  ratio  non  magis  contra  Regulum,  quam  con- 
tra  omne  jusjurandum,  valet.  Sed,  in  jurejurando, 
non  qui  metus,  sed  quae  vis  sit,  debet  inteUigi.  Est 
enim  jusjurandum  affirmatio  reiigiosa.  Quod  autem 
afiirmate,  quasi  Deo  teste,  promiseris,  id  tenendum 
est :  jam  enim,  non  ad  iram  Deorum,  quae  nulla  est, 

sed  ad  justitiam  et  ad  fidem,  pertinet.  Nara  praeclare 
tnnius : 

"  O  Fides  alma,  apta  pinnis,  et  Jusjurandum  Jo- 


vis !" 

Qui  igitur  jusjurandum  violat,  is  Fidem  violat,  quam 
in  Capitolio  vicinam  Jovis  Optimi  Maximi  (ut  in 
Catonis  oratione  est)  majores  nostri  esse  voluerunt. 
At  enim  ne  iratus  quidem  Jupiter  plus  Regulo  no- 
cuisset,  quam  sibi  nocuit  ipse  Regulus.  Certe,  si 
nihil  malum  esset,  nisi  dolere.  Id  autem  non  modo 
non  summum  malum,  sed  ne  malum  quidem  esse, 
maxima  auctoritate  philosophi  afHrmant;  quorum 
quidem  testem  non  mediocrem,  sed  haud  scio  an 
gravissimum,  Regulum,  nolite,  quaeso,  vituperare. 
Quem  enim  locupletiorem  quaerimus,  quam  princi- 
pem  populi  Romani,  qui,  retinendi  officii  causa,  cru- 
ciatum  subierit  voluntarium  ?  Nam,  quod  aiunt, 
minima  de  malis,  id  est,  ut  turpiter  potius,  quam 
calamitose ;  an  est  ullum  majus  malum  turpitudine  ? 
quae  si  in  deformitate  corporis  habet  aliquid  ofFen- 
sionis,  quanta  iUa  depravatio  et  foeditas  turpificati 
animi  debet  videri  ?  Itaque,  nervosius  qui  ista  dis- 
serunt,  solum  audent  malum  dicere  id,  quod  turpe 
sit;-  qui  autem  remissius,  hi  tamen  non  dubitant 
summum  malum  dicere.  Nam  illud  quidem, 

"  Neque  dedi,  neque  do,"  fidem  "  infideli  cui- 
quam," 

idcirco  recte  a  poeta ;  quia,  cum  tractaretur  Atreus, 
personae  serviendum  fuit.  Sed  si  hoc  sibi  sumunt, 
nullam  esse  fidem,  quae  infideli  data  sit ;  videant,  ne 
quaeratur  latebra  perjurio.  Est  autem  jus  etiam  bel- 
licum,  fidesque  jurisjurandi  saepe  cum  hoste  ser- 
vanda.  Quod  enim  ita  juratum  est,  ut  mens  conci- 
peret  fieri  oportere,  id  servandum  est :  quod  aliter, 
id  si  non  feceris,  nuUum  est  perjurium :  ut,  si  pra- 
donibus  pactum  pro  capite  pretium  non  attuleris, 

nuUa  fraus  est,  ne  si  juratus  quidem  id  non  feceris : 
nam  pirata  non  est  ex  perduellium  numero  definitus, 
sed  communis  hostis  omnium.  Cum  hoc  nec  fides 
debet,  nec  jusjurandum  esse  commune.  Non  enim 
falsum  jurare,  perjurare  est :  sed,  quod  ex  animi  tui 
sententiajuraris,  sicut  verbis  concipitur  more  nostro, 
id  non  facere,  perjurium  est.   Scite  enim  Euripides : 

"  Juravi  lingua,  mentem  injuratam  gero." 

Regulus  vero  non  debuit  conditiones  pactionesque 
belHcas  et  hostiles  perturbare  perjurio.  Cum  justo 
enim  et  legitimo  hoste  res  gerebatur ;  adversus  quem 
et  totum  jus  feciale,  et  multa  sunt  jura  communia. 
Quod  ni  ita  esset,  nunquam  claros  viros  senatus  vinc- 
tos  hostibus  dedidisset. 

XXX.  At  vero  T.  Veturius,  et  Sp.  Postumius, 
cum  iterum  consules  essent,  quia,  cum  male  pugna- 
tum  apud  Caudium  esset,  legionibus  nostris  sub  ju- 
gum  missis,  pacem  cum  Samnitibus  fecerant,  dediti 
sunt  his :  injussu  enim  populi  senatusque  fecerant : 
eodemque  tempore  Ti.  Numicius,  Q.  Maelius,  qui 
tum  tribuni  plebis  erant,  quod  eorum  auctoritate  pax 
erat  facta,  dediti  sunt,  ut  pax  Samnitium  repudia- 
retur.  Atque  hujus  deditionis  ipse  Postumius,  qui 
dedebatur,  suasor  et  auctor  fuit :  quod  idem,  multis 
annis  post,  C.  Mancinus ;  qui,  ut  Numantinis,  qui- 
buscum  sine  senatus  auctoritate  foedus  fecerat,  dede- 
retur,  rogationem  suasit  eam,  quam  L.  Furius  et  S. 
Atilius  ex  senatus-consulto  ferebant:  qua  accepta, 
est  hostibus  deditus.  Honestius  hic,  quam  Q.  Pom- 
peius,  quo  (cum  in  eadem  causa  esset)  deprecante, 
accepta  lex  non  est.  Hic  ea,  quse  videbatur  utilitas, 
plus  valuit,  quam  honestas :  apud  superiores,  utili- 
tatis  species  falsa  ab  honestatis  auctoritate  superata 

At  non  debuit  ratum  esse,  quod  erat  actum  per 
vim.  Quasi  vero  forti  viro  vis  possit  adhiberi.  Cur 
igitur  ad  senatum  proficiscebatur,  cum  praesertim  da 

captivis  dissuasums  esset  ?   Quod  maximum  in  eo 
est,  id  reprehenditis.    Non  enim  suo  judicio  stetit, 
I    ,  sed  suscepit  causam,  ut  esset  judicium  senatus ;  cui 

'  nisi  ipse  auctor  fuisset,  captivi  profecto  Poenis  redditi 

essent.  Ita  incolumis  in  patria  Regulus  restitisset : 
quod  quia  patriae  non  utile  putavit,  idcirco  sibi  ho- 
nestum  et  sentire  illa,  et  pati,  credidit.  Nam,  quod 
aiunt,  quod  valde  utile  sit,  id  fieri  honestum ;  immo 
vero  esse,  non  fieri.  Est  enim  nihil  utile,  quod  idem 
non  honestum  :  nec,  quia  utile,  honestum  est ;  sed, 
quia  honestum,  utile. 

XXXI.  Quare,  ex  multis  mirabilibus  exemplis, 
haud  facile  quis  dixerit  hoc  exemplo  aut  laudabihus 
aut  praestantius.  Sed,  ex  tota  hac  laude  Reguh, 
vmum  illud  est  admiratione  dignum,  quod  captivos 
retinendos  censuerit.  Nam,  quod  rediit,  nobis  nunc 
mirabile  videtur :  iUis  quidem  temporibus  aliter  fa- 
cere  non  potuit.  Itaque  ista  laus  non  est  hominis, 
sed  temporum :  nullum  enim  vinculum,  ad  adstrin- 
gendam  fidem,  jurejurando  majores  arctius  esse  vo- 
luerunt.  Id  indicant  leges  in  XII  tabulis ;  indicant 
sacratae ;  indicant  fcedera,  quibus  etiam  cum  hoste 
devincitur  fides ;  indicant  notiones  animadversiones- 
que  censorum,  qui  nulla  de  re  diligentius,  quam  de 
jurejurando,  judicabant. 

Lucio  Manlio,  A.  F.  cum  dictator  fuisset,  M. 
Pomponius,  tribunus  plebis,  diem  dixit,  quod  is  pau- 
cos  sibi  dies  ad  dictaturam  gerendam  addidisset :  cri- 
minabatur  etiam,  quod  Titum  fiHum  (qui  postea  est 
Torquatus  appellatus)  ab  hominibus  relegasset,  et 
ruri  habitare  jussisset.  Quod  cum  audivisset  adoles- 
cens  fiHus  negotium  exhiberi  patri ;  accurrisse  Ro- 
mam,  et  cum  prima  luce  Pomponii  domum  venisse 
dicitur.  Cui  cum  esset  nuntiatum ;  quod  illum  ira- 
tum  aUaturum  ad  se  aHquid  contra  patrem  arbitra- 
retur :  surrexit  e  lectulo ;  remotisque  arbitris,  ad  se 
adolescentem  jussit  venire.  At  ille,  ut  ingressus  est, 
confestim  gladium  destrinxit,  juravitque,  se  illum 

statim  interfecturum,  nisi  jusjurandum  sibi  dedisset, 
se  patrem  missum  esse  facturum.  Juravit  hoc  coac- 
tus  terrore  Pomponius:  rem  ad  populum  detulit: 
docuit,  cur  sibi  causa  desistere  necesse  esset :  Man- 
lium  missum  fecit.  Tantum  temporibus  illis  jusju- 
randum  valebat.  Atque  hic  T.  ManHus  is  est,  qui, 
ad  Anienem,  Galli,  quem  ab  eo  provocatus  occide- 
rat,  torque  detracto,  cognomen  invenit :  cujus  tertio 
consulatu  Latini  ad  Veserim  fusi,  et  fugati :  magnus 
vir  in  primis,  et,  qui  perindulgens  in  patrem,  idem 
acerbe  severus  in  filium. 

XXXII.  Sed,  ut  laudandus  Regulus  in  conser- 
vando  jurejurando,  sic  decem  illi  (quos  post  Cannen- 
sem  pugnam  juratos  ad  senatum  misit  Hannibal,  se 
in  castra  redituros  ea,  quorum  potiti  erant  Poeni,  nisi 
de  redimendis  captivis  impetravissent),  si  non  redie- 
runt,  vituperandi.  De  quibus  non  omnes  uno  modo  : 
nam  Polybius,  bonus  auctor  in  primis,  scribit,  ex 
decem  nobilissimis,  qui  tum  erant  missi,  novem  re- 
vertisse,  a  senatu  re  non  impetrata ;  unum  ex  decem, 
qui  paulo  post,  quam  egressus  erat  e  castris,  redisset, 
quasi  aliquid  esset  oblitus,  Romae  remansisse.  Reditu 
enim  in  castra,  hberatum  se  esse  jurejurando  inter- 
pretabatur:  non  recte:  fraus  enim  adstringit,  non 
dissolvit  [perjurium.]  Fuit  igitur  stulta  calliditas, 
perverse  imitata  prudentiam.  Itaque  decrevit  sena- 
tus,  ut  ille  veterator  et  caUidus  vinctus  ad  Hanniba- 
lem  duceretur.  Sed  illud  maximum  :  octo  hominum 
millia  tenebat  Hannibal,  non  quos  in  acie  cepisset, 
aut  qui  periculo  mortis  cUfFugissent,  sed  qui  relicti  in 
castris  fuissent  a  Paulo  et  Varrone,  consulibus.  Eos 
senatus  non  censuit  redimendos,  cum  id  parva  pe- 
cunia  fieri  posset ;  ut  esset  insitum  militibus  nostris 
aut  vincere,  aut  emori.  Qua  quidem  re  audita,  frac- 
tum  animum  Hannibalis  scripsit  idem,  quod  senatus 
populusque  Romanus,  rebus  afflictis,  tam  excelso 
animo  fuisset.  Sic,  honcstatis  comparatione,  ea,  quse 
videntur  utilia,  vincuntur.  Acilius  autem,  qui  Grajce 

scripsit  historiam,  plures  ait  fuisse,  qui  in  castra  re- 
vertissent,  cadem  fraude,  ut  jurejurando  liberaren- 
tur ;  eosque  a  censoribus  omnibus  ignominiis  notatos. 

Sit  jam  hujus  loci  finis.  Perspicuum  est  enim, 
quae  timido  animo,  humili,  demisso,  fractoque  fiant, 
(quale  fuisset  Reguli  factum,  si  aut  de  captivis,  quod 
ipsi  opus  esse  videretur,  non  quod  reipubHcBB,  cen- 
suisset,  aut  domi  remanere  voluisset)  non  esse  utilia, 
quia  sint  fiagitiosa,  foeda,  turpia. 

XXXIII.  Restat  quarta  pars,  quae  decore,  mode- 
ratione,  modestia,  continentia,  temperantia,  contine- 
tur.  Potest  igitur  quidquam  esse  utile,  quod  sit  huic 
talium  virtutum  choro  contrarium  ?  Atqui  ab  Aristip- 
po  Cyrenaici,  atque  Annicerii,  philosophi  nominati, 
omne  bonum  in  voluptate  posuerunt;  virtutemque 
censuerunt  ob  eam  rem  esse  laudandam,  quod  effi- 
ciens  esset  voluptatis.  Quibus  obsoletis,  fioret  Epi- 
ciirus,  ejusdem  fere  adjutor  auctorque  sententias. 
Cum  his,  viris  equisque,  ut  dicitur,  si  honestatem 
tueri  ac  retinere  sententia  est,  decertandum  est.  Nam, 
si  non  modo  utihtas,  sed  vita  omnis  beata,  corporis 
firma  constitutione,  ejusque  constitutionis  spe  explo- 
rata,  (ut  a  JMetrodoro  scriptum  est)  continetur ;  certe 
hasc  utilitas,  et  quidem  summa,  (sic  enim  censent) 
cum  honestate  pugnabit.  Nam,  ubi  primum  pruden- 
tias  locus  dabitur  ?  an,  ut  conquirat  undique  suavi- 
tates  ?  Quam  miser  virtutis  famulatus,  servientis 
voluptati !  Qucd  autem  munus  prudentiae  ?  an  le- 
gere  inteUigenter  voluptates?  Fac  nihil  isto  esse 
jucundius ;  quid  cogitari  potest  turpius  ?  Jam,  qui 
dolorem  summum  malum  dicat,  apud  eum  quem 
habet  locum  fortitudo,  quae  est  dolorum  laborumque 
contemtio  ?  Quamvis  enim  multis  in  locis  dicat  Epi- 
curus  (sicut  hic  dicit)  satis  fortiter  de  dolore ;  tamen 
jion  spectandum  est,  quid  dicat,  sed  quid  consenta- 
neum  sit  ei  dicere,  qui  bona  voluptate  terminaverit, 
mala  dolore :  ut,  si  illum  audiam  de  continentia  et 
temperantiaj  dicit  ille  quidem  multa  multis  locis: 

sed  aqua  hasret,  ut  aiunt:  nam  qui  potest  tempe- 
rantiam  laudare  is,  qui  ponat  summum  bonum  in 
voluptate  ?  Est  enim  temperantia  libidinum  inimi- 
ca  ;  libidines  autem  consectatrices  voluptatis. 

Atque  in  his  tamen  tribus  generibus,  quoquo  mo- 
do  possunt,  non  incallide  tergiversantur.  Prudentiam 
introducunt,  scientiam  suppeditantem  voluptates, 
depellentem  dolores.  Fortitudinem  quoque  aUquo 
modo  expediunt,  cum  tradunt,  rationem  negligendae 
mortis,  perpetiendique  doloris.  Etiam  temperan- 
tiam  inducunt,^on  facillime  illi  quidem,  sed  tamen 
quoquo  modo  possunt :  dicunt  enim,  voluptatis  mag- 
nitudinem  doloris  detractione  finiri.  Justitia  vacillat, 
vel  jacet  potius,  omnesque  ese  virtutes,  quse  in  com- 
munitate  cernuntur,  et  in  societate  generis  humani. 
Neque  enim  bonitas,  nec  liberalitas,  nec  comitas, 
esse  potest,  non  plus  quam  amicitia,  si  hasc  non  per 
se  expetantur,  sed  ad  voluptatem  utihtatemve  refe- 
rantur. 

XXXIV.  Conferamus  igitur  in  pauca :  nam,  ut  uti- 
litatem  nullam  esse  docuimus,  quas  honestati  esset  con- 
traria ;  sic  omnem  voluptatem  dicimus  honestati  esse 
contrariam.  Quo  magis  reprehendendos  Calliphonem 
et  Dinomachum  judico,  qui  se  diremturos  controver- 
siam  putaverunt,  si  cum  honestate  voluptatem,  tam- 
quam  cum  homine  pecudem,  copulavissent.  Non  re- 
cipit  istam  conjunctionem  honestas ;  adspernatur, 
repellit.  Nec  vero  finis  bonorum  [et  malorum],  qui 
simplex  esse  debet,  px  dissimilibus  rebus  misceri  et 
temperari  potest.  Sed  de  hoc  (magna  enim  res  est) 
alio  loco  pluribus.  Nunc  ad  propositum.  Quemad- 
modum  igitur,  si  quando  ea,  quse  videretur  utilitas, 
honestati  repugnat,  dijudicanda  res  sit,  satis  est  su- 
pra  disputatum.  Sin  autem  speciem  utilitatis  etiam 
voluptas  habere  dicetur,  nulla  potest  esse  ei  cum  ho- 
nestate  conjunctio :  nam,  ut  tribuamus  aliquid  vo- 
luptati,  condimenti  fortasse  nonnihil,  utilitatis  certe 
nihil,  habebit 

Habes  a  patre  munus,  Marce  fili,  mea  quidem 
sententia,  magnum :  sed  perinde  erit,  ut  accepe- 
ris  :  [quamquam]  tibi  hi  tres  libri,  inter  Cratippi 
commentarios,  tamquam  hospites,  erunt  recipiendi. 
Sed,  ut,  si  ipse  venissem  Athenas  (quod  quidem  es- 
set  factum,  nisi  me  e  medio  cursu  clara  voce  patria 
revocasset),  aliquando  me  quoque  audires ;  sic,  quo- 
niam  his  voluminibus  ad  te  profecta  vox  est  mea ; 
tribues  his  temporis  quantum  poteris  :  poteris  autem, 
quantum  voles.  Cum  vero  intellexero,  te  hoc  scien- 
tias  genere  gaudere,  tum  et  praesens  tecum  prope- 
diem  (ut  spero),  et,  dum  aberis,  absens  loquar. 
Vale  igitur,  mi  Cicero;  tibique  persuade,  esse  te 
quidem  mihi  carissimum  ;  sed  multo  fore  cariorem, 
si  talibus  monimentis  praeceptisque  laetabere. 


M.TULLII  CICERONIS 
CATO  MAJOR, 


SEU 


DE  SENECTUTE, 


AD 


T.  POiMPONIUM  ATTICUM. 


I.  "  O  TiTE  !  si  quid  ego  adjuro,  curamve  le- 

vasso, 
Qiise  nunc  te  coquit,  et  versat  in  pectore  fixa, 
Ecquid  erit  pretii  ?" 

Licet  enim  versibus  iisdem  mihi  afFari  te,  Attice, 
quibus  afTatur  Fla,mininum 

"  lUe  vir,  haud  magna  cum  re,  sed  plenu'  fidei ;" 

quamquam  certo  scio,  non,  ut  Flamininum, 

"  Sollicitari  te,  Tite,  sic  noctesque  diesque.'* 

Novi  enim  moderationem  animi  tui,  et  aequitatem  ; 
teque  non  cognomen  solum  Athenis  deportasse,  sed 
humanitatem  et  prudentiam,  intelligo.  Et  tamen 
suspicor,  iisdem  rebus  te,  quibus  meipsum,  interdum 
gravius  commoveri ;  quarum  consolatio  et  major  est, 
et  in  aliud  tempus  differenda.  Nunc  autem  mihi  vi- 
sum  est  de  Senectute  aUquid  ad  te  conscribere.  Hoc 
enim  onere,  quod  mihi  tecum  commune  est,  aut  jam 
urgentis  aut  certe  adventantis  senectutis,  et  te  et  me- 


334  DE  6ENECTUTE,  Cap.  2. 

ipsum  levari  volo  ;  etsi  te  quidem  id  modice  ac  sapi- 
enter  (sicut  omnia)  et  ferre  et  laturum  esse,  certo  scio, 
Sed  mihi,  cum  de  senectute  aliquid  vellem  scribere, 
tu  occurrebas  dignus  eo  munere,  quo  uterque  nos- 
trum  communiter  uteretur.  Mihi  quidem  ita  jucun- 
da  hujus  libri  confectio  fuit,  ut  non  modo  omnes  abs- 
terserit  senectutis  molestias,  sed  effecerit  mollem 
etiam  et  jucundam  senectutem.  Nunquam  igitur  sa- 
tis  laudari  digne  poterit  philosophia,  cui  qui  pareat, 
omne  tempus  astatis  sine  molestia  possit  degere.  Sed 
de  caeteris  et  diximus  multa,  et  saepe  dicemus :  hunc 
librum  de  Senectute  ad  te  misimus. 

Omnem  autem  sermonem  tribuimus,  non  Titho- 
no,  ut  Aristo  Chius  (ne  parum  esset  auctoritatis  in 
fabula),  sed  M.  Catoni  seni,  quo  majorem  auctorita- 
tem  haberet  oratio  ;  apud  quem  Laelium  et  Scipio- 
nem  facimus  admirantes,  quod  is  tam  facile  senectu- 
tem  ferat,  iisque  eum  respondentem.  Qui  si  eruditius 
videbitur  disputare,  quam  consuevit  ipse  in  suis  li- 
bris,  attribuito  GraBcis  literis,  quarum  constat  eum 
perstudiosum  fuisse  in  senectute.  Sed  quid  opus  est 
plura?  jam  enim  ipsius  Catonis  sermo  explicabit 
nostram  omnem  de  senectute  sententiam. 

II.  Sciplo.  Saepenumero  admirari  soleo  cum  hoc 
C.  Laglio,  tum  caeterarum  rerum  tuam  excellentem, 
jRI.  Cato,  perfectamque  sapientiam,  tum  vel  maxime, 
quod  nunquam  senectutem  tibi  gravem  esse  sense- 
rim  ;  quae  plerisque  senibus  sic  odiosa  est,  ut  onus  se 
^tna  gravius  dicant  sustinere.  Cato,  Rem  haud 
sane  difficilem,  Scipio  et  Laeli,  admirari  videmini. 
Quibus  enim  nihil  opis  est  in  ipsis  ad  bene  beateque 
vivendum,  iis  omnis  gravis  est  aetas :  qui  autem  om- 
nia  bona  a  se  ipsis  petunt,  iis  nihil  potest  malum  vi- 
deri,  quod  naturae  necessitas  afferat.  Quo  in  genere 
in  primis  est  senectus,  quam  ut  adipiscantur,  omnes 
optant:  eamdem  accusant  adepti:  tanta  est  incon- 
stantia  stultitiae,  atque  perversitas. 

Obrepere  aiunt  eam  citius  quam  putassent.    Pri» 

mum,  quis  coegit  eos  falsum  putare  ?  qui  enim  ci- 
tius  adolescentiae  senectus,  quam  pueritiae  adolescen- 
tia,  obrepit  ?  Deinde,  qui  minus  gravis  esset  iis  se- 
nectus,  si  octingentesimum  annum  agerent,  quam  oc- 
togesimum?  Prasterita  enim  astas,  quamvis  longa, 
cum  effluxisset,  nuUa  consolatione  permulcere  posset 
stultam  senectutem. 

Quocirca,  si  sapientiam  meam  admirari  soletis, 
(quae  utinam  digna  esset  opinione  vestra,  nostroque 
cognomine  !)  in  hoc  sumus  sapientes,  quod  naturam, 
optimam  ducem,  tamquam  Deum,  sequimur,  eique 
paremus:  a  qua,  non  verisimile  est,  cum  caeterae 
partes  aetatis  bene  descriptas  sint,  extremum  actum, 
tamquam  ab  inerti  poeta,  esse  neglectum.  Sed  ta- 
men  necesse  fuit  esse  aliquid  extremum,  et,  tamquam 
in  arborum  baccis,  terraeque  frugibus,  maturitate 
tempestiva  quasi  vietum  et  caducum  :  quod  feren- 
dum  est  moUiter  sapienti,  Quid  enim  est  aliud,  gi- 
gantum  modo  beUare  cum  Diis,  nisi  naturae  re- 
pugnare. 

Lcelius,  Atqui,  Cato,  gratissimum  nobis  (ut  etiam 
pro  Scipione  poUicear)  feceris,  si,  quoniam  speramus 
(volumus  quidem  certe)  senes  fieri,  ante  multo  a  te 
didicerimus,  quibus  faciUime  rationibus  ingravescen- 
tem  aetatem  ferre  possimus.  Cato.  Faciam  vero,  Lae- 
U ;  prassertim  si  utrique  vestrum  (ut  dicis)  gratum 
futurum  est.  Scipio,  Volumus  sane,  nisi  molestum 
est,  Cato,  tamquam  aUquam  viam  longam  confece- 
ris,  quam  nobis  quoque  ingrediendum  sit,  istuc,  quo 
pervenisti,  videre,  quale  sit. 

IIL  Cato,  Faciam,  ut  potero,  LaeU.  Saepe  enim 
interfui  quereUs  meorum  asquaUum,  (pares  autem 
cum  paribus,  veteri  proverbio,  faciUime  congregan- 
tur)  quae  C.  SaUnator,  quae  Sp.  Albinus,  homines 
consulares,  nostri  fere  aequales,  deplorare  solebant ; 
tum  quod  voluptatibus  carerent,  sine  quibus  vitam 
nuUam  putarent ;  tum  quod  spernerentur  ab  iis,  a 
quibus  essent  coU  soUti :  qui  mihi  non  id  videbantur 

accusare,  quod  esset  accusandum.  Nam,  si  id  culpa 
senectutis  accideret,  eadem  mihi  usu  evenirent,  reli- 
quisque  omnibus  majoribus  natu  :  quorum  ego  mul- 
torum  cognovi  senectutem  sine  querela;  qui  se  et 
libidinum  vinculis  laxatos  esse  non  moleste  ferrent, 
nec  a  suis  despicerentur.  Sed  omnium  istiusmodi 
querelarum  in  moribus  est  culpa,  non  in  aetate.  Mo- 
derati  enim,  et  nec  difficiles  nec  inhumani  senes,  to- 
lerabilem  agunt  senectutem  :  importunitas  autem,  et 
inhumanitas  omni  aetati  molesta  est. 

Lcnlhis.  Est,  ut  dicis,  Cato.  Sed  fortasse  dixerit 
quispiam,  tibi,  propter  opes  et  copias  et  dignitatem 
tuam,  tolerabihorem  senectutem  videri;  id  autem 
non  posse  multis  contingere.  Cato.  Est  istuc  quidem, 
Laeli,  aliquid ;  sed  nequaquam  in  isto  sunt  omnia : 
ut  Themistocles  fertur  Seriphio  cuidam  in  jurgio 
respondisse,  cum  ille  dixisset,  non  eum  sua,  sed  pa- 
triag  gloria  splendorem  assecutum  :  "  Nec,  hercule,'* 
inquit,  "  si  ego  Seriphius  essem,  nobilis ;  nec  tu,  si 
Atheniensis  esses,  clarus  unquam  fuisses."  Quod 
eodem  modo  de  senectute  potest  dici.  Neque  enim  in 
summa  inopia  levis  esse  senectus  potest,  ne  sapienti 
quidem  :  nec  insipienti,  etiam  in  summa  copia,  non 
gravis.  Aptissima  omnino  sunt,  Scipio  et  Laeli,  ar- 
ma  senectutis,  artes,  exercitationesque  virtutum,  quae, 
in  omni  aetate  cultae,  cum  multum  diuque  vixeris, 
mirificos  efFerunt  fructus ;  non  solum  quia  nun- 
quam  deserunt,  ne  in  extremo  quidem  tempore  aeta- 
tis,  (quamquam  id  maximum  e.st)  verum  etiam  quia 
conscientia  bene  actae  vita^,  multorumque  benefacto- 
rum  recordatio,  jucundissima  est. 

IV.  Ego  Q.  ^laximum  (eum  qui  Tarentum  rece- 
pit)  adolescens  ita  dilexi  senem,  ut  aequalem  :  erat 
enim  in  illo  viro  comitate  condita  gravitas  :  nec  se- 
nectus  mores  mutaverat :  quamquam  eum  colere 
ccepi  non  admodum  grandem  natu,  sed  tamen  jam 
aetate  provectum :  anno  enim  post  consul  primum  fue- 
rat,  quam  ego  natus  sura  :  cumque  eo,  quartum  con- 

&ule,  adolescentulus  miles  profectus  sum  ad  Capuam, 
quintoque  anno  pcst  ad  Tarentum  qucestor :  deinde 
Eedilis,  quadriennio  post  factus  sum  praetor :  quem  ma- 
gistratum  gessi  consulibus  Tuditano  et  Cethego, 
cum  quidem  ilie,  admcdum  senex,  suasor  legis  Cin- 
ciae  de  donis  et  muneribus  fuit.  Hic  et  bella  gerebat, 
ut  adolescens,  cum  plane  grandis  esset ;  et  Hanni- 
balem,  juveniliter  exsultantem,  patientia  sua  moUie- 
bat :  de  quo  prgeclare  familiaris  noster  Ennius  : 

"  Unus,  qui  nobis  cunctando  restituit  rem. 

Non  ponebat  enim  rumores  ante  salutem. 

Ergo  magisque  magisque  viri  nune  gloria  claret." 

Tarentum  vero  qua  vigilantia,  quo  consilio,  recepit ! 
ciim  quidem,  me  audiente,  Salinatori,  qui,  amisso 
oppido,  fugerat  in  arcem,  glorianti,  atque  ita  dicenti : 
''  Mea  opf^ra,  Q.  Fabi,  Tarentum  recepisti :"  ''  Cer- 
te,"  inquit  ridens :  "  nam,  nisi  tu  amisisses,  nun- 
quam  recepissem."  Nec  vero  in  armis  przestantior, 
quam  in  toga  :  qui,  consul  iterum,  Sp.  Carvilio  col- 
lega  quiescente,  C.  Flaminio  tribuno  plebis,  quoad 
potuit,  restitit,  agrum  Picentem  et  Gallicum  viritim 
contra  senatus  auctoritatem  dividenti.  Augurque 
cum  esset,  dicere  ausus  est,  optimis  auspiciis  ea  geri, 
quae  pro  reipublicas  salute  gererentur ;  quae  contra 
rerapublicam  ferrentur,  contra  auspicia  ferri.  Multa 
in  eo  viro  praeclara  cognovi :  scd  nihil  est  adiriirabi- 
lius,  quam  quomcdo  ille  mortem  M.  rilii  tulit,  clari 
viri,  et  consularis.  Est  in  manibus  laudatio  ;  quam 
cum  legimus,  quem  philosophum  ncn  contemnimus  ? 
Nec  vero  ille  in  luce  modo  atque  in  oculis  civium 
magnus  ;  sed  intus  domique  praestantior.  Qui  ser- 
mo  !  quae  praecepta  !  quanta  notitia  antiquitatis  ! 
quae  scientia  juris  augurii !  muhae  etiam,  ut  in  ho- 
mine  Romano,  literae.  Omnia  memoria  tenebat,  non 
domestica  solum,  sed  etianr  externa  bella:  cujus 
sermone  ita  tum  cupide  fruebar,  quasi  jam  di\4na- 

rem  id,  quod  evenit,  illo  exstincto,  fore,  unde  disce- 
rem,  neminem. 

V.  Quorsum  igitur  hasc  tam  multa  de  Maximo  ? 
quia  profecto  videtis,  nefas  esse  dictu,  miseram  fuisse 
talem  senectutem.  Nec  tamen  omnes  possunt  esse 
Scipiones,  aut  Maximi,  ut  urbium  expugnationes, 
ut  pedestres  navalesve  pugnas,  ut  bella  a  se  gesta, 
triumphosque,  recordentur.  Est  etiam  quiete  et  pure 
et  eleganter  actas  aetatis  placida  ac  lenis  senectus, 
qualem  accepimus  Platonis,  qui,  uno  et  octogesimo 
anno,  scribens  mortuus  est;  qualem  Isocratis,  qui 
eum  librum,  qui  "  Panathenaicus"  inscribitur,  quar- 
to  et  nonagesimo  anno  scripsisse  se  dicit ;  vixitque 
quinquennium  postea :  cujus  magister,  Leontinus- 
Gorgias,  centum  et  septem  complevit  annos  ;  neque 
unquam  in  suo  studio  atque  opere  cessavit :  qui, 
cum  ex  eo  quaereretur,  cur  tamdiu  vellet  esse  in  vita  ? 
"  Nihil  habeo,"  inquit,  "  quod  incusem  senectu- 
tem."  Praeclarum  responsum,  et  docto  homine  dig- 
num  !  Sua  enim  vitia  insipientes,  et  suam  culpam, 
in  senectutem  conferunt :  quod  non  faciebat  is,  cujus 
modo  mentionem  feci,  Ennius ; 

"  Sicut  fortis  equus,  spatio  qui  saepe  supreraa 
Vicit  01ympia,,nunc  senio  confectu'  quiescit.'* 

Equi  fortis  et  victoris  senectuti  comparat  suam ; 
quam  quidem  probe  meminisse  potestis  i  anno  enim 
undevicesimo  post  ejus  mortem,  hi  consules,  T. 
Flamininus  et  M'  Acilius,  facti  sunt :  ille  autem 
Caepione,  et  Philippo  iterum,  consulibus,  mortuus 
est :  cum  ego  quidem,  V  et  LX  annos  natus,  legem 
Voconiam  voce  magna,  et  bonis  lateribus,  suasissem. 
Annos  LXX  natus  (tot  enim  vixit  Ennius)  ita  fere- 
bat  duo,  quae  maxima  putantur  onera,  paupertatem 
et  senectutem,  ut  eis  paene  delectari  videretur. 

Etenim,  cum  contemplor  animo,  reperio  quatuor 
causas,  cur  senectus  misera  videatur :  unam,  quod 
avocet  a  rebus  gerendis ;  alteram,  quod  corpus  faciat 

infirmius ;  tertiam,  quod  privet  omnibus  fer6  volup- 
tatibus  :  quartam,  quod  haud  procul  absit  a  morte. 
Earum,  si  placet,  causarum  quanta,  quamque  sit 
justa  unaquasque,  videamus. 

VI.  A  rebus  gerendis  senectus  abstrahit  ?  Qui- 
bus  ?  an  iis,  quae  in  juventute  geruntur,  et  viribus  ? 
Nullaene  igitur  res  sunt  senUes,  quae,  vel  infirmis 
corporibus,  animo  tamen  administrentur  ?  Nihil  er- 
go  agebat  Q.  Maximus?  nihil  L.  Paulus,  pater 
tuus,  Scipio,  socer  optimi  viri,  filii  mei  ?  caeteri 
senes,  Fabricii,  Curii,  Coruncanii,  cum  rempubli- 
cam  consUio  et  auctoritate  defendebant,  nihil  age- 
bant? 

Ad  App.  Claudii  senectutem  accedebat  etiam,  ut 
caecus  esset :  et  tamen  is,  cum  sententia  senatus  in- 
clinaret  ad  pacem,  et  foedus  faciendum  cum  Pyrrho, 
non  dubitavit  dicere  Ula,  quae  versibus  persecutus  est 
Ennius : 

'^  Quo  vobis  mentes,  rectaB  quae  stare  solebant 
Antehac,  dementes  sese  flexere  [via?"] 

cseteraque  gravissime:  notum  enim  vobis  carmen 
est :  et  tamen  ipsius  Appii  exstat  oratio  :  atque  hanc 
ille  egit  septem  et  decem  annos  post  alterum  con- 
sulatum,  cum  inter  duos  consulatus  anni  decem  in-. 
terfluxissent,  censorque  ante  consulatum  superio- 
rem  fuisset.  Ex  quo  intelligitur,  Pyrrhi  bello  gran-. 
dem  sane  fuisse  :  et  tamen  sic  a  patribus  accepimus. 

Nihil  igitur  afferunt,  qui  in  re  gerenda  versari 
senectutem  negant :  similesque  sunt  iis,  qui  guber- 
natorem  in  navigando  agere  nihil  dicant,  cum  ahi 
malos  scandant,  alii  per  foros  cursent,  ahi  sentinam 
exhauriant ;  ille  autem,  clavum  tenens,  sedeat  in 
puppi  quietus.  Non  facit  ea,  quae  juvenes  :  at  vero 
multo  majora  et  meliora  facit.  Non  viribus,  aut  ve- 
locitatibus,  aut  celeritate  corporum,  res  magnae  ge- 
runtur,  sed  consiHo,  auctoritate,  sententia;  quibus 
non  modo  non  orbari,  sed  etiam  augeri,  senectus  so- 

let.  Nisi  forte  ego  vobis,  qui  et  miles,  et  tribunus, 
et  legatus,  et  consul,  versatus  sum  in  vario  genere 
foellorum,  cessare  nunc  videor,  cum  bella  non  gero. 
At  senatui,  qu«  sunt  gerenda,  praescribo,  et  quo- 
modo :  Carthagini,  male  jam  diu  cogitanti,  bellum 
multo  ante  denuntio ;  de  qua  vereri  non  ante  desi- 
nam,  quam  illam  excisam  esse  cognovero. 

Quam  palmam  utinam  Dii  immortales  tibi,  Sci- 
pio,  ressrvent,  ut  avi  reliquias  persequare  !  cujus  a 
morte  hic  tertius  et  tricesimus  est  annus :  sed  me- 
moriam  illius  viri  excipient  omnes  anni  consequentes. 
Anno  ante  me  censorem  mortuus  est,  novem  annis 
post  meum  consulatum,  cum  consul  iterum,  me  con- 
sule,  creatus  esset.  Num  igitur,  si  ad  centesimum 
annum  vixisset,  senectutis  eum  suag  poeniteret  ?  nec 
enim  excursione,  nec  saltu,  nec  eminus  hastis,  aut 
comminus  gladiis  uteretur;  sed  consilio,  ratione, 
sententia;  quas  nisi  essent  in  senibus,  non  sum- 
mum  consilium  majores  nostri  appellassent  Sejiatum, 
Apud  Lacedaemonios  quidem,  ii  qui  amplissimum 
magistratum  gerunt,  ut  sunt,  sic  etiam  nominantur, 
senes.  Quod  si  legere  aut  audire  voletis  externa, 
maximas  respublicas  ab  adolescentibus  labefactas,  a 
senibus  sustentatas  et  restitutas,  reperietis. 

"  Cedo,  qui  vestram  rempublicam  tantam  amisis- 
tis  tam  cito  ?" 

sic  enim  percontantur,  ut  est  in  Nasvii  poetae  Ludo. 
Kespondentur  et  alia,  et  haec  in  primis : 

''  Proveniebant  oratores  novi,   stulti,   adolescen- 
tuli." 

Temeritas  est  videlicet  florentis  aetatis,  prudentia 
senescentis. 

VII.  At  memoria  minuitur.  Credo,  nisi  eam  ex- 
jerceas,  aut  si  sis  natura  tardior.  Themistocles  om- 
nium  civium  nomina  perceperat :  num  igitur  cense- 
iis  eum,  cum  aetate  processisset,  qui  Aristides  esset, 

Lysimachum  salutare  solitum  ?  Equidem  non  modo 
eos  novi  qui  sunt,  sed  eorum  patres  etiam,  et  avos  : 
nec,  sepulcra  legens,  vereor  (quod  aiunt)  ne  memo- 
riam  perdam  :  his  enim  ipsis  legendis,  redeo  in  me- 
moriam  mortuorum.  Nec  vero  quemquam  senum 
audivi  oblitum,  quo  loco  thesaurum  obruisset.  Om- 
nia,  quae  curant,  meminerunt ;  vadimonia  constituta ; 
qui  sibi,  quibus  ipsi,  debeant. 

Quid  jurisconsulti  ?  quid  pontifices  ?  quid  augu- 
res  ?  quid  philosophi  senes  ?  quam  multa  memine- 
runt !  Manent  ingenia  senibus,  modo  permaneat 
studium  et  industria  ;  nec  ea  solum  in  claris  et  ho- 
noratis  viris,  sed  in  vita  etiam  privata  et  quieta. 
Sophocles  ad  summam  senectutem  tragoedias  fecit ; 
quod  propter  studium,  cum  rem  familiarem  negligere 
videretur,  a  filiis  in  judicium  vocatus  est ;  ut,  quem- 
admodum  nostro  more  male  rem  gerentibus  patribus 
bonis  interdici  solet,  sic  illum,  quasi  desipientem,  a 
re  familiari  removerent  judices.  Tum  senex  dicitur 
eam  fabulam,  quam  in  manibus  habebat,  et  proximc 
scripserat,  CEdipum  Coloneum,  recitasse  judicibus, 
quaesisseque,  num  illud  carmen  desipientis  videretur : 
quo  recitato,  sententiis  judicum  est  liberatus. 

Num  igitur  hunc,  num  Homerum,  num  Hesio- 
dum,  num  Simonidem,  num  Stesichorum,  num 
(quos  ante  dixi)  Isocratem,  Gorgiam,  num  philoso- 
phorum  principes,  Pythagoram,  Democritum,  num 
Platonem,  num  Xenocratem,  num  postea  Zenonem, 
Cleanthem,  aut  eum,  quem  vos  etiam  Romas  vidis- 
tis,  Diogenem  Stoicum,  coegit  in  suis  studiis  obmu- 
tescere  senectus  ?  an  non  in  omnibus  iis  studiorum 
agitatio  vitaB  aequalis  fuit  ? 

Age,  ut  ista  divina  studia  omittamus,  possum  no- 
minare  ex  agro  Sabino  rusticos  Romanos,  vicinos  et 
familiares  meos,  quibus  absentibus,  nunquam  fere 
ulla  in  agro  majora  opera  fiunt,  non  serendis,  non 
percipiendis,  non  condendis  fructibus:  quamquam 
in  illis  minus  hoc  mirum :  nemo  enim  est  tam  senex, 

qui  se  annum  non  putet  posse  vivere :  sed  iidem 
elaborant  in  eis,  quae  sciunt  nihil  omnino  ad  se  per- 
tinere. 

"  Serit  arbores,  quae  alteri  saeculo  prosint," 

ut  ait  Statius  noster  in  Synephebis.  Nec  vero  dubi- 
tet  agricola,  quamvis  senex,  quaerenti,  cui  serat,  re- 
spondere :  "  Diis  immortalibus,  qui  me  non  accipere 
modo  hagc  a  majoribus  voluerunt,  sed  etiam  posteris 
prodere/' 

VIII.  Melius  Cascihus  de  sene  alteri  saeculo  pro- 
spiciente,  quam  iUud  idem : 

*•'  jEdepol,  senectus,  si  nihil  quidquam  aliud  vitii 
Apportes  tecum,  cum  advenis ;  unum  id  sat  est, 
Quod,  diu  vivendo,  multa,  quae  non  vult,  videt." 

Et  multa  fortasse,  quae  vult:  atque  in  ea  quidem, 
quae  non  vult,  seepe  etiam  adolescentia  incurrit.  II- 
lud  vero  idem  Caecilius  vitiosius : 

"  Tum  equidem  in  senecta  hoc  deputo  miserri- 

mum, 
Sentire,  ea  aetate  esse  se  odiosum  alteri." 

Jucundum  potius,^  quam  odiosum.  Ut  enim  adoles- 
centibus  bona  indole  praeditis  sapientes  senes  delec- 
tantur,  leviorque  fit  eorum  senectus,  qui  a  juventute 
€oluntur  et  ddiguntur  ;  sic  adolescentes  senum  pras- 
ceptis  gaudent,  quibus  ad  virtutum  studia  ducuntur : 
nec  minus  inteUigo  me  vobis,  quam  vos  mihi  esse 
jucundos.  Sed  videtis,  ut  senectus  non  modo  langui- 
da  atqut  iners  non  sit,  verum  etiam  sit  operosa,  et 
semper  agens  aliquid  et  moHens  ;  tale  scihcet,  quale 
cujusque  studium  in  superiore  vita  fuit.  Quid,  quod 
etiam  addiscunt  ahquid  ?  ut  Solonem  versibus  glori- 
antem  videmus,  qui  se,  quotidie  aliquid  addiscen- 
tem,  senem  fieri  dicit :  ut  ego  feci,  qui  Graecas  lite- 
ras  senex  didici ;  quas  quidem  sic  avide  arripui,  qua- 
si  diuturnam  sitim  explere  cupiens,  ut  ea  ipsa  mihi 

nota  essent,  quibus  me  nunc  exemplis  liti  videtis. 
Quod  cum  fecisse  Socratem  in  fidibus  audirem,  vel- 
lem  equidem  et  illud  (discebant  enim  fidibus  anti- 
qui) :  sed  in  literis  certe  elaboravi. 

IX.  Ne  nunc  quidem  vires  desidero  adolescentis, 
(is  enim  erat  locus  alter  de  vitiis  senectutis)  non  plus, 
quam,  adolescens,  tauri  aut  elephanti  desiderabam. 
Quod  est,  eo  decet  uti ;  et,  quidquid  agas,  agere  pro 
viribus.  Quas  enim  vox  potest  esse  contemtior,  quam 
Milonis  Crotoniatae  ?  qui,  cum  jam  senex  esset, 
athletasque  se  in  curriculo  exercentes  videret,  ad- 
spexisse  lacertos  suos  dicitur,  illacrymansque  dixisse, 
"  At  hi  quidem  jam  mortui  sunt>"  Non  vero  tam 
isti,  quam  tu  ipse,  nugator :  neque  enim  ex  te  un- 
quam  es  nobiHtatus,  sed  ex  lateribus  et  lacertis  tuis. 
Nihil  S.  ^lius  tale,  nihil  multis  annis  ante  Ti.  Co- 
runcanius,  nihil  modo  P.  Crassus  ;  a  quibus  jura 
civibus  praescribebantur;  quorum  usque  ad  extremum 
spiritum  est  provecta  prudentia, 

Orator,  metuo,  ne  languescat  senectute :  est  enim 
munus  ejus  non  ingenii  solum,  sed  laterum  etiam  et 
virium.  Omnino  canorum  illud  in  voce  splendescit 
etiam,  nescio  quo  pacto,  in  senectute ;  quod  equidem 
adhuc  non  amisi :  et  videtis  annos :  sed  tamen  est 
decorus  sermo  senis  quietus  et  remissus ;  facitque 
persaepe  ipsa  sibi  audientiam  diserti  senis  comta  et 
mitis  oratio.  Quod  si  ipse  exsequi  nequeas,  possis 
tamen  Scipioni  praecipere,  et  Laelio.  Quid  enim  est 
jucundius  senectute  stipata  studiis  juventutis  ? 

An  ne  eas  quidem  vires  senectuti  relinquemus,  ut 
adolescentulos  doceat,  instituat,  ad  omne  ofiicii  mu- 
nus  instruat  ?  quo  quidem  opere  quid  potest  esse 
praeclarius?  Mihi  vero  Cn.  et  P.  Scipiones,  et  avi 
tui  duo,  L.  ^milius  et  P.  Africanus,  comitatu  no- 
bilium  juvenum  fortunati  videbantur.  Nec  ulli  bo- 
narum  artium  magistri  non  beati  putandi,  quamvis 
consenuerint  vires,  atque  defecerint:  etsi  ista  ipsa 

defectio  virium  adolescentiae  vitiis  efRcitur  sapius, 
quam  senectutis.  Libidinosa  etenim  et  intemperans 
adolescentia  efFetum  corpus  tradit  senectuti. 

Cyrus  quidem,  apud  Xenophontem,  eo  sermone, 
quem  moriens  habuit,  cum  admodum  senex  esset, 
negat  se  unquam  sensisse  senectutem  suam  imbecil- 
liorem  factam,  quam  adolescentia  fuisset.  Ego  L. 
Metellum  memini,  puer,  (qui,  cum  quadriennio  post 
alterum  consulatum  pontifex  maximus  factus  esset, 
viginti  et  duos  annos  ei  sacerdotio  praBfuit)  ita  bonis 
esse  viribus  extremo  tempore  aetatis,  ut  adolescentiam 
non  requireret.  Nihil  necesse  est  mihi  de  me  ipso 
dicere;  quamquam  est  id  quidem  senile,  aetatique 
nostrae  conceditur. 

X.  Videtisne,  ut  apud  Homerum  saspissime  Nes- 
tor  de  virtutibus  suis  praedicet?  tertiam  enim  jam 
aetatem  hominum  vivebat:  nec  erat  ei  verendum, 
ne,  vera  de  se  prsedicans,  nimis  videretur  aut  insolens 
aut  loquax.  Etenim  (ut  ait  Homerus)  ex  ejus  lingua 
melle  dulcior  fluebat  oratio;  quam  ad  suavitatem 
nullis  egebat  corporis  viribus :  et  tamen  dux  ille 
Oraeciae  nusquam  optat,  ut  Ajacis  similes  habeat  de- 
cem,  at  ut  Nestoris ;  quod  si  acciderit,  non  dubitat, 
quin  brevi  Troja  sit  peritura. 

Sed  redeo  ad  me.  Quartum  annum  ago  et  octoge- 
simum :  equidem  posse  vellem  idem  gloriari,  quod 
Cyrus :  sed  tamen  hoc  queo  dicere,  non  me  quidem 
iis  esse  viribus,  quibus  aut  miles  bello  Punico,  aut 
quaestor  eodem  bello,  aut  consul  in  Hispania  fuerim) 
aut  quadriennio  post,  cum,  tribunus  militaris,  de- 
pugna^d  apud  Thermopylas,  M'  Acilio  Glabrione 
consule:  sed  tamen  (ut  vos  videtis)  non  plaue  me 
enervavit  nec  afflixit  senectus :  non  curia  vires  meas 
desiderat,  non  Rostra,  non  amici,  non  clientes,  non 
hospites :  nec  enim  unquam  sum  assensus  veteri  illi 
laudatoque  proverbio,  quod  monet,  mature  fieri  se- 
neni)  si  diu  velis  esse  senex.  Ego  vero  me  minus  diu 

senem  esse  mallem,  quam  esse  senem  ante,  quam 
essem.  Itaque  nemo  adhuc  convenire  me  voluit,  cui 
fuerim  occupatus. 

At  minus  habeo  virium,  quam  vestrum  utervis. 
Ne  vos  quidem  T.  Pontii  centurionis  vires  habetis  : 
num  idcirco  est  ille  prasstantior  ?  Moderatio  modo 
virium  adsit,  et  tantum,  quantum  potest,  quisque 
nitatur:  nas  ille  non  magno  desiderio  tenebitur  vi- 
rium.  OlympiiE  per  stadium  ingressus  esse  Milo  di- 
citur,  cum  humeris  sustineret  bovem  vivum.  Utrum 
igitur  has  corporis,  an  Pythagorae  tibi  malis  vires  in- 
genii  dari  ?  Denique  isto  bono  utare,  dum  adsit ; 
cum  absit,  ne  requiras ;  nisi  forte  adolescentes  pue- 
ritiam,  paulum  aetate  progressi  adolescentiam,  de- 
beant  requirere.  Cursus  est  certus  astatis,  et  vma  via 
naturae,  eaque  simplex :  suaque  cuique  parti  aetatis 
tempestivitas  est  data ;  ut  et  infirmitas  puerorum,  et 
ferocitas  juvenum,  et  gravitas  jam  constantis  aetatis, 
et  senectutis  maturitas,  naturale  quiddam  habeat, 
quod  suo  tempore  percipi  debeat. 

Arbitror  te  audire,  Scipio,  hospes  tuus  avitus, 
JMasinissa,  quae  faciat  hodie,  nonaginta  annos  natus : 
cum  ingressus  iter  pedibus  sit,  in  equum  omnino 
non  adscendere ;  cum  equo,  ex  equo  non  descendere ; 
nullo  imbre,  nullo  frigore  adduci,  ut  capite  operto 
sit ;  summam  in  eo  esse  corporis  siccitatem ;  itaque 
exsequi  omnia  regis  officia  et  munera.  Potest  igitur 
exercitatio  et  temperantia,  etiam  in  senectute,  con- 
servare  aUquid  pristini  roboris. 

XI.  Non  sunt  in  senectute  vires  ?  ne  postulantur 
quidem  vires  a  senectute.  Ergo,  et  legibus  et  insti- 
tutis,  vacat  astas  nostra  muneribus  iis,  qucB  non  pos- 
sunt  sine  viribus  sustineri :  itaque  non  modo,  quod 
non  possumus,  sed  ne  quantum  possumus  quidem, 
cogimur. 

At  ita  multi  sunt  imbeciUi  senes,  ut  nuUum  officii 
aut  omnino  vitae  munus  exsequi  possunt.  At  id  qui- 
dem  non  proprium  senectutis  est  vitium,  sed  com- 

mune  valetudinis.  Quam  fuit  imbecillus  P.  Africani 
filius,  is  qui  te  adoptavit!  quam  tenui,  aut  nulla 
potius  valetudine !  quod  ni  ita  fuisset,  alterum  ille 
exstitisset  lumen  civitatis :  ad  paternam  enim  mag- 
nitudinem  animi,  doctrina  uberior  accesserat.  Quid 
mirum  igitur  in  senibus,  si  infirmi  sunt  aliquando, 
cum  ne  id  quidem  adolescentes  effugere  possint  ? 
Resistendum,  Lccli  et  Scipio,  senectuti  est;  ejusque 
vitia  diligentia  compensanda  sunt.  Pugnandum, 
tamquam  contra  morbum,  sic  contra  senectutem. 

Habenda  ratio  valetudinis  :  utendum  exercitatio- 
nibus  modicis :  tantum  cibi  et  potionis  adhibendum, 
ut  reficiantur  vires,  non  opprimantur.  Nec  vero  cor- 
pori  soli  subveniendum  est,  sed  menti  atque  animo 
multo  magis :  nam  haec  quoque,  nisi  tamquam  lu- 
mini  oleum  instilles,  exstinguuntur  senectute.  Et 
corpora  quidem  defatigatione  et  exercitatione  ingra- 
vescunt;  animi  autem  exercitando  levantur:  nam, 
quos  ait  Csecilius  "  comicos  stultos  senes,"  hos  sig- 
nificat  credulos,  obliviosos,  dissolutos ;  quae  vitia  sunt 
non  senectutis,  sed  inertis,  ignavae,  somniculosae  se- 
nectutis.  Ut  petulantia,  ut  libido,  magis  est  ado- 
lescentium,  quam  senum ;  nec  tamen  omnium  ado- 
lescentium,  sed  non  proborum ;  sic  ista  senilis  stul- 
titia  (quae  deliratio  appellari  solet)  senum  levium  est, 
non  omnium, 

Quatuor  robustos  filios,  quinque  filias,  tantam 
domum,  tantas  clientelas,  Appius  regebat,  et  senex 
€t  caecus  :  intentum  enim  animum,  tamquam  arcum, 
habebat ;  nec  languescens  succumbebat  senectuti. 
Tenebat  non  modo  auctoritatem,  sed  etiam  impe- 
rium,  in  suos :  metuebant  servi ;  verebantur  liberi ; 
carum  omnes  habebant :  vigebat  in  illa  domo  patrius 
mos  et  disciplina. 

Ita  enim  senectus  honesta  est,  si  se  ipsa  defendit, 
si  jus  suum  retinet,  si  nemini  emancipata  est,  si  us- 
que  ad  extremum  spiritum  dominatur  in  suos.  Ut 
enim  adolescentem,  in  quo  senile  aliquid,  sic  senem. 

in  quo  est  adolescentis  aliquid,  probo :  quod  qui 
sequitur,  corpore  senex  esse  poterit,  animo  nunquam 
erit.  Septimus  mihi  "  Originum"  liber  est  in  mani- 
bus :  omnia  antiquitatis  monimenta  colligo  :  causa- 
nim  illustrium,  quascumque  defendi,  nunc  quam 
maxime  conficio  orationes  :  jus  augurum,  pontifi- 
cum,  civile  tracto :  multum  etiam  Grsecis  literis 
utor :  Pythagoreorumque  more,  exercendte  memoria? 
gratia,  quid  quoque  die  dixerim,  audierim,  egerim, 
commemoro  vesperi.  Has  sunt  exercitationes  ingenii, 
hcBC  curricula  mentis :  in  his  desudans  atque  elabo- 
rans,  corporis  vires  non  magnopere  desidero.  Adsum 
amicis :  venio  in  senatum  frequens,  ultroque  afFero 
res  multum  et  diu  cogitatas;  easque  tueor  animi, 
non  corporis,  viribus.  Qusb  si  exsequi  nequirem, 
tamen  me  lectulus  oblectaret  meus,  ea  ipsa  cogitan- 
tem,  quae  jam  agere  non  possem :  sed,  ut  possim, 
facit  acta  vita.  Semper  enim  in  his  studiis  labori- 
busque  viventi  non  intelligitur,  quando_obrepat  se- 
nectus.  Ita  sensim  sine  sensu  setas  senescit :  nec 
subito  frangitur ;  sed  diuturnitate  exstinguitur. 

XII.  Sequitur  tertia  vituperatio  senectutis,  quod 
eam  carere  dicunt  voluptatibus.  O  praeclarum  munus 
atatis,  si  quidem  id  aufert  nobis,  quod  est  in  ado- 
lescentia  vitiosissimum !  Accipite  enim,  optimi  ado- 
lescentes,  veterem  orationem  Archytas  Tarentini, 
magni  in  primis  et  praBclari  viri ;  quae  mihi  tradita 
est,  cum  essem  adolescens  Tarenti  cum  Q.  Maximo. 
NuUam  capitaliorem  pestem,  quam  corporis  volup- 
tatem,  hominibus  dicebat  a  natura  datam ;  cujus  vo- 
]uptatis  avidae  libidines  temere  et  effrenate  ad  potiun- 
dum  incitarentur.  Hinc  patriae  proditiones,  hinc 
rerumpubhcarum  eversiones,  hinc  cum  hostibus  clan- 
destina  coUoquia  nasci :  nullum  denique  scelus,  nul- 
lum  malum  facinus  esse,  ad  quod  suscipiendum  non 
libido  voluptatis  impelleret;  stupra  vero,  et  adul- 
teria,  et  omne  tale  flagitium,  nuUis  aliis  iUecebris 
excitari,  pisi  voluptatis,  Cumque  homini  sive  natura. 


348  DE  SENECTUTE,  Cap.  12. 

sive  quis  Deus,  nihil  mente  praestabilius  cledisset; 
huic  divino  muneri  ac  dono  nihil  esse  tam  inimicum, 
quam  voluptatem.  Nec  enim,  libidine  dominante, 
temperantise  locum  esse ;  neque  omnino  in  volup- 
tatis  regno  virtutem  posse  consistere.  Quod  quo  ma- 
gis  intelligi  posset,  fingere  animo  jubebat,  tanta  in- 
citatum  aliquem  vohiptate  corporis,  quanta  percipi 
posset  maxima.  Nemini  censebat  fore  dubium,  quin 
tamdiu,  dum  ita  gauderet,  nihil  agitare  mente,  nihil 
ratione,  nihil  cogitatione  consequi,  posset  r  quocirca 
nihil  esse  tam  detestabile,  tamque  pestiferum,  quam 
voluptatem  ;  siquidem  ea,  cum  major  esset  atque 
longior,  omne  animi  lumen  exstingueret.  Haec  cum 
C.  Pontio  Samnite  (patre  ejus,  a  quo,  Caudino  proe- 
lio,  Sp.  Postumius,  T.  Veturius,  consules,  superati 
sunt)  locutum  Archytam,  Nearchus  Tarentinus, 
hospes  noster,  (qui  in  amicitia  populi  Romani  per- 
manserat)  se  a  majoribus  natu  accepisse  dicebat,  cum 
quidem  ei  sermoni  interfuisset  Plato  Atheniensis ; 
quem  Tarentum  venisse,  L.  Camillo,  Appio  Claudio 
consuUbus,  reperio. 

Quorsum  haec  ?  ut  intelligatis,  si  voluptatem  ad- 
spernari  ratione  et  sapientia  non  possemus,  magnam 
habendam  senectuti  gratiam,  quae  efficeret,  ut  id  non 
liberet,  quod  non  oporteret.  Impedit  enim  consilium 
voluptas,  rationi  inimica ;  ac  mentis  (ut  ita  dicam) 
praestringit  oculos  ;  nec  habet  ullum  cum  virtute 
commercium.  Invitus  quidem  feci,  ut  fortissimi  viri 
T  Flaminini  fratrem,  L.  Flamininum,  e  senatu  eji- 
cerem,  septem  annis  post  quam  consul  fuisset :  sed 
notandam  putavi  Hbidinem.  Ille  enim,  cum  esset 
consul,  in  (iallia  exoratus  in  convivio  a  scorto  est, 
ut  securi  feriret  aliquem  eorum,  qui  in  vinculis  es- 
sent,  damnati  rei  capitalis.  Hic,  Tito,  fratre  suo, 
censore,  (qui  proximus  ante  me  fuertit)  elapsus  est : 
mihi  vero  et  Flacco  neutiquam  probari  potuit  tam 
flagitiosa  et  tam  perdita  libido,  quae  cum  probro  pri- 
vato  conjungeret  imperii  dedecus.  _ 

XIII.  Saepe  audivi  a  majoribus  natu,  qui  se  porro 
pueros  a  senibus  audisse  dicebant,  mirari  solitum 
C.  Fabricium,  quod,  cum  apud  regem  Pyrrhum  le- 
gatus  esset,  audisset  a  Thessalo  Cinea,  esse  quem- 
dam  Athenis,  qui  se  sapientem  profiteretur ;  eumque 
dicere,  omnia,  quas  faceremus,  ad  voluptatem  esse 
referenda :  quod  ex  eo  audientes,  M'  Curium  et  Ti. 
Coruncanium  optare  solitos,  ut  id  Samnitibus  ipsique 
Pyrrho  persuaderetur  ;  quo  facilius  vinci  pcssent, 
cum  se  voluptatibus  dedissent.  Vixerat  ]\I'  Curius 
cum  P.  Decio,  qui,  quinquennio  ante  eum  consulem, 
se  pro  republica,  quarto  consulatu,  devoverat.  Norat 
eumdem  Fabricius ;  norat  Coruncanius ;  qui,  cum 
ex  sua  vita,  tum  ex  ejus,  quem  dico,  P.  Decii  facto, 
judicabant,  esse  profecto  aliquid  natura  pulchrum 
atque  prceclarum,  quod  sua  sponte  peteretur,  quod- 
que,  spreta  et  contemta  voluptate,  optimus  quisque 
sequeretur. 

Quorsum  igitur  tam  multa  de  voluptate?  quia 
non  modo  vituperatio  nulla,  sed  etiam  summa  laus 
senectutis  est,  quod  ea  voluptates  nullas  magnopere 
desiderat.  Caret  epulis,  exstructisque  mensis,  et  fre- 
quentibus  poculis  ?  caret  ergo  etiam  vinolentia,  et 
cruditate,  et  insomniis.  Sed,  si  aliquid  dandum  est 
voluptati,  quoniam  ejus  blanditiis  non  facile  obsisti- 
mus,  (divine  enim  Plato  escam  malorum  voluptatem 
appellat,  quod  ea  videlicet  homines  capiantur,  ut 
hamo  pisces)  quamquam  immoderatis  epulis  careat 
senectus,  modicis  tamen  conviviis  delectari  potest 
C.  Duillium,  M.  F.  qui  Pcenos  classe  primus  devi- 
cerat,  redeuntem  a  coena  senem  saspe  videbam  puer; 
delectabatur  crebro  funah,  et  tibicine,  quse  sibi, 
nuUo  exemplo,  privatus  sumserat :  tantum  licentiae 
dabat  gloria. 

Sed  quid  ego  alios?  ad  meipsum  jam  revertar. 
Primum  habui  semper  sodales :  sodalitates  autem, 
me  quaestore,  constitutae  sunt,  sacris  Idasis  Magnae 

Matris  acceptis.  Epulabar  igitur  cum  sodaKbus  om- 
nino  modice ;  sed  erat  quidam  fervor  aetatis :  qua 
progrediente,  omnia  fiunt  indies  mitiora:  neque  enim 
ipsorum  conviviorum  delectationem  voluptatibus  cor- 
poris  magis,  quam  coetu  amicorum  et  sermonibus, 
metiebar.  Bene  enim  majores  nostri  accubitionem 
epularem  amicorum,  quia  vitae  conjunctionem  habe- 
ret,  convivium  nominarunt,  melius,  quam  Graeci, 
qui  hoc  idem  tum  compotationem,  tum  conccenatio- 
nem^  vocant;  ut,  quodin  eo  genere  minimum  est,  id 
maxime  probare  videantur. 

XIV.  Ego  vero,  propter  sermonis  delectationem, 
tempestivis  quoque  conviviis  delector,  nec  cum  aequa- 
libus  solum  (qui  pauci  admodum  restant),  sed  cum 
vestra  etiam  aetate,  atque  vobiscum :  habeoque  se- 
nectuti  magnam  gratiam,  quae  mihi  sermonis  avidi- 
tatem  auxit,  potionis  et  cibi  sustulit.  Quod  si  quem 
etiam  ista  delectant,  (ne  omnino  bellum  indixisse 
videar  voluptati,  cujus  est  etiam  fortasse  quidam  na- 
turalis  modus)  non  intelligo,  ne  in  istis  quidem  vo- 
luptatibus  ipsis,  carere  sensu  senectutem.  Me  vero 
et  magisteria  delectant,  a  majoribUs  instituta ;  et  is 
sermo,  qui,  more  majorum,  a  summo  adhibetur  in 
poculis ;  et  pocula,  sicut  in  "  S^nnposio"  Xenophon- 
tis,  minuta,  atque  rorantia;  et  refrigeratio  aestate, 
et  vicissim  aut  sol  aut  ignis  hibernus :  quae  quidem 
in  Sabinis  etiam  persequi  soleo,  conviviumque  vici- 
norum  quotidie  compleo ;  quod  ad  multam  noctem, 
quam  maxime  possumus,  vario  sermone  producimus. 

At  non  est  voluptatum  tanta  quasi  titiUatio  in 
senibus.  Credo :  sed  ne  desideratio  quidem.  Nihil 
autem  molestum,  quod  non  desideres.  Eene  Sopho- 
cles,  cum  ex  eo  quidam,  jam  afFecto  aetate,  quaereret, 
utereturne  rebus  venereis  ?  "  Dii  meliora  !"  inquit: 
"  libenter  vero  istinc,  tamquam  a  domino  agresti  ac 
furioso,  profugi."  Cupidis  enim  rerum  talium  odio- 
sum  et  molestum  est  fortasse  carere :  satiatis  vero  et 

expletis  jucundius  est  carere,  quam  frui :  quamquam 
non  caret  is,  qui  non  desiderat.  Ergo  hoc  non  desi- 
derare,  dico  esse  jucundius,  quam  frui. 

Quod  si  istis  ipsis  voluptatibus  bona  aetas  fruitur 
libentius;  primum  parvulis  fruitur  rebus,  ut  dixi- 
mus :  deinde  iis,  quibus  senectus,  si  non  abunde  po- 
titur,  non  omnino  caret.  Ut  Turpione  Ambivio 
magis  delectatur,  qui  in  prima  cavea  spectat ;  delec- 
tatur  tamen,  etiam  qui  in  ultima,  sic  adolescentia, 
voluptates  prope  intuens,  magis  fortasse  Isetatur : 
sed  delectatur  etiam  senectus,  procul  eas  spectans, 
tantum,  quantum  sat  est.  At  illa  quanti  sunt,  ani- 
mum,  tamquam  emeritis  stipendiis  libidinis,  ambi- 
tionis,  contentionis,  inimicitiarum,  cupiditatum  om- 
nium,  secum  esse,  secumque  (ut  dicitur)  vivere  !  Si 
vero  liabet  aliquod  tamquam  pabulum  studii  atque 
doctrinae,  nihil  est  otiosa  senectute  jucundius.  Mori 
paene  vidcbamus,  in  studio  dimetiendi  cceli  atque 
terrae,  C.  Gallum,  familiarem  patris  tui,  Scipio, 
Quoties  illum  lux  noctu  aliquid  describere  ingres- 
sum,  quoties  nox  oppressit,  cum  mane  coepisset ! 
quam  delectabat  eum,  defectiones  solis  et  lunae  multo 
nobis  ante  praedicere ! 

Quid  in  levioribus  studiis,  sed  tamen  acutis  ?  quam 
gaudebat  Bello  suo  Punico  Naevius  !  quam  Trucu- 
lento  Plautus  !  quam  Pseudolo  !  Vidi  etiam  senem 
Livium :  qui,  cum  sex  annos  ante,  quam  ego  natus 
sum,  fabulam  docuisset,  Centone  Tuditanoque  con- 
sulibus,  usque  ad  adolescentiam  meam  processit 
aetate.  Quid  de  P.  Licinii  Crassi  et  pontificii  et  ci- 
vilis  juris  studio  loquar?  aut  de  hujus  P.  Scipionis, 
qui  his  paucis  diebus  pontifex  maximus  factus  est  ? 
Atqui  eos  omifes,  quos  commemoravi,  his  studiis 
flagrantes  senes  vidimus.  M.  vero  Cethegum,  quem 
recte  ''  Suadae  medullam"  dixit  Ennius,  quanto 
studio  exerceri  in  dicendo  videbamus,  etiam  senem  ! 
Quae  sunt  igitur  epularum,  aut  ludorum,  aut  scor- 
torum^voluptates  cum  his  voluptatibus  comparandae? 

Atque  haec  quidem  studia  doctrinaB ;  qu.se  quidem 
prudentibus  et  bene  institutis  pariter  cum  setate 
crescunt;  ut  honestum  illud  Solonis  sit,  quod  ait 
versiculo  quodam,  (ut  ante  dixi)  senescere  se,  multa 
indies  addiscentem  :  qua  voluptate  animi  nuUa  certe 
potest  esse  major. 

XV.  Venio  nunc  ad  voUiptates  agricolamm,  qui- 
bus  ego  incredibiliter  delector :  quae  nec  uUa  impe- 
diuntur  senectute,  et  mihi  ad  sapientis  vitam  proxime 
videntur  accedere.  Habent  enim  rationem  cum  terra, 
quag  nunquam  recusat  imperium,  nec  unquam  sine 
usura  reddit,  quod  accepit;  sed  ahas  minore,  ple- 
rumque  majore,  cum  fcenore.  Quamquam  me  qui- 
dem  non  fructus  modo,  sed  etiam  ipsius  terrge  vis  ac 
natura,  delectat :  quss,  cum  gremio  mollito  ac  subacto 
semen  sparsum  excepit ;  primum  id  occascatum  co- 
hibet  (ex  quo  occatio,  quas  hoc  efficit,  nominata 
est) :  deinde,  tepefactum  vapore  et  compressu  suo, 
diffundit ;  et  elicit  herbescentem  ex  eo  viriditatem  ; 
qu£e,  nixa  fibris  stirpium,  sensim  adolescit,  culmo- 
que  erecta  geniculato,  vaginis  jam  quasi  pubescens 
includitur ;  e  quibus  cum  emerserit,  fundit  frugem 
spici,  ordine  structam,  et  contra  avium  minorum 
morsus  [munitur]  vallo  aristarum.  Quid  ego  vitium 
satus,  ortus,  incrementa,  commemorem  ?  Satiari  de- 
lectatione  non  possum,  ut  meae  senectutis  requietem 
oblectamentumque  noscatis.  Omitto  enim  vim  ipsam 
omnium  quae  generantur  e  terra :  quae  ex  fici  tan- 
tulo  grano,  aut  ex  acino  vinaceo,  aut  ex  caeterarum 
frugum  ac  stirpium  minutissimis  seminibus,  tantos 
truncos  ramosque  procreat :  malleoli,  plantae,  sar- 
menta,  viviradices,  propagines,  nonne  ea  efficiunt, 
ut  quemvis  cum  admiratione  delectent  ?  Vitis  qui- 
dem,  quae  natura  caduca  est,  et,  nisi  fulta  sit,  ad 
terram  fertur ;  eadem,  ut  se  erigat,  clavicuHs  suis, 
quasi  manibus,  quidquid  est  nacta,  complectitur : 
quam,  serpentem  multiplici  lapsu  et  erratico,  ferro 
amputans  coercet  ars  agricolarum,  ne  silvescat  sar- 

mentis,  et  in  omnes  partes  nimia  fundatur.  Itaque, 
ineunte  vere,  in  iis  quae  relicta  sunt,  exsistit,  tam- 
quam  ad  articulos  sarmentorum,  ea,  quae  gemma 
dicitur ;  a  qua  oriens  uva  sese  ostendit ;  quae,  et 
succo  terrae  et  calore  solis  augescens,  primo  est  per- 
acerba  gustatu ;  deinde,  maturata,  dulcescit ;  vesti- 
taque  pampinis,  nec  modico  tepore  caret,  et  nimios 
soUs  defendit  ardores:  qua  quid  potest  esse,  cum 
fructu  laetius,  tum  adspectu  pulchrius?  cujus  quidem 
non  utilitas  me  solum,  ut  ante  dixi,  sed  etiam  cul- 
tura,  et  ipsa  natura,  delectat;  adminiculorum  or- 
dines,  capitum  jugatio,  religatio  et  propagatio  vitium, 
sarmentorumque,  ea,  quam  dixi,  aliorum  amputatio, 
aliorum  immissio. 

Quid  ego  irrigationes,  quid  fossiones  agri,  repasti- 
nationesque,  proferam,  quibus  fit  multo  terra  fecun- 
dior  ?  Quid  de  utilitate  loquar  stercorandi  ?  Dixi  in 
eo  libro,  quem  de  rebus  rusticis  scripsi ;  de  qua  doc- 
tus  Hesiodus  ne  verbum  quidem  fecit,  cum  de  cul- 
tura  agri  scriberet.  At  Homerus,  qui  multis  (ut  mihi 
videtur)  ante  saeculis  fuit,  Laertem  lenientem  desi- 
derium,  quod  capiebat  e  filio,  colentem  agrum,  et 
eum  stercorantem,  facit.  Nec  vero  segetibus  solum, 
et  pratis,  et  vineis,  et  arbustis,  res  rusticae  laetae  sunt, 
sed  etiam  hortis  et  pomariis ;  tum  pecudum  pastu, 
apium  examinibus,  florum  omnium  varietate.  Nec 
consitiones  modo  delectant,  sed  etiam  insitiones ; 
quibus  nihil  invenit  agricultura  sollertius. 

XVI.  Possum  persequi  multa  oblectamenta  rerum 
rusticarum :  sed  ea  ipsa,  quae  dixi,  fuisse  sentio  lon- 
giora.  Ignoscetis  autem :  nam  et  studio  rerum  rusti- 
carum  provectus  sum,  et  senectus  est  natura  loqua- 
cior ;  ne  ab  omnibus  eam  ^dtiis  videar  vindicare. 
Ergo  in  hac  vita  M'  Curius,  cum  de  Samnitibus, 
de  Sabinis,  de  P)rrrho  triumphasset,  consumsit  ex« 
tremum  tempus  aetatis :  cujus  quidem  villam  ego 
contemplans,  (abest  enim  non  longe  a  me)  admirari 
satis  non  possum  vel  hominis  ipsius  continenti^i 

vel  temporum  disciplinam.  Curio,  ad  focum  sedenti, 
magnum  auri  pondus  Samnites  cum  attulissent,  re- 
pudiati  ab  eo  sunt :  non  enim  aurum  habere,  pras- 
clarum  sibi  videri  dixit ;  sed  iis,  qui  haberent  aurum, 
imperare.  Poteratne  tantus  animus  non  jucundam 
efficere  senectutem  ? 

Sed  venio  ad  agricolas,  ne  a  meipso  recedam.  In 
agris  erant  tum  senatores,  et  iidem  senes :  siquidem 
aranti  L.  Quintio  Cincinnato  nuntiatum  est,  eum 
dictatorem  esse  factum  :  cujus  dictatoris  jussu,  ma- 
gister  equitum  C.  Servilius  Ahala  Sp.  MaeHum,  reg- 
num  appetentem,  occupatum  interemit.  A  villa  in 
senatum  arcessebantur  et  Curius  et  cseteri  senes  :  ex 
quo,  qui  eos  arcessebant,  viatorcs  nominati  sunt. 
Num  igitur  eorum  senectus  miserabilis  fuit,  qui  se 
agri  cultione  oblectabant?  Mea  quidem  sententia, 
haud  scio,  an  uUa  beatior  esse  possit :  neque  solum 
officio,  quod  hominum  generi  universo  cultura  agro- 
rum  est  salutaris,  sed  et  delectatione  (quam  dixi),  et 
saturitate  copiaque  omnium  rerum,  quae  ad  victum 
hominum,  ad  cultum  etiam  Deorum,  pertinent :  ut, 
quoniam  haec  quidam  desiderant,  in  gratiam  jam 
cum  voluptate  redeamus.  Semper  enim  boni  assidui- 
que  domini  referta  cella  vinaria,  olearia,  etiam  pe- 
naria  est ;  villaque  tota  locuples  est :  abundat  porco, 
haedo,  agno,  gallina,  lacte,  caseo,  melle.  Jam  hor- 
tum  ipsi  agricolae  succidiam  alteram  appellant :  tum 
conditiora  facit  haec  supervacanei  etiam  operis  aucu- 
pium  atque  venatio. 

Quid  de  pratorum  viriditate,  aut  arborum  ordini- 
bus,  aut  vinearum  oHvetorumque  specie,  dicam  ? 
Brevi  praecidam.  Agro  bene  culto  nil  potest  esse,  nec 
usu  uberius,  nec  specie  ornatius ;  ad  quem  fruendum, 
non  modo  non  retardat,  verum  etiam  invitat  atque 
allectat  senectus.  Ubi  enim  potest  illa  aetas  aut  ca- 
lescere  vel  apricatione  mehus  vel  igni ;  aut  vicissim 
umbris  aquisve  refrigerari  salubrius  ?  Sibi  igitur 
habeant  arma,  sibi  equos,'  sibi  hastas,  sibi  clavam, 

fdbi  pilam,  sibi  natationes  et  cursus :  nobis  senibus, 
ex  lusionibus  multis,  talos  relinquant,  et  tesseras: 
idipsum  [utrum]  lubebit ;  quoniam,  sine  his,  beata 
esse  senectus  potest. 

XVII..  Multas  ad  res  perutiles  Xenophontis  libri 
sunt :  quos  legite,  quaeso,  studiose,  ut  facitis.  Quam 
copiose  ab  eo  agricultura  laudatur  in  eo  hbro,  qui 
est  de  tuenda  re  famihari,  qui  "  QSconomicus"  in- 
scribitur  l  Atque,  ut  intelligatis,  nihil  ei  tam  regale 
videri  quam  studium  agri  colendi,  Socrates  in  eo  li- 
bro  loquitur  cum  Critobulo,  Cyrum  minorem,  re- 
gem  Persarum,  prasstantem  ingenio  atque  imperii 
gloria,  cum  Lysander  Lacedsemonius,  vir  summae 
virtutis,  venisset  ad  eum  Sardis,  eique  dona  a  sociis 
attuhsset ;  et  caeteris  in  rebus  comem  erga  Lysan- 
drum  atque  humanum  fuisse,  et  ei  quemdam  con- 
septum  agrum,  dihgenter  consitum,  ostendisse.  Cum 
autem  admiraretur  Lysander  et  proceritates  arborum, 
et  directos  in  quincuncem  ordines,  et  huraum  subac- 
tam  atque  puram,  et  suavitatem  odorum  qui  affla- 
rentur  e  floribus ;  tum  dixisse,  mirari  se  non  modo 
diligentiam,  sed  etiam  sollertiam  ejus,  a  quo  essent 
illa  dimensa  atque  descripta  ;  et  ei  Cyrum  respon- 
disse :  "  Atqui  ego  omnia  ista  sum  dimensus  :  mei 
sunt  ordines,  mea  descriptio  ;  multas  etiam  istarum 
arborum  mea  manu  sunt  satae."  Tum  Lysandrum, 
intuentem  ejus  purpuram,  et  nitorem  corporis,  orna- 
tumque  Persicum  multo  auro  multisque  gemmis, 
dixisse  :  "  Recte  vero  te,  Cyre,  beatum  ferunt,  quo- 
niam  virtuti  tuae  fortuna  conjuncta  est." 

Hac  igitur  fortuna  frui  Hcet  senibus :  nec  aetas 
impedit,  quominus  et  caeterarum  rerum,  et  impri- 
mis  agri  colendi,  studia  teneamus  usque  ad  ultimum 
tempus  senectutis.  M.  quidem  Valerium  Corvum 
accepimus  ad  centesimum  annum  perduxisse,  cum 
esset  acta  jam  aetate  in  agris,  eosque  coleret :  cujus 
inter  primum  et  sextum  consulatum,  sex  et  quadra- 
ginta  anni  interfuerunt.  Itaque  quantum  spatium 

astatis  majores  nostri  ad  senectutis  initium  esse  volue- 
runt,  tantus  illi  cursus  honorum  fuit.  Atque  ejus  ex- 
trema  aetas  lioc  beatior,  quam  media,  quod  auctorita- 
tis  plus  habebat,  laboris  vero  minus.  Apex  autem 
senectutis  est  auctoritas.  Quanta  fuit  in  L.  Caecilio 
Metello  !  quanta  in  Atilio  Calatino  !  in  quem  illud 
elogium  unicum :  "  Plurimas  consentiunt  gentes, 
populi  primarium  fuisse  virum."  Notum  est  car- 
men,  incisum  in  sepulcro.  Jure  igitur  gravis,  cujus 
de  laudibus  omnium  esset  fama  consentiens.  Quem 
virum  P.  Crassum,  nuper  pontificem  maximum^ 
quem  postea  M.  Lepidum  eodem  sacerdotio  prasdi- 
tum,  vidimus?  Quid  de  Paulo  aut  Africano  lo- 
quar  ?  aut,  ut  jam  ante,  de  Maximo  ?  quorum  non 
in  sententia  solum,  sed  etiam  in  nutu,  residebat 
auctoritas.  Habet  senectus,  honorata  praesertim,  tan- 
tam  auctoritatem,  ut  ea  pluris  sit,  quam  omnes  ado- 
lescentige  voluptates. 

XVIII.  Sed,  in  omni  oratione,  mementote,  eam 
me  laudare  senectutem,  quae  fundamentis  adolescen- 
tiae  constituta  sit:  ex  quo  id  efficitur,  (quod  ego 
magno  quondam  cum  assensu  omnium  dixi)  Mise- 
ram  esse  senectutem,  quae  se  oratione  defenderet. 
Non  cani,  non  rugae,  repente  auctoritatem  arripere 
possunt :  sed  honeste  acta  superior  aetas  fructus  ca- 
pit  auctoritatis  extremos. 

Haec  enim  ipsa  sunt  honorabilia,  quae  videntur 
levia  atque  communia,  salutari,  appeti,  decedi,  as- 
surgi,  deduci,  reduci,  consuli  :  quae  et  apud  nos,  et 
in  aliis  civitatibus,  ut  quaeque  optime  morata,  ita  dili- 
gentisssime  observantur.  Lysandnim  Lacedaemo- 
nium  (cujus  modo  mentionem  feci)  dicere  aiunt  so- 
litum,  Lacedaemone  esse  honestissimum  domicilium 
senectutis:  nusquam  enim  tantum  tribuitur  aetati, 
nusquam  est  senectus  honoratior.  Quinetiam  me- 
moriae  proditum  est,  cum  Athenis,  ludis,  quidam  in 
theatrum  grandis  natu  venisset,  in  magno  consessu 
locum  ei  a  suis  civibus  nusquam  datum :  cum  au- 

tem  ad  LacedaBmonios  accessisset,  (qui,  legati  cum 
essent,  in  loco  certo  consederant)  consurrexisse  om- 
nes,  et  sen^m  illum  sessum  recepisse,  Quibus  cum  a 
cuncto  consessu  plausus  essetmultiplexdatus,  dixisse 
ex  iis  quemdam,  Athenienses  scire,  ques  recta  essent, 
sed  facere  nolle.  Multa  in  nostro  coilegio  prasclara : 
sed  hoc,  de  quo  agimus,  in  primis,  quod,  ut  quisque 
astate  antecedit,  ita  sententig?  principatum  tenet :  ne- 
que  solum  honore  antecedentibus,  sed  iis  etiam  qui 
cum  imperio  sunt,  majores  natu  augures  anteponun- 
tur.  Quae  sunt  igitur  voluptates  corporis  cum  aucto- 
ritatis  praemiis  comparand^e?  quibus  qui  splendide 
usi  sunt,  ii  mihi  videntur  fabulam  astatis  peregisse, 
nec,  tamquam  inexercitati  histriones,  in  extremo  ac- 
tu  corruisse. 

At  sunt  morosi,  et  anxii,  et  iracundi,  et  difficiles 
senes ;  si  quaerimus,  etiam  avari.  Sed  hasc  morum 
vitia  sunt,  non  senectutis.  Ac  morositas  tamen,  et  ea 
vitia  quae  dixi,  habent  aliquid  excusationis,  non  illius 
quidem  justae,  sed  quae  probari  posse  videatur.  Con- 
temni  se  putant,  despici,  illudi.  Praeterea  in  fragili 
corpore  odiosa  omnis  ofFensio  est :  quae  tamen  omnia 
dulciora  sunt  et  moribus  bonis,  et  artibus :  idque, 
tum  in  vita,  tum  in  scena,  intelligi  potest  ex  iis  fra- 
tribus,  qui  in  "  Adelphis"  sunt.  Quanta  in  altero 
duritas,  in  altero  comitas  !  Sic  se  res  habet.  Ut 
enim  non  omne  vinum,  sic  non  omnis  a^tas,  vetustate 
coacescit.  Severitatem  in  senectute  probo,  sed  eam 
(sicut  alia)  modicam  ;  acerbitatem  nullo  modo.  Ava- 
ritia  vero  senilis  quid  sibi  velit,  non  intelHgo.  Potest 
enim  quidquam  esse  absurdius,  quam,  quo  minus 
viae  restat,  eo  pkis  viatici  quaerere  ? 

XIX.  Quarta  restat  causa,  quae  maxime  angere 
atque  sollicitam  habere  nostram  astatem  videtur,  ap- 
propinquatio  mortis  ;  quae  certe  a  senectute  non  po- 
test  longe  abesse.  O  miserum  senem,  qui,  mor- 
tem  contenmendam  esse,  in  tam  longa  aetate  non 
viderit !  quae  au];  plane  ijegligenda  est,  si  omnino 

exstinguit  animum ;  aut  etiam  optanda,  si  aliquo 
eum  deducit,  ubi  sit  futurus  aternus.  Atqui  tertium 
certe  nihil  inveniri  potest.  Quid  igitur  timeam,  si  aut 
non  miser  post  mortem,  aut  beatus  etiam,  futurus 
sum? 

Quamquam  quis  est  tam  stultus,  quamvis  sit  ado- 
lescens,  cui  sit  exploratum,  se  ad  vesperum  esse  vic- 
turum?  Quinetiam  aetas  illa  multo  plures,  quam 
nostra,  mortis  casus  habet.  Facilius  in  morbos  inci- 
dunt  adolescentes  ;  gravius  aegrotant ;  tristius  curan- 
tur.  Itaque  pauci  veniunt  ad  senectutem  ;  quod  ni 
ita  accideret,  melius  et  prudentius  viveretur.  Mens 
enim,  et  ratio,  et  consilium,  in  senibus  est ;  qui  si 
nulli  fuissent,  nullae  omnino  civitates  essent.  Sed 
redeo  ad  mortem  impendentem.  Quod  illud  est  cri- 
men  senectutis,  cum  illud  videatis  cum  adolescentia 
esse  commune  ?  Sensi  ego,  cum  in  optimo  iilio  meo, 
tum  in  exspectatis  ad  amplissimam  dignitatem  fra- 
tribus  tuis,  Scipio,  omni  setati  mortem  esse  com- 
munem. 

At  sperat  adolescens,  diu  se  victurum ;  quod  spe- 
rare  idem  senex  non  potest.  Insipienter  sperat.  Quid 
enim  stultius,  quam  incerta  pro  certis  habere,  falsa 
pro  veris  ?  Senex  ne,  quod  speret  quidem,  habet, 
At  est  eo  meliore  conditione,  quam  adolescens  ;  cum 
id,  quod  ille  sperat,  hic  jam  consecutus  est.  Ille  vult 
diu  vivere :  hic  diu  vixit.  Quamquam  (o  Dii  boni !) 
quid  est  in  hominis  vita  diu  ?  Da  enim  supremum 
tempus:  exspectemus  Tartessiorum  regis  aetatem: 
fuit  enim  (ut  scriptum  video)  Arganthonius  quidam 
Gadibus,  qui  octoginta  regnavit  annos,  centum  et 
viginti  vixit :  sed  mihi  ne  diuturnum  quidem  quid- 
quam  videtur,  in  quo  est  aliquid  extremum.  Cum 
enim  id  advenit ;  tunc  niud,  quod  praeteriit,  effluxit : 
tantum  remanet,  quod  virtute  et  recte  factis  consecu- 
tus  sis.  Horae  quidem  cedunt,  et  dies,  et  menses,  et 
anni;  nec  praeteritum  tempus  unquam  revertitur, 
nec,  quid  sequatur,  sciri  potest.    Quod  cuique  tem- 

poris  ad  vivendum  datur,  eo  debet  esse  contentus. 
Neque  enim  histrioni,  ut  placeat,  peragenda  est  fa- 
bula,  modo,  in  quocumque  fuerit  actu,  probetur ; 
neque  sapienti  usque  ad  '•'  Plaudite"'  vivendum. 

Breve  enim  tempus  aetatis  satis  est  longum  ad  bene 
honesteque  vivendum.  Sin  processeris  longius,  non 
magis  dolendum  est,  quam  agricolae  dolent,  praster- 
ita  verni  temporis  suavitate,  aestatem  auctumnumque 
venisse.  Ver  enim  tamquam  adolescentiam  significat, 
ostenditque  fructus  futuros :  reliqua  tempora  deme- 
tendis  fructibus  et  percipiendis  accommodata  sunt» 
Fructus  autem  senectutis  est  (ut  saepe  dixi)  ante  par- 
torum  bonorum  memoria  et  copia.  Omnia  vero,  quae 
secundum  naturam  fiunt,  sunt  habenda  in  bonis. 
Quid  est  autem  tam  secundum  naturam,  quam  se- 
nibus  emori  ?  quod  idem  contingit  adolescentibus, 
adversante  et  repugnante  natura.  Itaque  adolescen- 
tes  mori  sic  mihi  videntur,  ut  cum  aquae  multitudine 
vis  flammae  opprimitur;  senes  autem,  sicut  sua 
sponte,  nulla  adhibita  vi,  consumtus  ignis  exstingui- 
tur.  Et,  quasi  poma,  ex  arboribus,  si  cruda  sunt,  vi 
avelluntur ;  si  matura  et  cocta,  decidunt ;  sic  vitam 
adolescentibus  vis  aufert,  senibus  maturitas:  quae 
mihi  quidem  tam  jucunda  est,  ut,  quo  propius  ad 
mortem  accedam,  quasi  terram  videre  videar,  ali- 
quandoque  in  portum  ex  longa  navigatione  esse 
venturus. 

XX.  Omnium  aetatum  certus  est  terminus :  se- 
nectutis  autem  nullus  certus  est  terminus  :  recteque 
in  ea  vivitur,  quoad  munus  officii  exsequi  et  tueri 
possis,  et  tamen  mortem  contemnere :  ex  quo  lit, 
ut  animosior  etiam  senectus  sit,  quam  adolescentia, 
et  fortior.  Hoc  illud  est,  quod  Pisistrato  tyranno  a 
Solone  responsum  est ;  cum  illi  quaerenti,  qua  tan- 
dem  spe  fretus,  sibi  tam  audaciter  obsisteret,  respon- 
disse  dicitur,  Senectute.  Sed  vivendi  finis  est  opti- 
mus,  cum,  integra  mente,  caeterisque  sensibus,  opus 
ipsa  suum  eadem,  quae  coagmentavit,  natura  dissolvit. 

Ut  navem,  ut  sedificium,  idem  destruit  facillime,  qui 
construxit,  sic  hominem  eadem  optime,  quae  conglu- 
tinavit,  natura  dissolvit.  Jam  cmnis  conglutinatio 
recens  segre,  inveterata  facile,  divellitur.  Ita  fit,  ut 
illud  breve  vitae  reliquum  nec  avide  appetendum  se- 
nibus,  nec  sine  causa  deserendum  sit.  Vetatque  Py- 
thagoras,  injussu  imperatoris,  (id  est,  Dei)  de  praesidio 
et  statione  vitae  decedere.  Solonis  quidem  sapientis 
elogium  est,  quo  se  negat  velle  suam  mortem  dolore 
amicorum  et  lamentis  vacare.  Vult  (credo)  se  esse 
carum  suis.  Sed  haud  scio,  an  melius  Ennius : 

"  Nemo  me  lacrymis  decoret,  neque  funera  fletu 
Faxit." 

Kon  censet  lugendam  esse  mortem,  quam  immorta- 
litas  consequatur. 

Jam  sensus  morienti  aliquis  esse  potest,  isque  ad 
exiguum  tempus,  praesertim  seni :  post  mortem  qui- 
dem,  sensus  aut  optandus  aut  nullus  est.  Sed  hoc 
meditatum  ab  adolescentia  debet  esse,  mortem  ut 
negligamus :  sine  qua  meditatione,  tranquillo  esse 
animo  nemo  potest.  Moriendum  enim  certe  est ;  et 
id  incertum,  an  eo  ipso  die.  Mortem  igitur  omnibus 
horis  impendentem  timens,  qui  poterit  animo  consis- 
tere  ?  De  qua  non  ita  longa  disputatione  opus  esse 
videtur,  cum  recorder,  non  solum  L.  Brutum,  qui 
in  hberanda  patria  est  interfectus  ;  non  duo  Decios, 
qui  ad  voluntariam  mortem  cursum  equorum  incita- 
verunt ;  non  IM.  AtiHum,  qui  ad  supphcium  est  pro- 
fectus,  ut  fidem  hosti  datam  conservaret ;  non  duos 
Scipiones,  qui  iter  Pcenis  vel  corporibus  suis  obstru- 
ere  voiuerunt;  non  avum  tuum,  L.  Paulum,  qui 
morte  luit  collegae  in  Cannensi  ignominia  temerita- 
tem  ;  non  M.  Marcellum,  cujus  interitum  ne  crude- 
lissimus  quidem  hostis  honore  sepulturae  carere  pas- 
sus  est ;  sed  legiones  nostras  (quod  scripsi  in  ''  Ori- 
ginibus")  in  eum  saepe  locum  profectas  alacri  animo 
et  erecto,  unde  se  nunquam  redituras  arbitrarentur. 

Qaod  igitur  adolescentes,  et  ii  quidem  non  solum 
indocti,  sed  etiam  rustici,  contemnunt,  id  docti  senes 
extimescent  ? 

Omnino  (ut  mihi  quidem  videtur)  studiorum  om- 
nium  satietas  vitae  facit  satietatem.  Sunt  pueritiae 
certa  studia :  num  igitur  ea  desiderant  adolescentes  ? 
Sunt  et  ineuntis  adolescentiae :  num  ea  jam  constans 
requirit  aetas,  quae  media  dicitur  ?  Sunt  etiam  hujus 
aetatis :  ne  ea  quidem  quaeruntur  a  senectute.  Sunt 
extrema  qua:dam  studia  senectutis.  Ergo,  ut  supe- 
riorum  aetatum  studia  occidunt,  sic  occidunt  etiam 
senectutis:  quod  cum  evenit,  satietas  vitae  tempus 
maturum  mortis  afFert. 

XXI.  Equidem  non  video,  cur,  quid  ipse  sentiam 
de  morte,  non  audeam  vobis  dicere ;  quod  eo  melius 
mihi  cernere  videor,  quo  ab  ea  propius  absum.  Ego 
vestros  patres,  P.  Scipio,  tuque,  C.  Laeli,  viros  cla- 
rissiraos,  mihique  amicissimos,  vivere  arbitror,  et 
eam  quidem  vitam,  quae  est  sola  vita  nominanda. 
Nam,  dum  sumus  in  his  inclusi  compagibus  cor- 
poris,  munere  quodam  necessitatis,  et  gravi  opere 
perfungimur.  Est  enim  animus  coelestis  ex  altissimo 
domicilio  depressus,  et  quasi  demersus  in  terram, 
locum  divinae  naturae,  aeternitatique,  contrarium.  Sed 
credo,  Deos  immortales  sparsisse  animos  in  corpora 
humana,  ut  essent,  qui  terras  tuerentur,  quique, 
ccelestium  ordinem  contemplantes,  imitarentur  eum 
vitae  modo  atque  constantia.  Nec  me  solum  ratio  ac 
disputatio  impulit,  ut  ita  crederem,  sed  ncbilitas 
etiam  summorum  philosophorum,  et  auctoritas. 

Audiebam  Pythagoram,  Pyth^oreosque,  incolas 
paene  nostros,  qui  essent  Italici  philosophi  quondam 
nominati,  nunquam  dubitasse,  quinexuniversa  mente 
divina  delibatos  jinimos  haberemus.  Demonstra- 
bantur  mihi  praeterea,  quae  Socrates  supremo  vitae  die 
de  immortalitate  animorum  disseruisset,  is,  qui  esset 
omnium  sapientissimus  oraculo  Apollinis  judicatus. 
Quid  multa?  sic  mihi  persuasi,  sicsentio,  cum  tanta 
iPhilos,)  VOL.  IV.  2  I 

celeritas  animorum  sit,  tanta  memoria  praeteritorum^ 
futurorumque  prudentia,  tot  artes,  tantae  scientiae, 
tot  inventa,  non  posse  eam  naturam,  quae  res  eas 
contineat,  esse  mortalem :  cumque  semper  agitetur 
animus,  nec  pincipium  motus  habeat,  quia  se  ipse 
moveat ;  ne  finem  quidem  habiturum  esse  motus, 
quia  nunquam  se  ipse  sit  relicturus :  et,  cum  sim- 
plex  animi  natura  esset,  neque  haberet  in  se  quid- 
quam  admixtum  dispar  sui  atque  dissimile,  non 
posse  eum  dividi ;  quod  si  non  possit,  non  posse  in- 
terire :  magnoque  esse  argumento,  homines  scire 
pleraque  ante  quam  nati  sint,  quod  jam  pueri,  cum 
artes  difficiles  discant,  ita  celeriter  res  innumera- 
biles  arripiant,  ut  eas  non  tum  primum  accipere 
videantur,  sed  reminisci  et  recordari.  Haec  Plato 
noster. 

XXTI.  Apud  Xenophontem  autem,  moriens  Cy- 
rus  major  hasc  dicit :  "  Nolite  arbitrari,  o  mihi  ca- 
rissimi  filii,  me,  cum  a  vobis  discessero,  nusquam 
aut  nullum  fore.  Nec  enim,  dum  eram  vobiscum, 
animum  meum  videbatis ;  sed  eum  esse  in  hoc  cor- 
pore,  ex  iis  rebus  quas  gerebam,  intelligebatis.  Eum- 
dem  igitur  esse  creditote,  etiam  si  nullum  videbitis. 
Nec  vero  clarorum  virorum  post  mortem  honores 
permanerent,  si  nihil  eorum  ipsorum  animi  effice- 
rent,  quo  diutius  memoriam  sui  teneremus.  Mihi 
quidem  nunquam  persuaderi  potuit,  animos,  dum 
in  corporibus  essent  mortalibus,  vivere ;  cum  ex- 
issent  ex  iis,  emori :  nec  vero,  tum  animum  esse 
insipientem,  cum  ex  insipienti  corpore  evasisset ;  sed 
cum,  omni  admixtione  corporis  liberatus,  purus  et 
integer  esse  coepisset,  tum  esse  sapientem.  Atque 
etiam,  cum  hominis  natura  morte  dissolvitur,  caete- 
rarum  rerum,  perspicuum  est,  quo  quaeque  disce- 
dant:  abeunt  enim  illuc  omnia,  unde  orta  sunt; 
animus  autem  solus,  nec  cum  adest,  nec  cum  disce- 
dit,  apparet.  Jam  vero  videtis,  nihil  esse  morti  tam 
simile,  quam  sonmum.   Atqui  dormientium  animi 

maxime  declarant  divinitatem  suam.  Multa  enim, 
cum  remissi  et  liberi  sunt,  tutura  prospiciunt.  Ex 
quo  intelligitur,  quales  futuri  sint,  cum  se  plane  cor- 
poris  vinculis  relaxaverint,  Quare,  si  haec  ita  sunt, 
sic  me  colitote,  ut  Deum.  8in  una  est  interiturus 
animus  cum  corpore,  vos  tamen,  Deos  verentes,  qui 
hanc  omnem  pulchritudinem  tuentur  et  regunt,  nie- 
moriam  nostri  pie  inviolateque  servabitis."  Cyrus 
quidem  haec  moriens.  Nos  (si  placet)  nostra  vi.. 
deamus. 

XXI II.  Nemo  unquam  mihj,  Scipio,  persuade- 
bit,  aut  patrem  tuum  JPaulum,  aut  duos  avos,  Pau- 
lum  et  Africanum,  aut  Africani  patrem,  aut  patruum, 
aut  multos  praestantes  viros,  quos  enumerare  non  est 
necesse,  tanta  esse  conatos,  quae  ad  posteritatis  me- 
moriam  pertinerent,  nisi  animo  cernerent,  posterita- 
tem  ad  se.pertinere.  An  censes  (ut  de  me  ipso  ali- 
quid  more  senum  glorier)  me  tantos  labores  diurnos 
nocturnosque  domi  miUtiaeque  suscepturum  fuisse,  si 
iisdem  finibus  gloriam  meam,  quibus  vitam,  essem 
terminaturus  ?  Nonne  melius  multo  fuisset,  otiosam 
aetatem  et  quietam,  sine  ullo  labore  et  contentione^ 
traducere?  Sed,  nescio  quomodo,  animus,  erigens 
se,  posteritatem  semper  ita  prospiciebat,  quasi,  cum 
excessisset  e  vita,  tum  denique  victurus  esset.  Quod 
quidem  ni  ita  se  haberet,  ut  animi  immortales  essent, 
haud  optimi  cujusque  animus  maxime  ad  immorta- 
litatem  gloriae  niteretur. 

Quid,  quod  sapientissimus  quisque  aBquissimo 
animo  moritur,  stuitissimus  iniquissimo  ?  Nonne 
vobis  videtur  animus  is,  qui  plus  cernat  et  longius, 
videre,  se  ad  meliora  proticisci;  ille  autem,  cujus 
obtusior  sit  acies,  non  videre  ?  Equidem  efFeror  stu- 
dio  patres  vestros,  quos  colui  et  dilexi,  videndi :  ne- 
que  vero  eos  solum  convenire  aveo,  quos  ipse  co- 
gnovi;  sed  illos  etiam,  de  quibus  audivi,  et  legi,  et 
ipse  conscripsi.  Quo  quidem  me  proficiscentem  haud 

sane  quis  facile  retraxerit,  neque,  tamquam  Peliwn, 
recoxerit.  Quod  si  quis  Deus  mihi  largiatur,  ut  ex 
hac  aetate  repueriscam,  et  in  cunis  vagiam,  valde  re- 
cusem :  nec  vero  velim,  quasi  decurso  spatio,  ad  car- 
ceres  a  calce  revocari. 

Quid  enim  habet  vita  commodi  ?  quid  non  potius 
laboris  ?  Sed  habeat  sane :  habet  certe  tamen  aut 
satietatem,  aut  modum.  Non  lubet  enim  mihi  deplo- 
rare  vitam,  quod  multi,  et  ii  docti,  saepe  fecerunt. 
Neque  me  vixisse  pcenitet ;  quoniam  ita  vixi,  ut  non 
frustra  me  natum  existimem :  et  ex  vita  ita  discedo, 
tamquam  ex  hospitio,  non  tamquam  ex  domo.  Com- 
morandi  enim  natura  diversorium  nobis,  non  habi- 
tandi  locum,  dedit.  O  praeclarum  diem,  cum  ad  illud 
divinum  animorum  concilium  coetumque  proficiscar, 
cumque  ex  hac  turba  et  coUuvione  discedam  !  Pro- 
ficiscar  enim,  non  ad  eos  solum  viros,  de  quibus  ante 
dixi,  sed  etiam  ad  Catonem  meum,  quo  nemo  vir 
mehor  natus  est,  nemo  pietate  praestantior :  cujus  a 
me  corpus  crematum  est ;  quod  contra  decuit  ab  illo 
meum.  Animus  vero,  non  me  deserens,  sed  respec- 
tans,  in  ea  profecto  loca  discessit,  quo  mihi  ipsi  cer- 
nebat  esse  veniendum.  Quem  ego  meum  casum  for- 
titer  ferre  visus  sum  ;  non  quod  aequo  animo  ferrem : 
sed  me  ipse  consolabar,  existimans,  non  longinquum 
inter  nos  digressum  et  discessum  fore. 

His  mihi  rebus,  Scipio,  (id  enim  te  cum  Laelio 
admirari  solere  dixisti)  levis  est  senectus,  nec  solum 
non  molesta,  sed  etiam  jucunda.  Quod  si  in  hoc 
erro,  quod  animos  hominum  immortales  esse  credam, 
lubenter  erro  :  nec  mihi  hunc  errorem,  quo  delector, 
dum  vivo,  extorqueri  volo.  Sin,  mortuus,  (ut  quidam 
minuti  philosophi  censent)  nihil  sentiam ;  non  vereor, 
ne  hunc  errorem  meum  mortui  phUosophi  irrideant. 
Quod  si  non  sumus  immortales  futuri,  tamen  exstin- 
gui  homini  suo  tempore  optabile  est.  Nam  habet 
natura,  ut  aliarum  omnium  rerum,  sic  vivendi,  mo- 

diim.  Sencctus  autem  peractio  aetatis  est,  tamquam 
fabulae ;  cujus  defatigationem  fugere  debemus,  pree- 
sertim  adjuncta  satietate. 

Haec  habui,  de  senectute  quae  dicerem ;  ad  quam 
utinam  perveniatis !  ut  ea,  quae  ex  me  audistis,  re 
experti,  probare  possitis. 


2i  3 

I.  QuiNTUS  Mucius  augur  multa  narrare  de  C. 
Laelio,  socero  suo,  memoriter  et  jucunde  solebat,  nec 
dubitare,  illum  in  omni  sermone  appellare  sapientem, 
Ego  autem  a  patre  ita  eram  deductus  ad  ScaBvolam, 
sumta  virili  toga,  ut,  quoad  possem,  et  liceret,  a  senis 
latere  nunquam  discederem.  Itaque  multa  ab  eo 
prudenter  disputata,  multa  etiam  breviter  et  com- 
mode  dicta,  memoriae  mandabam  ;  fierique  studebam 
ejus  prudentia  doctior.  Quo  mortuo,  me  ad  pontifi- 
cem  Scaevolam  contuli ;  quem  unum  nostrae  civitatis 
et  ingenio  et  justitia  praestantissimum  audeo  dicere. 
Sed  de  hoc  alias :  nunc  redeo  ad  augurem.  Cum 
saepe  nmlta,  tum  memini,  domi  in  hemicyclio  seden- 
tem,  ut  solebat,  cum  et  ego  essem  una,  et  pauci  ad- 
modum  familiares,  in  eum  sermonem  illum  incidere, 
qui  tum  fere  omnibus  erat  in  ore.  Meministi  enim 
profecto,  Attice,  et  eo  magis,  quod  P.  Sulpicio  ute- 

bare  multum,  (cum  is,  tribunus  plebis,  capitali  odio 
a  Q.  Pompeio,  qui  tum  erat  consul,  dissideret,  quo- 
cum  conjunctissime  et  amantissime  vixerat)  quanta 
hominum  esset  vel  admiratio,  vel  querela.  Itaque 
tum  Scaevola,  cum  in  eam  ipsam  mentionem  inci^ 
disset,  exposuit  nobis  sermonem  Laelii  de  amicitia, 
habitum  ab  illo  secum,  et  cum  altero  genero,  C.  Fan- 
nio,  M.  F.  paucis  diebus  post  mortem  Africani. 

Ejus  disputationis  sententias  memoriae  mandavi ; 
quas  hoc  libro  exposui  meo  arbitratu:  quasi  enim 
ipsos  induxi  loquentes,  ne  Inquam  et  Inquit^  saepius 
interponeretur ;  atque,  ut,  tamquam  a  praegentibus, 
coram  haberi  sermo  videretur.  Cum  enim  saepe  me- 
cum  ageres,  ut  de  amicitia  scriberem  aliquid,  digna 
mihi  res,  cum  omnium  cognitione,  tum  nostra  fami- 
liaritate,  visa  est.  Itaque  feci  non  invitus,  ut  prodes- 
sem  multis  tuo  rogatu.  Sed,  ut  in  "  Catone  Majore," 
qui  est  scriptus  ad  te  de  senectute,  Catonem  induxi 
senem  disputantem,  quia  nulla  videbatur  aptior  per- 
sona,  quae  de  illa  aetate  loqueretur,  quam  ejus,  qui 
et  diutissime  senex  fuisset,  et  in  ipsa  senectute  prae 
Cffiteris  floruisset ;  sic,  cum  accepissemus  a  patribus, 
maxime  m.emorabilem  C.  L^lii  et  P.  Scipionis  fami- 
liaritatem  fuisse,  idonea  mihi  Laelii  persona  visa  est, 
quae  de  amicitia  ea  ipsa  dissereret,  quae  disputata  ab 
eo  meminisset  Scaevola. 

Genus  autem  hoc  sermonum,  positum  in  hominum 
veterum  auctoritate,  et  eorum  illustrium,  plus,  nescio 
quo  pacto,  videtur  habere  gravitatis.  Itaque  ipse, 
mea  legens,  sic  afficior  interdum,  ui  Catonem,  non 
me,  loqui  existimem.  Sed,  ut  tum  ad  senem  senex 
de  senectute,  sic  hoc  Hbro  ad  amicum  amicissimus 
de  amicitia  scripsi.  Tum  est  Cato  locutus,  quo  erat 
nemo  fere  senior  temporibus  iUis,  nemo  prudentior : 
nunc  Laelius,  et  sapiens  (sic  enim  est  habitus),  et 
amjcitiae  gloria  excellens,  de  amicitia  loquitur.  Tu, 
velim,  animum  a  me  parumper  avertas;  Laelium 
loqui  ipsum  putes.  C.  Fannius  et  Q.  Mucius  ad  so^ 

terum  veniunt  post  mortem  Africani :  ab  his  sermd 
oritur :  respondet  Laelius ;  cujus  tota  disputatio  est 
de  amicitia,  quam  legens  tu  te  ipse  cognosces. 

II.  FatiJihis.  Sunt  ista,  Laeli:  nec  enim  melior 
Tir  fuit  Africano  quisquam,  nec  clarior.  Sed  existi- 
mare  debes,  omnium  oculos  in  te  esse  conjectos  : 
unum  te  sapientem  et  appellant  et  existimant.  Tri- 
buebatur  hoc  modo  M.  Catoni :  scimus,  L.  Atilium 
apud  patres  nostros  appellatum  esse  sapientem  :  sed 
uterque  alio  quodam  modo :  Atilius,  quia  prudens 
€sse  in  jure  civili  putabatur ;  Cato,  quia  multarum 
rerum  usum  habebat.  Multa  ejus,  et  in  senatu  et 
in  foro,  vel  provisa  prudenter,  vel  acta  constanter, 
vel  responsa  acute,  ferebantur.  Propterea,  quasi 
cognomen  jam  habebat  in  senectute  sapientis.  Te 
autem  alio  quodam  modo  dicunt,  non  solum  na- 
tura  et  moribus,  verum  etiam  studio  et  doctrina, 
esse  sapientem ;  nec  sicut  vulgus,  sed  ut  eruditi 
solent  appellare  sapientem,  qualem  in  reliqua  Grae- 
cia  neminem  (nam  qui  septem  appellantur,  eos, 
qui  ista  subtilius  quaerunt,  in  numero  sapientium 
non  habent) ;  Athenis  unum  accepimus,  et  eum  qui- 
dem  etiam  Apollinis  oraculo  sapientissimum  judica- 
tum.  Hanc  esse  in  te  sapientiam  existimant,  ut  om- 
nia  tua  in  te  posita  ducas,  humanosque  casus  virtute 
inferiores  putes.  Itaque  ex  me  quaerunt,  (credo,  item 
ex  te,  Scaevola)  quonam  pacto  mortem  Africani  feras, 
eoque  magis,  quod,  his  proximis  Nonis,  cum  in  hor- 
tos  D.  Bruti  auguris,  commentandi  causa,  ut  assolet, 
venissemus,  tu  non  afFuisti,  qui  diligentissime  sem- 
per  illum  diem,  et  illud  munus,  solitus  esses  obire. 

Sccevola,  Quaerunt  quidem,  C.  Laeli,  multi,  ut 
est  a  Fannio  dictum :  sed  ego  id  respondeo,  quod 
animadverti,  te  dolorem,  quem  acceperis,  cum  summi 
viri,  tum  amicissimi  morte,  ferre  moderate  :  nec  po- 
tuisse  non  commoveri,  nec  fuisse  id  humanitatis  tua? : 
quod  autem  his  Nonis  in  nostro  collegio  non  alFuisses, 
valetudinem  causam,  non  moestitiam,  fuisse. 

Lcdius,  Recte  tu  quidem,  Scaevola,  et  vere.  Nec 
enim  ab  isto  officio,  quod  semper  usurpavi  cum  va- 
lerem,  abduci  incommodo  meo  debui ;  nec  ullo  casu 
arbitror  hoc  constanti  homini  posse  contingere,  ut 
uUa  intermissio  fiat  officii.  Tu  autem,  Fanni,  qui 
mihi  tantum  tribui  dicis,  quantum  ego  nec  agnosco 
nec  postulo,  facis  amice :  sed,  ut  mihi  videris,  non 
recte  judicas  de  Catone  :  aut  enim  nemo  (quod  qui- 
dem  magis  credo),  aut,  si  quisquam,  ille  sapiens  fuit. 
Quomodo  enim  (ut  alia  omittam)  mortem  filii  tulit  ? 
Memineram  Paulum ;  videram  Gallum :  sed  hi  in 
pueris ;  Cato  in  perfecto  et  spectato  viro.  Quam- 
obrem  cave  Catoni  anteponas,  ne  istum  quidem  ip- 
sum,  quem  ApoUo  (ut  ais)  sapientissimum  judicavit. 
Hujus  enim  facta,  illius  dicta,  laudantur.  De  me 
autem  (ut  jam  cum  utroque  loquar)  sic  habetote. 

III.  Ego,  si  Scipionis  desiderio  me  moveri  negem, 
quam  id  recte  faciam,  viderint  sapientes :  sed  certe 
mentiar.  JMoveor  enim,  tali  amico  orbatus,  qualis, 
ut  arbitror,  nemo  unquam  erit;  et,  ut  confirmare 
possum,  nemo  certe  fuit.  Sed  non  egeo  medicina  s 
me  ipse  consolor,  et  maxime  illo  solatio,  quod  eo 
errore  careo,  quo,  amicorum  decessu,  plerique  angi 
solent.  Nihil  enim  maii  accidisse  Scipioni  puto :  mihi 
accidit,  si  quid  accidit.  Suis  autem  incommodis  gra- 
viter  angi,  non  amicum,  sed  seipsum  amantis  est. 

Cum  iUo  vero  quis  neget  actum  esse  praeclare  ? 
Nisi  enim  (quod  iUe  minime  putabat)  immortaU- 
tatem  optare  veUet,  quid  non  est  adeptus,  quod  ho- 
mini  fas  esset  optare?  qui  summam  spem  civium, 
quam  de  eo  jam  puero  habuerant,  continuo  ado- 
lescens  incredibili  virtute  superavit :  qui  consulatum 
petivit  nunquam,  factus  est  consul  bis  :  primum 
ante  tempus ;  iterum  sibi,  suo  tempore ;  reipublicae, 
paene  sero  :  qui,  duabus  urbibus  eversis,  inimicis- 
simis  huic  imperio,  non  modo  praesentia,  verum 
etiam  futura  beUa  delevit.  Quid  dicam  de  moribus 
faciUimis  ?  de  pietate  in  matrem  ?  liberalitate  in  SQ* 

rores?  bonitate  in  suos?  justitia  in  omnes?  nota 
sunt  vobis.  Quam  autem  civitati  carus  fuerit,  moe- 
rore  funeris  indicatum  est.  Quid  igitur  hunc  pauco- 
rum  annorum  accessio  juvare  potuisset?  Senectus 
enim,  quamvis  non  sit  gravis,  (ut  memini  Catonem, 
anno  ante  quam  mortuus  est,  mecum  et  cum  Scipione 
disserere)  tamen  aufert  eam  viriditatem,  in  qua  etiam- 
num  erat  Scipio. 

Quamobrem  vita  quidem  talis  fuit,  vel  fortuna, 
vel  gloria,  ut  nihil  posset  accedere.  Moriendi  autem 
sensum  celeritas  abstulit :  quo  de  genere  mortis  dif- 
ficile  dictu  est;  quid  homines  suspicentur,  videtis. 
Hoc  tamen  vere  licet  dicere,  P.  Scipioni,  ex  multis 
diebus,  quos  in  vita  celeberrimos  laetissimosque  vide- 
rit,  illum  diem  clarissimum  fuisse,  cum,  senatu  di- 
misso,  domum  reductus  ad  vesperum  est,  a  patribus 
conscriptis,  a  populi  Romani  sociis  et  Latinis,  pridie 
quam  excessit  e  vita :  ut  ex  tam  alto  dignitatis  gradu 
ad  superos  videatur  potius,  quam  ad  inferos,  perve- 
nisse.  Neque  enim  assentior  iis,  qui  haec  nuper  dis- 
serere  coeperunt,  cum  corporibus  simul  animos  in- 
terire,  atque  omnia  morte  deleri. 

IV.  Plus  apud  me  antiquorum  auctoritas  valet, 
vel  nostrorum  majorum,  (qui  mortuis  tam  religiosa 
jura  tribuerunt ;  quod  non  fecissent  profecto,  si  nihU 
ad  eos  pertinere  arbitrarentur)  vel  eorum,  qui  in  hac 
terra  fuerunt,  Magnamque  Graeciam  (quae  nunc 
quidem  deleta  est,  tum  tlorebat)  institutis  et  prae- 
ceptis  suis  erudierunt;  vel  ejus,  qui  Apollinis  ora- 
culo  sapientissimus  est  judicatus :  qui  non  tum  hoc, 
tum  illud,  ut  in  plerisque,  sed  idem  dicebat  semper, 
animos  hominum  esse  divinos,  iisque,  cum  e  corpore 
excessissent,  reditum  in  ccelum  patere,  optimoque  et 
justissimo  cuique  expeditissimum. 

Quod  item  Scipioni  videbatur ;  qui  quidem,  quasi 
praesagiret,  perpaucis  ante  mortem  diebus  (cum  et 
PhUus  et  Manilius  adessent,  et  alii  plures,  tuque 
etiam,  Scaevola,  mccum  venisses),  triduum  disseruit 

de  republica:  cujus  disputationis  fuit  extremum  fere 
de  immortalitate  animorum ;  quac  se  in  quiete  per 
visum  ex  Africano  audisse  dicebat.  Id  si  ita  est,  ut 
optimi  cujusque  animus  in  morte  facillime  evolet, 
tamquam  e  custodia  vinculisque  corporis ;  cui  cen- 
semus  cursum  ad  Deos  faciliorem  fuisse,  quam  Sci- 
pioni  ?  Quocirca,  mcerere  hoc  ejus  eventu,  vereor, 
ne  invidi  magis  quam  amici  sit.  Sin  autem  illa  ve- 
riora,  ut  idem  interitus  sit  animorum  et  corporum, 
nec  ullus  sensus  maneat ;  ut  nihil  boni  est  in  morte, 
sic  certe  nihO  mali :  sensu  enim  amisso,  fit  idem, 
quasi  natus  non  esset  omnino :  quem  tamen  esse 
natum  et  nos  gaudemus,  et  haec  civitas,  dum  erit, 
laetabitur. 

Quamobrem,  cum  illo  quidem  (ut  supra  dixi) 
actum  optime  est ;  mecum  incommcdius ;  quem 
fuerat  aequius,  ut  prius  introieram,  sic  prius  exire 
de  vita.  Sed  tamen  recordatione  nostrae  amicitiae  sic 
fruor,  ut  beate  vixisse  videar,  quia  cum  Scipione 
vixerim  ;  quocum  mihi  conjuncta  cura  de  re  publica 
et  de  privata  fuit,  quocum  et  domus  et  militia  com- 
munis ;  et  (id,  in  quo  est  omnis  vis  amicitiae)  volun- 
tatum,  studiorum,  sententiarum,  summa  consensio. 
Itaque  non  tam  ista  me  sapientise,  quam  modo  Fan- 
nius  commemoravit,  fama  delectat,  falsa  praesertim, 
quam  quod  amicitiae  nostrae  memoriam  spero  sempi- 
ternam  fore.  Idque  mihi  eo  magis  est  cordi,  quod, 
ex  omnibus  saeculis,  vix  tria  aut  quatuor  nominantur 
paria  amicorum :  quo  in  genere  sperare  videor,  Sci- 
pionis  et  Laelii  amicitiam  notam  posteritati  fore. 

Fannius,  Istud  quidem,  Lasli,  ita  necesse  est : 
sed,  quoniam  amicitiae  mentionem  fecisti,  et  sumus 
otiosi,  pergratum  mihi  feceris,  (spero  item  Scaevolae) 
si,  quemadmodum  soles  de  casteris  rebus,  cum  ex  te 
quaeruntur,  sic  de  amicitia  disputaris,  quid  sentias, 
qualem  existimes,  quae  praecepta  des. 

Scoevola,  JMihi  vero  pergratum  erit :  atque,  idip- 

quamobrem  utrique  nostrum  gratum  admodum  fe- 
ceris. 

V.  Lcelius,  Ego  vero  non  gravarer,  si  mihi  ipse 
confiderem :  nam  et  praeclara  res  est ;  et  sumus  (ut 
dixit  Fannius)  otiosi.  Sed  quis  ego  sum  ?  aut  quae 
in  me  est  facultas  ?  Doctorum  est  ista  consuetudo, 
eaque  Graecorum,  ut  iis  ponatur,  de  quo  disputent 
quamvis  subito.  Magnum  opus  est ;  egetque  exerci- 
tatione  non  parva.  Quamobrem,  quae  disputari  de 
amicitia  possunt,  ab  eis,  censeo,  petatis,  qui  ista  pro- 
fitentur :  ego  vos  hortari  tantum  possum,  ut  amici- 
tiam  omnibus  rebus  humanis  anteponatis :  nihil  est 
enim  tam  naturae  aptum,  tam  conveniens  ad  res  vel 
secundas,  vel  adversas. 

Sed  hoc  primum  sentio,  nisi  in  bonis,  amicitiam 
esse  non  posse:  neque  id  ad  vivum  reseco,  ut  illi, 
qui  haec  subtilius  disserunt,  fortasse  vere,  sed  ad 
communem  utilitatem  parum.  Negant  enim,  quem- 
quam  virum  bonum  esse,  nisi  sapientem.  Sit  ita 
sane :  sed  eam  sapientiam  interpretantur,  quam  ad- 
huc  mortaUs  nemo  est  consecutus.  Nos  autem  ea 
quae  sunt  in  usu  vitaque  communi,  non  ea  quas  fin- 
guntur  aut  optantur,  spectare  debemus.  Nunquam 
ego  dicam,  C.  Fabricium,  M'  Curium,  Ti.  Corun- 
canium,  quos  sapientes  nostri  majores  judicabant,  ad 
istorum  normam  fuisse  sapientes.  Quare  sibi  habeant 
sapientiae  nomen,  et  invidiosum  et  obscurum ;  con- 
cedantque,  ut  hi  boni  viri  fuerint.  Ne  id  quidem  fa- 
cient :  negabunt,  id,  nisi  sapienti,  posse  concedi. 

Agamus  igitur  pingui  Minerva,  ut  aiunt.  Qui  ita 
se  gerunt,  ita  vivunt,  ut  eorum  probetur  fides,  inte- 
gritas,  aequitas,  liberalitas,  nec  sit  in  illis  ulla  cupi- 
ditas,  vel  libido,  vel  audacia,  sintque  magna  con- 
stantia,  ut  ii  fuerunt,  modo  quos  nominavi ;  hos  vi- 
ros  bonos,  ut  habiti  sunt,  sic  etiam  appellandos 
putemus;  quia  sequantur  (quantum  homines  pos- 
sunt)  naturam,  optimam  bene  vivendi  ducem.  Sic 
enim  mihi  perspicere  videor,  ita  natos  esse  nos,  ut 

inter  omnes  esset  societas  qusedam :  major  autem,  ut 
quisque  proxime  accederet:  itaque  cives  potiores 
quam  peregrini ;  et  propinqui,  quam  alieni :  cum 
his  enim  amicitiam  natura  ipsa  peperit.  Sed  ea  non 
satis  habet  firmitatis  :  namque  hoc  praestat  amicitia 
propinquitati,  qUod  ex  propinquitate  benevolentia 
toUi  potest,  ex  amicitia  non  potest:  sublata  enim 
benevolentia,  amicitiae  nomen  tollitur,  propinquitatis 
manet.  Quanta  autem  vis  amicitiae  sit,  ex  hoc  intel- 
ligi  maxime  potest,  quod,  ex  infinita  societate  gene- 
ris  humani,  quam  conciliavit  ipsa  natura,  ita  contrac- 
ta  res  est,  et  adducta  in  angustum,  ut  omnis  caritas 
aut  inter  duos,  aut  inter  paucos,  jungeretur. 

VI.  Est  autem  amicitia  nihil  aliud,  nisi  omnium 
divinarum  humanarumque  rerum,  cum  benevolentia 
et  caritate,  summa  consensio  :  qua  quidem  haud  scio, 
an,  excepta  sapientia,  quidquam  mehus  homini  sit  a 
Diis  immortalibus  datum.  Divitias  alii  prasponunt, 
bonam  alii  valetudinem,  alii  potentiam,  alii  honoresy 
multi  etiam  voluptates.  Belluarum  hoc  quidem  ex- 
tremum  est :  illa  autem  superiora,  caduca  et  incerta, 
posita  non  tam  in  nostris  consiliis,  quam  in  fortuna& 
temeritate.  Qui  autem  in  virtute  summum  bonum 
ponunt,  praeclare  illi  quidem  :  sed  haec  ipsa  virtus 
amicitiam  et  gignit,  et  continet ;  nec,  sine  virtute, 
amicitia  esse  ullo  pacto  potest. 

Jam  virtutem  ex  consuetudine  vitae  sermonisque 
nostri  interpretemur ;  nec  eam,  ut  quidam  docti, 
Verborum  magnificentia  metiamur :  virosque  bonos 
eos,  qui  habentur,  numeremus,  Paulos,  Catones, 
GaUos,  Scipiones,  Philos.  His  communis  vita  con- 
tenta  est :  eos  autem  omittamus,  qui  omnino  nus- 
quam  reperiuntur.  Tales  igitur  inter  viros  am.icitia 
tantas  opportunitates  habet,  quantas  vix  queo  dicere. 

Principio,  cui  potest  esse  "  vita  vitalis"  (ut  ait 
Ennius),  qui  non  in  amici  mutua  benevolentia  con- 
quiescat  ?  Quid  dulcius,  quam  habere,  quicum  om- 
nia  audeas  sic  loqui,  ut  tecum  ?  Quis  esset  tantus 

fructus  in  prosperis  rebus,  nisi  haberes,  qui  illis  asque, 
ac  tu  ipse,  gauderet  ?  Adversas  vero  ferre  difficile 
esset,  sine  eo  qui  illas  gravius  etiam,  quam  tu,  fer- 
ret.  Denique  casteras  res,  quas  expetuntur,  opportu- 
nae  sunt  singulae  rebus  fere  singulis  ;  divitiae,  ut  uta- 
re  ;  opes,  ut  colare  ;  honores,  ut  laudere ;  vohiptates, 
ut  gaudeas ;  valetudo,  ut  dolore  careas,  et  muneribus 
fungare  corporis :  amicitia  res  plurimas  continet : 
quoquo  te  verteris,  praesto  est :  nullo  loco  excludi- 
tur ;  nunquam  intempestiva,  nunquam  molesta  est, 
Itaque  non  aqua,  non  igni  (ut  aiunt),  pluribus  locis 
utimur,  quam  amicitia.  Neque  ego  nunc  de  vulgari 
aut  de  mediocri  (quae  tamen  ipsa  et  delectat  et  pro- 
dest),  sed  de  vera  et  perfecta,  loquor,  quahs  eorum, 
qui  pauci  nominantur,  fuit.  Nam  et  secundas  res 
splendidiores  facit  amicitia,  et  adversas,  partiens 
communicansque,  leviores. 

VII.  Cumque  plurimas  et  maximas  commodita- 
tes  amicitia  contineat,  tum  illa  nimirum  praestat  om- 
nibus,  quod  bona  spe  praelucet  in  posterum  ;  nec 
debihtari  animos,  aut  cadere  patitur.  Verum  etiam 
amicum  qui  intuetur,  tamquam  exemplar  ahquod 
intuetur  sui.  Quocirca  et  absentes  adsunt,  et  egentes 
abundant,  et  imbecilles  valent,  et  (quod  difficihus 
dictu  est)  mortui  vivunt :  tantus  eos  honos,  memoria, 
desiderium  prosequitur  amicorum :  ex  quo  iUorum 
beata  mors  videtur ;  horum  vita  laudabilis.  Quod  si 
exemeris  ex  natura  rerum  benevolentiae  conjunctio- 
nem;  nec  domus  uUa  nec  urbs  stare  poterit:  ne 
agri  quidem  cuUus  permanebit.  Id  si  minus  intelh- 
gitur  ;  quanta  vis  amicitiae  concordiaeque  sit,  ex  dis- 
sensionibus  atque  discordiis  percipi  potest  Quae 
enim  domus  tam  stabilis,  quae  tam  firma  civitas  est, 
quae  non  odiis  atque  dissidiis  funditus  possit  everti  ? 
ex  quo,  quantum  boni  sit  in  amicitia,  judicari  po- 
test. 

Agrigentinum  quidem,  doctum  quemdam  virum, 
carminibus  Graecb  vaticinatum  ferunt,  quae  in  rerum 

natura  totoque  mundo  constarent,  quaeque  moveren- 
tur,  ea  contrahere  amicitiam,  dissipare  discordiam. 
Atque  hoc  quidem  omnes  mortales  et  intelligunt,  et 
re  probant.  Itaque,  si  quando  aliquod  officium  exsti- 
tit  amici  in  periculis  aut  adeundis  aut  communicandis, 
quis  est,  qui  id  non  maximis  efFerat  laudibus  ?  Qui 
clamores  tota  cavea  nuper  in  hospitis  et  amici  mei, 
M.  Pacuvii,  nova  fabula  ;  cum,  ignorante  rege,  uter 
eorum  esset  Orestes,  Pylades  Orestem  se  esse  diceret, 
ut  pro  iUo  necaretur ;  Orestes  autem,  ita  ut  erat, 
Orestem  se  esse  perseveraret !  Stantes  plaudebant  in 
re  licta :  quid  arbitramur  in  vera  fuisse  facturos  ? 
Facile  indicabat  ipsa  natura  vim  suam,  cum  homi- 
nes,  quod  facere  ipsi  non  possent,  id  recte  fieri  in 
aJtero  judicarent. 

Hactenus  mihi  videor,  de  amicitia  quid  sentirem, 
potuisse  dicere.  Siqua  praeterea  sunt  (credo  autem 
esse  muita),  ab  iis,  si  videbitur,  qui  ista  disputant, 
quaeritote. 

Fannius.  Nos  autem  a  te  potius ;  quamquam 
etiam  ab  istis  saepe  quaesivi,  et  audivi,  non  invitus 
equidem  :  sed  aliud  quoddam  expetimus  filum  ora- 
tionis  tuae.  SceEvola.  Tum  magis  id  diceres,  Fanni, 
si  nuper  in  hortis  Scipionis,  cum  est  de  republica 
disputatum,  affuisses.  Qualis  tum  patronus  justitiae 
fuit  contra  accuratam  orationem  Phili !  Fannius. 
Facile  id  quidem  fuit,  justitiam  justissimo  viro  de- 
fendere.  Sccevola.  Quid  amicitiam  ?  nonne  facile 
ei,  qui  ob  eam  summa  fide,  constantia,  justitiaque 
servatam,  maximam  gloriam  ceperit  ? 

VIII.  L(Blius.  Vim  hoc  quidem  est  afFerre.  Quid 
enim  refert,  qua  me  ratione  cogatis  ?  ccgitis  certe. 
Studiis  enim  generorum,  praesertim  in  re  bona,  cum 
difficile  est,  tum  ne  asquum  quidem,  obsistere. 

Saepissime  igitur  mihi,  de  amicitia  cogitanti,  maxi- 
me  illud  considerandum  videri  solet,  num,  propter 
imbecillitatem  atque  incpam,  desiderata  sit  amicitia ; 
ut,  dandis  recipiendisque  meritis,  quod  quisque  mi- 

nus  per  se  ipse  posset,  id  acciperet  ab  alio,  vicissim^ 
que  redderet ;  an  esset  hoc  quidem  proprium  amici- 
tiae ;  sed  antiquior,  et  pulchrior,  et  magis  a  natura  ip- 
sa  profecta,  alia  causa.  Amor  enim  (ex  quo  amicitia 
nominata)  princeps  est  ad  benevolentiam  conjungen- 
dam.  Nam  utilitates  quidem  etiam  ab  iis  percipiun- 
tur  saepe,  qui  simulatione  amicitiae  coluntur  et  ob- 
servantur  causa  temporis :  in  amicitia  autem,  nihil 
iictum,  nihil  simulatum :  et,  quidquid  in  ea  est,  id 
est  verum  et  voluntarium. 

Quapropter,  a  natura  mihi  videtur  potius,  quarn 
ab  indigentia,  orta  amicitia,  et  applicatione  magis 
animi  cum  quodam  sensu  amandi,  quam  cogitatione, 
quantum  illa  res  utilitatis  esset  habitura.  Quod  qui- 
dem  quale  sit,  etiam  in  bestiis  quibusdam  animad- 
verti  potest ;  quee  ex  se  natos  ita  amant  ad  quoddam 
tempus,  et  ab  eis  ita  amantur,  ut  facile  e^rum  sen- 
sus  appareat :  quod,  in  homine,  multo  est  evidentius : 
primum,  ex  ea  caritate,  quae  est  inter  natos  et  paren- 
tes ;  quae  dirjmi,  nisi  detestabili  scelere,  non  potest : 
deinde,  cum  simUis  sensus  exstitit  amoris,  si  aliquem 
nacti  sumus,  cujus  cum  moribus  et  natura  congruaT 
mus,  quod  in  eo  quasi  lumen  aliquod  probitatis  et 
virtutis  perspicer^  vxdeamur. 

Nihil  est  enim  amabihus  virtute  ;  nihil,  quod  ma^ 
gis  aUiciat  ad  diligendum  :  quippe  cum,  propter  vir- 
tutem  et  probitatem,  eos  etiam,  quos  nunquam  vi- 
dimus,  quodam  modo  diligamus.  Quis  est,  qui  C. 
Fabricii,  M'  Curii,  non  cum  caritate  aliqua  et  bene- 
volentia  memoriam  usurpet,  quos  nunquam  viderit? 
Quis  autem  est,  qui  Tarquinium  Superbum,  qui  8p. 
Cassium,  Sp.  Maslium,  non  oderit?  Cum  duobus 
ducibus  de  imperio  in  Italia  decertatum  est,  Pyrrho 
et  Hannibale:  ab  altero,  propter  probitatem  ejus, 
non  nimis  aUenos  animos  habemus :  alterum,  prop- 
ter  crudelitatem,  semper  haec  civitas  oderit. 

IX.  Quod  si  tanta  vis  probitatis  est,  ut  eam,  vel 
in  eis  quos  nunquara  vidimus,  vel  (quod  maju§  e§t) 

in  hoste  etiam,  diligamus ;  quid  mirum,  si  animi 
hominum  moveantur,  cum  eorum,  quibuscum  usu 
conjuncti  esse  possunt,  virtutem  et  bonitatem  perspi- 
cere  videantur  ?  Quamquam  confirm.atur  am.or  et 
beneficio  accepto,  et  studio  perspecto,  et  ccnsuetudine 
adjuncta  :  quibus  rebus  ad  illum  primum  motum 
animi  et  amoris  adhibitis,  adm.irabilis  quscdam  exar- 
descit  benevolentiae  magnitudo  ;  quam  si  qui  putant 
ab  imbecillitate  prcficisci,  ut  sit,  per  quem  quisque 
assequatur,  quod  desideret;  humilem  sane  relin- 
quunt,  et  minime  generosum  (ut  ita  dicam),  ortum 
amicitia?,  quam  ex  incpia  atque  indigentia  natam 
volunt. 

Qucd  si  ita  esset ;  ut  quisque  minimum  in  se  esse 
arbitraretur,  ita  ad  amicitiam  esset  aptissim.us  :  qucd 
longe  secus  est.  Ut  enim  quisque  sibi  pluiimum 
confidit,  et  ut  quisque  maxime  virtute  et  sapientia 
sic  miimitus  est,  ut  nuUo  egeat,  suaque  cminia  in  se 
ipso  posita  judicet ;  ita  in  amicitiis  expetendis  cclen- 
disque  maxime  excellit.  Quid  enim  Afiicanus  indi- 
gens  mei  ?  JMinime,  hercle :  ac  ne  ego  quidem  il- 
lius  :  sed  ego  admiratione  quadam  virtutis  ejus,  ille 
vicissim  opinione  fortasse  nonnulla,  quam  de  meis 
moribus  habebat,  me  dilexit :  auxit  benevolentiam 
consuetudo.  Sed,  quamquam  utiiitates  miultae  et 
magnae  consecutae  sunt,  non  sunt  tamen  ab  earum 
spe  causae  diligendi  profectae. 

Ut  enim  benefici  liberalesque  sumus,  non  ut  exi- 
gamus  gratiam  (neque  enim  beneficium  fceneramur), 
sed  natura  propensi  ad  KberaUtatem  sumus ;  sic 
amicitiam,  non  spe  m.ercedis  adducti,  sed  qucd  omi- 
nis  ejus  fructus  in  ipso  amore  inest,  expetendam  pu- 
tamus. 

Ab  iis,  qui  pecudum  ritu  ad  voluptatem  omnia 
referunt,  longe  dissentimus:  necmirum  :  nihil  enim 
altum,  nihil  magnificum  ac  divinum,  suspicere  pos- 
sunt,  qui  suas  omnes  cogitationes  abjecerunt  in  rem 
tam  humilem,  tamque  contemtam.  Quamobrem,  ho« 

quidem  ab  hoc  sennone  removeamus :  ipsi  autem 
intelligamus,  natura  gigni  sensum  diligendi,  et  be- 
nevolentiaB  caritatem,  facta  significatione  probitatis  ; 
quam  qui  appetiverunt,  applicant  sese,  et  propius 
admovent,  ut  et  usu  ejus,  quem  diligere  cceperunt, 
fruantur,  et  moribus;  sintque  pares  in  amore,  et 
aequales;  propensioresque  ad  bene  merendum,  quam 
ad  reposcendum:  atque  haec  inter  eos  sit  honesta 
certatio.  Sic  et  utilitates  ex  amicitia  maximae  capien- 
tur  ;  et  erit  ejus  ortus  a  natura,  quam  ab  imbecilli- 
tate,  et  gravior  et  verior.  Nam,  si  utilitas  amicitias 
conglutinaret,  eadem  commutata  dissolveret :  sed, 
quia  natura  mutari  non  potest,  idcirco  verae  amicitiae 
sempiternge  sunt.  Ortum  quidem  amicitiae  videtis, 
nisi  quid  ad  haec  forte  vultis. 

Fannius.  Tu  vero  perge,  Lseli :  pro  hoc  enim, 
qui  minor  est  natu,  meo  jure  respondeo.  Sccevola, 
Recte  tu  quidem :  quamobrem  audiamus. 

X.  LcbHus,  Audite  ergo,  optimi  viri,  ea,  quae 
saepissime  inter  me  et  Scipionem  de  amicitia  dissere- 
bantur  :  quamquam  ille  quidcm  nihil  difficilius  esse 
dicebat,  quam  amicitiam  usque  ad  extremum  vitaj 
permanere.  Nam,  vel  ut  non  idem  expediret  utri- 
que,  incidere  saepe;  vel  ut  de  repubHca  non  idem 
sentirent ;  mutari  etiam  mores  hominum  saepe  dice- 
bat,  ahas  adversis  rebus,  alias  aetate  ingravescente. 
Atque  earum  rerum  exemplum  ex  simiUtudine  ca- 
piebat  ineuntis  aetatis,  quod  summi  puerorum  amo- 
res  saepe  una  cum  praetexta  ponerentur. 

Sin  autem  ad  adolescentiam  perduxissent,  dirimi 
tamen  interdum  contentione,  vel  uxoriae  conditionis, 
vel  commodi  aUcujus,  quod  idem  adipisci  uterque 
non  posset.  Quod  si  qui  longius  in  amicitia  provecti 
essent,  tamen  saepe  labefactari,  si  in  honoris  conten- 
tionem  incidissent*:  pestem  enim  majorem  esse  nul- 
lam  amicitiis,  quam  jn  plerisque  pecuniae  cupidita- 
tem,  in  optimis  quibusque  honoris  certamen  et  glo- 
riae ;  ex  quo  inimicitias  maximas  saepe  inter  amicis» 

simos  exstitisse.  Magna  enim  dissidia,  et  plerumque 
justa  nasci,  cum  aliquid  ab  amicis,  quod  rectum  noii 
esset,  postularetur ;  ut  aut  libidinis  ministri,  aut 
adjutores  essent  ad  injuriam :  quod  qui  recusarent, 
quamvis  honeste  id  facerent,  jus  tamen  amicitiae  de- 
serere  arguerentur  ab  iis  quibus  obsequi  nollent :  il- 
los  autem,  qui  quidvis  ab  amico  auderent  postulare, 
postulatione  ipsa  profiteri,  omnia  se  amici  causa  esse 
facturos  :  eorum  querela  inveteratas  non  modo  fami- 
Haritates  exstingui  solere,  sed  etiam  odia  gigni  sem- 
piterna.  Haec  ita  multa,  quasi  fata,  impendere  ami- 
citiis,  ut,  omnia  subterfugere,  non  modo  sapientiae, 
sed  etiam  felicitatis,  diceret  sibi  videri. 

XI.  Quamobrem  id  primum  videamus,  si  placet, 
quatenus  amor  in  amicitia  progredi  debeat.  Num,  si 
Coriolanus  habuit  amicos,  ferre  contra  patriam  arma 
illi  cum  Coriolano  debuere  ?  num  Viscellinum  amici, 
regnum  appetentem,  num  Sp.  Maelium,  debuerunt 
juvare  ? 

Ti.  quidem  Gracchum  rempublicam  vexantem,  a 
Q.  Tuberone,  aequalibusque  amicis,  derelictum  vi- 
debam.us.  At  C.  Blosius,  Cumanus,  hospes  familiae 
vestrae,  Scaevola,  cum  ad  me,  qui  adeiam  Laenati  et 
Rupilio  consulibus  in  consilio,  deprecatum  venisset, 
lianc,  ut  sibi  ignoscerem,  causam  afferebat,  quod 
tanti  Ti.  Gracchum  fecisset,  ut,  quidquid  ille  vellet, 
sibi  faciendum  putaret.  Tum  ego,  ''  Etiamne,  si  te 
in  Capitolium  faces  ferre  vellet  ?"  ''  Nunquam," 
inquit,  "  voluisset  id  quidem."  "  Sed,  si  voluisset  ?'* 
"  Paruissem."  Videtis,  quam  nefaria  vox :  et,  her- 
cle,  ita  fecit,  vel  plus  etiam  quam  dixit :  non  enim 
paruit  ille  Ti.  Gracchi  temeritati,  sed  praefuit ;  nec 
se  comitem  iUius  furcris,  sed  ducem,  praebuit.  Ita- 
que,  hac  amentia,  quaestione  nova  perterritus,  in 
Asiam  profugit ;  ad  hostes  se  contulit ;  poenas  rei- 
publicae  graves  justasque  persolvit.  NuUa  est  igitur 
excusatio  peccati,  si  amici  causa  peccaveris.    Nam, 

cum  conciliatrix  amicitiae  virtutis  opinio  fuerit,  diffi- 
cile  est  amicitiam  manere,  si  a  \irtute  defeceris. 

Quod  si  rectum  statuerimus,  vel  concedere  amicis 
quidquid  velint,  vel  impetrare  ab  iis  quidquid  veli- 
mus,  perfecta  quidem  sapientia  simus,  si  nihil  habeat 
res  vitii :  sed  loquimur  de  iis  amicis  qui  ante  oculos 
sunt,  quos  videmus,  aut  de  quibus  memoriam  acce- 
pimus,  aut  quos  novit  vita  communis.  Ex  hoc  nu- 
mero  nobis  exempla  sumenda  sunt,  et  eorum  quidem 
maxime,  qui  ad  sapientiam  proxime  accedunt. 

Videmus  Papum  iEmilium  C.  Luscino  familia- 
rem  fuisse  (sic  a  patribus  accepimus),  bis  una  consu- 
les,  et  collegas  in  censura  :  tum  et  cum  iis,  et  inter 
se,  conjunctissimos  fuisse  M'  Curium  et  Ti.  Corun- 
canium,  memorise  proditum  est.  Igitur  ne  suspicari 
quidem  possumus,  quemquam  horum  ab  amico 
quidpiam  contendisse,  quod  contra  fidem,  contra 
jusjurandum,  contra  rempublicam  esset.  Nam  hoc 
quidem  in  talibus  viris  quid  attinet  dicere,  "  Si  con- 
tendisset,  scio  impetraturum  non  fuisse  ?"  cum  illi 
sanctissimi  viri  fuerint ;  aeque  autem  nefas  sit,  tale 
aliquid  et  facere  rogatum,  et  rogare.  At  vero  Ti. 
Gracchum  sequebantur  C.  Carbo,  C.  Cato,  et  [mini- 
mus]  tum  quidem  Caius  frater,  nunc  idem  acerrimus. 

XII.  Haec  igitur  lex  in  amicitia  sanciatur,  ut  ne- 
que  rogemus  res  turpes,  nec  faciamus  rogati.  Turpis 
enim  excusatio  est,  et  minime  accipienda,  cum  in 
caeteris  peccatis,  tum  si  quis  contra  rempublicam  se 
amici  causa  fecisse  fateatur.  Etenim  eo  loco,  Fanni 
et  Scaevola,  locati  sumus,  ut  nos  longe  prospicere 
oporteat  futuros  casus  reipublics.  Deflexit  enim  jam 
aliquantulum  de  spatio  curriculoque  consuetudo  ma- 
jorum.  Ti.  Gracchus  regnum  occupare  conatus  est, 
vel  regnavit  is  quidem  paucos  menses.  Num  quid 
simile  populus  Romanus  audierat,  aut  viderat  ? 
Hunc,  etiam  post  mortem,  secuti  amici  et  propinqui, 
quid  in  P.  Scipionem  efFecerint,  sine  lacrymis  npn 

queo  dicere.  Nam  Carbonem,  quoquo  modo  potui- 
mus,  propter  recentem  poenam  Ti.  Gracchi,  sustinui- 
mus :  de  C.  Gracchi  autem  tribunatu,  quid  exspec- 
tem,  non  libet  augurari.  Serpit  deinde  res  :  quae 
proclivius  ad  perniciem,  cum  semel  ccepit,  labitur. 
Videtis,  in  tabella  jam  ante  quanta  sit  facta  labes, 
primo  Gabinia  lege,  biennio  autem  post,  Cassia. 
Videre  jam  videor  populum  a  senatu  disjunctum, 
multitudinisque  arbitrio  res  maximas  agi.  Plures 
enim  discent,  quemadmodum  hajc  fiant,  quam  quem- 
admodum  his  resistatur. 

Quorsum  haec  ?  quia  sine  sociis  nemo  quidquam 
tale  conatur,  Praecipiendum  est  igitur  bonis,  ut,  si 
in  ejusmodi  amicitias  ignari  casu  aliquo  inciderint, 
ne  existiment,  ita  se  alligatos,  ut  ab  amicis  in  magna 
aliqua  re  peccantibus  non  discedant.  Improbis  au» 
tem  poena  statuenda  est ;  nec  vero  minor  iis  qui 
secuti  erunt  alterum,  quam  iis  qui  ipsi  fuerint 
impietatis  duces.  Quis  clarior  in  Graecia  Themi' 
stocle  ?  quis  potentior  ?  qui,  cum  imperator  bello 
Persico  servitute  Grseciam  Hberasset,  propterque  in- 
vidiam  in  cxsilium  missus  esset,  ingratae  patriae  in- 
juriam  non  tulit,  quam  ferre  debuit.  Fecit  idem, 
quod  XX  annis  ante  apud  nos  fecerat  Coriolanus. 
His  adjutor  contra  patriam  inventus  est  nemo :  ita- 
que  mortem  sibi  uterque  conscivit. 

Quare  talis  improborum  consensio  non  modo  ex- 
cusatione  amicitiae  tegenda  non  est,  sed  potius  omni 
suppiicio  vindicanda ;  ut  ne  quis  sibi  concessum  pu- 
tet,  amicum,  vel  beUum  patriae  inferentem,  sequi : 
quod  quidem,  ut  res  coepit  ire,  haud  scio,  an  ali- 
quando  futurum  sit.  Mihi  autem  non  minori  curae 
est,  qualis  respublica  post  mortem  meam  futura  sit, 
quam  qualis  hodie  sit. 

XII 1.  Hacc  igitur  prima  lex  amicitise  sanciatur, 
ut  ab  amicis  honesta  petamus,  amicorum  causa  hCf 
nesta  faciamus :  ne  exspectemus  quidem,  dum  roge- 
mur:  studiumsemperadsit ;  cu^ctatio  absit.   Con» 

silium  vero  dare  gaudeamus  libere :  plurimum  in 
amicitia  amicorum  bene  suadentium  valeat  auctori- 
tas :  eaque  et  adliibeatur  ad  monendum,  non  modo 
aperte,  sed  etiam  acriter,  si  res  postulabit ;  et  adlii- 
bitcB  pareatur. 

Nam  quibusdam,  quos  audio  sapientes  habitos  in 
Graecia,  placuisse  opinor  mirabilia  quaedam  (sed  ni- 
hil  est,  quod  illi  non  persequantur  argutius)  :  partim 
fugiendas  esse  nimias  amicitias,  ne  necesse  sit  unum 
sollicitum  esse  pro  pluribus  :  satis  superque  esse  sua- 
rum  cuique  rerum :  alienis  nimis  implicari  molestum 
esse  :  commodissimum  esse,  quam  laxissimas  habe- 
nas  habere  amicitise ;  quas  vel  adducas,  cum  vehs, 
vel  remittas :  caput  enim  esse  ad  beate  vivendum, 
securitatem  ;  qua  frui  non  possit  animus,  si  tamquam 
parturiat  unus  pro  pluribus. 

Alios  autem  dicere  aiunt  multo  etiam  inhumanius, 
(quem  locum  breviter  perstrinxi  paulo  ante)  praesidii 
adjumentique  causa,  non  benevolentias  neque  cari- 
tatis,  amicitias  esse  expetendas :  itaque,  ut  quisque 
minimum  firmitatis  habeat,  minimumque  virium, 
ita  amicitias  appetere  maxime  :  ex  eo  fieri,  ut  muli- 
erculae  magis  amicitiarum  praesidia  quaerant,  quam 
viri ;  et  inopes,  quam  opulenti ;  et  calamitosi,  quam 
ii  qui  putentur  beati. 

O  praeclaram  sapientiam  !  Solem  enim  e  mundo 
tollere  videntur,  qui  amicitiam  e  vita  tollunt ;  qua  a 
Diis  immortalibus  nihil  melius  habemus,  nihil  ju- 
cundius.  Quae  est  enim  ista  securitas  ?  specie  qui- 
dem,  blanda,  sed  reapse  multis  locis  repudianda. 
Neque  enim  est  consentaneum,  ullam  honestam  rem 
actionemve,  ne  sollicitus  sis,  aut  non  suscipere,  aut 
susceptam  deponere.  Quod  si  curam  fugimus,  virtus 
fugienda  est ;  quce,  necesse  est,  cum  aliqua  cura,  res 
sibi  contrarias  adspernetur  atque  oderit ;  ut  bonitas 
maUtiam,  temperantia  Hbidinem,  ignaviam  fortitudo. 
Itaque  videas  rebus  injustis  justos  maxime  dolere, 
imbecillibus  fortes,  flagitiosis  modestos.   Ergo  hoc 

proprium  est  animi  bene  constituti,  et  laetari  bonis 
rebus,  et  dolere  contrariis. 

Quamobrem,  si  cadit  in  sapientem  animi  dolor 
(qui  profecto  cadit,  nisi  ex  ejus  animo  exstirpatam 
humanitatem  arbitremur)  ;  quee  causa  est,  cur  ami- 
citiam  funditus  toUamus  e  vita,  ne  aliquas,  propter 
eam,  suscipiamus  molestias?  Quid  enim  interest, 
motu  animi  sublato,  non  dico  inter  hominem  et  pe- 
cudem,  sed  inter  hominem  et  saxum,  aut  truncum, 
aut  quidvis  generis  ejusdem  ?  Neque  enim  sunt  isti 
audiendi,  qui  virtutem  duram  et  quasi  ferream  esse 
volunt :  quce  quidem  est,  cum  multis  in  rebus,  tum 
in  amicitia,  tenera  atque  tractabilis ;  ut  et  bonis 
amici  quasi  diffundantur,  et  incommodis  contrahan- 
tur.  Quamobrem  angor  iste,  qui  pro  amico  saepe  ca- 
piendus  est,  non  tantum  valet,  ut  tollat  e  vita  ami- 
citiam ;  non  plus,  quam  ut  virtutes,  quia  nonnullas 
Curas  et  molestias  afferunt,  repudientur. 

XIV.  Cum  autem  contrahat  amicitiam  (ut  supra 
dixi),  si  qua  significatio  virtutis  eluceat,  ad  quam  se 
similis  animus  applicet,  et  adjungat ;  id  cum  contin- 
git,  amor  exoriatur,  necesse  est.  Quid  enim  tam  ab- 
surdum,  quam  delectari  m,ultis  inanibus  rebus,  ut 
honcre,  ut  gloria,  ut  aedificio,  ut  vestitu,  cultuque 
corporis ;  animo  autem  virtute  praedito,  eo,  qui  vel 
amare,  vel  (utitadicam)  redamare  possit,  non  admo- 
dum  delectari  ?  Nihil  est  enim  remuneratione  bene- 
volentiae,  nihil  vicissitudine  studiorum  officiorumque, 
jucundius. 

Quod  si  etiam  illud  addimus,  quod  recte  addi  po- 
test,  nihil  esse,  quod  ad  se  rem  ullam  tam  alliciat  et 
tam  attrahat,  quam  ad  amicitiam  similitudo ;  conce« 
detur  profecto,  verum  esse,  ut  bonos  boni  diligant, 
adsciscantque  sibi,  quasi  propinquitate  conjunctos  at- 
que  natura.  Nihil  est  enim  appetentius  similium  sui, 
nihil  rapacius,  quam  natura.  Quamobrem  hoc  qui- 
dem,  Fanni  et  Sc£evola,  constat,  (ut  opinor)  bonis  in- 
ter  bonos  quasi  necessariam  benevolentiam  esse ;  qui 

est  amicitiae  fons  a  natura  constitutus.  Sed  eadem 
bonitas  etiam  ad  multitudinem  pertinet.  Non  est 
enim  inhumana  virtus,  neque  immanis,  neque  su- 
perba ;  quae  etiam  populos  universos  tueri,  eisque 
optime  consulere,  soleat :  quod  non  faceret  profecto, 
si  a  caritate  vulgi  abhorreret. 

Atque  etiam  mihi  quidem  videntur,  qui  utilitatis 
causa  fingunt  amicitias,  amabilissimum  nodum  ami- 
citiae  toUere.  Non  enim  tam  utilitas  parta  per  ami- 
cum,  quam  amici  amor  ipse,  dolectat :  tumque  illud 
fit,  quod  ab  amico  est  profectum,  jucundum,  si  cum 
studio  est  profectum  :  tantumque  abest,  ut  amicitiae 
propter  indigentiam  colantur,  ut  ii,  qui,  opibus  et 
copiis,  maximeque  virtute  praediti  (in  qua  plurimum 
est  praesidii),  minime  alterius  indigeant,  liberalissimi 
sint,  et  beneficentissimi.  Atque  haud  scio,  4n  ne  opus 
sit  quidem,  nihil  unquam  omnino  deesse  amicis.  Ubi 
enim  studia  nostra  viguissent,  si  nunquam  Consilio, 
nunquam  opera  nostra,  nec  domi  nec  militiae,  Scipio 
eguisset  ?  Non  igitur  utilitatem  amicitia,  sed  utilitas 
amicitiam,  consecuta  est 

XV.  Non  ergo  erunt  homines  deliciis  diffluentes 
audiendi,  si  quando  de  amicitia,  quam  nec  usu  nec 
ratione  habent  cognitam,  disputabunt.  Nam  quis  est, 
(pro  DeCim  fidem,  atque  hominum  !)  qui  velit,  ut 
neque  diligat  quemquam,  nec  ipse  ab  uUo  diligatur, 
circumfluere  omnibus  copiis,  atque  in  omnium  re- 
rum  abundantia  vivere  ?  Haec  enim  est  tyrannorum 
vita ;  in  qua  nimirum  nulla  fides,  nulla  caritas,  nul- 
la  stabilis  benevolentiae  potest  esse  fiducia:  omnia 
semper  suspecta,  atque  sollicita :  nullus  locus  amiT 
citiae. 

Quis  enim  aut  eum  diligat  quem  metuit,  aut  eum 
a  quo  se  metui  putat  ?  Coluntur  tamen  simulatione 
duntaxat  ad  tempus.  Quod  si  forte  (ut  fit  plerumque) 
ceciderint,  tum  intelligitur,  quam  fuerint  inopes  ami- 
corum :  quod  Tarquinium  dixigse  ferunt,  exsulan* 
tem  se  intellexisse,  quos  fidos  amicos  habuisse^,  quof 

infidoS)  cum  jam  neutris  gratiam  referre  posset. 
Quamquam  miror,  illa  superbia  et  importunitate,  si 
quemquam  habere  potuit.  Atque  ut  hujus,  quem 
dixi,  mores  veros  amicos  parare  non  potuere,  sic 
multorum  opes  pra^potentium  excludunt  amicitias 
fideles.  Non  enim  solum  ipsa  fortuna  caeca  est,  sed 
eos  etiam  plerumque  efficit  caecos,  quos  complexa  est. 
Itaque  eflTeruntur  illi  fere  fastidio  et  contumacia : 
neque  quidquam  insipiente  fortunato  mtolerabilius 
fieri  potest. 

Atque  hoc  quidem  videre  licet,  eos,  qui  antea 
commodisfuerunt  moribus,  imperio,  potestate,jprospe- 
ris  rebus,immutari;  sperniqueab  iis  veteres  amicitias, 
indulgeri  novis.  Quid  autem  stultius,  quam,  cum 
plurimum  copiis,  facultatibus,  opibus  possint,  castera 
parare,  quae  parantur  pecunia,  equos,  famulos,  ves^ 
tem  egregiam,  vasa  pretiosa ;  amicos  non  parare, 
optimam  et  pulcherrimam  vitae,  ut  ita  dicam,  su- 
pellectilem?  Etenim,  caetera  cum  parant,  cui  pa- 
rent,  nesciunt,  nec  cujus  causa  laborent :  ejus  enim 
est  istorum  quodque,  qui  vincit  viribus :  amicitiarum 
sua  cuique  permanet  stabilis  et  certa  possessio :  ut, 
etiam  si  illa  maneant,  quae  sunt  quasi  dona  fortunae, 
tamen  vita  inculta,  et  deserta  ab  amicis,  non  possit 
esse  jucunda.  Sed  hasc  hactenus. 

XVI.  Constituendi  autem  sunt,  qui  sint  in  ami- 
citia  fines,  et  quasi  termini,  dUigendi :  de'quibus  tres 
video  sententias  ferri ;  quarum  nullam  probo  :  unam, 
ut  eodem  modo  erga  amicum  afFecti  simus,  quo  erga 
nosmet  ipsos ;  alteram,  ut  nostra  in  amicos  benevolen- 
tia  illorum  erga  nos  benevolentiae  pariter  aequaliter- 
que  respondeat ;  tertiam,  ut,  quanti  quisque  se  ipse 
facit,  tanti  fiat  ab  amicis. 

Harum  trium  sententiarum  nulK  prorsus  assen- 
tior.  Nec  enim  illa  pruna  vera  est,  ut,  quemadmo- 
dum  in  se  quisque,  sic  in  amicum  sit  animatus. 
Quam  multa  enim,  quae  nostra  causa  nunquam  fa- 
ceremus,  facimus  causa  amicorum  ?  precari  ab  in- 

digno,  supplicare ;  tum  acerbius  in  aliquem  invehi, 
insectarique  vehementius :  quae  in  nostris  rebus  non 
satis  honeste,  in  amicorum  fiunt  honestissime.  Mul- 
tas  quoque  res  sunt,  in  quibus  de  suis  commodis 
viri  boni  multa  detrahunt,  detrahique  patiuntur,  ut 
iis  amici  potius,  quam  ipsi,  fruantur. 

Altera  sententia  est,  quae  definit  amicitiam  paribus 
officiis  ac  voluntatibus.  Hoc  quidem  est  nimis  exigue 
et  exiliter  ad  calculos  vocare  amicitiam,  ut  par  sit  ra- 
tio  acceptorum  et  datorum.  Ditior  mihi  et  afiluentior 
videtur  esse  vera  amicitia  ;  nec  observare  restricte,  ne 
plus  reddat,  quam  acceperit.  Neque  enim  verendum 
est,  ne  quid  excidat,  aut  ne  quid  in  terram  defluat, 
aut  ne  plus  aequo  quid  in  amicitiam  congeratur. 

Tertius  vero  ille  finis  deterrimus,  ut,  quanti  quis- 
que  se  ipse  faciat,  tanti  fiat  ab  amicis.  Sa?pe  enim  in 
quibusdam  aut  animus  abjectior  est,  aut  spes  amplifi- 
candae  fortunge  fractior.  Non  est  igitur  amici,  talem 
esse  in  eum,  qualis  iUe  in  se  est ;  sed  potius  eniti,  et 
efficere,  ut  amici  jacentem  animum  excitet,  inducat- 
que  spem  cogitationemque  meliorem. 

Alius  igitur  finis  verae  amicitiae  constituendus  est, 
si  prius,  quid  maxime  reprehendere  Scipio  solitus  sit, 
dixero.  Negabat  uUam  vocem  inimiciorem  amicitiae 
potuisse  reperiri,  quam  ejus,  qui  dixisset,  ita  amare 
oportere,  ut  si  aliquando  esset  osurus :  nec  vero  se 
adduci  posse,  ut  hoc  (quemadmodum  putarctur)  a 
Biante  esse  dictum  crederet,  qui  sapiens  habitus  es- 
set  unus  e  septem  ;  sed  impuri  cujusdam,  aut  am- 
bitiosi,  aut  omnia  ad  suam  potentiam  revocantis,  esse 
sententiam.  Quonam  enim  modo  quisquam  amicus 
esse  poterit,  cui  se  putabit  inim.icum  esse  posse  ? 
Quinetiam  necesse  erit  cupere  et  optare,  ut  quam 
saepissime  peccet  amicus,  quo  plures  det  sibi  tamquam 
ansas  ad  reprehendendum  :  rursum  autem  recte  fac- 
tis  commodisque  amicorum  necesse  erit  angi,  dolere, 
invidere. 

Quare  hoc  quidem  praeceptum  (cujuscumque  est) 

ad  toUendam  amicitiam  yalet.  IUud  potius  praeci- 
piendum  fuit,  ut  eam  diligentiam  adhiberemus  in 
amicitiis  comparandis,  ut  nequando  amare  incipe- 
remus  eum,  quem  aliquando  odisse  possemus.  Quin- 
etiam,  si  minus  felices  in  deligendo  fuissemus,  fe- 
rendum  id  Scipio  potius,  quam  inimicitiarum  tempus 
cogitandum,  putabat. 

XVII.  His  igitur  finibus  utendum  arbitror,  ut, 
cum  emendati  mores  amicorum  sint,  tum  sit  inter 
eos  omnium  rerum,  consiiiorum,  voluntatum,  sine 
ulla  exceptione,  communitas ;  ut,  etiam  si  qua  for- 
tuna  acciderit,  ut  minus  justaB  amicorum  vcluntates 
adjuvandae  sint,  in  quibus  eorum  aut  caput  agatur 
aut  fama,  declinandum  sit  de  via,  modo  ne  summa 
turpitudo  sequatur.  Est  enim,  quatenus  amicitiae  dari 
venia  possit.  Nec  vero  negligenda  est  fama :  nec  me- 
diocre  telum  ad  res  gerendas  existimare  oportet  bene- 
volentiam  civium ;  quam  blanditiis  et  assentando  col- 
ligere  turpe  est.  Virtus,  quam  sequitur  caritas,  mi- 
nime  repudianda  est. 

Sed  saepe  (etenim  redeo  ad  Scipionem,  cujus  omnis 
sermo  erat  de  amicitia)  querebatur,  quod  omnibus  in 
rebus  homines  diligentiores  essent ;  ut  capras  et  oves 
quot  quisque  haberet,  dicere  posset;  amicos  quot 
haberet,  non  posset  dicere :  et  in  illis  quidem  paran- 
dis  adhibere  curam,  in  amicis  eligendis  neghgentes 
esse  :  nec  habere  quasi  signa  quadam  et  notas,  qui- 
bus  eos,  qui  ad  amicitiam  essent  idonei,  judicarent. 
Sunt  igitur  firmi,  et  stabiles,  et  constantes  eligendi ; 
cujus  generis  est  magna  penuria :  et  judicare  difficile 
est  sane,  nisi  expertum :  experiendum  autem  est  in 
ipsa  amicitia.  Ita  praecurrit  amicitia  judicium,  tollit- 
que  experiendi  potestatem. 

Est  igitur  prudentis,  sustinere,  ut  currum,  sic  im- 
petum  benevolenti^e ;  quo  utamur,  quasi  equis  ten- 
tatis,  sic  amicitiis,  aliqua  parte  periclitatis  moribus 
amicorum.  Quidam  saepe  in  parva  pecunia  perspici- 
untur,  quam  sint  leves  :  quidam,  quos  parva  movere 

non  potuit,  cognoscuntur  in  magna.  Sin  vero  erunt 
aliqui  reperti,  qui  pecuniam  praeferre  amicitiae,  sor- 
didum  existiment ;  ubi  eos  inveniemus,  qui  honores, 
magistratus,  imperia,  potestates,  opes,  amicitiae  non 
anteponant ;  ut,  cum  ex  altera  parte  proposita  haec 
sint,  ex  altera  jus  amicitiae,  non  multo  illa  malint  ? 
Imbecilla  enim  natura  est  ad  contemnendam  poten- 
tiam:  quam  etiam  si  neglecta  amicitia  consecuti 
sunt,  obscuratum  iri  arbitrantur,  quia  non  sine  magna 
causa  sit  neglecta  amicitia. 

Itaque  verae  amicitiae  difficiUime  reperiuntur  in  iis 
qui  in  honoribus  reque  publica  versantur.  Ubi  enim 
istum  invenias,  qui  honorem  amici  anteponat  suo? 
Quid  ?  haec  ut  omittam,  quam  graves,  quam  diffi- 
ciles,  plerisque  videntur  calamitatum  societates  !  ad 
quas,  non  est  facile  inventu,  qui  descendat,  Quam- 
quam  Ennius  recte : 

''  Amicus  pertu^  in  re  incerta  cernitur ;" 

tamen  hasc  duo  levitatis  et  infirmitatis  plerosque  con- 
yincunt;  aut  si  in  bonis  rebus  contemnunt,  aut  in 
malis  deserunt. 

XVIII.  Qui  igitur  utraque  in  re  gravem,  con- 
stantem,  stabilem  se  in  amicitia  praBstiterit,  hunc  ex 
maxime  raro  hominum  genere  judicare  debemus,  et 
paene  divino. 

Firmamentum  autem  stabilitatis  constantiaeque 
ejus,  quam  in  amicitia  quaerimus,  fides  est.  NQiil 
enim  stabile  est,  quod  infidum  est.  Simplicem  prae- 
terea,  et  communem,  et  consentientem,  qui  rebus 
iisdem  moveatur,  eligi  par  est :  quae  omnia  pertinent 
ad  fidelitatem :  neque  enim  fidum  potest  esse  multi- 
plex  ingenium,  et  tortuosum :  neque  vero,  qui  non 
iisdem  rebus  movetur,  et  natura  consentit,  ^ut  fidus 
aut  stabilis  potest  esse. 

Addendum  eodem  est,  ut  ne  criminibus  aut  infe- 
rendis  delectetur,  aut  credat  oblatis  :  quae  omnia  per- 
tinent  ad  eaip,  qijara  jam^udum  tracto,  constantiam. 

Ita  fit  verum  illud,  quod  initio  dixi,  amicitiam,  nisi 
inter  bonos,  esse  non  posse.  Est  enim  boni  viri  (quem 
eumdem  sapientem  licet  dicere)  haec  duo  tenere  in 
amicitia :  primum,  nequid  fictum  sit,  neve  simula- 
tum  (aperte  enim  vel  odisse,  magis  ingenui  est,  quam 
fronte  occultare  sententiam) ;  deinde,  non  solum  ab 
aliquo  allatas  criminationes  repellere,  sed  ne  ipsum 
quidem  esse  suspiciosum,  semper  aliquid  existiman- 
tem  ab  amico  esse  violatum. 

Accedat  huc  suavitas  qusedam,  oportet,  sermonuni 
atque  morum,  haudquaquam  mediocre  condimentum 
amiciticE.  Tristitia  autem,  et  in  omni  re  severitas, 
habet  illa  quidem  gravitatem  :  sed  amicitia  remis- 
sior  esse  debet,  et  Uberior,  et  dulcior,  et  ad  omnem 
comitatem  facilitatemque  proclivior. 

XIX.  Exsistit  autem  hoc  loco  quaedam  quaestio 
subdifficilis :  num  quando  amici  novi,  digni  amici- 
tia,  veteribus  sint  anteponendi,  ut  equis  vetuHs  tene- 
ros  anteponere  solemus  ?  Indigna  homine  dubitatio ; 
non  enim  amicitiarum  esse  debent,  sicut  aliarum 
rerum,  satietates.  Veterrima  quaeque  (ut  ea  vina, 
quse  vetustatem  ferunt)  esse  debent  suavissima:  ve- 
rumque  illud  est,  quod  didtur,  multos  modios  sahs 
simul  edendos  esse,  ut  amicitiae  munus  expletum  sit. 
Novitates  autem,  si  spem  afFerunt,  ut,  tamquam  in 
herbis  non  fallacibus,  fructus  appareat,  non  sunt  illae 
quidem  repudiandae :  vetustas  tamen  suo  loco  con- 
servanda  est.  Maxima  est  enim  vis  vetustatis,  et 
consuetudinis :  ut,  in  ipso  equo,  cujus  modo  men- 
tionem  feci,  si  nuUa  res  impediat,  nemo  est,  qui  non 
eo,  quo  consuevit,  libentius  utatur,  quam  intractato 
et  novo :  nec  modo  in  hoc,  qucd  est  animal,  sed  in 
iis  etiam  quae  sunt  inanimata,  consuetudo  valet ;  cum 
locis  etiam  ipsis  montuosis  delectemur  et  silvestribus, 
in  quibus  diutius  commorati  sumus. 

Sed  maximum  est  in  amicitia,  superiorem  parem 
esse  inferiori :  saepe  enim  excellentiae  quaedam  sunt ; 
qualis  erat  Scipionis  in  nostro  (ut  ita  dicam)  grege, 

Nunquam  se  ille  Philo,  nunquam  Rupilio,  nunquam 
Mummio  anteposuit,  nunquam  inferioris  ordinis  ami- 
cis.  Q.  vero  Maximum,  fratrem,  egregium  virum, 
omnino  sibi  nequaquam  parem,  quod  is  anteibat 
aetate,  tamquam  superiorem,  colebat ;  suosque  omnes 
per  se  esse  ampliores  volebat.  Quod  faciendum  imi- 
tandumque  est  omnibus ;  ut,  si  quam  pra^stantiam 
virtutis,  ingenii,  fortunae  consecuti  sunt,  impertiant 
eam  suis,  communicentque  cum  proximis  :  ut,  si  pa- 
rentibus  nati  sint  humilibus,  si  propinquos  habeant 
imbecilliores  vel  animo  vel  fortuna,  eorum  augeant 
opes,  eisque  honori  sint,  et  dignitati :  ut,  in  fabulis, 
qui  aliquamdiu,  propter  ignorationem  stirpis  et  gene- 
ris,  in  famulatu  fuerint,  cum  cogniti  sunt,  et  aut 
Deorum  aut  regum  filii  inventi,  retinent  tamen  cari- 
tatem  in  pastores,  quos  patres  multos  annos  esse 
duxerunt  Quod  quidem  est  multo  profecto  magis 
in  veris  patribus,  certisque,  faciendum.  Fructus 
enim  ingenii  et  virtutis,  omnisque  praestantiaB,  tum 
maximus  capitur,  cum  in  proximum  quemque  con- 
fertur. 

XX.  Ut  igitur  ii,  qui  sunt  in  amicitiae  conjunctio- 
nisque  necessitudine  superiores,  exasquare  se  cum 
inferioribus  debent ;  sic  inferiores  non  dolere,  se  a  suis 
aut  ingenio  aut  fortuna  aut  dignitate  superari :  quo- 
rum  plerique  aut  queruntur  semper  aliquid,  aut 
etiam  exprobrant ;  eoque  magis,  si  habere  se  putant, 
quod  offidose  et  amice,  et  cum  labore  aliquo  suo, 
factum  queant  dicere.  Odiosum  sane  genus  homi- 
num,  officia  exprobrantium  ;  quae  meminisse  debet  is 
in  quem  collata  sunt,  non  commemorare,  qui  contulit. 

Quamobrem  ut  ii,  qui  superiores  sunt,  submittere 
se  debent  in  amicitia,  sic  quodam  modo  inferiores 
extollere.  Sunt  enim  quidam,  qui  molestas  amicitias 
faciunt,  cum  ipsi  se  contemni  putant ;  quod  non  fere 
contingit,  nisi  iis  qui  etiam  contenmendos  se  arbi- 
trantur ;  qui  hac  opinione,  non  modo  verbis,  sed 
eti9>m  opere,  levandi  sunt. 

Tantum  autem  cuique  tribuendum,  primum, 
quantum  ipse  efficere  possis;  deinde  etiam,  quan- 
tum  ille,  quem  diligas  atque  adjuves,  sustinere. 
Non  enim  tu  possis,  quantumvis  excellas,  omnes 
tuos  ad  honores  amplissimos  perducere ;  ut  Scipio 
P.  Rutilium  potuit  consulem  efficere,  fratrem  ejus 
Lucium  non  potuit.  Quod  si  etiam  possis  quidvis 
deferre  ad  alterum,  videndum  est  tamen,  quid  ille 
possit  sustinere. 

Omnino  amicitiae,  corroboratis  jam  confirmatis- 
que  et  ingeniis  et  aetatibus,  judicanda?  sunt :  nec,  si 
qui,  ineunte  setate,  venandi  aut  pilae  studiosi  fuerint, 
eos  habere  necessarios  oportet,  quos  tum  eodem  stu- 
dio  praeditos  dilexerunt :  isto  enim  modo  nutrices  et 
paedagogi,  jure  vetustatis,  plurimum  benevolentias 
postulabunt :  qui  negligendi  quidem  non  sunt,  sed 
alio  quodam  modo  colendi.  Aliter  amicitiae  stabiles 
permanere  non  possunt.  Dispares  enim  mores,  dispa- 
ria  studia,  saquuntur,  quorum  dissimilitudo  dissociat 
amicitias  :  nec,  ob  aliam  causam  ullam,  boni  impro- 
bis,  improbi  bonis,  amici  esse  non  possunt,  nisi  quod 
tanta  est  inter  eos,  quanta  maxima  potest  esse,  morum 
studiorumque  distantia. 

Recte  etiam  praecipi  potest  in  amicitiis,  ne  intem- 
perata  quaedam  benevolentia  (quod  persaepe  fit)  im- 
pediat  magnas  utilitates  amicorum.  Nec  enim  (ut  ad 
fabulas  redeam)  Trojam  Neoptolemus  capere  potuis- 
set,  si  Lycomedem,  apud  quem  erat  educatus,  multis 
cum  lacrymis  iter  suum  impedientem,  audire  voluis- 
set.  Et  saepe  incidunt  magnae  res,  ut  discedendum  sit 
ab  amicis ;  quas  qui  impedire  vult,  quod  desideriunx 
non  facile  ferat,  is  et  infirmus  est,  mollisque  natura, 
et,  ob  eam  ipsam  causam,  in  amicitia  parum  justus. 
Atque  in  omni  re  considerandum  est,  et  quid  postules 
ab  amico,  et  quid  patiare  a  te  impetrari. 

XXI.  Est  etiam  quasi  quasdam  calamitas  in  ami- 
citiis  dimittendis  nonnunquam  necessaria :  jam  enim  a 
sapicntium  familiaritatibus  ad  vulgares  amicitias  ora- 

tio  nostra  delabitur.  Erumpunt  s^pe  vitia  amicorum, 
cum  in  ipsos  amicos,  tum  in  alienos  ;  quorum  tamen 
ad  amicos  redundet  infamia.  Tales  igitur  amicitiag 
sunt  remissione  usus  eluendse,  et  (ut  Catonem  dicere 
audivi)  dissuendas  magis,  quam  discindendie :  nisi 
quaedam  admodum  intolerabilis  injuria  exarserit,  ut 
neque  rectum  neque  honestum  sit,  neque  lieri  pcssit, 
ut  non  statim  alienatio  disjunctioque  facienda  sit. 

Sin  autem  morum  aut  studiorum  commutatio 
quaBdam  (ut  fieri  solet)  facta  erit,  aut  in  reipublicag 
partibus  dissensio  intercesserit  (loquor  enim  jam,  ut 
paulo  ante  dixi,  non  de  sapientium,  sed  de  commu- 
nibus,  amicitiis),  cavendum  erit,  ne  non  solum  ami- 
citiag  depositae,  sed  inimicitiae  etiam  susceptae,  vide- 
antur.  Nihil  enim  est  turpius,  quam  cum  eo  bellu.m 
gerere,  quicum  familiariter  vixeris.  Ab  amicitia  Q. 
Pompeii,  meo  nomine,  se  removerat  (ut  scitis)  Sci- 
pio  :  propter  dissensionem  autem,  quas  erat  m  repu- 
blica,  alienatus  est  a  collega  nostro  IMeteUo.  Utrum- 
que  egit  graviter,  auctoritate,  et  offensione  animi  non 
acerba. 

Quamobrem,  piimum  danda  opera  est,  nequa  ami- 
corum  discidia  fiant:  sm  tale  aliquid  evenerit,  ut 
exstinctae  potius  amicitiae,  quam  oppressae,  esse  vi- 
deantur.  Cavendum  vero  est,  ne  etiam  in  graves 
inimicitias  convertant  se  amicitiae :  e  quibus  jurgia, 
maledicta,  contumeliae,  gignantur :  quae  tamen,  si 
tolerabiles  erunt,  ferendae  sunt :  et  hic  honos  veteri 
amicitiae  tribuendus  est,  ut  is  in  culpa  sit  qui  faciat, 
non  qui  patiatur,  injuriam.  Omnino  omnium  horum 
vitiorum  atque  incommodorum  una  cautio  est,  atque 
una  provisio,  ut  ne  nimis  cito  diligere  incipiamus, 
neve  non  dignos. 

Digni  autem  sunt  amicitia,  quibus  in  ipsis  inest 
causa,  cur  diligantur.  Rarum  genus  (et  quidem 
omnia  pra?clara  rara) ;  nec  quidquam  difficilius, 
quam  reperire,  quod  sit  omni  ex  parte  in  suo  ge- 
nere  perfectum.   Sed  plerique  neque  in  rebus  hu- 

manis  quidquam  bonum  norunt,  nisi  quod  fructuo- 
sum  sit ;  et  amicos,  tamquam  pecudes,  eos  potissi- 
mum  diligunt,  ex  quibus  sperant  se  maximum  fruc- 
tum  esse  capturos.  Ita  pulcherrima  illa  et  maxime 
naturali  carent  amicitia,  per  se  et  propter  se  expe- 
tenda ;  nec  ipsi  sibi  exemplo  sunt,  hzec  vis  amicitiae 
qualis  et  quanta  sit.  Ipse  enim  se  quisque  diligit, 
non  ut  aliquam  a  se  ipse  mercedem  exigat  caritatis 
suae,  sed  quod  per  se  sibi  quisque  carus  est ;  quod 
nisi  idem  in  amicitiam  transferatur,  verus  aniicus 
nunquam  reperietur :  est  enim  is  quidem  tamquam 
alter  idem. 

Quod  si  hoc  apparet  in  bestiis,  volucribus,  nanti- 
bus,  agrestibus,  cicuribus,  feris,  primum  ut  se  ipsae 
diligant  (id  enim  pariter  cum  omni  animante  nasci- 
tur),  deinde,  ut  requirant  atque  appetant,  ad  quas  se 
applicent,  ejusdem  generis  animantes ;  idque  faciunt 
cum  desiderio,  et  cum  quadam  similitudine  amoris 
humani ;  quanto  id  magis  in  homine  fit  natura,  qui 
et  se  ipse  (filigit,  et  alterum  anquirit,  cujus  animum 
ita  cum  suo  misceat,  ut  efficiat  paene  unum  ex  duo- 
bus,? 

XXII.  Sed  plerique  perverse  (ne  dicam,  impuden- 
ter)  amicum  habere  talem  volunt,  quales  ipsi  esse  non 
possunt ;  quaeque  ipsi  non  tribuunt  amieis,  haec  ab 
iis  desiderant.  Par  est  autem,  primum  ipsum  esse 
virum  bonum,  tum  alterum  simUem  sui  quaerere.  In 
tahbus  ea,  quam  jamdudum  tractamus,stabilitas  ami- 
citiae  confirmari  potest ;  cum  homines  benevolentia 
conjuncti,  primum  cupiditatibus  iis,  quibus  caeteri 
serviunt,  imperabunt,  deinde  aequitate  justitiaque 
gaudebunt ;  omniaque  alter  pro  altero  suscipiet ; 
neque  quidquam  unquam,  nisi  honestum  et  r^ictum, 
alter  ab  altero  postulabit;  neque  solum  se  colent 
inter  se,  ac  diligent,  sed  etiam  verebuntur;  nam 
maximum  ornamentum  amicitiae  tollit,  qui  ex  ea 
tollit  verecundiam. 

Itaque  in  iis  perniciosus  est  error,  qui  existimant, 

libidinum  peccatorumque  omnium  patere  in  amicitia 
licentiam.  Virtutum  amicitia  adjutrLx  a  natura  data 
est,  non  vitionim  comes ;  ut,  quoniam  solitaria  non 
posset  virtus  ad  ea,  quae  summa  sunt,  pervenire,  con- 
juncta  et  consociata  cum  altera  perveniret :  quas  si 
quos  inter  societas  aut  est,  aut  fuit,  aut  futura  est, 
eorum  est  habendus  ad  summum  naturae  bonum 
optimus  beatissimusque  comitatus. 

Hasc  est,  inquam,  societas,  in  qua  omnia  insunt, 
quae  putant  homines  expetenda,  honestas,  gloria, 
tranquillitas  animi,  atque  juamditas :  ut,  cum  haec 
adsint,  beata  ^-ita  sit,  et  sine  his  esse  non  possit. 
Quod  cum  optimum  maximumque  sit,  si  id  volu- 
mus  adipisci,  virtuti  opera  danda  est ;  sine  qua  ne- 
que  amicitiam  neque  ullam  rem  expetendam  conse- 
qui  possumus :  ea  vero  neglecta,  qui  se  amicos  ha- 
bere  arbitrantur,  tum  se  denique  errasse  sentiunt, 
cum  eos  gra^ds  aliquis  casus  experiri  ccgit. 

Quocirca  (dicendum  est  enim  saepius)  cum  judica- 
veris,  diligere  oportet ;  non,  cum  dllexeris,  judicare. 
Sed,  cum  multis  in  rebus  negligentia  plectimur,  tum 
maxime  in  amicis  et  deligendis  et  colendis.  Praepos- 
teris  enim  utimur  consiHis ;  et  acta  agimus,  quod 
vetamur  veteri  proverbio.  Nam  implicati  ultro  et 
citro,  vel  usu  diutumo,  vel  etiam  officiis,  repente,  in 
medio  cursu,  amicitias,  exorta  aliqua  ofFensione,  di^ 
rumpimus. 

XXIII.  Quo  etiam  magis  ^dtuperanda  est  rei 
maxime  necessariae  tanta  incuria.  Una  est  enim  ami- 
citia  in  rebus  humanis,  de  cujus  utilitate  omnes  uno 
ore  consentiunt :  quamquam  a  multis  ipsa  virtus 
contemnitur,  et  venditatio  quaedam  atque  ostentatio 
esse  dicitur.  ^lulti  di\dtias  despiciunt,  quos,  parvo 
contentos,  tenuis  ^-ictus  cultusque  delectat :  honores 
vero,  quorum  cupiditate  quidam  inflammantur,  quam 
multi  ita  contemnunt,  ut  nihil  inanius,  nihil  levius, 
esse  existiment !  itemque  ciEtera,  quae  quibusdam  ad- 
mirabilia  ^adentur,  permulti  sunt,  qui  pro  nihHo  pu- 

tent.  De  amicitia  omnes  ad  unum  idem  sentiunt,  et 
ii  qui  ad  rempublicam  se  contulerunt,  et  ii  qui  rerum 
cognitione  doctrinaque  delectantur,  et  ii  qui  suum 
negotium  gerunt  otiosi:  postremo,  ii,  qui  se  totos 
tradiderunt  voluptatibus,  sine  amicitia  vitam  esse 
nullam  sentiunt,  si  modo  velint  aliqua  ex  parte  libe- 
raliter  vivere.  Serpit  enim,  nescio  quomodo,  per  om- 
nium  vitas  amicitia ;  nec  uUam  aetatis  degendae  ratio- 
nem  patitur  esse  expertem  sui. 

Quinetiam,  si  quis  ea  asperitate  est,  et  immanitate 
naturae,  congressus  ut  hominum  fugiat  atque  oderit 
(qualem  fuisse  Athenis  Timonem  nescio  quem  ac- 
cepimus) ;  tamen  is  pati  non  possit,  ut  non  anquirat 
aliquem,  apud  quem  evomat  virus  acerbitatis  suas. 
Atque  hoc  maxime  judicaretur,  si  quid  tale  posset 
contingere,  ut  aliquis  nos  Deus  ex  hac  hominum  fre- 
quentia  toUeret,  et  in  solitudine  uspiam  collocaret, 
atque  ibi  suppeditans  omnium  rerum,  quas  natura 
desiderat,  abundantiam  et  copiam,  hominis  omnino 
adspiciendi  potestatem  eriperet.  Quis  tam  esset  fer- 
reus,  qui  eam  vitam  ferre  posset,  cuique  non  auferret 
fructum  voluptatum  omnium  sohtudo  ? 

Verum  ergo  illud  est,  quod,  a  Tarentino  Archyta 
(ut  opinor)  dici  solitum,  nostros  senes  commemorare 
audivi,  ab  aliis  senibus  auditum :  "  Si  quis  in  coe- 
lum  adscendisset,  naturamque  mundi  et  pulchritudi- 
nem  siderum  perspexisset,  insuavem  illam  admira- 
tionem  eifore,  quaejucundissimafuisset,  [si]  aliquem 
cui  narraret,  habuisset."  Sic  natura  solitarium  nihil 
amat ;  semperque  ad  aliquod  tamquam  adminiculum 
annititur ;  quod  in  amicissimo  quoque  dulcissimum 
est. 

XXIV.  Sed,  cum  tot  signis  eadem  natura  decla- 
ret,  quid  velit,  anquirat,  ac  desideret ;  obsurdescimus 
tamen,  nescio  quomodo ;  nec  ea,  quae  ab  ea  mone- 
mur,  audimus.  Est  enim  varius  et  multiplex  usus 
amicitiae;  multaeque  causae  suspicionumj  ofFensio- 

numque  dantur ;  quas  tum  evitare,  tum  elevare,  tuni 
ferre,  sapientis  est. 

Una  illa  sublevanda  ofFensio  est,  ut  et  utilitas  in. 
amicitia  et  fides  retineatur :  nam  et  monendi  amici 
saspe  sunt,  et  objurgandi ;  et  hasc  accipienda  amice^ 
cum  benevole  fiunt.  Sed,  nescio  quomodo,  verum 
est,  quod  in  "  Andria"  familiaris  meus  dicit : 

"  Obsequium  atnicos,  veritas  odium,  parit." 

JMolesta  veritas,  si  quidem  ex  ea  nascitur  odium 
(quod  est  venenum  amicitiaB) :  sed  obsequium  multo 
molestius,  quod,  peccatis  indulgens,  praecipitem  ami- 
cum  ferri  sinit.  IMaxima  autem  culpa  in  eo  est,  qui 
et  veritatem  adspernatur,  et  in  fraudem  cbsequio  im- 
pellitur.  Omni  igitur  hac  in  re  habenda  ratio  et  di- 
iigentia  est ;  primum,  ut  monitio  acerbitate,  deinde 
objurgatio  contumelia,  careat :  in  obsequio  autem 
(quoniam  Terentiano  verbo  lubenter  utimur)  comitas 
adsit :  assentatio,  vitiorum  adjutrix,  proeul  amovea- 
tur;  quaB  non  modo  amico,  sed  ne  libero  quidem, 
digna  est.  Aliter  enim  cum  tyranno,  aliter  cum 
amico,  vivitur. 

Cujus  autem  aures  veritati  clausas  sunt,  ut  ab 
amico  verum  audire  nequeat,  hujus  salus  despcranda 
est.  Scitum  est  enim  illud  Catonis,  ut  multa,  "  Me- 
lius  de  quibusdam  acerbos  inimicos  mereri,  quam 
eos  amicos  qui  dulces  videantur :  illos  verum  saepe 
dicere,  hos  nunquam."  Atque  illud  absurdum  est, 
quod  ii,  qui  monentur,  eam  molestiam,  quam  debent 
capere,  non  capiunt ;  eam  capiunt,  qua  debent  va- 
care.  Peccasse  enim  se  non  anguntur;  objurgari 
moleste  ferunt :  quod  contra  oportebat,  delicto  do . 
lere,  correctione  gaudere. 

XXV.  Ut  igitur  et  monere  et  moneri  proprium 
^st  verae  amicitiae ;  et  alterum  libere  facere,  non  as- 
pere ;  alterum  patienter  accipere,  non  repugnanter ; 
sic  habendum  est,  nuUam  in  amicitiis  pestem  esse 

majorem,  quam  adiilationem,  blanditiam,  assenta- 
tionem :  quamvis  enim  multis  nominibus  est  hoc  vi- 
tium  notandum,  levium  hominum  atque  fallacium, 
ad  voluntatem  loquentium  omnia,  nihi]  ad  veritatem. 
Cum  autem  omnium  rerum  simulatio  est  vitiosa, 
(tollit  enim  judicium  veri,  idque  adulterat)  tum  ami- 
citias  repugnat  maxime.  Dclet  enim  veritatem,  sine 
qua  nomen  amicitiag  valere  non  potest.  Nam,  cum 
amicitiae  vis  sit  in  eo,  ut  unus  quasi  animus  fiat  ex 
pluribus ;  qui  id  fieri  poterit,  si  ne  in  uno  quidem 
quoque  unus  animus  erit,  idemque  semper,  sed  va- 
rius,  com.mutabilis,  multiplex  ?  Quid  enim  potest 
esse  tam  flexibile,  tam  devium,  quam  animus  ejus, 
qui,  ad  alterius  non  modo  sensum  ac  voluntatem, 
sed  etiam  vultum  atque  nutum,  convertitur  ? 

"  Negat  quis  ?  nego.  Ait  ?  aio.  Postremo,  impe- 

ravi-  egomet  mihi, 
Omnia  assentari,'* 

ut  ait  idem  Terentius :  sed  ille  sub  Gnathonis  per- 
sona ;  quod  amici  genus  adhibere,  omnino  levitatis 
est.  Multi  autem  Gnathonum  similes,  cum  sint  loco, 
fortuna,  fama  superiores :  horum  est  assentatio  mo- 
lesta,  cum  ad  vanitatem  accessit  auctoritas. 

Secerni  autem  blandus  amicus  a  vero,  et  inter- 
nosci,  tam  potest,  adhibita  diligentia,  quam  omnia 
fucata  et  simulata  a  sinceris  atque  veris.  Concio, 
quas  ex  imperitissimis  constat,  tamen  judicare  solet, 
quid  intersit  inter  popularem,  id  est,  assentatorem  et 
levem  civem,  et  inter  constantem,  severum,  et  gra- 
vem.  Quibus  blanditiis  C.  Papirius  nuper  infiuebat 
in  aures  concionis,  cum  ferret  legem  de  tribunis  ple- 
bis  reficiendis  !  Dissuasimus  nos.  Sed  nihil  de  me : 
de  Scipione  dicam  libentius.  Quanta  illa  (Dii  im- 
mortales  !)  fuit  gravitas !  quanta  in  oratione  ma- 
jestas !  ut  facile  ducem  populi  Romani,  non  comi- 
tem,  diceres.  (Sed  affuistis  :  et  est  in  manibus  ora- 
tio.)  Itaque  lex  popularis  sufFragiis  pcpuli  repudiata 

est.  Atque,  ut  ad  me  redeam,  meministis,  Q.  Max- 
imo,  fratre  Scipionis,  et  L.  IMancino  consulibus, 
quam  popularis  lex  de  sacerdotiis  C.  Licinii  Crassi 
videbatur  :  cooptatio  enim  collegiorum  ad  populi  be- 
neficium  transferebatur.  Atque  is  primum  instituit, 
in  forum  versus,  agere  cum  populo :  tamen  illius 
vendibilem  orationem  religio  Deorum  immortalium, 
nobis  defendentibus,  facile  vincebat.  Atque  id  actum 
est,  praetore  me,  quinquennio  ante  quam  consul  sum 
factus.  Itaque  re  magis,  quam  auctoritate,  causa 
iUa  defensa  est. 

XXVI.  Quod  si  in  scena  [id  est,  in  concione],  in 
qua  rebus  fictis  et  adumbratis  loci  plurimum  est,  ta- 
men  verum  valet  (si  modo  id  patefactum  et  illustra- 
tum  est),  quid  in  amicitia  iieri  oportet,  quae  tota  ve- 
ritate  perpenditur  ?  in  qua  nisi  (ut  dicitur)  apertum 
pectus  videas,  tuumque  ostendas,  nihil  fidum,  nihil 
exploratum  habeas :  ne  amare  quidem,  aut  amari ; 
cum,  id  quam  vere  fiat,  ignores.  Quamquam  ista 
assentatio,  quamvis  perniciosa  sit,  nocere  tamen  ne- 
mini  potest,  nisi  ei  qui  eam  recipit,  atque  ea  delecta- 
tur.  Ita  fit,  ut  is  assentatoribus  patefaciat  aures  suas 
maxime,  qui  ipse  sibi  assentetur,  et  se  maxime  ipse 
delectet. 

Omnino  est  amans  sui  virtus :  optime  enim  se  ipsa 
novit ;  quamque  amabilis  sit,  intelligit.  Ego  autem 
non  de  virtute  nunc  loquor,  sed  de  virtutis  opinione : 
virtute  enim  ipsa  non  tam  multi  praediti  esse,  quam 
videri,  vokint.  Hos  delectat  assentatio :  his  fictus  ad 
ipsorum  voluntatem  sermo  cum  adhibetur,  orationem 
illam  vanam  testimonium  esse  laudum  suarum  pu- 
tant.  Nulla  est  igitur  haec  amicitia,  cum  alter  verum 
audire  non  vult,  alter  ad  mentiendum  paratus  est. 
Nec  parasitorum  in  comoediis  assentatio  nobis  faceta 
videretur,  nisi  essent  Milites  Gloriosi. 

"  Magnas  vero  agere  gratias  Thais  mihi  ?" 
Satis  erat  respondere,  "  Magnas :"  "  Ingentes,"  in- 

quit.  Semper  auget  assentator  id,  quod  is,  cujus  ad 
voluntatem  dicitur,  vult  esse  magnum.  Quamobrem, 
quamvis  blanda  ista  vanitas  apud  eos  valeat,  qui  ipsi 
illam  allectant  et  invitant;  tamen  etiam  graviores 
constantioresque  admonendi  sunt,  ut  animum  adver- 
tant,  ne  callida  assentatione  capiantur.  Aperte  enim 
adulantem  nemo  non  videt,  nisi  qui  admodum  est 
excors.  CaUidus  ille  et  occultus  ne  se  insinuet,  stu- 
diose  cavendum  est :  nec  enim  facillime  agnoscitur, 
quippe  qui  etiam  adversando  saepe  assentetur ;  et,  li- 
tigare  se  simulans,  blandiatur,  atque  ad  extremum 
det  manus,  vincique  se  patiatur ;  ut  is,  qui  illusus 
sit,  plus  vidisse  videatur.  Quid  autem  turpius,  quam 
illudi  ?  Quod  ne  accidat,  magis  cavendum  est,  ut  in 
"  Epiclero :" 

"  Hodie  me,  ante  omnes  comicos  stultos  senes, 
Versaris  atque  luseris  lautissime." 

Haec  enim  etiam  in  fabulis  stultissima  persona  est 
improvidorum  et  credulorum  senum.  Sed,  nescio 
quo  pacto,  ab  amicitiis  perfectorum  hominum,  id  est, 
sapientium,  (de  hac  dico  sapientia  quae  videtur  in 
hominem  cadere  posse)  ad  leves  amicitias  deflexit 
oratio.  Quamobrem,  ad  illa  prima  redeamus,  eaque 
ipsa  concludamus  ahquando. 

XXVII.  Virtus,  virtus,  inquam,  C.  Fanni,  et  tu, 
Q  Muci,  et  conciliat  amicitias,  et  conservat.  In  ea 
est  enim  convenientia  rerum,  in  ea  stabilitas,  in  ea 
constantia.  Quas  cum  se  extulit,  et  ostendit  lumen 
suum,  et  idem  adspexit  agnovitque  in  alio,  ad  id  se 
admovet,  vicissimque  accipit  illud,  quod  in  altero 
est :  ex  quo  eorum  exardescit  sive  amor,  sive  ami- 
citia :  utrumque  enim  dictum  est  ab  amando  :  amare 
autem  nihil  aliud  est,  nisi  eum  ipsum  diligere,  quem 
ames,  nulla  indigentia,  nulla  utilitate  quaesita ;  quae 
tamen  ipsa  efflorescit  ex  amicitia,  etiam  si  tu  eam 
minus  secutus  sis. 

Hac  nos  adolescentes  benevolentia  senes  illos,  L. 

Paulum,  M.  Catoneni,  C.  Gallum,  P.  Nasicam,  Ti. 
Gracchum,  Scipionis  nostri  socerum,  dileximus.  Hsec 
etiam  magis  elucet  inter  sequales,  ut  inter  me  et  Sci- 
pionem,  L.  Furium,  P.  Rupilium,  Sp.  Mummium. 
Vicissim  autem  senes  in  adolescentium  caritate  ac- 
quiescimus ;  ut  in  vestra,  ut  in  Q.  Tuberonis  :  equi- 
dem  etiam  admodum  adolescentis,  P.  Rutilii,  A. 
Virginii,  familiaritate  delector.  Quoniamque  ita  ra« 
tio  comparata  est  vitee  naturaeque  nostrae,  ut  alia  cEtas 
oriatur;  maxime  quidem  optandum  est,  ut  cum 
asqualibus  possis,  quibuscum  tamquam  e  carceribus 
emissus  sis,  cum  iisdem  ad  calcem  (ut  dicitur)  per- 
venire»  Sed,  quoniam  res  humanae  fragiles  caducae- 
que  sunt,  semper  aliqui  anquirendi  sunt,  quos  dili- 
gamus,  et  a  quibus  diligamur.  Caritate  enim  bene- 
volentiaque  sublata,  omnis  est  e  vita  sublata  jucun- 
ditas.  Mihi  quidem  Scipio,  quamquam  est  subito 
ereptus,  vivit  tamen,  semperque  vivet :  virtutem 
enim  amavi  illius  viri,  quae  exstincta  non  est.  Nec 
mihi  soli  versatur  ante  oculos,  qui  iUam  semper  in 
manibus  habui ;  sed  etiam  posteris  erit  clara  et  in- 
signis.  Nemo  unquam  animo  aut  spe  majora  susci- 
piet,  qui  sibi  non  illius  memoriam  atque  imaginem 
proponendam  putet. 

Equidem,  ex  oninibus  rebus  quas  mihi  aut  for- 
tuna  aut  natura  tribuit,  nihil  habeo,  quod  cum  ami- 
citia  Scipionis  possim  comparare.  In  hac  mihi  de 
republica  consensus,  in  hac  rerum  privatarum  consi- 
lium,  in  eadem  requies  plena  oblectationis  fuit.  Nun- 
quam  iUum  ne  minima  quidem  re  offendi,  quod  qui- 
dem  senserim :  nihil  audivi  ex  eo  ipse,  quod  nollem. 
Una  domus  erat,  idem  victus,  isque  communis ;  ne- 
que  solum  militia,  sed  etiam  peregrinationes  rustica- 
tionesque  communes.  Nam  quid  ego  de  studiis  dicam 
cognoscendi  semper  aliquid,  atque  discendi,  in  qui- 
bus,  remoti  ab  oculis  populi,  omne  otiosum  tempus 
contrivimus  ?  Quarum  rerum  recordatio  et  memoria 
si  una  cum  iUo  occidisset,  desiderium  conjunctissimi 

atque  amantissimi  viri  ferre  nullo  modo  possem.  Sed 
nec  illa  exstincta  sunt ;  alunturque  potius  et  augen- 
tur  cogitatione  et  memoria.  Et,  si  illis  plane  orbatus 
essem,  raagnum  tamen  afFerret  mihi  setas  ipsa  sola- 
tium :  diutius  enim  jam  in  hoc  desiderio  esse  non 
possum.  Omnia  autem  brevia  tolerabilia  esse  debent, 
etiam  si  magna  sint. 

Haec  habui,  de  amicitia  quae  dicerem.  Vos  autem 
hortor,  ut  ita  virtutem  [locetis,]  sine  qua  amicitia  esse 
non  potest,  ut,  ea  excepta,  nihil  amicitia  praestabilius 
putetis. 

M.  TULLII  CICERONIS 
PARADOXA, 

AD 

M.  BRUTUM. 


I.  Animadvertt,  Brute,  saepe  Catonem,  avun- 
culum  tuum,  cum  in  senatu  sententiam  diceret,  locos 
graves  ex  philosophia  tractare,  abhorrentes  ab  hoc 
usu  forensi  et  pubHco ;  sed  dicendo  consequi  tamen, 
ut  illa  etiam  populo  probabiHa  viderentur.  Quod  eo 
majus  est  ilH,  quam  aut  tibi  aut  nobis ;  quia  nos  ea 
philosophia  plus  utimur,  quae  peperit  dicendi  co- 
piam,  et  in  qua  dicuntur  ea,  quae  non  multum  dis- 
crepant  ob  opiniorie  populari.  Cato  autem,  perfectus 
(mea  sententia)  Stoicus,  et  ea  sentit  quae  non  sane 
probantur  in  vulgus ;  et  in  ea  est  hseresi,  quae  nul- 
lum  sequitur  florem  orationis,  neque  dilatat  argu- 
mentum:  minutis  interrogatiuncuHs,  quasi  punctis, 
quod  proposuit,  efficit.  Sed  nihil  est  tam  incredibile, 
quod  non  dicendo  fiat  probabile;  nihil  tam  horri- 
dum,  tam  incultum,  quod  non  splendescat  oratione, 
et  tamquam  excolatur.  Quod  cum  ita  putarem,  feci 
etiam  audacius,  quam  ille  ipse,  de  quo  loquor.  Cato 
enim  duntaxat  de  magnitudine  animi,  de  continentia, 
de  morte,  de  omni  laude  virtutis,  de  Dus  immortaH- 
bus,  de  caritate  patriae,  Stoice  solet,  oratoriis  orna- 

mentis  adhibitis,  dicere.  Ego  vero  illa  ipsa,  qu£e  vix 
in  gymnasiis  et  in  otio  Stoici  probant,  ludens  conjeci 
in  communes  locos ;  quae  (quia  sunt  admirabilia, 
contraque  opinionem  omnium)  ab  ipsis  etiam  na^a- 
5o|a  appellantur.  Tentare  volui,  possentne  proferri  in 
lucem,  id  est,  in  forum,  et  ita  dici,  ut  probarentur ; 
an  alia  quaedam  esset  erudita,  alia  popularis  oratio  : 
eoque  scripsi  libentius,  quod  mihi  ista,  TrapaSo^a  quae 
appellant,  maxime  videntur  esse  Socratica,  longeque 
verissima.  Accipies  igitur  hoc  parvum  opusculum, 
lucubratum  his  jam  contractioribus  noctibus  (quo- 
niam  illud  majorum  vigiliarum  munus  in  tuo  no- 
mine  apparuit)  ;  et  degustabis  genus  hoc  exercitatio- 
num  earum,  quibus  uti  consuevi,  cum  ea,  quas  di- 
cuntur  in  scholis  ©er^xa,  ad  nostrum  hoc  oratorium 
transfero  dicendi  genus.  Hoc  tamen  opus  in  accep- 
tum  ut  referas,  nihil  postulo :  non  est  enim  tale,  ut 
in  arce  poni  possit,  quasi  iUa  Minerva  Phidias ;  sed 
tamen,  ut  ex  eadem  officina  exisse  appareat. 


PARADOXON   T. 

'Ot/  ywovov  cnycn^ov  to  xaKov. 

Quod  honestum  sit,  id  solum  bonum  esse. 

I.  Vereor,  ne  cui  vestrum,  ex  Stoicorum  hominum 
disputationibus,  non  ex  meo  sensu,  depromta  haec  vi- 
deatur  oratio :  dicam  tamen,  quod  sentio  ;  et  dicam 
brevius,  quam  res  tanta  dici  poscit.  Nunquam,  me- 
hercule,  ego  neque  pecunias  istorum,  neque  tecta 
magnifica,  neque  opes,  neque  imperia,  neque  eas, 
quibus  maxime  adstricti  sunt,  voluptates,  in  bonis 
rebus  aut  expetendis  esse  duxi:  quippe  cum  vide- 
rem,  rebus  his  circumfluentibus,  ea  tamen  desiderare 
maxime,  quibus  abundarent.  Neque  enim  expletur 
unquam,  nec  satiatur,  cupiditatis  sitis :  neque  solum, 
ea  qui  habent,  libidine  augendi  cruciantur,  sed  etiam 

amittendi  metu.  In  quo  equidem  continentissimo- 
rum  hominum,  majorum  nostrorum,  saepe  requiro 
prudentiam,  qui  hscc  imbecilla  et  commutabilia  pe- 
cuniae  membra  verbo  "  Bona"  putaverunt  appel- 
landa,  cum  re  ac  factis  longe  ahter  judicavissent. 
Potestne  bonum  cuiquam  malo  esse  ?  aut  potest 
quisquam,  in  abundantia  bonorum,  ipse  esse  non 
bonus  ?  Atqui  ista  omnia  talia  videmus,  ut  etiam 
improbi  habeant,  et  obsint  probis.  Quamobrem,  li- 
cet  irrideat,  si  quis  vult,  phis  apud  me  tamen  vera 
ratio  valebit,  quam  vulgi  opinio.  Neque  ego  unquam 
bona  perdidisse  dicam,  si  qui  pecus  aut  supellectilem 
amiserit :  neque  non  ssepe  laudabo  sapientem  illum, 
Biantem  (ut  opinor),  qui  numeratur  in  Septem  ;  cu- 
jus  cum  patriam  Prienen  cepisset  hostis,  caeterique 
ita  fugerent,  ut  multa  de  suis  rebus  secum  asporta- 
rent ;  cum  esset  admonitus  a  quodam,  ut  idem  ipse 
faceret ;  "  Ego  vero,"  inquit,  "  facio :  nam  omnia 
mea  porto  mecum."  Ille  haec  ludibria  fortunae  ne 
sua  quidem  putavit,  quae  nos  appellamus  etiam  bo- 
na.  Quid  est  igitur,  quaeret  aliquis,  bonum  ?  Si  quid 
recte  fit,  et  honeste,  et  cum  virtute,  id  bene  fieri  vere 
dicitur :  et,  quod  rectum,  et  honestum,  et  cum  vir- 
tute  est,  id  solum  opinor  Bonum. 

II.  Sed  haec  videri  possunt  obscuriora,  cum  lentius 
disputantur.  Vita  atque  factis  illustranda  sunt  sum- 
morum  virorum  haec,  quae  verbis  subtilius,  quam  sa- 
tis  est,  disputari  videntur.  Quaero  enim  a  vobis,  num 
ullam  cogitationem  habuisse  videantur  ii,  qui  hanc 
rempublicam  tam  praeclare  fundatam  nobis  relique- 
runt,  aut  [auri  et]  argenti  ad  avaritiam,  aut  amceni- 
tatum  ad  delectationem,  aut  supellectilis  ad  delicias, 
aut  epularum  ad  voluptates?  Ponite  ante  oculos 
unumquemque  regum.  Vultis  a  Romulo?  vultis,  post 
liberam  civitatem,  ab  iis  ipsis  qui  liberaverunt  eam  ? 
Quibus  tandem  gradibus  Romulus  escendit  in  coe- 
lum  ?  iisne,  quae  isti  bona  appellant  ?  an  rebus  ges- 
tis  atque  virtutibus  ?   Quid  ?   Numae  Pompilii  mi- 

nusne  gratas  Diis  immortalibus  capedines  ac  iictiles 
urnulas  fuisse,  quam  filicatas  aliorum  pateras  arbitra- 
mur  ?  Omitto  reliquos  :  sunt  enim  omnes  pares  in- 
ter  se,  praster  Superbum.  Brutum  si  quis  roget, 
quid  egerit  in  patria  liberanda ;  si  quis  item  reliquos 
ejusdem  consilii  socios,  quid  spectaverint,  quid  secuti 
sint ;  num  quis  exsistet,  cui  voluptas,  cui  divitiae,  cui 
denique,  praeter  officium  fortis  et  magni  viri,  quid- 
quam  aliud  propositum  fuisse  videatur  ?  Quae  res  ad 
necem  Porsenae  C.  Mucium  impulit,  sine  ulla  spe 
salutis  suse  ?  Quae  vis  Coclitem  contra  omiies  hos- 
tium  copias  tenuit  in  ponte  solum  ?  quas  patrem  De- 
cium,  quae  filium,  devotavit,  atque  immisit  in  arma- 
tas  hostium  copias  ?  Quid  continentia  C.  Fabricii, 
quid  tenuitas  victus  M'  Curii,  sequebatur?  Quid 
duo  propugnacula  belli  Punici,  Cn.  et  P.  Scipiones, 
qui  Carthaginiensium  adventum  corporibus  suis  in- 
tercludendum  putaverunt  ?  quid  Africanus  major  ? 
quid  minor  ?  quid  inter  horum  aetates  interjectus 
Cato  ?  quid  innumerabiles  alii  ?  (nam  domesticis 
exemplis  abundamus.)  Cogitasse  putamus,  quid- 
quam  in  vita  sibi  expetendum,  nisi  quod  laudabile 
esse  et  praeclarum  videretur  ? 

III.  Veniant  igitur  isti  irrisores  hujus  orationis  ac 
sententiae  :  et  jam  vel  ipsi  judicent,  utrum  se  horum 
alicujus,  qui  marmoreis  tectis,  ebore  et  auro  fulgen- 
tibus,  qui  signis,  qui  tabulis,  qui  csjlato  auro  et  ar- 
gento,  qui  Corinthiis  operibus,  abundant,  an  C.  Fa- 
bricii,  qui  nihil  eorum  habuit,  nihil  habere  voluit, 
similes  esse  malint.  Atque  haec  quidem,  quae  m.odo 
huc,  modo  illuc  transferuntur,  facile  adduci  solent, 
ut  in  rebus  bonis  esse  negent :  illud  tamen  arcte  te- 
nent,  accurateque  defendunt,  voluptatem  esse  sum- 
mum  bonum  :  quae  quidem  mihi  vox  pecudum  vide- 
tur  esse,  non  hominum.  Tu,  cum  tibi  sive  Deus, 
sive  mater  (ut  ita  dicam)  rerum  omnium,  natura, 
dederit  animum,  quo  nihil  est  praestantius  neque  di- 
\iniuS5  sic  te  ipse  abjicies  atque  prosternes,  ut  nihil 

inter  te  atque  quadrupedem  aliquam  putes  interesse  ? 
Quidquam  bonum  est,  quod  non  eum,  qui  id  possi- 
det,  meliorem  facit  ?  Ut  enim  quisque  est  maxime 
boni  particeps,  ita  et  laudabilis  maxime :  neque  est 
ullum  bonum,  de  quo  non  is,  qui  id  habeat,  honeste 
possit  gloriari.  Quid  autem  est  horum  in  voluptate  ? 
Melioremne  efficit  aut  laudabiliorem  virum  ?  an 
quisquam,  in  potiundis  voluptatibus,  gloriando  sese 
et  praedicatione  effert  ?  Atqui,  si  voluptas,  quae  plu- 
rimorum  patrociniis  defenditur,  in  rebus  bonis  ha- 
benda  non  est ;  eaque,  quo  est  major,  eo  magis 
mentem  e  sua  sede  et  statu  dimovet,  profecto  nihil 
est  aliud  bene  et  beate  vivere,  nisi  honeste  et  recte 
vivere. 


paradoxon  it. 

*OTt  (xvToipxyjg  yj  apsTYj  Trpog  BrjZaifxovioLv. 
In  quo  virtus  sit,  ei  nihil  deesse  ad  beate  viven- 
dum. 

Nec  vero  ego  M.  Regulum  aerumnosum,  nec 
infelicem,  nec  miserum,  unquam  putavi.  Non  enim 
magnitudo  animi  ejus  excruciabatur  a  Poenis,  non 
gravitas,  non  fides,  non  constantia,  non  ulla  virtus, 
non  denique  animus  ipse ;  qui,  tot  virtutum  praesi- 
dio,  tantoque  comitatu,  cum  corpus  ejus  caperetur, 
capi  certe  ipse  non  potuit.  C.  vero  IMarium  vidimus, 
qui  mihi  secundis  in  rebus  unus  ex  fortunatis  homi- 
nibus ;  in  adversis.  unus  ex  summis  viris,  videbatur  ; 
quo  beatius  esse  mortali  nihil  potest.  Nescis,  insane, 
nescis,  quantas  vires  virtus  habeat :  nomen  tantum 
virtutis  usurpas ;  quid  ipsa  valeat,  ignoras.  Nemo 
potest  non  beatissimus  esse,  qui  est  totus  aptus  ex 
sese,  quique  in  se  uno  sua  ponit  omnia.  Cui  spes 
omnis  et  ratio  et  cogitatio  pendet  ex  fortuna,  huic 
nihil  potest  esse  certi ;  nihil,  quod  exploratum  ha- 
beat  permansurum  sibi  unum  diem.   Eum  tu  homi- 

nem  terreto,  si  quem  eris  nactus,  istis  mortis  aut  ex- 
silii  minis  :  mihi  vero  quidquid  acciderit  in  tam  in- 
grata  civitate,  ne  recusanti  quidem  evenerit,  non 
modo  non  repugnanti.  Quid  enim  ego  laboravi,  aut 
quid  egi,  aut  in  quo  evigilaverunt  curae  et  cogita- 
tiones  meas,  si  quidem  nihil  peperi  tale,  nihil  conse- 
cutus  sum,  ut  eo  statu  essem,  quem  neque  fortunae 
temeritas,  neque  inimicorum  labefactaret  injuria? 
Mortemne  mihi  minitaris,  ut  omnino  ab  hominibus, 
an  exsilium,  ut  ab  improbis,  demigrandum  sit? 
Mors  terribilis  est  iis,  quorum  cum  vita  omnia  ex- 
stinguuntur ;  non  iis,  quorum  laus  emori  non  potest: 
exsilium  autem  illis,  quibus  quasi  circumscriptus  est 
habitandi  locus  ;  non  iis  qui  omnem  orbem  terrarum 
unam  urbem  esse  ducunt.  Te  miseriag,  te  serumnae 
premunt,  qui  te  beatum,  qui  florentem,  putas  :  tuae 
libidines  te  torquent :  tu,  dies  noctesque,  cruciaris ; 
cui  nec  sat  est,  quod  est,  et  idipsum  ne  non  sit  diu- 
turnum,  times  :  te  conscientiae  stimulant  maleficio- 
rum  tuorum  :  te  metus  exanimant  judiciorum  atque 
legum:  quocumque  adspexisti,  ut  Furias,  sic  tnae 
tibi  occurrunt  injurias,  quae  te  respirare  non  sinunt. 
Quamobrem,  ut  improbo  et  stulto  et  inerti  nemini 
bene  esse  potest ;  sic  bonus  vir,  et  fortis,  et  sapiens, 
miser  esse  non  potest.  Nec  vero,  cujus  virtus  mores- 
que  laudandi  sunt,  ejus  non  laudanda  vita  est :  ne- 
que  porro  fugienda  vita,  quae  laudanda  est :  esset 
autem  fugienda,  si  esset  misera.  Quamobrem,  quid- 
quid  est  laudabile,  idem  et  beatum,  et  florens,  et 
expetendum  videri  debet. 

PAKADOXON   III. 

'Oti  ta-ot  Tot  (xfxapTY}jm.o(.TOt^  yott  toc  xotTOp^oofxaTa» 
iEqualia  esse  peccata,  et  recte  facta. 

I.  Parva,  inquis,  res  est.    At  magna  culpa  :  nec 
enim  peccata,  rerum  eventu,  sed  vitiis  hominnm, 

metienda  sunt.  Tn  quo  peccatur,  id  potest  aliud  alio 
majus  esse,  aut  minus  :  ipsumquidem  illud  peccare, 
quoquo  verteris,  unum  est.  Auri  navem  evertat  gu- 
bernator,  an  pale^ ;  in  re  aliquantulum,  in  guberna- 
toris  inscientia  nihil,  interest.  Lapsa  est  libido  in 
muliere  ignota :  dolor  ad  pauciores  pertinet,  quam  si 
petulans  fuisset  in  aliqua  generosa  ac  nobili  virgine  : 
peccavit  vero  nihilo  minus,  si  quidem  est  peccare, 
tamquam  transilire  lineas :  quod  cum  feceris,  culpa 
commissa  est :  quam  longe  progrediare,  cum  semel 
transieris,  ad  augendam  transeundi  culpam  nihil  per- 
tinet.  Peccare  certe  licet  nemini.  Quod  autem  non 
licet,  id  hoc  uno  tenetur,  si  arguitur  non  licere.  Id  si 
nec  majus  nec  minus  unquam  fieri  potest  (quoniam 
in  eo  est  peccatum,  si  non  hcuit ;  quod  semper  unum 
et  idem  est),  quae  ex  eo  peccata  nascuntur,  asqualia 
sint,  oportet.  Quod  si  virtutes  pares  sunt  inter  se, 
paria  esse  etiam  vitia  necesse  est.  Atqui  pares  esse 
virtutes,  nec  bono  viro  melioren\  nec  temperente 
temperantiorem,  nec  forti  fortiorem,  nec  sapiente  sa- 
pientiorem  posse  fieri,  faciUime  potest  perspici.  An 
virum  bonum  dices,  qui  depositum  nuUo  teste,  cum 
lucrari  impune  posset  auri  pondo  decem,  reddiderit, 
si  idem  in  decem  millibus  pondo  non  idem  fecerit  ? 
aut  temperantem  eum,  qui  se  in  aliqua  libidine  con- 
tinuerit,  in  aliqua  elFuderit  ?  Una  virtus  est  consen- 
tiens  cum  ratione  et  perpetua  constantia :  nihil  huic 
addi  potest,  quo  magis  virtus  sit :  nihil  demi,  ut  vir- 
tutis  nomen  relinquatur.  Etenim,  si  benefacta  recte 
facta  sunt,  et  nihil  recto  rectius ;  certe  ne  bono  qui- 
dem  melius  quidquam  inveniri  potest.  Sequitur  igi- 
tur,  ut  etiam  vitia  sint  paria;  siquidem  pravitates 
animi  recte  vitia  dicuntur.  Atqui,  quoniam  pares  vir- 
tutes  sunt,  recte  facta,  quando  a  virtutibus  proficis- 
cuntur,  paria  esse  debent :  itemque  peccata,  quoniara 
ex  vitiis  manant,  sint  asqualia,  necesse  est. 

II.  A  philosophis,  inquis,  ista  sumis.  Metuebam, 
ne,  a  lenonibus,  diceres.  Socrates  disputabat  isto  mo- 

do.  Bene,  hercle,  narras :  nam  istum  doctum  et  sa- 
pientem  virum  fuisse,  memoriae  traditum  est.  Sed 
tamen  quasro  ex  te  (quando  verbis  inter  nos  conten- 
dimus,  non  pugnis),  utrum  de  bonis  est  quasrendum, 
quid  bajuli  atque  operarii,  an  quid  homines  doctissi- 
mi,  senserint  ?  praesertim  cum  hac  sententia  non  modo 
verior,  sed  ne  utihor  quidem  hominum  vitae,  reperi- 
ri  ulla  possit.  Quag  vis  enim  est,  quae  magis  arceat 
homines  ab  improbitate  omni,  quam  si  senserint, 
nullum  in  deliciis  esse  discrimen  ?  aeque  peccare  se, 
si  privatis,  ac  si  magistratibus,  manus  afFerant  ? 
quamcumque  in  domum  stuprum  intulerint,  eamdem 
esse  labem  Hbidinis  ?  Nihilne  igitur  interest,  (nam 
hoc  dicet  aliquis)  patrem  quis  enecet,  an  servum  ? 
Nuda  ista  si  ponas,  judicari,  qualia  sint,  non  facile 
possunt :  patrem  vita  privare,  si,  per  se,  scelus  est  ; 
Saguntini,  qui  parentes  suos  hberos  emori,  quam 
servos  vivere,  maluerunt,  parricidae  fuerunt.  Ergo  et 
parenti  nonnunquam  adimi  vita  sine  scelere  potest ; 
et  servo  saepe,  sine  injuria,  non  potest.  Causa  igitur 
hsec,  non  natura,  distinguit ;  quae  quando  utro  acces- 
sit,  id  fit  propensius  :  si  utroque  adjuncta  sit,  paria 
fiant,  necesse  est.  IUud  tamen  interest,  qucd,  in  ser- 
vo  necando,  si  adsit  injuria,  semel  peccatur ;  in  pa- 
tris  vita  violanda,  multa  peccantur.  Violatur  is  qui 
procreavit,  is  qui  aluit,  is  qui  erudivit,  is  qui  in  sede 
ac  domo  atque  in  republica  collocavit :  multitudine 
peccatorum  praestat ;  eoque  poena  majore  dignus  est. 
Sed  nos,  in  vita,  non  quas  cuique  peccato  pcena  sit, 
sed  quantum  cuique  liceat,  spectare  debemus  :  quid- 
quid  non  oportet,  scelus  esse ;  quidquid  non  Hcet, 
nefas  putare  debemus.  Etiamne  in  minimis  rebus  ? 
Etiam  :  si  quidem  rerum  modum  fingere  non  possu- 
mus  ;  animorum  modum  tenere  possumus.  Histrio, 
si  paulum  se  movit  extra  numerum,  aut  si  versus 
pronuntiatus  est  syllaba  una  brevior  aut  longior, 
exsibilatur,  et  exploditur :  in  vita  tu,  qui  omni  gestu 
moderatior,  omni  versu  aptior  esse  debes,  ut  in  syl- 
iPhilos,)  VOL.  IV.  2  N 

laba,  te  peccare  dices  ?  Poetam  non  audio  in  nugis  ; 
in  vitse  societate  audiam  civem,  digitis  peccata  di- 
metientem  sua  ?  quae  si  visa  sunt  breviora,  leviora 
qui  possint  videri,  cum,  quidquid  peccatur,  pertur- 
batione  peccetur  rationis  atque  ordinis  ?  perturbata 
autem  semel  ratione  et  ordine,  nihil  possit  addi,  quo 
magis  peccari  posse  videatur. 


PARADOXOK   IV. 

*Oti  Trotg  o(.(ppct)v  jULixivsTai, 
Omnem  stultum  insanire. 

Ego  vero  te,  non  stultum  (ut  saepe),  non  im- 
probum  (ut  semper),  sed  dementem  et  insanum,  re- 
bus  vincam  necessariis.  Sapientis  animus  magnitu- 
dine  consilii,  tolerantia  rerum  humanarum,  contem- 
tione  fortuns,  virtutibus  denique  omnibus,  ut  moe- 
nibus,  septus,  vincetur,  et  expugnabitur,  qui  ne 
civitate  quidem  pelli  potest  ?  Quae  est  enim  civitas  ? 
Omnisne  conventus  etiam  ferorum  et  immanium  ? 
omnisne  etiam  fugitivorum  ac  latronum  congregata 
unum  in  locum  multitudo?  Certe  negabis.  Non 
igitur  erat  illa  tum  civitas,  cum  leges  in  ea  nihil 
valebant ;  cum  judicia  jacebant ;  cum  mos  patrius 
occiderat;  cum,  ferro  pulsis  magistratibus,  senatus 
nomen  in  republica  non  erat.  Praedonum  ille  con- 
cursus,  et,  te  duce,  latrocinium  in  foro  constitutum, 
et  rehquiae  conjurationis  a  Catilinae  furiis  ad  tuum 
scelus  furoremque  conversas,  non  civitas  erat.  Itaque 
pulsus  ego  civitate  non  sum,  quae  nulla  erat :  arces- 
situs  in  civitatem  sum,  cum  esset  in  republica  con- 
sul,  qui  tum.  nullus  fuerat ;  esset  senatus,  qui  tum 
occiderat ;  esset  consensus  populi  liberi ;  esset  juris 
et  aequitatis  (quae  vincula  sunt  civitatis)  repetita  me- 
moria. 

Ac  vide,  quam  ista  tjui  latrocinii  tela  contemserim. 

Jactam  et  immissam  a  te  nefariam  in  me  injuriam 
semper  duxi :  pervenisse  ad  me  nunquam  putavi ; 
nisi  forte,  cum  parietes  disturbabas,  aut  cum  tectis 
sceleratas  faces  inferebas,  meorum  aliquid  ruere  aut 
deflagrare  arbitrabare.  Nihil  neque  meum  est,  neque 
cujusquam,  quod  auferri,  quod  eripi,  quod  amitti 
potest.  Si  mihi  eripuisses  divinam  animi  mei  con- 
stantiam,  meas  curas,  vigilias,  consilia,  quibus  res- 
publica,  te  invitissimo,  stat ;  si  hujus  aeterni  beneficii 
immortalem  memoriam  delevisses ;  multo  etiam  ma- 
gis  si  iUam  mentem,  unde  hasc  consilia  manarunt, 
mihi  eripuisses ;  tum  ego  accepisse  me  confiterer  in- 
juriam.  Sed,  si  heec  nec  fecisti  nec  facere  potuisti, 
reditum  mihi  gloriosum  injuria  tua  dedit,  non  ex- 
itum  calamitosum.  Ergo  ego  semper  civis,  et  tum 
maxime,  cum  meam  salutem  senatus  exteris  na- 
tionibus,  utcivis  optimi,  commendabat;  tu,  nenunc 
quidem ;  nisi  forte  idem  esse  hostis  et  civis  potest. 

An  tu  civem  ab  hoste  natura  ac  loco,  non  animo 
factisque,  distinguis  ?  Csedem  in  foro  fecisti :  armatis 
latronibus  templa  tenuisti :  privatorum  domos,  aedes 
sacras,  incendisti.  Cur  hostis  Spartacus,  si  tu  civis  ? 
potes  autem  esse  tu  civis,  propter  quem  aliquando 
civitas  non  fuit?  et  me  tuo  nomine  appellas,  cum 
omnes  meo  discessu  exsulasse  rempublicam  putent  ? 
Nunquamne,  homo  amentissime,  te  circumspicies  ? 
nunquam,  nec  quid  facias,  considerabis,  nec  quid 
loquare  ?  Nescis,  exsilium  scelerum  esse  poenam  ? 
meum  illud  iter,  ob  praeclarissimas  res  a  me  gestas, 
esse  susceptum  ?  Omnes  scelerati  atque  impii,  quo- 
rum  tu  te  ducem  esse  profiteris,  quos  leges  exsilio 
aflici  volunt,  exsules  sunt,  etiam  si  solum  non  mu- 
tarunt.  An,  cum  omnes  leges  te  exsulem  esse  ju- 
beant,  non  eris  tu  exsul?  Num  appellatur  inimicus, 
qui  cum  telo  fuerit  ?  ante  senatum  tua  sica  depre- 
hensa  est.  Qui  hominem  occiderit  ?  tu  plurimos  oc- 
cidisti.  Qui  incendium  fecerit?  aedes  Nympharum 
manu  tua  deflagravit.   Qui  templa  occupaverit  ?  in 

foro  etiam  castra  posuisti.  Sed  quid  ego  communes 
leges  profero,  quibus  omnibus  es  exsul  ?  Familiaris- 
simus  tuus  de  te  privilegium  tulit,  ut,  si  in  opertum 
Bonae  Desd  accessisses,  exsulares.  At,  te  id  fecisse, 
etiam  gloriari  soles.  Quomodo  igitur,  tot  legibus  in 
exsilium  ejectus,  nomen  exsulis  non  perhorrescis  ? 
RomaB  sum,  inquis.  Et  quidem  in  operto  fuisti. 
Non  igitur,  ubi  quisque  erit,  ejus  loci  jus  tenebit,  si 
ibi  eum  legibus  esse  non  oportebit. 


PARADOXOK   V. 

'Ot/  fJLOvog  0  crotpof  cXei/Ospof,  yat  Trag  ot(^pwv  dovXog. 
Solum  sapientem  esse  liberum,  st  omnem  stultum 
servum. 

I.  Laudetur  vero  hic  imperator,  aut  etiam  appel- 
letur,  aut  hoc  nomine  dignus  putetur.  Quo  modo, 
aut  cui  tandem  hic  libero  imperabit,  qui  non  potest 
cupiditatibus  suis  imperare  ?  Hefrenet  primum  libi- 
dines;  spernat  voluptates;  iracundiam  teneat;  co- 
erceat  avaritiam  ;  cacteras  animi  labes  repellat :  tum 
incipiat  aliis  imperare,  cum  ipse  improbissimis  do- 
minis,  dedecori  ac  turpitudini,  parere  desierit.  Dum 
quidem  his  obediet,  non  modo  imperator,  sed  liber, 
habendus  omnino  non  erit.  Praeclare  enim  est  hoc 
usurpatum  a  doctissimis,  quorum  auctoritate  non 
uterer,  si  mihi  apud  ahquos  agrestes  haec  habenda 
esset  oratio.  Cum  vero  apud  prudentissimos  loquar, 
quibus  haec  inaudita  non  sunt;  cur  ego  simulem, 
me,  si  quid  in  his  studiis  operae  posuerim,  perdi- 
disse  ?  Dictum  est  igitur  ab  eruditissimis  viris,  nisi 
sapientem,  liberum  esse  neminem.  Quid  est  enim 
libertas  ?  potestas  vivendi,  ut  velis.  Quis  igitur  vivit, 
ut  vult,  nisi  qui  recta  sequitur,  qui  gaudet  officio, 
cui  vivendi  via  considerata  atque  provisa  est?  qui 
legibus  quidem  non  propter  metum  paret,  sed  eas 

sequitur  atque  colit,  quia  id  salutare  maxime  esse 
judicat ;  qui  nihil  dicit,  nihil  facit,  nihil  cogitat  de- 
nique,  nisi  libenter,  ac  libere :  cujus  omnia  consilia, 
resque  omnes  quas  gerit,  ab  ipso  proficiscuntur,  eo- 
demque  feruntur :  nec  est  ulla  res,  quas  plus  apud 
eum  polleat,  quam  ipsius  voluntas  atque  judicium : 
cui  quidem  etiam  (quse  vim  habere  maximam  dici- 
tur)  Fortuna  ipsa  cedit ;  sicut  sapiens  poeta  dixit, 
"  Suis  ea  cuique  fingitur  moribus."  Soli  igitur  hoc 
contingit  sapienti,  ut  nihil  faciat  invitus,  nihil  dolens, 
nihil  coactus.  Quod  etsi  ita  esse  pluribus  verbis  dis- 
serendum  est,  illud  tamen  et  breve  et  confitendum 
est,  nisi  qui  ita  sit  affectus,  esse  liberum  neminem. 
Igitur  omnes  improbi,  servi.  Nec  hoc  tam  re  est, 
quam  dictu,  inopinatum  atque  mirabile.  Non  enim 
ita  dicunt  eos  esse  servos,  ut  mancipia,  quae  sunt 
dominorum  facta  nexu,  aut  aliquo  jure  civili :  sed, 
si  servitus  sit,  sicut  est,  obedientia  fracti  animi  et 
abjecti,  et  arbitrio  carentis  suo,  quis  neget,  omnes 
leves,  omnes  cupidos,  omnes  denique  improbos,  esse 
servos  ? 

II.  An  ille  mihi  liber,  cui  mulier  imperat  ?  jui 
leges  imponit,  praEScribit,  jubet,  vetat,  quod  videtur  ? 
qui  nihil  imperanti  negare  potest,  nihil  recusare  au- 
det  ?  Poscit  ?  dandum  est.  Vocat  ?  veniendum. 
Ejicit?  abeundum.  Minatur?  extimescendum.  Ego 
vero  istum  non  modo  servum,  sed  nequissimum  ser- 
vum,  etiam  si  in  amplissima  familia  natus  sit,  appel- 
landum  puto.  Atque,  ut  in  magna  familia  sunt  alii 
lautiores  (ut  sibi  videntur)  servi,  sed  tamen  servi, 
atrienses  ac  topiarii ;  pari  stultitia  sunt,  quos  signa, 
quos  tabulae,  quos  cselatum  argentum,  quos  Co- 
rinthia  opera,  quos  aedificia  magnifica,  nimio  opere 
delectant. 

"  At  sumus,"  inquiunt,  "  civitatis  principes." 
Vos  vero  ne  conservorum  quidem  vestrorum  prin- 
cipes  estis.  Sed,  ut,  in  familia,  qui  tractant  ista,  qui 

tergunt,  qui  ungunt,  qui  verrunt,  qui  spargunt,  non 
honestissimum  locum  servitutis  tenent ;  sic  in  civi- 
tate,  qui  se  istarum  rerum  cupiditatibus  dediderunt, 
ipsius  servitutis  locum  psene  infimum  obtinent. 
"■  Magna,"  inquis,  "  bella  gessi :  magnis  imperiis 
et  provinciis  praefui."  Gere  igitur  animum  laude 
dignum.  Echionis  tabula  te  stupidum  detinet,  aut 
signum  ahquod  Polycleti.  Mitto,  unde  sustuleris,  et 
quomodo  habeas.  Intuentem  te,  admirantem,  cla- 
mores  tollentem,  cum  video,  servum  te  esse  ineptia- 
rum  omnium  judico.  "  Nonne  igitur  sunt  ista  fes- 
tiva?"  Sint:  nam  nos  quoque  oculos  eruditos  habe- 
mus.  Sed  obsecro  te,  ita  venusta  habeantur  ista,  non 
ut  vincula  virorum  sint,  sed  ut  oblectamenta  puero- 
rum.  Quid  enim  censes  ?  si  L.  Mummius  aliquem 
istorum  videret,  matellionem  Corinthium  cupidis- 
sirae  tractantem,  cum  ipse  totam  Corinthum  con- 
temsisset ;  utrum  illum  civem  excellentem,  an  atri- 
ensem  diHgentem,  putaret  ?  Reviviscat  M'  Curius, 
aut  eorum  aliquis,  quorum  in  villa  ac  domo  nihil 
splendidum,  nihil  ornatum  fuit,  praBter  ipsos ;  et  vi- 
deat  aliquem,  summis  popuU  beneficiis  usum,  bar- 
batulos  mullos  exceptantem  de  piscina,  et  pertrac- 
tantem,  et  muraenarum  copia  gloriantem  :  nonne 
hunc  hominem  ita  servum  judicet,  ut  ne  in  familia 
quidem  dignum  majore  ahquo  negotio  putet  ?  An 
eorum  servitus  dubia  est,  qui,  cupiditate  peculii, 
nullam  conditionem  recusant  durissimae  servitutis? 
Haereditatis  spes  quid  iniquitatis  in  serviendo  non 
suscipit  ?  quem  nutum  locupletis  orbi  senis  non  ob- 
servat  ?  Loquitur  ad  voluntatem  :  quidquid  denun- 
tiatum  sit,  facit  :  assectatur,  assidet,  muneratur. 
Quid  horum  est  hberi  ?  quid  denique  non  servi  in« 
ertis  ? 

III.  Quid  ?  jam  illa  cupiditas  (quae  videtur  esse 
liberaHor)  honoris,  imperii,  provinciarum,  quam  dura 
est  domina !    quam  imperiosa  !    quam  vehemens  ! 

Cethego,  homini  non  probatissimo,  servire  coegit 
eos,  qui  sibi  esse  amplissimi  videbantur ;  munera 
mittere,  noctu  venire  domum  ad  eum,  precari,  de- 
nique,  supplicare.  Quae  servitus  est,  si  haec  hbertas 
existimari  potest  ?  Quid  ?  cum  cupiditatum  domina- 
tus  excessit,  et  alius  est  dominus  exortus  ex  consci- 
entia  peccatorum,  timor ;  quam  est  illa  misera,  quam 
dura  servitus !  Adolescentibus  paulo  loquacioribus 
est  serviendum :  omnes,  qui  aliquid  scire  videntur, 
tamquam  domini,  timentur.  Judex  vero  quantum 
habet  dominatum  !  quo  timore  nocentes  afRcit !  An 
non  est  omnis  metus  servitus  ?  Quid  valet  igitur  illa 
eloquentissimi  viri,  L.  Crassi,  copiosa  magis  quam 
sapiens  oratio  ?  "  Eripite  nos  ex  servitute."  Quas 
est  ista  servitus  tam  claro  homini,  tamque  nobili  ? 
Omnis  animi  debilitati  et  humilis  et  fracti  timiditas 
servitus  est.  "  Nolite  sinere  nos  cuiquam  servire." 
In  libertatem  vindicari  vult?  Minime.  Quid  enim 
adjungit  ?  "  nisi  vobis  universis,"  (dominum  mu- 
tare,  non  liber  esse,  vult)  "  quibus  et  possumus  et 
debemus."  Nos  vero,  siquidem  animo  excelso,  et 
alto,  et  virtutibus  exaggerato  sumus,  nec  debemus, 
nec  possumus.  Tu  posse  te  dicito,  quoniam  quidem 
potes :  debere  ne  dixeris ;  quoniam  nihil  quisquam 
debet,  nisi  quod  est  turpe  non  reddere.  Sed  h^ec 
hactenus.  Ille  videat,  quomodo  imperator  esse  pos- 
sit,  cum  eum  ne  liberum  quidem  esse  ratio  et  ve- 
ritas  ipsa  convincat. 


PAKADOXOK  VI. 

'Ot<  fjiovog  6  ao<^og  TrKouaiog, 
Solum  sapientem  esse  divitem. 

I.  Quae  est  ista,  in  commemoranda  pecunia  tua, 
tam  insolens  ostentatio  ?  Solusne  tu  dives  ?  Pro  Dii 


416  PARADOXON  VI. 

immortales  !  egone  me  audivisse  aliquid,  et  didicisse, 
non  gaudeam  ?  Solusne  dives  ?  Quid,  si  ne  dives 
quidem  ?  quid,  si  pauper  etiam  ?  Quem  enim  intel- 
ligimus  divitem  ?  aut  hoc  verbum  in  quo  homine 
ponimus  ?  Opinor,  in  eo,  cui  tanta  possessio  est,  ut 
ad  liberaliter  vivendum  facile  contentus  sit ;  qui  nihil 
quaerat,  nihil  appetat,  nihil  optet  amplius.  Animus, 
oportet,  tuus  se  judicet  divitem,  non  hominum  sermo, 
neque  possessiones  tuae.  Nihil  sibi  deesse  putet ;  nihil 
curet  amplius.  Satiatus  est,  aut  contentus  etiam,  pe- 
cunia  ?  concedo,  dives  es.    Sin  autem,  propter  avidi- 
tatem  pecunias,  nullum  quaestum  turpem  putas,  cum 
isti  ordini  ne  honestus  quidem  possit  esse  uUus ;  si 
quotidie  fraudas,  decipis,  poscis,  pacisceris,  aufers, 
eripis;  si  socios  spolias,  serarium  expilas;  si  testa- 
menta  amicorum  exspectas,  aut  ne  exspectas  quidem, 
atque  ipse  supponis ;  haec  utrum  abundantis  an  egen- 
tis  signa  sunt  ?  Animus  hominis  dives,  non  arca,  ap- 
pellari  solet.  Quamvis  illa  sit  plena,  dum  te  inanem 
videbo,  divitem  non  putabo.  Etenim  ex  eo,  quantum 
cuique  satis  est,  metiuntur  homines  divitiarum  mo« 
dum.  Filiam  quis  habet  ?  pecunia  est  opus.   Duas  ? 
majore.  Plures  ?  majore  etiam.  Et  si  (ut  aiunt,  Da- 
nao)  quinquaginta  sint  filia^,  tot  dotes  magnam  quae- 
runt  pecuniam.    Quantum  enim  cuique  opus  est,  ad 
id  accommodatur  (ut  ante  dixi)  divitiarum  modus. 
Qui  igitur,  non  filias  plures,  sed  innumerabiles  cupi- 
ditates,  habet,  quae  brevi  tempore  maximas  copias 
exhaurire  possint;  hunc  quo  modo  ego  appellabo 
divitem,  cum  ipse  etiam  egere  se  sentiat?  Multi  ex  te 
audierunt,  cum  diceres,  neminem  esse  divitem,  nisi 
qui  exercitum  alere  posset  suis  fructibus ;  quod  po- 
pulus  Romanus  tantis  vectigalibus  jampridem  vix 
potest.  Ergo,  hoc  proposito,  nunquam  eris  dives  ante 
quam  tibi  ex  tuis  possessionibus  tantum  reficiatur,  ut 
eo  tueri  sex  legiones,  et  magna  equitum  ac  peditum 
auxilia,  possis.  Jam  fateris  igitur,  non  esse  te  divi- 

tem,  cui  tantum  desit,  ut  expleas  id  quod  exoptas. 
Itaque  istam  paupertatem,  vel  potius  egestatem  ac 
mendicitatem,  tuam  nunquam  obscure  tulisti. 

II.  Nam,  ut  iis  qui  honeste  rem  quaerunt  mer- 
caturis  faciendis,  operis  dandis,  publicis  sumendis, 
inteiligimus  opus  esse  quaesito ;  sic,  qui  videt  domi 
tuae  pariter  accusatorum  atque  judicum  conscciatos 
greges;  qui  nocentes  et  pecuniosos  reos,  eodem  te 
auctore,  corruptelam  judicii  molientes;  qui  tuas 
mercedum  pactiones  in  patrociniis,  intercessiones  pe- 
cuniarum  in  coitionibus  candidatorum,  dimissiones 
libertorum  ad  defoenerandas  diripiendasque  provin- 
cias;  qui  expulsiones  vicinorum,  qui  latrocinia  in 
agris,  qui  cum  servis,  cum  libertis,  cum  clientibus 
societates ;  qui  possessiones  vacuas,  qui  proscriptio- 
nes  locupletium,  qui  caedes  municipiorum,  qui  illam 
Sullani  temporis  messem  recordetur ;  qui  testamenta 
subjecta,  qui  sublatos  tot  homines ;  qui  denique  om- 
nia  venalia,  delectum,  decretum,  alienam,  suam  sen- 
tentiam,  forum,  domum,  vocem,  silentium;  quis 
hunc  non  putet  confiteri,  sibi  quaesito  opus  esse? 
Cui  autem  quaesito  opus  sit,  quis  unquam  hunc  vere 
dixerit  divitem  ?  Est  enim  divitiarum  fructus  in  co- 
pia;  copiam  autem  declarat  satietas  rerum  atque 
abundantia ;  quam  tu  quoniam  nunquam  assequere, 
nunquam  omnino  es  futurus  dives.  Meam  autem 
quoniam  pecuniam  contemnis,  et  recte  (est  enim,  ad 
vulgi  opinionem,  mediocris ;  ad  tuam,  nulla ;  ad 
meam,  modica),  de  me  silebo ;  de  re  loquar.  Si  cen« 
senda  nobis  atque  aestimanda  res  sit,  utrum  tandera 
pluris  ffistimemus  pecuniam  Pyrrhi,  quam  Fabricio 
dabat,  an  continentiam  Fabricii,  qui  illam  pecuniam 
repudiabat  ?  utrum  aurum  Samnitum-,  an  responsum 
M'  Curii  ?  haereditatem  L.  Pauli,  an  liberalitatem 
Africani,  qui  ejus  hsereditatis  Q.  Maximo  fratri  par- 
tem  suam  concessit  ?  Kaec  profecto,  quse  sunt  sum- 
marum  virtutum,  piuris  aestimanda  sunt,  quam  illa. 

quse  sunt  pecuniae.  Quis  igitur  (si  quidem,  ut  quis- 
que,  quod  plurimi  sit,  possideat,  ita  ditissimus  ha- 
bendus  sit)  dubitet,  quin  in  virtute  divitias  sint? 
quoniam  nulla  possessio,  nuUa  vis  auri  et  argenti, 
pluris,  quara  virtus,  aestimanda  est. 

III.  O  Dii  immortales  !  non  inteUigunt  homines, 
quam  magnum  vectigal  sit  parcimonia.  Venio  enim 
jam  ad  sumtuosos:  relinquo  istum  quaBStuosum, 
Capit  ille  ex  suis  praediis  sexcenta  sestertia;  ego 
centena  ex  meis :  iUi,  aurata  tecta  in  villis  et  sola 
marmorea  facienti,  et  signa,  tabulas,  supellectilem, 
et  vestem,  infinite  concupiscenti,  non  modo  ad  sum- 
tum  iUe  est  fructus,  sed  etiam  ad  foenus,  exiguus. 
Ex  meo  tenui  vectigali,  detractis  sumtibus  cupidita- 
tis,  aliquid  etiam  redundabit.  Uter  igitur  est  ditior, 
cui  deest,  an  cui  superat  ?  qui  eget,  an  qui  abundat  ? 
cujus  possessio,  quo  est  major,  eo  plus  requirit  ad  se 
tuendam ;  an  quae  suis  se  viribus  sustinet  ?  Sed  quid 
ego  de  me  loquor,  qui,  morum  ac  temporum  vitio, 
aliquantum  etiam  ipse  fortasse  in  hujus  saeculi  errore 
verser  ?  M'  Manilius,  patrum  nostrorum  memoria, 
(ne  semper  Curios  et  Luscinos  loquamur)  pauper 
tandem  fuit:  habuit  enim  aediculas  in  Carinis,  et 
fundum  in  Labicano.  Nos  igitur  ditiores,  qui  plura 
habemus  ?  Utinam  quidem !  sed  non  aestimatione 
census,  verum  victu  atque  cultu,  terminatur  pecuniae 
modus.  Non  esse  cupidum,  pecunia  est :  non  esse 
emacem,  vectigal  est:  contentum  vero  suis  rebus 
esse,  maximae  sunt  certissimaeque  divitiae.  Etenim, 
si  isti  callidi  rerum  astimatores  prata  et  areas  quas- 
dam  magno  aestimant,  quod  ei  generi  possessionum 
minime  quasi  noceri  potest;  quanti  est  aestur.anda 
virtus !  quae  nec  eripi  nec  surripi  potest  unquam  ; 
neque  naufragio  neque  incendio  amittitur ;  nec  tem- 
pestatum  nec  temporum  perturbatione  mu  tatur :  qua 
prasditi  qui  sunt,  soli  sunt  divites.  Soli  enira  possi- 
dent  res  et  fructuosas  et  sempiternas ;  solique  (quod 

est  proprium  divitiarum)  contenti  sunt  rebus  suis. 
Satis  esse  putant,  quod  est :  nihil  appetunt ;  nulla 
re  egent ;  nihil  sibi  deesse  sentiunt ;  nihil  requirunt. 
Improbi  autem  et  avari  (quoniam  incertas  atque  in 
casu  positas  habent,  et  plus  semper  appetunt ;  nec 
eorum  quisquam  adhuc  inventus  est,  cui,  quod  ha- 
beret,  esset  satis)  non  modo  non  copiosi  ac  divites, 
sed  etiam  inopes  ac  pauperes,  existim.andi  sunt. 


SOMNIUM 
SCIPIONIS. 

(Fragmcntum  Libri  seocti  de  Rejpublica.) 

Scipio  loquitur. 

L  CuM  in  Africam  venissem,  M'  Manilio  consuli 
ad  quartam  legionem  tribunus  (ut  scitis)  militum ; 
nihil  mihi  potius  fuit,  quam  ut  Masinissam  conveni- 
rem,  regem  familiae  nostrae  justis  de  causis  amicissi- 
mum.  Ad  quem  ut  veni,  complexus  me  senex  coUa- 
crymavit ;  aliquantoque  post  suspexit  in  coelum  :  et, 
"  Grates,"  inquit,  "  tibi  ago,  summe  Sol,  vobisque, 
reliqui  Coelites,  quod,  ante  quam  ex  hac  vita  migro, 
conspicio  in  meo  regno,  et  his  tectis,  P.  Cornelium 
Scipionem,  cujus  ego  nomine  ipso  recreor ;  ita  nun- 
quam  ex  animo  meo  discedit  illius  optimi  atque  in- 
victissimi  viri  memoria."  Deinde  ego  illum  de  suo 
regno ;  ille  me  de  nostra  republica  percontatus  est : 
multisque  verbis  ultro  citroque  habitis,  ille  nobis 
consumtus  est  dies.  Post  autem,  regio  apparatu  ac- 
cepti,  sermonem  in  multam  noctem  produximus; 
cum  senex  nihil  nisi  de  Africano  loqueretur,  omnia- 
que  ejus  non  facta  solum,  sed  etiam  dicta,  meminis- 
set.  Deinde,  ut  cubitum  discessimus,  me,  et  de  via, 
et  qui  ad  multam  noctem  vigilassem,  arctior,  quam 

solebat,  somnus  complexus  est.  Hic  mihi  (credo 
equidem  ex  hoc,  quod  eramus  locuti :  fit  enim  fere, 
ut  cogitationes  sermonesque  nostri  pariant  aliquid 
in  somno  tale,  quale  de  Homero  scribit  Ennius,  de 
quo  Videlicet  ScEpissime  vigilans  solebat  cogitare,  et 
loqui)  Africanus  se  ostendit  ea  forma,  quae  mihi  ex 
imagine  ejus,  quam  ex  ipso,  erat  notior.  Quem  ut 
agnovi,  equidem  cohorrui.  Sed  ille,  Ades,  inquit, 
animo,  et  omitte  timorem,  Scipio;  et,  quae  dicam, 
trade  memoriae. 

II.  Videsne  illam  urbem,  quas,  parere  populo 
Romano  coacta  per  me,  renovat  pristina  bella,  nec 
potest  quiescere?  (ostendebat  autem  Carthaginem 
de  excelso,  et  pleno  stellarum,  ilkistri  et  claro  quo- 
dam  loco.)  Ad  quam  tu  oppugnandam  nunc  venis 
pasne  miles,  hanc  hoc  biennio  consul  evertes  ;  eritque 
cognomen  id  tibi  per  te  partum,  quod  habes  adhuc  a 
nobis  hapreditarium.  Cum  autem  Carthaginem  dele- 
veris,  triumphum  egeris,  censorque  fueris,  et  obieris 
legatus  iEgyptum,  Syriam,  Asiam,  Graeciam,  deli- 
gere  iterum  consul  absens  ;  bellumque  maximum 
conficies ;  Numantiam  exscindes.  Sed,  cum  eris  curru 
CapitoHum  invectus,  offendes  rempublicam  perturba- 
tam  consiliis  nepotis  mei.  Hic  tu,  Africane,  ostendas 
oportebit  patriae,  lumen  animi,  ingenii,  consiUique 
tui.  Sed  ejus  temporis  ancipitem  video  quasi  fatorum 
viam.  Nam,  cum  astas  tua  septenos  octies  solis  an- 
fractus  reditusque  converterit,  duoque  hi  numeri, 
quorum  uterque  plenus,  alter  altera  de  causa,  habe- 
tur,  circuitu  naturali  summam  tibi  fatalem  confece- 
rint;  in  te  unum,  atque  in  tuum  nomen,  se  tota 
convertet  civitas  :  te  senatus,  te  omnes  boni,  te  socii, 
te  Latini,  intuebuntur :  tu  eris  unus,  in  quo  nitatur 
civitatis  salus ;  ac,  ne  multa,  dictator  rempublicam 
constituas  oportet,  si  impias  propinquorum  manus 
efFugeris.  Hic  cum  exclamasset  liaslius,  ingemuis- 
sentque  caeteri  vehementius ;  leniter  arridens  Scipio, 

{Philos.)  VOL.  IV.  2  o 


422      SOMNIUM  SCIPIONIS.  Cap.  3. 

Quaeso,  inquit,  ne  me  e  somno  excitetis,  et  parum 
rebus ;  audite  caetera. 

III.  Sed,  quo  sis,  Africane,  alacrior  ad  tutandum 
rempublicam,  sic  habeto :  omnibus,  qui  patriam  con« 
servarint,  adjuverint,  auxerint,  certum  esse  in  ccelo 
ac  definitum  locum,  ubi  beati  aevo  sempiterno  fruan- 
tur.  Nihil  est  enim  illi  principi  Deo  qui  omnem  hunc 
mundum  regit,  quod  quidem  in  terris  fiat,  acceptius, 
quam  concilia  coetusque  hominum,  jure  sociati,  quae 
civitates  appellantur.  Harum  rectores  et  conserva- 
tores,  hinc  profecti,  huc  revertuntur.  Hic  ego,  etsi 
eram  perterritus,  non  tam  metu  mortis,  quam  in- 
sidiarum  a  meis,  quaesivi  tamen,  viveretne  ipse  et 
Paulus  pater,  et  aUi,  quos  nos  exstinctos  arbitrare- 
mur.  Immo  vero,  inquit,  ii  vivunt,  qui  ex  corporum 
vinculis,  tamquam  e  carcere,  evolaverunt:  vestra 
vero,  quae  dicitur  vita,  mors  est.  Quin  tu  adspicias 
ad  te  venientem  Paulum  patrem.  Quem  ut  vidi, 
equidem  vim  lacrymarum  profudi.  Ille  autem,  me 
complexus  atque  osculans,  flere  prohibebat.  Atque 
ego,  ut  primum,  fletu  represso,  loqui  posse  ccepi, 
Quaeso,  inquam,  pater  sanctissime  atque  optime, 
quoniam  hasc  est  vita,  (ut  Africanum  audio  dicere) 
quid  moror  in  terris  ?  Quin  huc  ad  vos  venire  pro- 
pero?  Non  est  ita,  inquit  ille.  Nisi  Deus  is,  cujus 
hoc  templum  est  omne  quod  conspicis,  istis  te  corpo- 
ris  custodiis  Hberaverit,  huc  tibi  aditus  patere  non 
potest.  Homines  enim  sunt  hac  lege  generati,  qui 
tuerentur  illum  globum,  quem  in  hoc  templo  me- 
dium  vides,  quae  terra  dicitur :  hisque  animus  datus 
est  ex  illis  sempiternis  ignibus,  quae  sidera  et  steUas 
vocatis :  quae,  globosae  et  rotundas,  divinis  animatae 
mentibus,  circulos  suos  orbesque  conficiunt  celeritate 
mirabili.  Quare  et  tibi,  PubH,  et  piis  omnibus,  reti- 
nendus  est  animus  in  custodia  corporis,  nec  injussu 
ejus  a  quo  ille  est  vobis  datus,  ex  hominum  vita  mi- 
grandura  est;  ne  munus  humanum,  assignatum  a 


SOMNIUM  SCIPIONIS.  Cap.  4.      423 

Deo,  defugisse  videamini.  Sed  sic,  Scipio,  ut  avus 
hic  tuus,  ut  ego  qui  te  genui,  justitiam  cole,  et  pie- 
tatem :  quae,  cum  sit  magna  in  parentibus  et  pro- 
pinquis,  tum  in  patria  maxima  est.  Ea  vita  via  est 
in  coelum,  et  in  hunc  ccetum  eorum,  qui  jam  vix- 
erunt,  et,  corpore  laxati,  illum  incolunt  locum,  quem 
vides.  Erat  autem  is  splendidissimo  candore  inter 
flammas  circus  elucens,  quem  vos  (ut  a  Graiis  acce- 
pistis)  orbem  lacteum  nuncupatis  :  ex  quo  omnia 
mihi  contemplanti  praeclara  caetera  et  mirabilia  vide- 
bantur.  Erant  autem  eae  stellae,  quas  nunquam  ex 
hoc  loco  vidimus ;  et  eae  magnitudines  omnium,  quas 
esse  nunquam  suspicati  sumus :  ex  quibus  erat  iUa 
minima,  quae,  ultima  coelo,  citima  terris,  luce  kicebat 
aliena.  SteUarum  autem  globi  terrae  magnitudinem 
facile  vincebant.  Jam  ipsa  terra  ita  mihi  parva  visa 
est,  ut  me  imperii  nostri,  quo  quasi  punctum  ejus 
attingimus,  poeniteret. 

IV.  Quam  cum  magis  intuerer,  Quaeso,  inquit 
Africanus,  quousque  humi  defixa  tua  mens  erit? 
nonne  adspicis,  quae  in  templa  veneris  ?  Novem  tibi 
orbibus,  vel  potius  globis,  connexa  sunt  omnia :  quo- 
rum  unus  est  ccelestis,  extimus,  qui  reliquos  omnes 
complectitur,  summus  ipse  Deus,  arcens  et  continens 
cseteros ;  in  quo  infixi  sunt  iUi,  qui  volvuntur,  stel- 
larum  cursus  sempiterni :  cui  subjecti  sunt  septem, 
qui  versantur  retro,  contrario  motu,  atque  ccelum ; 
ex  quibus  unum  globum  possidet  illa,  quam  in  ter- 
ris  Saturniam  nominant.  Deinde  est  hominum  ge- 
neri  prosperus  et  salutaris  iUe  fulgor,  qui  dicitur  Jo- 
vis:  tum  rutikis,  horribUisque  terris,  quem  [Mar- 
tem]  dicitis:  deinde  subter  mediam  fere  regionem 
Sol  obtinet,  dux,  et  princeps,  et  moderator  luminum 
reliquorum,  mens  mundi,  et  temperatio,  tanta  mag- 
nitudine,  ut  cuncta  sua  luce  iUustret,  et  compleat. 
Hunc,  ut  comites,  consequuntur,  Veneris  alter,  alter 
Mercurii  cursus:  in  infimoque  orbe  Luna,  radiis 
«olis  accensa,  convertitur.  Infra  autem  jam  nihU  est, 

nisi  mortale  et  cadueum,  praeter  animos  generi  ho- 
minum  munere  Deorum  datos.  Supra  lunam  sunt 
ssterna  omnia :  nam  ea,  quae  est  media  et  nona,  tel- 
lus,  neque  movetur,  et  infima  est,  et  in  eam  ferun- 
tur  omnia  suo  nutu  pondera. 

V.  Quae  cum  intuerer  stupens,  ut  me  recepi, 
Quid?  hic,  inquam,  quis  est,  qui  complet  aures 
meas,  tantus  et  tam  dulcis  sonus?  Hic  est,  inquit 
ille,  qui,  intervaUis  conjunctus  imparibus,  sed  tamen 
pro  rata  parte  ratione  distinctis,  impulsu  et  motu  ip- 
sorum  orbium  conficitur ;  qui,  acuta  cum  gravibus 
temperans,  varios  asquabiliter  concentus  efficit.  Nec 
enim  silentio  tanti  motus  incitari  possunt ;  et  natura 
fert,  ut  extrema  ex  altera  parte  graviter,  ex  altera 
autem  acute  sonent.  Quam  ob  causam,  summus  ille 
coeli  stellifer  cursus,  cujus  conversio  est  concitatior, 
acuto  et  excitato  movetur  sono ;  gravissimo  autem  hic 
lunaris  atque  infimus.  Nam  terra,  nona,  immobilis 
manens,  ima  sede  semper  haeret,  complexa  medium 
mundi  locum :  illi  autem  octo  cursus,  in  quibus 
eadem  vis  est  duorum,  Mercurii  et  Veneris,  septem 
efficiunt  distinctos  intervallis  sonos  :  qui  numerus  re- 
rum  omnium  fere  nodus  est.  Quod  docti  homines 
nervis  imitati  atque  cantibus,  aperuere  sibi  reditum 
in  hunc  locum ;  siciit  alii,  qui  praestantibus  ingeniis 
in  vita  humana  divina  studia  coluerunt.  Hoc  sonitu 
oppletae  aures  hominum  obsurduerunt :  nec  est  uUus 
hebetior  sensus  in  vobis :  sicut,  ubi  NLlus  ad  illa,  quas 
Catadupa  nominantur,  prascipitat  ex  altissimis  mon- 
tibus,  ea  gens,  quas  illum  locum  accolit,  propter 
magnitudinem  sonitus,  sensu  audiendi  caret.  Hic 
vero  tantus  est  totius  mundi  incitatissima  conversione 
sonitus,  i:t  eum  aures  hominum  capere  non  possint, 
sicut  intueri  solem  adversum  nequitis,  ejusque  radiis 
acies  vestra  sensusque  vincitur.  Haec  ego  admirans, 
referebam  tamen  oculos  ad  terram  identidem. 

VI.  Tum  Africanus,  Sentio,  inquit,  te  sedem  etiam 
nunc  hominum  ac  domum  contemplari :  quae  si  tibi 

parva,  ut  est,  ita  videtur,  haec  coelestia  semper  spec- 
tato :  illa  humana  contemnito.  Tu  enim  quam  cele- 
britatem  sermonis  hominum,  aut  quam  expetendam 
gloriam,  consequi  potes  ?  Vides  habitari  in  terra  raris 
et  angustis  in  locis;  et  in  ipsis  quasi  macuHs,  ubi 
habitatur,  vastas  soHtudines  interjectas :  hosque,  qui 
incolunt  terram,  non  modo  interruptos  ita  esse,  ut 
nihil  inter  ipsos  ab  aliis  ad  ahos  manare  possit ;  sed 
partim  obUquos,  partim  aversos,  partim  etiam  ad- 
versos  stare  vobis  :  a  quibus  exspectare  gloriam  certe 
nullam  potestis.  Cernis  autem  eamdem  terram,  quasi 
quibusdam  redimitam  et  circumdatam  cinguHs:  e 
quibus  duos,  maxime  inter  se  diversos,  et  coeH  ver- 
ticibus  ipsis  ex  utraque  parte  subnixos,  obriguisse 
pruina  vides ;  medium  autem  iUum,  et  maximum, 
soHs  ardore  torreri.  Duo  sunt  habitabLles ;  quorum 
AustraHs  iUe,  in  quo  qui  insistunt,  adversa  vobis  ur- 
gent  vestigia,  nihilad  vestrum  genus.  Hic  autem  al- 
ter,  subjectus  Aquiloni,  quem  incoHtis,  cerne,  quam 
tenui  vos  parte  contingat.  Omnis  enim  terra,  quaB 
coHtur  a  vobis,  angusta  verticibus,  lateribus  latior, 
parva  quaedam  insula  est,  circumfusa  illo  mari,  quod 
Atlanticum,  quod  Magnum,  quem  Oceanum  appel- 
latis  in  terris :  qui  tamen,  tanto  nomine,  quam  sit 
parvus,  vides.  Ex  his  ipsis  cultis  notisque  terris, 
num  aut  tuum  aut  cujusquam  nostrum  nomen,  vel 
Caucasum  hunc,  quem  cernis,  transcendere  potuit, 
vel  iUum  Gangem  transnatare?  Quis  in  reHquis 
orientis  aut  obeuntis  soHs  ultimis  aut  Aquilonis  Au- 
strive  partibus,  tuum  nomen  audiet  ?  quibus  ampu- 
tatis,  cernis,  profecto,  quantis  in  angustiis  vestra  glo- 
ria  se  dilatari  veHt.  Ipsi  autem,  qui  de  vobis  loquun- 
tur,  quam  loquentur  diu  ? 

VII.  Quin  etiam,  si  cupiat  proles  illa  futurorum 
hominum  deinceps  laudes  uniuscujusque  nostrum,  a 
patribus  acceptas,  posteris  prodere ;  tamen,  propter 
eluviones  exustionesque  terrarum,  quas  accidere  tem- 
pore  certo  necesse  est,  non  modo  aeternam,  sed  ne 

diuturnam  quidem  gloriam  assequi  possumus.  Quid 
autem  interest,  ab  iis  qui  postea  nascentur,  sermonem 
fore  de  te,  cum  ab  iis  nuUus  fuerit,  qui  ante  nati 
sint  ?  qui  nec  pauciores,  et  certe  meliores  fuerunt 
viri :  cum  praesertim  apud  eos  ipsos,  a  quibus  audiri 
nomen  nostrum  potest,  nemo  unius  anni  memoriam 
consequi  possit :  homines  enim  populariter  annum 
tantummodo  solis,  id  est,  unius  astri,  reditu  metiun- 
tur :  cum  autem  ad  idem,  unde  semel  profecta  sunt, 
cuncta  astra  redierint,  eamdemque  totius  coeli  de- 
scriptionem  longis  intervallis  retulerint,  tum  ille  vere 
vertens  annus  appellari  potest :  in  quo  vix  dicere 
audeo,  quam  multa  saecula  hominum  teneantur. 
Namque,  ut  olim  deficere  sol  hominibus,  exstingui- 
que  visus  est,  cum  Romuli  animus  hsec  ipsa  in  tem- 
pla  penetravit;  ita,  quandoque  eadem  parte  sol, 
eodemque  tempore,  iterum  defecerit,  tum,  signis  om- 
nibus  ad  idem  principium,  stellisque  revocatis,  ex- 
pletum  annum  habeto.  Hujus  quidem  anni  nondum 
vicesimam  partem  scito  esse  conversam.  Quocirca,  si 
reditum  in  hunc  locum  desperaveris,  in  quo  omnia 
sunt  magnis  et  praestantibus  viris;  quanti  tandem 
est  ista  hominum  gloria,  quae  pertinere  vix  ad  unius 
anni  partem  exiguam  potest  ?  Igitur  alte  spectare  si 
voles,  atque  hanc  sedem  et  aeternam  domum  con- 
tueri;  neque  te  sermonibus  vulgi  dederis,  nec  in 
praemiis  humanis  spem  posueris  rerum  tuarum  ;  suis 
te,  oportet,  illecebris  ipsa  virtus  trahat  ad  verum  de- 
cus.  Quid  de  te  alii  loquantur,  ipsi  videant :  sed  lo- 
quentur  tamen.  Sermo  autem  omnis  iUe  et  angustiis 
cingitur  iis  regionum  quas  vides ;  nec  unquam  de 
ullo  perennis  fuit ;  et  obruitur  hominum  interitu ;  et 
oblivione  posteritatis  exstinguitur. 

VIII.  Quae  cum  dixisset,  Ego  vero,  inquam,  o 
Africane,  si  quidem  bene  meritis  de  patria  quasi 
limes  ad  coeli  aditum  patet,  quamquam,  a  pueritia 
vestigiis  ingressus  patriis  et  tuis,  decori  vestro  non 
defui ;  nunc  tamen,  tanto  praemio  proposito,  enitar 

multo  vigilantius.    Et  ille,  Tu  vero  enitere ;  et  sic 
habeto,  non  esse  te  mortalem,  sed  corpus  hoc.    Nec 
enim  tu  is  es,  quem  forma  ista  declarat ;  sed  mens 
cujusque,  is  est  quisque ;  non  ea  figura,  quae  digito 
demonstrari  potest.  Deum  te  igitur  scito  esse  ;  siqui- 
dem  Deus  est,  qui  viget,  qui  sentit,  qui  meminit, 
qui  providet,  qui  tam  regit  et  moderatur  et  movet  id 
corpus,  cui  pra^positus  est,  quam  hunc  mundum  iile 
princeps  Deus :  et,  ut  mundum  ex  quadam  parte 
mortalem  ipse  Deus  aeternus,  sic  fragile  corpus  ani- 
mus  sempiternus,  movet.   Nam,  quod  semper  move- 
tur,  aeternum  est :  quod  autem  motum  aifert  ahcui, 
quodque  ipsum  agitatur  ahunde ;  quando  finem  ha- 
bet  motus,  vivendi  finem  habeat,  necesse  est.  Sohim 
igitur,  quod  sese  movet,  quia  nunquam  deseritur  a 
se,  nunquam  ne  moveri  quidem  desinit :  quin  etiam 
caBteris,  quae  moventur,  hic  fons,  hoc  principium  est 
movendi.   Principio  autem  nulla  est  origo :  nam  ex 
principio  oriuntur  omnia ;  ipsum  autem  nuUa  ex  re 
aha  nasci  potest :  nec  enim  id  esset  principium,  quod 
gigneretur  ahunde.  Quod  si  nunquam  oritur,  ne  oc- 
cidit  quidem  unquam  :  nam  principium  exstinctum 
nec  ipsum  ab  aho  renascetur,  nec  ex  se  aUud  crea- 
bit:  siquidem  necesse  est  a  principio  oriri  omnia. 
Ita  fit,  ut  motus  principium  ex  eo  sit  quod  ipsum  a 
se  movetur  (id  autem  nec  nasci  potest,  nec  mori) ; 
vel  concidat  omne  ccelum,  omnisque  natura,  et  con- 
sistat,  necesse  est,  nec  vim  ullam  nanciscatur,  qua  a 
primo  impulsa  moveatur. 

IX.  Cum  pateat  igitur,  aeternum  id  esse  quod 
a  se  ipso  moveatur,  quis  est,  qui  hanc  naturam 
animis  esse  tributam  neget?  Inanimum  est  enim 
omne,  quod  pulsu  agitatur  externo  :  quod  autem 
animal  est,  id  motu  cietur  interiore,  et  suo :  nam 
haec  est  natura  propria  animi,  atque  vis.  Quse  si 
est  una  ex  omnibus,  quae  sese  moveat,  neque  nata 
est  certe,  et  aeterna  est.  Hanc  tu  exerce  in  opti- 
mis  rebus.    Sunt  autem  optimae  curae,  de  salute  pa- 

trige :  quibus  agitatus  et  exercitatus  animus  velocius 
in  hanc  sedem  et  domum  suam  pervolabit;  idque 
ocyus  faciet,  si  jam  tum,  cum  erit  inclusus  in  cor- 
pore,  eminebit  foras,  et  ea,  quae  extra  erunt,  contem- 
plans,  quam  maxime  se  a  corpore  abstrahet.  Nam- 
que  eorum  animi,  qui  se  corporis  voluptatibus  dedi- 
derunt,  earumque  se  quasi  ministros  praebuerunt, 
impulsuque  libidinum  voluptatibus  obedientium, 
Deorum  et  hominum  jura  violaverunt,  corporibus 
elapsi,  circum  terram  ipsam  volutantur ;  nec  hunc 
in  locum,  nisi  multis  exagitati  saeculis,  revertuntur. 
lUe  discessit :  ego  somno  solutus  sum. 

I.  MuLTA  sunt  a  nobis,  etin  "  Academicis"  con- 
scripta  contra  physicos,  et  sgepe  cum  P.  Nigidio, 
Carneadeo  more  et  modo,  disputata.  Fuit  enim  vir 
ille,  cum  caBteris  artibus,  quge  quidem  dignae  libero 
essent,  ornatus  omnibus,  tum  acer  investigator  et  di- 
ligens  earum  rerum  quae  a  natura  involutae  viden- 
tur.  Denique  sic  judico,  post  illos  nobiles  Pythago- 
reos,  quorum  disciplina  exstincta  est  quodammodo, 
cum  aliquot  saecula  in  Italia  Siciliaque  viguisset, 
hunc  exstitisse,  qui  illam  renovaret.  Qui  cum  me, 
in  Ciliciam  proficisentem,  Ephesi  exspectavisset,  Ro- 
mam  ex  legatione  ipse  decedens  ;  venissetque  eodem 
Mitylenis,  mei  sakitandi  et  visendi  causa,  Cratippus, 
Peripateticorum  omnium,  quos  quidem  ego  audive- 
rim,  meo  judicio  facile  princeps  ;  perHbenter  et  Ni- 
gidium  vidi,  et  Cratippum  cognovi.  Ac  primum 
quidem  tempus  salutationibus,  reliquum  perconta- 
tione,  consumsimus.  *  *  * 

Desunt  multa. 

II.  Quid  est,  quod  semper  sit,  neque  ullum  ha- 
beat  ortum  ?  et  quod  gignatur,  nec  unquam  sit  ? 
Quomm  alterum  intelligentia  et  ratione  comprehen- 
ditur,  quod  unum  semper  atque  idem  est :  alterum, 
quod  afFert  opinionem  per  sensus,  rationis  expers ; 
quod  totum  opinabile  est,  id  gignitur,  et  interit,  nec 
unquam  esse  vere  potest.  Omne  autem,  quod  gigni- 
tur,  ex  aliqua  causa  gigni  necesse  est :  nuUius  enim 
rei,  causa  remota,  reperiri  origo  potest  Quocirca,  si 
is,  qui  aliquod  munus  efficere  molitur,  eam  spe- 
ciem,  quas  semper  est  eadem,  intuebitur,  atque  eam 
sibi  proponet  exemplar,  prseclarum  opus  efficiat,  ne- 
cesse  est.  Sin  autem  illam,  quse  gignitur  ;  nunquam 
illam,  quam  expetet,  puichritudinem  consequetur. 
Omne  igitur  coelum,  sive  mundus,  sive  quovis  aho 
vocabulo  gaudet,  hoc  a  nobis  nuncupatus  sit.  De  quo 
id  primum  consideremus,  quod  principio  est  in  omni 
quaestione  considerandum,  semperne  fuerit,  nullo 
generatus  ortu  ;  an  ortus  sit  ab  aliquo  temporis 
principatu?  Ortus  est,  quandoquidem  cemitur,  et 
tangitur,  et  est  undique  corporatus.  Omnia  autem 
talia  sensum  movent :  sensusque  moventia  quag  sunt, 
eadem  in  opinatione  considunt,  quae  ortum  habere, 
gignique  diximus  :  nihil  autem  gigni  posse  sine  cau- 
sis.  Atque  illum  quidcm  quasi  parentem  hujus  uni- 
versitatis  invenire,  difficile :  et,  cum  jam  inveneris, 
indicare  in  vulgus,  nefas.  Rursus  igitur  videndum, 
ille  fabricator  tanti  operis  utrum  sit  imitatus  exem- 
plar,  idne  quod  semper  unum  et  idem  et  sui  simile, 
an  id  quod  generatum  ortumque  dicimus.  Atqui,  si 
pulcher  est  hic  mundus,  si  probus  ejus  artifex,  pro- 
fecto  speciem  aeternitatis  imitari  maluit:  sin  secus 
(quod  ne  dictu  quidem  fas  est),  generatum  excm- 
plum  est  pro  aeterno  secutus.  Non  igitur  dubium, 
quin  aeternitatem  maluerit  exsequi,  quandoquidem 
neque  mundo  quidquam  pulchrius,  neque  ejus  aedi- 
ficatore  praestantius.  Sic  ergo  generatus,  ad  id  est 
efFectus,  quod  ratione  sapientiaque  comprehenditur, 

atque  immutabili  aeternitate  continetur.  Ex  quo  ef- 
ficitur,  ut  sit  necesse,  hunc,  quem  cernimus,  mun- 
dum,  simulacrum  seternum  esse  alicujus  sBternL 
Difficillimum  autem  est,  in  omni  conquisitione  ra- 
tionis,  exordium.  De  iis  igitur,  quae  diximus,  haec 
sit  prima  distinctio. 

III.  In  omni  oratione  cum  iis  rebus,  de  quibus 
explicandum,  videtur  esse  cognitio.  Itaque  cum  de 
re  stabili  et  immutabili  disputatur,  oratio  talis  sit, 
qualis  sit  illa,  quaB  neque  redargui  neque  convinci 
potest.  Cum  autem  ingressa  est  imitata  et  efficta 
simulacra,  bene  agi  putat,  si  similitudinem  veri  con- 
sequatur.  Quantum  enim,  ad  id  quod  ortum  est, 
aBternitas  valet,  tantum  ad  fidem  veritas.  Quocirca, 
si  forte  de  Deorum  natura,  ortuque  mundi,  disse- 
rentes,  minus  id,  quod  avemus,  animo  consequimur, 
ut  tota  dilucide  et  plane  exornata  oratio  sibi  constet, 
et  ex  omrii  parte  secum  ipsa  consentiat ;  haud  sane 
erit  mirum ;  contentique  esse  debebitis,  si  probabiHa 
dicentur.  TEquum  r^t  enim  meminisse,  et  me,  qui 
disseram,  hominem  esse,  et  vos,  qui  judicetis ;  ut,  si 
probabLlia  dicentur,  nil  ultra  requiratis.  Quaeramus 
igitur  causam,  quae  eum  impulerit,  qui  haec  machi- 
natus  sit,  ut  originem  rerum,  et  molitionem  novam, 
quaereret.  Probitate  videlicet  praestabat :  probus  au- 
tem  invidet  nemini.  Itaque  omnia  sui  similia  gene- 
ravit.  Haec  nimirum  gignendi  mundi  causa  justissima. 
Nam,  cum  constituisset  Deus  bonis  omnibus  explere 
mundum,  mali  nihil  admiscere,  quoad  natura  pate- 
retur ;  quidquid  erat,  quod  in  cernendi  sensum  ca- 
deret,  id  sibi  assumsit,  non  tranquillum  et  quietum, 
sed  immoderate  agitatum  et  fluctuans ;  idque,  ex 
inordinato,  in  ordinem  adduxit :  hoc  enim  judicabat 
esse  praestantius.  Fas  autem  nec  est  nec  unquam  fuit, 
quidquam  nisi  pulcherrimum  facere  eum,  qui  esset 
optimus.  Cum  rationem  igitur  habuisset,  reperiebat 
nihil  esse  eorum,  quae  natura  cernerentur,  non  intel- 
liggns^  intelligente,  in  toto  genere>  praestantius  :  in- 

telligentiam  autem  ulli  rei  adjunctam  esse,  sine  ani- 
mo,  nefas  esse.  Quocirca  intelligentiam  in  animo, 
animum  conclusit  in  corpore.  Sic  ratus  est  opus 
illud  efFectum  esse  pulcherrimum.  Qu^m  ob  cau- 
sam,  non  est  cunctandum  profiteri,  si  modo  investi- 
gari  aliquid  conjectura  potest,  hunc  mundum  animal 
esse,  idque  inteUigens,  et  divina  providentia  consti- 
tutum. 

IV.  Hoc  posito ;  quod  sequitur,  videndum  est, 
cujusnam  animantium  Deus,  in  fingendo  mundo,  si- 
militudinem  secutus  sit.  Nullius  profecto,  eorum 
quidem  quag  sunt  nobis  nota  animantia.  Sunt  enim 
omnia  in  qu86dam  genera  partita,  aut  inchoata,  nuUa 
ex  parte  perfecta.  Imperfecto  autem  nec  absoluto 
simile,  pulchrum  esse  nihil  potest.  Cujus  ergo  omne 
animal  quasi  particula  qucedam  est,  sive  in  singulis 
sive  in  diverso  genere  cernatur,  ejus  similem  mun- 
dum  esse  dicamus.  Omnes  igitur,  qui  animo  cer- 
nuntur,  et  ratione  intelliguntur  animantes,  complexu 
rationis  et  intelligentiae,  sicut  homines  hoc  mundo, 
et  pecudes,  et  omnia  quae  sub  adspectum  cadunt, 
comprehenduntur.  Quod  enim  pulcherrimum  in  re- 
rum  natura  intelligi  potest,  et  quod  ex  omni  parte 
absohitissimum  est,  cum  Deus  similem  mundum  ef- 
ficere  vellet,  animal  unum  adspectabile,  in  quo  om- 
nia  animalia  continerentur,  efFecit.  Rectene  igitur 
unum  mundum  dixerimus ;  an  fuit,  plures  et  innu- 
merabiles,  dictu  verius,  et  melius  ?  Unus  profecto, 
siquidem  factus  est  ad  exemplum.  Quod  enim  om- 
nes  animantes  eos,  qui  ratione  intelliguntur,  com- 
plectitur,  id  non  potest  esse  cum  altero.  Rursus  enim 
alius  animans,  qui  eum  contineat,  sit  necesse  est, 
cujus  partes  sint  animantes  superiores;  coelumque 
hoc,  simulacrum  ilHus  ultimi  sit,  non  proximi.  Quo- 
rum  ne  quid  accideret,  atque  ut  hic  mundus  esset 
animanti  absoluto  similHmus,  hoc  ipso,  quod  solus 
atque  unus  esset,  idcirco  singularem  Deus  hunc 
mundum,  atque  unigenam,  procreavit.    Corporeum 

autem  et  adspectabile,  itemque  tractabile,  omne  ne- 
cesse  est  esse,  quod  natum  est.  Niliil  porro,  igni 
vacuum,  videri  potest :  nec  vero  tangi,  quod  careat 
solido  :  solidum  autem  nihil,  quod  terras  sit  expers. 
Quamobrem,  mundum  efficere  moliens,  Deus  ter^. 
ram  primum  ignemque  jungebat.  Omnia  autem  duo, 
ad  cohasrendum,  tertium  aliquid  requirunt,  et  quasi 
nodum  vinculumque  desiderant.  Sed  vinculorum  id 
est  aptissimum  atque  pulcherrimum,  quod,  ex  se  at  • 
que  de  his  quas  adstringit,  quam  maxime  unum 
efficit.  Id  optime  assequitur,  quas  Grsece  AvaXoy/a, 
Latine  (audendum  est  enim,  quoniam  hasc  primum 
a  nobis  novantur),  comjparatiOy  proj)ortio-\Q^  dici 
potest. 

V.  Quando  enim  trium  vel  numerorum,  vel  figu- 
rarum,  vel  quorumcumque  generum,  contingit,  ut 
quod  medium  sit,  uti  primum  proportione,  ita  id 
postremo  comparetur,  vicissimque  ut  extremum 
cum  medio,  sic  medium  cum  primo,  conferatur ;  id 
quod  medium  est,  tum  primum  fit,  tum  postremum ; 
postrema  vero  et  prima  media  fiunt.  Ita  necessitas 
cogit,  ut  eadem  sint  ea,  quae  disjuncta  fuerunt :  ea- 
dem  autem  cum  facta  sint,  efficitur,  ut  omnia  sint 
unum.  Quod  si  universitatis  corpus  planum  et  asqua- 
bile  explicaretur,  neque  in  eo  quidquam  esset  requi- 
situm ;  unum  interjectum  medium,  et  se  ipsum,  et 
ea  quibus  esset  interpositum,  coHigaret.  Sed,  cum  so- 
liditas  mundo  quaereretur  ;  solida  autem  omnia  uno 
medio  nunquam,  duobus  semper,  copulentur ;  ita 
contigit,  ut,  inter  ignem  et  terram,  aquam  Deus  ani- 
mamque  poneret,  eaque  inter  se  compararet,  et  pro- 
portione  conjungeret ;  ut,  quemadmodum  ignis  ani- 
mae,  sic  anima  aquae ;  quodque  anima  aquae,  id 
aqua  terrae,  proportione  redderet.  Qua  ex  conjunc- 
tione  coelum  ita  aptum  est,  ut  sub  adspectum  et  tac- 
tum  cadat.  Itaque,  et  ob  eam  causam,  et  ab  iis  re- 
bus,  numero  quatuor,  mundi  est  corpus  eflTectum,  ea 
constructum  proportione,  qua  dixi :    ex  quo  ipse  se 

concordi  quadam  amicitia  et  caritate  complectitur : 
atque  ita  apte  coha^ret,  ut  dissohd  nullo  modo  queal, 
nisi  ab  eodem,  a  quo  est  colligatus.  Earum  autem 
quatuor  rerum,  quas  supra  dixi,  sic  in  omni  mundo 
omnes  partes  coUocataB  sunt,  ut  nuUa  pars  hujusce 
generis  excederet  extra,  atque  in  hoc  universo  ines- 
sent  genera  illa  universa.  Id  ob  eas  causas,  primum, 
ut  mundus  animans  posset  ex  perfectis  partibus  esse 
perfectus :  deinde,  ut  unus  esset,  nulla  parte,  unde 
alter  gigneretur,  relicta :  postremo,  ne  quis  morbus 
eum  posset,  aut  senectus,  affiigere.  Omnis  enim  coag- 
mentatio  corporis,  vel  calore,  vel  frigore,  vel  aliqua 
impulsione  vehementi,  labefactatur  et  frangitur,  et 
ad  morbos  senectutemque  compellitur.  Hanc  igitur 
habuit  rationem  effector  mundi  molitorque,  Deus,  ut 
unum  opus  totum  atque  perfectum,  ex  omnibus  to- 
tis  atque  perfectis,  absolveretur,  quod  omni  morbo 
seniove  careret. 

VI.  Formam  autem  et  maxime  sibi  cognatam  et 
decoram  dedit.  A  quo  enim  animante  omnes  reliquos 
contineri  vellet  animantes,  hunc  ea  forma  figuravit, 
qua  una  omnes  reliquae  formae  concluduntur :  et 
globosus  est  fabricatus  (quod  2(pa/pc£/56?  Graeci  vo- 
cant)  :  cujus  omnis  extremitas  paribus  a  medio  ra- 
diis  attingitur.  Idque  ita  tornavit,  ut  nihil  effici  pos- 
sit  rotundius,  nihil  ut  asperitatis  haberet,  nihil  offen- 
sionis,  nihil  inclusum  angulis,  nihil  anfractibus,  nihil 
eminens,  nihil  lacunosum  :  omnesque  partes  similli- 
maB  omnium,  quod  ejus  prasstabat  judicio  dissimili- 
tudini  similitudo.  Omni  autem  totam  figuram  mun- 
di  Iffivitate  circumdedit.  Nec  enim  oculis  egebat, 
quia  nihil  extra,  quod  cerni  posset,  relictum  erat ; 
nec  auribus,  quia  ne  quod  audiretur  quidem  :  neque 
erant  anima  circumfusa  extrema  mundi,  ut  respira- 
tionem  requireret :  nec  vero  desiderabat  aut  alimen- 
ta  corporis,  aut  detractionem  confecti  et  consumti 
cibi :  neque  enim  ulla  decessio  fieri  poterat,  neque 
accessio;  neque  vero  erat-unde.  Ita  se  ipse  consum- 

tione  et  senio  alebat  sui,  cum  ipse  per  i^e,  et  a  se, 
et  pateretur  et  faceret  omnia.  Sic  enim  ratus  est  ille, 
qui  idta  junxit  et  condidit,  ipsum  se  contentum  esse 
mundum,  neque  egere  altero.  Itaque  nec  ei  manus 
affinxit,  quia  nec  capiendum  quidquam  erat,  nec  re- 
pellendum  ;  nec  pedes,  nec  alia  membra,  quibus  in- 
gressus  corpore  sustineret.  Motum  enim  dedit  coclo 
eum,  qui  figuraB  ejus  sit  aptissimus,  qui  unus  ex 
septem  motibus  mentem  atque  intelligentiam  cohibe- 
ret  maxime.  Itaque  una  conversione  atque  eadem 
ipse  circum  se  torquetur  et  vertitur.  Sex  autem  reli- 
quos  motus  ab  eo  separavit :  ita-que  eum  ab  omni 
erratione  liberavit.  Ad  hanc  igitur  conversionem, 
quae  pedibus  et  gradu  non  egeret,  ingrediendi  mem- 
bra  non  dedit.  Haec  Deus  is,  qui  erat,  de  aliquando 
Deo  futuro  cogitans,  laevem  eum  effecit  et  undique 
aequabilem,  et,  a  medio  ad  summum,  parem,  et  per- 
fectum  atque  absolutum  ex  absolutis  atque  perfectis. 
Animum  autem  ut  in  eo  medio  collocavit,  ita  per 
totum  tetendit :  deinde  eum  circumdedit  corpore,  et 
vestivit  extrinsecus  :  coeloque  solivago  et  vokibili,  et 
in  orbem  incitato,  compiexus  est,  quod  secum  ipse, 
propter  virtutem,  facile  esse  posset,  nec  desideraret 
alterum,  satis  sibi  ipse  notus  et  familiaris.  Sic  Deus 
iile  asternus  liunc  perfecte  beatum  Deum  procreavit. 
Sed  anhnum  liaud  ita,  ut  modo  iocuti  sumus,  tum 
denique,  cum  corpus  ei  effecisset,  inchoavit :  neque 
enim  esset  rectum,  minori  parere  majorem.  Sed  nos 
multa  inconsiderate  ac  temere  dicimus. 

VII.  Deus  autem  et  ortu  et  virtute  antiquiorem 
genuit  animum  ;  eumque,  ut  dominum  atque  impe- 
rantem,  obedienti  prgefecit  corpori :  idque  moiitus 
taii  quodam  est  modo.  Ex  materia,  quae  individua 
est,  et  quae  semper  unius  modi,  suique  similis,  et  ex 
ea,  qu£e  corporibus  dividua  gignitur,  tertium  matc- 
rice  genus  ex  duobus  in  medium  admiscuit,  qucd 
€sset  ejusdem  naturae,  et  quod  aiterius :  idque  in- 
terjecit  inter  individuum,  atque  id  quod   dividuum 

esset  in  corpore.    Ea  cum  tria  sumsisset,  unam  in 
speciem  tempera\dt :  naturamque  illam,  quam  alte- 
rius  diximus,  vi  cum  eadem  conjunxit,  fugientem, 
et  ejus  copulationis  alienam.  Permiscens  autem  cum 
materia,  cum  ex  tribus  efFecisset  unum,  id  ipsum  in 
ea,  qu£e  decuit,  membra  partitus  est.    Jam  partes 
singulas  ex  eodem,  et  ex  altero,  et  ex  materia,  tem- 
peravit.    Fuit  autem  talis  illa  partitio.    Unam  piin- 
cipio  partem  detraxit  ex  toto  :  secundam  autem  pri- 
maD  partis  duplam  :  deinde  tertiam,  qua?  esset  secun- 
dae  sesquialtera,  primae  tripla  :  deinde  quartam,  quae 
secundae  dupla  esset :  quintam  inde,  quae  tertiae  tri- 
pla :  tum  sextam  octuplam  primae :  postremo  septi- 
mam,  quge  septem  et  viginti  partibus  antecederet 
primae.  Deinde  instituit  dupla  et  tripla  intervalla  ex- 
plere,  partes  rursus  ex  toto  desecans :  quas  interval- 
lis  ita  locabat,  ut  in  singulis  essent  bina  media  (vix 
enim  audeo  diceie mcdietatcs,,  quas  Graeci  MeaoTrjTcxg 
appellant :  sed,  quasi  ita  dixerim,  intelligatur  ;  erit 
enim  planius)  :  earum  alteram,  eadem  parte  prasstan- 
tem   extremis,   eademque  superatam :  alteram  pari 
numero  prasstantem  extremis,  parique  numero  supe- 
ratam.    Sesquialteris  autem  intervallis,  et  sesquiter- 
tiis,  et  sesquioctavis  sumtis  ex  his  colligationibus  in 
primis  intervallis,  sesquioctavo  intervallo,  sesquiter- 
tia  omnia  explebat,  cum  particulam  singulorum  re- 
linqueret.    Ejus  autem  particulaD  intervallo  habebat 
numerus  ad  numerum  eamdem  prcportionem  com- 
parationemque  in    cxtremis,  quam  habent  CCLVI 
cum  CCXLIII ;  atque  ita  permixtum  illud,  exquo 
hcEC  secuit,  jam  omne  consumserat.    Hanc   igitur 
omnem  conjunctioncm,  duplicem  in  longitudinem, 
diffidit :    mediaeque   accommodans   mediam,    quasi 
decussavit ;  deinde  in  orbem  torsit,  ut  et  ipsae  secum, 
et    inter   se,   ex  commissura,  quae  e  regione  esset, 
jungerentur  ;  eoque  motu,  cujus  orbis  semper  in  eo- 
dem  erat,  eodemque  modo-  ciebatur,  undique  est  ea 
circumplexus.   Atque  ita  cum  alterum  ^.sset  exterio- 

rem  amplexus  orbem ;  illiira,  ejusdem  naturae; 
hunc,  alterius  nominavit :  eamque,  quae  erat  ejus- 
dem,  detorsit  a  latere  in  dextram  partem  :  hanc  au- 
tem  citimam,  a  media  linea  direxit  ad  Isevam  :  sed 
principatum  dedit  superiori,  quam  solam  individuam 
reliquit.  Interiorem  autem  cum  in  sex  partes  divisis- 
set,  septem  orbes  dispares  duplo  et  triplo  intervallo 
moveri  jussit,  contrariis  inter  se  cuisibus.  Eorum 
autem  trium  fecit  pares  celeritates  ;  sed  quatuor,  et 
inter  se  dispares,  et  dissimiles  trium  reliquorum. 

VIII.  Animum  igitur  cum  ille  procreator  mundi 
Deus  ex  sua  mente  et  divinitate  genuisset,  tum  deni- 
que  cmne,quod  erat  concretumatquecorporeum,  sub- 
sternebat  animo,  interiusque  faciebat :  atque  ita  me- 
dio  medium  accommodans  copulabat.  Sic  animus,  a 
medio  profectus,  extremitatem  coeli  a  suprema  re- 
gione  rotundo  ambitu  circum.jecit ;  seseque  ipse  ver- 
sans,  divinge,  sempiternas,  sapientisque  vitse  induxit 
exordium.  Et  corpus  quidem  coeli  spectabile  efFec- 
tum  est ;  animus  autem  oculorum  efFugit  obtutum. 
Est  autem  animus  ex  omnibus,  rationis,  concen- 
tionisque  ('Ap/xow»7  Grsece)  sempiternarum  rerum,  et 
sub  intelligentiam  cadentium,  compos  et  particeps  ; 
quo  nihil  ab  cptimo  et  praestantissimo  genitore  me- 
lius  procreatum  :  quippe  qui,  ex  eadem  vinctus 
alteraque  natura,  adjuncta  materia,  temperatione 
trium  partium,  proportione  compacta,  se  ipse  con- 
versans,  cum  materiam  mutabilem  arripuisset,  et 
cum  rursus  individuam  atque  simplicem,  per  quam 
omnis  movetur ;  discernitque,  quid  sit  ejusdem  ge- 
neris,  quid  alterius  ;  et  caetera  dijudicat,  quid  cui- 
que  rei  sit  maxime  aptum,  quid  quoque  loco,  aut 
modo,  aut  tempore,  contingat :  quaeque  distinctio  sit 
inter  ea  quae  gignantur,  et  ea  quae  sint  semper  ea- 
dem.  Ratio  autem  vera,  quae  versatur  in  iis  quae 
sunt  semper  eadem,  et  in  iis  quae  mutantur,  cum  in 
eodem  et  in  altero  movetur  ipsa  per  se,  sine  voce,  et 
sinc  uUo  sono,  cum  eamdem  partem  attingit,  qua 

sensus  cieri  potest ;  orbis  illius  generis  alterius  im- 
mutatus  et  rectus  cmnia  animo  mentique  denuntiat : 
tum  opiniones  assensionesque  firmae  verasque  gig^ 
nuntur.  Cum  autem  in  illis  rebus  vertitur,  qua?, 
manentes  semper  eaetlem,  non  sensu,  sed  intelligenr 
tia,  continentur ;  tum  intelligentia  scientiaque  ne- 
cessario  efficitur.  *  *  * 

Dcsunt  multa, 

IX.  Ratione  igitur  et  m.ente  divina,  ad  originem 
temporis,  curriculum  inventum  est  sclis  et  lunas.  *  * 
*  *  Corpora  autem  eorum  singulorum  cum  effecisset 
Deus,  ea  ad  eas  conversiones  collocavit,  quas  alte- 
rius  circuitus  conficiebat,  quae  sunt  septem,  ut  et 
illa  septem.  Ita  vim  suam  natura  convertit,  ut  ter- 
ram  lunae  cursus  proxime  ambiret,  eique  supra  ter- 
ram  proxima  solis  circumvectio  esset.  Lucifer  dein- 
de,  et  sancta  Mercurii  stella,  cursum  habent  solis 
celeritati  parem,  sed  vim  quamdam  contrariam  :  ea- 
que  conversione,  quam  inter  se  habent  I><ucifer,  IMer- 
curius,  Sol,  alii  alics  vincunt,  vicissimque  vincuntur. 
Reliquorum  siderum  quae  causa  collocandi  fuerit, , 
quaeque  eorum  sit  collocatio,  in  sermcnem  alium 
diiferendum  est ;  ne,  in  eo  quod  attingendum  fuit, 
quam  in  eo  cujus  causa  id  attigimus,  longior  pona- 
tur  oratio.  Quando  igitur  unumquodque  eorum  side- 
rum  cursum  decorum  est  adeptum,  e  quibus  erat 
motus  temporis  consignandus  ;  coUigatisque  corpo- 
ribus  vinculis  animalibus,  tum  animantia  orta  sunt ; 
eaque  imperio  parere  didicerunt ;  tunc,  ex  alterius 
natura  luotione  transversa,  in  ejusdem  natura?  mo- 
tum  incurrentia,  in  eoque  haerentia  atque  impedita, 
cum  alia  majorem  lustrarent  orbem,  alia  miinorem, 
tardiusque  majorem,  celeriusque  minorem,  motu 
vero  unius  ejusdemque  naturae ;  quae  velocissime 
movebantur,  ea  celeritate  vinci  a  tardioribus,  et,  cum 
superabant,  superari  videbantur.  Omnis  enim  orbis 
eorum  quasi  helicis  inflexione   vertebatur ;   quam 

bifariam  contrarie  simul  procedentia  efficiebant,  ut, 
quod  esset  tardissimum,  id  proximum  fieret  celerri- 
mo.  Atque,  ut  esset  mensura  qusedam  evidens,  quas 
in  istis  octo  cursibus  celeritates  tarditatesque  decla- 
raret,  Deus  ipse  solem,  quasi  lumen,  accendit  ad 
secundum  supra  terram  ambitum,  ut  quam  maxime 
coclum  omnibus  coUuceret,  animantesque,  quibus 
[jus]  esset  doceri,  ab  ejusdem  motu,  et  ab  eo  qucd 
simile  esset,  numerorum  naturam  vimque  cognosce- 
rent.  Nox  igitur  et  dies,  ad  hunc  modum,  et  ob  has 
generata  causas,  unum  circuitum  orbis  efficit  sapien- 
tissimum  atque  optimum  :  mensis  autem,  quando 
luna,  lustrato  suo  cursu,  solem  consecuta  est :  an- 
nus,  ubi  sol  suum  totum  confecit  et  peragravit  or- 
bem.  Casterorum  autem  siderum  ambitus  ignorantes 
homines,  praeter  admodum  paucos,  neque  [nomen] 
appellant,  neque  inter  se  numero  commetiuntur. 
Itaque  nesciunt,  hos  siderum  errores  id  ipsum  esse, 
quod  rite  dicitur  tempus,  multitudineinfinita,  varie- 
tate  admirabili  pracditos.  Attamen  illud  perspici  et 
intelligi  potest,  absoluto  perfectoque  numero  tempo- 
ris,  absolutum  perfectumque  annum  tunc  compleri 
denique,  cum  se  octo  ambitus,  confectis  suis  cursi- 
bus,  ad  idem  caput  retulerunt,  cumque  eos  permen- 
sus  est  idera,  et  semper  sui  similis,  orbis.  Has  igitur 
ob  causas  nata  astra  sunt,  quae,  per  coelum  pene- 
trantia,  solstitiali  se  et  brumali  revocatione  conver- 
terent ;  ut  hoc  omne  animal,  quod  videmus,  esset 
illi  animali,  quod  sentimus,  ad  aeternitatis  imitatio- 
nem  simillimum. 

X.  Et  cajtera  quidem,  usque  adtemporisortum,  im- 
pressa  ab  ilHs  quae  imitabatur,  effinxerat :  sed,  quia 
nondum  omne  anhnal  in  mundo  intus  incluserat,  ex 
ea  parte  deficiebat  ad  propositum  exemplar  imaginis 
similitudo.  Quot  igitur  et  quales  animalium  formas 
mens,  in  speciem  rerum  intuens,  poterat  cernere, 
totidem  et  tales  in  hoc  mundo  secum  cogitavit  effin- 
gere.  Erant  autem  animantium^  genera  quatuor ; 

quorum  unum  divinum  atque  cceleste,  alterum  pcn- 
nigerum  et  aerium,  tertium  aquatile,  terrestre  quar- 
tum.  Divinae  animationis  maxime  speciem  faciebat 
ex  igne,  ita  ut  splendidissimus  esset,  et  adspectu 
pulcherrimus.  Cumque  similem  universitatis  natu« 
rae  efficere  vellet,  ad  volubilitatem  rotundavit ;  [co- 
mitemque  eum  sapienti^e]  quam  optimje  mentis  efFe- 
cit,  circumque  ccelum  sequaliter  distribuit,  ut  hunc 
hac  varietate  distinctum  bene  Gragci  Koo-^wov,  nos  lu- 
centem  mundum  nominaremus.  Dedit  autem  divinis 
duo  genera  motCis  ;  unum,  quod  semper  esset  in  eo- 
dem  aeque,  et  idem  in  omnibus,  atque  uno  modo 
celeraret ;  alterum,  quod  in  anticam  partem  a  con- 
versione  ejusdem,  et  similis  pelleretur.  Quinque  au- 
tem  reliquis  motibus  orbem  eum  esse  voluit  exper- 
tem,  immobilem,  et  stantem.  Ex  quo  genere  ea 
sunt  sidera,  quae  infixa  coelo  non  moventur  loco  ; 
quae  sunt  animantia,  eaque  divina  :  ob  eamque  cau- 
sam,  suis  sedibus  inhserent,  et  perpetuo  manent. 
Quas  autem  vaga  et  mutabili  ratione  labuntur,  ita 
generata  sunt,  ut  supra  diximus.  Jam  vero  terram, 
altricem  nostram,  quae  trajecto  axe  sustinetur,  diei 
noctisque  efFectricem,  eamdemque  custodem,  anti- 
quissimam  [Deorum]  voluit  esse  eorum,  [qui]  intra 
coelum  gignerentur.  Flexiones  autem  Deorum,  et 
inter  ipsos  Deos  concursiones,  quaeque  in  orbibus 
eorum  conversiones  antecessionesque  eveniant,  cum- 
que  inter  se  paene  contingant,  eos,  qui  prope  copulen- 
tur  contraria  regione,  et  pone  quos,  aut  ante  laban- 
tur,  quibusque  temporibus  a  nostro  adspectu  obhtes- 
cant,  rursusque  emersi  errorem  incutiant  rationis 
expertibus,  si  verbis  explicare  conemur,  nullo  posito 
sub  oculis  simulacro,  earum  rerum  frustra  suscipia- 
tur  labor.  Sed  haec  satis  sint  dicta  nobis.  Quas  de 
Deorum,  qui  cernuntur,  quique  orti  sunt,  natura 
praefati  sumus,  habeant  hunc  terminum. 

XI.  Reliquorum    autem,    quos    Graeci    ^ocifxovctg 
^5pellant,nostri,opinorj  Lares  (si  modo  hoc  recte  con- 

versum  videri  potest),  et  nosse,  et  nuntiare  ortum 
eorum,  majus  est,  quam  ut  profiteri  scribere  nos  au- 
deamus.  Credendum  nimirum  est  veteribus  et  pris- 
cis  (ut  aiunt)  viris,  qui  se  progeniem  Deorum  esse 
dicebant.  Itaque  eorum  vocabuia  nobis  prcdiderunt. 
Nosse  autem  generatores  suos  optime  poterant :  ac 
diflicile  factu  est,  a  Diis  ortis  fidem  non  habere; 
quamquam  nec  argumentis  nec  rationibus  certis  eo- 
rum  oratio  confirmatur :  sed,  quia  de  suis  rebus  no- 
tis  videntur  loqui,  veteri  legi  morique  parendum  est. 
Sic  igitur,  ut  ab  his  est  traditum,  horum  Deorum  or- 
tus  habeatur,  atque  dicatur,utOceanum  Salaciamque 
Cceli  satu,  TerraBque  conceptu,  generatos  editosque 
memoremus  :  ex  his  Phorcyn,  Saturnum,  et  Opem  : 
deinceps  Jovem  atque  Junonem,  reliquos,  quos  fra- 
tres  inter  se,  agnatosque,  usurpari  atque  appellari 
videmus,  et  eorum  (ut  utamur  veteri  verbo)  prosa- 
piam.  Quando  igitur  omnes,  et  qui  moventur  palam- 
que  ostenduntur,  et  qui  eatenus  nobis  declarantur, 
qua  ipsi  volunt,  creati  sunt ;  tum  ad  eos  is  Deus, 
qui  omnia  genuit,  fatur  hasc  :  "  Vos,  qui  Deorum 
satu  orti  estis,  attendite.  Qucrum  operum  ego  pa- 
rens  eflfectorque  sum,  quje  per  me  facta,  [ha;c  sunt 
indissoluta,]  me  invito :  quamquam  omne  colliga- 
tum  solvi  potest :  sed  haudquaquam  boni  est,  ra- 
tione  vinctum  velle  dissolvere.  Sed,  quoniam  orti 
estis,  immortales  vos  quidem  esse  et  indissokibiles 
non  pctestis.  Neutiquam  tamen  dissolvemini,  nec 
vos  ulla  mortis  fata  periment,  nec  fraus  valentior 
quam  consilium  meum,  quod  majus  est  vinculum 
ad  perpetuitatem  vestram,  quam  illa,  quibus  estis 
tum,  cum  gignebamini,  colligati.  Quid  sentiam  igi- 
tur,  cognoscite.  Tria  nobis  genera  reliqua  sunt,  ea- 
que  mortalia :  quibus  prastermissis,  cceli  absolutio 
perfecta  non  eiit :  omnia  enim  geneia  animalium 
complexu  non  tenebit :  teneat  autem  oportebit,  ut 
eodem  ne  quid  absit,  quae  a  me  ipso  efiecta  sint, 
quod  Deorum  vitam   possit  adaequare.    Ut  igitur 


442  TIMtEUS.  Cap.  12. 

mortali  generentur  conditione,  vos  suscipitc,  ut  illa 
gignatis,  imiteminique  vim  meam,  qua  in  vestro 
ortu  me  usum  esse  meministis  :  in  quibus  qui  tales 
creantur,  ut  Deorum  immortalium  quasi  gentiles 
esse  debeant,  divini  generis  appellentur ;  teneantque 
omnium  animantium  principatum  ;  vobisque  jure  et 
lege  volentes  pareant ;  quorum  vobis  initium  status- 
que  traditur  a  me  :  vos  autem,  ad  id  quod  erit  im- 
mortale,  partem  attexitote  mortalem.  Ita  orientur 
animantes,  quos  et  vivos  alatis,  et  consumtos  sinu 
recipiatis."    Hcec  ille  dixit. 

XII.  Deinde  ad  temperationem  superiorem  rever- 
tit :  in  qua  omnem  animum  universae  naturae  tem- 
perans  permiscebat,  superiorisque  permixtionis  reli- 
quias  fundens  aequabat,  eodem  modo  ferme,  nisi  quod 
non  ita  incorruptas,  ut  ea,  quas  semper  idem  :  scd  a 
Diis  secundum  sumebat,  atque  tertium.  Toto  igitur 
omnino  constituto,  sideribus  parern  numerum  distri- 
buit  animorum ;  et  singulos  adjunxit  ad  singula  ; 
atque  ita  quasi  in  currum  universitatis  imposait ; 
commonstravitque  leges  fatales  ac  necessarias  ;  et  os- 
tendit  primum  ortum  unum  fore  omnibus,  eumque 
moderatum  atque  constantem,  nec  ab  ullo  imminu- 
tum :  satis  autem  et  quasi  sparsis  animis,  fore,  uti 
certis  temporum  intervallis  oriretur  animal,  quod 
esset  ad  cultum  Deorum  aptissimum.  Sed,  cum  du- 
plex  esset  natura  generis  humani,  sic  se  res  habe- 
bant,  ut  praestantius  genus  esset  eorum,  qui  essent 
futuri  viri.  Cum  autem  animis  corpora  cum  necessi- 
tate  insevisset,  cumque  ad  corpora  [necessitate]  tum 
accessio  fieret,  tum  abscessio ;  necesse  erat,  sensum 
exsistere  unum  communemque  omnium  vehemen- 
tiore  motu  excitatum,  conjunctumque  naturce :  dein- 
de  voluptate  et  molestia  mixtum  amorem  ;  post, 
iram,  et  metum,  et  reliquos  motus  animi,  comites 
superiorum,  et  his  etiam  contrarios  dissidentes  ;  quos 
qui  ratione  rexerit,  juste  vixerit;  qui  autem  his  se 
dediderit,  injuste.  Atque  ille,  qui  recte  et  honeste 

ciirriculum  vivendi  a  natura  datum  confecerit,  ad 
illud  astrum,  quocum  aptus  fuerit,  revertetur.  Qui 
autem  immoderate  et  intemperate  vixerit,  eum  se- 
cundus  ortus  in  figuram  muliebrem  transferet :  et, 
si  ne  tum  quidem  finem  vitiorum  faciet,  gravius 
etiam  jactabitur  ;  et  in  suis  moribus  simillimas  figu- 
ras  pecudum  et  ferarum  transferetur :  neque  malo- 
rum  terminum  prius  adspiciet,  quam  illam  sequi 
coeperit  conversionem,  quam  habebat  in  se  ipse, 
ejusdem  et  unius,  simul  innatam  et  insitam.  Quod 
tum  eveniet,  cum  illa,  quae  ex  igne,  aere,  aqua,  at- 
que  terra,  turbulenta  et  rationis  expertia  insederint, 
denique  ratione  depulerit,  et  ad  primam  atque  opti- 
mam  afFectionem  animi  pervenerit. 

XIII.  Quas  cum  ita  designasset,  seseque,  si  quid 
postea  fraudis  aut  vitii  evenisset,  extra  omnem  culpam 
causamqu€  posuisset ;  alios  in  solem,  alios  in  lunam, 
alios  in  reliquas  mundi  partes,  quse  sunt  ad  spatio- 
rum  temporis  significationem  notae  constitutae,  spar- 
gens  quasi  serebat.  Post  autem  sationem  eam,  Diis 
(ut  ita  dicam)  junioribus  permisit,  ut  corpora  mor- 
talia  effingerent,  quantumque  esset  reliquum  ex  hu- 
mano  animo,  quod  deberet  accedere,  id  omne,  et 
quae  sequentia  essent,  perpoHrent,  et  absolverent : 
deinde  ut  huic  animanti  principes  se  ducesque  prae- 
berent,  vitamque  ejus  pulcherrime  regerent,  et  gu- 
bemarent :  nisi  quatenus  ipse  sua  culpa  sibi  ahquid 
miserise  quaereret.  Atque  is  quidem,  qui  cuncta 
composuit,  constanter  in  suo  manebat  statu :  qui 
autem  erant  ab  eo  creati,  cum  parentis  ordinem 
cognovissent,  hunc  sequebantur.  Itaque,  cum  acce- 
pissent  immortale  principium  mortalis  animantis, 
imitantes  genitorem  et  effectorem  sui,  particulas  ignis, 
et  terrae,  et  aquae,  et  aeris,  a  mundo,  quas  rursus  red- 
derent,  mutuabantur ;  easque  inter  se  copulabant, 
haud  iisdem  vinculis,  quibus  ipsi  erant  colligati ;  sed 
talibus,  quae  cerni  non  possent  propter  parvitatem, 
crebris  quasi  cuneoHs  injectis,  unum  efficiebant  ex; 

omnibus  corpus :  itemque  in  eo  influente  atque  efflu- 
ente  animo  divino  ambitus  illigabant.  Itaque  illi, 
in  flumen  immersi,  neque  tenebant,  neque  teneban- 
tur :  sed  vi  magna  tum  ferebant,  tum  ferebantur. 
Ita  totum  animal  movebatur  illud  quidem,  sed  im- 
moderate,  et  fortuitu,  ut  sex  motibus  veheretur: 
nam  et  ante  et  pone,  ad  laevam  et  ad  dextram,  et 
sursum  et  deorsum,  modo  huc,  modo  illuc  *  *  * 
sex  oras  regionesque  versus  errans  procedebat  *  *  * 
Jam  vero  earum  imaginum,  quae  finguntur  et  red- 
duntur  in  speculis,  eorumque  quas  splendida  et  laevia 
sunt,  rationem  perspicere  haud  diflicile  est.  Nam, 
ex  ignis  utriusque,  externi  atque  interni,  commu- 
nione  inter  ipsos,  cum  unus  per  singulas  partes  effec- 
tus,  et  multis  modis  concors  et  aptus  redditus  in  lae- 
vore  consedit  *  *  * 

XIV.  Sed  si  in  splendore  consedit,  tum  vel  ea- 
dem  species,  vel  interdum  immutata,  redditur  *  *  * 
omniaque  hujusmodi  necessario  in  speculo  referuntur 
*  *  *  cum  ignis  oculorum,  cum  eo  igne  qui  est  ob 
os  oflTusus,  *  *  *  in  re  Isevi  et  splendida  *  *  *  se 
confudit  et  contulit.  Dextra  autem  videntur,  quce 
laeva  sunt,  quia,  contrariis  partibus  oculorum,  con- 
trarias  partes  attingunt  *  *  *  praeter  morem  usita- 
tum  adjectionis,  et  commissurae.  *  *  *  Respondent 
autem  dextra  dextris,  laeva  laevis,  conversione  lumi- 
num,  cum  ea  inter  se  non  cohaerescunt.  Id  fit,  cum 
speculorum  laevitas  hinc  illincque  altitudinem  as- 
sumsit,  et  ita  dextra  detrusit  in  laevam  partem  ocu- 
lorum,  laevaque  in  dextram.  Supina  etiam  ora  cer- 
nuntur  depulsione  luminum,  quae  convertens  infe- 
riora  reddit,  quae  sunt  superiora.  Atqui  haec  omnia 
ex  eo  genere  sunt,  quae  rerum  adjuvant  causas.  Qui- 
bus  utitur  ministeriis  Deus,  cum  optimi  speciem, 
quoad  fieri  potest,  eflicit.  Sed  existimant  plerique, 
non  haec  adjumenta  causarum,  sed  has  ipsas  esse 
omnium  causas,  quae  vim  habeant  frigoris  et  caloris, 
concretionis  et  liquoris ;  careant  autem  omni  intel- 

ligeriua  atque  ratione,  quae,  nisi  in  animo,  nulla  alia 
in  natura  reperiantur.  Animus  autem  sensum  om.. 
nem  efiugit  oculorum.  At  ignis,  et  aqua,  et  terra,  et 
aer,  corpora  sunt,  eaque  cernuntur.  Illum  autem, 
qui  intelligentiae  sapientiseque  se  amatorem  profite- 
tur,  necesse  est,  intelligentis  sapientisque  naturse  pri- 
mas  causas  conquirere  ;  deinde  secundas  causas  re- 
rum  earum  quae  necessario  movent  alias,  cum  ipsas 
ab  aliis  moventur.  Quocirca,  nobis  sic  cerno  esse 
faciendum,  ut  de  utroque  nos  quidem  dicamus  ge- 
nere  causarum,  separatim  autem  de  iis,  quae  cum  in- 
telligentia  sunt  efficientes  pulcherrimarum  rerum  at- 
que  optimarum  ;  et  de  iis,  quae,  vacantes  prudentia, 
inconstantia  perturbataque  efficiunt.  Ac  de  oculo- 
rum  quidem  causis,  ut  haberent  eam  vim  quam 
nunc  habent,  satis  ferme  esse  dictum  puto.  Maxima 
autem  eorum  utilitas,  donata  humano  generi  Deo- 
rum  munere,  deinceps  explicetur.  Rerum  enim  op- 
timarum  cognitiones  nobis  oculi  attulerunt.  Nam 
haec,  quae  est  habita  de  Universitate  oratio  a  nobis, 
haud  unquam  esset  inventa,  si  neque  sidera,  neque 
sol,  neque  coelum,  sub  oculorum  adspectum  cadere 
potuissent  Nunc  vero  dies  noctesque  oculis  cognitae, 
tum  mensium  annorumque  conversiones,  ad  nume- 
rum  machinatae  sunt,  et  spatium  temporis  demensae 
sunt,  et  ad  quaestionem  totius  naturae  impulerunt : 
quibus  ex  rebus  philosophiam  adepti  sumus :  quo 
bono  nullum  optabilius,  nullum  praestantius,  neque 
datum  est  mortaHum  generi  Deorum  concessu  atque 
munere,  neque  dabitur.  *  *  * 

Multa  desiderantur. 

E  quibus  hunc  subter  possis  cognoscere  fultum. 
Jam  coeli  mediam  partem  terit,  ut  prius  illae 
Chelae,  cum  pectus  quod  cernitur  Orionis. 
Et  prope  conspicies  parvum  sub  pectore  claro 
Andromedae  signum,  Deltoton  dicere  Graii  5 

Quod  soliti,  simili  quia  forma  litera  claret ; 
Huic  spatio  ductum  simili  latus  exstat  utrumque  : 
At  non  tertia  pars  lateris :  namque  est  minor  illis ; 
Sed  stellis  longe  densis  praeclara  relucet. 
Inferior  paulo  est  Aries,  et  flamen  ad  Austri  10 

Inclinatior ;  atque  etiam  vehementius  illo 
Pisces,  quorum  alter  paulo  praelabitur  ante, 
Et  magis  horrisonis  Aquilonis  tangitur  aUs. 
Atque  horam  e  caudis  duplices  velut  esse  catenae 
Dicuntur :  sua  diversae  per  lumina  serpunt :  15 

Atque  una  tandem  in  stella  communiter  hserent, 
Quam  veteres  soliti  coelestem  dicere  Nodum. 
Andromedae  laevo  ex  humero  si  quaerere  perges, 
Appositum  poteris  supra  cognoscere  Piscem. 
E  pedibus,  natum  summo  -Jove  Persea  vises,         20 

Quos  humeris  retinet  defixo  corpore  Perseus  :       21 
Quem  summa  ab  regione  Aquilonis  flaniina  pulsant. 
Hic  dextram  ad  sedes  intendit  Cassiopeae, 
Diversosque  pedes  vinctos  talaribus  aptis, 
Pulverulentus  uti  de  terra  lapsu'  repente  25 

In  coelum  victor  magnum  sub  culmine  portat. 
At,  propter  laevum  genus,  omni  ex  parte  locatas 
Parvas  Vergilias  tenui  cum  luce  videbis. 
Hse  septem  vulgo  perhibentur  more  vetusto 
Stellas ;  cernuntur  vero  sex  undique  parvae.  30 

At  non  interiisse  putari  convenit  unam  : 
Sed  frustra  temere  a  vulgo,  ratione  sine  uUa, 
Septem  dicier,  ut  veteres  statuere  poetge, 
^terno  cunctas  aevo  qui  nomine  dignant, 
Alcyone,  Mercpeque,  Celseno,  Taygeteque,  35 

Electra,  Steropeque,  simul  sanctissima  M  aia. 
Hae  tenues  parvo  labentes  lumine  lucent : 
At  magnum  nomen  signi,  clarumque  vocatur, 
Propterea  quod  et  asstatis  primordia  clarat, 
Et  post  hiberni  praspandens  temporis  ortus,  40 

Admonet,  ut  mandent  mortales  semina  terris. 
Inde  Fides  leviter  posita  et  convexa  videtur, 
Mercurius  [parvus]  manibus  quam  dicitur  olim 
[Infirmis]  fabricatus  in  alta  sede  locasse ; 
Quae  genus  ad  lasvum  Nixi  delapsa  resedit,  45 

Atque  inter  flexum  genus,  et  caput  AUtis,  hsesit. 
Namque  est  Ales  avis,  lato  sub  tegmine  coeli 
Quae  volat,  et  serpens  geminis  secat  aera  pennis. 
Altera  pars  huic  obscura  est,  et  luminis  expers : 
Ahera  nec  parvis  nec  claris  hicibus  ardet,  50 

Sed  mediocre  jacit  quatiens  e  corpore  hunen. 
Haec  dextram  Cephei  dextro  pede  peilere  palmam 
Gestit :  jam  vero  clinata  est  ungula  vehemens 
Fortis  Equi,  propter  pennati  corporis  alam. 
Ipse  autem  labens  muUis  Equus  ille  tenetur  55 

Piscibus :  huic  cervix  dextra  mulcetur  Aquari. 
Serius  haec  obitus  terrai  visit  Equi  vis, 
Quam,  gelidum  vahdo  de  corpore  frigus  anhelans, 

Corpore  semifero  magno  Capricornus  in  orbe : 
Quem  cum'  perpetuo  vestivit  lumine  Titan,  60 

Brum.ali  flectens  contorquet  tempore  cursum. 
Hoc  cave  te  ponto  studeas  committere  mense  : 
Nam  non  longinquum  spatium  labere  diurnum : 
Non  hiberna  cito  voivetur  curriculo  nox : 
Humida  non  sese  vestris  Aurora  querelis  65 

Ocyus  ostendet,  clari  pra^nuntia  solis : 
At  validis  sequor  pulsabit  viribus  Auster : 
Tum  fixum  tremulo  quatietur  frigore  corpus. 
Sed  tamen  anni  jam  labuntur  tempore  toto, 
Nec-cui  signorum  cedunt,  neque  flamina  vitant,    70 
Nec  metuunt  canos  minitanti  murmure  fluctus. 
Atque  etiam  supero,  navi  pelagoque  vagatus, 
Mense,  8agittipotens  solis  cum  sustinet  orbem. 
Nam  jam  cum  minus  exiguo  lux  tempore  praesto  est, 
Hoc  signum  veniens  poterunt  praenoscere  nautae : 
Jam  prope  praecipitante  licebit  visere  nocte,  76 

Ut  sese  ostendens  emergit  Scorpius  alte, 
Posteriore  trahens  flexum  vi  corporis  arcum  :  i 
Jam  supra  cernes  Arcti  caput  esse  minoris, 
Et  magis  erectum  ad  summum  versarier  orbem.   80 
Tum  sese  Orion  toto  jam  corpore  condit 
Extrema  prope  nocte,  et  Cepheus  conditur  ante, 
Lumborum  tenus,  a  [prima]  depulsus  ad  undas. 
Hic,  missore  vacans,  fulgens  jacet  una  Sagitta, 
Quam  propter  nitens  penna  convolvitur  Ales :       85 
Et  clinata  magis  paulo  est  Aquilonis  ad  auras. 
At  propter  se  Aquila  avdenti  cum  corpore  portat, 
Ignifeium  mulcens  tremebundis  aethera  pennis, 
Non  [nimis]  ingenti  cum  corpore  ;  sed  grave  moestis 
Ostendit  nautis,  perturbans  a^quora,  signum.         90 
Tum  magni  curvus  Capricorni  corpora  propter 
Delphinus  jacet,  haud  nimio  lustratu'  nitore, 
PrjEter  quadruphces  stellas  in  fronte  locatas, 
Quas  intervallum  binas  disterminat  unum. 
Caetera  pars  latet,  ac  tenui  cum  lumine  serpit.       95 
Illae,  quae  fulgent  luces  ex  ore  corusco, 

Sunt  inter  partes  gelidas  Aqiiiloni'  lccatae,  iil 

Atque  inter  spatium  et  lasti  vestigia  solis. 
At  pars  inferior  Delphini  fusca  videtur- 
Inter  solis  iter,  simul  inter  flamina  venti,  100 

Viribus  erumpit  qua  summi  spiritus  Austri. 
Exinde  Orion,  obliquo  corpore  nitens, 
Inferiora  tenet  truculenti  corpora  Tauri : 
Quem  qui,  suspiciens  in  ccelum  nocte  serena, 
Late  dispersum  non  viderit,  haud  ita  vero  105 

CsBtera  se  speret  cognoscere  signa  potesse. 
Namque  pedes  subter  rutilo  cum  lunnne  claret 
Fervidus  ille  Canis,  stellarum  luce  refulgens. 
Hunc  tegit  obscurus  subter  praecordia  venter : 
Nec  toto  spirans  rabido  de  corpore  flammam,      110 
^stiferos  validis  erumpit  flatibus  ignes  : 
Totus  ab  ore  micans  jacitur  mortalibus  ardor. 
Hic  ubi  se,  pariter  cum  sole,  in  culmina  coeli 
Extulit,  haud  patitur  foliorum  tegmine  frustra 
Suspensos  animos  arbusta  ornata  tenere  :  115 

Nam,  quorum  stirpes  tellus  amplexa  prehendit, 
Hajc  augens  anima,  vitali  flamine  mulcet : 
At,  quorum  nequeunt  radices  findere  terras, 
Denudat  foliis  ramos,  et  cortice  trunccs. 
Hunc  propter,  subterque  pedes,  quos  diximus  ante, 
Orioni\  jacet  levipes  Lepus.  Hic  fugit,  ictus      121 
Horrificos  metuens  rostri  tremebundus  acuti. 
Nam  Canis  infesto  sequitur  vestigia  cursu, 
Praecipitantem  agitans,  oiientem  denique  paulum, 
Curriculum  nunquam  defesso  corpore  sedans.      125 
At  Canis  ad  caudam  serpens  praelabitur  Argo, 
Conversam  prae  se  portans  cum  lumine  puppim : 
Non,  aliae  naves  ut  in  alto  ponere  proras 
Ante  sblent,  rostro  Neptunia  prata  secantes, 
Sed  conversa  retro  coeli  se  per  loca  portat :  130 

Sicut,  cum  coeptant  tutos  contingere  portus, 
Obvertunt  navem  magno  cum  pcndere  nautse, 
Adversam.que  trahunt  optata  ad  litora  puppim  : 
Sic  conversa,  vetus  super  «ethera  vertitur  Argo, 

Atque  usque  a  prora  ad  celsum  sine  lumine  malum, 
A  malo  ad  puppim  clara  cum  luce  videtur.  136 

Inde  gubernaclum,  disperso  lumine  fulgens, 
Clari  posteriora  Canis  vestigia  condit. 
Exin  semotam  procul,  in  tutoque  locatam, 
Andromedam  tamen  explorans  fera  qua^rere  Pistrix 
Pergit,  et  usque  sitam  validas  Aquilonis  adauras  141 
Ccerula  vestigat  finita  in  partibus  Austri. 
Hanc  Aries  tegit,  et  squamoso  corpore  Pisces, 
Fluminis  illustris  tangentem  corpore  ripas. 
Namque  etiam  Eridanum  cernes  in  parte  locatum 
Coeli,  funestum  magnis  cum  viribus  amnem,       146 
Quem  lacrymis  mcestae  Phaethontis  saepe  sorores 
8parserunt,  letum  mo^renti  voce  canentes. 
Hunc  Orionis  sub  laBva  cernere  planta 
Serpentem  poteris  ;  proceraque  vincla  videbis,    150 
Qu£e  retinent  Pisces,  caudarum  parte  locata, 
Flumine  mixta  retro  ad  Pistricis  terga  reverti. 
Hic  una  stella  nectuntur,  quam  jacit  ex  se 
Pistricis  spina  valida  cum  luce  refulgens. 
Exinde  exiguaB  tenui  cum  lumine  multae,  155 

Inter  Pistricem  fusae  sparsaeque,  videntur. 
Ante  gubernaclum,  stellae,  quas  contegit  omnis 
Formidans  acrem  morsum  Lepus  :  his  neque  nomen, 
Nec  formam  veteres  certam  statuisse  videntur. 
Nam,  quae  sideribus  claris  natura  polivit,  160 

Et  vario  pinxit  distinguens  lumine  formas, 
Hasc  ille  astrorum  custos  ratione  notavit, 
Signaque  signavit  ccelestia  nomine  vero : 
Has  autem,  quae  sunt  parvo  cum  lumine  fusae, 
Consimili  specie  stellas,  parilique  nitore,  165 

Non  potuit  nobis  nota  clarare  figura. 
Exinde,  Australem  soliti  quem  dicere  Piscem, 
Volvitur  inferior  Capricorno  versus  ad  Austrum, 
Pistricem  observans,  procul  illis  Piscibus  hasrens. 
At  prope  conspicies  expertes  nominis  omnes        I70 
Inter  Pistricem  et  Piscem  quem  diximus  Austri, 
Stellas  sub  pedibus  stratas  ra^antis  Aquari. 

Propter  Aquarius  obscurum  dextra  rigat  amnen^, 

Exiguo  qui  stellarum  candore  nitescit. 

E  multis  tamen  his  duo  late  lumina  fulgent :      175 

Unum  sub  magnis  pedibus  cernetur  Aquari. 

Quod  superest,  gelido  delapsum  flumine  fontis, 

Spiniferam  subter  caudam  Pistricis  adha^sit : 

Et  tenues  stellae  perhibentur  nomine  [aquai.] 

Hic  aliae  volitant  parvo  cum  lumine  clarae,  180 

Atque  priora  pedum  subeunt  vestigia  magni 

Arcitenentis,  et  obscuras  sine  nomine  cedunt. 

Inde  Nepae  cernes  propter  fulgentis  acumen 

Arani,  quam  flatu  permulcet  spiritus  Austri, 

Exiguo  superum  quae  limina  tempore  tranat  :     185 

Nam  procul  Arcturo  est  adversa  parte  locata  : 

Arcturo  magnum  spatio  supra  dedit  orbem 

Jupiter  :  hunc  parvum  inferiore  in  parte  locavit. 

Hic  tamen,  aeterno  invisens  loca  curriculo,  nox 

Signa  dedit  nautis,  cunx;ti  quae  noscere  possent,  190 

Commiserans  hominum  metuendos  undique  casus. 

Nam,  cum  fulgentem  cernes  sine  nubibus  atris 

Aram  sub  media  cceli  regione  locatam, 

A  summa  parte  obscura  caligine  tectam, 

Tum  validis  fugito  devitans  viribus  Austrum  :    195 

Quem  si  prospiciens  vitaveris,  omnia  caute 

Armamenta  locans,  tuto  labere  per  undas. 

Sin  gravis  inciderit  vehementi  flamine  ventus, 

Perfringet  celsos  defixo  robore  malos ; 

Ut  res  nuUa  feras  possit  mulcere  procellas,  200 

Ni  parte  ex  Aquilonis  opacam  pellere  nubem 

Cceperit,  et  subitis  auris  diduxerit  Ara. 

Sin  humeros  medio  in  coelo  Centaurus  habebit, 

Ipseque  coerulea  contectus  nube  feretur, 

Atque  Aram  tenui  caligans  vestiet  umbra,  205 

Ad  signorum  obitum  vis  est  metuenda  Favoni. 

lUe  autem  Centaurus,  in  alta  sede  locatus, 

Qua  sese  claro  collucens  Scorpius  infert, 

Haec  subter,  partem  praeportans  ipse  virilem, 

Cedit.  eoui  partes  properans  conjungere  Chelis.  210 

Htc  dextrain  porgens,  quadrupes  qua  vasta  tenetur, 
Quam  nemo  certo  donavit  nomine  Grraidm,         212 
Tendit,  et  illustrem  truculentus  cedit  ad  Aram. 
Hic  sese  infernis  de  partibus  erigit  Hydra 
PrcEcipiti  lapsu,  flexr.  cum  corpore  serpens.         215 
Haec  caput  atque  oculos  torquens  ad  terga  Nepai ; 
Convexoque  sinu  subiens  inferna  Leonis, 
Centaurum  leni  contingit  lubrica  cauda  : 
In  medioque  sinu  fulgens  Cratera  relucet. 
Extremum  nitens  plumato  corpore  Corvus  220 

Rostro  tundit,  et  hic  Geminis  est  ille  sub  ipsis 
Antecanis,  Graio  Procyon  qui  nomine  fertur. 
Hsc  sunt,  quae  visens  nocturno  tempore  signa, 
jEternumque  volens  mundi  pernoscere  motum, 
Legitimo  cernes  coelum  lustrantia  cursu.  225 

Nam,  quae  per  bis  sex  signorum  labier  orbes 
Quinque  solent  stellae,  simili  ratione  notari 
Non  possunt ;  quia,  quo  faciunt  vestigia  cursu, 
Non  eodem  semper  spatio  portata  teruntur. 
Sic  malunt  errare  vagee  per  nubila  coeli,  230 

Atque  suos  vario  motu  metirier  orbes. 
Haec  faciunt  magnos  longinqui  temporis  annos, 
Cum  redeunt  ad  idem  coeli  sub  tegmine  signum. 
Quare  ego  nunc  nequeo  totos  evolvere  cursus. 
Verum  haec,  qua&  semper  certo  volvuntur  in  orbe 
Fixa  simul,  magnos  [edicam]  gentibus  orbes.      236 
Quattuor,  aeterno  lustrantes  lumine  munduin, 
Orbes  stelligeri  portantes  signa  feruntur, 
Amplexi  terram  coeli  sub  tegmine  fulti : 
E  quibus  annorum  volitantia  lumina  nosces,       240 
Quae  densis  distincta  licebit  cernere  signis. 
Tum  multos  orbes  magno  cum  lumine  latos, 
Vinctos  inter  se,  et  nodis  coelestibus  aptos, 
Atque  pari  spatio  duo  cernes  esse  duobus. 
Nam  sic  nocturno  cognoscens  tempore  coelum,     245 
Cum  neque  caligans  detersit  sidera  nubes, 
Nec  pleno  stellas  superavit  lumine  Luna, 
Vidisti  magnum  candentem  serpere  circum. 

Lacteus  hic  nimio  fulgens  candore  notatur  : 
Hic  non  perpetuum  detexens  conlicit  orbem,       250 
Sed  spatio  multum  superis  praestare  duobus 
Dicitur,  et  late  coeli  lustrare  cavernas. 
Quorum  alter  tangens  Aquilonis  vertitur  auras, 
Ora  petens  Geminorum  illustria  :  tum  genus  ardens 
In  sese  retinens  Aurigae  portat  utrumque.  255 

Hunc  sura  leeva  Perseus,  humeroque  sinistro, 
Tangit :  ad  Andromedam  hic  dextra  de  parte  tenetur, 
Cui  manus  ad  Boream,  cubitus  cui  spectat  ad  Au- 

strum : 
Imponitque  pedes  duplices  Equus  :  et  simul  Ales 
Ponit  avis  caput,  et  clinato  corpore  tergum.         260 
Anguitenens  humeris  connititur  :  illa  recedens 
Austrum  consequitur  devitans  corpore  Virgo. 
At  vero  totum  spatium  convestit  et  orbis 
Magnu'  Leo,  et  claro  coUucens  lumine  Cancer, 
In  quo  consistens  convertit  curriculum  sol  265 

-/Estivus,  medio  distinguens  corpore  cursus. 
Hic  totus  medius  circo  disjungitur  ipso, 
Subter  testatum  cava  tegmina,  et  intus  et  extra, 
Lumen  habens  :  sasvi  sed  vis  horrenda  Leonis 
Pectoribus  validis  atque  alvo  possidet  orbem.       270 
Hunc  octo  in  partes  divisum  noscere  circum 
Si  potes,  invenies  supero  convertier  orbe 
Quinque  pari  spatio,  partes  tres  esse  relictas, 
Tempore  nocturno  quas  vis  inferna  frequentet. 
Alter  ab  infernis  Austri  convertitur  auris  :  275 

Distribuens  medium  subter  secat  hic  Capricornum, 
Atque  pedes  gelidum  rivum  fundentis  Aquari, 
Coeruleaeque  feram  caudam  Pistricis,  et  ilbim 
Fulgentem  Leporem  :   inde  pedes  Canis,  et  simul 

amplam 
Argolicam  retinet  crebro  cum  lumine  Navem  :    280 
Tergaque  Centauri,  atque  Nepai  port^t  acumen : 
Inde  Sagittari  defixum  possidet  arcum. 
Hunc,  a  clarisonis  auris  Aquilonis  ad  Austrum 
Cedens,  postremum  tangit  rota  fervida  solis  : 
Exinde  in  superas  brumali  tempore  fiexu  285 

Se  recipit  sedes :  huic  orbi  quinque  tributae         286 
Nocturnae  partes  ;  supera  tres  luce  dicantur. 
Hasce  inter,  mediam  in  partem,  retinere  videtur 
Tantus,  quantus  erit  collucens  Lacteus  orbis, 
In  quo  auctumnali,  atque  iterum  sol  lumine  verno 
Exa^quat  tipatium  lucis  cum  tempore  noctis.        291 
Hunc  retiiiens  Aries  sublucet  corpore  totus, 
Atque  genu  fiexo  Taurus  connititur  ingens : 
Orion  claro  contingens  corpore  fertur  : 
Hydra  tenet  flexu  Crateram  ;  Corvus  adhaeret :  295 
Et  paucae  e  CheUs  stellas;  simul  Anguitenentis 
Sunt  genua,  et  summi  Jovis  Ales  nuntius  instat : 
Propter  Equus  capite  et  cervicum  lumine  tangit. 
Hosce  tEquo  spatio  devinctos  sustinet  axis, 
Per  medios  summo  coeh  de  vertice  tranans.  300 

Ille  autem  claro  quartus  cum  lumine  circus 
Partibus  extremis  extremos  continet  orbes, 
Et  simul  a  medio  media  de  parte  secatur, 
Atque  obliquus  in  his  nitens  cum  lumine  fertur  : 
Ut  nemo,  cui  sancta  manu  doctissima  Pallas       305 
Sollertem  ipsa  dedit  fabricas  rationibus  artem, 
Tam  tornare  cate  contortos  possiet  orbes, 
Quam  sunt  in  ccelo  divino  numine  flexi, 
Terram  cingentes,  ornantes  lumine  mundum ; 
Cuhnine  transverso  retinentes  sidera  fulta.  310 

Quattuor  hi  motu  cuncti  volvuntur  eodem. 
Sed  tantum  supra  terras  semper  tenet  ille 
Curriculum,  obhque  implexus  tribus  orbibus  unus, 
Quanto  est  divisus  Cancer  spatio  a  Capricorno, 
Ac  subter  terras  spatium  par  esse  necesse  est :     315 
Et  quantos  radios  jacimus  de  lumine  nostro, 
Queis  hunc  convexum  coeU  contingimus  orbem, 
Sex  tantas  poterunt  sub  eum  succedere  partes, 
Bina  pari  spatio  ccelestia  signa  tenentes.  319 

Zodiacum  hunc  Grseci  vocitant,  nostrique  Latini 
Orbem  signiferum  perhibebunt  nomine  vero : 
Nam  gerit  hic  volvens  bis  sex  ardentia  signa. 
^stifer  est  pandens  ferventia  sidera  Cancer. 
Hunc  subter  fulgens  cedit  vis  torva  Leonis ;        324 

Quem  rutilo  sequitur  collucens  corpore  Virgo.    325 

Exin  project£e  claro  cum  lumine  Chela^ ; 

Ipsaque  consequitur  lucens  vis  magna  Nepai : 

Inde  Sagittipotens  dextra  flexum  tenet  arcum  : 

Post  hunc  ore  fero  Capricornus  vadere  pergit : 

Humidus  inde  loci  collucet  Aquarius  orbi.  330 

Exin  squamifero  seipentes  sidere  Pisces : 

Queis  comes  est  Aries  obscuro  lumine  labens, 

Inflexoque  genu  projecto  corpore  Taurus, 

Et  Gemini  clarum  jactantes  lucibus  ignem. 

Haec  sol  aeterno  convestit  lumine  lustrans,  335 

Annua  conficiens  vertenti  tempora  cursu. 

Hic  quantus  terris  connexus  pellitur  orbis, 

Tantumdem  ille  patens  supra  mortalibus  edit. 

Sex  omni  semper  cedunt  labentia  nocte, 

Tot  coelum  rursus  fulgentia  signa  revisunt.  340 

Hoc  spatium  tranans  cascis  nox  conficit  umbris, 

Quod  supra  terras  prima  de  nocte  relictum  est 

Signifero  ex  orbe,  et  signorum  ex  ordine  fultum. 

Quod  si  solis  aves  certos  cognoscere  cursus, 

Ortus  signorum  nocturno  tempore  vises  :  345 

Nam  semper  signum  exoriens  Titan  trahit  unum. 

Sin  autem  officiens  signis  mons  obstruet  altus, 

Aut  adiment  lucem  casca  caligine  nubes  ; 

Certas  ipse  notas  coeli  de  tegmine  sumens, 

Ortus  atque  obitus  omnes  cognoscere  possis.        350 

Quae  simul  exsistant,  cernes ;  quse  tempore  eodem 

Praecipitent  obitum  nocturno  tempore,  nosces. 

Jam  simul  ut  supra  se  toto  lumine  Cancer 

Extulit,  extemplo  cedit  delapsa  Corona, 

Et  loca  convisit,  cauda  tenus,  infera  Piscis.         355 

Dimidiam  retinens  stellis  distincta  Corona 

Partem  etiam  supra,  atque  alia  de  parte  repulsa  est : 

Quam  tamen  insequitur  Piscis,  nec  totus  ad  umbras 

Tractus,  sed  supero  contectus  ccrpore  cedit.        359 

Atque  humeros  usque  a  ger.ibus,  clarumque  recondit 

Anguitenens  validis  magnum  a  cervicibus  Anguem. 

Jam  vero  Arctophylax  non  asqua  parte  secatur  : 

Nam  brevior  clara  coeli  de  parte  videtur ; 

Amplior  infernas  depulsus  possidet  umbras. 

Quattuor  hic  obiens  secum  deducere  signa  365 

Signifero  solet  ex  orbi :  tum  serius  ille, 

Cum  supera  sese  satiavit  luce,  recedit, 

Post  mediam  labens  claro  cum  corpore  noctem. 

Haec  obscura  tenens  convestit  sidera  tellus. 

At,  parte  ex  alia,  claris  cum  lucibus  errat  370 

Orion,  humeris  et  lato  pectore  fulgens, 

Et  dextra  retinens  non  cassum  luminis  ensem. 

Sed  cum  de  terris  vis  est  patefacta  Leonis, 

Omnia,  quae  Cancer  praeclaro  detulit  ortu, 

Cedunt  obscurata  ;  simul  vis  magna  Aquilai      375 

Pellitur,  ac  flexo  considens  corpore  Nixus 

Jam  supero  ferme  depulsus  lumine  cedit : 

Sed  laevum  genus  atque  illustrem  linquit  in  altum 

Plantam  :  tum  contra  exoritur  clarum  caput  Hydrae, 

Et  Lepus,  et  Procyon,  qui  sese  fervidus  infert    380 

Ante  Canem  :  inde  Canis  vestigia  prima  videntur. 

Non  pauca  e  coelo  depellens  signa  repente 

Exoritur,  candens  illustri  lumine,  Virgo. 

Cedit  clara  Fides  Cyllenia  ;  mergitur  unda 

Delphinus  ;  simul  obtegitur  depulsa  Sagitta,      385 

Atque  Avis  ad  summam  caudam,  primasque  recedit 

Pinnas ;  et  magnus  pariter  delabitur  Amnis. 

Hic  Equus  a  capite  et  longa  cervice  latescit : 

Longius  exoritur  jam  claro  corpore  Serpens  ; 

Crateraque  tenus  lucet  mortalibus  Hydra.  390 

Inde  pedes  Canis  ostendit  jam  posteriores, 

Et  post  ipse  trahit  claro  cum  lumine  Puppim  : 

Insequitur  labens  per  coeli  lumina  Navis  : 

Et,  cum  jam  toto  processit  corpore  Virgo, 

Haec  medium  ostendit  radiato  stipite  Malum.     395 

At,  cum  procedunt  obscuro  corpore  Chelae, 

Exsistit  pariter  larga  cum  luce  Bootes  ; 

Cujus  in  adverso  est  Arcturus  corpore  fixus ; 

Totaque  jam  supra  fulgens  prolabitur  Argo: 

Hydraque,  quod  late  ccclo  dispersa  tenetur,         400 


PH/ENOMENA.  457 

Nondum  tota  patet :  nam  caudam  contegit  umbra. 
Jam  dextrum  genus,  et  decoratam  lumine  suram, 
Erigit  ille,  vacans  vulgato  nomine,  Nixus,  403 

Qui  Fidis  Arcadicas  semper  confinia  tangit ; 
Quem  nocte  exstinctum  atque  exortum  vidimus  una, 
Persccpe  ut  parvum  tranans  geminaverit  orbem. 
Hic  genus  et  suram  cum  Chelis  erigit  alte : 
Ipse  autem  praeceps  obscurii  nocte  tenetur, 
Dum  Nepa  et  Arcitenens  invisant  lumina  cceli ; 
Nam  secum  medium  pandet  Nepa ;  toUere  vero  410 
In  coelum  totum  exoriens  conabitur  Arcus. 
II  ic,  tribus  elatus  cum  signis,  corpore  toto 
Lucet ;  at  exoritur  media  de  parte  Corona  ; 
Caudaque  Centauri  extremo  candore  refulget.      414 
Hic  se  jam  totum  cacas  Equus  abdit  in  umbras, 
Quem  rutila  fulgens  pluma  praetervolat  Ales. 
Occidit  Andromedae  clarum  caput ;  et  fera  Pistrix 
Labitur,  horribiles  epulas  funesta  requirens. 
Hanc  contra  Cepheus  non  cessat  tendere  palmas. 
llla  usque  ad  spinam  mergens  se  ccerula  condit.  420 
At  Cepheus  caput  atque  humeros,  palmasque,  recli- 

nat. 
Cum  vero  vis  est  vehemens  exorta  Nepai, 
Late  fusa  volans  in  terras  labitur  unda ; 
Orionque  metu  perculsus  conditur  una. 
Pace,  hujus  liceat  causam  expKcuisse  timoris,     425 
Virgo,  tua  :  mihi,  quaeso,  veni  placata,  Diana. 
Haec  fama  est  hominum ;  haec  per  terras  fama  vaga- 

tur; 
Ut  quondam  Orion  manibus  violasse  Dianam 
Dicitur,  excelsis  errans  in  collibus  amens, 
Quos  tenet  iEgaeo  defixa  in  gurgite  C^hius,         430 
Bacchica  quam  viridi  convestit  tegmine  vitis  : 
Ille  feras  vecors  amenti  corde  necabat, 
(Enopionis  avens  epulas  ornare  nitentes. 
At  vero,  pedibus  subito  perculsa  Dianae, 
Insula  discessit ;  disjectaque  saxa  revellens  435 

PercuUt,  et  caecas  lustravit  luce  lacunas  ; 
{Philos.)  VOL.  IV.  2  R 

E  quibus  ingenti  exsistit  cum  corpore,  pra?  se     437 
Scorpius  infestus  praeportans  flebile  acumen. 
Hic  valido  cupide  venantem  perculit  ictu, 
Mortiferum  in  venas  figens  per  vulnera  virus  :    440 
Ille  gravi  moriens  constravit  corpore  terram. 
Quare,  cum  magnis  sese  Nepa  lucibus  eflert, 
Orion  fugiens  commendat  corpora  terris. 
Tum  vero  fugit  Andromeda  ;  et  Neptunia  Pistrix 
Tota  latet ;  cedit  converso  corpore  Cepheus,       445 
Extremas  medio  contingens  corpore  terras. 
Hic  caput  et  superas  potis  est  demergere  partes : 
Infera  lumborum  nunquam  convestiet  umbra  : 
Nam  retinent  Arcti,  lustrantes  lumine  suras. 
Labitur  illa  simul,  natam  lacrymosa  requirens,  450 
Cassiopea,  neque,  ex  coelo  depulsa,  decore 
Fertur  :  nam  verso  contingens  vertice  primum 
Terras,  post  humeris,  eversa  sede,  refertur. 
Hanc  illi  tribuunt  poenam  Nereides  almae ; 
Cum  quibus  (ut  perhibent)  ausa  est  contendere  for- 

ma.  455 

Haec  obit  inclinata  :  at  pars  exorta  Coronae  est 
Altera  ;  cum  caudaque  omnis  jam  panditur  Hydra. 
At  caput  et  totum  sese  Centaurus  opacis 
Eripit  e  tenebris,  linquens  vestigia  parva 
Antepedum  contecta :  simul  tum  lumina  pandit : 
Ipse  feram  dextra  retinet.  Prolabitur  inde  4(»  1 

Anguitenens  capite  et  manibus;  profert  simul  An- 

guis 
Jam  caput,  et  summum  flexo  de  corpore  lumen. 
Hic  ille  exoritur  converso  corpore  Nixus, 
Alvum,  crura,  humeros,  simul  etpraecordialustrans, 
Et  dextra  radios  laeto  cum  lumine  jactans.  4GG 

Inde  Sagittipotens  superas  convisere  luces 
Institit,  et  mergit  Nixi  caput ;  et  simul  effert 
Sese  clara  Fides,  et  promit  pectora  Cepheus. 
Fervidus  ille  Canis  toto  cum  corpore  cedit ;        470 
Abditur  Orion  ;  obit  et  Lepus  abditus  umbra ; 
Inferiora  cadunt  Aurigae  lumina  lapsu. 

Inde  obiens  Capricornus  ab  alto  culmine  pellit 
Aurigam,  instantemque  Capram,  parvos  simul  Ha?- 

dos, 
Et  magnam  antiquo  depellit  nomine  Navem.      475 
Obruitur  Procyon.  Emergunt  alite  lapsu 
E  terris  Volucres.  Exsistit  clara  Sagitta. 
Crus  dextrumque  pedem  linquens,  obit  infera  Per- 

seus 
In  loca  ;  tum  cedens  a  puppi  linquitur  Argo. 

